
Prologas 


Ko, senas drauge, ieškai tu? 
Grįžai namo po daugel metų 
Šu vaizdiniais, kuriuos regėjai 
Po svetimu dangum, 

Toli nuo savo gimto krašto. 


Georgas Seferis 

Beveik visi manė, kad vyras su berniuku - tėvas ir sūnus. 

Jie pervažiavo šalį su senu “Sitroenu" sedanu, keliaudami be tikslaus 
maršruto į pietvakarius, daugiausia laikydamiesi aplinkinių kelių ir judėda- 
mi su pertrūkiais. Kol pasiekė savo kelionės tikslą, jie buvo tris sykius 
apsistoję: iš pradžių Rod Ailende, kur aukštas juodaplaukis vyriškis įsidar- 
bino tekstilės fabrike darbininku; paskui - Ohajuje, Jangstaune, ten jis tris 
mėnesius plušo prie konvejerio, surinkinėdamas traktorius; ir pagaliau 
mažame Kalifornijos miestelyje prie Meksikos sienos - čia vyras triūsė 
degalinėj ir taip sėkmingai remontuodavo nedidukus užsieninius automobi- 
lrus, kad patsai stebėjosi ir džiūgavo. 

Kur tik keliauninkai sustodavo, jis pirkdavo Meino valstijoje leidžiamą 
Portlendo laikraštį “Press-Herald" ir peržiūrėdavo jį, ieškodamas Žinučių, 
kuriose būtų paminėtas nedidelis miestelis Zalės Valda, išsidėstęs pietinėje 
Meino dalyje ir jos apylinkėse. Retsykiais tokių Žinučių pasitaikydavo. 

Prieš tai, iki jie pasiekė Rod Ailendo Centrinius Krioklius, motelio 
numeryje vyras bendrais bruožais apmetė apysakos rankraštį ir pasiuntė jį 
savo agentui. Prieš milijoną metų, anais laikais, kai jo gyvenimo dar negaubė 
tamsa, jis buvo laikomas palyginti neblogu beletristu. Agentas nunešė 
rankraštį paskutiniajam autoriaus leidėjui. Tasai parodė mandagų susidomė- 
jimą ir visišką nenorą išsiskirti su pinigais avansui. “Už "ačiū" ir “prašau"', 
- plėšydamas agento laišką, tarė vyriškis berniukui, - kol kas mokėti 
nereikia". Be didelio skausmo pasakęs šiuos žodžius, jis vis dėlto sėdo prie 
knygos. Berniukas kalbėjo mažai. Jo veidas nuolat slėpė bet kokį jausmą, o 
akys buvo tamsios ir tarsi visąlaik nukreiptos į kažkokį vidinį horizontą. 
Valgyklose ir degalinėse, kuriose jie pakeliui sustodavo, berniukas buvo 
mandagus - tik tiek. Atrodė, jis nenori išleisti iš akių aukšto vyriškio, ir netgi 

tuomet, kai šis palikdavo savo mažąjį pakeleivį eidamas į tualetą, vaikas 
imdavo nervintis. Apie Jeruzalės Valdos miestelį jis nekalbėdavo, nors 
kartkartėmis vyriškis šią temą mėgindavo paliesti. Į Portlendo laikraščius, 
kartais specialiai paliktus gerai matomoje vietoje, vaikas taip pat nepažvelg- 
davo. 

Kai knyga buvo parašyta, jie gyveno pliažo namelyje toli nuo autostrados 
1 abu dažnai maudydavosi Ramiajame vandenyne - jis buvo šiltesnis ir 
draugiškesnis nei Atlantas. Be to, nežadino jokių prisiminimų. Berniukas 
tamsiai įdegė. 

Nors jie gyveno pakankamai gerai, kad tris kartus per dieną normaliai 
pavalgytų ir virš galvos turėtų tvirtą stogą, vyriškis pajuto, kaip kartais kyla 
abejonės dėl jų gyvenimo būdo, o drauge su jomis - depresija. Jis berniuką 
mokė, taigi lavinimosi prasme vaikas, regis, nieko neprarado (berniokas 
turėjo šviesią galvą ir mėgo skaityti - kaip kadaise aukštasis vyriškis). Bet 
vyras anaiptol nemanė, kad pašalinus Zalės Valdą iš akiračio, ji išnyks ir iš 
berniuko širdies - kartais vaikinukas taip šaukdavo per miegus, jog net 
nuspirdavo žemėn antklodę. 

Iš Niujorko atėjo laiškas. 

Aukštojo vyro agentas rašė: “Random House" leidykla pasiūlė 12 tūks- 
tančių dolerių avansą, o knygos pardavimas prenumeratonams - beveik 
išspręstas reikalas. Tinka? 

Tinka. 

Vyriškis paliko degalinę ir drauge su berniuku perkirto sieną. 


Los Sapatosas, o tai reiškia "batai" (pavadinimas, kuris vyriškį paslapčia 
linksmino), - nedidelis kaimelis netoli vandenyno. Visiškai be turistų. Cia 
nebuvo nei gero kelio, nei vaizdo į vandenyną (dėl to reikėjo nuvažiuoti dar 
penkias mylias į vakarus), nei kokių nors istorinių įžymybių. Be to, vietinė 
užkandinė knibždėjo tarakonais, o vienintelė kekšė buvo penkiasdešimties 
metų bobutė. 

Kai Jungtinės Valstijos liko už nugaros, jų gyvenimą apgaubė mažne 
nežemiška ramybė. Lėktuvai virš galvos praūždavo retai, autostradų nebu- 
vo, ir per šimtą mylių aplink niekas neturėjo elektrinių žoliapjovių (gal 
paprasčiausiai niekas nė nenorėjo jų turėti). Tranzistorius skleidė vien 
nesuprantamą triukšmą - visos naujienos buvo perduodamos ispaniškai. 
abrakadabra - visam laikui. Visą muzikinį repertuarą sudarė operų ištraukos. 
Retkarčiais jie vakarais mėgindavo sugauti Monterėjaus stotį, transliuojan- 
čią popmuziką, šėlstančią Vilkžmogio Džeko akcentais, tačiau garsas tai 

atsirasdavo, tai vėl pradingdavo. Vienintelė mašina, kurios garsai pasiekda- 
vo klausą, buvo senas gremėzdiškas vietiniam fermeriui priklausantis roto- 
rius. Pučiant palankiam vėjui, tarsi nerami dvasia jų ausis pasiekdavo 
silpnas, neritmingas, kriokčiojantis variklio garsas. Vandenį iš šulinio jie 
traukdavo rankomis. 

Vieną arba dusyk per mėnesį (ne visuomet drauge) jie apsilankydavo 
mišiose mažoje miesto bažnytėlėje. Nė vienas nesuprato apeigų, bet vis tiek 
ten eidavo. Kartais vyriškis susigriebdavo, kad nuo monotoniškos pažįsta- 
mos giesmės melodijos ir ją lydinčių balsų, dusinančioje kaitroje jis ima 
snūduriuoti. Vieną sekmadienį berniukas pasirodė apgriuvusiame užpakali- 
niame priebutyje, kur vyras buvo pradėjęs rašyti naują apysaką, ir užsikirs- 
damas pasakė, kad kalbėjosi su vietiniu kunigu dėl pirmosios komunijos. 
Vyriškis linktelėjo galvą irpaklausė, ar jis sugebės ispaniškai išmokti apeigų 
ritualą. Berniukas atsakė, kad problemų neturėtų būti. 

Kartą per savaitę vyriškis išvažiuodavo į keturiasdešimt penkių mylių 
kelionę įsigyti eilinio Portlendo laikraščio numerio, kuris visuomet pasiro- 
dydavo pasenęs mažiausiai savaitę, o kartais - pageltęs nuo šunų šlapimo. 
Praėjus dviems savaitėms po to, kai berniukas jam pranešė apie savo 
ketinimus, vyras laikraštyje užtiko meninę apybraižą apie Zalės Valdą ir 
Vermonto gyvenvietę Momsoną. Apybraižoje buvo paminėta aukštojo 
vyriškio pavardė. 

Laikraštį, nors turėjo mažai vilties, kad vaikinukas juo susidomės, paliko 
matomoje vietoje. Dėl daugelio priežasčių straipsnis jį sujaudino. Atrodo, 
kad Zalės Valdoje dar niekas nesibaigė. 

Kitą dieną berniukas atėjo pas jį su laikraščiu, sulankstytu taip, kad 
matytųsi antraštė : “Meino valstijoje - miestas-vaiduoklis?* 

- Aš bijau, - tarė jis. 

- Aš irgi, - atsakė aukštasis vyriškis. 

MEINO VALSTIJOJE - MIESTAS-VAIDUOKLIS? 
Džonas Lujis 
“Press-Herald" apžvalgininkas 


Jeruzalės Valda - nedidelis miestelis į rytus nuo Kamberlendo, už 
dvidešimties mylių šiauriau Portlendo. Amerikos istorijoje tai ne pirmas 
paskubom paliktas gyventojų ir ištuštėjęs miestas. Ko gero, ir ne paskutinis, 
tačiau Šis atvejis - vienas iš pačių keisčiausių. Miestai-vaiduokliai - dažnas 
reiškinys Amerikos pietvakariuose, kur šalia turtingų aukso ir sidabro gyslų 
žmonių bendrijos išdygsta vos ne per vieną naktį, kad paskui, kai brangiojo 

metalo gysla išsenka, beveik taip pat greitai iškriktų, palikdami tuščias 
parduotuves, barus ir viešbučius nykti apleistoje tyloje. 

Naujojoje Anglijoje vienintelė panaši į paslaptingai ištuštėjusią Jeruza- 
lės - arba Zalės, kaip dažnai ją vadina vietiniai gyventojai - Valdą yra 
nedidelė gyvenvietė Vermonto valstijoje - Momsonas. Per 1923 metų vasarą 
Momsonas visiškai iškriko, kai jį paliko visi trys šimtai dvylika gyventojų. 
Miestelio centre iki šiol tebestovi gyvenamieji namai ir keletas nedidelių 
visuomeninės paskirties statinių, tačiau nuo anos vasaros per pusę amžiaus 
jų niekas taip ir neapgyvendino. Kai kuriuos baldus išvežė, bet mažne visų 
namų apsiatymas išliko, tarsi jų gyventojus vidury baltos dienos būtų 
nupūtęs stiprus vėjas. Viename name padengtas stalas vakarienei - jo centre 
netgi tebestovi vazelė su seniai nuvytusiomis gėlėmis. Kitame, antro aukšto 
miegamajame, atverstos antklodės, tarsi kažkas būtų susiruošęs gultis. Ant 
vietinės krautuvėlės prekystalio tyrinėtojai rado sudūlėjusį medvilninio 
audeklo ruloną, o kasos aparato langelyje išliko kaina: vienas doleris ir 
dvidešimt du centai. Kasos stalčiuje aptikta penkiasdešimt dolerių - nepa- 
liestų. 

Šio rajono gyventojai Momsono istorija mėgsta "vaišinti" turistus, dary- 
dami užuominas, esą miestelyje vaidenasi šmėklos - šiai kodėl, anot jų, nuo 
to laiko jis stovi tuščias. Labiau tikėtina priežastis - jog Momsonas įsikūręs 
Dievo užmirštame valstijos užkampyje, toli nuo visų didesnių kelių. Ten nėra 
nieko, ko nebūtų šimte kitų mažų miestelių, išskyrus, žinoma, netikėto 
ištuštėjimo paslaptį. 

Beveik tą patį galima pasakyti apie Zalės Valdą. 

1970-yjų metų gyventojų surašymo duomenimis, Zalės Valdoje buvo 
1319 žmonių. Per dešimtmetį nuo prieš tai vykusio surašymo gyventojų 
prieaugį sudarė 67 žmonės. Šioje plačiai pasklidusioje jaukioje gyvenvietėje 
retai įvykdavo kas nors įsidėmėtino. Vienintelis dalykas, apie kurį galėjo 
pasišnekučiuoti į parką arba aplink Kroseno žemės ūkio paviljoną nuolat 
besibūriuojantys senbuviai - tai 1951-ųjų metų gaisras, kai nuo neatsargiai 
numesto degtuko įsiliepsnojo vienas didžiausių valstijos teritorijoje miško 
gaisrų. 

Jeigu kas norėjo išeiti pensijon ir ramiai sau leisti paskutines gyvenimo 
dienas nedideliame provincijos miestelyje, kur kiekvienas rūpinasi tik savi- 
mi, o pals didžiausias kiekvienos savaitės įvykis - labdaringas duonos 
pardavimas, geresnės vietos už Zalės Valdą nebūtų radęs. O dėl demogra- 
fijos, tai septyniasdešimtųjų metų surašymas parodė tendenciją, žinomą ir 
kaimo problemomis besidomintiems sociologams, ir kiekvieno Meino vals- 
tijos miestelio senbuviui: daugybė senių, šiek tiek vargetų ir nemažai 
jaunimo, kuris su diplomais po pažastimi palieka gimtąsias vietas, kad 
niekuome! nesugrįžių atgal. 

Bet kiek mažiau nei prieš metus Zalės Valdoje ėmė dėtis nepaprasti 
dalykai. Pradėjo dingti žmonės. Suprantama, didesnės dalies šių pradingu- 
siųjų negalima vadinti dingusiais tikrąja šio žodžio prasme. Buvęs Valdos 
konsteblis Parkinsas Džilespis dabar su savo seserimi gyvena Kileryje. 
Čarlsas Džeimsas, degalinės, kuri stovėjo per gatvę nuo vaistinės, savinin- 
kas dabar turi nuosavas remonto dirbtuves kaimyniniame Kamberlende. 
Paulina Dikens persikėlė į Los Anželą, o Roda Korles dirba Portlende, Šv. 
Motiejaus misijoje. '"Neprapuolusiųjų " sąrašą galima tęsti ir tęsti. 

Sie surasti žmonės stebina vieningu nenoru - arba nesugebėjimu - 
papasakoti apie Jeruzalės Valdą ir apie tai, kas gi ten galėjo nutikti (jeigu 
apskritai kas nors nutiko). Parkinsas Džilespis paprasčiausiai žvilgtelėjo į 
mūsų korespondentą, užsirūkė ir tarė: "Nusprendžiau išvažiuoti, ir viskas." 
Čarlsas Džeimsas pareiškė, kad Valdą paliko prieš savo norą, kadangi 
tuštėjant miestui jo verslas tapo nepelningas. Paulina Dikens, daugelį metų 
dirbusi padavėja kavinėje “Ekselent", į mūsų korespondento laišką taip ir 
neatsakė. O ponia Korles apskritai atsisakė kalbėti apie Zalės Valdą. 

Dalį dingimų įmanoma paaiškinti gerai pasvarsčius ir atlikus nedidelius 
tyrimus. Lorensas Kroketas, vietinis prekiautojas nekilnojamuoju turtu, 
pradingęs kartu su žmona ir dukra, paliko daug abejotinų rizikingų žemės 
pardavimo kontraktų ir sutarčių, įskaitant ir sklypo pardavimą Portlendo 
teritorijoje, ant kurio dabar statomas Portlendo poilsio ir prekybos centras. 
Sutuoktinių Makdugalų pora, irgi dingusi be žinios, prieš metus prarado 
mažąjį savo sūnelį, - taigi miestelyje mažai kas juos telaikė. Jie galėjo 
atsidurti, kur tik nori. Likusieji patenka į tokią pat kategoriją. Valstijos 
policijos šefo Pyterio Makfio žodžiais tariant, “Mes išsiuntinėjome užklau- 
simus dėl daugelio Zalės Valdos gyventojų, bet žmonės dingsta ne tik šiame 
Meino miestelyje. Pavyzdžiui, Roisas Makdugalas išvyko įsiskolinęs vienam 
bankui ir dviems finansinėms kompanijoms... Kiek galiu spręsti, jis tiesiog 
nesąžiningas žmogus ir nusprendė dingti. Vieną gražią dieną - gal šiais, gal 
kitais metais - jis pasinaudos viena iš tų kreditinių kortelių, kurias nešiojasi 
piniginėje, ir teismo vykdytojai sučiups jį už gerklės. Amerikoje pradingstan- 
tys žmonės - toks pat įprastas dalykas kaip pyragas su vyšniomis. Mes 
gyvename automobilizuotoje visuomenėje. Kas dvejus, trejus metus žmonės 
susirenka mantą ir persikrausto. Kartais jie pamiršta palikti savo būsimą 
adresą. Ypač jei dingsta nesusimokėję skolų '. 

Zr vis dėlto, nepaisant kapitono Makfio blaivaus prakticizmo, su Zalės 
Valda susiję klausimai neturi atsakymo. Pradingo Henris Pitris su žmona ir 
sūnumi, o juk ponas Pitris vadovavo draudimo kompanijai '“Apdairumas ", 
ir jį vargu bau galima pavadinti piktybišku skolininku. Į neturinčiųjų adreso 
kategoriją taip pat pateko vietinis karstadirbys, bibliotekininkė, kirpėja. 
Dingusiųjų skaičius kelia nerimą. 


Aplinkinėse gyvenvietėse ėmė sklisti pakuždos ir apkalbos, vadinasi, 
atsirado visos prielaidos gimti legendai. Zalės Valda įgijo "vaiduoklių 
miesto ' reputaciją. Retsykiais pranešama apie spalvotas šviesas, pakibu- 
sias virš miestelį perpus dalijančios Centrinės Meino Energokompanijos 
elektros linijos, taigi prielaida, kad Valdos gyventojus pagrobė ateiviai iš 
kitų planetų, nieko nenustebintų ir nesukeltų juoko. 

Buvo kalbama ir apie tamsiųjų jėgų orgiją, kurią surengė juodąsias 
mišias miestelyje aukojęs jaunimas. Visa tai esą užtraukė Viešpaties rūstybę 
ant Šventosios žemės miesto bendravardžio. Dar kiti mažiau prietaringi 
žmonės prisiminė jaunuolius, kurie prieš trejus metus "dingo" Teksaso 
valstijos Hjustono rajone, o vėliau buvo rasti šiurpiame grupiniame kape. 

Kai į Zalės Valdą nuvyksti pats, tokios šnekos neatrodo absurdiškos. 
Paskutinioji baigė egzistuoti Spenserio “Vaistinė ir įvairios smulkmenos " - 
jos durys užsivėrė sausio mėnesį. Kroseno žemės ūkio parduotuvė, geležies 
prekių parduotuvė, Barlouir Streikerio "Baldai ',kavinė "Ekselent "irneigi 
municipalitetas užkalti lentomis. Tuščia naujoji pradinė mokykla, taip pat ir 
vidurinė, viena trims miesteliams, pastatyta Valdoje šešiasdešimi septintai- 
siais metais. Belaukiant referendumo rezultatų likusiose mokyklos rajono 
miesteliuose, baldus ir knygas, kaip laikinas priemones, išvežė į Kamberlen- 
dą, bet atrodo, kad prasidėjus naujiesiems mokslo metams Zalės Valdoje į 
mokyklą neis nė vienas vaikas. Ten vaikų nebėra - tikapleistos parduotuvės 
ir kioskai, palikti namai, apžėlę gazonai, tuščios gatvės ir keliai. Stai ką 
valstijos policija dar norėtų surasti arba gauti iš jų kokią nors žinutę: Džonas 
Groginsas, Jeruzalės Valdos metodistų bažnyčios pastorius; tėvas Donal- 
das Kalahenas, Šv. Andriejaus parapinės bažnyčios kunigas; Meiblė Veris, 
našlė, žinoma savo bažnytine ir visuomenine veikla; Lesteris ir Herieta 
Dorhemai - sutuoktinių pora, dirbusi audimo ir verpimo fabrike Geitse; Eva 
Miler, vietinio pansiono savininkė... 

Praslinkus mėnesiui po straipsnio pasirodymo laikraštyje, berniukas 
priėjo pirmosios komunijos. Prieš tai jis atliko išpažintį ispaniškai ir viską 
pasisakė. 


Kaimo kunigas buvo žilaplaukis senukas itin raukšlėtu veidu. Iš saulėje 
įdegusio veido žvelgė stebėtinai gyvos ir skvarbios akys. Jos buvo mėlynos, 
labai airiškos. Kai aukštasis vyriškis privažiavo prie kunigo namų, šis sėdėjo 

prieangyje ir gėrė arbatą. Šalia stovėjo miestietiškai apsirengęs vyras. Jo 
plaukus per vidurį skyrė sklastymas. Be to, jie taip blizgėjo nuo briliantino, 
kad aukštasis vyriškis prisiminė praėjusio amžiaus devinto dešimtmečio 
fotoportretus. Sis Žmogus perdėtai mandagiai tarė: 

- Aš - Hezus de la rei Munjosas. Tėvas Grakonas paprašė manęs išversti, 
jis pats angliškai nemoka. Mano šeima tėvui Grakonui labai dėkinga, tik 
dabar neminėsiu, kodėl. Apie reikalą, kurį jis nori aptarti, mano lūpos 
neištars nė žodžio. Jūs sutinkate? 

- Taip, - jis paspaudė ranką Munjosui, paskui Grakonui. Grakonas kažką 
pasakė ispaniškai ir nusišypsojo. Teturėjo penketą dantų, bet šypsena buvo 
saulėta ir džiugi. 

- Jis klausia: ar norite puodelio arbatos? Tai žalioji arbata. Labai vėsinanti. 

- Būtų nuostabu. 

Apsimainius mandagybėmis dvasiškis tarė: 

- Berniukas - ne jūsų sūnus. 

- Ne. 

- Jo1špažintis buvo keista. Tiesą sakant, keistesnės išpažinties negirdėjau 
per visus savo kunigavimo metus. 

- Manęs tai nestebina. 

- Jis raudojo, - toliau kalbėjo tėvas Grakonas, siurbčiodamas arbatą. - Ir 
ši rauda sklido iš pačios širdies, keldama siaubą. Iš jo sielos gelmių. Ar 
turėčiau užduoti klausimą, kurį mano širdyje pagimdė ši išpažintis? 

- Ne, - ramiai atsakė vyriškis. - Ne. Jis sakė tiesą. 

Tėvas Grakonas linktelėjo netgi anksčiau, negu Munjosas spėjo išversti, 
ir kunigo veidas surimtėjo. Jis palinko į priekį, tarp kelių suspaudė delnus ir 
ilgai kalbėjo. Munjosas įtemptai klausėsi, stengdamasis išlaikyti ramią veido 
išraišką. Kai kunigas nutilo, Munjosas tarė: 

- Jis sako, kad pasaulyje atsitinka keistų dalykų. Prieš keturiasdešimt 
metų valstietis iš El Granjoneso atnešė jam driežą, kuris rėkė moters balsu. 
Jis regėjo vyrą su stigmomis - mūsų Viešpaties kančių žymėmis, o per Didįjį 
penktadienį to žmogaus delnai ir pėdos kraujuodavo. Jis sako, kad tai 
siaubingas, tamsus dalykas. Labai pavojingas jums ir jūsų berniukui. Tai 
vaiką naikina. Jis sako... 

Grakonas vėl kažką trumpai tarstelėjo. 

- Jis klausia, ar jūs suprantate, ką iškrėtėte šioje Naujojoje Jeruzalėje. 

- Jeruzalės Valdoje, - pataisė aukštasis vyras. - Taip. Suprantu. 

Grakonas vėl kažką pasakė. 

- Jis klausia, ką jūs ketinate daryti toliau? 

Aukštasis vyriškis labai lėtai papurtė galvą. 

- Nežinau. 

Grakonas dar kažką burbtelėjo. 

- Jis sako, kad melsis už jus. 


1] 

Po savaitės jis prabudo po susapnuoto košmaro išpiltas prakaito ir 
pašaukė berniuką vardu. 

- Aš grįžtu, - tarė jis. 

Berniuko oda pabalo - to negalėjo paslėpti net įdegimas. 

- Gali važiuoti su manimi? - paklausė vyriškis. 

- Tu mane myli? 

- Taip. Viešpatie, taip. 

Berniukas pradėjo kūkčioti, ir aukštasis vyras jį apkabino. 

Ir vis dėlto vyriškiui užmigti nesisekė. Šešėliuose slypėjo veidai, išnirda- 
vo ir sūkuriavo virš jo tarsi apgaubti pūgos, o kai vėjas pasvirusia šaka 
stuktelėjo į stogą, aukštasis vyras krūptelėjo. 

Jeruzalės Valda. 

Jis užmerkė akis, prisidengė jas delnais, ir vėl viskas ėmė grįžti. Jis regėjo 
stiklinį prespapjė - kai jį pakratai, viduje pakyla mažytė sniego pūga. 

Zalės Valda... 


Pirma dalis 


MARSTENO NAMAS 


Nė vienas gyvas organizmas nepajėgus ilgą laiką palaikyti protingą 
normalų egzistavimą absoliučios realybės sąlygomis - pagal kai kurias 
prielaidas, sapnuoja netgi vieversiai ir žali žiogeliai. Hilhausas - neturintis 
sugebėjimo protauti namas - dunksojo ant kalvų vienas pats, savyje slėpda- 
mas tamsą. Jis išstovėjo aštuoniasdešimt metų ir galėjo stovėti dar aštuo- 
niasdešimt. Viduje - tiesios sienos, tvarkingai suleistos plytos, tvirtos grindys 
ir apdairiai uždarytos durys. Ir prie Hilhauso medžio, ir prie mūro visam 
laikui prigludo tyla, o tai, kas ten klaidžiojo, klaidžiojo vienišas. 


Širlė Džekson. 
“Hilhauso šmėklos" 


Pirmas skyrius 
BENAS (I) 


1 


Tuo metu, kai keliaudamas autostrada į šiaurę Benas Mirsas pravažiavo 
Portlendą, nuo susijaudinimo jo kūnu perbėgo lengvas virpulys, ir negalima 
sakyti, kad šis pojūtis atrodė nemalonus. Buvo 1975-ųjų metų rugsėjo 5-oji 
diena, ir vasara pagaliau šuoliavo link pabaigos. Medžiai plūdo žaluma, 
aukštas dangus buvo švelniai žydros spalvos, o tuoj pat už Folmuto miesto 
plento Benas pamatė du berniukus, kurie žingsniavo lygiagrečiu autostradai 
lauko keliuku užsikabinę meškerėles tarsi karabinus. 

Jis pasuko į kitą kelio juostą, sumažino greitį iki autostradoje leidžiamo 
minimumo ir bandė raustis savo atmintyje, kad sužadintų prisiminimus. Iš 
pradžių nesisekė, ir jis pamėgino apsidrausti nuo neišvengiamo nusivylimo. 
Tuomet tau buvo septyneri. Vadinasi, nuo to laiko praėjo dvidešimt penkeri 
metai. Vietos keičiasi. Kaip žmonės. 

Anuo laiku keturių juostų 295-o0jo plento nebuvo. Jeigu jums reikėjo iš 
Valdos patekti į Portlendą, važiavote 12-uoju keliu į Folmutą, o paskui 
įsukdavote į 1-ąjį kelią. Taip, gyvenimas ir čia nestovėjo vietoje. 

Liaukis pliaukšti niekus. 

Tačiau liautis buvo sunku. Sunku liautis, kai... Gretima juosta pro Beną 
prakriokė galingas motociklas su aukštai iškeltomis vairo rankenomis. Į jas 
įsikibęs sėdėjo vaikinukas su sportiniais marškinėliais, ant užpakalinės 
sėdynės - mergina raudonu dryžuotu švarku 1r dideliais akiniais nuo saulės 
veidrodiniais stiklais. Jie įsikirto priešais Beną kiek greičiau nei derėjo, ir jis 
pernelyg audringai abiem kojom užgulė stabdžius, o abiem rankom - garso 
signalą. Motociklas trūktelėjo pirmyn, išmesdamas kamuolį melsvų dūmų, 
o mergina užkišo už nugaros ranką su atsikišusiu viduriniuoju pirštu. 

Benas grąžino automobiliui ankstesnį greitį. Norėjosi rūkyti. Rankos šiek 
tiek virpėjo. Motociklas beveik išnyko iš akiračio - taip greitai jis lėkė. 
Vaikai. Vaikučiai, velniai juos rautų. Į Beno sąmonę brovėsi atsiminimai - 
tik daug šviežesni negu norėjosi. Jis juos vijo šalin. Jau dveji metai Mirsas 
nesėdo ant motociklo. Ir neketino sėstis. Niekuomet. 

Tolumoje iš kairės pastebėjo raudoną blykstelėjimą. Kai įsižiūrėjo ge- 
riau, Beno krūtinę užliejo atpažinimo džiaugsmas. Toli priekyje, kitame 
dobilais ir motiejukais apžėlusios pievos krašte, kuris kilo į šlaitą, ant kalvos 
stovėjo sandėlis su pusiau apvaliu, balta spalva dažytu stogu. Net per tokį 
didelį atstumą buvo matyti, kaip saulėje spindi šį kupolą vainikuojanti 


14 


vėtrungė. Sandėlis šioje vietoje stovėjo anuomet, ten tebestūkso jis iki šiol. 
Ir atrodo taip pat. Galbūt ir jam viskas bus gerai. Paskui sandėlį užstojo 
gyvenvietė. Kai autostrada perkirto Kamberlendo ribą, Benui ėmė atrodyti, 
kad vietovę atpažįsta vis labiau. Jis pravažiavo virš Karališkosios upės, 
kurioje būdamas vaikas su draugais gaudė menkes ir lydekaites; paskui 
aplenkė Kamberlendo kaimą, trumpam akimirksniui išnirusį iš už medžių, 
šmėstelėjusį ir vėl pasislėpusį. Tolumoje - Kamberlendo vandens bokštas, 
ant jo šono šūkis didelėmis raidėmis: “Išsaugokime Meiną žaliuojantį"'. Teta 
Sindė visada sakydavo, kad žemiau reiktų užrašyti “Neškite pinigėlius" 

Ankstesnis jaudulys augo, ir Benas, sekdamas kelio ženklus, padidino 
greitį. Už penkių mylių priekyje pasirodė mirksinti, atšvaitais apkaišiota 
rodyklė: 


12-as KELIAS JERUZALĖS VALDA 
KAMBERLENDAS, KAMBERLENDO APYGARDA 


Umai Beno sąmonėn plūstelėjo skausminga tamsa, kaip smėlis ugnį 
slopindama gerą nuotaiką. Nuo anos juodos dienos tokios akimirkos pasi- 
kartodavo gan dažnai (Benas pabandė mintyse ištarti Mirandos vardą, bet 
neįstengė), ir jis įprato su jomis kovoti, tačiau šįkart tamsa slėgė negailes- 
tingal. 

Ką gi jis daro - grįžta į miestelį, kur būdamas vaikas praleido ketverius 
metus, ir stengiasi susigrąžinti tai, ką nesugrąžinamai prarado? Kokį stebuk- 
lą jis tikisi susigrąžinti, klajodamas tomis vaikystėje išvaikščiotomis kaimo 
keliūtėmis, kurios galbūt jau išvalytos nuo miško, ištiesintos, išasfaltuotos ir 
prišiukšlintos turistų išgerto alaus skardinėmis? Magija išnyko - ir juodoji, 
ir baltoji. Viskas nuėjo šuniui ant uodegos tąnakt, kai motociklas tapo 
nevaldomas, o po to ant kelio išdygo geltonas baldų furgonas, kuris vis augo, 
augo... ir pasigirdo Mirandos - Beno žmonos - klyksmas, kai... 

Priekyje iš dešinės pamatė išvažiavimo kelią, ir Benas sekundę mąstė - 
gal pralėkti pro šalį, tolyn, į Cemberleną ar Liuistoną, ten sustoti, papietauti, 
po to apsisukti ir nurūkti savais keliais. Savais keliais - kur? Namo? 
Juokinga. Jeigu jis ir turi namus, tai jie čia. Čia, nesvarbu, kad juose viso labo 
tepagyveno ketverius metus. 

Jis spustelėjo garso signalą, sulėtino “Sitroeno"' greitį 1r ėmė kilti šlaitu 
aukštyn. Aukštumėlėje išvažiavimas iš autostrados įsiliejo į 12-ąjį kelią, o 
šis, artėdamas prie miestelio, pavirto į Džointnerio aveniu. Benas pažvelgė 
į horizontą. Tai, ką jis ten išvydo, vėl privertė abiem kojom užgulti stabdžius. 
“Sitroenas"' sudrebėjo ir sustojo. 

Rytuose nuotakiai kilo medžiai - daugiausiai pušys ir eglės; horizonte jie 
tarsi smigo į dangų. Miestelio iš čia nesimatė - tik medžiai, ir atokiau, kur jie 
rėmėsi į dangų, aštrus dviskliautis Marsteno namo stogas. 

Jo pakerėtas, Benas nepajėgė atitraukti akių. Veide greitai, tarsi kaleidos- 
kope, keitėsi vienas kitam besipriešinančių jausmų atspindžiai. 

- Jis vis dar čia, - balsu sumurmėjo jis. - Po paraliais. 

Ir nuleido akis į savo rankas. Jų oda buvo pašiurpusi. 


Jis tyčia pralėkė miestelį, užvažiavo į Kamberlendą, paskui sugrįžo atgal 
į Zalės Valdą, iš vakarų pusės Bernso keliu. Jį stebino, kad miestelis taip 
mažai pasikeitė. Keli nauji namai, kurių Benas neprisiminė, išsyk už mies- 
telio ribos - kavinė, pavadinta “Pas Delą", ir pora neseniai atsiradusių Žvyro 
karjerų. Iškirsta nemažai miško. Tačiau senas skardinis ženklas, rodantis 
kelią į miestelio šiukšlyną, tebebuvo ankstesnėje savo vietoje. Paties kelio 
taip ir neišgrindė, tad jis mirgėjo išmuštomis duobėmis ir senomis vėžėmis, 
o pro medžių properšą, kuria iš šiaurės vakarų į pietryčius driekėsi Meino 
Centrinės Energokompanijos elektros linijų stulpai, matėsi Mokyklos kalva. 
Savo vietoje stovėjo ir Grifeno ferma, nors kluoną padidino. Benas pamanė: 
įdomu, ar čia kaip ir anksčiau pieną pilsto į butelius ir jį parduoda? Etiketė 
vaizdavo besišypsančią karvę po firminiu ženklu “Saulėtasis Grifeno fermos 
pienas!" Benas nusišypsojo. Tetulės Sindės namuose jie nemažai šio pieno 
išliejo ant kvietinių dribsnių. 

Pasuko kairėn, į Brukso kelią, pravažiavo palei kalinėto metalo vartus ir 
žemą akmeninę Harmonihilo kapinių tvorą, paskui stačiu šlaitu nusileido 
žemyn ir vėl kilo tolimuoju kalvos kraštu, vadinamu Marstenhilu. 

Ties viršūne kelią gaubiantys medžiai prasiskyrė. Iš dešinės apačioje 
pirmą kartą Beno žvilgsniu: atsivėrė visas miestelio vaizdas. Kairėje - 
Marsteno namas. Benas išlipo iš mašinos. 

Namas nė kiek nepasikeitė. Nė trupučio. 

Galima buvo pamanyti, kad paskutinį kartą Benas jį matė vakar. 

Kieme priešais fasadą vešliai žėlė aukštos raganžolės. Jos dengė senas, 
šalčio išklaipytas plyteles, kurios vedė į priebutį. Zolėje svirpė Žiogeliai. 
Benas pastebėjo, kaip jie šokinėja, ore brėždami keistas paraboles. 

Pats namas žvelgė žemyn, į miestelį. Toks pat masyvus, netikusiai 
išplanuotas, smengantis ir persikreipęs. Netvarkingai užkalti langai teikė 
jam grėsmingą išvaizdą, būdingą visiems seniems, ilgą laiką negyvena- 
miems namams. Darganos nuplovė dažus, ir namas įgavo vienodą pilką 
spalvą. Pūgos nuplėšė ne vieną čerpę, o gausus sniegas nusklembė žemyn 
pagrindinio stogo vakarinį kampą, dėl to namas atrodė gunktelėjęs ir 
susikūprinęs. Iš kairės ant turėklo statramsčio buvo prikalta nusitrynusi 
lentelė: “Pašaliniams įeiti draudžiama". 

Benas pajuto neįveikiamą norą nužingsniuoti apžėlusiu takeliu pro 
svirplelius ir Žiogelius, kurie pabaidyti pažirs iš po jo kojų, užlipti ant 

prieangio, pažvelgti pro bet kaip prikaltų lentų plyšį į koridorių... arba 
svetainę. Galbūt paklebenti paradines duris. Ir jeigu jos neužrakintos, įeiti. 

Jis nurijo seiles ir mažne užhipnotizuotas įsistebeilijo į namą. Namas 
savo ruožtu kaip abejingas idiotas spoksojo į Beną. 

Užuosdamas drėgno tinko ir trūnyjančių apmušalų kvapą, nueisi korido- 
rniumi, o už sienų krebždensis pelės. Aplink matysi makalynę, krūvas 
šlamšto, galima bus ką nors pakelti - kad ir prespapjė - ir įsikišti kišenėn. 
Paskui koridoriaus gale, užuot žengęs į virtuvę, galėsi pasukti kairėn ir 
pakilti laiptais; po kojomis sugirgždės kalkių dulkės, kurios metų metais 
krito nuo lubų. Ten keturiolika pakopų. Tiksliai keturiolika. Bet viršutinė 
žemesnė, skirtingo dydžio, tarsi būtų pridėta, norint išvengti nelaimingo 
skaičiaus. Laiptų viršuje, aikštelėje, tu sustosi, žvelgdamas į uždaras duns 
koridonaus gale. Jeigu eitum jų link, tarsi jausdamas, kaip jos pačios artėja 
1r auga, tai galėtum ištiesti ranką, uždėti delną ant dulsvos dėmėtos sidabri- 
nės rankenos... 

Benas nusisuko nuo namo, su švilpesiu iškvėpdamas sausą kaip šiaudai 
orą. Dar ne laikas. Vėliau - galbūt, bet ne dabar. Kol kas užtenka Žinoti, kad 
čia viskas kaip ir anksčiau. Tai jo laukė. Benas atsirėmė delnais į kapotą ir 
pažvelgė į miestą. Ten, apačioje, nesunku išsiaiškinti, kas yra dabartinis 
Marsteno namo savininkas, ir galbūt šį namą išsinuomoti. Virtuvė puikiai 
tiks darbo kabinetui, o miegoti galės svetainėje. Bet viršun Benas stengsis 
nelipti. 

Nebent, jeigu kitaip bus neįmanoma. 

Jis įsėdo mašinon, užvedė ją ir nuriedėjo žemyn nuo kalvos, į Jeruzalės 
Valdą. 


Antras skyrius 
SUZANA (I) 


1 


Sėdėdamas parke ant suolelio, Benas atkreipė dėmesį, kad jį stebi 
kažkokia mergina. Atrodė labai daili, jos šviesius papurusius plaukus gaubė 
šilkinis šalikėlis. Tuo metu ji skaitė knygą, tačiau šalia gulėjo bloknotas 
eskizams ir dar kažkas, iš pažiūros panašus į anglinį pieštuką. 

Buvo antradienis, rugsėjo šešioliktoji, pirmoji mokslo metų diena, ir 
parkas stebuklingu būdu ištuštėjo, praradęs pačius triukšmingiausius lanky- 
tojus. Liko tik po visą parką pasklidusios mamos su mažyliais, keletas senių, 
sėdinėjančių prie Karinio memonalo, ir ši mergina mirguliuojančiame senos 
kreivos guobos pavėsyje. 

Gražuolė pakėlė akis nuo knygos ir pažvelgė į jį. Veidu perbėgo išgąsčio 
šešėlis. Paskui vėl nudelbė akis į puslapį, dar sykį paskersakiavo į Beną, lyg 
ir norėjo atsistoti, bet, matyt, persigalvojusi, pasiliko sėdėti. 

Jis pakilo ir prisiartino - taip pat su knyga rankose. Tai buvo vesternas 
minkštais viršeliais. 

- Sveika, - bičiuliškai kreipėsi Benas. - Mes pažįstami? 

- Ne, - atsakė mergina. - Tai yra... jūs - Bendžamenas Mirsas, tiesa? 

- Taip, - jis suraukė antakius. 

Mergina nervingai nusijuokė - nežiūrėdama į akis, tik vogčiomis žvilg- 
čiodama ir bandydama perskaityti Beno ketinimų barometro duomenis. 
Buvo visiškai akivaizdu, kad ji ne iš tų mergelių, kunos įpratusios plepėti 
parke su nepažįstamais vyriškiais. 

- Oašjau pamaniau, kad regiu vaiduoklį, - ir kilstelėjo ant kelių gulėjusią 
knygą. Benas probėgomis pastebėjo ant kraštelio atspaudą: “Jeruzalės 
Valdos viešoji biblioteka". Pasirodė, jog tai “Padangių šokis“, antrasis jo 
romanas. Mergina parodė Benui galinį viršelį - iš ten žvelgė dabar jau 
ketverių metų senumo jo nuotrauka. Veidas atrodė berniokiškas ir bauginan- 
čiai rimtas - akys kaip juodi briliantai. 

- Nuo štai tokių atsitiktinių susitikimų prasideda dinastijos, - tarė jis, ir 
nors pastebėta buvo šiaip sau, pokštaujant, jo pasakymas keistai pakibo ore, 
kaip juokais ištarta pranašystė. Gerokai nusekusiame tvenkinyje už jų 
nugarų teškenosi keletas neseniai išmokusių vaikščioti mažylių, o mama 
prašė Rodžio: “Nesupk sesutės taip aukštai''. Nekreipdama dėmesio, sesutė 
besiplaikstančia suknele skriejo sūpuoklėse iki paties dangaus. Šią akimirką 
Benas prisiminė ir po daugelio metų - tarsi nuo laiko pyrago būtų atriekę 

ypatingą mažytį gabalėlį. Jei tokią minutėlę tarp dviejų Žmonių niekas 
neplyksteli, jis paprasčiausiai nugarma ten, kur dingsta prisiminimai. 

Paskui mergina nusijuokė ir ištiesė jam knygą. 

- Užrašysite autografą? 

- Ant bibliotekos knygos? 

- Aš išpirksiu ją arba pakeisiu. 

Nertinio kišenėje susirado mechaninį rašiklį, atvertė knygos priešlapį 1r 
paklausė: 

- Kuo jūs vardu? 

- Suzana Norton. 

Jis greitai, negalvodamas užrašė: “Suzanai Norton, pačiai nuostabiau- 
siai merginai parke. Su karščiausiais linkėjimais, Benas Mirsas ". Po savo 
parašu plačia rašysena pridėjo datą. 

- Dabar jums teks ją pavogti, - tarė jis, grąžindamas knygą. - “Padangių 
šokio" daugiau neleidžia - deja. 

- Užsisakysiu kopiją iš kurios nors Niujorko knygų saugyklos, - ji sumišo 
ir šįkart pažvelgė Benui į akis kiek ilgėliau. - Tai siaubingai gera knyga. 

- Ačiū. Kai paimu ją iš lentynos ir pasižiūriu, tai niekaip negaliu suprasti, 
kodėl ją apskritai išspausdino. 

- Ir dažnai paimate? 

- Aha, bet stengiuosi šio įpročio atsikratyti. 

Ji nusišypsojo, paskui abu ėmė kvatotis, ir situacija pasidarė natūralesnė. 
Vėliau Benas turės progos pamanyti, kaip lengvai, kaip sklandžiai viskas 
įvyko. Ši mintis jam niekad nekėlė dvasinio komforto. Vaizduotėje ji 
sužadindavo keisto pavidalo lemtį: ne aklą, o su fantazija ir jausmais, 
užsimojusią bejėgius mirtinguosius sumalti tarp milžiniškų Visatos girnų ir 
iškepti kažkokią mums nežinomą duoną. 

- Ir “Konvėjaus dukrą" skaičiau. Nuostabi knyga. Bet tikriausiai jūs 
dažnai tai girdite. 

- Stebėtinai retai, - sąžiningai prisipažino Benas. Miranda irgi dievino 
“Konvėjaus dukrą", bet Beno bičiuliai 1š kavinių dažniausiai apie ją atsiliep- 
davo1išsisukinėdami, o beveik visi kritikai triuškino. Na, štai tau tavo kritika: 
išmetam siužetą, pakeičiam jį masturbacija. 

- O aš girdėjau dažnai. 

- Ar naująją knygą skaitėt? 

- “Bilis tarė: pradėkim"? Dar ne. Misis Kugen iš vaistinės sako, kad 
knygelė smarkokai nepadori. 

- Taip, velniai griebtų, ji beveik puritoniška, - tarė Benas. - Kalba, tiesa, 
gruboka, bet kai rašai apie netašytus kaimo bernus, negali juk... Paklausyki- 
te, gal nupirkti jums ledų, arką? Aš kaip tik žiauriai užsimaniau ledų su sodos 
vandeniu. 

Ji trečiąsyk pažvelgė jam į akis. Paskui šiltai nusišypsojo. 

- Žinoma. Dievinu ledus. Pas Spenserį jie tiesiog klasiški. 
Tokia buvo pradžia. 


- Štai šita - misis Kugen? 

Benas paklausė tylesniu balsu. Jis žiūrėjo į aukštą liesą moterį, kuri ant 
chalato dėvėjo raudoną nailoninį apsiaustą nuo dulkių. Melsvai padažyti jos 
plaukai buvo susukti žemyn vilnijančiomis bangomis. 

- Taip, ta pati. Ji turi vežimėlį, kurį kiekvieną antradienį stumia su savimi 
į biblioteką, ir varo poniai Starčer pasiutimą, kadangi į šį vežimėlį prikrauna 
ne mažiau kaip toną formuliarų užsakomoms knygoms. 

Jie sėdėjo ant raudonų odinių kėdžių prie sodos vandens fontanėlio. 
Benas gėrė sodos vandenį su šokoladu, Suzana - su žemuogių sirupu. 

Spenserio vaistinė vienu metu tarnavo ir kaip autobusų stotis, tad iš tos 
vietos, kur jie sėdėjo, per senamadišką, užraitymais padabintą arką matėsi 
laukiamasis kambarys, kur pasistatęs tarp kojų lagaminą niūriai sėdėjo 
vienišas jaunuolis žydra karinės aviacijos uniforma. 

- Nežinau, kur jis vyksta, bet linksmu jo nepavadintum, ar ne? - tarė 
Suzana, pastebėjusi Beno žvilgsnį. 

- Turbūt, atėjo atostogų pabaiga, - atsakė Benas. Dabar, pamanė, ji 
paklaus, ar man teko tarnauti armijoje. 

Bet išgirdo kitką: 

- Vieną gražią dieną ir aš įsėsiu į šį dešimtos trisdešimt autobusą. Sudie, 
Zalės Valda. Galbūt mano veido išraiška irgi bus tokia pat apniukusi kaip šio 
vaikino. 

- Ir kur išvažiuosite? 

- Tikriausiai į Niujorką. Pasižiūrėti, ar sugebėsiu galų gale pati save 
išlaikyti. 

- O kuo čia bloga? 

- Valdoje? Aš ją dievinu. Bet, Žinot, tėvai. Jie visuomet... žvilgčios man 
per petį, jeigu kas. “Ak tu, tingine". Be to, jaunai išpuikusiai mergelei Valda 
nedaug ką gali pasiūlyti, - ji truktelėjo pečiais ir palenkė galvą gurkštelėti per 
šiaudelį kokteilio. Ant įdegusio kaklo gražiai išryškėjo raumenys. Suzana 
vilkėjo piešinėliais išmarginta suknele, kuri pabrėžė gražią jos figūrą. 

- Ir kokio darbo jūs ieškote? 

Ji vėl gūžtelėjo pečiais. 

- Bostono universitete gavau humanitarinių mokslų bakalauro diplomą... 
Nors darbas nebuvo vertas to popieriaus, ant kurio buvo atspausdintas, 
garbės žodis. Puikiausiai tinku išsilavinusių idiočių draugijai. Aš netįstaigos 
nesugebėčiau apstatyti. Kelios merginos, su kuriomis lankiau vidurinę 

mokyklą, dabar sėdi gerose sekretorių vietose. O aš taip ir nepasistūmėjau 
toliau pirmųjų mašinraščio kursų metų. 

- Tai kas belieka? 

- Galbūt leidykla... - neapibrėžtai tarė ji.- Arba koks nors žurnalas... gal 
reklaminis. Tokios rūšies kontorėlės visuomet sugebės pasinaudoti žmogu- 
mi, kuris moka piešti pagal kieno nors nurodymą. Aš moku. Ir aplanką su 
savo darbais turtu. 

- O pasiūlymą? - mandagiai pasiteiravo Benas. 

- Ne... neturiu. Bet... 

- Be pasiūlymo į Niujorką niekas nevyksta, - tarė jis. - Patikėkite. Tik 
kulnus numinsite. 

Ji nesmagiai nusišypsojo. 

- Tikriausiai jūs geriau Žinote. 

- Ar čia ką nors pardavėte? 

- Taip, - ji vėl nusijuokė. - Iki šiol didžiausias mano sandėris - su 
korporacija “Sineks"'. Jie atidarė Portlende naują kino teatrą ir išsyk nupirko 
dvylika paveikslų papuošti fojė. Užmokėjo septynis šimtus dolerių. Aš 
pirmą kartą įmokėjau už savo mažytį automobilį. 

- Niujorke jums teks maždaug savaitei apsigyventi viešbučio numeryje, 
- toliau kalbėjo jis, - ir su savo aplanku maltis po visų, kokias tik sugebėsite 
rasti, žurnalų redakcijas ir leidyklas. Paskirkite susitikimą iš anksto, prieš 
pusmetį, kad redaktoriai tą dieną nebūtų numatę kitų reikalų. Tik, vardan 
Dievo, nesitrenkite į didelį miestą šiaip, kaip pakliuvo. 

- Ojūs? - paklausė ji, palikdama šiaudelį ir graibydama ledus šaukšteliu. 
- Kąjjūs veikiate tarp klestinčios Jeruzalės Valdos visuomenės, miestelyje su 
tūkstančiu trimis šimtais gyventojų? 

Jis patraukė pečiais. 

- Mėginu parašyti romaną. 

Ji bematant užsiplieskė smalsumu. 

- Valdoje? Apie ką? Kodėl čia? Nejau... 

Benas rimtai pažvelgė į ją. 

- Jūs tardote. 

- Aš?.. Ak, tiesa. Atleiskite, - Suzana servetėle nušluostė savo stiklinės 
apačią. - Nenorėjau kištis į svetimus reikalus. Paprastai aš nelinkusi į 
atlapaširdiškumą, garbės žodis. 

- Neverta teisintis, - nuramino Benas. - Visi rašytojai mėgsta paplepėti 
apie savo knygas. Kartais naktį, gulėdamas lovoje išsigalvoju interviu su 
pačiu savimi “Pleibojui"". Nereikalingas laiko gaišinimas. Jie domisi tik tais 
autoriais, kurių knygos ką nors reiškia universitetų intelektualams. 

Karinės aviacijos jaunuolis pakilo. Sniokšdamas stabdžiais, prie šaligat- 
vio priešais vaistinę artėjo “Greihaundas". 

- Kai buvau mažas, gyvenau Zalės Valdoje ketverius metus. Bernso 
kelyje. 

- Bernso kelyje? Dabar ten liko vien Pelkės ir nedidukės kapinės. Jas 
vadina Harmonihilu. 

- Gyvenau pas savo tetą Sindę. Sintiją Stouens. Suprantat, tėvas mirė, o 
mainai atsitiko kažkas... na... lyg ir nervų priepuolis. Todėl ji išsiuntė mane 
pas tetą Sindę - tan laikotarpiui, kol atsigaus. Teta Sindė įlaipino mane į 
autobusą ir nusiuntė atgal į Long Ailendą pas mamą, praėjus lygiai mėnesiui 
po didelio gaisro, - jis žvilgtelėjo į savo atspindį veidrodyje, kabojusiame už 
sodos fontanėlio. - Aš verkiau autobuse išvažiuodamas iš mamos, ir raudo- 
jau, kai autobusas mane vežė iš tetos Sindės bei Jeruzalės Valdos. 

- Tais pačiais metais, kai kilo gaisras, aš gimiau, - tarė Siuzana. - Pats 
didžiausias įvykis per visą šio miestelio istoriją, O aš jį pramiegojau! 

Benas nusijuokė. 

- Tai jūs septyneriais metais vyresnė, nei aš pamaniau parke. 

- Tikrai? - atrodo, ji buvo patenkinta. - Ačiū... galbūt. Tikriausiai jūsų 
tetos namas sudegė. 

- Taip, - atsakė jis. - Toji naktis - viena iš mano ryškiausių prisiminimų. 
Prie durų pribėgo kažkokie žmonės su guminėmis žarnomis ant pečių ir 
pasakė, kad mums reikia išeiti. Vaizdas buvo pritrenkiantis. Teta Sindė 
pasimetusi blaškėsi po namus, rankiodama daiktus ir kraudama juos į savo 
“Hadsoną". Viešpatie, na ir naktelė! 

- Jūsų teta buvo apsidraudusi? 

- Ne, bet namą mes nuomojome, ir beveik visus vertingus daiktus 
pernešėme į mašiną. Išskyrus televizorių. Mes stengėmės jį pakelti, bet 
nepajėgėme netgi nuo grindų atplėšti. Tai buvo “Video Karalius" su septynių 
colių ekranu ir didinimo stiklu priešais kineskopą. Mirtis akims. Bet vis tiek 
tuomet teturėjome vieną kanalą - vien “kantri"" muzika, reportažai iš fermų 
ir “Klounas Kitis". 

- Ir jūs sugrįžote parašyti knygą? - stebėjosi mergina. 

Benas atsakė ne iškart. Misis Kugen atidarinėjo cigarečių blokus ir pildė 
vitriną prie kasos. Provizorius misteris Lebris be tikslo trainiojosi už aukšto 
vaistinės prekystalio, primindamas apšarmojusį vaiduoklį. Vaikinukas kari- 
nės aviacijos uniforma stovėjo prie autobuso durų ir laukė, kol iš tualeto grįš 
vairuotojas. 

- Taip, - atsakė Benas. Jis pasisuko ir pasižiūrėjo į Suzaną - tiesiog į veidą, 
pirmą kartą. Jos veidelis buvo tikrai gražus - atviros mėlynos akys ir aukšta, 
lygi įdegusi kakta. - Jūsų vaikystė praėjo šiame miestelyje? - paklausė jis. 

- Taip. 

Benas linktelėjo. 

- Tuomet jūs suprantate. Zalės Valdoje gyvenau būdamas vaikas, ir man 
ji atrodo pripildyta vaiduoklių. Kai grįžau, vos nepravažiavau pro šalį - 
baiminausi, kad jis atrodys kitoks. 

- Čia niekas nesikeičia, - tarė Suzana. - Beveik niekas. 

- Paprastai mes su Gardnerio vaikais žaisdavome karą Pelkėse. Piratavo- 
me Karališkame tvenkinyje. Žaisdavome “vėliavos pagrobimą" ir slėpynes 
parke. Po to, kai išsiskyriau su teta Sinde, mudu su mama patekdavome į gan 
atšiaurokas vietas. Kai man buvo keturiolika, ji nusižudė. Bet didesnė dalis 
stebuklingų atminties dulkių nubyrėjo nuo manęs dar prieš tai. Jos liko šičia. 
Ir ligi šiol niekur nepranyko. Miestelis tiek nepasikeitė. Žiūrėti į Džointnerio 
aveniu - tai tas pat, kaip Žiūrėti per ploną ledo sluoksnį, panašų į tą, kokį 
galima nuimti nuo miestelio vandens rezervuaro paviršiaus, prieš tai atkapo- 
jus kraštus. Tai tas pat, kaip apžiūrinėti pro jį savo vaikystę. Viskas 
neapibrėžta, miglota, kai kas visiškai pranykę, bet iš esmės ji vis dar čia. 

Benas nustebęs nutilo. Jis pasakė kalbą! 

- Jūs kalbate lygiai taip, kaip savo knygose, - pagarbiai pastebėjo Suzana. 

Jis nusijuokė. 

- Anksčiau aš niekada nekalbėjau nieko panašaus. Bent jau balsu. 

- O ką jūs veikėte po savo motinos... mirties? 

- Klajojau po margą pasaulį, - trumpai atsakė jis. - Valgykite savo ledus. 

Ji pakluso. 

- Kai kas vis dėlto pasikeitė, - ištarė kiek palaukusi. - Mirė ponas 
Spenseris. Jūs jį prisimenate? 

- Žinoma. Kiekvieną ketvirtadienio vakarą teta Sindė atvažiuodavo į 
miestelį apsipirkti, o mane pasiųsdavo čia atsigerti žolių alaus. Anuomet jį 
dar pardavinėjo - tikrą Ročesterio saldų žolių alų. Teta duodavo man į 
nosinuką susuktus penkis centus. 

- Mano laikais alus jau kainuodavo dešimtuką. Prisimenate, kaip jis 
visuomet sakydavo? 

Pakrypęs į priekį, Benas susikūprino, išrietė vienos rankos plaštaką, tarsi 
jibūtų susukta reumato, burnos kamputis atvipo žemyn - atrodė kaip neseniai 
insultu persirgęs Žmogus. 

- Pūslę, - sušvokštė jis. - Ot, priveiks šis alutis tavo pūslę, pagyrūne! 

Suzanos juokas nuskriejo iki ventiliatoriaus, lėtai besisukančio virš jų 
galvų. Ponia Kugen pakėlė akis. 

- Oi, kaip nulietas! Tik mane jis vadino meilute. 

Jiedu linksmai pažvelgė vienas į kitą. 

- Klausyk, gal norėtum šį vakarą su manimi nueiti į kiną? - paklausė 
Benas. 

- Tai būtų nuostabu. 

- Koks kino teatras yra arčiausiai? 

Ji sukikeno. 

- Tiesą sakant, Portlendo “Sineksas", kurio fojė puošia nemirtingos 
Suzanos Norton drobės. 

- O dar? Kokius filmus tu mėgsti? 

- Ką nors įtempto, su automobilių lenktynėmis. 


- Įsidėmėjau. Prisimeni “Nordiką""? Jis stovėjo pačiame miestelio centre. 

- Okaipgi. Užsidarė šešiasdešimt aštuntaisiais. Kai mokiausi aukštesnėse 
klasėse, mes eidavome į jį kompanijomis po dvi poreles, ir jeigu filmas 
pasirodydavo prastas, mėtydavom į ekraną tuščius spragintų kukurūzų 
pakelius, - ji sukikeno. - Dažniausiai taip ir būdavo. 

„- Paprastai jie sukdavo senus serialus, - tarė Benas. - “Žmogus-raketa", 
“Zmogaus-raketos sugrįžimas", “Krešas Kalahenas ir Vudu mirties dievas". 

- Tai buvo prieš mane. 

- Kas gi nutiko “Nordikur"*? 

- Dabar ten Lario Kroketo prekybos nekilnojamu turtu kontora, - paaiš- 
kino ji. - Man regis, “Nordiką" pražudė kino teatras po atviru dangumi 
Kamberlende. Jis ir dar televizija. 

Jie šiek tiek patylėjo, mąstydami kiekvienas sau. Autobusų stoties 
laikrodis rodė be penkiolikos vienuoliktą. 

Abu chon ištarė: 

- Klausyk, o ar atsimeni... 

Tuoj pat susižvalgė, ir šįsyk, kai suskambėjo juokas, ponia Kugen 
perliejo savo žvilgsniu abudu. Netgi misteris Lebris dirstelėjo nuo savo 
prekystalio. 

Jie dar ketvirtį valandos plepėjo, paskui Suzana nenoriai pasisakė, kad 
turi bėgti su reikalais, bet iki pusės aštuonių spės susiruošti. Kai jie išsiskyrė, 
kiekvienas nusistebėjo, kaip nevaržomai, natūraliai, atsitiktinai susikryžia- 
vo jų gyvenimai. 

Benas plačiu žingsniu patraukė žemyn Džointnerio aveniu, bet ties 
Broko gatvės kampu stabtelėjo ir atsainiai dirstelėjo į Marsteno namą. Jis 
prisiminė, kad 1951-aisiais metais gaisras beveik pasiekė Marsteno kiemą, 
bet tuo metu pasisuko vėjas. 

Benas pamanė: galbūt namas turėjo sudegti. Gal šitaip būtų buvę geriau. 

Nolis Gardnens išėjo iš municipaliteto pastato ir prisėdo ant laiptelių 
šalia Parkinso Džilespio kaip tik tuo laiku, kai Suzana drauge su Benu užėjo 
pas Spenserį. Parkinsas rūkė “Pall Mall'' ir kišeniniu peiliuku valėsi pagel- 
tusius nagus. 

- Ar ten tasai rašytojas? - paklausė Nolis. 

- Aha. 

- O su juo Suzana Norton? 

- Aha. 

- Taip, taip, įdomu, - pratarė Nolis ir timptelėjo uniformos diržą. Ant 
krūtinės blizgėjo šerifo žvaigždė. Dėl jos Nolis turėjo vykti į detektyvų 

parduotuvę - miestelis savo išrinktų konsteblių ženklais neaprūpindavo. 
Parkinsas irgi turėjo ženklą, tačiau jį nešiojosi piniginėje - Nolis šito niekaip 
negalėjo suprasti. Be abejo, visas miestelis žinojo, kad jis konsteblis, bet dar 
egzistavo tradicijos. Jeigu esi įstatymo atstovas, tenka turėti omeny ir viena, 
1r kita. Nolis nuolat galvojo ir apie viena, ir apie kita, nors mėgautis valdžia 
galėjo tik pusę darbo dienos. 

Parkinso peiliuko geležtė slystelėjo ir nudrožė sluoksnelį didžiojo piršto 
odos. 

- Velnias, - negarsiai keiktelėjo Parkinsas. 

- Manai, kad jis iš tikrųjų rašytojas, Parkai? 

- O kaipgi. Nesunku tuo įsitikinti - čionykštėje bibliotekoje yra trys jo 
knygos. 

- Iš gyvenimo ar iš galvos? 

- Iš galvos, - Parkinsas įsidėjo kišenėn peiliuką ir atsiduso. 

- Floidui Tibitsui nepatiks, kad kažkoks mulkis vaikšto su jo boba. 

- Jie nevedę, - tarė Parkinsas, - ir jai daugiau nei aštuoniolika. 

- Flo1dui tai nepatiks. 

- Man atrodo, Floidas gali prišikt sau į kepurę ir nešioti ją užpakaliu į 
priekį, - pasakė Parkinsas. Jis užgesino cigaretę į laiptų pakopą, išsitraukė iš 
kišenės dėžutę nuo ledinukų, įdėjo jon ką tik užgesintą nuorūką ir įsikišo 
dėžutę atgal į kišenę. 

- Kur šitas rašytojas apsigyveno? 

- Centre, pas Evą, - atsakė Parkinsas. Jis atidžiai tyrinėjo sužeistą pirštą. 
- Užvakar užvažiavo viršun ir apžiūrinėjo Marsteno namą. Keista buvo 
vaikino fizionomija. 

- Keista? Kaip keista? 

- Keista ir viskas, - Parkinsas išsitraukė cigaretes. Saulė maloniai šildė 
veidą. - O paskui nuvažiavo pas Larį Kroketą. Norėjo šį namą išsinuomoti. 

- Marsteno namą? 

- Aha. 

- Jis ką - trenktas? 

- Gal, - Parkinsas nuvijo nuo kairės klešnės musę ir stebėjo, kaip toji 
zyzdama nulėkė į skaistų rytą. - Senis Laris Kroketas pastaruoju metu buvo 
smarkiai užsiėmęs. Girdėjau, kad važiavo parduoti Kaimišką Geldą. 

- Ką? Tą seną griuveną? 

- Aha. 

- Ką gi joje galima veikti? 

- Nežinau. 

- Na, - Nolis pakilo ir vėl pasitaisė diržą. - Gal apvažiuosiu miestą. 

- Važiuok, - tarė Parkinsas ir vėl užsirūkė. 

- Nori su manimi? 

- Ne, geriau dar čia pasėdėsiu. 

- Kaip nori. Iki. 

Nolis nusileido laiptais, niekaip negalėdamas suprasti (ir ne pirmą kartą), 
kada gi Parkinsas pagaliau nuspręs atsistatydinti, kad jis, Nolis, galėtų dirbti 
visą dieną. Prašom pasakyti, kaip įmanoma išaiškinti nusikaltimą, sėdint ant 
municipaliteto laiptelių? 

Parkinsas su šiokiu tokiu palengvėjimu stebėjo, kaip Nolis nueina. Nolis 
buvo neblogas vaikinas, bet labai jau energingas. Parkinsas išsitraukė 
sulankstomą peiliuką, atlenkė geležtę ir vėl ėmėsi pjaustinėti nagus. 

Jeruzalės Valda buvo užregistruota 1765 metais (po dviejų amžių miestelis 
pažymėjo savo dviejų šimtų metų jubiliejų fejerverku ir karnavalu parke: 
nuo atsitiktinės kibirkštėlės užsiliepsnojo Debės Forster “Indijos princesės" 
kostiumas, o Parkinsui Džilespiui teko įgrūsti vietinėn blaivyklon šešis 
neblaivius Žmones už pasirodymą viešoje vietoje), penketą metų prieš tai, 
kai Meinas pagal Misūrio Kompromisą tapo valstija. 

Savo keistą pavadinimą miestelis gavo dėl gan proziško nutikimo. 
Vienas pirmųjų čionykščių gyventojų buvo rūstus išstypęs fermeris, vardu 
Čarlsas Belnepas Teneris. Jis laikė kiaules ir vieną pačių stambiausių 
pavadino Jeruzale. Kartą šeriant, Jeruzalė ištrūko iš aptvaro, pasislėpė 
artimiausiame miške, sulaukėjo ir pasidarė plėšri. Paskui ne vienerius metus 
Teneris perspėdavo vaikus laikytis atokiau nuo jo privačios valdos. Jis 
persisverdavo per vartus ir piktu balsu karksėjo: “Jei nenonte, kad jums 
paleistų žarnas, nesiartinkite prie Jeruzalės miško, prie Jeruzalės valdos!* 
Įspėjimas prigijo, pavadinimas - irgi. Tai mažai ką įrodo, nebent tiktai, kad 
Amerikoje ir kiaulės gali siekti nemirtingumo. 

Pagrindinė gatvė, pradžioje vadinta Portlendo pašto keliu, 1896 metais 
Eliaso Džointneno garbei buvo pervadinta Džointnerio aveniu. Džointneris 
šešerius metus (kol penkiasdešimt devintaisiais gyvenimo metais jo nenuva- 
rė į kapą sifilis) posėdžiavo Atstovų rūmuose ir labiausiai atitiko įvaizdį 
žmogaus, kuriuo Valda galėjo pasigirti... jeigu neturėsime omeny kiaulės 
Jeruzalės 1r Perlos Anos Bats, kuri 1907 metais išbėgo į Niujorką. 

Lygiai per vidurį Džointnerio aveniu stačiu kampu kirto Broko gatvė, o 
patsai miestelis buvo beveik apskritas (nors rytuose, ten, kur Zalės Valda 
ribojosi vingiuota Karališkąja upe, miestelio masyvo apribai truputį plokš- 
tėjo). Zemėlapyje šie du pagrindiniai keliai darė miestelį panašų į teleskopo 
okuliarą. 

Siaurės vakarų kvadrantas buvo labiausiai miškinga miestelio dalis, 
išsidėsčiusi aukštumėlėje. Tiesa, aukšta ją niekas nebūtų pavadinęs, nebent 
koks nors Vidurio vakarų gyventojas. Miško kirtimų nualintos senos pavar- 

gusios kalvos nuožulniai leidosi iki pat miestelio. Ant paskutinės kalvos 
stūksojo Marsteno namas. 

Didelę šiaurės rytų kvadranto dalį sudarė šienaujamos pievos: motiejukai 
su liucerna. Tenai tekėjo sena, mažne statmenai nudailintais krantais Kara- 
liškoji upė. Nešdama savo vandenis po nedideliu mediniu Broko gatvės tiltu, 
ji plokščiais spinduliuojančiais lankais vinguriavo į šiaurę, kol pasiekdavo 
teritorijas netoli šiaurinių miestelio ribų, kur po plonu dirvos sluoksniu 
glūdėjo tvirtas granitas. Per milijoną metų upė prasimušė kelią per penkias- 
dešimties pėdų uolos akmenį. Šią vietą vaikai praminė “Girtuoklio šuoliu", 
kadangi prieš keletą metų Vindžo Ratbano brolis, klaikus girtuoklis Tomis 
Ratbanas, ieškojo vietos, kur galėtų nusivarvinti, slystelėjo ir nusivertė nuo 
skardžio. Karališkoji upė maitino fabrikais užterštą Endroskoginą, bet pati 
visuomet išlikdavo švari - vienintele pramone, kuria kada nors galėjo 
pasigirti Valda, buvo jau seniai uždaryta lentpjūvė. Vasaros mėnesiais 
įprasta buvo matyti nuo Broko gatvės tilto savo meškeres įmerkusius žvejus. 
Diena, kai jiems nepasisekdavo ištraukti iš Karališkosios upės nors keletą 
žuvelių, pasitaikydavo labai retai. 

Pats gražiausias buvo pietryčių kvadrantas. Čia reljefas vėl kilo aukštyn, 
tačiau po gaisro nebebuvo likę nei bjaurių išdagų, nei sunaikinto viršutinio 
dirvos siuoksio. Abipus Grileno kelio žemė pnklausė Carlsui Gritenui, 
pačios didžiausios į pietus nuo Mechanik Fols fermos savininkui, o nuo 
Mokyklos kalvos galėjote stebėti milžinišką Grifeno sandėlį, kurto aliumi- 
ninis stogas spindėjo saulėje kaip gigantiškas heliografas. Apylinkėse buvo 
1r kitų fermų, be to, nemažai namų, kuriuos nusipirkdavo “baltosios apykak- 
lės"; pastarieji važinėdavo į darbus Portlende arba Liuistone. Retsykiais 
rudenį, stovėdami Mokyklos kalvos viršūnėje, jūs galėjote įkvėpti išdegina- 
mų laukų aromato ir išvysti mažytį, tarsi žaislinį, Zalės Valdos savanoriško- 
sios ugniagesių draugovės furgonėlį: jis lūkuriavo, kad galėtų pagelbėti, 
jeigu įvyktų kas nors nepageidautina. 1951-ųjų metų pamoka čionykščiams 
gyventojams nepraėjo veltui. 

Vagonėliai stovėjo tik pietvakarinėje miestelio dalyje. Čia galėjai pama- 
tyti viską, kas paprastai lydi panašias priemiesčių asteroidų juostas: ant 
blokų pakelti sudaužytų automobilių likučiai, prie nutrintų lynų prikabintos 
padangos, kelkraščiuose saulėje blyksinčios skardinės nuo alaus, ant pirmų 
pasitaikiusių šatrų sukabinti neseniai išskalauti nunešioti baltiniai, sodrus 
nešvarumų smarsas iš paskubomis pastatytų išviečių. Namai Vingyje buvo 
artimi malkų sandėlių giminaičiai, tačiau beveik virš kiekvieno styrojo 
spindinti televizijos antena, o viduje beveik pas visus stovėjo pas Grantą arba 
Sirsą kreditan nupirkti spalvoti televizoriai. Šių lūšnų ir vagonėlių kiemai 
buvo perpildyti vaikų, žaislų, pikapų, motorinių rogių ir dar - mopedų. Kai 
kurie vagonėliai buvo prižiūrimi gerai, bet daugumai čionykščių gyventojų 
tai buvo neįveikiamas rūpestis. Kiaulpienės ir raganžolės žėlė iki pat 

kulkšnių. Iškart už miesto ribos, ten, kur Broko gatvė virto Broko keliu, 
stūksojo kavinė “Pas Delą“, kurioje penktadieniais grojo rokenrolą, o 
šeštadieniais - kantri. 1971-aisiais kavinė supleškėjo ir buvo atstatyta iš 
naujo. Beveik visi pietinėje miestelio dalyje gyvenantys kaubojai lankyda- 
vosi joje su savo merginomis išgerti alaus ir pasipešti. 

Didžiuma telefonų buvo sudvejinti - į du, tris arba šešis abonentus, taigi 
čionykščiams gyventojams visuomet buvo apie ką paplepėti. Visuose nedi- 
deliuose miesteliuose skandalas tyliai ir lėtai verda ant užpakalinio viryklės 
lankainio, panašiai, kaip tetos Sindės keptos pupos. Skandalai gimdavo ir 
Vingyje, bet dažniausiai čia pasidarbuodavo tvirtesnio statuso Žmogus. 

Zalė buvo valdoma miestelio susirinkimo, ir nors nuo 1965-ųjų metų 
sklido kalbos, kad tokią valdymo formą reiktų pakeisti miestelio taryba, kuri 
kartą per du metus viešai atsiskaitytų pagal visus biudžeto punktus, ši idėja 
taip ir nebuvo įgyvendinta. Miestas augo ne taip greitai, kad senoji tvarka 
taptų varginanti ir skausminga, nors sunkiasvorė “vienas Žmogus - vienas 
balsas“ tipo demokratija kai ką iš naujai atvykusiųjų priversdavo piktai 
vartyti akis. Buvo trys renkamos pareigybės: miestelio konsteblis, atsakin- 
gas už vargšų globą; miestelio notaras (norint užregistruoti automobilį, 
tekdavo trenktis velniai Žino kur į Tegart Strymo kelią bei drąsiai pasitikti du 
piktus šunis, laisvai vaikštinėjančius po kiemą) ir mokyklos inspektorius. 
Savanoriška ugniagesių draugovė gaudavo grynai simbolinius asignavimus, 
- tris šimtus dolerių per metus, - bet iš esmės atstojo senių pensininkų 
bendravimo klubą. Per tuos mėnesius, kai degindavo žolę, jie suspėdavo 
pamatyti daugybę jaudinančių dalykų ir likusį metų laiką sėdėdavo aplink 
Patikimų Žinių turėtoją, pasakodami vienas kitam įvairius niekus. Komuna- 
linio ūkio skyriaus nebuvo, nes nebuvo nei bendro vandentiekio, nei dujo- 
tiekio, nei kanalizacijos, nei elektros tinklo. Iš šiaurės vakarų į pietryčius 
miestelis buvo išvarpytas Centrinės Meino Energokompanijos elektros 
perdavimo stulpais, o miško masyvai - dideliais, šimto penkiasdešimties 
pėdų pločio kirtimais. Vienas toks stulpas kaip kitos civilizacijos sargybinis 
grėsmingai stūksojo šalia Marsteno namo. 

Viskas, ką Zalės Valda žinojo apie karus, gaisrus ir vyriausybių krizes, 
ji iš esmės sėmėsi teleprogramoje “Walter Cronkite". Taip, Poterių vaikį 
nukovė Vietname, o Klodo Bovio sūnus grįžo su protezu (užmynė ant 
pėstininkams skirtos minos), bet jis jau įsidarbino pašte padėti Kenui 
Denlisui, taigi ir su juo buvo viskas gerai. Vaikinai nešiojo ilgesnius nei jų 
tėvai plaukus ir ne taip tvarkingai šukuodavosi, bet daugiau iš esmės niekas 
nieko nepastebėjo. Kai Suvienytoje vidurinėje mokykloje nusprendė nene- 
šioti uniformų, Egė Korles parašė laišką į Kamberlendo laikraštį “Ledger"", 
bet Egė jau daugelį metų kiekvieną savaitę rašė į "Ledger", dažniausiai apie 
svaiginančių gėrimų pragaištingumą ir Jėzaus Knistaus, kaip savo asmeninio 
gelbėtojo, priėmimo širdin stebuklą. 

Kai kurie jaunuoliai bandė narkotikus. Horeso Kilbio sūnus Frenkas 
rugpjūčio mėnesį stojo prieš teisėją Hukerį ir buvo nubaustas penkiasdešim- 
ties dolerių bauda, bet daug rimtesnę problemą kėlė alkoholis. 

Nuo to laiko, kai svaigalus leista pardavinėti jaunesniems, tai yra aštuo- 
niolikmečiams pirkėjams, kavinėje “Pas Delą" trainiojosi ištisi būriai paaug- 
lių. Namo jie lėkdavo kaip paklaikę, tarsi norėdami padengti kelią nauja, 
gumine danga, taigi vienas kitas prisitrenkdavo mirtinai. Pavyzdžiui, kaip 
Bilis Smitas, kuris devyniasdešimties mylių per valandą greičiu įsirėžė į Dyp 
Kat kelio medį, nugalabydamas ir save, ir savo draugužę Laverną Diubi. 

Tačiau jeigu viso šito neskaičiuotume, Valdos provincinių kančių paži- 
nimas būtų akademinis. Laikas čia tekėjo pagal kitokį tvarkaraštį. 

Tokiame mielame miestelyje negalėjo vykti jokios pasibaisėtinos niek- 
šybės. Tik ne čia. 


Ana Norton lygino, kai su produktų krepšeliu ūmai įsiveržė dukra, 
numetė jai panosėn kažkokią knygelę, iš kurios galinio viršelio žvelgė pailgo 
veido jaunuolis, ir ėmė plepėti. 

- Lėčiau, - paprašė Ana. - Pitildyk televizorių ir pasakok. 

Suzana užčiaupė burną Piteriui Maršalui, kuris “Holivudo kvadratams' 
dalijo tūkstančius dolerių, ir papasakojo motinai apie susitikimą su Benų 
Mirsu. Misis Norton prisivertė išklausyti Suzanos ramiai 17 užjaučiančiai 
linguodama galva, nepaisant žalių įspėjančių ugnelių, kurios plykstelėdavo 
kiekvienąsyk, Suzanai paminėjus naujojo vaikino vardą... Dabar jaunikai- 
čius pakeitė vyrai, spėjo misis Norton, nors susitaikyti, kad Suzana jau 
pakankamai subrendusi vyrams, jai buvo sunku. Bet šiandien ugnelės 
švytėjo kiek ryškiau nei įprasta. 

- Skamba jaudinančiai, - pratarė ji ir paguldė ant lyginimo lentos eilinius 
vyro marškinius. 

- Jis iš tikrųjų labai mielas, - kalbėjo Suzana. - Ir labai natūralus. 

- Ach, kojos, mano kojos, - pasiguodė misis Norton. Ji pastatė lygintuvą, 
ir šis piktai sušnypštė, paskui atsisėdo į bostonietišką supamąjį krėslą šalia 
didelio lango. Pasirąžiusi išsitraukė iš ant kavos stalelio gulinčio pakelio 
cigaretę “Parlament" ir užsirūkė. 

- Tu įsitikinusi, kad jis geras žmogus, Suzana? 

Suzana nusišypsojo: jos šypsena reiškė gynybą. 

- Žinoma, įsitikinusi. Jis panašus... na, nežinau... į koledžo instruktorių, 
ar panašiai. 

- Sako, kad Pamišėlis Sprogdintojas buvo panašus į sodininką, - tarė misis 
Norton. 


-] 

- Bobų bezdalai, - guviai atrėžė Suzana. Šis epitetas nepakenčiamai 
erzino mamą. 

- Duok pažiūrėti knygą, - motina ištiesė ranką. 

Suzana padavė knygą, ūmai prisiminusi homoseksualo išprievartavimo 
sceną kalėjimo kameroje. 

- “Padangių šokis", - mąsliai nutęsė Ana Norton ir ėmė vartyti puslapius 
kaip pakliuvo. Suzana nuolankiai laukė. Motina tokius dalykus jauste 
jausdavo - pajus ir dabar. 

Viršulangiai buvo pakelti, tingus priešpietinis vėjelis judino geltonas 
virtuvės užuolaidas - mama reikalavo, kad virtuvę vadintų valgomuoju, tarsi 
Nortonai gyventų skendėdami pertekliuje. Namas buvo geras - iš tvirto 
mūro, kurį buvo sunkoka prišildyti žiemą, užtat vasarą čia laikėsi vėsa kaip 
upės oloje. Stovėjo jis ant slenksčio, kylančio Broko gatvės įkalnėlėn, ir pro 
didelį langą, ties kuriuo sėdėjo misis Norton, gerai matėsi miestelio link 
besidriekiantis kelias. Vaizdas džiugino akį, o Žiemą atrodydavo netgi 
tapybiškas: 11ga, perspektyvon nutolstanti, blizganti provėža, neliestas snie- 
gas ir nuotolio sumažinti nameliai, ant apsnigto lauko metantys pailgus 
geltonos spalvos potėpius. 

- Regis, Portlendo laikraštyje skaičiau šios knygos recenziją. Ne itin 
palankią. 

- O man patinka, - ryžtingai pareiškė Suzana. - Ir jis pats - taip pat. 

- Galbūtjis patiks 1r Floidui, - tingiai ištarė misis Norton. - Tu turėtum juos 
supažindinti. 

Suzana pajuto tvenkiantis pyktį ir išsigando. Ji manė, kad jodvi su motina 
Jauatlaikė paskutiniąsias jaunystės audras ir netgi likusius išgyvenimus, bet 
štai atsinaujina senas ginčas - Suzanos asmenybė ir motinos patirtis bei 
įsitikinimai... Pasaka be galo. 

- Mudvijau šnekėjomės apie Floidą, mam. Tu gi žinai, kad čia nėra nieko 
rimto. 

- Laikraštyje rašė, jog šioje knygoje esama dar ir kažkokių baisiai purvinų 
kalėjimo scenų. Berniukai su berniukais. 

- Ach, mama, vardan Dievo, - ji pasivaišino cigarete iš motinos pakelio. 

- Nėr dėl ko dievagotis, - šaltai tarė misis Norton. Ji grąžino knygą ir į 
žuvies formos keraminę peleninę nukratė nuo cigaretės ilgą pelenų galą. 
Peleninę jai padovanojo viena draugė iš moterų klubo. Sis daikčiukas 
kažkodėl visuomet Suzaną erzino - atrodė kažin kaip nepadoru kratyti 
pelenus į ešerio Žiomenis. 

- Aš sudėsiu produktus, - pakilo Suzana. 

Misis Norton ramiai tarė: 

- Tiesiog norėjau pasakyti, kad jeigu judu su Floidu Tibitsu ketinote 
susituokti... 

- Vardan Dievo, iš kur tu ištraukei? Ar aš kada nors apie tai kalbėjau? 

- Aš maniau... 

- Tu manei neteisingai, - karštai ir truputį meluodama pareiškė Suzana. 
Tačiau jau keletą savaičių ji lėtai, laipsnis po laipsnio nuo Floido atšalo. 

- Aš maniau, kad kai pusantrų metų susitikinėji su tuo pačiu vaikinu, - 
tyliai ir tvirtai toliau kalbėjo motina, - tai reiškia, jog reikalas nuėjo toliau, nei 
vaikščiojimas susikibus už rankučių. 

- Mudu su Floidu daugiau nei bičiuliai, - ramiai sutiko Suzana. Na, tegul 
ji padaro iš ši/o savo išvadas. 

Tarp jų pakibo balsu neišsakytas dialogas: 

- Tu miegojai su Floidu? 

- Ne tavo reikalas. 

- Ką tau reiškia šitas Benas Mirsas? 

- Ne tavo reikalas. 

- Tu ketini jį įsimylėti iki ausų ir padaryti kokią nors kvailystę? 

- Ne tavo reikalas. 

- Aš myliu tave. Mudu su tėčiu abu tave mylime. 

Į tai nebuvo kas atsakyti. Štai kodėl Niujorkas - arba bet kuris kitas 
miestas - pavirto į imperatyvą. Išdavoje jūs visuomet atsitrenkdavot į jų 
neišsakytos meilės barikadas, tarsi stuktelėdami galva į veltiniu išmuštą 
kameros sieną. Sios meilės autentiškumas darė neįmanomą tolesnį, kupiną 
poteksčių ginčą ir sukurdavo kažin ką neaiškaus, išnykstančio dar prieš 
pametant prasmę. 

- Tiek to, - negarsiai ištarė misis Norton. Ji įkišo cigaretę į Žuvies 
žiomenis, ir toji nuslydo toliau, į pilvą, 

- Einu į viršų, - pasakė Suzana. 

- Žinoma. Ar galiu perskaityti šią knygą po tavęs? 

- Jeigu nori. 

- Aš norėčiau su juo susipažinti, - pdūrė Ana. 

Suzana skėstelėjo rankomis ir gūžtelėjo pečiais. 

- Sį vakarą grįši vėlai? 

- Nežinau. 

- Ką man pasakyti Floidui Tibitsui, jei jis paskambins"? 

Pyktis plūstelėjo vėl. 

- Ką non, - ji luktelėjo. - Juk tu vis tiek... 

- Suzana! 

Toji neatsisukdama užlipo viršun. 

Misis Norton liko savo vietoje, nereginčiomis akimis spoksodama pro 
langą į miestelį. Virš galvos pasigirdo Suzanos žingsniai, o paskui - ištrau- 
kiamo molberto bildesys. 

Ji pakilo ir vėl ėmė lyginti. Kai pajuto, kad Suzana pasinėrė į darbą, nuėjo 
į sandėliuką prie telefono ir paskambino Meiblei Verts. Besišnekant Ana lyg 
tarp kitko užsiminė, kad Suzana sakė, esą jų aplinkoje apsireiškė žinomas 

autorius, o Meiblė švilptelėjo ir tarė: “Tu turi omeny tą, kuris parašė 
“Konvėjaus dukterį'*? Į tai misis Norton atsakė: “Taip", o Meiblė pakomen- 
tavo: “Irgi mat literatūra, - plikas seksas ir nieko daugiau". Misis Norton 
pasiteiravo: “Jis apsistojo motelyje ar..." 

Na, jeigu jau taip pakrypo kalba, tai jis apsistojo centre, “Evos kamba- 
riuose"' - vieninteliame miestelio pansione. Misis Norton palengvėjo: Eva 
Miler - padori moteris, našlė, 1r jokių šurum-burum nepakęs. Kas dėl moterų 
pansione, jos taisyklės buvo trumpos ir dalykiškos. Jeigu tai jūsų motina arba 
sesuo - gerai. Jeigu ne, galite pasėdėti virtuvėje. Taisyklės nediskutuojamos. 

Po penkiolikos minučių, meistriškai užglaisčiusi pagrindinį savo tuščių 
plepalų tikslą, misis Norton pakabino ragelį. 

Suzana, galvojo grįždama prie lyginimo lentos, ach, Suzana... aš papras- 
čiausiai noriu tau gero. Kaip tu nesupranti? 

Jie grįžo iš Portlendo 295-uoju plentu, ir buvo dar ne taip vėlu - tik 
dvyliktos pradžia. Už Portlendo priemiesčių greitis autostradoje buvo ribo- 
jamas iki penkiasdešimt penkių mylių per valandą, o Benas buvo geras 
vairuotojas. “Sitroeno" Žibintai skrodė tamsą kaip sviestą. 

Kine laiką praleido gerai, bet buvo atsargūs - kaip dažnai pasitaiko 
žmonėms, jaučiantiems vienas kitam leistiną ribą. Dabar Suzana prisiminė 
motinos klausimą ir tarė: 

- Kur tu apsistojai? Išsinuomojai namą? 

- Gavau jaukią vietelę “Evos kambariuose"', Reilroudo gatvėje, trečiaja- 
me aukšte. 

- Bet juk tai siaubinga! Ten, viršuje, ko gero, koks keturiasdešimt 
laipsnių! . 

- Karštis man patinka, - tarė jis. - Silumoje sekasi dirbti. Nusirengiu iki 
pusės, įsijungiu tranzistorių ir išgeriu galoną alaus. Sitaip išsunkiu po dešimt 
puslapių naujo juodraščio per dieną. Be to, ten gyvena įdomūs seniokai. O 
kai pagaliau išeini į priebutį ir pūsteli vėjelis... Rojus! 

- Laikinas, - abejodama tarė Suzana. 

- Aš ketinau išsinuomoti Marsteno namą, - atsainiai pareiškė Benas. - 
Netgi domėjausi, bet jį jau pardavė. 

- Marsteno namą? - nusišypsojo ji. - Tu jį painioji su kažkuo kitu. 

- Ne. Namas, kuris stovi ant pirmosios kalvos į šiaurės vakarus nuo 
miesto. Brukso kelyje. 

- Jį pardavė? Kas, sakyk susimildamas... 

- Ir aš nustebau. Retsykiais mane kaltina, esą neturiu vieno šulo, bet netgi 
aš galvojau tik apie jo nuomą. Vaikinas, kuris prekiauja namais, nieko 
nesako. Tikriausiai tai jo gili, miglota paslaptis. 

- Galbūt kas nors jį nori paversti vasaros poilsio namais, - padarė prielaidą 
Suzana. - Kad ir kas tai būtų, jis - išprotėjęs. Vienas dalykas namą atnaujinti 
- aš ir pati mielai pamėginčiau... bet Marsteno namas... apie atnaujinimą 
negali būti nė kalbos. Jis jau buvo griuvena dar anuomet, kai buvau mergaitė. 
Benai, kodėl nori ten gyventi? 

- O ar tu buvai nors sykį jo viduje? 

- Ne, bet turėjau drąsos probėgšmais dirstelėti pro langą. O tu? 

- Buvau. Vieną kartą. 

- Baisu ten, ar ne? 

Jis nutilo, abu galvojo apie Marsteno namą. Skandalas ir prievarta, susiję 
su šiuo namu, čia vyko dar prieš jų gimimą, bet tokius dalykus mažuose 
miesteliuose prisimena ilgai ir ceremoningai perduoda savo baimes iš kartos 
į kartą. 

Huberto Marsteno ir jo žmonos Berdės istorija labiau priminė baisią 
miestelio paslaptį. Hubis trečiajame dešimtmetyje buvo stambios Naujosios 
Anglijos krovinių transporto kompanijos prezidentas - kompanijos, kuri, 
kaip buvo kalbama, didžiausią savo biznį varė po pusiaunakčio, perveždama 
į Masačūsetsą kanadietišką viskį. 

1928 metais jiedu su žmona, pasiturintys žmonės, pasitraukė poilsio į 
Zalės Valdą, bet nemažą savo turto dalį (niekas, netgi Meiblė Verts, 
nežinojo, kokią) prarado dvidešimt devintaisiais, sužlugus biržai. 

Dešimtį metų, kurie praėjo nuo rinkos nuosmukio iki Hitlerio iškilimo, 
Marstenas su Žmona išgyveno savo name kaip atsiskyrėliai. Juos buvo 
galima pamatyti tik vidurdienį, kai jie atvykdavo į miestelį apsipirkti. Laris 
Makleodas, tais metais dirbęs paštininku, pasakojo, kad Marstenas prenu- 
meravo keturis dienraščius, “The Saturday Evening Post“, “The New Yor- 
ker“ 1r pigų Žurnaliūkštį, pavadinimu “Amazing Stories“, kuriame buvo 
publikuojami fantastiniai apsakymai. Be to, kartą per mėnesį Hubis gaudavo 
iš transporto kompanijos, įsikūrusios Fol Riveryje, Masačūsetso valstijoje, 
čekį. Laris sakė, kad gali nustatyti, - čekis tai, ar ne, - perlenkęs voką ir 
pažvelgęs pro langelį adresui. 

Būtent Laris ir rado juos 1939-ųjų metų vasarą. Per penkias dienas pašto 
dėžutėje prisikaupė tiek laikraščių ir žurnalų, kad nebebuvo kur daugiau jų 
grūsti. Visa tai Laris nunešė keliuku, ketindamas įkišti tarp tinklelio nuo 
uodų ir durų. 

Buvo rugpjūtis, pats vasaros vidurys, prasidėjo karščiausios dienos, ir 
žolė priešais paradinį Marsteno namo priebutį - žalia, vešli - siekė blauzdas. 
Medinius pinučius užpakalinėje namo pusėje visiškai dengė sausmedis. 
Aplink baltą kaip vaškas, gardžiai kvepiantį žiedyną tingiai dūzgė stambios 
bitės. Tomis dienomis, nepaisant aukštos žolės, namas vis dar atrodė puikiai. 
Prieš pasimaišant protui, Hubis pastatė patį gražiausią namą visoje Zalės 
Valdoje. 

Nuėjęs keliuku pusę atstumo (anot istorijos, kuri užgniaužus iš siaubo 
kvėpavimą ilgą laiką buvo pasakojama kiekvienai naujai moterų klubo ledi), 
Laris užuodė kažką negero - tarsi pašvinkusią mėsą. Jis pasibeldė į paradinės 
duris, bet atsako neišgirdo. Dirstelėjo vidun, bet tirštoje prietemoje nieko 
Laris pabandė atidaryti užpakalines duris, kurios pasirodė neužrakintos, ir 
įžengė virtuvėn. Kampe iškėtojusi kojas tysojo basa Berdė Marsten. Pusė 
moters galvos buvo ištaškyta artimu trisdešimt šešto kalibro šautuvo šūviu. 

(““Musės, - ramiu autoritetingu tonu visuomet tardavo Odrė Hersi apie šią 
vietą. - Laris sakė, kad virtuvė buvo jų pilna. Jos zyzė, tūpė ant... na, 
suprantate, ir vėl pakildavo. Musės".) 

Laris Makleodas apsisuko ir nukūrė tiesiai į miestelį. Jis nuėjo pas Norisą 
Verni, tuometinį konsteblį, paskui dar paėmė keturis žioplius iš Kroseno 
parduotuvės - tomis dienomis jai vis dar vadovavo Milto tėvas. Tarp jų buvo 
vyresnysis Odrės brolis Džeksonas. Jie grįžo Noriso “Sevroletu"' ir Lario 
pašto furgonu. 

Niekas iš miestelėnų taip ir nepabuvojo name - sensacija pasirodė 
trumpalaikė. Kai nurimo jaudulys, Portlendo “Telegram"' apie įvykį išspaus- 
dino apybraižą. Huberto Marsteno namas buvo užverstas atliekomis - ištisas 
šiukšlių sąvartynas, knibždantis karingomis žiurkėmis. Siauri praėjimai 
raitėsi tarp pageltonijusių laikraščių ir žurnalų, pelyjančių, visiškai nereika- 
lingų, kažkada dovanai gautų knygiūkščių krūvų. Loretos Starčer pirmtakė 
iš šio sąvartyno atrinko ir nusiuntė į Viešąją Jeruzalės Valdos biblioteką 
pilnus Dikenso, Skoto, Marieto raštų rinkinius, kurie ten saugomi iki šios 
dienos. 

Džeksonas Hersis paėmė “The Saturday Evenining Post", pradėjo vartyti 
ir staiga įsižiūrėjo atidžiau. Prie kiekvieno puslapio lipnia juosta buvo 
tvarkingai priklijuotas doleris. 

Kaip pasisekė Lariui, Norisas Verni pastebėjo apeidamas namą užpaka- 
linio įėjimo linkui. Prie kėdės buvo diržu pririštas žmogžudystės ginklas - jo 
vamzdis buvo nukreiptas tiesiai į paradines duris žmogaus krūtinės aukštyje. 
Sautuvas buvo užtaisytas, o nuo gaiduko per koridorių iki durų rankenos tųįso 
virvelė. 

(“Be to, šautuvas buvo užtaisytas, - šioje vietoje pabrėždavo Odrė. - 
Užtektų Lariui Makleodui kartą truktelėti, ir jis būtų nukeliavęs tiesiai prie 
rojaus vartų"'.) 

Ten buvo ir daugiau spąstų, tik ne tokių mirtinų. Virš virtuvės pritaisytas 
keturiasdešimties svarų laikraščių ryšulys. Vienas į antrą aukštą vedančių 
laiptų statramstis įpjautas, ir tai galėjo kai kam kainuoti sulaužytą kulkšnį... 
Greitai paaiškėjo, kad Hubis Marstenas buvo daugiau nei trenktas - jis buvo 
visiškas beprotis. 

Patį Hubį rado viršuje, miegamajame, kuriuo baigėsi koridorius. Hubis 
kybojo po lubų sija. 

(Suzana su draugėmis saldžiai kamavo viena kitą istorijomis, kurių po 
nuotrupą pasisemdavo iš suaugusiųjų. Pas Eimę Roklif vidiniame kieme 
stovėjo Žaidimų trobelė; jos užsisklęsdavo ir sėdėdamos tamsoje gąsdino 
viena kitą Marsteno namu, kurį taip pavadino dar prieš Hitleriui įsiveržiant 
į Lenkiją; jos kartodavo tai, ką buvo girdėjusios iš suaugusiųjų, sustiprinda- 
mos įspūdį daugybe nemalonių smulkmenų, kokias tik pajėgė sukurti jų 
vaizduotė. Netgi dabar, po aštuoniolikos metų, Suzana patyrė, kad vien 
prisiminimas apie Marsteno namą ją paveikė tarsi kerėtojo užkeikimas ir 
sugrąžino slogiai ryškius vaizdus: Eimės žaidimų namelyje susiėmusios už 
rankų susigūžė mažos mergaitės, o pati Eimė įtaigiai ir grėsmingai sako: “Jo 
veidas išpampo, liežuvis pajuodavo ir išlindo iš burnos, o juo šliaužiojo 
musės. Mano mamytė pasakojo misis Verts“.) 

- „namas. 

- Kaip? Atleisk, - ji grįžo tikrovėn, beveik fiziškai pajutusi truktelėjimą. 
Benas suko iš autostrados nuokalnėn, kuria prasidėjo įvažiavimas į Zalės 
Valdą. 

- Aš pasakiau, jog tai senas vaiduoklių namas. 

- Papasakok, ką ten regėjai. 

Jis nelinksmai nusijuokė ir staigiai įjungė tolimas šviesas. Tuščias dviejų 
juostų asfaltuotas kelias driekėsi priekin, į pušų ir eglių alėją. 

- Viskas prasidėjo nuo vaikiškų juokelių. Galbūt nieko rimtesnio ir 
nebuvo. Prisimenu, visa tai vyko penkiasdešimt pirmaisiais, ir vaikams 
anuomet tekdavo prasimanyti įvairių pramogų - juk uostyti aviacinius klijus 
iš popierinių paketų tuomet jie dar nebuvo sugalvoję. Aš daugiausiai 
Žaisdavau su berniukais iš Vingio - dabar jie visi tikriausiai iš čia išvažiavo... 
Ar Zalės Valdos pietus kaip ir anksčiau vadina Vingiu? 

- Taip. 

- Aš valkiojausi su Deiviu Barklėjumi, Čarlsu Džeimsu, - tik visi 
berniukai vadino jį Sūneliu, - Haroldu Robersonu, Floidu Tibitsu... 

- Su Floidu? - nustebusi paklausė Suzana. 

- Taip, o tu jį pažįsti? 

- Aš su juo draugavau, - atsakė ji ir išsigandusi, kad balsas nuskambėjo 

neįprastai, suskubo aiškinti toliau: - Sūnelis Džeimsas irgi vis dar čia. 
Džointerio aveniu jis turi degalinę. Haroldas Robersonas mirė. Nuo leuko- 
Zės. 
„ - Visi jie metais ar dvejais buvo už mane vyresni. Turėjo savo klubą. 
Zinai, tokį elitinį. Norint vadintis Kruvinuoju Piratu, reikėjo trijų rekomen- 
dacijų, - Benas stengėsi, kad šie žodžiai nuskambėtų lengvai, tačiau juose 
slypėjo seniai išgyventos nuoskaudos kartėlis. - Bet aš buvau atkaklus. Iš 
gyvenimo geidžiau tik vieno - tapti Kruvinuoju Piratu... Bent jau tą vasarą. 
Pagaliau jie atlėgo ir pasakė, kad galės mane priimti, jeigu atlaikysiu Deivio 
sugalvotą įšventinimą. Mes visi kopsime į kalvą prie Marsteno namo, o man 
reikės įeiti vidun ir ką nors iš ten išsinešti. Kokį nors trofėjų. 

Benas sukikeno. Burna buvo perdžiūvusi. 

- Ir kas gi atsitiko? 

- Įlindau į namą pro langą. Nors jau buvo praėję dvylika metų, jis vis dar 
buvo priverstas šlamšto. Laikraščius, ko gero, paėmė per karą, bet visa kita 
liko. Koridoriuje, prie durų, stovėjo stalas, o ant jo - vienas iš tų snieginių 
rutuliukų; žinai, apie ką kalbu? Jo viduje matosi mažytis namukas, o kai 
rutuliuką pakratai, jame tarsi ima snigti. Įsikišau rutuliuką kišenėn, bet 
neišėjau. Iš tiesų norėjau įrodyti, koks aš drąsus. Todėl patraukiau viršun - 
ten, kur jis pasikorė. 

- O, Viešpatie, - sušnibždėjo Suzana. 

- Išimk iš stalčiuko man cigaretę, gerai? Stengiuosi mesti, tačiau be 
cigaretės dabar negaliu. 

Ji padavė cigaretę, ir Benas prisidegė ją mašinos žiebtuvėliu. 

- Name dvokė. Nepatikėtum, kaip dvokė. Pelėsiais ir pūvančiais bal- 
dais... arba kilimais... ir dar jautėsi kažkoks gaižus smarsas, tarsi sugedusios 
mėsos. Be to, sklido kažin koks gyvų padarų - Žiurkių, švilpikų ar kitokių 
gyvių - kvapas; galbūt jie suko lizdus tarpsieniuose, o gal taisėsi rūsyje 
žiemos miegui. Skvarbus drėgnas kvapas. 

Aš užlipau laiptais - mirtinai persigandęs devynerių metų mažylis. 
Girgždėjo ir smego namas, buvo girdėti, kaip kitoje tinko pusėje nuo manęs 
išsilaksto kažkokie padarai. Visąlaik atrodė, kad už nugaros girdžiu Žžings- 
nius. Bijojau atsigręžti - 0 jei staiga pamatyčiau įkandin sekantį visiškai 
pajuodavusiu veidu ir su kilpa rankoje Hubį Marsteną. 

Benas labai stipriai suspaudė vairą. Dingo nerūpestinga jo balso intona- 
cija. Prisiminimų ryškumas Suzaną kiek išgąsdino. Silpnoje prietaisų skyde- 
lio šviesoje Beno veidą raižė vertikalios raukšlelės - atrodė kaip žmogus, 
keliaujantis po nekenčiamą šalį, kurios jam niekaip nesiseka visiškai pa- 
miršti. 

- Viršuje sutelkiau visą drąsą ir nubėgau koridoriumi iki kambario. Mano 
sumanymas buvo toks: įskuosti ten, pagriebti ką nors dar ir išsinešdinti 
velniop. Durys koridoriaus gale buvo uždarytos. Mačiau, kad jos vis artėja 
ir artėja, regėjau nusėdusius vyrius ir ant slenksčio gulinčią jų apačią. 
Išvydau sidabrinę rankeną, kiek padulksvėjusią toje vietoje, kurią dažniau- 
siai lietė rankos. Kai ją truktelėjau, apatinis durų kraštas spigiai sudžeržgė 
per medines grindis, tarsi motenis klyktų iš skausmo. Manau, turėdamas 
daugiau proto, būčiau bematant apsisukęs ir išsinešdinęs. Bet aš iki ausų 
buvau pripumpuotas adrenalino. Todėl įsikibau į duris abiejomis rankomis 
ir iš visų jėgų trūktelėjau. Durys atsilapojo. Oužjų pasirodė Hubis - jis karojo 
po sija, pro langą besiskverbianti šviesa išryškino jo kūno siluetą. 

- Ak, Benai, nereikia, - nervingai ištarė Suzana. 

- Betaš sakau teisybę, - lenkėjis.- Teisybę apie tai, ką pamatė devynmetis 
berniukas ir ką po dvidešimt ketverių metų prisimena vyras. Ten kybojo 

Hubis, ir jo veidas buvo visai ne juodas. Jis buvo žalias. Akys aptinusios. 
Rankos melsvai balkšvos... atstumiančios. O paskui jis atsimerkė. 

Benas giliai užtraukė dūmą ir švystelėjo cigaretę pro langą į tamsą. 

- Aštaip suspiegiau, kad tikriausiai buvo girdėti ir už dviejų mylių. Paskui 
galvotrūkčiais puoliau šalin. Viduryje laiptų parvirtau, nusiritau Žemyn, 
pakilau, išdūmiau per paradines duris ir nuskuodžiau keliu. Berniukai laukė 
manęs maždaug už pusės mylios. Tuomet ir apsižiūrėjau, kad vis tebelaikau 
rankoje stiklinį rutulį. Jį turiu iki šiol. 

- Bet juk tu nemanai, kad iš tiesų matei Hubertą Marsteną, ar ne, Benai? 
- toli priekyje Suzana pastebėjo mirksintį žalią Žibinią, kuris žymėjo mies- 
telio centrą, ir apsidžiaugė. 

Po ilgos pauzės jis atsakė. 

- Nežinau, - ištarė vangiai, sunkiai, tarsi norėdamas pasakyti “ne"' ir šitaip 
baigti temą. - Galbūt buvau taip susijaudinęs, kad viskas pasivaideno. Antra 
vertus, prielaida, esą namai sugeria tarp jų sienų siautėjusias emocijas, €5są 
jie saugo kažin ką tarsi... “sausą ekstraktą" - šioje prielaidoje yra tiesos. 
Galbūt tinkama asmenybė... gali suveikti kaip katalizatorius, ir šis “sausas 
ekstraktas" sukelia aktyvų pasireiškimą... nežinau, ko. Kalbu ne apie vai- 
duoklius, kaip juos dažniausiai įsivaizduojame. Kalbu apie kažkokią trimatę 
psichinę televiziją. Gali būti, kad tai netgi kažkas gyva. Pabaisa, jeigu nori. 

Ji paėmė cigaretę ir prisidegė. 

- Bet nesvarbu. Daugelį savaičių po to aš vis dar miegodavau įsijungęs 
šviesą ir sapnuodavau, kad iki gyvenimo pabaigos atidarinėju ir uždarinėju 
tas duris. Užtenka man patirti stresą, ir sapnas pasikartoja. 

- Tai siaubinga. 

- Anaiptol, - tarė Benas. - Kad ir kaip ten būtų, ne itin, - jis dūrė pirštu į 
nebyliai snaudžiančius Džointnerio aveniu namus, pro kuriuos jie važiavo. 
- Kartais negaliu suprasti: kodėl neima šaukti šių namų lentos nuo tų 
siaubingų dalykų, kurie tarp jų susapnuojami, - jis kiek patylėjo. - Jei nori, 
važiuojame į centrą, pas Evą, truputėlį pasėdėsime priebutyje. Vidun tavęs 
pakviesti negaliu, bet šaldytuve turiu kelis butelius kokakolos, o kambaryje, 
Jeigu turi norą prieš miegą išgerti, šiek tiek “Bacardi"". 

- Labai norėčiau. 

Jis pasuko į Reilroudo gatvę, ūmai išjungė Žibintus ir įvažiavo į mažą 
nešvarią stovėjimo aikštelę, kuria naudojosi mebliuotų kambarių nuominin- 
kai. Priebutis buvo nudažytas baltai, o krašteliai - raudona spalva. Eile 
išrikiuotos trys pintos kėdės žvelgė į Karališkąją upę. Upė atrodė kaip 
akinantis sapnas: anapus kranto, medžiuose įsipainiojo vėlyvos vasaros 
mėnulio pilnatis ir tiesė ant vandens sidabrinį taką. Kadangi miestelis buvo 
nurimęs, Suzana išgirdo putojančio vandens garsus - ten upė krito į užtvan- 
kos šliuzus. 

- Sėskis. Aš greitai. 


Jis įėjo į namą, tyliai priverdamas duris, 0 ji atsisėdo į vieną iš supamųjų 
krėslų. 

Nepaisant savo keistumo, Benas jai patiko. Suzana buvo ne iš tų, kurios 
tiki meile iš pirmojo žvilgsnio, nors tikrai neabejojo, kad dažnai kyla 
akimirkos geismas (kuris paprastai pavadinamas daug nekaltesniu susižavė- 
jimu). Ir vis dėlto Benas nebuvo tas žmogus, kuris galėtų nejučia įkvėpti po 
pusiaunakčio rašyti į rūpestingai saugomą dienoraštį - pagal savo ūgį jis buvo 
pernelyg liesas, šiek tiek pablyškęs. Jo veidas rodė nuolatinį gilinimąsi savo 
vidumi ir buvo kažin kaip knygiškas, o akys retai kada išduodavo tikrąsias 
mintis. Visa tai vainikavo sunkus juodų plaukų kuokštas, kuris atrodė, 
šukuojamas ne šukomis, o pirštais. 

Ir šita istorija... 

Nei“ Konvėjaus dukroje", nei “Padangių šokyje" nebuvo nė menkiausios 
užuominos apie tokius skausmingus minties posūkius. Pirmoji knyga buvo 
apie ministro dukterį, kuri pabėga iš namų, pritampa prie kontrkultūros ir 
leidžiasi ilgon kelionėn po šalį autostopu, vieną dieną buvodama vienur, kitą 
- kitur. Antroji pasakojo istoriją apie Frenką Bazį, iš kalėjimo pabėgusį 
nusikaltėlį, kuris kitoje valstijoje pradeda naują gyvenimą - ima dirbti 
autošaltkalviu ir galutinai nutraukia savo ryšius su nusikaltėlių pasauliu. Abi 
knygos buvo šviesios, kupinos energijos, ir kybančio Hubio Marsteno 
šešėlis, kaip veidrodyje atsispindėjęs devynmečio berniuko akyse, nė vienos 
jų, regis, netemdė. 

Suzana pajuto, kaip kažkokia jėga nukreipė jos žvilgsnį į kairę nuo upės, 
už priebučio, kur ties paskutinėmis miesto prieigomis Žvaigždes dengė 
kalva. 

- Stai, - tarė Benas. - Tikiuosi, kad tiks. 

- Pasižiūrėk į Marsteno namą, - tarė Suzana. 

Jis pažvelgė. Ten degė šviesa. 

Viskas buvo išgerta, praėjo pusiaunaktis, mėnulis beveik išnyko iš 
akiračio. Jie šnekučiavosi apie kažką nereikšminga, paskui, užpildydama 
pauzę, Suzana pasakė: 

- Tu man patinki, Benai. Labai. 

- Tu man irgi. Ir aš nustebintas... Ne, ne tai norėjau pasakyti. Prisimeni, 
kaip aš kvailai pajuokavau parke? Pernelyg gerai sekasi. 

- Jeigu norėsi pasimatyti dar kartą, aš sutinku. 

- Taip. 

- Bet nesiskubink. Prisimink, kad esu paprasta mergaitė iš mažo mies- 
telio. 

Jis nusišypsojo. 

- Labai panašu į Holivudą. Betį gerą Holivudą. Dabar turėčiau pabučiuo- 
ti, ar nę? 

- Taip, - rimtai atsakė ji. - Manau, kad scenarijuje toliau įrašyta kaip tik 
šitai. 

Benas sėdėjo šalia merginos supamajame krėsle; nenustodamas lėtai 
suptis, persilenkė per ranktūrį ir prigludo burna prie Suzanos lūpų, nemėgin- 
damas nei ieškoti jos liežuvio, nei jos liesti. Beno lūpos nuo lygių dantų 
spaudimo atrodė tvirtos, alsavimas dvelkė silpnu romo ir tabako kvapu. 
Suzana taip pat ėmė suptis, ir judėjimas suteikė bučiniui naują nepatirtą 
pojūtį. Bučinys tai silpnėjo, tai įsiplieksdavo, buvo tai lengvas, tai stiprus. 

Suzana pamanė: “Jis ragauja, kokio esu skonio". Mintis pažadino joje 
užslėptą susijaudinimą, ir ji nutraukė bučinį nelaukdama, kol jis galutinai ją 
jaistrins. | 

- O-0, - pratarė Benas. 

- Ar nori rytoj vakare papietauti mano namuose? - paklausė ji. - Kertu 
lažybų, namiškiai bus sužavėti tavimi, - akimirka buvo tokia džiugi ir 
nerūpestinga, kad Suzana galėjo mestelėti motinai šį kąsnelį. 

- Valgiai pagaminti namuose? 

- Visi - naminiai. 

- Būsiu laimingas. Nuo to laiko, kai čia atvykau, gyvenu pietaudamas 
vien pusfabrikačiais. 

- Tuomet šeštą? Mes valgome anksti. 

- Žinoma. Puiku. Ir jeigu prakalbome apie namus, geriau tave palydėsiu. 
Eime. 

Grįždami automobiliu jiedu nesišnekėjo, kol Suzana neišvydo iš kalvos 
viršūnės naktyje švysčiojančio Žiburėlio, kurį motina visuomet palikdavo, 
Jeigu Suzanos nebuvo namuose. 

- Įdomu, kas gi ten? - paklausė ji, pasisukdama Marsteno namo pusėn. 

- Greičiausiai naujasis šeimininkas, - romiai atsakė Benas. 

- Sis žiburys nepanašus į elektros šviesą, - mįslingai ištarė ji. - Pernelyg 
žalias, pernelyg silpnas. Gal žibalinė lempa? 

- Ko gero, jie dar nespėjo pajungti elektros. 

- Galbūt. Bet kiekvienas, nors šiek tiek gebantis pažvelgti priekin, būtų 
paskambinęs į Energokompaniją dar prieš atsikraustydamas. 

Jis nieko neatsakė. Jiedu jau buvo prie kelio, vedančio į Nortonų namus. 

- Benai, - netikėtai ištarė mergina, - naujoji tavo knyga - apie Marsteno 
namą)? 

Jis nusikvatojo ir pakštelėjo jai į nosies galiuką. 

- Jau vėlu. 

Ji nusišypsojo. 

- Aš nenorėjau kvosti. 

- Nieko baisaus. Bet galbūt kitą sykį... dieną. 

- Sutarta. 

- Geriau skuosk namo, mergele. Rytoj šeštą? 

Ji dirstelėjo į laikrodį. 

- Šiandien šeštą. 

- Labos nakties, Suzana. 

- Labos nakties. 

Suzana išlipo iš mašinos ir lengvai nubėgo takeliu šoninių durų link, 
paskui atsisuko ir, kai Benas ėmė riedėti atgal, pamojavo. Prieš įžengdama 
vidun, pienininkui paliktame sąraše papildomai įrašė grietinę. Keptos bulvės 
su grietine suteiks vakarienei daugiau elegancijos. 

Dar minutėlę delsė, žvelgdama viršun, į Marsteno namą, o paskui jėjo 
vidun. 


Mažame, į dėžutę panašiame kambarėlyje Benas nusirengė ir nedegda- 
mas šviesos nuogas įsliuogė į lovą. Suzana pasirodė miela mergina - pirma 
miela mergina, kokią jis sutiko po Mirandos žūties. Benas vylėsi, kad 
nebandys jos paversti naująja Miranda - tai būtų kankynė jam pačiam ir 
baisiai neteisinga Suzanos atžvilgiu. | 

Jis atsigulė ir leidosi nešamas snaudulio srovės. Neilgai trukus prieš 
užmiegant, Benas pakilo ant alkūnės ir pažvelgė į langą, kurio fone kaip 
kvadratinis šešėlis matėsi jo rašomoji mašinėlė, o greta jos - maža popieriaus 
lapų šūsnis. Peržiūrėjęs keletą kambarių, jis specialiai paprašė Evą Miler 
išnuomoti kaip tik šį, kadangi pro jo langus matėsi Marsteno namas. 

Ten vis dar tebedegė žiburys. 

Sią naktį, pirmą kartą nuo to laiko, kai Benas atvažiavo į Zalės Valdą, jis 
susapnavo seną sapną - taip gyvybingai jis nebuvo apsireiškęs nuo pat 
Mirandos žūties avarijoje. 

Bėgimas koridoriumi; siaubingas atidaromų durų cyptelėjimas; kabanti 
figūra, kuri netikėtai atmerkė beprotiškas užtinusias akis; apimtas lėtos 
sapno panikos, tarsi grimzdamas į tirštą dumblą, Benas pasisuka į duris... 

Ir patiria, kad jos užrakintos. 

Trečias skyrius 
VALDA (I) 

Pažadinti miestelį - nesudėtinga, rūpesčiai nelaukia. Netgi tuomet, kai 
saulės kraštelis dar slepiasi už horizonto, o žemę gaubia tamsa, gyvenimas 
jau atgyja. 


4:00. 

Grifeno berniukai - Helas, aštuoniolikos metų, ir Džekas, keturiolikos, 
kartu su dviem samdytais darbininkais pradėjo melžimą. Išplautas iki 
baltumo ir spindintis tvartas atrodė kaip švaros stebuklas. Iš abiejų pusių 
buvo išdėstyti gardai, pro juos driekėsi takeliai be jokios dėmelės, o tarp 
takelių ties viduriu tįso nuožulnus cementinis latakas - girdykla. Helas 
tolimajame tvarto gale spragtelėjo jungtuką, atsuko čiaupą ir paleido vande- 
nį. Pradėjęs dirbti, sukaukė elektrinis siurblys, kuris kėlė vandenį iš artezinio 
šulinio (ferma buvo aprūpinama iš dviejų tokių šulinių). Helas ir šiaip buvo 
niūrus, ne itin nuovokus vaikinukas, o šiandien - ypač suirzęs. Vakar vakare 
jiedu su tėvu aiškinosi santykius. Helas norėjo mesti mokyklą. Jis jos 
neapkentė. Jis neapkentė tenykštės nuobodybės, reikalavimo nejudant išsė- 
dėti po penkiasdešimt minučių, ir dar - visų dalykų, išskyrus miškininkystę 
ir braižybą. Anglų kalba varė jam įsiūtį, istorija buvo kvailystė, sąskaityba 
- nesuprantama. O šlykščiausia buvo tai, kad nei viena, nei antra, nei trečia 
neturėjo jokios prasmės. Karvėms visiškai tas pat, ar joms sakai “ne-a" ir 
painioji laikus; joms tas pat, kas buvo prakeiktos Potomako armijos vyriau- 
siasis vadas prakeiktame Pilietiniame kare, o kas dėl matematikos, tai 
nuosavas Helo tėtušis - kad jį kur velniai nujotų - net prieš šautuvo vamzdį 
nebūtų sugebėjęs prie dviejų penktųjų pridėti pusės. Stai kodėl jis laikė 
buhalterį. Reikia tik pažiūrėti į tą vaikiną! Išsimokslino koledže, o vis tiek 
pluša tokiam stuobriui kaip Helo senis. Tėtušis ne kartą aiškino: sėkmingo 
reikalų tvarkymo paslaptis slypi ne knygose (o pieno ferma - ne blogesnis 
biznis už kitus), pažinti žmones - štai kur šuo pakastas. Tėtušis buvo meistras 
pataukšti apie išsilavinimo ir savo šešių klasių stebuklą. Senis skaitė vien 
“Reader's Digest", o ferma per metus duodavo 16 tūkstančių dolerių pelno. 
Pažinti žmones. Mokėti spausti jiems rankas ir klausinėti, kaip sekasi jų 

žmonoms, pavadinant pastarąsias vardais. Na, žmones Helas pažino. Jie 
dalijosi į dvi rūšis: tokius, kuriuos buvo galima uiti, ir tokius, kurių negalima. 
Pirmųjų ir antrųjų santykis buvo kaip dešimties ir vieneto. 

Nelaimei, tėtušis ir buvo šiuo vienetų. 

Helas dėbtelėjo per petį į Džeką, kuris šakėmis lėtai nešiojo iš paskleistos 
kaugės šieną į keturis pirmuosius gardus. Štai jis, knygų kirminas, tėvelio 
mylimasis! Nelaimingas šiknius. 

- Greičiau! - riktelėjo. - Duok šen šieno! 

Jis atrakino sandėlio spynas, ištempė lauk pirmąjį iš keturių elektrinių 
melžtuvų ir ėmė ridenti jį praėjimu, klaikiai raukydamasis prieš blizgantį 
nerūdijančios skardos paviršių. 

Mokykla. Sušikta mokykla! 

Priešais jį kaip nesibaigiančių antkapių eilė driekėsi dar devyni mokslo 
mėnesiai. 

4:30. 

Praėjusios dienos vakarinio melžimo pienas buvo perdirbtas ir dabar 
keliavo atgal į Valdą, šįsyk ne galvanizuotuose plieniniuose pieno bidonuo- 
se, o kartoniniuose pakeliuose su marga etikete “Sliufuthilo pieno produk- 
tai". Čarlso Grifeno tėvas prekiavo savuoju pienu, bet ši prekyba pasidarė 
nepelninga. Konglomeratai prarijo paskutiniuosius nepriklausomus fer- 
merius. 

Sliufuthilopienininku vakarinėje Valdos dalyje dirbo Irvinas Perintonas. 
Savo maršrutą jis pradėjo nuo Broko gatvės (apylinkėse dar žinomos Broko 
kelio arba Skalbimo Lentos vardu). Vėliau jis pervažiuos per miestelio 
centrą, o paskui išriedės į Brukso kelią. 

Rugpjūty Vinui sukako šešiasdešimt vieneri, tr artėjantis išėjimas pensi- 
Jon pirmą kartą pasirodė tikrai realus ir įmanomas. Jo žmona, pikta sena 
bjaurybė, vardu Elsė, pasimirė septyniasdešimt trečiųjų rudenį (vienintelis 
dėmesio ženklas, kurį jinai parodė savo vyrui per dvidešimt septynerius jų 
santuokos metus, ir buvo tai, kad pasimirė anksčiau už jį). Kai pagaliau išeis 
poilsio, Vinas ketino pasiimti savo šunį Doką, pusiau veislinį kokerį, ir 
persikelti arčiau Pemakvid Pointo. Jis svajojo kiekvieną dieną miegoti iki 
devintos valandos ir daugiau nė karto neregėti saulėtekio. 

Jis privažiavo prie Nortonų namo ir įdėjo į krepšį jų užsakymą: apelsinų 
sultis, dvi kvortas pieno, tuziną kiaušinių. Kai Vinas lipo iš kabinos, kelį 
pervėrė skausmas, bet ne itin smarkus. Viskas žadėjo puikią dieną. Prie 
įprasto misis Norton sąrašo apskritaine Suzanos rašysena buvo pridurta: 
“Vinai, prašyčiau palikti vieną mažą pakelį grietinės. Ačiū". 

Perintonas sugrįžo grietinės, manydamas, kad šiandien - viena tų dienų, 
kai visiems norisi ko nors neįprasto. Grietinė! Kai kartą jos paragavo, jis 
kone susivėmė. 

Rytuose ėmė švisti dangus, o laukuose, skiriančiuose Broko gatvę nuo 
miestelio, karališkais briliantais sužibo sodri rasa. 

S:15. 

Štai jau dvidešimt minučių, kai Eva Miler atsikėlė, užsimetė aptrintą 
chalatą ir įsimynė į nušleivotas rožinės spalvos šlepetes. Ji ruošė sau 
pusryčius - plakta kiaušinienė iš keturių kiaušinių, aštuonios plonos bekonie- 
nos riekelės, puodelis naminio kepsnio. Šią kuklią užkandėlę papuošė dvi 
uogiene apteptos riekės ir dešimt uncijų apelsinų sulčių aukštame stikle. Po 
sulčių bus du puodeliai kavos su grietinėle. Eva - stambi moteris, bet negali 
sakyti, kad stora. Ji pernelyg atkakliai darbavosi, namuose palaikydama 
tvarką, kad kada nors išstorėtų. Jos kūno formos buvo heroinės, aprašytos 
Rablė. Žiūrėti, kaip ji triūsia prie savo aštuonių pakurų elektrinės viryklės 
buvo tas pat, kas stebėti nenumaldomą bangų mūšą arba smėlio kopų 
slinkimą. 

Evai patiko pusryčiauti visiškai vienai, planuojant visos dienos darbus. 
IJarbo buvo apsčiai: trečiadieniais ji keisdavo lovos patalynę. Dabar turėjo 
devynis gyventojus, įskaitant ir naujoką, misterį Mirsą. 

Namas buvo trijų aukštų ir septyniolikos kambarių, o dar grindys, kurias 
reikėjo plauti, laiptai, kuriuos reikėjo grandyti, turėklai, kuriuos derėjo 
išvaškuoti ir kilimas centriniame kambaryje, kurį būtina perversti. Ji pasi- 
šauks pagalbon Landūną Kreigą - jeigu tik šis nemiega po kapitalinio lakimo. 

Kaip tik jai sėdant prie stalo, atsidarė užpakalinio įėjimo durys. 

- Sveikas, Vinai. Kaip reikalai? 

- Dėkui. Kelis truputį šėlioja. 

- Užjaučiu. Gal paliktum papildomą kvortą pieno ir galoną štai to 
limonado? 

- Žinoma, - nuolankiai atsakė jis. - Nujaučiau, kad dienelė bus kaip tik 
tokia. 

Ji užsikniaubė ties kiaušiniene, nekreipdama dėmesio į jį. Vinas Perinto- 
nas visada rasdavo kuo pasiskųsti, nors Dievas liudininkas: nuo to laiko, kai 
toji ragana, laikiusi jį už pavadėlio, nusivertė į rūsį ir nusisuko sprandą, jis 
turėjo tapti laimingiausiu žmogumi pasaulyje. 

Be ketvirčio šeštą - tuo metu, rūkydama “Chesterfield" cigaretę, Eva 
baigė gerti antrąjį kavos puodelį - stuktelėjęs sienon, į rožių krūmus šastelėjo 
laikraštis “Press-Herald". Trečią kartą šią savaitę. Kilbio vaikėzas visiškai 

kuoktelėjo. Gal iš jo trenktos galvos išgaravo, kaip dera pristatinėti laikraš- 
čius? Tiek to. Tegul paguli. Pro langą iš rytų pusės į namo vidų įkypai krito 
silpna auksaspalvė labai ankstyvo ryto šviesa. Tai buvo pats geriausias Evos 
dienos metas, ir ji nėužką pasaulyje nebūtų trikdžiusi šios nesudrumsčiamos 
ramybės. 

Jos gyventojai turėjo teisę naudotis virykle ir šaldytuvu, kaip ir kas 
savaitę gauti naują patalynę. Tai įėjo į mokestį už nuomą, - taigi netrukus 
ramybei ateis galas: nusileis Groveris Verilas su Mikiu Silvesteriu ir prieš 
Išeidami į “Geits Fols" tekstilės fabriką, kuriame abu dirbo, pasičepsėdami 
gers pieną su saldumynais. 

Evos mintys tarsi išpranašavo jų pasirodymą - trečiojo aukšto tualete 
sušniokštė vanduo, o ant laiptų sudundėjo sunkūs darbiniai Silvesterio batai. 

Ji sunkiai pakilo ir išėjo gelbėti laikraštį. 


6:05. 

Į negilų Sindės Makdugal ryto miegą prasiskverbė plonas verkšlenantis 
kūdikio verksmas, ir neatmerkdama sulipusių akių ji pakilo pasižiūrėti 
mažylio. Stuktelėjusi blauzda į naktinį stalelį, Sindė burbtelėjo: "kakalas!" 

Išgirdęs jos balsą, kūdikis suklykė dar garsiau. 

- Užsičiaupk! - vamptelėjo jinai. - Jau einu! 

Ji nusvirduliavo siauru vagonėlio koridoriumi į virtuvę - grakšti mergina, 
tolydžio prarandanti vos pastebimą grožį... jeigu sakytume, kad Sindė kada 
nors juo pasižymėjo. Sindė išėmė iš šaldytuvo Rendžio buteliuką, pamanė, 
kad reiktų jį pašildyti, paskui nusprendė - velnias negriebs. Jei jau tave taip 
prispyrė, gali maukti ir šaltą. 

Ji nuslinko į vaiko kambarį ir šaltai pažvelgė į kūdikį. Jam jau sukako 
dešimt mėnesių, bet pagal savo amžių berniukas buvo liguistas ir verksmin- 
gas. Sliaužioti pradėjo tik praėjusį mėnesį. Galbūt jam poliomielitas ar kas 
nors panašaus. Kažkas matėsi ant mažylio rankų ir sienų. Ji pasilenkė, 
nesuprasdama, į ką vaikas įlindo. 

Sindei buvo septyniolika. Liepos mėnesį jiedu su vyru pažymėjo pirmą- 
sias vestuvių metines. Kai ji septintame mėnesyje, apvali kaip naujametinis 
žaisliukas, tekėjo už Roiso Makdugalo, santuoka atrodė lygiai tokia pat 
palaiminga, kaip ją pavadino tėvas Kalahenas - palaiminga išeitis iš keblios 
padėties. Dabar ji pavirto kakalo krūva. Kuriuo, kaip su pasibjaurėjimu 
suprato Sindė, Rendis ištepliojo rankas, sieną ir plaukus. 

Stovėjo su šaltu buteliuku rankoje ir bukai dėbsojo į savo vaiką. 

Stai dėl ko ji metė mokyklą, draugus, viltis tapti manekene. Dėl šio 
Vingyje prisiglaudusio šlykštaus vagonėlio, kur nuo statramsčių draiskano- 

mis luposi plastikas, dėl vyro, kuris visą dieną plūkėsi fabrike, o vakarais 
traukdavo girtuokliauti arba pliekti pokerį su savo niekam tikusiais drauge- 
liais iš degalinės. Dėl vaikėzo, kuris kaip du vandens lašai buvo panašus į 
savo nevykėlį tėtušį ir viską paeiliui tepliojo kakalais. 

Berniukas klykė iš visų jėgų. 

- Užsičiaupk! - ūmai sušuko ji atsakydama ir sviedė į jį plastikinį 
buteliuką. Buteliukas pataikė į kaktą, ir mažylis persivertė lovelėje ant 
nugaros, vis tebeklykdamas ir mojuodamas rankutėmis. Tiesiai po plaukų 
linija liko raudona žymė, ir Sindė pajuto sukilusį iki gomurio gąsdinantį 
džiaugsmo, gailesčio bei neapykantos dūrį. Ji ištraukė vaiką iš lovelės kaip 
skudurą. 

- Užsičiaupk! Užsičiaupk! Užsičiaupk! - negalėdama nusiraminti, ji 
dusyk stipriai stuktelėjo Rendžiui, ir tasai nuo skausmo taip nuleipo, kad net 
tyliai užknerkė. Gulėjo lovytėje plačiai pravėręs burną, veidas pamėlynijo. 

- Atleisk, - sumurmėjo Sindė. - Jėzau, Marija ir Juozapai... Atleisk. Rendi, 
tau viskas gerai? Palauk minutėlę, mamytė tave nupraus. 

Kai grįžo su šlapiu skudurėliu, pamatė, kad abi Rendžio akytės užtino, 
užsimerkė ir pakeitė spalvą, bet buteliuką jis paėmė, ir kai motina ėmė 
šluostyti veidelį šlapiu skudurėliu, nusišypsojo. 

“Pasakysiu Roisui, kad nusivertė nuo vystymo stalelio, - pamanė Sindė. 
- Jis patikės. O, Dieve, kad tik patikėtų". 

6:45. 

Beveik visos Zalės Valdoje gyvenančios "“žydrosios apykaklės" keliavo 
į darbą. Maikas Rajersonas buvo vienas iš nedaugelio, kurie dirbo pačiame 
miestelyje. Kasmetinėje miesto ataskaitoje jis buvo žymimas kaip “žemėt- 
varkininkas“, bet iš tikrųjų buvo atsakingas už trijų miestelio kapinių 
priežiūrą. Vasarą teko dirbti mažne kiaurą parą, betir žiemą Maikas nesėdėjo 
rankas sudėjęs, kaip, regis, manė kai kas iš vietinių, pavyzdžiui, nepakenčia- 
mo būdo Džordžas Midleris, kuris gyveno centre, prie geležies parduotuvės. 
Dalį laiko Maikas dirbo pas Karlą Formeną, paminklų meistrą, o beveik visi 
vietiniai seniai, regis, atiduodavo Dievui savo dvasią Žiemą. 

Dabar jis važiavo iš miestelio Bernso kelio link pikapu, pakrautu sodo 
žirklėmis, elektrine krūmapjove, dėže kuoliukų, laužtuvu - jeigu parvirstų 
antkapis ar prireiktų jį pakelti, - dešimties galonų benzino kanisti ir 
dviejomis firmos “Brigsas ir Stratonas“ žoliapjovėmis. 

Sį rytą jam reikėjo nušienauti žolę Harmonihile, patvarkyti antkapius ir, 
jei reikės, permontuoti mūrinę tvorą, o po pietų jis važiuos į kitą miestelio 
galą, į Mokyklos kalvos kapines, kur retsykiais apsilankydavo mokyklos 

mokytojai daryti bareljefų kopijas, kadangi savo negyvėlius čia laidodavo 
išmirusi šekerių* kolonija. Bet iš visų trejų kapinių Harmonhilas Maikui 
patiko labiausiai. Jos nebuvo tokios senos kaip Mokyklos kalvoje, užtat 
malonios ir pavėsingos. Maikas vylėsi kada nors - po kokio šimto metų - ir 
pats ten atsigulti. 

Maikui buvo dvidešimt septyneri. Į jo spalvingą karjerą įėjo ir treji metai 
koledže. Vaikinas tikėjosi vieną gražią dieną sugrįžti ir baigti mokslą. 
Maikas buvo atviro, malonaus ir gražaus veido, todėl jam nebuvo sunku 
šeštadienio vakarą “Pas Delą" arba Portlende užsiverbuoti vienišą moterį. 
Kai kuriuos atbaidydavo jo darbas, ir Maikas tokio dalyko nuoširdžiai 
negalėjo suprasti. Malonus darbas, be viršininko, kuris visąlaik stovėtų už 
nugaros; Rajersonas triūsė ore po Dievo dangumi - tai kas, kad tenka iškasti 
porą ar trejetą kapo duobių, o reikalui esant pavairuoti Karlo Formeno 
katafalką? Kažkam juk reikia užsiimti ir tokiu darbu. Maiko galva, vienin- 
telis už mirtį labiau natūralesnis dalykas buvo seksas. 

Niūniuodamas sau po nosimi dainelę, jis pasuko į Bernso kelią ir 
kildamas į kalvą įjungė antrą pavarą. Paskui mašiną sūkuriavo sausos dulkės. 
Pro glebią vasaros žalumą abiejose kelio pusėse šmėsčiojo pliki, per 1951- 
ųjų metų gaisrą sudegusių medžių kamienai - jie priminė griaučius, senus 
yrančius kaulus. Maikas žinojo, kad tarp šių medžių apstu parvirtusių 
kamienų, kur nepasisaugojęs tarsi spąstuose galėtum nusilaužti koją. Net per 
ketvirtį amžiaus neišnyko didžiojo gaisro paliktas randas. Stai taip. Gyveni- 
mo įkarštyje patenki į mirtį. 

Kapinės buvo kalvos viršūnėje. Maikas pasuko į privažiuojamąjį kelią, 
pasirengęs iššokti ir atidaryti vartus... bet ūmai spustelėjo stabdžių pedalą; 
sudrebėjusi mašina sustojo. 

Ant kalinėto metalo vartų galva žemyn kabojo šuns lavonas, o po juo ant 
žemės juodavo kraujo bala. 

Maikas iššoko iš mašinos 1r nuskubėjo prie vartų. Išsitraukęs iš užpaka- 
linių kišenių darbines pirštines, viena ranka kilstelėjo šuns galvą. Toji pakilo 
lengvai, kaip bestuburio gyvūno, ir Maikas įsispitrijo tiesiai į tuščias stiklines 
Doko, Vino Perintono pusiau veislinio kokeno, akis. Sunį pakabino ant 
vieno iš aukštų vartų smaigalių kaip jautienos gabalą ant mėsinės kablio. 
Kūnu lėtai slankiojo nuo ankstaus ryto vėsos nevikrios musės. 

Maikas judino iš visų jėgų, tempė, ko! pagaliau nutraukė šunį nuo vartų. 
Nuo šias pastangas lydėjusių garsų pajuto pykinimą. Kapinių vandalizmas 
jam buvo gerai pažįstamas, ypač Visų Sventų dienos išvakarėse, betiki jų dar 
buvo likę pusantro mėnesio, be to, iki šiol Maikas dar nieko panašaus nebuvo 
regėjęs. Paprastai pasitenkindavo nuversdami kelis antkapius, išbraižydami 
keletą nešvankybių ir ant vartų pakabindami popierinį skeletą. Ne, šitas 


* Šekeris (angl. shaker) - JAV religinės sektos narys. 

nužudymas nebuvo berniūkščių rankų darbas - arba jie tikri niekšai. Vino 
širdis bus sugniuždyta. 

Jis apmąstė, ar nenugabenti šuns į miestelį tuoj pat ir parodyti Parkinsui 
Džilespiui, bet nusprendė, kad tai nieko neduos. Senį Doką, vargšelį, galės 
pasiimti su savimi, kai važiuos pietauti... Nepasakytum, kad šiandien jis 
turėtų gerą apetitą. 

Atidarė vartus ir žvilgtelėjo į krauju suteptas savo pirštines. Geležinius 
vartų virbus teks grandyti, ir, regis, šiandien iki Mokyklos kalvos jis 
nenusigaus. Maikas įvažiavo už tvoros ir ten paliko savo mašiną, tačiau 
daugiau neniūniavo. Dienos žavumas išblėso. 

8:00. 

Barškantys geltoni mokykliniai autobusai išvažiavo savo maršrutais, 
rinkdami vaikus, kurie išėjo prie savo pašto dėžučių, rąžėsi arba sėdėjo, 
laikydami ryšulėlius su įvyniotais pietumis. Už vieno tokių autobusų vairo 
sėdėjo Carlis Roudsas; į jo maršrutą įėjo Tegart Strymo kelias vakarinėje 
Valdoje ir viršutinė Džointnerio aveniu pusė. 

Čarlio autobusu važinėjantys vaikai elgėsi geriau už visus kitus mieste- 
lyje, galbūt net visoje apylinkėje. Seštuoju numeriu pažymėtame autobuse 
nebūdavo nei klyksmų, nei grubių pokštų, nei taumpymo už kasų. Jie, velniai 
juos griebtų, sėdėjo kaip pelės po šluota, prisimindami, kaip reikia elgtis, 
antraip grėsė galimybė pasivaikščioti dvi mylias iki pradinės mokyklos 
Stenlio gatvėje pėsčiomis ir dar mokytojų kambaryje pasiaiškinti, kodėl 
šitaip atsitiko. 

Carlis žinojo, ką jie apie jį mano ir labai gerai įsivaizdavo, kaip pravar- 
džiuoja už akių. Bet nieko. Jis nesiruošė leisti visiems, kas tik netingi, 
kvailioti ir išsidirbinėti jo autobuse. Tegu visa tai pasilaiko savo silpnablauz- 
džiams mokytojams. 

Direktoriui iš Stenlio gatvės užteko drąsos paklausti Čarlio, ar jis elgiasi 
ne per daug “impulsyviai", tris dienas paeiliui išlaipindamas Dorhemo 
berniuką vien už tai, kad tasai kalbėjosi kiek garsiau negu galima. Carlis 
įsmeigė į ji akis, ir direktorius (mažas šlapiaausis rėksnys, tik ketveri metai 
po koledžo) pamažu nusuko akis į šalį. Autoparko viršininkas, senas bičiulis 
Deivas Felsenas - jiedu nužygiavo visą kelią iki pat Korėjos - tas tai suprato. 
Jiems abiems buvo aišku, kas dedasi šalyje, ir kad vaikėzas, kuris penkias- 
dešimt aštuntaisiais metais mokykliniame autobuse “paprasčiausiai kalbėjo- 
si kiek garsiau negu galima“, šešiasdešimt aštuntaisiais viešai šlapinosi ant 
vėliavos. 

Carlis dirstelėjo į platų veidrodį virš galvos ir pastebėjo, kaip Merė Keit 
Grigson perdavė savo mažam draugužiui Brentui Teniui raštelį. Mažam 

draugužiui, cha, tikrai. Šiais laikais jie jau nuo šeštos klasės dulkinasi kaip 
pakliuvo. Jis pristabdė, įjungdamas mirksinčius avarinius žibintus. Merė 
Keit su Brentu baugščiai pakėlė akis. 

- Turit apie ką pasišnekėti, taip? - paklausė Čarlis veidrodžio. - Ką gi, 
geriau jums keliauti pėsčiom. 

Jis atidarė suveriamas duris ir palaukė, kol jie išsinešdins iš jo autobuso 
velniop. 


9:00. 

Landūnas Kreigas išsirito iš lovos - tiesiogine šio žodžio prasme. Pro 
trečiojo aukšto langelį plūstanti saulės šviesa akinte akino. Galvoje bjauriai 
bumbsėjo. Vaikinas viršuje, rašytojas, jau ėmė taukšėti. Jėzau, reikia būti 
durnesniu už voverę, kad per dienų dienas šitaip bilsnotum - taukšt, taukšt, 
taukšt. 

Jis pakilo ir vienomis apatinėmis nukiūtino prie kalendoriaus pasižiūrėti, 
ar šiandien jis ne bedarbis. Ne. Šiandien trečiadienis. 

Pagirios nebuvo tokios sunkios kaip kitais kartais. Jis išsėdėjo pas Delą 
iki pirmos - iki uždarymo - bet su savimi teturėjo du dolerius, ir kai jie 
išgaravo, nesugebėjo daug išgerti kitų sąskaita. Prarandu kontaktą, pamanė 
jis ir pasikasė smakrą. 

Landūnas užsitempė šiltus apatinius baltinius, kuriuos dėvėjo ir žiemą, ir 
vasarą, žalias darbines kelnes, paskui atsidarė spintą ir išsitraukė savo 
pusryčius - butelį šilto alaus (išgerti čia, viršuje) ir pakelį labdaringų avižinių 
dribsnių (suvalgyti apačioje). Jis negalėjo pakęsti avižinės košės, bet našlei 
pažadėjo, kad padės perversti tą jos kilimą - o ji tikriausiai jau prigalvojo ir 
kitų darbų. 

Jam į visa tai būtų buvę nusispjaut, bet šitaip tęsėsi nuo tų laikų, kai jiedu 
su Eva Miler dalijosi viena lova. Penkiasdešimt devintaisiais jos vyras žuvo 
per nelaimingą atsitikimą lentpjūvėje, ir tai atrodė šiek tiek komiška, jeigu 
apskritai tokį baisų atsitikimą įmanoma pavadinti komišku. Anomis dieno- 
mis lentpjūvėje dirbo gal šešiasdešimt, gal septyniasdešimt žmonių, o Ralfas 
Mileris laukė savo eilės atsisėsti direktoriaus kėdėn. 

Taigi minėtas atsitikimas tam tikra prasme buvo komiškas, kadangi nuo 
penkiasdešimt antrųjų Ralfas prie mašinų nė pirštu nesilietė - ištisus septy- 
nerius metus, kai iš dešimtininko pakilo į aukštesnes pareigas. Tokia buvo 
administracijos padėka. Landūnas manė, kad Ralfas jos nusipelnė. Kai 
Pelkėse įsiliepsnojo didysis gaisras ir nenumaldomai genamas rytų vėjo 
peršoko į Džointneno aveniu, atrodė, kad lentpjūvė neišvengiamai užsi- 
liepsnos. Gaisrininkų būriai iš šešių kaimyninių gyvenviečių ir šiaip jau 
plėšyte plėšėsi, stengdamiesi išgelbėti miestelį, tad ką ir kalbėti apie dėmesį 

tokiam menkam objektui kaip Zalės Valdos lentpjūvė. Ralfas Milens suor- 
ganizavo savo ugniagesių padalinį. Jam vadovaujant, sudrėkino stogą ir į 
vakarus nuo Džointnerio aveniu padarė tai, ko nesugebėjo atlikti jungtinis 
ugniagesių būrys - pastatė priešgaisrinę barikadą, kuri sustabdė liepsną ir 
nukreipė ją į pietus, kur ugnį galutinai sutramdė. 

Po septynerių metų Ralfas įsivertė į trupintuvą, ir dar besikalbėdamas su 
kažkokiais svarbiais asmenimis iš vienos Masačūsetso kompanijos. Ralfas 
supažindino su įmone, ketindamas įkalbėti ją nupirkti. Kalės vaikas paslydo 
ant balutės ir pliumptelėjo į trupintuvą tiesiog svečių akyse. Ką ir sakyti, bet 
kokia sutarties galimybė nuėjo šuniui ant uodegos drauge su Ralfu Mileriu. 
Lentpjūvę, kurią jis penkiasdešimt pirmaisiais išgelbėjo, šešiasdešimtųjų 
vasarį uždarė. 

Landūnas Žvilgtelėjo į apmusijusį veidrodį ir susišukavo plaukus - 
susivėlusius, gražius ir, kaip šešiasdešimt septynerių metų vyro, vis dar 
viliojančius. Regis, plaukai - vienintelis dalykas, kuris Landūnui suvešėjo 
ant alkoholiu permirkusios odos. Paskui apsirengė maskuojančios spalvos 
marškiniais, pasiėmė pakelį avižinių dribsnių ir nulipo žemyn. 

Stai prašom - beveik po šešiolikos metų jis parsisamdė čia namų šeimi- 
ninke, tegu ji būna prakeikta, pas bobą, su kuria kažkada miegodavo... Pas 
bobą, kurią vis dar laikė velniškai patrauklia. 

Vos jis peržengė saulėtos virtuvės slenkstį, našlė puolė prie jo kaip 
maitvanagis. 

- Klausyk, ar norėtum po pusryčių man padėti išvaškuoti paradinių laiptų 
turėklus? Ar turi laiko? - abu stengėsi išlaikyti delikačią regimybę, kad jis 
dirba norėdamas jai padėti, o ne atsilygindamas už savo kambarį ant aukšto 
(keturiolika dolerių per savaitę). 

- Žinoma, Eva. 

- O dar kilimas svetainėje... 

- „reikia perversti. Prisimenu, prisimenu. 

- Kaip šįryt tavo galva? - paklausė dalykiškai, neleisdama prasiskverbti 
nė kruopelei gailesčio... Bet Landūnas pajuto giliai paslėptą užuojautą. 

- Galvai viskas gerai, - įsižeidęs atsiliepė ir užkaitė vandenį avižinei 
košei. 

- Vėlai sugrįžai, todėl ir paklausiau. 

- Gavai mane kompromituojančios medžiagos? - jis linksmai kilstelėjo 
antakius ir nudžiugo pamatęs, kad Eva vis dar sugeba raudonuoti tarsi 
mokinukė, nors ji savo žaidimus nutraukė beveik prieš devynerius metus. 

- Na, Edai... 

Tik ji viena, kaip ir anksčiau, vadino jį Edu. Visiems kitiems Valdoje jis 
buvo tiesiog Landūnas. Bet tiek to. Tegul jį vadina, kaip jiems patinka. 
Prilipdė etiketę, ir viskas! 

- Nieko tokio, - grubokai atsiliepė jis. - Ne ta koja išlipau iš lovos. 

- Sprendžiant pagal garsą, ne išlipai, o iškritai, - ištarė greičiau nei ketino, 
bet Landūnas tik krenkštelėjo. Jis išsivirė savo neapkenčiamą avižinę košę 
1r ją suvalgė, paskui ilgai negaišdamas paėmė skardinaitę baldų tepalo ir 
skudurėlį. 

Viršuje be perstojo taukšėjo to vaikino mašinėlė. Vinijus Apšo, nuomo- 
jantis kambarį viršuje priešais jį, sakė, kad šis imasi darbo kiekvieną rytą 
devintą valandą, dirba iki pusiaudienio, vė/ pradeda trečią, taukši iki šešių, 
ve/ 1ma baksnoti devintą ir varo iki dvyliktos. Landūnas negalėjo įsivaizduo- 
ti, kad Žmogaus galvoje gali tilpti šitiek žodžių. 

Nepaisant viso šito, vaikinas atrodė malonus. Kokį vakarą galbūt pavyks 
“Pas Delą" su juo išmaukti keletą stiklinaičių alaus. Landūnas girdėjo, kad 
beveik visi rašytojai laka kaip šiaučiai. 

Jis pradėjo metodiškai trinti turėklus ir vėl pasinėrė į mintis apie našlę. Už 
vyro draudimo pinigus ji pavertė šį namą pansionu, ir reikalai sekėsi. O 
kodėl galėtų nesisekti? Ji plušo kaip darbinis arklys. Bet regis, buvo įpratusi 
gauti iš savo vyrelio tai, kas jai priklausė, ir kai ištirpo sielvartas, šis poreikis 
išliko. Na ir mėgo ji, po velnių, šitą dalyką! 

Anomis šešiasdešimt pirmųjų ir šešiasdešimt antrųjų dienomis žmonės jį 
dar vadino ne Landūnu, o Edu, ir butelį laikė jis pats, one atvirkščiai. Tuomet 
turėjo gerą darbą firmoje “B 17 M" - tai tąsyk vieną šešiasdešimt antrųjų 
sausio naktį viskas ir atsitiko. 

Jis nutraukė ritmingus judesius ir susimąstęs pažvelgė pro mažytį apvalų 
langelį antrojo aukšto laiptų aikštelėje. Langelį užpildė ryški, idiotiškai 
auksaspalvė vasaros šviesa, besijuokianti iš šalto šlamančio rudens ir dar 
šaltesnės žiemos, kuri ateis įkandin jo. 

Tąanakt nusidėjo abu, o kai nuodėmė jau buvo padaryta, 1r jiedu gulėjo 
greta vienas kito Evos miegamajame, ji įsiraudojo ir pasakė, kad jie pasielgė 
nedorai. Landūnas atsakė: dorai, nė pats nenutuokdamas, ar iš tiesų, ir 
nesukdamas dėl to galvos. Kaukė smarkus šiaurės vėjas, ūžčiojo ir stūgavo 
po pastogėmis, o kambaryje buvo šilta bei saugu, ir jiedu galų gale užsnūdo 
susiglaudę kaip sidabriniai šaukšteliai indaujoje. 

Ak, Viešpatie su sūnumi Jėzumi, laikas - tai upė, ir Landūnas susimąstė, 
ar rašytojas aple /ai Žino. 

Jis vėl ėmė ilgais, plačiais mostais trinti turėklus. 

10:00. 

Pradinėje mokykloje Stenlio gatvėje - pačiame naujausiame Valdos 
statinyje - atėjo ilgosios pertraukos metas. Apylinkė vis dar mokėjo už 
neaukštą, tačiau šviesų pastatą su keturiais klasių kabinetais. Jis buvo toks 

pat naujas, šviesus ir šiuolaikinis, kiek pradinė mokykla Broko gatvėje - sena 
ir tamsi. 

Ričis Bodinas, mokyklos chuliganas ir peštukas, tuo patsai besididžiuo- 
jąs, išdidžiai išėjo į vaikų Žaidimo aikštelę, akimis ieškodamas mitraus 
naujokėlio, kuris visuomet žinojo atsakymus į visus matematikos klausimus. 
Nė vienas naujokėlis nepradėjo mokytis jo mokykloje tiesiog šiaip, papras- 
tai, nesupratęs, kas čia šeimininkas. Ypač štai toks keturakis kalikas, 
mokytojų numylėtinis. 

Būdamas vienuolikos metų, Ričis svėrė šimtą keturiasdešimt svarų. Visą 
gyvenimą motina neduodavo žmonėms ramybės: tik pažiūrėkite, koks 
milžiniškas mano sūnelis! Taip jis sužinojo esąs didelis. Kartais įteigdavo 
sau, jog eidamas junta, kaip po jo kojomis dreba žemė. O kai Ričis užaugs, 
rūkys “Camel" - kaip jo tėtušis. 

Ketvirtokai ir penktokai bijojo jo kaip ugnies, o mažesnieji žiūrėjo į Ričį 
kaip į mokyklos totemą. Kai jis pereis į septintąją mokyklos Broko gatvėje 
klasę, jų panteonas ištuštės, praradęs savo demoną. Visa tai Ričį be galo 
džiugino. 

O čia dar tas vaikinukas Pitris laukė, kad per didžiąją pertrauką iį priimtų 
pažaisti futbolą. 

- Ei! - garsiai riktelėjo Ričis. 

Atsisuko visi, išskyrus Pitrį. Visų be išimties akys sublizgo kaip stiklinės. 
Kai paaiškėjo, jog Ričio Žvilgsnis sustojo ties kažkuo kitu, jie pajuto 
palengvėjimą. 

- Ei tu! Keturaki! 

Markas Pitris atsisuko ir pasižiūrėjo į Ričį. Akiniai metalo rėmeliais 
sublizgo ryto saulėje. Ūgiu jis nenusileido Bodinui, - buvo aukštesnis beveik 
už visus savo bendraklasius, tačiau daug lieknesnis, o veidas bylojo apie 
nuolankumą ir polinkį knygoms. 

- Man sakai? 

- “Man sakai"? - aukštu falcetu nusivaipė Ričis. - Kažkodėl tavo balsas 
kaip pediko, keturaki. Ar tai žinai? 

- Ne, šito nežinojau, - atsakė Markas. 

- Kad aš prasmegčiau, jei tu nečiulpi, supratai, keturaki? Kad aš nudvės- 
čiau, jei tu nečiulpi seno plaukuoto galo. 

- Tikrai? - mandagus Marko tonas varė į pasiutimą. 

- Aha, girdėjau, kad tu iš tikrųjų čiulpi. Ir ne vien ketvirtadieniais. 
Kiekvieną dieną nusitven. 

Aplink ėmė rinktis berniukai, kuriems knietėjo pamatyti, kaip Ričis 
pnitrėkš naujokėlį. Mis Hilkom, šiandien pnižiūrinti vaikų žaidimų aikštelę, 
nuėjo į mokyklos kiemą pasidomėti mažyliais ant sūpuoklių. 

- Tai ko tu nori? - paklausė Markas Pitris. Jis žiūrėjo į Ričį taip, tarsi būtų 
radęs naują įdomų vabzdį. 

- “Tai ko tu nori?" - falcetu paerzino Ričis. - Nieko nenoriu, paprasčiau- 
siai girdėjau, kad esi suknistas pedikas, štai ir viskas. 

- Tikrai? - vis dar mandagiai paklausė Markas. - O aš girdėjau, kad tu - 
stambus, nerangus mėšlo gabalas. Štai ką girdėjau. 

Visiška tyla. Likusieji berniukai iš nuostabos prasižiojo (niekas iš jų 
nebuvo matęs, kad žmogus pats pasmerktų save mirčiai). Netikėtai užklup- 
tas, Ričis išsižiojo kaip ir visi kiti. 

Markas nusiėmė akinius ir padavė šalia stovėjusiam berniukui: 

- Palaikysi, gerai? 

Berniukas juos paėmė ir tylėdamas išvertė į Marką akis. 

Ričis patraukė atakon. Jis puolė lėtai, nerangiai, be jokio mitrnumo ir 
lankstumo. Po jo kojomis drebėjo žemė. Ričis kunkuliavo pasitikėjimu tr 
piktdžiugišku non trypti ir laužyti. Jis stipriai smogė dešine ranka. Kumštis. 
turėjo pataikyti keturakiui kalikui tiesiai į dantis, kad šie išsisklaidytų kaip 
pianino klavišai. Ruoškis pas dantų techniką, pedike. Stai mano smūgis. 

Markas Pitris žaibiškai nėrė į šalį. Kumštis prašvilpė virš jo galvos ir savo 
Jėga pusiau apsuko patį Ričį. Markui beliko kyštelėti koją. Ričis Bodinas su 
dusliu trenksmu pargriuvo žemėn. 

Jis suurzgė. Smalsuolių būryje pasigirdo vieningas aiktelėjimas. 

Markas puikiausiai suprato, kad jeigu ant žemės tysantis negrabus dilba 
atstatys savo pranašumą, tai įkrės jam kaip reikiant. Markas buvo labai 
paslankus, bet muštynėse mokyklos kieme vien paslankumu neišsilaikysi. 
Jeigu visa tai vyktų gatvėje, kaip tik ateitų laikas padirbėti kojomis: aplenkti 
ne tokį greitą persekiotoją, o paskui skuosti šalin ir parodyti jam nosį. Bet 
kiemas - ne gatvė, ir Markas puikiai suprato, kad jeigu dabar staigiai ir 
ryžtingai neužgrius ant šito stambaus šlykštaus šikniaus, paskui jį patį novys 
amžinai. 

Šios mintys šmėstelėjo jo galvoje per mažytę sekundės dalį. 

Jis šoko Ričiui Bodinui ant nugaros. 

Ričis sumykė. Būrys smalsuolių vėl aiktelėjo. Markas įsikibo į Ričio 
ranką aukščiau marškinių rankogalio - mat akimirksniu sumetė, kad prakai- 
tuotas riešas gali išslysti - ir užsuko ant Ričio nugaros. Ričis suinkštė iš 
skausmo. 

- Sakyk: pasiduodu, - paliepė Markas. 

Ričio atsakymu būtų patenkintas ir dvidešimties metų stažą turintis 
jūreivis. 

Markas truktelėjo Ričio ranką aukštyn, prie menčių, ir tasai vėl suinkštė. 
Jį apėmė pasipiktinimas, baimė ir nuostaba. Taip jam dar nebuvo atsitikę. 
Tokio dalyko negalėjo būti nė dabar. Žinoma, kad negalėjo joks keturakis 
pedikas sėdėti Ričiui ant nugaros ir sukinėti rankas, versdamas inkšti savo 
vasalų akyse. 

- Sakyk: pasiduodu, - pakartojo Markas. 

Ričis sunkiai pakilo ant kelių. Markas savo keliais suspaudė Ričio šonus, 
kaip Žmogus, šoliuojantis ant arklio be balno, ir išsilaikė. Abu išsivoliojo 
dulkėse, bet Ričio drabužiai nukentėjo kur kas smarkiau. Veidas paraudona- 
vo ir įsitempė, vyzdžiai išsiplėtė, žandas buvo perrėžtas. Jis pamėgino 
permesti Marką per galvą, bet šis vėl kilstelėjo storulio ranką aukštyn. Sįkart 
Ričis nesušuko, o cyptelėjo. 

- Sakyk: pasiduodu, nes, atleisk man Viešpatie, aš ją sulaužysiu. 

Ričio marškiniai išsipešė iš kelnių. Pilvas atrodė karštas ir nubrozdintas. 
Jis ėmė verkšlenti ir judinti pečius į šonus, bet nepakenčiamas keturakis 
pedikas laikėsi tvirtai. Jo riešas buvo šaltas tarsi ledas, o petys degte degė. 

- Lipk nuo manęs, šliundros vaike! Tu mušeisi nesąžiningai. 

Skausmo pliūpsnis. 

- Sakyk: pasiduodu. 

- Ne! 

Praradęs pusiausvyrą, Ričis griuvo veidu žemyn, į dulkes. Skausmas 
rankoje paralyžiavo visą kūną. Jis žiaumojo žemę. Dulkės lindo į akis. 
Bejėgiškai tampė kojas. Jis pamiršo esąs milžiniškas. Pamiršo, kaip dreba po 
kojomis žemė jam einant. Pamiršo, kad užaugęs ketina rūkyti “Camel" kaip 
j0 tėtušis. 

- Pasiduodu! Pasiduodu! Pasiduodu! - veriančiai suspigo Ričis. Jis jautė, 
kad galėtų šaukti “pasiduodu" valandomis, dienomis, jeigu šitai grąžintų 
jam ranką. 

- Sakyk: aš - stambus piktas mėšlo gabalas. 

- Aš - stambus piktas mėšlo gabalas! - suinkštė Ričis į purvą. 

- Neblogai. Tiks. 

Markas Pitris nulipo nuo Ričio ir, kol šis kėlėsi, atsitraukė už ranka 
pasiekiamos ribos. Markui maudė šlaunis - taip smarkiai jis jas spaudė. Jis 
tikėjosi, kad Ričis prarado visą savo kovingumą. Jeigu ne, padarys iš jo 
plaktą grietinėlę. Ričis pakilo. Apsidairė. Visi suko akis į šalį, paskui 
apsigręžė ir patraukė savais keliais. Smirdantis vaikėzas, pavarde Glikas, 
stovėjo šalia pediko ir vėpsojo į jį taip, tarsi šis būtų koks dievas. 

Ričis stypsojo vienas vienužis, vos įstengdamas patikėti, kad taip greitai 
buvo sutriuškintas. Ant dulkėto veido gėdos ir įtūžio ašaros išplovė du 
švarius takelius. Jam dingtelėjo, dar sykį pulti Marką Pitrį. Bet gėda ir baimė 
- prieš tai nepatirti, dilginantys, mi/žiniški jausmai - neleido. Kol kas neleido. 
Ranką maudė kaip išgedusį dantį. Purvinas šliundros vaikas. Jeigu tik kada 
nors tave pasieksiu ir patiesiu ant žemės... 

Bet ne šiandien. Jis apsisuko ir nuėjo šalin, bet žemė nesudrebėjo nė 
trupučio. Dėbsojo sau po kojomis, kad nereiktų žiūrėti į vaikų veidus. 

Mergaičių pusėje kažkuri nusikvatojo - aukštas, besityčiojantis garsas 
žiauriai ryškiai pasklido ryto ore. Ričis nepakėlė akių ir nepasidomėjo, kas 
iš jo juokiasi. 

11:15. 

Jeruzalės Valdos miestelio šiukšlynas kažkada buvo įprastas karjeras, iš 
kurio vežė žvyrą, kol 1945-aisiais prisikasė iki molio. Siukšlynas buvo 
gale kalnų atšakos, kuri nuo Bernso kelio dvi mylias driekėsi už Harmonihilo 
kapinių. 

Kelyje žemai Dadas Rodžersas išgirdo silpną Maiko Rajersono žoliapjo- 
vės tarškėjimą ir čiaudėjimą. Bet neilgai trukus šį garsą turėjo nuslopinti 
liepsnos traškėjimas. 

Miestelio šiukšlyno sargu Dadas dirbo nuo penkiasdešimt šeštųjų. Jo 
kasmetinis perrinkimas miestelio susirinkime tapo rutina ir buvo priimamas 
be balsavimo, vieningu pritariančiu šurmuliu. Jis gyveno šiukšlyne tvarkin- 
game toliniame priestate su vienskliaučiu stogu, o lentelė ant kreivai paka- 
bintų durų skelbė: “Šiukšlyno sargas“. Prieš trejetą metų jis įsigudrino 
išvilioti iš rinkiminės tarybos šykštuolių šildytuvą ir visam laikui apleido 
savo butą miestelyje. 

Dadas buvo kuprotas, su keistai pasukta galva, todėl atrodė, kad prieš 
leisdamas Dadui ateiti pasaulin, Viešpats paskutiniuoju dirgliu pliaukštelė- 
jimu persuko ją į šoną; iki kelių kaip beždžionės karančios rankos buvo 
nuostabiai stiprios. Kai geležies parduotuvėje atnaujino sienas, tai pakrauti 
į sunkvežimį senas grindis prireikė keturių vyrų. Nuo lentų svorio sunkve- 
žimis pastebimai nusėdo. Bet Dadas Rodžersas vienas perkėlė jas iš ten - ant 
kaklo iššoko gyslos, o ant kaktos ir rankų kaip mėlyni kabeliai išpampo 
venos. Jis pats pervertė grindis per bortą. 

Dadui šiukšlynas patiko. Jam patiko ginti šalin ir priversti bėgti vaikus, 
kurie ateidavo pasirankioti butelių, ir dar patikdavo nukreipinėti mašinas į tą 
vietą, kurioje tą dieną versdavo šiukšles. Jis mėgo raustis atliekose - tai buvo 
jo, kaip sargo, privilegija. Pats neabejojo, kad iš jo šaiposi, kai Žžingsniuoja 
šiukšlių kalnais su aukštakulniais batais, pistoletu dėkle, maišu ant pečių ir 
sulankstomu peiliu rankoje. Tegu sau šaiposi. Čia pasitaikydavo varinės 
vielos, o kartais sveiki varikliai su nepaliestomis varinėmis apvijomis - už 
varį Portlende juk gerai mokėjo. Būdavo aplaužytų rašomųjų stalų, kėdžių 
ir sofų - daiktų, kuriuos galima patvarkyti ir parduoti 1-ajame kelyje 
antikvarinių senienų medžiotojams. Dadas apgaudinėjo supirkinėtojus, o šie 
apsisukę apgaudinėjo vasarotojus - bet argi ne tai verčia suktis pasaulį? Prieš 
dvejus metus jis rado lovą su bumbulais ir išraitytu rėmu ir už dvi šimtines 
žalių pardavė homikuiiš Velso. Homikas puolė ekstazėn dėl autentiškos šios 
lovos Naujosios Anglijos kilmės, neturėdamas jokio supratimo, kaip nerū- 
pestingai Dadas smėliu užtrynė kojūgalyje “Pagaminta Grand Rapide". 

Tolimajame šiukšlyno gale buvo kraunamos mašinos - “Biuikai", “For- 
dai“, kas tik non - sakykite ir nesuklysite. Viešpatie Dieve, kokias detales 

žmonės palieka savo mašinose, kai baigiasi jų gyvavimo terminas! Geriau- 
siai ėjo radiatoriai, bet ir geras keturių lizdų akumuliatorius, kai išmirkai jį 
benzine, kainuoja septynis dolerius. Ką jau kalbėti apie saugos diržus, 
užpakalinio apšvietimo žibintus, tramblioriaus dangtelius, priekinius stik- 
lus, vairus ir kilimėlius po kojomis! 

Taip, šiukšlynas buvo nuostabus! Šiukšlynas buvo Disneilendu ir Pasakų 
šalimi drauge paėmus. Bet visų geriausia - netgi ne pinigai, paslėpti juodoje 
dėžutėje, kurią Dadas užkasė po savo minkštu foteliu. 

Visų geriausia buvo laužai... ir žiurkės. 

Sekmadieniais ir trečiadieniais rytais bei pirmadieniais ir penktadieniais 
vakarais Dadas degindavo šiukšlyno sklypus. Vakaro laužai buvo gražesni 
už viską. Jam patiko blausus švytėjimas, kuris kilo virš laikraščių, įvairių 
dėželių, prasimušdavo iš žalių plastiko maišelių su atliekomis. Bet rytiniai 
laužai jam patiko dar labiau - dėl žiurkių. 

Dabar, sėdėdamas minkštame fotelyje ir stebėdamas, kaip nuo įsidegan- 
čios liepsnos į dangų ima virsti tiršti juodi dūmai, priversdami žuvėdras 
pakilti aukščiau, Dadas nestipriai spaudė savo dvidešimt antro kalibro 
pistoletą ir laukė, kada pasirodys Žiurkės. Jeigu jos išlįsdavo, tai pasirodyda- 
vo ištisais batalionais. Didžiulės, purvinos, pilkos, raudonomis akimis. Ant 
jų kailiukų šokinėjo mažos blusos ir erkutės. Uodegos vilkosi iš paskos kaip 
stora rožinė viela. Dadas dieviškai mėgo šaudyti žiurkes. 

- Bet juk tu šovinius perki maišais, Dadai, - apačioje, geležies parduotu- 
vėje, skambiu balsu kalbėjo Džordžas Midlens, ant prekystalio pastumda- 
mas dėžutes su “Remingtonais". - Turbūt miesto sąskaita, ar ne? 

Tai buvo senas pokštas. Prieš keletą metų Dadas pateikė orderį pirkti 
dviems tūkstančiams dvidešimt antrojo kalibro šovinių, ir Bilas Nortonas 
rūsčiai pasiuntė jį kuo toliau. 

- Na, - atsakė Dadas, - tu juk žinai šį reikalą - tikrų tikriausia tarnyba 
visuomenei, Džordžai. 

Štai. Štai toji stambi, riebi, užpakaline letenėle Šlubčiojanti bus Džordžas 
Midleris. Nasruose ji laikė įsikandusi kažką panašaus į išdraskytus viščiuko 
vidurius. 0 

- Prieik arčiau, Džordžai. Stai taip, - pratarė Dadas ir nuspaudė gaiduką. 
Jo dvidešimt antrasis kalibras atsiliepė abejingai, nedramatiškai, bet žiurkė 
dusyk persivertė ir tysojo trūkčiodama. Neefektinga - štai kur šuo pakastas. 
Dadas rengėsi vieną gražią dieną įsigyti stambaus kalibro šautuvą - keturias- 
dešimt penktojo ar “Magnum"' - ir pasižiūrėti, kas dėsis su mažosiomis 
bjaurybėmis. 

Dabar kitą. Ši tebūnie tąja maža šliundrele Ruta Kroket - tąja, kuri eina 
į mokyklą be liemenuko ir kiekvienąsyk, prasilenkdama su Dadu, prunkšda- 
ma kikena, kumščiodama draugėms į šonus. Bampt. Viso gero, Ruta. 

Ziurkės, ieškodamos, kur pasislėpti, kaip paklaikusios puolė į tolimąjį 
šiukšlyno galą, bet anksčiau, nei jos dingo iš akiračio, Dadas spėjo patiesti 

dar šešetą - gera ryto medžioklė. Jeigu jis pakils nuo fotelio ir nueis į jas 
pasižiūrėti, tai pamatys, kad erkės bėga iš stingstančių kūnelių kaip... kaip... 
na, kaip Žiurkės iš skęstančio laivo. Visa tai Dadui staiga pasirodė žavingai 
įdomu. Užvertęs keistai pakreiptą galvą, jis atsilošė ant kupros ir prapliupo 
ilgu, garsiu, spazmišku kvatojimu, o liepsna tuo metu kibiais graibščiais 
oranžiniais pirštais smelkėsi pro šiukšles. Gyvenimas, be abejonės, buvo 
nuostabus. 

12:00, pusiaudienis. 

Paskelbdamas priešpiečių laiką visose trijose mokyklose ir pasveikinda- 
mas pusiaudienį, dvidešimtį sekundžių skambėjo skardžiabalsis miestelio 
kauklys. Kroketas, antrasis renkamas žmogus Valdoje, “Kroketo Pietų 
Meino draudimo ir prekybos kompanijos" savininkas, atidėjo į šalį knygą, 
kurią skaitinėjo (“Seksualiniai Sėtono vergai") ir pagal kauklį nusistatė savo 
laikrodį. Jis priėjo prie durų ir ant širmos pakabino lentelę “Grįšiu 13 
valandą". Jo padiktuota tvarka niekada nesikeitė. Lorensas patrauks į kavinę 
“Ekselent"', suvalgys porelę sumuštinių su sūriu ir garnyru, išgers puodelį 
kavos ir rūkydamas “William Penn“ paspoksos į Polinos kojas. 

Jis truktelėjo durų rankeną, norėdamas įsitikinti, ar užsitrenkė spyna, ir 
nuėjo Džointner aveniu centro linkui. Ties kampu stabtelėjo ir pažvelgė 
aukštyn, į Marsteno namą. Ten, ant įvažiuojamojo keliuko, stovėjo automo- 
bilis - švytintis ir blizgantis saulėje. Dėl to giliai krūtinėje sukirbėjo mažytis 
nerimo kirminėlis. Prieš metus jis pardavė Marsteno namą kartu su Kaimiška 
Gelda. Tai buvo pats mįslingiausias sandėris jo gyvenime, nors kitados jam 
tekdavo pasirašyti gan keistus kontraktus. Ten, viršuje, stovinčios mašinos 
šeimininkas greičiausiai buvo Streikeris. R. T. Streikeris. Kaip tik šįryt 
Kroketas gavo šį tą paštu iš šito Streikento. 

Truputį daugiau kaip prieš metus, vieną spindinčią liepos popietę, 
minėtas subjektas privažiavo prie Kroketo kontoros. Jis išlipo iš mašinos ir 
prieš užeidamas vidun minutėlę pastovėjo ant šaligatvio - aukštas vyras, 
apsirėdęs, nepaisant dienos karščio, vizitine eilute. Jis buvo plikas kaip 
biliardo rutulys ir lygiai taip pat neprakaitavo. Po tiesia juodų antakių linija, 
tamsiuose įdubimuose, kuriuos trikampės formos veido paviršiuje galėjo 
išgręžti grąžtas, slėpėsi akelės. Vyriškis laikė rankoje ploną juodą “diploma- 
tą". Kai Streikeris Įėjo, kontoroje Laris buvo vienas: tik dalį dienos pas jį 
dirbanti sekretorė - mergina iš Folmuto su pačiu nuostabiausiu biustu ir 
užpakaliuku, prie kokio jums kada nors yra tekę priklijuoti savo žvilgsnį - po 
pietų darbavosi pas “Geits Fols" juristą. 

Plikas vyriškis prisėdo ant klientams skirtos kėdės, pasidėjo ant kelių 
“diplomatą" ir įsmeigė į Kroketą akis. Sių akių išraiškos buvo neįmanoma 

perskaityti, ir tai Larį suneramino. Jam patikdavo perskaityti kliento norą 
jaunatviškai žydrose arba rudose jo akyse dar prieš tai, kai žmogus prasižios. 
Sis vyras nestabtelėjo apžiūrėti vietinio nekilnojamo turto fotonuotraukų, 
pritvirtintų informaciniame stende, nemėgino paspausti Lariui ranką, nepri- 
sistatė, netgi neištarė “Sveiki! 

- Kuo galėčiau pasitarnauti? - paklausė Laris. 

- Mane atsiuntė nupirkti jūsų nuostabiame miestelyje gyvenamą namą ir 
patalpas bizniui, - tarė plikis. Jis kalbėjo taip nejausmingai ir neišraiškingai, 
kad Laris pamanė apie autoatsakiklius, kuriuos išgirsti surinkęs orų progno- 
zės biuro telefoną. 

- Na... eee... puiku, - atsakė Laris. - Mes turime keletą labai gerų namų, 
kurie... 

- Jų neprireiks, - nutraukė plikis, pakeldamas ranką, kad Laris nutiltų. 
Apmirusia širdimi Laris atkreipė dėmesį į stebėtinai ilgus šio Žmogaus 
pirštus - atrodė, vidurinysis pirštas nuo pagrindo iki galiuko buvo keturių, o 
galgi net penkių colių ilgumo. - Patalpos bizniui - tai namas už Savivaldybės 
pastato, prie parko. | 

- Taip, padirbėti galima. Siaip jau anksčiau ten buvo skalbykla. Prieš 
metus suiro. Iš tikrųjų gera vieta, jeigu... 

- Gyvenamsis namas, - nekreipdamas į jį jokio dėmesio, toliau kalbėjo 
plikis, - mieste vadinamas Marsteno namu. 

Laris pernelyg ilgai užsiiminėjo prekyba nekilnojamuoju turtu, kad 
veidas išduotų jausmus - visiškai apstulbinto žmogaus jausmus. 

- Sit kaip? 

- Taip. Mano pavardė Streikeris. Ričardas Troketas Streikeris. Visi 
popieriai bus tvarkomi mano vardu. 

- Labai gerai, - tarė Laris. Sis Žmogus nejuokavo, todėl abejoti neteko. - 
Kaina, kurios prašome už Marsteno namą - keturiolika tūkstančių dolerių, 
nors manau, kad mano klientus bus galima įkalbėti ją šiek tiek sumažinti. Kas 
dėl senosios skalbyklos... 

- Netinka. Aš įgaliotas sumokėti vieną dolerį. 

- Vieną?.. - Laris truktelėjo galvą - šitokį judesį paprastai padaro tasai, 
kuriam nepavyksta ko nors gerai išgirsti. 

- Taip. Prašau dėmesio. 

Ilgi Streikerio pirštai atsegė “diplomato" spyneles, atidarė jį ir išėmė 
keletą dokumentų melsvame permatomame aplanke. 

Laris Kroketas raukydamasis jį stebėjo. 

- Perskaitykit. Sutaupysim laiko. 

Laris nykščiu atlenkė melsvą plastikinį aplanką su veido išraiška žmogaus, 
tramdančio kvailį, ir žvilgtelėjo į pirmąjį lapą. Jo žvilgsnis lakstė iš kairės į 
dešinę geriausiu atveju sekundę, o paskui kažin kas prikaustė jo dėmesį. 

Streikeris vos pastebimai nusišypsojo. Jis įkišo ranką švarko kišenėn, 
išsitraukė plokščią auksinį portsigarą ir išėmė cigaretę. Ją pamaigęs, priside- 

gė degtuku. Kontoroje pasklido aštrus turkiško tabako kvapas, ir ventiliato- 
rius išsklaidė dūmus. 

Kitas dešimt minučių kontoroje viešpatavo tyla, trikdoma tik ventiliato- 
riaus gaudimo ir silpnai girdimu gatve pravažiuojančių mašinų ūžesio. 
Streikeris sutraukė cigaretę iki mažytėlaičio galiuko, sutrynė tebežaižaruo- 
jančius pelenus pirštais ir užsirūkė dar vieną. 

Sukrėstas Laris perbalusiu veidu pakėlė akis. 

- Tai pokštas. Kas jus tokiam reikalui pakurstė? Džonas Kelis? 

- Nepažįstu Jokio Džono Kelio. Aš nejuokauju. 

- Šitie popieriai... Aktas apie pretenzijų atsisakymą. „Žemės nuosavybės 
teisėtumo patikrinimas... Viešpatie. Bet ar jūs žinote, kad toks sklypas 
kainuoja pusantro milijono? 

- Nelaikykit manęs kvaileliu, - šaltai atsakė Streikeris. - Jis kainuoja 
keturis milijonus. Greitai kainuos dar daugiau - kai pastatys prekybos centrą. 

- Ko gi jūs norite? - paklausė Laris prikimusiu balsu. 

- Jau pasakiau jums, ko noriu. Mudu su partneriu planuojame miestelyje 
imtis verslo. O gyventi ketiname Marsteno name. 

- Kokio verslo? “Žudikų bendrovė"? 

Streikeris šaltai nusišypsojo. 

- Bijau, kad tai bus pati paprasčiausia prekyba baldais. Taip pat gan 
specifiniais antikvariniais dalykėliais, skirtais kolekcionieriams. Mano part- 
neris šioje srityje... na, tarkim, ekspertas. 

- Velnias, - grubiai metė Laris. - Marsteno namą galite gauti už aštuonis 
su puse tūkstančio, parduotuvę - už šešiolika. Jūsų partneris turėtų tai Žinoti. 
Ir abu turėtumėt žinoti, kad šis miestelis netinka prekybai įmantriais baldais 
bei antikvarinėmis prekėmis. 

- Mano partneris puikiausiai susipažinęs su viskuo, kas kelia jo susido- 
mėjimą, - pertraukė Streikeris. - Jis žino, kad jūsų miestelis įsikūręs prie 
plento, kuriuo naudojasi turistai ir vasarotojai. Tai ir yra tie Žmonės, su 
kuriais mes ketiname turėti daugiausiai reikalų. Tačiau jūsų sutikimo nė 
nereikia. Ar pripažįstate, kad dokumentai tvarkingi? 

Laris tėkštelėjo melsvąjį aplanką ant stalo. 

- Regis, kad taip. Bet aš neketinu su jumis derėtis - nusispjaut, ko, jūsų 
žodžiais tariant, nonte. 

- Ne, be abejo, ne, - Streikerio balse skambėjo gerų manierų Žmogaus 
panieka. - Man regis, Bostone turite juristą. Kažkokį Frensį Volšą. 

- Iš kur jūs žinote? - krioktelėjo Laris. 

- Nesvarbu. Nuvežkite dokumentus jam. Jis patvirtins teisinę jų galią. 
Žemė, ant kurios bus pastatytas prekybos centras, taps jūsų, kai įvykdysite 
tris sąlygas. 

- A,-su pastebimu palengvėjimu tarė Laris, - sąlygos, - jis atsilošė kėdėje 
ir iš keraminės dėžutės ant savo stalo išsiėmė “William Penn“ cigaretę. - 

Na, dabar mes viską išsiaiškinsime, klokite. - Jis brūkštelėjo degtuką į odinį 
batą ir prisidegė. 

- Pirmas dalykas. Jūs parduodate man Marsteno namą ir patalpas bizniui 
užvieną dolerį. Iškilus reikalui, jūsų klientas - žemės korporacija iš Bangoro. 
Įstaiga šiuo metu priklauso Portlendo bankui. Esu įsitikinęs, kad abi pusės 
pritars pačioms žemiausioms priimtinoms kainoms, jeigu jūs kompensuosite 
skirtumą. Žinoma, atėmus jūsų komisinius. 

- Iš kur turite tokią informaciją? 

- Ne jūsų reikalas, misteri Kroketai. Antra sąlyga. Jūs nė žodžiu nepra- 
sitarsite apie šiandieninį sandėrį. Nė žodžiu. Jeigu toks klausimas kada nors 
iškiltų, jums žinoma tiktai tai, ką papasakojau: mes - partneriai, pradedantys 
į turistus ir vasarotojus nukreiptą verslą. Tai labai svarbu. 

- Neturiu įpročio plepėti. 

- Juo labiau noriu pabrėžti šios sąlygos rimtumą. Gali ateiti toks laikas, 
misteri Kroketai, kai jūs užsimanysite kam nors papasakoti, kokį puikų 
sandėrį jūs šiandien sudarėte. Jeigu taip pasielgsite, aš sužinosiu. Tuomet 
būsite sunaikintas. Aišku? 

- Jūs kalbate kaip pigiuose filmuose apie šnipus, - tarė Laris. Sprendžiant 
iš tono, jis laikė suėmęs save į rankas, bet viduje jautė bjaurų baimės virpulį. 
Žodžiai “aš jus sunaikinsiu" nuskambėjo taip pat neišraiškingai, kaip ir 
“laba diena". Tai teikė pasakymui nemalonų tikrumo atspalvį. Ir kaipgi, 
velniai griebtų, šitas pokštininkas sužinojo apie Frenką Volšą? Apie Frenką 
Volšą nežinojo net Lario žmona. 

- Jūs suprantate mane, misteri Kroketai? 

- Taip, - tarė Laris. - Aš įpratau be reikalo nerizikuoti. 

Streikeris vėl apdovanojo jį šypsena. 

- Žinoma. Štai kodėl turiu reikalą su jumis. 

- Kokia trečioji sąlyga? 

- Namas reikalauja tam tikro remonto. 

- Na, galima ir taip sakyti, - sausai atsiliepė Laris. 

- Mano partneris planuoja su šiuo uždaviniu susidoroti savarankiškai. Bet 
jūs tapsite jo patikėtiniu. Retsykiais pasitaikys prašymų. Retsykiais man 
prireiks jūsų pasamdytų darbininkų paslaugų, kad jie pristatytų kai kuriuos 
daiktus arba į namus, arba į parduotuvę. Apie panašias paslaugas jūs irgi 
turėsite tylėti. Aišku? 

- Taip, aišku. Bet jūs pats - ne šių kraštų žmogus, tiesa? 

- Ar tai turi kokią nors reikšmę? - Streikeris kilstelėjo antakius. 

- Okaipgi. Juk tai ne Bostonas ir ne Niujorkas. Čia reikalas ne tik tas, ar 
ašsugebėsiu laikyti liežuvį už dantų, ar ne. Pasklis apkalbos. Kąir sakyti, štai 
Reilroudo gatvėje gyvena tokia sena šlepetė, vardu Meiblė Verts, kuri dienų 
dienas praleidžia su Žiūronais... 

- Miestelėnai manęs nejaudina. Miestelėnai nejaudina ir mano partneno. 
Nedideliuose miesteliuose visada sklinda apkalbos. Tai tas pat, kaip ant 
telefono ragelių kybančios kūmutės. Netrukus su mumis čia apsipras. 

Laris gūžtelėjo pečiais. 

- Jūsų reikalas. 

- Visiškai teisingai, - pritarė Streikeris. - Jūs apmokėsite visas paslaugas, 
išsaugodami važtaraščius ir sąskaitas. Kompensaciją gausite. Sutinkate? 

Laris, kaip Streikeriui pats pasakė, paprastai tuščiai nerizikuodavo, o juk 
jis buvo vienas geriausių pokerio lošėjų visoje Kamberlendo apygardoje. Ir 
nors Kroketas per visą pokalbį elgėsi šaltakraujiškai, jo viduje viskas 
kunkuliavo. Šitas beprotis siūlė tokį sandėrį, kuris užkimba tik kartą gyve- 
nime - jeigu apskritai užkimba. Galbūt šio vaikino bosas - vienas iš trenktų 
milijonierių atsiskyrėlių, kurie... 

- Mister Kroketai? Aš laukiu. 

- Ir aš turiu dvi sąlygas, - tarė Lars. 

- Iš tikrųjų? - Streikeris parodė mandagų susidomėjimą. 

Laris pastukseno per melsvą aplanką. 

- Visų pirma, popierius reikia patikrinti. 

- Suprantama. 

- Antra, jeigu jūs užsiimate kuo nors neteisėtu, aš apie tai nė girdėti 
nenoriu. O būtent... 

Bet jį nutraukė. Streikeris atlošė galvą ir vieną vienintelį kartą šaltai, be 
emocijų nusikvatojo. 

- Ar aš pasakiau ką nors juokinga? - paklausė Laris be menkiausios 
šypsenos. 

- O... eee... ne, misteri Kroketai, žinoma, kad ne. Jūs jau atleiskite už šį 
protrūkį. Aš turiu asmeninių priežasčių, kurios leidžia jūsų pastabą palaikyti 
Juokinga. Ką dar norėjote pridurti? 

- Dėl remonto. Neketinu pristatinėti jums nieko tokio, kad kiščiau savo 
galvą į kilpą. Jeigu sumanėte varyti samagoną, arba gaminti LSD, arba 
sprogmenis kokiems nors hipiams radikalams, viską darykitės patys. 

- Aišku, - tarė Streikeris. Šypsena nuo jo veido pradingo. - Mudu 
sutarėme"? 

Ir Laris keistai palengvėjus pasakė: 

- Jeigu popieriai bus tvarkingi, man atrodo, šį sandėrį mes sudarysime. 
Nors, regis, visi rūpesčiai - jūsų, o aš tik uždirbau. 

- Siandien pirmadienis, - tarė Streikeris. - Gal ketvirtadienį po pietų? 

- Geriau penktadienį. 

- Ką gi, labai gerai, - jis pakilo. - Viso labo, misteri Kroketai. 

Popierius patikrino. Bostono juristas pasakė, kad žemė, ant kurios turėjo 
pastatyti Portlendo prekybos centrą, nupirkta firmos “Kontinentinė prekyba 
žeme ir nekilnojamuoju turtu“, kurios kontora buvo įsikūrusi Niujorke, 

“Chemical Bank“ pastate. Firmos ofisuose nebuvo nieko, išskyrus keletą 
tuščių stelažų su segtuvais ir dulkių sluoksniu. 

Tą penktadienį Streikeris atvažiavo dar kartą, ir Laris pasirašė reikalin- 
gus dokumentus. Visa tai atliko gerokai abejodamas - pirmą kartą jis pažeidė 
savo nuostatą: nederk ten, kur valgai. Ir nepaisant didžiausios pagundos, kai 
Streikeris įsidėjo į savo “diplomatą"" Marsteno namo ir buvusios Kaimiškos 
Geldos nuosavybės dokumentus, Laris suprato, kad tapo visiškai priklauso- 
mas nuo šio žmogaus. Taip pat ir nuo partnerio, iki šiol vis dar neapsireišku- 
sio misterio Barlou. 

Kai baigėsi rugpjūtis ir vasara pakrypo rudeniop, o ruduo - žiemos link, 
Laris pajuto šiokį tokį palengvėjimą. Sį pavasarį jam beveik pavyko pamiršti 
savo sudarytą sandėrį, kurio tikslas buvo Kroketo seife Portlende gulintys 
dokumentai. 

Paskui prasidėjo. 

Prieš pusantros savaitės atvažiavo tas rašytojas Mirsas; jis klausinėjo, ar 
negalėtų išsinuomoti Marsteno namo ir, kai Laris paaiškino esą jis parduotas, 
plunksnagraužys perliejo jį keistu žvilgsniu. 

Vakar savo pašto dėžutėje Laris rado ilgą susuktą ritinėlį ir laišką nuo 
Streikenio. Tiksliau - raštelį, nes jis buvo labai trumpas: “Būkit malonus ir 
gautą skelbimą pakabinkit parduotuvės vitrinoje. R.T. Streikeris“. Skelbi- 
mas buvo visiškai įprastas, netgi pilkesnis už daugumą. Jame buvo parašyta: 
“Atsidarys po savaitės. Barlou ir Streikeris. Puikūs baldai. Rinktinės antik- 
varinės prekės. Kviečiame apsilankyti"'. Pakabinti plakatą Laris pasamdė 
Rojalą Snou. 

O dabar ten, prie Marsteno namo, stovėjo automobilis. Jis vis dar 
spoksojo į jį, kai kažkas greta tarė: 

- Miegam, Lari? 

Jis suvirpėjo ir grįžtelėjo į Parkinsą Džilespį, kuris stovėjo šalia jo prie 
kampo ir prisideginėjo “Pal! Mall". 

- Ne, - atsakė Laris ir nervingai nusijuokė. - Paprasčiausiai užsigal- 
vojau. 

Parkinsas pažvelgė viršun, kur ant įvažiuojamojo keliuko saulėje blyk- 
čiojo chromas ir metalas, paskui nuleido akis į senąją skalbyklą su nauja 
iškaba lange. 

- Man atrodo, kad ne tu vienas. Visuomet yra šaunu, kai mieste pasirodo 
nauji vaikinai. Tu juos pažįsti, ar nę? 

- Vieną. Susipažinome praėjusiais metais. 

- Misterį Barlou ar misterį Streikerį? 

- Streikerį. 

- Koks jis tau pasirodė - neblogas, malonus? 

- Sunku pasakyti, - atsakė Laris ir pajuto, kad jam norisi apsilaižyti lūpas. 
Bet šitaip nepadarė. - Mudu kalbėjomės tik apie reikalą. Man jis pasirodė 
normalus. 

- Gerai. Tai gerai. Eime, pasivaikščiosiu su tavimi iki “Ekselent". 
Kai jie kirto gatvę, Laris pajuto, kad jį slegia sandėris su velniu. 

13:00. 

Suzana Norton įėjo į “Bebsės grožio saloną", nusišypsojo Bebsei Gnifen 
(vyresniajai Helo ir Džeko seseriai) ir tarė: 

- Ačiū Dievui, kad galėjai mane priimti tuoj pat. 

- Vidury savaitės tai ne problema, - atsakė Bebsė, įjungdama ventiliato- 
rių. - Dievulėliau, kaip tvanku, ar ne? Šiandien vakare bus audra. 

Suzana pasižiūrėjo į dangų - nepriekaištingai žydrą, be mažiausios 
dėmelės. 

- Taip manai? 

- Aha. Kaip darysime, aukseli? 

- Įprastai, - atsakė Suzana, galvodama apie Beną Mirsą. - Tarsi būčiau čia 
nė neužsukusi. 

- Aukseli, - atsidusdama tarė Bebsė ir prisiartino, - visi taip sako. 

Atodūsis paskleidė vaisinės kramtomos gumos kvapą. Bebsė paklausė 
Suzanos, ar ši matė, jog senoje Kaimiškoje Geldoje kažkas atidaro naują 
baldų parduotuvę. Iš pažiūros brangią, bet būtų gerai, jei pas juos atsirastų 
nedidelis prožektorius, kokį Bebsė turi savo bute... protingiausias žingsnis, 
kurį Bebsė kada nors padarė - jog išvažiavo iš namų ir įsikūrė mieste... 
Vasara buvo puiki, tiesa? Gaila, kad ji netrukus baigsis... 

15:00. 

Bonė Sojer gulėjo ant dvigulės lovos namuose Dyp Kat kelyje. Tai buvo 
tikras namas, o ne kokia nors vagonėlio tipo lūšna: namas stovėjo ant tvirtų 
pamatų ir jame buvo rūsys. Bonės vyras Redžias, dirbdamas automechaniku 
Džimo Smito “Pontiake"' užkaldavo gražaus pinigėlio. Jeigu neminėtume 
pusiau permatomų melsvų kelnaičių, Bonė daugiau nieko nedėvėjo, ir ji 
nekantriai dirstelėjo į laikrodį ant naktinio staliuko. 15:02. Kurgi jis? 

Bonės mintis tarsi pasišaukė tąjį, kurio laukė, miegamojo durys vos ne 
vos prasivėrė, ir pro jas kyštelėjo galvą Koris Brajantas. 

- Viskas gerai? - sušnabždėjo jis. Koriui viso labo tebuvo dvidešimt dveji, 
jis dvejus metus išdirbo telefono kompanijoje, ir romanas su ištekėjusia 
moterimi - ypač su tokia verčiančia iš klumpių kaip Bonė Sojer, kuni 1973 
metais tapo “Mis Kamberlendo apskritis" - žadino jame silpnumo, nervingu- 
mo ir gašlumo pojūčius. 

Bonė jam nusišypsojo, parodydama nuostabius dantukus. 

- O kaipgi, balandėli, - tarė ji, - antraip tavyje atsirastų tokia skylė, pro 
kurią būtų galima televizorių Žiūrėti. 

Jis ant pirštų galiukų įslinko vidun. Ant juosmens kvailai skimbčiojo 
monterio diržas. 

Bonė sukikeno ir atvėrė jam savo glėbį. 

- Garbės žodis, tu man patinki, Kori. Tu toks meilutis. 

Korio žvilgsnis atsitiktinai stabtelėjo ties tamsiu šešėliu po glaudžiai 
aptemptu nailonu, ir nerimą įveikė geismas. Jis pamiršo apie vaikščiojimą 
ant pirštų galiukų, atsidūrė greta Bonės, ir kai jie susijungė, kažkur toli 
miškuose suskambo cikados garsai. 

16:00. 

Benas Mirsas, baigęs dienos rašymą, atsitraukė nuo stalo. Kad vakare 
galima būtų švaria sąžine papietauti pas Nortonus, jis atsisakė pasivaikščio- 
jimo po parką ir dirbo beveik visą dieną be pertraukos. Jis atsistojo ir 
pasirąžė, girdėdamas, kaip traška stuburo slanksteliai. Krūtinė buvo šlapia 
nuo prakaito. Benas priėjo prie komodos lovos galvūgalyje, išsiėmė švarų 
rankšluostį ir patraukė į vonią, kad spėtų nusiprausti, kol kas nors nesugrįžo 
iš darbo ir neužstrigo duše. 

Persimetė rankšluostį per petį, pasuko atgal! prie durų, bet paskui prisiar- 
tino prie lango, už kurio kažkas traukė jo dėmesį. Bet ne miestelyje. Vėlyvą 
popietę Valda snūduriavo po tuo ypatingai tamsiai mėlyno atspalvio dangu- 
mi, kuris baigiantis vasarai puošia Naująją Angliją. Už dviaukščių Džoint- 
nerio aveniu namukų, už plokščių asfaltuotų stogų, už parko (dabar ten buvo 
dykinėjama, važinėjo dviračiais ir dėl niekniekių kivirčijosi iš mokyklos 
sugrįžę vaikai) Benas regėjo šiaurės vakarinę miesto dalį, kur už anos 
pirmosios mišku apaugusios kalvos šlaito slėpėsi Broko gatvė. 

Beno žvilgsnis mechaniškai nukrypo į miško masyvo properšą - ten 
Bernso kelias susikirto su Brukso keliu, sudarydami T raidės formą - ir toliau 
į viršų, ten, kur iš aukštumos į miestą žvelgė Marsieno namas. 

Iš šios vietos, sumažėjęs iki vaikiško lėlių namelio dydžio jis atrodė kaip 
puikiai atlikta miniatiūra, ir tai Benui patiko. Pro kambario langą Marsteno 
namas matėsi tokio dydžio, su kuriuo buvo galima turėti reikalų. Galima 
buvo pakelti ranką ir uždengti jį delnu. 

Ant įvažiuojamojo keliuko stovėjo automobilis. 

Benas nejudėdamas stypsojo su permestu per petį rankšluosčiu, stebeilijo 
pro langą į tą mašiną ir jautė, kaip viduriuose sukirbėjo siaubas, kurio 
analizuoti jis nė nemėgino. Dvi nukntusias langines pakabino į vietą, ir dėl 
to namas įgavo neregio išvaizdą - anksčiau šito nebuvo. 

Beno lūpos be garso sukrutėjo, tarytum tardamos žodžius, kurių niekas 
- netgi jis pats - neįstengė suprasti. 

17:00. 

Metju Berkas su “diplomatu"' kainojoje rankoje išėjo iš vidurinės mo- 
kyklos pastato ir per tuščią automobilių stovėjimo aikštelę nužingsniavo prie 
savo senojo “Ševi Biskaino", iki šiol - vis dar su praėjusių metų žieminėmis 
padangomis. 

Berkui buvo šešiasdešimt treji, iki būtinojo išėjimo pensijon liko dveji 
metai, bet jis dar tebeturėjo pilną ir anglų kalbos pamokų, ir popamokinių 
užsiėmimų krūvį. Šį rudenį reikėjo pastatyti mokyklos vaidinimą, irjis ką tik 
baigė trijų veiksmų farso “Čarlio problema" skaitymą. Jam teko įprasta 
gausybė nepakenčiamų vaikų, tuzinas priemiesčio egzempliorių - pastarieji 
bent jau įsimins savo roles (kad paskui atliktų jas drebančiu balsu, mirtinai 
neišraiškingai) ir trejetas tikrai gabių berniukų. Penktadienį jis paskirstys 
vaidmenis irnuo kitos savaitės imsis juodo darbo. Taip iki pat spalio 30-os10s 
- Iki spektaklio dienos - jie draugiškai darbuosis. Pagal Meto teoriją, 
vidurinės mokyklos jėgomis pastatytas spektaklis turi būti toks pat, kaip 
sriuba iš “Kembelo žinyno": beskonis, bet nekeliantis pasibjaurėjimo. Ateis 
giminaičiai ir bus sužavėti. Atvyks teatro kritikas iš Kamberlendo “Ledger", 
kuris pažers daugiažodžių ekstaziškų ditirambų, kadangi honorarą gauna 
būtent už tokią reakciją į bet kurį vietinį spektaklį. Pagrindinio vaidmens 
atlikėja (šiemet, ko gero, Ruta Kroket) įsimylės kurį nors iš trupės ir, visiškai 
tikėtina, po dalyvių vakarėlio praras nekaltybę. O paskui Metas atnaujins 
“Diskusijų klubo“ veiklą. 

Šešiasdešimt trejų metų Metas Berkas vis dar jautė malonumą dėstyda- 
mas mokykloje. Mokiniai jo neklausydavo, ir dėl to jis prarado galimybę 
pakilti iki administratoriaus posto. Metas negalėjo efektyviai darbuotis 
direktoriaus padėjėju, kadangi į viską žvelgė per daug svajingai negu derėjo, 
tačiau drausmės stygius jo niekados netrikdydavo. Jis skaitydavo Sekspyro 
sonetus šaltose, gargaliuojančiais vamzdžiais klasėse, perpildytose skrai- 
dančių lėktuvėlių ir sukramtyto popieriaus rutuliukų; jis atsisėsdavo ant 
smeigtukų ir išsiblaškęs numesdavo juos šalia tardamas:'*Susiraskite vado- 
vėliuose 467-ąjį puslapį"; atidengdavo dėžutes, ketindamas išimti popie- 
riaus rašinėliams, ir ten rasdavo svirplių, varlių, o sykį netgi septynių pėdų 
Juodą gyvatę. 

Jis klajojo skersai ir išilgai anglų kalbos bei literatūros kaip vienišas ir 
geraširdis senovės jūrininkas: Steinbekas - pirmoji pamoka, Čoseris - antroji, 
temos rašymo pratybos - trečioji ir gerundijaus funkcijos - prieš pat priešpie- 

čius. Nuo pirštų nenusitrynė gelsvumas - greičiau nuo kreidos dulkių nei nuo 
nikotino - ir vis tiek tai buvo narkotinių medžiagų liekanos. 

Vaikai jam nerodė nei meilės, nei pagarbos (jis nebuvo kokiu nors 
misteriu Čipsu, nykstančių Amerikos užkampyje ir laukiančiu Roso Hante- 
rio, kuris jį atrastų), bet daugelis Meto mokinių galų gale imdavo jį gerbti, 
okeletas išmoko iš jo, kad atsidavimas - nesvarbu, ar ekscentriškas, ar kuklus 
- gali susilaukti dėmesio. Metui jo darbas patiko. 

Dabar jis įsėdo mašinon, pernelyg stipriai nuspaudė greičio pedalą, 
luktelėjo ir vėl nuspaudė. Radijo i1mtuve susirado Portlendo rokenrolo stotį 
ir paleido garsą mažne iki galo: Metas rokenrolą laikė puikia muzika. 
Atbuline pavara išsigavo 1š savo vietos aikštelėje, sustabdė ir vėl užvedė 
automobilį. 

Tegart Strymo kelyje jis turėjo namuką, į kurį labai retai užsukdavo 
svečių. Metas niekuomet nebuvo vedęs, ir visą jo šeimą sudarė brolis 
Teksase, kuris dirbo naftos kompanijoje ir nerašė laiškų. Tiesą sakant, be 
artimųjų jis neliūdėjo. Buvo vienišas, bet vienišumas jokiu būdu nesudarkė 
j0 dvasios. 

Jis pristabdė mašiną prie mirksinčio šviesoforo ties Džointnerio aveniu 
ir Broko gatvės sankryža, paskui pasuko namų link. Šešėliai jau pailgėjo, o 
dienos šviesa - lygi, auksinė, kaip prancūzų impresionistų paveiksluose - 
įgavo patrauklios, nuostabios šilumos. Metas dirstelėjo kairėn, išvydo 
Marsteno namą ir dar kartą žvilgtelėjo ton pusėn. 

- Langinės, - ištarė jis balsu į besiveržiančios iš radijo 1mtuvo muzikos 
ritmą. - Vėl pakabino langines. 

Pažvelgė į užpakalinio vaizdo veidrodėlį ir pamatė, kad prie namo stovi 
automobilis. Metas mokytojavo Zalės Valdoje nuo penkiasdešimt antrųjų 
metų ir nė karto neregėjo ant šio įvažiuojamojo keliuko pastatytos mašinos. 

- Kas gi ten, nejau kas nors gyvena? - paklausė pats savęs ir nuriedėjo 
toliau. 

18:00. 

Suzanos tėvas Bilas Nortonas, pirmasis Zalės renkamas žmogus, su 
nuostaba patyrė, kad Benas Mirsas jam patinka - dar ir kaip patinka. Bilas 
buvo stambus rūstus vyras juodais plaukais, savo sudėjimu primenantis 
sunkvežimį ir, nepaisant šeštos dešimties, nė kiek neaptukęs. Jis su tėvo 
leidimu metė mokyklą vienuoliktoje klasėje ir įstojo į laivyną, iš kuno 
išsikepurnėjo, dvidešimt ketverių metų apgynęs diplomą per egzaminą, 
kuris buvo prilygintas vidurinės mokyklos baigimo egzaminui - tarytum 
mintis jį išlaikyti Bilui būtų toptelėjusi gerokai pavėluotai. Jis nebuvo aklai 

grubus intelektualų priešas, kokiais tampa kai kurie paprasti darbininkai, kai 
- galbūt likimo valia, gal jų asmeniniu noru - jie nepasiekia tokio išsilavinimo 
lygio, kokį galėtų įsisavinti. Bet jis negalėjo pakęsti “menininkų-bezdalių", 
kaip jis vadindavo ilgaplaukius jaunikaičius gazelių akimis, kuriuos Suzana 
pasikviesdavo į namus iš koledžo. Jam buvo nusispjaut ir į plaukus, ir į 
aprangą. Bilą jaudino kitkas - atrodė, kad visų jų galvose švilpauja vėjai. 
Žmonos simpatijos Floidui Tibitsui, vaikinukui, su kuriuo Suzana dažniau- 
siai vaikštinėdavo, Bilas irgi nepalaikė, bet nerodė jam ir didelio nedraugiš- 
kumo. Floidas turėjo labai padorų darbą - Folmute pas Grantą, be to, Bilas 
Nortonas manė esant jį palyginti rimtu. Ir dar Floidas buvo vietinis. Bet 
vietinis, galima sakyti, buvo ir Benas Mirsas. 

- Ir nekibk pre jo su savo menininkais-bezdaliais, - pakildama perspėjo 
Suzana, kai paskambino į duris. Ji vilkėjo šviesiai žalia vasarine suknele, o 
naujai sušukuotus plaukus prilaikė kiek per didelė žalia segė. 

Bilas nusijuokė. 

- Ką matau, tą ir sakau, Suze, brangute. Nedarysiu tau gėdos... Bet juk aš 
niekada tau jos nedariau, tiesa? - Ji nervingai ir kartu liūdnai šyptelėjo ir 
nuėjo atidaryti duris. 

Vyriškis, su kuriuo ji grįžo, pasirodė išstypėlis, iš pažiūros guvus, ryškių 
veido bruožų su tankių juodų plaukų kuokštu, kurie, nepaisant jų įgimto 
polinkio riebaluotis, atrodė ką tik išplauti. Jo apsirengimas Bilui patiko. 
Paprasti, visiškai nauji mėlyni džinsai ir balti marškiniai su paraitotomis iki 
alkūnių rankovėmis. 

- Benai, tai mano tėtis 1r mama, Bilas ir Ana Nortonai. Mama, tėti - Benas 
Mirsas. 

- Laba diena. Labai malonu. 

Jis kiek įsitempęs nusišypsojo misis Norton, ir ši tarė: 

- Laba diena, misteri Mirsai. Mes pirmą sykį iš taip arti matome tikrą gyvą 
rašytoją. Suzana siaubingai susijaudino. 

- Nesirūpinkite, aš necituoju savo kūrinių, - jis vėl nusišypsojo. 

- Sveiki, - pakildamas nuo kėdės, pasisveikino ir Bilas. Dabartiniu metu 
Portlendo dokininkų profsąjungoje jis užėmė šiokį tokį postą, kurį pasiekė 
savo jėgomis, ir jo rankos spustelėjimas buvo stiprus bei griežtas. Bet Mirso 
delnas nesuglebo, kad išslystų tarsi medūza kaip tų Suzės menininkų- 
-bezdalių, ir Bilui tai patiko. Jis pateikė savo antrąjį patikrinimo kriterijų. 

- Mėgstate alų? Aš jau įsidėjau tarp ledo keletą skardinių, - jis mostelėjo 
ranka į prigludusį prie užpakalinės namo dalies patijų, kurį buvo pastatęs 
savo rankomis. Bezdaliai visuomet atsakydavo “ne"': beveik visi jie buvo 
puskvaišiai ir negalėjo tuščiai eikvoti savo vertingosios sąmonės išgėri- 
mams. 

- Alų? Dievinu, - atsakė Benas, perkreipdamas šypseną. - Porą, netgi 
trejetą skardinių. 


66 


Bilas nusikvatojo. 

- Gerai, es1 mūsiškis. Eime. 

Skambant jo juokui, tarp dviejų labai panašių moterų akimirksniu atsira- 
do keistas ryšys. Anos Norton antakiai prasiskyrė į šalis, o Suzanos kakta 
išsilygino - regis, nerimo sunkumas telepatiškai pralėkė per kambarį. 

Benas nusekė paskui Bilą į verandą. Ant kėdutės kampe stovėjo kibirėlis 
su ledu, prigrūstas skardinėlių su užrašu “Pabst"". 

Bilas ištraukė skardinėlę ir švystelėjo Benui, kuris ją pagavo viena ranka, 
bet taip lengvai, kad ji nesuputotų. 

- Čia jauku, - tarė jis, žvelgdamas į aikštelę vidiniame kieme, skirtą kepti 
ant žarijų mėsą. Ten stovėjo žema, darbinės išvaizdos krosnelė iš plytų. Virš 
jos kybojo karšto oro blanda. 

- Pats stačiau, - paaiškino Bilas. - Geriau nerasi. 

Benas gerokai gurkštelėjo, paskui raugtelėjo - dar vienas taškas jo naudai. 

- Suzė sako, kad tu neblogas vaikinas, - tarė Nortonas. 

- Ji miela mergina. 

- Gera, praktiška mergina, - pridūrė Nortonas ir akimirkai susimąstęs 
atsirūgo. - Ji sako, kad parašei tris knygas. Be to, jas dar ir išspausdino. 

- Taip. 

- Gerai eina? 

- Pirmoji, - taip, - atsakė Benas, bet daugiau nieko nepridūrė. Bilas 
Nortonas vos vos linktelėjo, pritardamas žmogui, kurio galvoje pakanka 
varžtelių, kad neimtų iškart plepėti apie savo piniginius reikalus. 

- Norite sumuštinio ar dešrelės? 

- Žinoma. 

- Dešreles reikia įpjauti, kad išeitų garas. Žinojote tai? 

- Okaipgi, - Benas tarsi juokaudamas smiliumi įbrėžė ore kelis kryželius. 
Maži įpjovimai Frankfurto dešrelių odelėje neleidžia susidaryti ant jų 
pūslėms. 

- Tuomet jūs esate kilęs iš mūsų miškais apžėlusios skylės, - tarė Bilas 
Nortonas. - Velniškai gerai pasakyta. Čiupkite štai aną paketą su briketais, 
0 aš suorganizuosiu mėsą. Alų neškitės su savimi. 

- Jūs manęs nuo jo neatplėšite. 

Bilas stabtelėjo ant slenksčio ir pakėlęs antakius dar sykį pažvelgė į Beną 
Mirsą. 

- Tu, vaikine, rimtas žmogus? - paklausė. 

Benas niūrokai šyptelėjo: 

- Tikrai taip. 

Bilas linktelėjo. 

- Tai gerai, - pareiškė ir įėjo vidun. 

Pranašaudama lietų, Bebsė Grifen prašovė gerą milijoną mylių pro šalį, 
ir pietūs vidiniame kieme vyko sklandžiai. Padvelkė lengvas vėjelis, 

sumišo su dūmais, sklindančiais iš kepyklos žarijų, 1r nubaidė pačius 
pikčiausius priešrudeninius uodus. Moterys išnešė popierines lėkštelės su 
prieskoniais, paskui sugrįžo išgerti alaus ir pasijuokti, kaip meistriškai 
išnaudodamas vėjo sroves Bilas žaidžia badmintoną ir išlošia prieš Beną 
21:6. Benas, žvilgtelėjęs į laikrodį, anaiptol be dirbtinio apgailestavimo 
atsisakė revanšo. 

- Dega knyga, - pasiteisino. - Likau skolingas dar šešis puslapius. Jeigu 
prisigersiu, nesugebėsiu nė perskaityti, ką parašiau šį rytą. 

Suzana palydėjo jį iki vartelių - Benas atėjo iš miesto pėsčiomis. Gesin- 
damas liepsną, Bilas pasinėrė į savo mintis. Benas pasakė esąs rimtas 
vaikinas, ir Bilas buvo linkęs tuo patikėti. Jis nesidėjo svarbia persona, kad 
padarytų kam nors įspūdį. 

Tačiau Ana Norton taip ir nesuminkštėjo. 

19:00. 

Floidas Tibitsas privažiavo skalda padengtą automobilių stovėjimo aikš- 
telę prie kavinės “Pas Delą" maždaug po dešimties minučių, kai Delbertas 
Markis, šeimininkas ir barmenas, užžiebė ant fasado naują rožinės spalvos 
iškabą. Trijų pėdų aukščio raidės skelbė: “PAS DELĄ"'. 

Lauke tirštėjančios šviesiai violetinės sutemos siurbė iš dangaus pasku- 
tinę saulės šviesą, 0 apačioje esančias žemės "kišenes" netrukus turėjo 
pripildyti gruntinis rūkas. Maždaug po valandos reikėjo laukti pasirodant 
pirmųjų nuolatinių vakaro lankytojų. 

- Sveikas, Floidai, - tarė Delas, traukdamas iš šaldytuvo butelį “Meiklo- 
bo“. - Gera dienelė? 

- Puiki, - atsiliepė Floidas. - Ir alutis iš pažiūros neblogai atrodo. 

Floidas - aukštas vaikinas gerai pakirpta ruda barzda - dėvėjo ilgas laisvas 
kelnes su dvigubomis siūlėmis ir kasdieninį sportinio tipo švarkelį - darbinę 
Granto aprangą. Jis buvo antras pagal svarbą asmuo: tvarkė kreditus ir 
žiūrėjo į savo darbą su tokia nerūpestinga simpatija, kuri galį bet kada 
nelauktai ir netikėtai peržengti ribą, skiriančią ją nuo nuobodulio. Floidas 
suvokė, kad plaukia pasroviui, bet šis pojūtis jo netrikdė. Be to, dar egzistavo 
Suzė - puiki mergina. Neilgai trukus ji turėjo ateiti, ir tuomet Floidas tikėjosi 
rasti sau užsiėmimą. 

Jis numetė ant baro vieną dolerį, prisipylė stiklą alaus, godžiai išmaukė 
ir įsipylė dar. 

Vienintelis klientas, išskyrus Floidą, čia buvo jaunas vaikinukas telefono 
kompanijos apranga. Jo vardas Brajantas, pamanė Floidas. Vaikinukas gėrė 
alų 1r klausėsi iš muzikinio automato sklindančios banalios dainelės apie 
meilę. 


68 


- Na, kas naujesnio miestelyje? - pasiteiravo Floidas, jau iš anksto 
žinodamas atsakymą. Iš esmės nieko naujo negalėjo įvykti. Kuris nors iš 
vyresniųjų mokinių atsibastė mokyklon girtas... bet daugiau Floidas neįsten- 
gė nieko sugalvoti. š 

- Kažkas nugalabijo tavo dėdės šunį. Stai kas naujesnio. 

Floidas tarsi apmirė, nespėjęs priglausti stiklo prie lūpų. 

- Ką? Dėdės Vino šunelį? Doką? 

- Teisingai. 

- Pritrenkė automobilis"? 

- Nepasakytum, kad į tai būtų panašu. Jį rado Maikas Rajersonas. Jis 
nuvažiavo į Harmonihilą pjauti žolę, ir ten ant aštrių vartų smaigų kabojo 
Dokas. Su paleistomis žarnomis. 

- Kalės vaikai! - tarė pritrenktas Floidas. 

Delas niūriai linktelėjo, patenkintas padarytu įspūdžiu. Jis žinojo dar šį 
tą - šį vakarą miestelyje tai buvo karštų svarstymų objektas: Floido merginą 
matė su tuo rašytoju, kuris apsigyveno pas Evą. Bet šitai Floidas tesužino 
pats. 

- Rajersonas atitempė šuns lavoną Parkinsui Džilespiui, - pasakė jis 
Floidui. - Tasai mano, kad šuva galbūt nudvėsė, o kokia nors vaikigalių 
kompanija pakabino jį juoko dėlei. 

- Džilespis savo užpakalio nuo skylės žemėje neatskirtų. 

- Gal ir taip. Bet tau pasakysiu, ką aš galvoju, - Delas palinko priekin, 
pasiremdamas stambiomis rankomis. - Manau, kad tai vaikėzai, tiksliai... 
velnias, taip, aš žinau. Bet reikalas gali pasirodyti kiek rimtesnis nei įprastas 
pokštas. Stai pažvelk, - jis kyštelėjo ranką po baru 1r tėkštelėjo ant prekystalio 
laikraštį su atversta į viršų viena iš vidinių skilčių. 

Floidas paėmė į rankas. Antraštė skelbė: “Sėtono garbintojai išniekina 
Floridos bažnyčią". Jis paskubom peržvelgė straipsnį. Iš visko sprendžiant, 
šiek tiek po vidurnakčio į Floridos miestelio Klevistono katalikų bažnyčią 
įsilaužė grupė vaikiščių ir surengė ten kažkokį bedievišką ritualą. Išniekino 
altorių, ant suolų, klausyklų ir krikštijimo indų pribraižė nepadorių žodžių, 
0 į navas vedantys laiptai pasirodė aptaškyti krauju. Laboratoriniai tyrimai 
patvirtino, kad nors dalis kraujo yra gyvulio (manoma, kad ožkos), tačiau jo 
didžiumą sudaro Žmogaus kraujas. Klevistono policijos šefas pripažino, kad 
jie nesiėmė jokių skubių veiksmų. 

Floidas padėjo laikraštį. 

- Satanistai Valdoje? Eik jau, Delai, pataikei kaip pirštu į dangų. 

- Vaikigaliai šiais laikais kraustosi iš proto, - tiesmukai metė Delas. - Pats 
pamatysi, kad taip ir bus. Vėliau sužinosi, kad į Grifeno ganyklą jie eina 
aukoti žmones. Dar įpilti? 

- Ne, ačiū, - tarė Floidas, nučiuoždamas nuo aukštos baro kėdutės. - 
Geriau eisiu pažiūrėti, kaip ten dėdė Vinas. Jis tą šunį mylėjo visa širdimi. 

- Perduok jam mano linkėjimus, - paprašė Delas, kišdamas laikraštį po 
baru. Vėliau jis taps didžiausia vakaro sensacija. - Siaubas, kaip sunku apie 
tai išgirsti. 

Pusiaukelėje link durų Floidas stabtelėjo ir tarsi pats sau tarė: 

- Ant virbų pakabino, taip? Dievas mato, kaip norėčiau sučiupti vaikiga- 
lius, kurie šitaip pasielgė. 

- Velnio garbintojai, - tarė Delas. - Aš nė kiek nenustebčiau. Kas tik šiais 
laikais neįsikūnija žmonėse... 

Floidas išėjo. Vaikinukas Brajantas įmetė į muzikinį automatą dar 
dešimtį centų, i Dikas Karlesas uždainavo “Palaidokit mane su buteliu". 

19:30. 

-Irkadnamo sugrįžtumėt anksti, - įsakė Mardžerė Glik savo vyresniajam 
sūnui Deniui. - Rytoj į mokyklą. Noriu, kad penkiolika po devynių tavo 
brolis būtų lovoje. 

Denis patrypčiojo vietoje. 

- Nesuprantu, kodėl apskritai privalau imti jį su savimi. 

- Ne, neprivalai, - apsimetusi meilia sutiko Mardžerė. - Visuomet gali likti 
namie. 

Ji vėl nusisuko į virtuvės stalą, ant kurio tvarkė žuvį, o Ralfas kyštelėjo 
liežuvį. Denis sugniaužė kumštį ir pagrasė, bet tas suskis, jaunesnysis jo 
brolis, tik nusišiepė. 

- Grįšim, grįšim, - burbtelėjo jis ir pasisuko eiti iš virtuvės su Ralfu iš 
paskos. 

- Devintą. 

- Gerai jau, gerai. 

Svetainėje, užkėlęs kojas aukštyn, priešais televizorių sėdėjo Tonis 
Gilikas ir žiūrėjo rungtynes tarp “Red Soks" ir “Jankių". 

- Berniukai, kur jūs? 

- Į svečius pas naujoką, - atsakė Denis. - Pas Marką Pitrį. 

- Aha, - patvirtino Ralfas. - Einame žiūrėti jo... elektrinių traukinių. 

Denis dėbtelėjo į brolį piktu žvilgsniu, bet tėvas neatkreipė dėmesio nei 
į pauzę, nei į intonaciją. Ką tik išmušinėjo Dugas Grifenas. 

- Kad namuose būtumėt laiku, - išsiblaškęs paliepė tėvas. 

Lauke vis dar geso paskutinieji šviesos spinduliai, nors saulė jau nusilei- 
do. Kai berniukai ėjo per vidinį kiemą, Denis pasakė: 

- Reiktų įkrėsti tau, bjaurybe. 

- Oaš pasakysiu, - patenkintas savimi pareiškė Ralfas, - pasakysiu, kodėl 
iš tikrųjų tu užsimanei išeiti. 

- Ach tu, niekše, - beviltiškai ištarė Denis. 

Ten, kur baigėsi nupjauta ir vėl ūgtelėjusia žole apaugęs kiemas, žemyn 
šlaitu, miškų link, vedė ištryptas takas. Glikų namas stovėjo Broko gatvėje, 
o Marko Pitrio - pietinėje Džointnerio aveniu dalyje. Takelis - tiesiausias 
kelias - gerokai taupė laiką, jeigu jums buvo dvylika ar devyneri ir norėjosi 
nusigauti per Kroket Bruko upelio brastos akmenis. Po kojomis traškėjo 
pušų spygliai ir šakelės. Kažkur miške raudojo lėlys, o aplink čirškė Žiogai. 

Papasakojęs broliui, kad Markas Pitris turi pilną “Auroros" plastikinių 
monstrų komplektą - Vilkolakį, Mumiją, Drakulą, Frankenšteiną, Pamišėlį 
Daktarą ir netgi Siaubo Kambarį - Denis padarė klaidą. Jų motina visa tai 
laikė šlykštybėmis, kurios užterš smegenis, ir Denio brolis bematant pavirs 
šantažuotoju. Pūzras tas Ralfas, kitaip nepasakysi. 

- Ar Žinai, kad esi pūzras? - paklausė Denis. 

- Zinau, - oriai atsiliepė Ralfas. - O kas tai yra? 

- Tai reiškia, kad pasidarai žalias, glitus ir slidus lyg baidyklė. 

- Eik tu šikt, - pasiūlė Ralfas. Jie nusileido Kroket Bruko upelio pakrante, 
kuris tingiai gurgeno savo žvirgždėta vaga, paviršiuje išlaikydamas lengvą 
perlų spalvos apnašą. Toliau į rytus, už dviejų mylių, jis įsiliejo į Tegart 
Strymą, kuris savo ruožtu tekėjo į Karališkąją upę. 

Denis patraukė pirmyn per brastos akmenis, spoksodamas į tirštėjančias 
sutemas, kad įžiūrėtų, kur stato koją. 

- Tuoj tave įversiu! - linksmai sukikeno iš paskos sekantis Ralfas. - 
Saugokis, Deni, tuoj tave įversiu! 

- Pamėgink, ir skrisi stačia galva į lakųjį smėlį, - pagrasė Denis. 

Jiedu nusigavo iki kito kranto. 

- Čia niekur nėra lakiojo smėlio, - pasišaipydamas pareiškė Ralfas, bet vis 
tiek žingtelėjo arčiau brolio. 

- Taaaip? - klastingai nutęsė Denis. - Vos prieš keletą metų vienas 
berniukas gavo galą lakiajame smėlyje. Girdėjau iš tų senų gvėrų, kune 
kiauras dienas tauškia stovėdami prie parduotuvės. 

- Tikrai? - paklausė Ralfas, plačiai atverdamas akis. 

- Aha, - atsakė Denis. - Jį siurbė, jis inkštė ir vaitojo, kol burna prisipildė 
lakiojo smėlio, šit kaip. 

- Eime, - baugščiai pratarė Ralfas. Jau beveik sutemo, ir miške atsirado 
judančių šešėlių. - Krapštykimės iš čia. 

Jie ėmė kopti į pakrantės šlaitą, slysčiodami ant pušų spyglių. Berniukas, 
apie kurį Denis girdėjo kalbant prie parduotuvės, buvo dešimties metų ir 
vadinosi Džeriu Kingsfildu. Visiškai galimas dalykas, kad inkšdamas ir 
vaitodamas jis nugrimzdo į lakųjį smėlį, bet jeigu taip ir atsitiko, jo niekas 
neišgirdo. Džeris paprasčiausiai dingo prieš šešerius metus, išėjęs į Pelkės 
meškerioti. Kai kas kaltino lakųjį smėlį, kiti laikėsi nuomonės, esą berniuką 
nugalabijo maniakas-iškrypėlis. Iškrypėlių buvo pilna visur. 

- Sako, jo šmėkla iki šiol klaidžioja miškais, - rūsčiai pareiškė Denis, 
nesivargindamas aiškinti jaunajam broliukui, kad Pelkės yra už trijų mylių 
į pietus. 

- Baik, Deni, - su nerimu tarė Ralfas. - Tamsu, baik. 

Aplink paslaptingai braškėjo miškas. Baigė verkauti lėlys. Kažkur už 
berniukų nugaros sutraškėjo šakelė - taip, tarsi būtų norėjusi likti neišgirsta. 
Danguje beveik išnyko dienos šviesa. 

- Retsyktais, - gūdžiai tęsė Denis, - kai koks nors plepus vaikas išeina iš 
namų nusileidus saulei, vaiduoklis išauga ir pasirodo iš už medžių, o jo 
veidas išpuvęs, šlykštus, aplipęs lakiuoju smėliu... 

- Deni, eikim. 

Broliuko balsas 1š tiesų skambėjo maldaujančiai, ir Denis nutilo - jis pats 
vos neišsigando. Aplink, kiek tik galima buvo įžiūrėti, stūksojo tamsūs dideli 
medžiai, lėtai lingavo, palytėti naktinio vėjelio, trynėsi vienas į kitą, girgž- 
dėjo nelyginant sąnarais. 

Kairėje ūmai triokštelėjo dar viena šaka. Denis pasigailėjo, kad jie 
nenuėjo keliu. Dar viena šakelė. 

- Deni, aš bijau, - sušnabždėjo Ralfas. 

- Nekvailiok, - tarė Denis. - Eime. 

Jie vėl pajudėjo. Po kojomis traškėjo pušų spygliai. Denis mėgino save 
įtikinti, kad negirdėjo jokio šakų poškėjimo. Negirdėjo nieko, išskyrus savo 
ir brolio žingsnius. Smilkiniuose dusliai tvinksėjo kraujas. Rankos atšalo. 
“Skaičiuok žingsnius, - įsakė jis sau. - Po dviejų šimtų Žingsnių mes 
atsidursime Džointnerio aveniu. O atgal grįšime keliu, kad šitas pliuškis 
nebijotų. Jau po minutės pamatysime gatvės šviestuvus ir pasijusime kvai- 
liais, bet kaip bus gera pasijusti kvailiais, taigi skaičiuok žingsnius. Vienas... 
du... trys..." 

Ralfas suinkštė. 

- Aš jį matau! Aš matau vaiduoklį! MATAU! | 

Denio krūtinę tarsi ištirpusi geležis užliejo siaubas. Emė virpėti kojos. 
Būtų apsisukęs ir dūmęs šalin, bet į jį įsikibo Ralfas. 

- Kur? - sušnabždėjo jis, pamiršęs, kad šį vaiduoklį sugalvojo patsai. - 
Kur? - Denis žvilgtelėjo į medžių tankumyną, jau pusiau bijodamas to, ką 
gali pamatyti... bet išvydo tik tamsą. 

- Jau dingo... Bet aš jį mačiau... Akis. Aš mačiau akis. Ak, Deniiii... - 
mažylio liežuvis susipainiojo. 

- Nėra čia jokių vaiduoklių, kvaily. Drožk. 

Denis paėmė brolį už rankos, ir jiedu žengė pirmyn. Kojos atrodė kaip 
guminės. Keliai drebėjo. Ralfas spaudėsi prie brolio, vos jo nenustumdamas 
nuo tako. 

- Jis mus stebi, - sušnabždėjo Ralfas. 

- Klausyk, nebūsiu aš... 

- Ne, Deni, tai tiesa. Tu ką, nejauti? 

Denis sustojo. Jis iš tikrųjų kažką jautė, kaip tai pasitaiko vaikams, ir 
suprato, kad dabar jiedu jau ne vieni. Mišką gaubė didi tyla, bet ši tyla buvo 
negera, Slepianti savyje grėsmę. Vėjo gainiojami šešėliai varginančiai ran- 
gėsi aplink berniukus. 

O paskui Denis užuodė kažką nuožmaus - bet ne nosimi. 

Vaiduoklių nebūna, bet būna iškrypėlių. Jie pristabdo juodus limuzinus 
ir siūlo tau ledinukų, arba pristoja gatvių kampe, arba... arba seka paskui tave 
į mišką. 

O paskui... 

Ak, o paskui... 

- Bėgam, - kimiai ištarė Denis. 

Bet greta jo virpėjo iš baimės paralyžiuotas Ralfas. Broliuko pirštai 
įsikibo į Denio ranką kaip stipriai užveržta virvė. Sustingusios akys spoksojo 
į mišką, 0 po to ėmė plėstis. 

- Deni? 

Trakštelėjo šakelė. Denis atsigręžė ir pažvelgė ten, kur spitrijo jo brolis. 
Berniukus apgaubė tamsa. 

21:00. 

Meiblė Verts, klaikiai stora moteris, paskutinį kartą šventė savo septy- 
niasdešimt ketvirtąjį gimtadienį, o jos kojos darėsi vis mažiau patikimos. 
Meiblė buvo tarsi miestelio istorijos ir jo gandų saugykla. Jos atmintis 
driekėsi į penkių dešimtmečių nekrologų, santuokinių išdavysčių, vagysčių 
ir beprotysčių gelmes. Ji buvo liežuvautoja, tačiau ne itin Žiauri (nors tie, 
kurių nešvarumus ji suskubo išnešti iš namų, būtų linkę dėl to nesutikti). 
Meiblė paprasčiausiai gyveno miestelyje - ir dėl miestelio. Tam tikra prasme 
ji pati buvo miestelis: stora našlė, dabar ypač retai paliekanti namus, ji mažne 
visą laiką praleisdavo prie lango, apsirengusi į tentą panašia liemene; gelsvi 
kaip dramblio kaulas plaukai susukti į karūną iš storų kasų, dešinėje rankoje 
- telefonas, kairėje - galingi japoniški žiūronai. Šis derinys ir laikas, reikalin- 
gas tokį derinį tinkamai išnaudoti, darė ją panašią į geranorišką vorą, kuris 
tūnojo komunikacijų, besidriekiančių nuo Vingio iki rytinio Valdos pakraš- 
čio, voratinklio centre. 

Meiblė jau seniai stebėjo Marsteno namą, netverdama norm įžiūrėti ką 
nors geriau, ir staiga į kairę nuo priebučio atsivėrė langinės, išleisdamos 
auksinį kvadratą šviesos, kuri vis dėlto elektros šviesai neprilygo. Meiblė tik 
probėgšmais susekė tai, kas galėjo būti vyro galvos ir pečių kontūrais - ir tai 
atnešė našlei Tantalo kančias. Ir dar įkvėpė keistą nerimą. 

Daugiau name nebuvo jokio judėjimo. 

Meiblė pagalvojo: ir kas gi ten per žmonės, jei atidaro langus tik tuomet, 
kai nė viena gyva dvasia negali jų kaip reikiant įžiūrėti? 

Ji padėjo žiūronus ir atsargiai pakėlė telefono ragelį. Du balsai, kurie, 
kaip ji bematant nustatė, priklausė Herietai Dorhem ir Glinisei Meiberi, 
plepėjo apie tai, kaip tasai vaikinas Rajersonas rado Irvino Perintono šunį. 

Meiblė sėdėjo tylamis, kvėpuodama vien krūtine, kad niekuo neišsiduotų 
klausydamas: pokalbio. 


23:59. 

Diena virpėjo ties savo pabaiga. Tamsoje snaudė namai. Miestelio centre 
- geležies parduotuvėje, “Formeno laidojimo biure“ ir kavinėje “Ekselent" 
- degantys nakties žiburiai užliejo grindinį švelnia elektrine šviesa. Kai kas 
gulėjo vis dar nemiegodamas - Džordžas Boeras, ką tik sugrįžęs namo iš 
antros pamainos “Geits Mile" (nuo trečios iki vienuoliktos); Vinas Perinto- 
nas - jis sėdėjo, dėliojo “soliterį"' ir negalėjo užmigti mąstydamas apie Doką, 
kurio galas jį paveikė daug smarkiau, negu žmonos mirtis. Tačiau beveik visi 
miestelėnai miegojo teisiųjų miegu, kaip žmonės, užsidirbantys duoną savo 
prakaitu. 

Prie Harmonihilo kapinių vartų stovėjo tamsus medituojantis siluetas, 

laukiantis, kada pasikeis valanda. Kai siluetas prabilo, pasigirdo negarsus ir 
inteligentiškas balsas. 
„ - O, mano tėve, padėk gi man. Musių valdove, palaikyk mane šią valandą. 
Stai atnešiau tau pradvisusios mėsos, dvokiantį kūną. Aš atnešiau tau auką 
- kairiąja ranka ją atnešiau. Duok gi man ženklą šioje Žemėje, apšviestoje 
tavo vardu. Aš laukiu tavo ženklo, kad galėčiau imtis tavo reikalo. 

Balsas nutilo. Pakilo lengvas vėjelis, kuris atnešė medžių lapų ir žolės 
atodūsius bei šnaresį, o iš šiukšlyno, plytinčio aukštėliau miesto, - silpną 
dvėselienos smarsą. 

Jokių garsų, išskyrus vėjo atneštuosius. Siluetas kurį laiką stovėjo 
tylėdamas, paniręs į apmąstymus. Paskui pasilenkė ir ir vėlatsitiesė su vaiko 
figūrėle ant rankų. 

- Štai ką tau atnešiau. 

Zodžiams nebeliko vietos. 

Ketvirtas skyrius 
DENIS GLIKAS IR KITI 


1 


Denis ir Ralfas išėjo pas Marką Pitrį, gavę paliepimą grįžti devintą. Kai 
dešimtą jie nepasirodė, Mardžerė Glik paskambino į Pitrio namus. Ne, 
pasakė misis Pitri, berniukų čia nebuvo. Misis Glik perdavė ragelį vyrui, 
jausdama pilve baimės tuštumą. 

Vyrai pasitarė. Taip, berniukai išėjo takeliu per mišką. Ne, šiuo metų 
laiku upelis labai stipriai nusenka, ypač geru om. Ne aukščiau kulkšnų. 
Henris pasisiūlė su dideliu prožektoriumi eiti takeliu iš savo galo, o misteris 
Glikas teeina iš savojo. Galbūt berniukai rado švilpiko urvą, arba rūko, ar dar 
kas nors. Tonis jam pritarė ir padėkojo misteriui Pitriui už rūpestį. Misteris 
Pitas atsakė - ką jūs, koks gi čia rūpesus. Tonis padėjo ragelį ir nuramino 
žmoną - toji buvo labai įsibaiminusi. Pats sau pamanė, kad tegu tik berniūkš- 
čiai atsiranda - negalės atsisėsti visą savaitę. 

Bet jis nesuspėjo net iš kiemo išeiti, kai iš už medžių klupdamas išniro 
Denis ir pargriuvo šalia aikštelės, skirtos piknikų kepsniams kepti. Jis buvo 
tarsi užkerėtas, kalbėjo lėtai, į klausimus atsakinėjo sunkiai ir ne visuomet 
apgalvotai. Už kelnių atraitų buvo prilindę žolės, iš plaukų styrojo įsivėlę 
rudens lapai. 

Jis tėvui papasakojo, kad juodu su Ralfu patraukė keliuku per mišką, 
akmenimis įveikė Kroket Bruko upelio brastą ir visiškai ramiai užkopė į kito 
kranto šlaitą. Paskui Ralfas ėmė pliaukšti, kad miške esama vaiduoklio 
(Denis nepaminėjo, jog pats broliukui įkalė į galvą šią mintį). Ralfas pasakė, 
esą jis matąs kažkokį veidą. Deniui pasidarė baisu. Jis netikėjo nei vaiduok- 
liais, nei kitokiais į baubus panašiais niekais, bet iš tikrųjų pamanė, kad kažką 
tamsoje girdi. 

Kas atsitiko paskui? 

Denis manė, kad jie susiėmę už rankų ėjo toliau. Bet nebuvo tuo 
įsitikinęs. Ralfas zirzė apie vaiduoklį. Denis paliepė jam liautis, kadangi 
netrukus pasimatys Džointnerio aveniu Žibintai. Beliko kokie du šimtai 
žingsnių. O paskui atsitiko kažkas blogo. 

Denis nežinojo. 

Jie klausinėjo, jaudinosi, įtikinėjo... Denis vien lėtai, tarsi nieko nesuvok- 
damas, kratė galvą. Taip, jis žinojo, kad privalo prisiminti - bet prisiminti 
negalėjo. Garbės žodis, negalėjo. Ne, neprisimena, kad ant ko nors būtų 
paslydęs ar parvirtęs. Paprasčiausiai... viskas aptemo. Labai smarkiai apte- 
mo. Kitkas, ką Denis prisimena - jis tyso ant tako vienas. Ralfas pranyko. 


75 


Parkinsas Džilepsis pareiškė, kad dabar naktį eiti į mišką nėra jokios 
prasmės. Pernelyg daug parvirtusių medžių. Galbūt berniukas paprasčiau- 
siai nuklydo nuo takelio. Jie su Noliu Gardneriu, Toniu Gliku ir Henriu Pitriu 
perėjo taku iš vieno galo į kitą, paskui Džointnernio aveniu ir Broko gatvės 
šalikelėmis, garsiai šaukdami Ralfą per baterijomis maitinamus galingus 
megafonus. 

Ankstyvą kitos dienos rytą Kamberlendo ir valstijos policija bendromis 
jėgomis ėmė šukuoti mišką. Nieko neradę, ėmė ieškoti plačiau. Keturias 
dienas jie naršė po krūmus, o misteris ir misis Glikai vaikščiojo po miškus 
ir laukus, apžiūrėdami kiekvieną tysantį stuobrį ir su beribe kankinančia 
viltimi šaukdami sūnelio vardą. 

Kadangi paieškos buvo bergždžios, tralu išgraibė Tegart Strymo ir 
Karališkosios upės dugną. Tuščiai. 

Penktąją dieną mirtinai išsigandusi, puolusi isterikon Mardžerė pažadino 
vyrą ketvirtą valandą ryto. Antrojo aukšto koridoriuje, pakeliui į tualetą, 
Denis krito be sąmonės. Greitoji pagalba išvežė jį į Centrinę valstijos 
ligoninę. Išankstinė diagnozė - smarkus ir vėlyvas nervinis šokas. 

Gydantis daktaras, žmogus, pavarde Gorbis, pasivedėjo misterį Gliką į 
pašalę. 

- Ar jūsų berniukas kada nors turėjo astmos priepuolį? 

Dažnai mirkčiodamas, misteris Glikas pakratė galvą. Mažiau nei per 
savaitę jis paseno gera dešimčia metų. 

- Ir jokios reumatinės karštinės? 

- Denis? Ne... Denis nesirgo. 

- O praėjusiais metais tuberkulino mėginys nebuvo teigiamas? 

- Tuberkulino? Mano vaikui - tuberkuliozė? 

- Mister Glikai, mes tiesiog bandome išsiaiškinti... 

- Mardžere! Mardžere! Ateik čia! 

Mardžerė pakilo ir koridoriumi lėtai patraukė jų pusėn. Jos veidas buvo 
išblyškęs, plaukai sušukuoti kaip pakliuvo. Atrodė, šią moterį kamuoja 
žiaurios migrenos priepuolis. 

- Ar šiemet Deniui darė tuberkuliozės mėginį? - 

- Taip, - abejingai atsiliepė ji. - Mokslo metų pradžioje. Mėginys 
neigiamas. 

Gorbis paklausė: 

- Naktimis nekosti? 

- Ne. 

- Nesiskundė krūtinės arba sąnarių skausmais? 

- Ne. 

- Skausmingu šlapinimusi? 

- Ne. 

- Ar nebuvo kokių nors netikėtų kraujavimų? Iš nosies, kraujavimo 
tuštinantis, galbūt pasitaikė daugiau nei įprasta įbrėžimų ir mėlynių? 


76 


- Ne. 

Gorbis nusišypsojo tr linktelėjo. 

- Mes norėtume jį dar šiek tiek čia palaikyti, jeigu galima. Tyrimams. 

- Žinoma, - tarė Tonis. - Žinoma. Mes priklausome “Mėlynajam Kry- 
Žiuli“. 

- Berniuko reakcijos labai sulėtėjusios, - tarė daktaras. - Mes atliksime 
rentgenoskopiją, paimsime kaulų čiulpų mėginį, paskaičiuosime baltųjų 
kraujo kūnelių kiekį... 

Mardžerės Glik akys ėmė pamažu plėstis. 

- Denis serga kraujo vėžiu? - sušnabždėjo ji. 

- Misis Glik, vargu ar... 

Bet ji prarado sąmonę. 


Benas Mirsas buvo Zalės Valdos savanorių gretose, kurie ieškodami 
Ralfo Gliko šukavo krūmus, ir kaip užmokestį už darbą gavo tik į drabužius 
prisivėlusių varnalėšų, o dėl vėlyvo rykštenių žydėjimo dar ir šienligės 
paūmėjimą. 

Trečią paieškų dieną Benas užsuko pas Evą į virtuvę suvalgyti skardinėlę 
koldūnų, kad po to galėtų parvirsti į lovą ir prieš darbą šiek tiek nusnūsti. Ten 
rado prie viryklės besisukinėjančią Suzaną Norton - ji ruošė kažką panašaus 
į vaisinį ragu su sumūštiniais. Aplink stalą sėdėjo ką tik iš darbo grįžę vyrai 
irapsimesdami, neva šnekučiuoją, spigino akis į merginą - po krūtine ji buvo 
pasirišusi lininius kaubojiškus marškinius ir apsimovusi velvetinais šortais. 
Eva Miler už aklinos pertvaros šalia virtuvės lygino. 

- Ei, ką gi tu čia veiki? - paklausė Benas. 

- Gaminu tau padorią vakarienę, kol galutinai nenusivarei nuo kojų, - 
atsakė Suzana, ir iš už pertvaros prapliupo juoku Eva. Benui paraudo ausys. 

- Ogaminaji išties puikiai - kas tiesa, tai tiesa, - tarė Landūnas. - Aš žinau, 
nes visąlaik Žiūrėjau. 

-Jei būtum pasislinkęs tolėliau, būtų veizolai ant kaktos iššokę, - pareiškė 
Groveris Verilas ir šlykščiai sukikeno. 

Suzana pridengė ragu dangteliu, pastatė į orkaitę, ir jie išėjo į priebutį 
palaukti, kol viskas bus paruoštaa. Leidosi liepsnote liepsnojanti, ryškiai 
raudona saulė. 

- Ką nors aptikote? 

- Ne. Nieko, - jis išsitraukė iš kišenės sumaigytą cigarečių pakelį ir 
užsirūkė. 

- Tu kvepi, tarsi būtum išsimaudęs “Senajame miškinyje"“, - tarė Suzana. 

- Nė velnio nepadeda, - jis ištiesė ranką ir parodė patinimus nuo mašalų 
įkandimų bei pusiau užsitraukusius įbrėžimų rėžius. - Prakeikti uodai ir 
aštrūs krūmai. 

- Kaip manai, Benai, kas jam galėjo atsitikti? 

- Dievas Žino, - jis iškvėpė dūmus. - Gal kas nors prisėlino iš už vyreniojo 
brolio nugaros, mostelėjo per galvą maišeliu su smėliu arba kitokiu sunkiu 
daiktu ir nusitempė vaikiščią. 

- Tu manai, kad jis nebegyvas? 

Benas pažvelgė į ją, bandydamas atspėti, kokį atsakymą Suzana norėtų 
išgirsti: tiesų ar paguodžiantį. Jis paėmė merginos ranką ir sukryžiavo jos 
pirštus su savaisiais. 

- Taip, - atsakė. - Manau, kad berniukas žuvo. Kol kas nėra jokių įrodymų, 
bet aš taip manau. 

Suzana lėtai pakratė galvą. 

- Tikiuosi, kad tu klysti. Mano motina su kai kuriomis moterimis buvo pas 
misis Glik - ji visiškai apkvaišus!, jos vyras irgi. O antrasis berniukas 
slankioja po namus kaip vaiduoklis. 

- Hm, - ištarė Benas. Jis žvelgė aukštyn, į Marsteno namą, ir, tiesą sakant, 
nesiklausė. Langinės buvo uždarytos: jos atsivers, kai sutems. Nuo šios 
minties, kuri buvo panaši į užkeikimą, Benas pajuto nesveiką virpulį. 

- „vakare? 

- Mmm? Atleisk, - jis grįžtelėjo į Suzaną. 

- Aš pasakiau, tėtis norėtų, kad tu užeitum rytoj vakare. Galėsi? 

- Otu būsi? 

- Žinoma, būsiu, - atsakė ji ir pažvelgė į Beną. 

- Gerai, ateisiu, - Benui norėjosi Žiūrėti į merginą (besileidžiančios saulės 
spinduliuose ji atrodė nuostabiai), bet jo žvilgsnį kaip magnetas traukė 
Marsteno namas. 

- Traukia, ar ne? - paklausė Suzana, ir tai, kad ji perskaitė Beno mintis bei 
suprato metafonišką šio žodžio reikšmę, atrodė mažne stebuklas. 

- Taip. Traukia. 

- Benai, apie ką tavo naujoji knyga? 

- Vėliau, - atsakė jis. - Duok jai laiko. Papasakosiu, kai tik galėsiu. Ji... ji 
dar turi subręsti. 

Tą pat minutėlę Suzana panoro pasakyti "aš tave myliu ' - pasakyti taip 
pat lengvai ir nevaržomai, kaip ši mintis iškilo į jos sąmonės paviršių, bet 
mergina prikando liežuvį. Jai nesinorėjo apie tai kalbėti, kol Benas žiūrėjo... 
žiūrėjo ten, aukštyn. 

Ji pakilo. 

- Eisiu patikrinti, kaip ten mūsų ragu. 

Kai Suzana Beną paliko, šis rūkė ir spoksojo viršun, į Marsteno namą. 

Dvidešimt antrosios rytą Lorensas Kroketas sėdėjo savo kontoroje ir, 
apsimesdamas, kad skaito pirmadienio paštą, vogčia spoksojo į sekretorės 
grožybes, kai ūmai suskambo telefonas. Kroketas galvojo apie Zalės Valdo- 
je padarytą karjerą, apie nedidelį blizgantį automobilį ant įvažiuojamojo 
keliuko į Marsteno namą ir apie savo sandėrį su Sėtonu. 

Dar prieš tai, kai jiedu su Streikeriu sudarė sandėrį (nieko sau pasakymas, 
pamanė Laris ir žvilgsniu panaršė po sekretorės palaidinuke), Lorensas 
Kroketas, be abejonės, buvo pats turtingiausias žmogus Zalės Valdoje ir 
vienas iš pačių turtingiausių visoje Kamberlendo apygardoje, nors nei jis 
pats, nei jo kontora panašių minčių vargu ar kam būtų sukėlusi. 

Kontoros patalpos buvo senos, pridulkėjusios, apšviečiamos dviejų 
geltonų, musių nutupėtų rutulių. Senoviškas sukiužęs rašomasis stalas, 
apverstas popieriais, automatiniais plunksnakočiais ir pašto korespondenci- 
ja. Viename stalo krašte stovėjo indelis su klijais, kitame - stiklinis kvadra- 
tinis prespapjė, iš šonų padabintas Kroketo namiškių nuotraukomis. Virš 
buhalterinių knygų rietuvės pavojingai balansavo degtukų pripildytas stik- 
linis akvariumas. Užrašas ant priekinės sienelės skelbė: “Neturintiems 
degtukų mūsų draugams!" Išskyrus tis plieninius seifus dokumentams ir 
sekretorės stalelį nedideliame aptvarėlyje, kontoroje daugiau nieko nebuvo. 

Tik štai fotonuotraukos. 

Jų buvo pilna visur - prismeigtų, pritvirtintų prie audeklo arba lipniąja 
juostele priklijuotų prie visų prieinamų paviršių. Pasitaikydavo naujų, pada- 
rytų “Polaroidu"". Buvo ir kelių metų senumo, spalvotų “Kodako" nuotrau- 
kų, bet daugiausiai - susiraičiusių, pageltonijusių nespalvotų fotografi jų. Po 
kiekviena - mašinėle atspausdintas prierašas: “Puikus gyvenimas gamtos 
prieglobstyje!“', “Šeši kambariai, arba Įsikurkime kalvos viršūnėje!“', “Te- 
gart Strymo kelias - 32 000 dolerių - pigu!" arba “Tai, ko reikia skvairui! 
Dešimties kambarių fermos gyvenamasis namas Bernso kelyje". Tai vertė 
manyti apie nykią, nuobodžią, beviltišką veiklą. Taip iš tiesų ir buvo iki 
1967-ųjų metų. Kroketas, kurį Zalės Valdos grietinėlė laikė tinginiu ir 
neišmanėliu, tuomet nusprendė, kad ateitis priklauso priekaboms-vagonė- 
liams. Anomis miglotai atmenamomis, seniai palaidotomis dienomis abso- 
liuti dauguma priekabą laikė gražiu sidabrišku, prie lengvojo automobilio 
kabinamu daikčiuku, vos tik panorus nukakti į Jeloustono nacionalinį parką 
ir Senojo patrioto fone nufotografuoti žmoną su vaikais. Anomis migloto- 
mis, seniai palaidotomis dienomis vargu ar nors vienas Žmogus (išimtimi 
nebuvo nė patys priekabų gamintojai) galėjo numatyti, kad gražiuosius 
sidabriškus daikčiukus pakeis vagonėliai, kuriuos kabini tiesiog prie savo 
“Ševi" pikapo arba perki sukomplektuotus, išsyk su varikliu. 

Tačiau Lariui panašių dalykų nė žinoti nereikėjo. Jis, fantazuotojas- 
diletantas, paprasčiausiai nuvyko į centrą, į miestelio kontorą (Laris anuomet 


79 


nebuvo miestelio tarybos narys - tuo laiku jo nebūtų išrinkę nė kailialupiu) 
ir peržiūrėjo Jeruzalės Valdos zoninių įstatymų rinkinį. Zvelgdamas tarp 
eilučių, jis matė dolerius. Įstatymas skelbė: nevalia turėti visuomeninį 
sąvartyną arba kieme laikyti daugiau kaip tris pasenusius ir nenaudojamus 
automobilius, jeigu neturi leidimo įrengti antrinių žaliavų kaupimo kiemą. 
Arba: nevalia įrengti cheminį tualetą (keistas ir ne itin tikslus kiemo išvietės 
įvardijimas), jeigu miestelio sanitarijos inspektorius nedavė tam savo sutiki- 
mo. Stai šitaip! 

Laris užstatė viską iki pat siūlo galo, paskui sulindo į skolas ir nupirko tris 
priekabas-vagonėlius su įrengtomis dušinėmis - ne tris gražius sidabriškus 
daikčiukus, o tris ilgas, prabangias, skydines pabaisas, aptaisytas medį 
1mituojančia plastmase. Vingyje, kur buvo pigi žemė, Laris nupirko kiekvie- 
nam vagonėliui po vieno akro sklypelį ir ėmė juos pardavinėti. Tuo jis 
užsiiminėjo tris mėnesius, įveikdamas šiokį tokį išankstinį pasipriešinimą 
žmonių, kuriems gyvenimas traukinio vagone atrodė abejotinas, ir jo pelnas 
priartėjo prie dešimties tūkstančių dolerių. Į Zalės Valdą atplūdo naujo 
gyvenimo banga, ir Laris Kroketas atsidūrė pačioje jos viršūnėje, keteros 
pursluose. 

Tą dieną, kai į Lario kontorą įėjo R.T. Streikeris, Kroketas "svėrė" beveik 
du milijonus. Jis užkalė šiuos pinigus, spekuliuodamas žemės sklypais 
daugelyje aplinkinių miestelių (bet ne Valdoje, nes Lorenso Kroketo devizas 
buvo “nešik ten, kur valgai"), pasiremdamas įsitikinimu, kad kilnojamų 
namų gamyba ateityje vis didės. Taip ir atsitiko - Dieve mano, kaip ėmė į 
Lario kišenes tekėti pinigėliai! 

1965-aisiais Laris Kroketas tapo neoficialiu partneriu statybos rangovo, 
pavarde Romeo Pulenas, kuris Oberne statė aikštelę supermarketui. Pulenas 
buvo aštrių kampų gludinimo meistras, tad su jo reikalų išmanymu bei 
Kroketo mokėjimu vartyti skaičius jiedu užkalė po 750 tūkstančių dolerių, 
bet su Dėde Semu atsiskaitė tik už trečdalį. Visa tai buvo labai puiku, o jeigu 
supermarketo stogas ir tekėjo - ką gi, toksai gyvenimas. 

1966-68 metais Laris nusipirko trijų Meino įstaigų, užsiimančių kilnoja- 
mų namų bizniu, kontrolinius akcijų paketus. Siekiant suklaidinti mokesčių 
inspektorius, teko pakeisti begalę savininkų. Sį procesą Romeo Pulenui jis 
nusakė šitaip: įneri meilės tunelin su mergina A, dulkini jai už nugaros 
automobilyje merginą B ir išneri pro kitą galą susikibęs už rankų su mergina 
A. Galų gale Laris ėmė pirkti kilnojamus namus pats iš savęs, ir šie 

Sandėriai su Sėtonu, kaipgi kitaip, mąstė Laris, stumdydamas ant stalo 
popierius. Kai sudarai su juo sutartį, tai ir nurodymai turi ateiti kaip dera - su 
siera. 

Vagonėlius pirkdavo Žmonės iš apatinio viduriniosios klasės sluoksnio, 
tie, kurie neįstengė sumokėti pradinio mokesčio už normalesnį namą, bei 
pagyvenę asmenys, ieškantys būdų, kaip padidinti savo socialinę apsaugą. 

Tokiai publikai mintis apie visiškai naują šešių kambarių namą buvo 
pernelyg drąsi. Vyresnio amžiaus žmonėms egzistavo dar vienas privalumas 
(kurio neįvertino kiti, bet numatė įžvalgusis Laris): visi vagonėliai buvo 
vienaaukščiai, be laiptų viduje, kuriais neišvengiamai tektų kasdien laipioti. 

Finansinis klausimas taip pat buvo sprendžiamas labai paprastai. Norint 
įsikelti į namą, užteko pirmojo 500 dolerių įnašo. O bjauriomis septintojo 
dešimtmečio dienomis, finansininkų-bankininkų laikais, ištroškusius savo 
namų žmones retai kada apšviedavo mintis, kad likusių devynių su puse 
tūkstančių skola - tai spąstai. 

O Dieve brangus, kaip tekėjo pinigėliai! 

Patsai Kroketas labai menkai tepasikeitė net po ramybę sudrumstusio 
sandėrio su Streikeriu. Interjero dailininkas taip ir neužsuko į kontorą, kad 
pamėgintų ją pagražinti. Laris kaip ir anksčiau tenkinosi pigiu elektriniu 
ventiliatoriumi, užuot įsigijęs oro kondicionierių, dėvėjo iki blizgesio 
nutrintomis sėdynėmis kostiumus arba rėksmingų spalvų sportines striukes 
su kelnėmis, rūkė pigius cigarus ir vis taip pat šeštadienių vakarais užbėgda- 
vo “Pas Delą" išgerti alaus ir pažaisti su vaikinais biliardą. Nekilnojamąjį 
gimtojo miesto turtą Laris tebelaikė savo rankose, ir tai jam teikė dvejopą 
naudą: pirma, jis tapo nuolat renkamu seniūnu; antra, puikiausiai padėjo 
išvengti pajamų deklaracijų, kadangi iš pažiūros Lario veikla kasmet balan- 
savo ant bankroto ribos. Be Marsteno namo, Laris jau senokai buvo darkokio 
trejeto tuzinų aptriušusių savo rajono namukų pardavimo agentas. Zinoma, 
pasitaikė keletas neblogų pasiūlymų, bet Laris jų taip ir neprastūmė. Galų 
gale, pinigėliai jam jau plaukė. 

Ko gero, neblogi pinigai. Jis manė, kad galima pergudrauti save patį. 
Įnerti meilės tunelin su mergina A, dulkinti merginą B ir išeiti susikibus už 
rankų su mergina A vien tik tam, kad abi išsunktų tave kaip kempinę. 
Streikeris pasakė, kad su juo susisieks, irtai buvo prieš keturiolika mėnesių. 
Na štai, o kas, jeigu... 

Sią akimirką kaip tik ir suskambo telefonas. 

- Misteri Kroketai, - tarė pažįstamas neišraiškingas balsas. 

- Tai jūs, Streikeri? 

- Iš tiesų. 

- Ką tik apie jus galvojau. Gal aš ekstrasensas? 

- Tikrai nuostabu, misteri Kroketai. Norėčiau paprašyti jūsų pagalbos. 

- Manau, kad galite. 

- Prašyčiau parūpinti sunkvežimį. Didelį. Galima pasamdy*i. Tegu šian- 
dien vakare, lygiai septintą, jis būna Portlendo dokuose. Prie Muitinės 
elingo. Dviejų krovikų turėtų užtekti. 

- Gerai, - dešine ranka Laris pervertė lapelį ir užrašė: “H. Pitersas, R. 
Snou. “Henrio pervežimai". Vėliausiai šeštą". Jis nė nedelsė, kad spėtų 
pasvarstyti - tokie nediskutuotini atrodė Streikerio nurodymai. 

- Ten lauks tuzinas dėžių, kurias reikia atgabenti. Visos, išskyrus vieną, 
keliaus į parduotuvę. Toji viena -“Hepilvait"? - 1tin vertingas bufetas. Jį reikia 
atvežti į namus. Aišku? 

- Aha. 

- Tegu jį nuleidžia į rūsį. Jūsų žmonės galės patekti į jį pro priestatą po 
virtuvės langais. Supratote? 

- Taip. O šis bufetas... 

- Prašau dar vienos paslaugos. Jūs parūpinsite penketą stiprių pakabina- 
mų "Jeilio" spynų. Ar žinote “Jeilio" firmą? 

- Kaip ir kiekvienas pasaulyje. Bet... 

- Išeidami jūsų krovikai užrakins užpakalinį parduotuvės įėjimą, o 
namuose visų penkių spynų raktus paliks ant stalo rūsyje. Tegu pasišalinda- 
mi pakabina spynas ant priestato, užpakalinio įėjimo ir sandėlio su garažu 
durų. Aišku? 

- Taip. 

- Dėkoju, misteri Kroketai. Tiksliai vykdykite visus nurodymus. Viso 
labo. 

- Bet luktelkit minutėlę... 

Pypsėjimas. 

Kai didžiulis oranžinės 1r baltos spalvos sunkvežimis su užrašais “Henno 
pervežimai“ ant šonų ir galo pririedėjo prie gofruoto metalo būdelės, 
stovinčios Portlendo dokų Muitinės elingo gale, buvo be dviejų minučių 
septynios. Slūgo potvynis. Jis sudrumstė žuvėdrų ramybę, ir jos klykauda- 
mos suko ratus virš galvų tamsiai raudoname artėjančio saulėlydžio danguje. 

- Dieve brangus, bet čia nėra nė gyvos dvasios, - tarė Rojalas Snou, 
gurkštelėdamas pepsio likutį ir mesdamas tuščią skardinę ant kabinos 
grindų. - Pričiups mus už įsilaužimą. 

- Antai kažkas ateina, - atsakė Henkas Pitersas. - Policininkas. 

Pasirodė, kad tai naktinis sargas. Jis pašvietė kabinos vidun prožekto- 
rumi. 

- Kuns iš jūsų Lorensas Kriuketas? 

- Kroketas, - patikslino Rojalas.- Mes nuo jo. Atvažiavome paimti dėžes. 

- Gerai, - tarė naktinis sargas. - Eime į kontorą, aš turiu jūsų važtaraštį. 
Pasirašykite. - Paskui davė ženklą už vairo sėdinčiam Pitersui: - Paduok 
atgal, štai ten, prie anų dvivėrių durų, kur dega lemputė. Matai? 

- Aha, - Henkas pavarė sunkvežimį atbulą. 

Rojalas Snou patraukė įkandin sargo į kontorą, kur burbuliavo kavi- 
nukas. 

Laikrodis virš smeigtukais pritvirtinto kalendoriaus rodė keturias minu- 
tes po septynių. Naktinis sargas pasirausė ant stalo suverstuose popieriuose 
ir grįžo su važtaraščių knygele. 

- Pasirašyk štai čia. 

Rojalas pasirašė. 

- Kai eisi vidun, pasisaugok. Užsižiebk šviesą. Ten daug Žiurkių. 

- Nėkartoneteko regėti žiurkės, kuri neskuostų šalin štai nuo šito, - atsakė 
Rojalas ir darbiniu batu apauta koja nubrėžė lanką. 

- Tai uosto žiurkės, sūneli, - sausai atsakė sargas. - Joms ir už tave 
stambesni vyrai - vieni niekai. 

Rojalas išėjo iš būdelės ir patraukė prie sandėlio durų. Naktinis sargas 
stovėjo ant slenksčio, žvelgdamas jam įkandin. 

- Atsargiai, - įspėjo Rojalas Pitersą. - Seniokas sako, kad ten žiurkės. 

- Gerai jau, - sukikeno Pitersas. - “Lari Kriuketai". 

Rojalas apčiuopė už durų jungiklį ir užžiebė šviesą. Viduje tvyrojo 
troškus smarsas, kuriame buvo sumišę druskos, pūvančio medžio ir drėgmės 
kvapai. Jo linksmumas blėso - nuo dvoko bei minties apie žiurkes. 

Dėžės riogsojo sukrautos į rietuvę vidury plačių sandėlio grindų. Patal- 
poje daugiau nieko nebuvo, todėl ši rietuvė atrodė šiek tiek grėsmingai. 
Bufetas stovėjo centre aukštesnis už kitas dėžes ir ant jo vieno nebuvo 
atžymos “Barlou ir Streikeris, Džointnerio aveniu 27, Jer. Valda, Meinas". 

- Slykštu, bet ne itin, - tarė Rojalas. Jis dar sykį pasitikslino užmesdamas 
akį į važtaraštį, paskui perskaičiavo dėžes. - Aha, viskas vienoje vietoje. 

- Ziurkės, - pasakė Henkas. - Girdi? 

- Aha. Bjaurūs gyviai. Neapkenčiu jų. 

Abu sekundėlę pritilo, įsiklausydami į cypčiojimą ir tapnojimą, kuris 
sklido iš šešėliuotos tamsos. 

- Na, griebiamės darbo, - paragino Rojalas. - Pirmiausiai čiupkim šį 
"mažylį", kad neriogsotų ant kelio, kai teks krauti prie parduotuvės. 

- Gerai. 

Jie prisiartino prie dėžės, ir Rojalas išsitraukė kišeninį peiliuką. Vienu 
staigiu judesiu perpjovė lipniąja juostele prie šono pritvirtintą rudą voką su 
važtaraščiu. 

- Ei, - tarė Henkas. - Manai, kad verta... 

- Reikia įsitikinti, ar imame tą šlamštą, kurį dera. Jei supainiosime, Laris 
prie savo skelbimų lentos prikals mūsų užpakalius. 

Jis ištraukė kvitą ir įsispifrijo. 

- Kas ten parašyta? - pasidomėjo Henkas. 

- Heroinas, - išmaningai atsakė Rojalas. - Du šimtai svarų šito šlamšto. Ir 
dar - tūkstantis švediškų knygelių su mergaitėmis, 43 tūkstančiai prancūziš- 
kų šiaušelių... 

- Duokš čia, - Henkas išplėšė važtaraštį. - Bufetas, - tarė jis. - Laris sakė, 
kad bufetas. Iš Anglijos, iš Londono. Į Portlendą, Meino valstiją. Prancūziški 
šiaušeliai, kad aš nudvėsčiau. Pritvirtink atgal, kur buvo. 

Rojalas pritvirtino. 

- Čia kažkas keista, - pasakė. 

- Aha. Tu pats. Keistas kaip italų armija. 

- Ne, po velniais. Ant šito griozdo nėra nė vieno muitinės štampo. Nei ant 
dėžės, nei ant voko su važtaraščiu. Ant važtaraščio irgi nėra. Jokių štampų. 

- Galbūt juos spaudžia tokiu rašalu, kuris matomas tik pakišus po 
specialia šviesa. 

- Kai dirbau dokuose, šitaip niekuomet nedarydavo. Viešpatie, ten 
krovinius štampuodavo skersai ir išilgai - būdavo, menkiausios dėželės 
negalėdavai paimti, kad iki alkūnių neišsitepliotum mėlynu tušu. 

- Puiku. Aš patenkintas. Bet mano žmona kartais anksti eina miegoti, o 
aš tikėjausi, kad šį vakarą man kas nors nuskils. 

- Galbūt, jeigu žvilgtelėtume vidun... 

- Jokiais būdais. Imam. 

Rojalas gūžtelėjo pečiais. Kai palenkė dėžę, jos viduje kažkas pasislinko. 
Krovinys pasirodė žvėriškai sunkus. Tai iš tiesų galėjo būti viena iš tų 
komodų su įvairiausiais ornamentų išraitymais. 

Stenėdami ir svyrinėdami, jie šiaip ne taip pasiekė sunkvežimį ir su 
vieningu palengvėjimo atodūsiu užkėlė savo nešulį ant hidraulinio keltuvo. 
Kol Henkas vairavo keltuvą, Rojalas stovėjo už jo nugaros. Kai dėžė 
susilygino su sunkvežimio kėbulu, vyrai užsiropštė ant jo ir įtempė krovinį 
vidun. 

Kažkodėl ši dėžė Rojalui nepatiko. Ne vien todėl, kad neturėjo muitinės 
antspaudų. Dar ir dėl kažin ko kitko, nenusakomo žodžiais. Jis dėbsojo į ją, 
kol Henkas nuėjo iki kėbulo galo. 

- Eime, - šūktelėjo jis, - paimsime likusias dėžes. 

Kitos dėžės buvo užantspauduotos, išskyrus tas tris, kurios atplaukė čia 
iš Jungtinių Valstijų gilumos. Kai tik jie pakraudavo sunkvežimin eilinę 
dėžę, Rojalas atžymėdavo ją važtaraštyje ir pasirašydavo inicialais. Visas 
dėžes, skirtas naujajai parduotuvei, sustatė furgono gale, tolėliau nuo bufeto. 

- Vardan Dievo, atsakykite man, kas galėjo supirkti visą šį šlamštą? - 
paklausė Rojalas, kai jiedu baigė. - Lenkiška supamoji kėdė, vokiškas 
laikrodis, verpimo ratelis iš Airijos... Dieve visagali, kad mane skradžiai, bet 
juk tai ištisas turtas, tebūnie jis prakeiktas. 

- Turistai, - išmintingai pastebėjo Henkas. - Turistai viską nupirks. Kai 
kurie iš tų bostoniečių ar niujorkiečių ir maišą mėšlo nupirktų, kad tik maišas 
būtų senas. 

- Tiek to. Vežkime, kur priklauso. 

Iki Zalės Valdos riedėjo tylomis. Henkas stipriai spaudė greičio pedalą - 
jam norėjosi greičiau baigti šią komandiruotę, kuri atrodė kažkokia ne prie 
širdies. Kaip pasakė Rojalas, reikalas buvo velniškai keistas. 

Jis privažiavo prie užpakalinio naujosios parduotuvės įėjimo. Durys 
pasirodė neužrakintos - Lario perspėjimas buvo tikslus. Apčiuopęs ant 
sienos už durų jungiklį, Rojalas kelis sykius spragtelėjo, tačiau šviesa 
neužsidegė. 

- Setau kad non, - suniurzgė jis. - Teks krauti šį šlamštą, kad jį kur velniai, 
tamsoje... Girdi, kaip tau atrodo, ar ne keistas čia kvapas? 

Henkas truktelėjo nosimi. Taip, kažkoks nemalonus kvapelis jautėsi, bet 
Pitersas nebūtų galėjęs tiksliai pasakyti, ką jis jam primena. Sausas tvaikas 
skvarbiai kuteno šnerves, kaip seno puvimo smarsas. 

- Turbūt todėl, kad patalpa buvo pernelyg ilgai uždaryta, - tarė jis, 
pasišviesdamas prožektoriumi ilgą tuščią kambarį. - Štai jeigu geriau patik- 
nnus.... 

- O dar geriau paleisti raudoną gaidį, - atsiliepė Rojalas. Jam ši vieta 
nepatiko - atrodė kažkuo atstumianti. - Pradėkim. Gal kojų neišsisukinė- 
sime. 

Jie stengėsi kuo greičiau iškrauti dėžes, atsargiai nuleisdami kiekvieną 
ant žemės. Po pusvalandžio Rojalas su palengvėjimu atsidusęs uždarė 
užpakalinį įėjimą ir užrakino prie durų kabančią vieną iš naujųjų spynų. 

- Pusė darbo atlikta, - tarė jis. 

- Lengvesnė pusė, - atsiliepė Henkas. Jis žvilgtelėjo aukštyn į Marsteno 
namą. S; vakarą šviesa ten nedegė, langinės buvo užvertos. - Netraukia 
manęs vilktis ten aukštyn, ir nebijau dėl to prisipažinti. Jeigu ir buvo čia kada 
nors namas vaiduoklis, tai tiktai šis. Tiems vyrams protas pasimaišė, ne 
kitaip - todėl ir nori ten gyventi. Keisti jie - gal įsimylėję vienas kitą, ar ką... 

- Kaip tie žydn, kurie savo namus iš vidaus dabina, - pritarė Rojalas. - 
Galbūt jie bandys namą už pinigus rodyti? Geras biznis. 

- Na, dirbkime, jeigu jau sykį įsikinkėme. 

Jie paskutinį kartą žvilgtelėjo į supakuotą bufetą, kuris stovėjo priglaus- 
tas prie “Pervežimų" šono, paskui Henkas nuleido galines furgono duris 
žemyn. Sios garsiai sužvangėjo. Jis atsisėdo už vairo, ir vyrai pasuko aukštyn 
per Džointnento aveniu į Brukso kelią. Po minutėlės priekyje išaugo tamsus, 
girgždantis Marsteno namas, ir Rojalas patyrė, kaip pilve tarsi kirminas 
sukirbėjo pirmasis tikro išgąsčio pojūtis. 

- Dievulėliau tu mano, štai kur baimė, - sumurmėjo Henkas. - Kam gi 
užplaukė noras čia gyventi? 

- Nežinau. Nematai, ar už langinių šviesa dega? 

- Nedega. 

Atrodė, namas linksta į sunkvežimį, tarsi niekaip negalėdamas sulaukti 
jų atvykstant. Henkas pasuko sunkvežimį į įvažiuojamąjį kelią, paskui - 

aplink namą. Ir jis, ir Rojalas, ne itin akylai stengėsi įsižiūrėti, ką vešlioje 
vidinio kiemo žolėje galėjo apšviesti šokinėjanti žibintų šviesa. Henkas 
pajuto, kaip į širdį skverbiasi baimės šešėlis, kokio jis nejautė net Vietname, 
nors ten bijojo mažne kasdien. Anuometinė baimė atrodė gerai suvokiama 
protu: buvo baisu užminti ant eponžo ir pamatyti, kaip koja pučiasi ir darosi 
panaši į ryškiai žalią oro balioną, baisu, kad koks nors vaikinukas juoda 
pižamą, kurio vardo be pusės litro niekaip neištartum, gali sutrupinti tavo 
galvą serija iš rusiško automato. Baisu patekti į vieną patrulį su kokiu nors 
trenktu Džeku, kuris gali užsikepti, kad tu sunaikintum visus kaimo gyven- 
tojus, nors tame kaime jau gerą savaitę nėra jokio vietnamiečių kareivio. O 
ši baimė buvo vaikiška, vaiduokliška. Ji nuo nieko konkretaus nepriklausė. 
Namas kaip namas - lentos, slenksčiai, vinys ir palangės. Nebuvo jokios - 
visiškai jokios - priežasties jausti, kad kiekvienas plyšelis skleidžia kreidinį 
blogio aromatą. Tiesiog kvailas įsikalbėjimas. Vaiduokliai? Po Vietnamo 
Henkas vaiduokliais netikėjo. 

Jam teko dusyk perjungti atgalinę pavarą, kad sunkvežimį atbulą priva- 
rytų prie rūsin vendančių laiptų pnestato. Surūdijusios durys Žiojėjo praviros 
ir raudonoje užpakalinių furgono Žibintų šviesoje atrodė, tarsi neaukšti 
akmeniniai laiptai vestų į pragarą. 

- Velnias, nieko neįkertu, - tarė Henkas. Jis pamėgino nusišypsoti, bet 
veidą iškreipė grimasa. 

- Aš irgi. 

Išgąsčio prislėgti krovikai susižvalgė silpnoje prietaisų skydelio švieso- 
je. Betvaikystė buvo seniai pasibaigusi. Jie negalėjo grįžti neatlikę užduoties 
dėl kvailos baimės - kaip vėliau ryškioje dienos šviesoje pasiaiškinsi? 
Darbas turi būti padarytas. 

Henkas išjungė variklį, juodu iššoko iš kabinos ir apėjo sunkvežimį. 
Rojalas pasilypėjęs atleido užpakalines furgono duris prilaikantį varžtą ir 
pakėlė jas aukštyn. | 

Dėžė riogsojo kėbule - nelabai aukšta, nebyli, vis dar aplipusi pjuveno- 
mis. 

- O Viešpatie, nenoriu jos tempti ten žemyn! - prislėgtu balsu pratarė 
Henkas Pitersas, ir jo žodžiai nuskambėjo beveik kaip pasikukčiojimas. 

- Imam, 1mam, - paragino Rojalas. - Galų gale atsikratykime ta našta. 

Jie išvilko dėžę ant keltuvo ir šnypščiant besiveržiančiam orui ėmė leisti 
ją ant žemės. Kai dėžė atsidūrė juosmens lygyje, Henkas atleido svirtį, ir 
Jiedu sugriebė pasvirusį krovinį. 

- Atsargiau... - niurnėjo Rojalas, atatupstas traukdamasis laipteliais. - 
Atsargiau, atsargiau... - raudoname užpakalinių žibintų švytėjime jo veidas 
buvo įsitempęs, dantys sukąsti, kaip širdies priepuolį patyrusio Žmogaus. 

Jis traukėsi laiptais, žingsnis po žingsnio statydamas kojas ant kiekvienos 
pakopos. Pasvirus: dėžė nusileido jam ant krūtinės, ir Rojalas pajuto, kaip jį 

pnislėgė sunkumas, nelyginant akmeninis luitas. Vėliau Rojalas galvos: taip, 
dėžė buvo sunki, tačiau juk ne taip baisiai. Jiems su Henku teko tampyti 
Lariui Kroketui ir sunkesnius krovinius - ir aukštyn laiptais, ir žemyn. Bet 
šiame name buvo kažin kas tokio, kas atėmė dvasines jėgas, ir tai nežadėjo 
nieko gero. 

Pakopos pasirodė esančios gličiai slidžios. Rojalas kelis sykius susverdė- 
jo vos išlaikydamas pusiausvyrą ir kančios kupinu balsu riktelėjo: “Ei! 
Vardan Dievo! Atsargiau" 

Paskui laiptai baigėsi, virš galvos pakibo lubos, bet taip žemai, kad 
Rojalas su Henku toliau gabeno bufetą susinetę tarsi dvi senos raganos. 

- Statom čia! - iškvėpė Henkas. - Toliau tempti negaliu! 

Dusliai bilstelėję nuleido bufetą, atšlijo į šalis ir susižvalgę suprato, jog 
kažkokia paslaptinga alchemija jų baimę pavertė beveik siaubu. Rūsys ūmai 
prisipildė paslaptingo šnarėjimo. Galbūt žiurkės arba... tai, apie ką 1r minties 
nevalioji pakelti. Vyrai spruko šalin, - Henkas pirmas, Rojalas iš paskos, - 
užskuodė laiptais aukštyn, ir Rojalas, pagrabinėjęs sau už nugaros, užtrenkė 
priestato duris. Jiedu įsiropštė į “"Pervežimų" kabiną. Henkas užvedė variklį 
ir įjungė pavarą, bet Rojalas įsikibo jam į ranką. Tamsoje Rojalo veide švietė 
tik dvi akys - didelės, nejudrios. 

- Henkai, o spynų mes taip ir nepakabinome. 

Abu įsispitrijo į viela surištų naujų pakabinamų spynų ryšulį, kuris gulėjo 
ant sunkvežimio prietaisų skydelio. Henkas įkišo ranką kišenėn ir ištraukė 
žiedą su raktais. Vienas turėjo tikti parduotuvės užpakalinio įėjimo spynai, 
keturi - spynoms čia, name. Prie kiekvieno rakto kabojo tvarkingas Žy- 
meklis. 

- O Dieve, - tarė jis. - Gal grįžti rytoj ryte, ankstėliau... 

Bet Rojalas čiupo po prietaisų skydeliu pakabintą prožektorių. 

- Taip neišeina, - atsakė. - Juk pats Žinai. 

Jie išsikepurnėjo iš kabinos. Prakaituotas kaktas paglostė vėsus vakaro 
vėjelis. 

- Tu eik prie užpakalinio išėjimo, - nurodė Rojalas, - o aš imsiuos 
paradinių durų ir sandėliuko. | 

Vyrai išsiskyrė. Henkas patraukė prie užpakalinio išėjimo. Sirdis krūti- 
nėjė sunkiai dunkčiojo. Jam teko dusyk apčiuopti kabę, kad galėtų įverti į ją 
spynos lankelį. Sukriošusio namo ir pūvančio medžio kvapas buvo mažne 
apčiuopiamas. Henkas prisiminė visus vaikystės juokavimus ir pramanus 
apie Hubį Marsteną, o drauge su jais ir priedainį, kurį skanduodami vaiky- 
davosi mergaites: 


Hubis, Hubis pavyduolis 
Krimto pelę kaip kumelę, 
Pylė kraujus į geldelę, 
Rito žarnas per tvorelę. 

- Henkai? 

Jis staigiai Žioptelėjo, ir antroji spyna iškrito iš rankų. Henkas ją pakėlė. 

- Galvok, ką darai. Ko sėlini iš pasalų? Tu jau? 

- Aha. Henkai, kuris vėl leisis į rūsį padėti raktus ant stalo? 

- Nežinau, - atsakė Henkas Pitersas. - Aš nežinau. 

- Manai, kad geriau mesti monetą? 

- Aha. Turbūt taip geriausia. 

Rojalas išsitraukė dvidešimt penkių centų monetą. 

- Pasakysi, kol skris ore, - ir švystelėjo ją aukštyn. 

- Skaičius. 

Rojalas viena ranka pagavo pinigą ir tėkštelėjo ant antrosios. Į juos 
blizgėdamas žvelgė erelis. 

- Jėzaumarija, - pralemeno Henkas. Tačiau paėmęs raktus ir prožektorių 
vėl atidarė priestato duris. 

Privertė savo kojas nešti jį laiptais žemyn. Kai nusileido, Henkas apšvietė 
prožektoriumi rūsį, kuris už trisdešimties pėdų darė L raidės formos posūkį 
1r tęsėsi dievažin kur. Prožektoriaus spindulių pluoštas išplėšė iš tamsos 
dulkina languota staltiese uždengtą stalą. Ant stalo tupėjo milžiniška žiurkė. 
Sviesa krito tiesiai ant jos, bet gyvis nė nekrustelėjo - tupėjo ant užpakalinių 
putlių letenų ir tarytum šypsojosi. 

Henkas praslinko pro dėžę link stalo. 

- Skac, Žiurkpalaike! 

Žiurkė liuoktelėjo nuo stalo irnuturseno tolyn, už posūkio. Henko rankos 
pradėjo drebėti, o prožektoriaus spindulys staigiais truktelėjimais ėmė 
šokinėti iš vietos į vietą, apšviesdamas tai apdulkėjusią statinę, tai nuleistą 
čia , matyt, ne vienos dešimties metų senumo rašomąjį stalą, tai rietuvę senų 
laikraščių, tai... Henkas konvulsyviai grąžino prožektoriaus spindulį prie 
laikraščių ir apšvietęs kažin ką jiems iš kairės garsiai įkvėpė. Marškiniai... 
nejau marškiniai? Susukti kaip senas skarmalas. Greta tysojo tai, kas galėjo 
būti džinsais. Ir dar... kažkas panašaus į... 

Už Henko nugaros nežinia kas garsiai triokštelėjo. 

Jis pasidavė panikai, švystelėjo ant stalo raktus ir plačiais žingsniais, 
beveik bėgte paknopstomis puolė atgal. Prasilenkdamas su dėže suprato, iš 
kur atsklido garsas. Viena iš aliuminio juostų plyšo ir dabar savo atplaiša 
nelyginant pirštu rodė į žemas lubas. 

Klupdamas Henkas įveikė laiptus, užtrenkė paskui save priestato duns 
(visas kūnas pašiurpo kaip žąsies oda), užsklendė spyną ir nubėgo prie 
sunkvežimio kabinos. Dvėsavo mėšlungiškai, tarsi sužeistas šuo. Kaip per 
vatą atsklido Rojalo balsas - tasai klausė, kas atsitiko, kas ten apačioje dedasi. 
Paskui Henkas ėmė ginti sunkvežimį, kuris ant dviejų ratų, inkšdamas ir 
riaumodamas, rausdamasis į minkštą žemę, apsuko namo kampą. Henkas 
dūmė miesto pusėn, Lorenso Kroketo kontoros link, nelėtindamas greičioiki 

pat Brukso kelio. Po to jis ėmė taip drebėti, kad Henkas išsigando, jog 
prireiks sustoti. 

- Kas ten apačioje buvo? - paklausė Rojalas. - Ką pamatei? 

- Nieko, - atsakė Henkas Pitersas. Žodžiai išsprūdo lauk, kaukšinčių 
dantų padalyti į atskirus skiemenis. - Nieko nemačiau ir daugiau nenoriu 
matyti. Niekuomet. 

Laris Kroketas susiruošė uždaryti kontorą ir eiti namo, bet netikėtai, prieš 
tai vos pasibeldęs, vėl įėjo Henkas Pitersas. Jis vis dar atrodė persigandęs. 

- Ką nors užmiršai, Henkai? - paklausė Laris. Kai krovikai sugrįžo iš 
Marsteno namo, abu atrodė taip, tarsi kažkas juos būtų grybštelėjęs už 
kiaušų. Laris padalijo kiekvienam po dešimtį dolerių viršaus Žadėtosios 
sumos, po dvi nepraimtas dėžutes “Juodosios etiketės" ir davė suprasti: gal 
būtų daug geriau, jei abu susilaikytų nuo bereikalingo plepėjimo apie 
vakarinį pasivažinėjimą už miesto? 

- Turiu jums pasakyti, - šįkart pareiškė Henkas. - Nieko nepadarysi, Lan, 
aš privalau. 

- Žinoma, klok, - tarė Laris. Jis atidarė apatinį stalo stalčių, ištraukė butelį 
“Džono Volkerio"' ir šliūkštelėjo po truputį į du puodelius. - Ką turi galvoje? 

Henkas prisipylė pilną burną viskio, vyptelėjo ir nurijo. 

- Nunešiau tuos raktus žemyn padėti ant stalo ir Žiūriu - tarytum drabužiai. 
Marškiniai, kažkokios kelnės ir... lyg sportbatis. Man regis, sportbatis, Lari. 

Laris gūžtelėjo pečiais ir nusišypsojo. 

- Na ir kas? - jam atrodė, kad krūtinėje glūdi didelis ledo luistas. 

- Tasai vaikėzas, Glikas... jis dėvėjo džinsus. Taip rašė “Ledger"'. Džinsus 
ir raudonus marškinius... megztinį. Avėjo sportbačiais. Lari, o kai... 

Laris vis tebesišypsojo, jausdamas, kad šypsena priaugo prie lūpų. 
Henkas konvulsiškai nurijo seiles. 

- O kas, jei tipai, nusipirkę Marsteno namą ir tą parduotuvę, nugalabijo 
Glikų berniuką? - šit žodis ir buvo ištartas. Henkas nurijo puodelyje likusį 
ugninį vandenį. 

Laris šypsodamasis paklausė: 

- Gal tu matei ir lavoną? 

- Ne... ne. Bet... 

- Tegu aiškinasi policija, - ištarė Laris Kroketas. Jis vėl pripildė Henko 
puodelį. Ranka nė kiek nedrebėjo. Ji buvo šalta ir kieta kaip upelio akmuo. 
- Nuvežčiau tave tiesiai pas Parkinsą. Bet toks dalykas... - jis pakratė galvą. 
- Gali paaiškėti daug nemalonių detalių. Pavyzdžiui, kad ir apie judu su ta 
oficiante iš Delo užeigos... Jos vardas Džekė, ar ne? 

- Ką jūs čia, velniai griebtų, tauškiate? - Henko veidas mirtinai išbalo. 

- Ogi tavo gėdingą atleidimą jie kaipmat išsiaiškins. Bet tu vykdyk savo 
pareigą. Daryk, kaip tau atrodo geriau. 

- Jokio lavono aš nemačiau, - sušnabždėjo Henkas. 

- Na štai, - šypsodamasis pratarė Laris. - O gal tu nematei tr jokių 
drabužių? Galbūt tai buvo paprasčiausi... skarmalai'? 

- Skarmalai, - nevalingai atkartojo Henkas Pitersas. 

- Aš suprantu. Ir tu pats Žinai, ką reiškia seni namai. Kokio tik šlamšto ten 
nėra! Galbūt tu regėjai kokius nors senus marškinius ar kokį valymui 
suplėšytą drabužį? 

- Iš tikro, - pritarė Henkas. Jis antrą kartą ištuštino puodelį. - Geras jūsų 
požiūris į neaiškius dalykus. 

Kroketas išsitraukė iš užpakalinės kišenės piniginę ir atskaičiavo penkias 
dešimtines. 

- Už ką? 

- Praėjusį mėnesį pamiršau sumokėti tau už darbą Brenanui. Primink man 
tokius dalykus, Henkai. Juk Žinai, kaip aš viską užmirštu. 

- Bet juk jūs... 

- Viešpatie, - šypsodamasis pertarė Laris, - štai tu gali sėdėti toje pat 
vietoje ir ką nors man pasakoti, o ryte aš neprisiminsiu nė žodžio. Baisu, ar 
ne? 

- Taip, - vos girdimai atsiliepė Henkas. Ištiesęs virpančią ranką, jis paėmė 
banknotus ir įsigrūdo į vidinę striukės kišenę, tarsi skubėdamas kuo greičiau 
jų nebeliesti. Paskui ūmai pakilo - taip staigiai, kad vos neparvertė kėdės. - 
Lan, aš turiu eiti! Aš ne... ne... Man reikia eiti. 

- Pasiimk butelį, - pasiūlė Laris, bet Henkas jau drožė pro dunis. Jis 
nesustojo. 

Laris vėl prisėdo. Įsipylė viskio. Jo rankos kaip ir anksčiau nedrebėjo. 
Kontoros neuždarė. Išgėrė, paskui įsipylė dar. Galvojo apie sandėrius su 
velniu. Galų gale sučirškė telefonas. Laris pakėlė ragelį. Pasiklausė. 

- Viskuo pasirūpinta, - tarė Laris Kroketas. 

Pasiklausė. Padėjo ragelį. Ir vėl pripildė puodelį. 

Rytojaus rytą Henkas Pitersas pabudo iš miego dar prieš aušrą, susapna- 
vęs sapną, kuriame didžiulės žiurkės šliaužė iš atviro kapo, o tame kape 
tysojo žalias apipuvęs Hubio Marsteno kūnas su gabalėliu kanapinės virvės 
aplink kaklą. 

Pitersas gulėjo pakilęs ant alkūnių ir sunkiai alsavo. Apnuoginta jo 
krūtinė blizgėjo nuo prakaito, o kai ranką palietė žmona, Henkas nepajėgė 
sulaikyti riksmo. 

Milto Kroseno žemės ūkio parduotuvė buvo įsikūrusi Džointnerio aveniu 
ir Reilroudo gatvės susikirtimo kampe. Kai imdavo lyti ir parkas ištuštėdavo, 
į Jį patraukdavo visi seni keistuoliai. Nuobodžiomis žiemos dienomis jie 
susirinkdavo į netoliese esančią, nuolat atidarytą parduotuvę. 

Kai savuoju trisdešimt devintųjų (o galbūt tai buvo keturiasdešimtųjų) 
metų “Pakardu"' privažiavo Streikeris, vos ne vos dulksnojo. Miltas Krose- 
nas su Petu Midleriu beprasmiškai ginčijosi, kada pabėgo Fredžio Overloko 
mergiotė Džudė: penkiasdešimt septintaisiais ar penkiasdešimt aštuntai- 
siais. Abiejų nuomonės sutapo, kad ji pabėgo su komivojažieriumi iš 
Jarmuto, ir abu sutarė, kad tasai nebuvo vertas nė karvės mėšlo, - beje, kaip 
ir pati Džudė, - bet daugiau nieko nepajėgė išsiaiškinti. 

Vos tik Streikeris įžengė parduotuvėn, visi pokalbiai nutilo. 

Jis visus peržvelgė: Miltą su Petu Midleriu, Džo Kreiną, Viną Apšo ir 
Klaidą Korlisą; paskui šaltai nusišypsojo. 

- Laba diena, džentelmenai, - tarė. 

Miltas Krosenas pakilo, perdėtai mandagiai pasitaisydamas prikyštę. 

- Kuo galiu? 

- Puiku, - tarė Streikeris. - Būkit malonus paduoti štai iš ano mėsos 
konteinerio. 

Jis nusipirko jautienos išpjovą, tuziną nuostabių kauliukų, keletą ham- 
burgerių ir svarą veršiuko kepenų. Prie viso šito dar pridūrė bakalėjos 
produktų - miltų, cukraus, pupų - bei kelis kepaliukus duonos. 

Kol Streikeris pirko, tvyrojo tyla. Nuolatiniai parduotuvės lankytojai 
sėdėjo aplink didelį “Perl Kineo" šildytuvą, kurį Milto tėvas buvo pritaikęs 
alyvai, rūkė, protingomis veido išraiškomis žvalgėsi į dangų, o akių krašte- 
liais stebėjo atklydėlį. 

Kai Miltas baigė pakuoti prekes į didelę kartoninę dėžę, Streikeris 
atsiskaitė grynais - dvidešimtine ir dešimtine. Jis paėmė dėžę, pasikišo ją po 
pažastimi ir blykstelėjo ta pačia šalta šypsenėle. 

- Viso labo, džentelmenai, - atsisveikino ir pasišalino. 

Džo Kreinas prisikimšo savąją iš kukurūzo burbuolės pagamintą pypkę 
porcija “Planter'" tabako. Klaidas Karlisas atsikrenkštė ir į sulamdytą bakelį, 
stovėjusį šalia šildytuvo, išspjovė didelį, kartu su kramtomuoju tabaku 
skreplį. Vinas Apšo iš savo liemenės gelmių išsitraukė senutėlę cigarečių 
sukimo mašinėlę, įbėrė ten žiupsnelį tabako ir patinusiais nuo artrito pirštais 
įstatė skiautelę rūkomojo popienaus. 

Jie stebėjo, kaip nepažįstamasis kelia dėžę į mašiną. Visi žinojo, kad su 
bakalėja dėžė turėjo sverti apie trisdešimt svarų, ir visi regėjo, kaip Streikeris 
išeidamas pasikišo ją po pažastimi tarsi pūkinę pagalvę. 

Streikeris apėjo aplink automobilį, sėdo už vairo 1r nuvažiavo Džointner 
aveniu. Pakilusi į kalvą, mašina pasuko kairėn, į Brukso kelią, dingo ir po 
kelių minučių vėl sušmėžavo už medžių širmos, šįsyk jau sumažėjusi iki 
žaisliuko dydžio. Pagaliau įsuko į Marsteno kiemą ir pranyko iš akiračio. 

- Keistas tipas, - tarė Vinas. Jis įsikišo į burną cigaretę, nukratė nuo jos 
galo kelias kruopeles tabako ir iš liemenės kišenės išsitraukė degtukus. 

- Ko gero, vienas iš tų... kurie nusipirko aną parduotuvę, - pastebėjo Džo 
Kreinas. 

- Taip pat 17 Marsteno namą, - pridūrė Vinas. 

Klaidas Korlisas pirstelėjo. 

Petas Midlenis didžiai susidomėjęs krapštinėjo nuospaudą ant kairiojo 
delno. 

Praslinko penkios minutės. 

- Kaip manai, ar gerai jiems klostysis reikalai? - Klaidas konkrečiai 
nesikreipė nė į vieną. | 

- Gal ir gerai, - tarė Vinas. - Ypač vasarą. Siais laikais sunku viską 
supaisyti. 

Visuotinis pritarimo murmesys, beveik atsikvėpimas. 

- Stiprus diedas, - pasakė Džo. 

- Hm, - atsiliepė Vinas. - Tik pamanyk, trisdešimt devintųjų “Pakardas", 
ir nė vienos rūdelės. 

- Keturiasdešimtųjų, - patikslino Klaidas. 

- Keturiasdešimtųjų neturėjo pakojų, - nesutiko Vinas. - Tai buvo 
trisdešimt devintųjų. 

- Klysti, - tarė Klaidas. 

Praslinko penkios minutės. Jie pastebėjo, kad Miltas tyrinėja dvidešim- 
tinę, kuria atsiskaitė Steikeris. 

- Kas yra, Miltai, padirbtas? - paklausė Petas. - Tas diedas tau įkišo 
padirbtą pinigą? 

- Ne, bet pasižiūrėkite, - Miltas perdavė banknotą per prekystalį, ir visi 
sužiuro į jį. Banknotas buvo žymiai didesnis už įprastą. 

Petas pakėlė jį prieš šviesą, apžiūrėjo, paskui apvertė. 

- Serija E-20, ar ne, Miltai? 

- Aha, - patvirtino Miltas. - Juos baigė gaminti prieš keturiasdešimt 
penkerius, o galbūt prieš penkiasdešimt metų. Manau, kad Portlende, “Nu- 
mizmatų rojuje"' už šį daikčiuką turėtų šį tą sumokėti. 

Petas paleido popierėlį ratu. Kiekvienas jį išstudijavo, prikišęs prie pal 
nosies arba kiek įmanoma atitolinęs nuo akių - priklausomai nuo regėjimo 
sutrikimų. Džo Kreinas grąžino popierėlį Miltui, o šis įkišo kupiūrą po kasos 
stalčiumi, prie čekių ir kuponų. 

- Įdomus diedas, įdomus, - nutęsė Klaidas. 

- Hm, - burbtelėjo Vinas ir kiek patylėjo. - Ir vis dėlto tai buvo trisdešimi 
devintųjų. Mano netikras brolis Vikas tokį turėjo. Tai buvo pirmasis jo 

nuosavas automobilis. Nusipirko pavažinėtą, keturiasdešimt ketvirtaisiais. 
Kartą ryte išleido iš variklio alyvą ir sudegino stūmoklius, kad jį kur galas. 

- Man atrodo, tai buvo keturiasdešimtųjų, - tarė Klaidas. - Kadangi aš 
prisimenu: pietuose, netoliese Alfredo, buvo vienas vyrukas, kuris gaminda- 
vopintus krėslus, taigi jis privažiuodavo tiesiai prie tavo namų - šis vyriokas 
- I... 

Taip prasidėjo ginčas, kuriame buvo daugiau tylėjimo nei šnekų, tarsi 
šachmatų partija susirašinėjant. Atrodė, jų diena sustojo vietoje ir nusidriekė 
į amžinybę, o Vinas Apšo ėmė su saldžiu artritiniu nekantrumu sukti dar 
vieną cigaretę. 


9 


Kai pasibeldė į duris, Benas dirbo, todėl pirmiausiai jis pasižymėjo, ties 
kuria vieta sustojo, O jau po to pakilo ir nuėjo atidaryti. Tai buvo rugsėjo 
dvidešimt ketvirtąją, trečiadienį, prasidėjus ketvirtai valandai dienos. Lietus 
nutraukė tolesnius Ralfo Gliko ieškojimo planus, ir visi nusprendė paieškas 
baigti. Glikų vaikinukas dingo tarsi skradžiai žemę. 

Benas atidarė. Ant slenksčio, rūkydamas cigaretę, stovėjo Parkinsas 
Džilespis. Rankoje jis laikė knygą minkštais viršeliais. Benas šiek tiek 
nustebęs pamatė, jog tai “Bentamo" išleista “Konvėjaus dukra". 

- Įeikite, konstebli, - pakvietė jis. - Lauke drėgnoka. 

- Taip, šiek tiek, - sutiko Parkinsas, peržengdamas slenkstį. - Rugsėjį oras 
gripinis. Aš pats be kaliošų nekišu nosies iš namų. Kai kas juokiasi, bet gripu 
nesirgau nuo keturiasdešimt ketvirtųjų - tuomet buvau pasigriebęs šią 
bjaurybę Prancūzijoje. 

- Apsiaustą meskit ant lovos. Atleiskit, negaliu pavaišinti kava. 

- Ne, neverta šlapinti lovos, - tarė Parkinsas ir nukratė pelenus į šiukšlia- 
dėžę. - Be to, aš ką tik išgėriau puodelį kavos pas Poliną, “Ekselent"". 

- Galiu būti kuo nors naudingas? 

- Na... mano Žmona perskaitė štai šitą... - konsteblis ištiesė knygą. - Ji 
nugirdo, jog esate miestelyje, bet pati drovisi, mat, lyg ir pamanė, kad galbūt 
parašytumėte ant knygos savo vardą ar ką... 

Benas paėmė knygą. 

- O Landūnas Kreigas sakė, kad jūsų žmona jau keturiolika ar penkiolika 
metų, kaip aname pasaulyje. 

- Sit kaip? - Parkinsas, regis, visai nenustebo. - Tam Landūnui geriau 
neduok pavalgyti, bet leisk liežuviu pamalti. Vieną gražią dieną prasižios 
pernelyg plačiai, ir patsai ton skylėn įvirs. 

Benas nieko neatsakė. 

- Jeigu jau šitaip, kaip manote, ar galite ją užrašyti man? 

- Su didžiausiu malonumu, - Benas paėmė nuo stalo parkerį, atvertė 
knygos priešlapį (“Gabalėlis gyvenimo!" - Klyvlendo “Plain Dealer“) ir 
užrašė: “Konstebliui Džilespiui su geriausiais palinkėjimais nuo Beno 
Mirso. 75.09.24. 1r knygą grąžino. 

- Branginu, - tarė Parkinsas, nė nežvilgtelėjęs, ką Benas užrašė. Jis 
pasilenkė ir užgesino nuorūką į šiukšliadėžės kraštą. - Vienintelė knyga su 
autografu, kokią turu. 

- Atėjote manęs suimti? - šypsodamasis paklausė Benas. 

- Jūs labai nuovokus, - pastebėjo Parkinsas. - Jeigu jau šitaip pakrypo 
kalba, aš pamaniau, kad reikia užsukti ir užduoti kelis klausimus. Laukiau, 
kad kur nors išsitrenktų Nolis. Jis geras vaikinas, bet irgi mėgsta pataukšti. 
Dievulėliau, kaip šičia nešiojami gandai. 

- Ką norėjote sužinoti? 

- Iš esmės, kur buvote praėjusį trečiadienį vakare. 

- Tą vakarą, kai prapuolė Ralfas Glikas? 

- Aha. 

- Konstebli, jūs mane įtariate? 

- Ne, sere. Įtariamųjų aš neturiu. Tai, galima sakyti, ne mano reikalas. O 
štai gaudyti tuos, kurie važinėdami keliu šalia “Pas Delą" viršija greitį, arba 
vaikyti iš parko vaikėzus, kol jie galutinai neįsiklykavo ir neįsisiautėjo - 
labiau tinka mano pareigoms. Tiesiog kaišioti nosį tai šen, tai ten. 

- Tarkim, aš nenoriu pasakoti. 

Parkinsas gūžtelėjo pečiais ir išsitraukė cigaretę. 

- Tavo reikalas, sūneli. 

- Aš pietavau su Suzana Norton ir jos tėvais. Pažaidžiau su tėvu badmin- 
toną. 

- Kad prasmegčiau vietoje, jei Bilas tavęs neaplošė, ar ne? Jis visuomet 
laimi prieš Nolį. Nolis sienom laipioja - taip norėtų bent kartą sudoroti Bilą 
Nortoną. Kelintą išėjai? 

Benas nusijuokė, bet juokas buvo nelinksmas. 

- Griebiate jautį už ragų? 

- Žinai, - tarė Parkinsas, - jei būčiau vienas niujorkietiškų detektyvų iš 
televizoriaus, tikriausiai pamanyčiau, kad turi ką slėpti - labai jau stengiesi 
nuo mano klausimų išsisukti. 

- Neturiu ką slėpti, - atsakė Benas. - Paprasčiausiai nusibodo būti 
miestelyje svetimu, į kurį bado pirštais... Užtenka pasirodyti bibliotekoje, 
kai visi ima niuksėti vienas kitam į šonus alkūnėmis. Dabar su įprasta dainele 
apsireiškiate jūs, - irgi mat jankis-komivojažierius, - norėdamas išsiaiškinti, 
ar savo spintoje neslepiu Ralfo Gliko skalpo. 

- Ne, šitaip aš nemaniau, anaiptol, - Parkinsas pažvelgė į Beną virš 
cigaretės, ir konsteblio akys pasidarė rūstesnės. - Mėginu tave nuo šio reikalo 

atriboti, štai ir viskas. Jeigu man šautų į galvą, kad esi prikišęs nagus, 
sėdėtum cypėj. 

- Gerai, - tarė Benas. - Išėjau iš Nortonų apie penkiolika minučių po 
septintos. Pasivaikščiodamas nupėdinau iki Mokyklos kalvos. Kai visiškai 
sutemo, grįžau į šį kambarį, pora valandų padirbėjau ir atsiguliau miegoti. 

- Kelintą čia sugrįžai? 

- Man regis, penkiolika po aštuonių. Maždaug. 

- Na, visa tai pateisina tave mažiau, negu man norėtųsi. Ką nors sutikai? 

- Ne, - atsakė Benas. - Nieko. 

Parkinsas kostelėjo ir nuėjo prie rašomosios mašinėlės. 

- Apie ką rašai? 

- Ne jūsų sumautas reikalas, - atrėžė Benas, ir jo tonas tapo neperpranta- 
mas. - Padėkosiu, jeigu neliesite nei rankomis, nei akimis. Zinoma, jeigu tik 
neturite orderio. 

- Kaip žmogus, kuris rašo knygeles, kad jas skaitytų, esi pernelyg įžeidus. 

- Štai pereis mano rašliava per tris juodraščius, redaktoriaus taisymus, 
galutinę korektūrą ir spaudą - tuomet asmeniškai pasidomėsiu, kad gautumėt 
keturis egzempliorius. Su autografu. O kol kas šie popieriai - itin slapti. 

Parkinsas nusišypsojo ir pasitraukė. 

- Gerai. Bet vis tiek stipriai abejoju, kad ten užrašyti kieno nors prisipa- 
žinimai apie ką nors. 

Į Beno lūpas vėl grįžo šypsena. 

- Markas Tvenas pasakė: romanas - prisipažinimas apie viską Žmogaus, 
kuris nieko taip ir nepadarė. 

Parkinsas išpūtė dūmų kamuolį ir žingtelėjo durų link. 

- Nelašinsiu daugiau ant jūsų kilimėlio, misteri Mirsai. Noriu padėkoti už 
sugaištą laiką ir pasakyti... tiesiog, kad Žinotumėt: manau, kad to vaikinuko, 
Gliko, jūs nė akyse nematėte. Bet jau toks mano darbas - klausinėti apie 
visokius nemalonius dalykus. 

Benas linktelėjo. 

- Suprantu. 

- Be to, jums derėtų Žinoti, kaip esti tokiuose miesteliuose - Zalės 
Valdoje, arba Milbridže, arba Gilforde, ar bet kuriame kitame sumautame 
“burge"' - kol čia nepragyvensi kokių dvidešimties metų, tol būsi laikomas 
svetimu. 

- Zinau. Atleiskite, jei paniurzgėjau ant jūsų. Bet po to, kai ištisą savaitę 
ieškai ir nė velnio nerandi... 

Benas pakratė galvą. 

- Taip, - pmitarė Parkinsas. - Motinai nelaimė. Baisi nelaimė. Būkite 
atsargesnis. 

- Zinoma, - linktelėjo Benas. 

- Neįsižeidėte? 

- Ne, -jis patylėjo. - Ar pasakysite man vieną dalyką? 

- Jei sugebėsiu. 

- Kur gavote šią knygą? Atvirai. 

Parkinsas Džilespis nusišypsojo. 

- Na, Kamberlende yra toks vienas vyrukas, kuns laiko sandėlį su senais 
baldais. Toks mielas žmogelis, pavarde Gendronas. Pardavinėja minkštas 
knygeles po dešimtį centų už kiekvieną. Tokių jis turėjo penketą. 

Benas užvertė galvą ir nusikvatojo, o Parkinsas Džilespis išėjo šypsoda- 
masis ir papsėdamas cigarete. Benas prisiartino prie lango ir stebėjo, kol 
išvydo, kaip konsteblis pasirodė lauke ir perėjo gatvę, atsargiai statydamas 
kaliošais apautas kojas, kad neįliptų į balą. 

Prieš pasibelsdamas, Parkinsas minutėlei stabtelėjo apžiūrėti naujosios 
parduotuvės vitriną. Kai čia buvo Kaimiška Gelda, pro šį langą pažvelgęs 
žmogus pamatydavo tik daugybę storų bobų su plaukų suktukais, kurios pylė 
skalbimo miltelius arba traukė iš mašinos, įrengtos prie sienos, švarius 
skalbinius, ir visos jos, beveik be išimties, žiaumojo kramtomąją gumą - 
lygiai kaip atrajojančios karvės. Tačiau vakar ir beveik visą šią dieną čia 
prastovėjo dailininko dekoratoriaus iš Portlendo vilkikas, taigi parduotuvė 
atrodė gerokai pasikeitusi. 

Ant vitrinos užkėlė platformą, padengtą storu šviesiai žalios spalvos 
kilpinio kilimo pavyzdžiu. Viršuje porelė iš gatvės nematomų prožektorių 
metė lengvą šviesą ant trijų vitrinoje išdėstytų objektų, juos išskirdama ir 
paryškindama: laikrodį, verpstę ir senamadišką trešnės medžio kabinetą. 
Priešais kiekvieną pavyzdį stovėjo nedidelė lentelė su tvarkingai užrašyta 
kaina... Bet, Dieve, nejaugi atsiras žmogus, kuris būdamas sveiko proto 
paklos šešias šimtines už verpstę, kai galima nukakti į centrą, į “Value 
House" ir už keturiasdešimt aštuonis dolerius bei devyniasdešimt penkis 
centus nusipirkti "Singer". 

Parkinsas atsiduso, priėjo prie durų tr pasibeldė. 

Nepraėjo nė sekundė, ir šios atsivėrė, tarsi naujasis vyriškis būtų už jų 
stovėjęs ir laukęs, kol prisiartins Parkinsas. 

- Inspektoriau! - vos pastebimai šypsodamasis, kreipėsi Streikeris. - Kaip 
gerai, kad jūs užsukote. 

- Po senovei tebesu konsteblis, - atsakė Parkinsas, užsirūkė “Pal! Mall" 
ir nerūpestingai įžengė vidun. - Parkinsas Džilespis, malonu susipažinti, - jis 
kyštelėjo Streikeriui delną. Delną suėmė ir lengvai spustelėjo pirštai, kurie 
pasirodė nenormaliai stiprūs ir labai sausi. 

- Ričardas Troketas Streikeris, - prisistatė vyriškis. 

- Taip ir supratau, - tarė Parkinsas, žvalgydamasis aplink. Visa parduo- 
tuvė buvo uždangstyta ir atiduota dažytojų žinion. Sviežių dažų kvapas 
maloniai kuteno nosį, bet pro jį tarytum prasimušė kažin koks kitas nemalo- 
nus tvaikas. Parkinsas nesugebėjo jo atspėti. Konsteblis vėl sutelkė dėmesį 
į Streikerį. 

- Kuo galėčiau būti naudingas tokią puikią dieną? - pasidomėjo tasai. 

Parkinsas pažvelgė į langą, už kurio be perstojo pylė lietus. 

- Man regis, niekuo. Paprasčiausiai užsukau sužinoti, kaip reikalai. 
Galbūt dar pasakyti jums “Sveiki atvykę miestelin' ir palinkėti sėkmės. 

- Koks jautrumas. Norite kavos? Truputį chereso? Ten viduje turiu ir 
vieno, ir kito. 

- Ne, ačiū, negaliu gaišti. Misteris Barlou čia yra? 

- Misteris Barlou dabar Niujorke rūpinasi prekėmis. Anksčiau kaip 
spalio dešimtą aš jo nelaukiu. 

- Tikriausiai atidarysite be jo, - tarė Parkinsas manydamas, kad jeigu 
kainos vitrinoje šį tą byloja, vargu ar Streikeriui iškils sunkumų dėl pirkėjų 
antplūdžio. - Beje, o koks Barlou vardas? 

Vėl pasirodė aštri kaip skutimosi peiliukas Streikerio šypsenėlė. 

- Tai profesinis interesas, konstebli? 

- Ne-a. Tiesiog smalsu. 

- Mano partnerio vardas ir pavardė - Kurtas Barlou, - - pasakė Streikeris. 
„Mudu drauge dirbome ir Londone, ir Hamburge. Visa tai, - jis mostelėjo 
ranka aplink, - mūsų atsitraukimas nuo rimtų reikalų. Kuklu. Bet skoninga. 
Mes tikimės užsidirbti tik pragyvenimui, ne daugiau. Ir vis dėlto abu 
mėgstame senus daiktus... puikius daiktus... ir tikimės apskrityje įgyti gerą 
reputaciją... galbūt netgi visame tokiame jūsų nuostabiame Naujosios Ang- 
lijos regione. Kaip manote, konstebli, ar tai įmanoma? 

- Man atrodo, kad visaip gali būti, - atsakė Parkinsas, žvalgydamasis 
peleninės. Jos nepastebėjęs, nukratė pelenus į apsiausto kišenę. - Bet vis tiek 
tikiuosi, jog jums seksis kuo geriausiai... Kai pamatysite misterį Barlou, 
pasakykite jam, kad pasistengsiu vėl apsilankyti. 

- Gerai, - sutiko Streikeris. - Bendraudamas jis patiria didelį malonumą. 

-Nairpuiku, - tarstelėjo Džilespis. Jis pasuko durų link, paskui stabtelėjo, 
atsisuko. Streikeris įdėmiai Žiūrėjo į jį. - Beje, kaip jums patinka tas senas 
namas? 

- Reikia labai daug paplušėti, - atsiliepė Streikeris. - Bet laiko mes turime. 

- Taijau tikriausiai, - sutiko Parkinsas. - Nemanau, kad būtumėte kur nors 
netoliese pastebėję vaikigalius. 

- Vaikigalius? - Streikerio antakiai išsilenkė. o 

- Na, berniūkščius, - skubotai patikslino Parkinsas. - Zinote, kaip jie 
kartais mėgsta paerzinti naujai atvykusius. Mėtosi akmenukais arba skam- 
bina į duris, paskui slepiasi... ir panašiai. 


97 


- Ne, - tarė Streikens. - Jokių vaikų. 

- Atrodo, vieną būsime pametę. 

- Šit kaip? 

- Taip, - nuovokiai ištarė Parkinsas. - Būtent taip. Dabar manoma, kad 
galbūt jau 1r nerasime. Gyvo. 

- Kaip apmaudu, - tarsi atsiribodamas pastebėjo Streikeris. 

- Taigi. Jeigu ką pastebėtumėt... 

- Suprantama, bematant pranešiu jums į kontorą, - ir vėl šaltai nusi- 
Šypsojo. 

- Na ir gerai, - pasakė Parkinsas. Jis atsidarė duris ir ramiai pažvelgė į 
nesibaigiantį lietų. - Pasakykite misteriui Barlou, kad aš tikėsiuos. 

- Žinoma, konstebli Džilespi. Čiau. 

Parkinsas sumišęs grįžtelėjo: 

- Tšau?* 

Streikerio šypsena praplatėjo. 

- Viso gero, konstebli Džilespi. Tai žinomas itališkas posakis, kuris 
reiškia “viso gero". 

- Taip? Na, kasdien sužinai ką nors naujo, tiesa? Iki. 

Jis išėjo į lietų ir uždarė paskui save duris. 

- Man tai jis nežinomas, anaiptol. 

Parkinso cigaretė permirko, ir jis ją numetė šalin. 

Viduje Steikeris pro vitrinos stiklą stebėjo, kaip konsteblis gatve tolsta 
nuo parduotuvės. Stebėjo nesišypsodamas. 

Nusigavęs iki savo kabineto, Parkinsas pašaukė: 

- Noli! Noli, tu čia? 

Jokio atsakymo. Parkinsas linktelėjo. Nolis buvo geras vaikinukas, tik 
smegenų jam trūko. Nusivilko apsiaustą, atsisegė kaliošus, prisėdo už savo 
stalo, Portlendo telefonų knygoje susirado reikalingą numerį ir jį surinko. 
Ragelį kitame laido gale nukėlė išsyk po pirmojo signalo. 

- Portlendas, FTB. Agentas Henrahenas. 

- Kalba Parkinsas Džilespis, Jeruzalės Valdos miestelio konsteblis. Pas 
mus čia berniukas pradingo... 

- Taip, suprantama, - tvirtai atsakė Henrahenas. - Ralfas Glikas. Devyne- 
rių metų, keturių pėdų ir trijų colių, plaukai juodi, akys mėlynos. Ką, raportas 
apie pagrobimą? 

- Ne, ne tai. Ar galite kai ką dėl manęs patikrinti? 


* Chow (tar. tšau) - maistas, ėdalas (anglų k. slengas; vert. past.). 

Henrahenas atsakė teigiamai. 

- Pirmasis - Bendžaminas Mirsas. M-1-R-S-A-S. Rašytojas. Parašė kny- 
gą, kurios pavadinimas “Konvėjaus dukra". Du kiti tarsi draugėje. Kurtas 
Barlou. B-A-R-L-O-U. O antrasis... 

- Šis Kurtas rašomas su “t ar “d" raide? - paklausė Henrahenas. 

- Nežinau.. 

- Tiek to. Tęskite. 

Parkinsas prakaituodamas tęsė. Bendravimas su tikru įstatymu visuomet 
jį priversdavo pasijusti idiotu. 

- Antrasis - Ričardas Troketas Streikeris. Šis tipas su Barlou užsiima 
baldų ir antikvariniu verslu. Ką tik atidarė čia, miestelyje, parduotuvę. 
Streikeris tvirtina, kad Barlou šiuo metu rūpinasi prekėmis Niujorke. Ir dar 
sako, kad juodu drauge dirbo Londone ir Hamburge. Mano galva, puiki 
priedanga. 

- Jūs įtariate šiuos žmones Gliko byloje? 

-Kolei kas nežinau, ar tokia byla apskritai egzistuoja. Bet jie visi pasirodė 
miestelyje kaip tik tuo metu. 

- Manote, Mirsas kaip nors susijęs su dviem kitais? 

Parkinsas atsirėmė į kėdės atkaltę ir viena akimi dėbtelėjo į langą. 

- Šitai, - tarė jis, - vienas iš tų dalykų, kuriuos norėčiau išsiaiškinti. 


Vaiskiomis, vėsiomis dienomis telefono laidai skleidžia keistą gaudesį, 
tarsi vibruotų nuo jais perduodamų plepalų. Šio garso - vienišo erdvėje 
skriejančio balso - nesupainiosi su niekuo. Nuo žiemos šalčių ir atlydžių 
pilki, šerpetuoti telefono stulpai atsainiai pasviro ir pasidarė ne tokie daly- 
kiški ir išmuštruoti, kaip buvo tvirtai įcementuoti. Jų apačios pajuodavusios 
nuo gudrono, jeigu stovi šalia grįsto kelio, arba apipudruotos dulkėmis, jeigu 
tai kaimo keliūtė. Ant stulpų paviršiaus, ten kur ropštėsi ką nors pataisyti 
monteriai (keturiasdešimt šeštaisiais, penkiasdešimt antraisiais arba šešias- 
dešimt devintaisiais), matosi senos, vėjo ir lietaus nugludintos monteriškų 
kabių žymės. Paukščiai - varnos, žvirbliai, varnėnai, liepsnelės - sutupia ant 
gaudžiančių laidų ir tūno pašiaušę plunksnas, ko gero, aštrianagėmis koje- 
lėmis girdėdami svetimos, žmogiškosios, kalbos garsus. Jeigu taip ir yra, jų 
akys-karoliukai niekaip to neišduoda. Miestas jaučia laiko, 0 ne istorijos 
tėkmę, ir, regis, telefono stulpams tai žinoma. Jeigu prie tokio stulpo 
priglaustum delną, galėtum išgirsti medienos gelmėse besidriekiančių kabe- 
lių virpėjimą (tarsi ten būtų įkalintos kieno nors sielos, kurios desperatiškai 
stengiasi ištrūkti laukan). 

- „r sumokėjo sena dvidešimtine, Meible, iš tų didžiųjų. Klaidas sakė, 
kad tokių neregėjo nuo anų laikų, kai trisdešimtaisiais metais tvarkė “Gates 
Bank and Trust" reikalus. Jis... 

- „taip, jis iš tikrųjų keistas žmogus, Eva. mačiau jį pro žiūronus, kaiprito 
per kiemą karučius. Įdomu, jis ten viršuje vienas ar... 

- „„Kroketas gali žinoti, bet nepasakys. Šia tema jis nė mur-mur. Jis 
visuomet buvo... 

- „rašytojas pas Evą. Įdomu, ar Floidas Tibitsas Žino, kad... 

- „„labai daug laiko praleidžia bibliotekoje. Loreta Starčer sako, kad ji 
niekuomet nematė tiek daug žinančio Žmogaus... 

- ...j1 pasakė, kad jį vadino... 

- „..taip, Streikeris, misteris R. T. Streikeris. Keno Denliso motinėlė sako 
sustojusi centre prie šios naujosios parduotuvės, 0 jos vitrinoje - pats 
tikriausias kabinetas “De Birs"', už kurį prašo aštuonis šimtus dolerių. Gali 
įsivaizduoti? Tai aš ir pasakiau... 

- „keista, jis atvyksta, o Glikų vaikelis... 

- „ar tu nemanai... 

- ...ne, bet juk tai išties įdomu. Beje, pas tave turėjo likti receptas... 

Laidai gaudžia. Gaudžia. Gaudžia. 

1975 metų rugsėjo 23 d. 

Pavardė, vardas: Glikas Danielas Frensis 

Adresas: RFD 1, Broko kelias, Jeruzalės Valda, Meinas 
04270 

Amžius: 12 

Lytis: vyr. 

Rasė: baltasis 

Atvyko: 75.09.22. 

Su kuo atvyko: Entoniu H. Gliku (tėvu) 


Simptomai: šokas, atminties praradimas(dalinis), pykinimas, 
apetito stoka, bendras stingulys, vidurių užkietėjimas. 


Analizė: žr. priedą 

1. Tuberkuliozinis odos mėginys - neig. 

2. Kocho lazdelės seilėse ir šlapime - neig. 

3. Cukrus kraujuje - neig. 

4. Baltieji kraujo kūneliai - norma 

5. Raudonieji kraujo kūneliai: hemoglobinas - 45 proc. 

6. Kaulų smegenų mėginys - neig. 
7. Krūtinės ląstos rentgenas - norma. 
Galima diagnozė: pirminė arba antrinė piktybinė anemija. 


Ankstesnių analizių rezultatas: hemoglobinas 86 proc. Antri- 
nė anemija mažai tikėtina. Opos, hemoragija ir kiti kraujavimai 
neužtiksuoti. Galima pirminė anemija su psichiniu sukrėtimu. 


Rekomenduota: bario klizma ir rentgeno tyrimas, kad būtų 
išvengtas galimas vidinis kraujavimas. Anot tėvo, paskutiniu 
metu nelaimingų atsitikimų nepasitaikė. Taip pat rekomenduota 
kasdieninė ciankobalamino terapija (žr. priedą). 

Iki bus gauti tolesnių tyrinėjimų rezultatai, galima išrašyti. 


Gydantis daktaras: G. M. Gorbis 

Rugsėjo 24-ąją, pirmą valandą nakties pas Denį Gliką į palatą užėjo 
slaugė, ketindama atlikti daktaro nurodymą. Prisimerkusi sustojo tarpdu- 
ryje. 

Lova buvo tuščia. 

Nuo lovos medicinos sesers žvilgsnis peršoko ant geibaus balto gumulė- 
lio, gulinčio kojūgalyje ant grindų. 

- Deni? - paklausė ji ir Žingtelėjo prie berniuko manydama: vaikui 
prisireikė į tualetą ir pritrūko jėgų - štai ir viskas. 

Slaugė atsargiai apvertė Denį. 

Neiškart suprato, kad berniukas negyvas ir pradžioje net pamanė: B, 
padeda, jis atrodo geriau nei tuomet, kai atvežė pas mus... 

O paskui po savo pirštais pajuto riešo šaltį, sustingusį balzganai melsvą 
venų tinklą, ir šoko į gydytojų kambarį pranešti apie mirtį budinčiam 
daktarui. 

Penktas skyrius 
BENAS (II) 


L 


Rugsėjo dvidešimt penktąją Benas vėl pietavo pas Nortonus. Buvo 
ketvirtadienio vakaras, vaišino tradiciškai - dešrelėmis su pupomis. Dešrelės 
Bilas Nortonas kepė kiemo krosnelėje, o pas Aną nuo devintos ryto sirupę 
lėtai virė pupelės. Pavalgę po atviru dangumi, visi keturi susėdo parūkyti, 
apsikeisdami įprastomis frazėmis apie menkas Bostono galimybes laimėti 
prizą. 

Oras nejučia keitėsi: nors dar buvo gera ir malonu su trumpomis ranko- 
vėmis, bet ore galėjai justi rudens vėsą. Ruduo beveik nesislapstydamas 
laukė savo eilės. Didžiulio seno klevo lapus priešais Evos pansioną jau 
palytėjo purpuras. 

Beno 1r Nortonų santykiai liko tokie pat, kaip ir anksčiau. Suzanos 
palankumas jam buvo atviras, aiškus ir natūralus. Benui mergina irgi labai 
patiko, be to, jautė nuolat didėjančią Bilo simpatiją. Tačiau šiai simpatijai 
laikinai neleido pasireikšti pasąmoninis tabu, kurio įtakon patenka visi tėvai, 
kai vyrai domisi ne tiek jais pačiais, kiek jų dukromis. Jeigu jums patinka 
koks nors kitas vyriškis, jūs to neslepiate ir bendraujate visiškai laisvai, prie 
alaus bokalo aptarinėdamas moteriškąją lytį, bei suokdamas tarsi lakštingala 
apie politiką. Betkadir kokia didelė būtų jūsų simpatija, neįmanoma visiškai 
atsiskleisti žmogui, kurio tarpukojy maskatuoja tai, kas ateityje tikriausiai 
atims jūsų dukrai nekaltybę. Benas svarstė šitaip: po vestuvių tikimybė 
pavirsta realybe, tad argi įmanoma iki galo nuoširdžiai susidraugauti su 
žmogumi, kuris gal net kasnakt dulkina jūsų dukterį? Galimas dalykas, či 
netgi slypėjo moralas, tačiau Benas tuo abejojo. 

Ana Norton kaip ir anksčiau bendravo su juo gan šaltai. Išvakarės 
Suzana šiek tiek nupasakojo situaciją dėl Floido Tibitso, taip pat api 
motinos viltis, kad šitokiu būdu žento klausimas išsispręs tvarkingai 1 
palankiai. Dėl Floido buvo viskas aišku. O Benas Mirsas atsibeldė nežiniaiš 
kur ir galėjo lygiai taip pat greitai nežinia kur dingti, nusinešdamas kišenėje 
misis Norton dukters širdį. Vyriškos lyties kūrybinėmis asmenybėmis Aną 
nepasitikėjo su instinktyviu nedidelio miestelio gyventojos priešiškumu 
(kurį bematant atpažintų Edvardas Arlingtonas Robinsas arba Šervudas 
Andersonas). Benas įtarė, kad misis Norton giliai įsisąmonino priežodį: 
jeigu ne pedikas - tai bulius-reproduktorius, o kartais - žudikas, savižudis 
arba maniakas, turintis įprotį siųsti jaunutėms merginoms dailiai supakuotą 

savo kairiąją ausį. Beno dalyvavimas Ralfo Gliko paieškose, regis, moters 
įtarinėjimų neapmaldė, o greičiausiai tik dar labiau juos sustiprino, ir jis 
nusprendė, kad palenkti savo pusėn Aną - neįmanomas dalykas. Benas 
spėliojo: ar ji žino apie Parkinso Džilespio vizitą pas jį į namus, ar ne. Mirsas 
tingiai gromuliavo šias mintis, kai Ana pasakė: 

- Sis Glikų berniukas... Koks siaubas. 

- Ralfas? Taip, - pritarė Benas. 

- Ne, vyresnis. Jis mirė. 

Benas sudrebėjo. 

- Kas? Denis? 

- Mirė vakar anksti ryte, - misis Norton atrodė nustebusi, kad vyrai nieko 
nežino. Mieste vien apie tai ir tešnekėjo. 

- Girdėjau kalbant pas Miltą, - tarė Suzana. Jos ranka po stalu susirado 
Beno delną, ir šis bematant suspaudė merginos pirštus. - Kaip Glikai šią Žinią 
sutiko? 

- Taip pat, kaip ir aš būčiau sutikusi, - paprastai atsakė Ana. - Iš proto 
kraustosi. 

“Okaipgi",- pamanė Benas. Dar prieš dešimtį dienų jų gyvenimas plaukė 
įprasta ramia tėkme, o dabar šeima suplėšyta į gabalus. Nuo šios minties 
jaunąjį vyrą pagavo skausmingas virpulys. 

- Kaip manote, ar atsiras antrasis Glikų berniukas gyvas? - paklausė Bilas 
Beną. | 

- Ne, - tarė Benas. - Manau, kad jo irgi nėra tarp gyvųjų. 

- Labai panašu, kaip prieš pora metų atsitiko Hjustone, - įsiterpė Suzana. 
- Man atrodo, kad jeigu Ralfas nebegyvas, jo neras. Tasai, kuris sugebėjo 
šitaip pasielgti su mažu bejėgiu berniuku... 

- Man regis, policija ieško, - atsiliepė Benas. - Gaudo tuos, kurie jau 
anksčiau buvo įtariami lytiniais nusikaltimais, ir aiškinasi su jais. 

- Kai tą tipą sučiups, turės pakabinti žemyn galva, - pareiškė Bilas 
Nortonas. - Benai, badmintoną?.. 

Benas pakilo. 

- Ne, dėkoju. Pemelyg panašu į “soliterio" Žaidimą, kuriame kvailiu 
nuolat būnu aš. Dar kartą ačiū, viskas labai skanu. Sį vakarą man reikia 
padirbėti. 

Ana Norton kilstelėjo antakius, bet nutylėjo. 

Pakilo ir Bilas. 

- Kaip sekasi rašyti naująją knygą? 

- Gerai, - trumpai atsakė Benas. - Suzana, ar nenorėtum pasivaikščioti su 
manimi žemyn kalva ir išgerti pas Spenserį sodos vandens? 

- Ot, tiesiog nežinau, - ūmai įsiterpė Ana. - Po Ralfo Gliko ir visų kitų 
įvykių mano savijauta būtų daug geresnė, jeigu... 

- Mama, ašjau ne vaikas, - pertraukė Suzana. - Ir visame Brokhile šviečia 
Žibintai. 

- Suprantama, aš palydėsiu tave atgalios, - mažne formaliai pratarė 
Benas. Savąjį sedaną jis paliko prie Evos pansiono - ankstyvas vakaras buvo 
pernelyg puikus, kad norėtum važiuoti automobiliu. 

- Nieko blogo jiems neatsitiks, - nuramino Bilas. - Tu, mama, pernelyg 
jaudiniesi. 

- Ak, gal ir taip. Jaunimas visuomet geriau išmano, tiesa? - ji subtiliai 
šyptelėjo. 

- Tik švarkelį pasiimsiu, -sumurkė Suzana Benui ir nuėjo takeliu įnamus. 
Kaiji lipo laipteliais, šlaunis tesiekianti, raudoniu tviskanti suknelė smarkiai 
apnuogino merginos kojas. Benas akimis sekė Suzaną, suprasdamas, kad 
Ana stebi, kaip jis žiūri. Jos vyras gesino žarijas. 

- Kiek laiko jūs ketinate būti Valdoje, Benai? - mandagiai pasidomėjo 
Ana. 

- Kol parašysiu knygą - tikrai, - atsakė jis. - O paskui? Negaliu pasakyti. 
Rytais čia gražu ir oras, kai įkvep!, toks gaivus... - jis nusišypsojo jai į akis. 
- Galiu ir ilgiau pasilikti. 

Atsakydama nusišypsojo ir Ana. 

- Žiemą čia atšąla, Benai. Smarkiai atšąla. 

Užsimetusi ant pečių lengvą švarkelį, laiptukais nusileido Suzana. 

- Pasiruošęs? - linksmai paklausė. - Norėčiau karšto šokolado. 

- Visada pasiruošęs, - tarė Benas ir pasisuko į misterį ir misis Nortonus. 
- Dar kartą ačiū. 

- Visuomet malonu, - atsiliepė Bilas. - Jei norite, ateikite rytoj pavakare 
su dėžele alaus. Pasijuoksime iš to prakeikto Jastremskio. 

- Tai būtų įdomu, - atsakė Benas, - bet ką darysime po antrojo padavimo? 

Bilas nuoširdžiai nusikvatojo, ir šis juokas sekė įkandin, kol porelė 
pasuko už kampo. 


- Tiesą sakant, aš nenoriu eiti pas Spenserį, - pasakė Suzana, kai jiedu 
leidosi nuo kalvos. - Geriau eikime į parką. 

- O kaip dėl plėšikų, panele? - paklausė jis. 

- Valdoje visi plėšikai iki septintos vakaro turi sugrįžti namo. Miestelio 
valdžios potvarkiu. O dabar trys minutės po aštuntos. 

Kol leidosi nuokalne, visiškai sutemo, ir jų šešėliai gatvės Žibintų 
šviesoje tai blanko, tai tirštėjo. 

- Sukalbami jūsų plėšikai, - tarė Benas. - Ir niekas sutemus neina į parką? 

- Kartais vietinis jaunimėlis traukia ten pasiglėbesčiuoti, jeigu nesuk- 
rapšto pinigų kinui, - atsakė Suzana ir mirktelėjo. - Taigi jei pastebėsi ką nors 
sėlinant pakrūmėmis, žiūrėk į kitą pusę. 

Jie įėjo į parką iš vakarų pusės, priešais municipalitetą. Pilnas šešėlių 
parkas atrodė kiek vaiduokliškas; tarp medžių, kurie dar nebuvo numetę 
lapų, driekėsi betoniniai takeliai, tviskėjo nusekęs tvenkinys, atspindėdamas 
gatvės žibintų šviesą. Jei čia kas nors ir slėpėsi, Benas nieko nematė. 

Apsuko Karinį memorialą su ilgu sąrašu vardų, kunų patys seniausi 
priklausė Revoliuciniam karui, o patys naujausi - Vietnamui, bet buvo iškalti 
po 1812 metų karo data. Paskutinysis konfliktas įrašė ten šešias šio miestelio 
žmonių pavardes - nauji įrėžimai žalvaryje blizgėjo kaip šviežios žaizdos. 
Benas pamanė: miestelis vadinamas neteisingai. Reikėjo jį pavadinti Laiku. 
Ši mintis tarytum natūraliausiu būdu peraugo į veiksmą, ir Benas grįžtelėjo 
per petį į Marsteno namą, bet tąjį užstojo masyvus municipaliteto pastatas. 

Suzana pastebėjo, kur dairosi Benas, ir tai jai nepatiko. Jiedu patiesė ant 
žolės savo švarkus, susėdo (parko suolelius, lyg susitarę, abu ignoravo) ir 
Suzana pasakė: 

- Mama sakė, kad tave tikrino Parkinsas. Pinigus mokyklos pienui, 
žinoma, pavogė naujokėlis, ar ne? 

- Matai, kokia esu įžymybė. 

- Atvirai kalbant, mama jau tave teisė ir pripažino kaltu, - tai buvo 
pasakyta lengvabūdiškai, bet frazės lengvumas virptelėjo ir išreiškė šį tą 
rimtesnio. 

- Tavo mama ne itin man palanki, tiesa? 

- Taip, - atsakė Suzana, paėmusi jį už rankos. - Nemeilės iš pirmo 
žvilgsnio atvejis. Kaip gaila! 

- Nieko baisaus, - tarė Benas. - Vis tiek aš pataikiau į penkis šimtus. 

- Tėtis? - mergina nusišypsojo. - Paprasčiausiai tėtis įžvalgesnis. 

Šypsena ištirpo. 

- Benai, apie ką naujoji knyga? 

- Sunku pasakyti, - jis nusispyrė batus ir sukišo kojas į vešlią žolę. 

- Keičiam temą? 

- Ne, galiu tau papasakoti. Neturiu nieko prieš, - savo paties nuostabai, 
Benas suvokė, kad taip yra iš tikrųjų. Apie nebaigtus darbus jis visuomet 
galvodavo kaip apie vaikus - apie bejėgius vaikus, kuriuos reikia ginti ir 
saugoti. Pernelyg didelis plepumas juos žudo. Mirandai Benas atsisakydavo 
bent žodeliu užsiminti apie “Konvėjaus dukrą", nors žmona netvėrė smalsu- 
mu. Bet Suzana - kitas dalykas. Besiklausant Mirandai, pasakojimas visuo- 
met buvo kažin kaip kryptingai apčiupinėjamas, ir jos klausimai labiau 
priminė kvotą. - Tiesiog leisk pagalvoti, kaip viską geriau sujungti į visumą. 

- Ar gali mane pabučiuoti, kol galvosi? - paklausė Suzana ir prigulė ant 
žolės. Nori ar nenon, Benui teko patirti, kokia trumpa jos suknelė - ji mažai 
ką tepnidengė. 

- Manau, kad gali sutrukdyti apmąstymų procesą, - juokaudamas paste- 
bėjo jis. - Nagi patikrinkim. 

Jis pasilenkė ir lengvai uždėjęs ranką ant merginos juosmens pabučiavo 
Suzaną. Mergina gosliai pasitiko jo lūpas, o jų rankos susikibo. Po sekundė- 
lės Benas pirmą kartą pajuto Suzanos liežuvį ir jį pasitiko savuoju. Mergina 
pasislinko, norėdama glaudžiau atsakyti į bučinį, ir tylus kartūno suknelės 
šiugžtelėjimas nuskambėjo labai garsiai, taip garsiai, kad varė iš proto. Beno 
ranka slystelėjo aukštyn, Suzana išsirietė, ir jo delną užpildė pilna, stangri 
merginos krūtis. Antrą kartą po jų susitikimo Benas pasijuto šešiolikmečiu 
- šešiolika metų, sukasi galva, priekyje atsiveria šešių juostų pločio kelias, 
ir akiratyje neregėti jokių kliūčių. 

- Benai? 

- Ką? 

- Non pasimylėti? 

- Taip, - atsakė jis. - Noriu. 

- Čia ant žolės, - tarė Suzana. 

- Taip. 

Suzana pažvelgė į jį tamsoje plačiai atvertomis akimis iš apačios į viršų. 
Ir pasakė: 

- Padaryk taip, kad būtų gera. 

- Pasistengsiu. 

- Neskubėk, - paprašė. - Neskubėk. Nesiskubink. Taip... 

Tamsoje jiedu pavirto šešėliais. 

- Stai, - tarė jis. - O, Suzana. 

Jie vaikštinėjo. Kurį laiką be tikslo paslankioję po parką, jau su aiškes- 
niais ketinimais patraukė Broko gatvės linkui. 

- Gailiesi? - paklausė Benas. 

Suzana pakėlė į jį akis ir atsakė šypsena, kurioje nebuvo nė šešėlio 
apsimetimo. 

- Ne. Aš laiminga. 

- Gerai. 

Jie žingsniavo tylėdami, laikydamtesi už rankų. 

- O knygą? - paklausė Suzana. - Prieš tai, kai mus taip maloniai nutraukė, 
tu ketinai apie ją papasakoti. 

- Si knyga - apie Marsteno namą, - lėtai ištarė Benas. - Galbūt jinai dar nė 
nepradėjo savo egzistavimo... Maniau parašyti apie šį miestelį. Bet gal 
paprasčiausiai pats save apgaudinėjau. Supranti, aš domėjausi Hubiu Mars- 
tenu. Jis buvo gangsteris. Transporto kompanija viso labo buvo tik širma. 

Ji nustebusi pažvelgė į jį. 

- Kaip sužinojai? 

- Šį tą Bostono policijoje, o dar daugiau iš moters, vardu Minela Kori, - 
Berdės Marsten sesers. Šiuo metu senutei septyniasdešimt devyneri, ir ji 
nepajėgia prisiminti, ką valgė pusryčių, bet atmintyje išsaugojo absoliučiai 
viską, kas vyko prieš keturiasdešimtuosius metus. 

- Ir ji tau papasakojo... 

- Tai, ką žinojo. Moteris gyvena Niū Hempšyro senelių namuose, ir, 
manau, jau daugelį metų niekas neeikvoja laiko jos klausydamasis. Aš 
paklausiau: ar Hubis Martensas iš tiesų Bostono apylinkėse darbavosi kaip 
samdytas žudikas - policija įsitikinusi, kad taip - ir ji linktelėjo. “Kiek?" - 
paklausiau. Ji užsidengė rankomis akis, išskėtė pirštus, palingavo į šonus ir 
tarė “Kiek kartų? Kas galėtų suskaičiuoti?" 

- O Viešpatie. 

- 1927-aisias Hubertas Marstenas Bostono teisėsaugininkams sukėlė 
labai daug nerimo, - toliau kalbėjo Benas. - Jį du sykius tardė - vieną kartą 
miesto policija ir kartą - Meldeno. Bostone jį paėmė dėl kažkieno iš saviškių 
nužudymo, bet po kelių valandų Hubis jau vaikštinėjo gatvėmis. Meldene 
jau atsitiko kur kas šiurpesnis dalykas. Buvo kalbama apie vienuolikmečio 
berniuko nužudymą. Berniuką išmėsinėjo. 

- Benai, - skausmingu balsu pratarė Suzana. 

- Iš šios keblios padėties Marsteną ištraukė jo samdytojai, - man regis, jis 
žinojo, kur palaidoti pora ar trejetas lavonų, - bet Bostone jis negalėjo ilgiau 
pasilikti, todėl tyliai persikraustė į Zalės Valdą - kaip paprastas, nuo reikalų 
transporto kompanijoje pasitraukęs tarnautojas, sykį per mėnesį gaunantis 
čekį. Iš namų išeidavo labai retai - bent jau mes apie tai mažai žinome. 

- Ką būtent? 

- Daug laiko praleidau bibliotekoje, vartydamas senus laikraščius “Led- 
ger" nuo dvidešimt aštuntųjų iki trisdešimt devintųjų metų. Per šį laikotarpį 
dingo ketvertas vaikų. Beveik įprasta kaimo vietovei - vaikai gali paklysti, 
tr, pasitaiko, kad jie žūva dėl objektyvių priežasčių. Kartais vaikus užgriūva 
nuošliaužos gargždo karjeruose. Nemalonu, bet pasitaiko. 

- Bet tau atrodo, kad priežastis kita. 

- Aš nežinau. Bet užtat labai gerai Žinau, kad nė vienas iš šių keturių taip 
ir neatsirado. Nei medžiotojai, kurie keturiasdešimt penktaisiais būtų radę 
skeletą, nei statybininkai, nuolat kasantys žvyrą betonui, neiškėlė jokių 
griaučių. Hubis su Berde šiame name išgyveno vienuolika metų, o vaikai 
dingo - viskas, daugiau niekas nieko nežino. Bet aš vis mąstau apie aną 
Meldeno berniuką. Ir daug mąstau. Skaitei Sirlės Džekson “Hilhauso 
šmėklas**? 

- Taip. 

Benas tyliai pacitavo: 

- “O tai, kas ten klaidžiojo, klaidžiojo vienišas". Tu paklausei, apie ką 
mano knyga. Iš esmės ji apie blogio jėgų sugrįžimą. 

Suzana uždėjo jam ant rankos savąją. 

- Tu juk nemanai, kad Ralfą Gliką... 

- Prarijo kerštinga Huberto Marsteno dvasia, kuri vieną kartą per trejus 
metus, šviečiant pilnačiai, sugrįžta į gyvenimą? 

- Maždaug. 

- Jeigu non, kad kas nors tai paneigtų, tuomet klausi ne tuo adresu. 
Nepamiršk, jog aš - tas pats berniūkštis, kuris pravėrė miegamojo duris 
antrajame aukšte ir išvydo po lubų sija kybantį Hubį. 

- Tai ne atsakymas. 

- Ne. Bet prieš pasakant, ką iš tikrųjų manau, leisk dar pridurti štai ką. 
Visa tai išgirdau iš Minelos Kon. Ji pasakė: pasaulyje esama blogų Žmonių 
- blogų iš prigimties. Kartais apie juos išgirstame, bet dažniausiai jie veikia 
visiškoje tamsoje. Anot Minelos, jos gyvenimo prakeiksmu tapo pažintis su 
dviem tokiais žmonėmis. Vienas buvo Adolfas Hitleris. Antrasis - jos svainis 
Hubertas Marstenas, - Benas patylėjo. - Senutė pasakojo, kad tą dieną, kai 
Hubis nušovė jos seserį, pati ji buvo už trijų šimtų mylių nuo šičia, Keip 
Kode. Tą vasarą triūsė parsisamdžiusi ekonome turtingoje šeimoje. Minela 
pripjaustė salotų į didelį medinį dubenį. Laikrodis rodė penkiolika minučių 
po antros. Umai Minelą apėmė skausmas. Sakė “kaip žaibas tvykstelėjo". 
Skausmas perskrodė galvą, ir Minela išgirdo šūvį. Ji tvirtina, kad pargriuvo 
ant grindų, o pakilo (namuose buvo viena) po dvidešimties minučių. Zvilg- 
telėjusi į medinę salotinę, Minela garsiai suklykė - jai pasirodė, kad dubuo 
pilnas kraujo. 

- Viešpatie, - sumurmėjo Suzana. 

- Po sekundės viskas grįžo į senas vėžes. Jokio galvos skausmo, o 
salotinėje - tik salotos. Bet Minela sako, kad suprato - ji suprato: sesuo žuvo, 
buvo nušauta. 

- Sios istorijos niekaip negalima įrodyti“? 

- Ne, negalima. Tačiau Minela nėra kokia nors apsukri melagė. Ji tokia 
nusenusi, kad neužtektų proto nė pameluoti. Po teisybei, šis aspektas manęs 
nejaudina. Bent jau nestipriai. Dabar yra pakankamai faktų, iš kurių sveikai 
protaujantis Žmogus juokiasi - savo paties sąskaita. Tuo, kad Berdė, pade- 
dant kažkokiam psichiniu! telegrafui, perdavė Žinią apie savo mirtį už trijų 
šimtų mylių, man perpus lengviau patikėti, negu įtikėti į blogio atvaizdą - iš 
tikrųjų pamėklišką atvaizdą, kuris, kaip man retsykiais atrodo, žvelgia pro 
šio namo sienas. Tu paklausei, ką aš manau. Atsakysiu. Manau, kad 
žmonėms palyginti nesunku susitaikyti su tokiais dalykais, kaip telepatija 
arba nuojauta, kadangį pasirengimas tuo patikėti jiems nieko nekainuoja. Tai 
netrikdo jų miego. Bet mintis apie tai, kad Žmogaus sutvertas blogis gyvuoja 
ir po jo mirties, jaudina daug stipriau. 

Benas žvilgtelėjo į Marsteno namą ir lėtai tęsė: 

- Manau, jog šis namas gali pasirodyti esąs paminklas, kurį Hubertas 
Marstenas sutvėrė blogiui, kažkas panašaus į psichinį rezonatorių. Toks 

antgamtiškas švyturys. Stūkso čia jau daugybę metų ir galbūt saugo savo 
yrančiuose kauluose koncentruotą Hubio blogį. 

- Ir dabar jį vėl užėmė. 

- Ir vėl dingimas, - Benas pasisuko į Suzaną ir suėmė atloštą merginos 
veidą delnais. - Zinai, sugrįždamas čia, šito nesitikėjau. Maniau, kad namą 
galbūt nugriovė, bet net klaikiausiuose sapnuose nesapnavau, jog jį kas nors 
nusipirko. Įsivaizdavau, kaip jį išsinuomoju ir... ak, nė nežinau. Galbūt 
žvelgiu tiesiai į akis savo siaubui ir pykčiui. Arba žaidžiu vaiduoklių 
vaikytoją: “Visų šventųjų vardu, Hubi, pranyk"' Arba gal paprasčiausiai 
apsigaubiu namo dvasia tarsi skraiste ir rašau knygą - tokią baisią, kad su ja 
užkalčiau milijoną dolerių. 

Siaip ar taip, jaučiausi padėties šeimininku - štai kur skirtumas. Jau 
nebuvau devynmetis vaikėzas, pasiruošęs klykdamas skuosti nuo stebuklin- 
go prožektoriaus paveikslėlių - paveikslėlių, galbūt kylančių iš savo paties 
sąmonės. Bet dabar... 

- Kas dabar, Benai? 

- Dabaršis namas užimtas! - pratrūko jis ir trinktelėjo kumščiu sau; delną. 
- Aš nevaldau situacijos! Dingo mažas berniukas, ir nežinau, ką galvoti. 
Galbūt dingimas visai nesusijęs su šiuo namu, bet... aš tuo netikiu. 

Paskutiniuosius žodžius ištarė lėtai, atskirdamas vieną nuo kito. 

- Vaiduoklis? Dvasios? 

- Nebūtinai. Galbūt koks nors nekaltas Žmogus, susižavėjęs šiuo namu 
vaikystėje, nusipirko jį ir tapo... apsėstuoju. 

- Tu ką nors Žinai apie... - susijaudinusi prabilo Suzana. 

- Naująjį gyventoją? Ne. Tik numanau. Bet jeigu dalyko esmė slypi 
pačiame name, labiau esu linkęs galvoti apie manijos apsėstąjį. 

- Negu apie ką? 

Benas atsakė paprastai: 

- Galbūt namas prisišaukė dar vieną blogą žmogų. 

Ana Norton sekė juos pro langą. Kiek anksčiau ji paskambino vaistinėn. 
“Ne, - atsakė mis Kugen, ir jos balse nuskambėjo kažin kas panašaus į 
džiūgavimą. - Cia jų nebuvo. Neužėjo". Kur tu buvai, Suzana? Och, kur tu 
buvai? Jos lūpų kampučiai smuktelėjo žemyn, veidas įgavo bejėgiškai piktą 
grimasą. Dink, Benai Mirsai. Dink ir palik ją ramybėje. 


Palikusi jo glėbį, Suzana pasakė: 
- Padaryk dėl manęs vieną labai svarbų dalyką, Benai. 

- Viską, ką tik galėsiu. 

- Daugiau su niekuo miestelyje apie tai nekalbėk. Su niekuo. 

Jis nelinksmai nusišypsojo. 

- Nesijaudink, man nerūpi priversti žmones manyti, jog esu nepilno 
proto. 

- Tu užsirakini savo kambarį pansione? 

- Ne. 

- Aš tavim dėta pradėčiau rakinti, - ji atvirai pasižiūrėjo į Beną. - Tu 
privalai galvoti apie save, kaip apie įtariamąjį. 

- Kartu su tavimi, kaip bendrininke? 

- Taip... tik štai aš tave myliu. 

O paskui Benas liko vienas. Suzana nuskubėjo įvažiuojamuoju keliukų, 
1r jis Žiūrėjo jai įkandin, sukrėstas viso to, ką prikalbėjo, o dar smarkiau - 
keturių ar penkių paskutinių merginos žodžių. 

Sugrįžęs į Evos pansioną, Benas suprato, kad negali nei dirbti, nei 
miegoti. Ir vienam, ir kitam jis buvo pernelyg įaudrintas. Todėl pašildė 
“Sitroeno" variklį ir minutėlę paabejojęs nuvažiavo Delo kavinės link. 

Kavinė buvo pilna žmonių, pnrūkyta ir triukšminga. Muzikantai, bando- 
majam laikotarpiui priimta kantni-vestern grupė, pasivadinus: “Reindžers", 
grojo variaciją tema “Anksčiau tu nebuvai toks tolimas“, dideliu garsu 
kompensuodama meistriškumo stoką. Ant grindų spirale sukosi maždaug 
keturiasdešimt porelių, beveik visi - džinsuoti. Benas truputį nustebęs 
prisiminė Edvardo Olbio eilutę apie beždžioniškus spenius. 

Kėdės prie baro atrodė susmegusios - 1r dėl konstrukcijos, ir nuo fabrikų 
darbininkų svorio; šie siurbė alų iš vienodų bokalų ir avėjo mažne vienodais 
darbiniais batais guminiu padu ir žaliaminės odos raišteliais. 

Tarp staliukų ir kabinų šmirinėjo dvi ar trys padavėjos su prašmatniai 
pašiauštomis šukuosenomis ir vardais, kurie auksiniais siūlais buvo išsiuvi- 
nėti ant baltų palaidinukių (Džekė, Tonė, Širlė). Delas prie savo baro pilstė 
alų, o tolimajame jo kampe kokteilius maišė į vanagą panašus vyriškis 
briliantinu suteptais ir atgal sušukuotais plaukais. Jis matavo alkoholinius 
gėrimus sstiklinaite, pylė į sidabrinį maišytuvą, papildydavo ir vėl maišydavo. 
Jo veidas buvo absoliučiai abejingas. 

Pakraščiu apsukęs šokių aikštelę, Benas prisiartino prie baro, ir staiga 
išgirdo šaukiant: 

- Benai! Girdi, drauguži? Sveikas! 

Benas apsižvalgė i ir netoliese baro už staliuko pamatė Landūną Kreigą, 
sėdėjusį prie pusiau tuščio bokalo. 

- Sveikas, Landūne, - atsiliepė Benas prisėsdamas. Su pažįstamu žmogu- 
mi jam pasidarė kiek lengviau, be to, Landūnas jam patiko. 

- Nusprendei mažumėlę pagyvinti naktinį gyvenimą, drauguži? - Landū- 
nas nusišypsojo ir pliaukštelėjo Benui per petį. Benas pamanė, kad Landū- 
nas, matyt, bus gavęs pinigų. Apie tai bylojo nuo jo sklindantis kvapas. 

- Taigi, - atsakė Mirsas. Paskui ištraukė dolerį 1r padėjo ant stalo, 
išmarginto daugybe apvalių dėmių, kurias čia paliko pabuvoję alaus bokalai. 
- Kaip gyvenimas? 

- Tiesiog puikus. Ką manai apie naujus grojikus? Klasiškai duoda, ar ne? 

- Neblogai, - atsakė Benas. - Na, baikite savo gėralą, kol jis neišsikvėpė. 
Aš statau. 

- Visą vakarą laukiau, ko! kas nors taip pasakys! Džeke! - suriaumojo 
Kreigas. - Nešk mano draugeliui ąsotį! “Budveizerio"?! 

Džekė atnešė ąsotį ant padėklo, kuriame kaip pakliuvo voliojosi sušlapę 
nuo alaus smulkūs pinigai, ir nukėlė jį ant staliuko; ant dešiniosios moters 
rankos iššoko tarsi premijuoto imtynininko raumenys. Ji dėbtelėjo į dolerį 
taip, tarsi ten būtų buvęs kokios nors naujos veislės tarakonas. 

- Iš jūsų vienas ir keturiasdešimt, - pareiškė. 

Benas paklojo tokį patį banknotą. Mergina paėmė abudu, sužvejojo iš 
padėklo šešiasdešimt šlapių centų ir tarė: 

- Landūne Kreigai, kai tu šitaip vapalioji, būni panašus į gaidį, kuriam 
suka galvą. 

- Meilute, tu nuostabi, - atsiliepė Landūnas. - Čia Benas Mirsas. Knygas 
rašo. 

- Būsim pažįstami, - tarė Džekė ir pranyko kavinės prietemoje. 

Benas prisipylė bokalą alaus. Landūnas padarė tą patį, profesionaliai 
pripildydamas savąjį bokalą iki kraštų. Pakibo putos, grasindamos nudribti 
ant stalo, tačiau susėdo atgal. 

- Į tavo sveikatą, drauguži! 

Benas kilstelėjo bokalą ir išgėrė. 

- Na ir kaip tavo rašliava? 

- Puikiai, Landūne. 

- Mačiau, kad tu sukinėjaisi su mažyle Norton. Ji - tikras persikas, kitaip 
nepasakysi. Čia tu gerai pasirinkai. 

- Taip, jinai... 

- Metai! - suklykė Landūnas ir taip išgąsdino Beną, kad šis vos nepaleido 
iš rankų bokalo. “Viešpatie, - pamanė Benas, - jis iš fiesų panašus į 
atsisveikinantį su šiuo pasauliu gaidį". 

- Metai Berkai! - Landūnas kaip pašėlęs sumojavo; žilas vyriškis pasis- 
veikinimo ženklan kilstelėjo ranką ir pradėjo brautis pro minią. - Stai vyras, 
su kuriuo tau reikėtų susipažinti, - Landūnas kreipėsi į Beną. - Metas Berkas 
- galvotas kalės vaikas. 

Besiartinantis vyriškis atrodė apie šešiasdešimties metų amžiaus. Jis 
buvo aukšto ūgio, dėvėjo švariais, prie apykaklės prasegtais flaneliniais 
marškiniais, o tokie pat, kaip Landūno, balti plaukai buvo pakirpti kareiviškų 
ežiuku. 

- Sveikas, Landūne, - tarė jis. 

- Kaip gyvenimas, drauguži? - paklausė Kreigas. - Noriu tave supažindin- 
ti su vyruku, kuris gyvena pas Evą. Benas Mirsas. Rašo knygas, šit kaip. 
Nuostabus vyrukas, - jis pažvelgė į Beną. - Mudu su Metu augome drauge, 
tiktai jis įgijo išsilavinimą, o aš - taukuotą špygą, - Landūnas sukikeno. 

Benas pakilo ir nuoširdžiai pakratė į žnyplės formą sudėtus Meto Berko 
pirštus. 

- Kaip reikalai? 

- Ačiū, puikiai. Skaičiau vieną iš jūsų knygų, misteri Mirsai. “Padangių 
šokį". 

- Prašau vadinkite mane Benu. Tikiuosi, knyga jums patiko. 

- Man ji patiko daug labiau negu kmtikams, - sėsdamas atsakė Metas. - 
Manau, laikui bėgant, jos pasisekimas didės. Kaip gyvenimas, Landūne? 

- Kunkuliuoja, - atsakė tasai. - Kaip visuomet kunkuliuoja. Džeke! - 
suklykė jis. - Tempk Metui bokalą! 

- Minutėlę palauksi, senas perdyla! - atsakydama sustūgo Džekė, o prie 
artimiausių staliukų pasigirdo juokas. 

- Zavinga mergiotė, - pastebėjo Landūnas. - Morinos Tolbot duktė. 

- Taip, - pmtarė Metas. - Džekė pas mane mokėsi. Septyniasdešimt 
pirmųjų laida. O motina - penkiasdešimt pirmųjų. 

- Metas vidurinėje mokykloje moko anglų kalbos, - paaiškino Landūnas 
Benui. - Turėsite apie ką pasišnekėti, ir dar kaip. 

- Oašprisimenu merginą, vardu Morina Tolbot, - tarė Benas. - Ji ateidavo 
pas mano tetą paimti skalbinius ir grąžindavo juos sudėtus į pintinę. Be 
vienos rankenėlės. 

- Tai jūs iš Valdos, Benai? - paklausė Metas. 

- Kai buvau vaikas, kurį laiką gyvenau čia pas savo tetą Sintiją. 

- Pas Sintiją Stouens? 

- Taip. 

Atėjo Džekė su švariu bokalu, ir Metas įsipylė alaus. 

- Na, vadinasi, pasaulis iš tiesų ankštas. Kai pirmuosius metus mokyto- 
javau Zalės Valdoje, jūsų teta buvo išleidžiamojoje klasėje. Kaip dabar 
gyvena, gerai? 

- Septyniasdešimt antraisiais numirė. 

- Atleiskite. 

- Ji išėjo į kitą pasaulį labai lengvai, - atsakė Benas ir vėl pripildė bokalą. 
Muzikantai baigė groti tr žąsele patraukė prie baro. Pokalbių keliamas 
triukšmas trupučiuką pritilo. | 


112 


- Sugnįžote į Zalės valdą parašyti apie mus knygą? - paklausė Metas. 

Beno galvoje šmėstelėjo mintis: “Būk atsargus!" 

- Tam tikra prasme - tikriausiai, - atsakė. 

- Biografui šis miestelis galėjo pasirodyti ir blogesnis. “Padangių šokis" 
- pavykusi knyga. Manau, mūsų miestelyje galėtų gimti dar viena nuostabi 
knyga. Kažkada man atrodė, kad patsai galėsiu ją parašyti. 

- O kodėl neparašėte? 

Metas nusišypsojo - lengvoje šypsenėlėje nebuvo jokio kartėlio, apmau- 
do ar ciniškumo pėdsako. 

- Trūko vieno gyvybiškai svarbaus ingrediento - talento. 

- Netikėkite, netikėkite, - įsiterpė Landūnas, susipildamas iš ąsočio alaus 
likučius. - Senis Metas talento turi vagoną ir dar nedidelį vežimą. Mokyto- 
jauti mokykloje - darbas oho! Mokyklų mokytojų niekas nevertina, bet jie... 
- Jis sujudėjo ant kėdės, galvodamas, kaip užbaigti. Alus jį smarkiai varė 
lauk. - Žemės druska, - pagaliau užbaigė, gurkštelėjo dar, išsiviepė ir pakilo. 
- Pardon... eisiu nusigręžti. 

Jis nukėblino šalin, atsitrenkdamas į žmones ir garsiai šūkaliodamas jų 
vardus. 

Šie kartais pyktelėję arba geraširdiškai sveikinosi su Landūnu, bet 
praleido jį, ir stebėti jo kelią vyrų tualeto link buvo tas pat, kaip Žiūrėti į 
vaikiško biliardo šaratą, kuris pasišokinėdamas ir atsimušinėdamas į įvairias 
kliūtis lekia žemyn į tikslą. 

- Štai jums puikaus žmogaus žlugimas, - tarė Metas ir pakėlė pirštą. 
Bematant pasirodė padavėja, kuri kreipėsi į jį “misteri Berkai". Mergina 
atrodė kiek sugluminta, kad jos senas klasikinės anglų kalbos mokytojas sėdi 
čia ir kalbasi su tokiu subjektu, kaip Landūnas. Kai ji nuėjo atnešti dar vieną 
ąsotį, Benas pamanė, kad Metas atrodo kiek sutrikęs. 

- O man Landūnas patinka, - prabilo Benas. - Jaučiu, kad kažkada jis 
turėjo daug potencijos. Kas jam atsitiko? 

- Nėra ką ir pasakoti, - atsakė Metas. - Butelis įveikė. Veikė, veikė, su 
kiekvienais metais - vis stipriau, o dabar galutinai užkariavo. Per Antrąjį 
pasaulinį karą už Anizą jis gavo Sidabrinę žvaigždę. Cinikas sakytų, kad jei 
Landūnas ten būtų žuvęs, jo gyvenimas būtų labai prasmingas. 

- Aš nesu cinikas, - tarė Benas. - Man Landūnas vis tiek patinka. Manau, 
bus geriau, jei šį vakarą pavėžėsiu jį namo. 

- Būtų nuostabu, jeigu šitaip padarytumėte. Dabar ateinu čia pasiklausyti 
muzikos. Mėgstu garsią muziką, o nuo to laiko, kai ėmė silpti klausa - labiau 
negu bet kada. Jus, kiek supratau, domina Marsteno namas. Jūsų knyga apie 
Jį? 

Benas pašoko. 

- Kas sakė? 

Metas nusišypsojo. 


113 


- Kaip toje senoje Marvino Gėjaus dainelėje, ar ne? “Man pašnibždėjo 
vynuoginis vynas". Aromatinga, ryški idioma, nors pagalvojus įvaizdis kiek 
netikslus. Iškyla šitoks paveikslas: stovi žmogus ir palenkęs ausį prie 
“Konkordo"' arba “Tokajaus" klausosi. Kalbu padrikai? Dabar dažnai kalbu 
be sąryšio, šokinėju nuo vieno dalyko prie kito, bet retai mėginu su tuo 
susidoroti. Iš kur sužinojau? Džentelmenai iš spaudos tai vadina “informuo- 
tais Šaltiniais“"... Atvirai kalbant, iš Loretos Starčer. Ji - bibliotekininkė 
vietinėje literatūros tvirtovėje. Jūs keletą kartų buvote užėjęs paskaityti 
Kamberlendo “Ledger" straipsnius apie seną skandalą, ir dar ėmėte du 
publicistikos rinkinius kriminalinėmis temomis, į kuriuos įtraukti straipsniai 
apie tą patį skandalą. Beje, Labertas parašė neblogai - keturiasdešimt 
šeštaisiais jis buvo atvažiavęs į Valdą ir pats atliko tyrimą. Bet štai Snou 
opusas - paprasčiausias žodžių šiukšlynas. 

- Žinau, - mechaniškai atsiliepė Benas. 

Padavėja pastatė ant staliuko naują alaus ąsotį, ir priešais Beną netikėtai 
iškilo paveikslas, nuo kurio pasidarė nejauku: štai tarp pilkšvai rudų vandens 
augalų ir planktono laisva ir nepastebima (jo nuomone), žybčiodama šen bei 
ten, plaukioja Žuvytė. Bet pasitrauk kiek į šalį ir pažvelk - triukas čia štai 
koks: ji plaukioja akvariume su auksinėmis žuvelėmis. 

Metas atsiskaitė su padavėja ir pasakė: 

- Ten, viršuje, atsitiko bjaurus dalykas. Be to, jis užstrigo miestelio 
gyventojų sąmonėje. Žinoma, kad pasakėlės apie baisumus ir žmogžudystes 
visuomet su vergišku paklusnumu yra perduodamos iš kartos į kartą... o 
mokiniai, nepaisant viso šito, verkšlena ir skundžiasi, kai tenka studijuoti 
Džordžo Vašingtono Karverio arba Džonaso Solko raštus. Bet, manau, esmė 
slypi ne tik čia. Galbūt viskas priklauso nuo geografinės anomalijos. 

- Taip, - pritarė Benas, prieš savo valią įsitraukdamas pokalbin. Mo- 
kytojas ką tik išsakė idėją, kuri tūnojo Beno pasąmonėje nuo pat tos dienos, 
kai jis sugrįžo į miestelį... galbūt ir prieš tai. - Jis stūkso ant kalvos, 
žvelgdamas į miestą iš viršaus žemyn tarsi... na, tarsi niūrus stabas, ar ką, - 
Benas trumpai sukikeno, kad pastebėjimas nuskambėtų kuo banaliau: jam 
atrodė, kad neapdairiai išsakęs tokį savo vidinį pojūtį, galbūt atveria šiam 
nepažįstamajam langelį į savo sielą. Netikėtas ir atidus Meto domėjimasis jo 
persona irgi nepagerino savijautos. 

- Stai ką reiškia talentas, - tarė mokytojas. 

- Atleiskit? 

- Jūs labai tiksliai pasakėte. Beveik penkiasdešimt metų Marsteno namas 
stebi mus iš aukšto - į mūsų smulkias nuodėmes, nusižengimus, apgavystes. 
Tarsi stabas. 

- Galbūt jis regėjo ir gerų dalykų, - padarė prielaidą Benas. 

- Mažuose miesteliuose, kur visi taip sėsliai gyvena, gero mažai. Daž- 
niausiai abejingumas, retsykiais pagardinamas atsitiktiniu, beprasmišku 


114 


arba, dar blogiau, sąmoningu pykčiu. Man regis, Tomas Vulfas apie tai 
parašė maždaug septynis svarus kūrinių. 

- Aš maniau, kad cinizmas - ne jūsų stichija. 

- Tai jūsų, o ne mano žodžiai, - Metas nusišypsojo ir gurkštelėjo alaus. 
Muzikantai, pompastiškai pasipuošę raudonais marškiniais, blizgančiomis 
liemenėmis ir kaklaskarėmis, pasitraukė nuo baro. Solistas paėmė į rankas 
gitarą ir pradėjo virpinti stygas. - Vis tiek į mano klausimą taip ir neatsakėte. 
Jūsų naujoji knyga - apie Marsteno namą? 

- Tam tikra prasme, manau, kad taip. 

- Aš kamantinėju. Atleiskite. 

- Nieko tokio, - atsakė Benas, galvodamas apie Suzaną ir pasijusdamas 
nejaukiai. - Įdomu, kur prašapo Landūnas? Jau velniažin kaip seniai išėjo. 

- Ar galėčiau, pasiremdamas trumpute mūsų pažintimi, paprašyti jūsų 
gana didelės paslaugos? Jeigu atsisakysite, visiškai jus suprasiu. 

- Zinoma, prašykite. 

- Aš vadovauju literatų būreliui, - paaiškino Metas. - Vaikai protingi, 
daugiausia vienuoliktokai ir dvyliktokai. Norėčiau jiems parodyti Žmogų, 
užsidirbantį pragyvenimui iš žodžių. Tokį Žmogų, kuris... kaip čia tiksliau 
pasakyti?.. paima Žodį ir paverčia jį kūnu. 

- Būsiu daugiau nei laimingas, - atsakė Benas, dėl pamaloninimo jausda- 
masis nesmagiai. - Ar ilgi jūsų užsiėmimai? 

- Penkiasdešimt minučių. 

- Na, man atrodo, kad per tokį laiką nesugebėsiu jums labai įkyrėti. 

- Oman, kiek Žinau, taip padaryti sekasi puikiai, - pastebėjo Metas. - Nors 
esu tikras, kad jiems anaiptol nebus nuobodu. Tuomet kitą savaitę? 

- Be abejo. Pasakykite dieną ir valandą. 

- Antradienį? Ketvirta pamoka? Nuo vienuoliktos iki be dešimties 
minučių dvylika. Nušvilpti mūsų nenušvilps, bet, įtariu, urzgiančių pilvų 
prisiklausysite kiek tinkamas. 

- Atsinešiu vatos ausims užsikimšti. 

Metas nusijuokė. 

- Labai malonu. Jeigu jums tinka, susitiksim mokytojų kambaryje. 

- Puiku. Jūs... 

- Mister Berkai? - tai buvo Džekė, mergina su galingais bicepsais. - 
Landūnas atsijungė vyrų tualete. Kaip manote... 

- A? Viešpatie, žinoma. Benai, jūs... 

- Savaime aišku. 

Jiedu pakilo ir perėjo per salę. Muzikantai vėl užgrojo - kažką apie 
vaikinus iš Maskodžio, kurie lig šiol gerbia koledžo dekaną. 

Tualete dvokė prarūgusiu šlapimu ir chlorkalkėmis. Landūnas rėmė 
sieną tarp dviejų pisuarų, o maždaug už dviejų pėdų nuo dešiniosios jo ausies 
šlapinosi kažkoks vaikinas kariška uniforma. 

Landūno burna buvo pravira, ir Benas pamanė: koks siaubingai senas 
atrodo Kreigas - senas ir sugniuždytas šaltų beformių jėgų, visiškai praradu- 
sių bet kokį švelnumą. Prisiminė su kiekviena diena artėjančią savo senatvę 
- ne pirmą kartą, bet šįsyk ta mintis jį netikėtai pitrenkė. Gerklėje užstrigęs 
gailestis vienodai priklausė 1r Landūnui, ir pačiam Benui. 

- Ką gi,- tarė Metas, - ar galėsite pakišti po juo ranką, kai šis džentelmenas 
baigs savo reikalą? 

- Taip, - atsakė Benas. Jis dirstelėjo į tingiai besitvarkantį vyrą karine 
uniforma. - Pasiskubink, drauguži, jei gali. 

- Dar ko? Jam nedega. 

Vis dėlto jis pagaliau užsisagstė kelnes ir atsitraukė nuo pisuaro, kad jie 
galėtų prieiti. 

Benas pakišo Landūnui po nugara ranką, įrėmė plaštaką po pažastimi ir 
pakėlė. Akimirkai Benas pasturgaliu prisiglaudė prie kavinės sienos ir 
pajuto, kaip toji vibruoja nuo muzikos. Visiškai atsijungęs Landūnas buvo 
sunkus kaip maišas. Pakišęs galvą po kita Kreigo ranka, Metas apkabino jį 
per juosmenį, ir vyrai išvilko Landūną už durų. 

- Ziū, Landūnas tipena, - kažkas pasakė. Pliūptelėjo juoko banga. 

- Delas turėtų jį ginti į visas keturias puses, - dūstančiu balsu suvapėjo 
Metas. - Juk žino, kuo visada baigiasi. 

Jie nukepestavo už durų, į fojė, paskui toliau, iki medinių laiptelių, 
vedančių žemyn prie automobilių stovėjimo aikštelės. 

- Atsargiau... - kriokavo Benas. - Nenusiverskime. 

Siaip ne taip nusileido nuo prieangio. Vangios Landūno kojos baladojosi 
į laiptų pakopas kaip medinės kaladės. 

- “Sitroenas"'... paskutinėje eilėje. 

Nuvilko Kreigą ten link. Dar stipriau jautėsi vėstantis oras - rytoj lapai 
turbūt nusidažys purpuru. Giliai Landūno gerklėje kažin kas kroktelėjo, o 
galva sujudėjo. 

- Ar pajėgsite paguldyti jį į lovą, kai sugrįšite pas Evą? - paklausė Metas. 

- Taip, tikriausiai. 

- Gerai. Pažvelkite, virš medžių puikiausiai matosi Marsteno namo stogo 
žirgelis. 

Benas pasižiūrėjo. Metas buvo teisus - virš tamsaus pušų horizonto 
kyšojo aštrus kampas, kasdieniniais žmogiškosios statybos kontūrais užsto- 
jantis žvaigždes. Benas atidarė užpakalines dureles ir tarė: 

- Čia. Duokit jį man. 

Suėmęs visą Landūno svorį, jis atsargiai ištiesė jį ant keleivių sėdynės ir 
uždarė dureles. Landūno galva prisispaudė pre stiklo, ir todėl ėmė atrodyti 
absurdiškai plokščia. 

- Antradienį vienuoliktą? 

- Taip, aš būsiu. 

- Dėkoju. Ir už pagalbą Landūnui ačiū. 

Metas ištiesė ranką. Benas ją paspaudė. 

Po to atsisėdo į automobilį, užvedė variklį ir pasuko atgal į miestą. Vos 
už medžių išnyko pakelės kavinės neoninė iškaba, plentas pasidarė tuščias 
ir tamsus. Benas pamanė: tokią valandą keliais valkiojasi šmėklos. 

Už jo knirktelėjęs sudejavo Landūnas, ir Benas sudrebėjo. “Sitroenas" 
vos pastebimai šustelėjo į šalį. 

“Kas gi čia man kvoštelėjo į galvą? 

Klausimas liko be atsako. 

Benas atidarė šoninį langelį ir pasuko jį taip, kad šaltas vėjas pakeliui į 
namus pūstų tiesiai į Landūną; tuo metu, kai jie įriedėjo į Evos Miler kiemą, 
Landūnas iš dalies atsigaivaliojo, bet tarytum plaukiojo tirštoje migloje. 

Klupinėdamas Benas užtempė jį užpakalinio priebučio laipteliais į virtu- 
vę, blankiai apšviestą fluorescencine krosnies lempele. Landūnas suvaitojo, 
paskui žemu gerkliniu balsu subambėjo: 

- Ji nuostabi mergina, Džekai, o ištekėjusios bobos - jos Žino... žino... 

Hole išryškėjo šešėlis - Eva. Su senu dygsniuotu chalatu ji atrodė labai 
stambi, ant bigudi susuktus plaukus dengė plonas tinklinis šalikėlis. Naktinis 
kremas darė jos veidą blyškų ir vaiduoklišką. 

- Edai, - tarė ji. - Ach, Edai. Tu vėl varai savo, ar ne? 

Išgirdęs jos balsą, Landūnas šiek tiek pramerkė akis ir vos ne vos 
šyptelėjo. 

- Vėl, vėl, vėl, - suvebleno jis. - Kas gali geriau Žinoti, jei ne tu. 

- Pajėgsite nuvesti jį viršun, į kambarį? - paklausė Eva Beno. 

- Gal nepatrūksiu. 

Jis stipriau apkabino Landūną ir sugebėjo jį užvilkti laiptais aukštyn, 
paskui koridoriumi iki kambario bei paguldyti lovon. Tą pačią akimirką 
sąmonės požymiai išnyko, ir Kreigas nugrimzdo į gilų miegą. 

Benas minutėlę luktelėjo apsidairydamas. Kambarys buvo švarus, be- 
veik sterilus, daiktai sutvarkyti kaip kareivinėse - pedantiškai. Emęs plušėti 
prie Landūno batų, už nugaros išgirdo Evos Miler balsą: 

- Nesirūpinkite, Misteri Mirsai. Jei nonte, galite lipti į viršų. 

- Bet jį reikia... 

- Aš nurengsiu, - jos balsas buvo rimtas ir kupinas oraus, santūraus 
liūdesio. - Nurengsiu, ištrinsiu spiritu, o ryte padėsiu atsipagirnioti. Buvo 
laikai, kai man dažnokai tekdavo šitai daryti. 

- Gerai, - tarė Benas ir neatsisukdamas patraukė viršun. Savo kambaryje 
jis lėtai nusirengė, pamanė, kad reiktų palįsti po dušu, bet šio sumanymo 
atsisakė. Įlipo lovon ir ilgai tysojo nemiegodamas, apžiūrinėdamas lubas. 


Šeštas skyrius 
VALDA (II) 

Ruduo ir pavasaris į Zalės Valdą ateidavo lygiai taip pat netikėtai, kaip 
tropinės aušros ir saulėlydžiai - demarkacinė linija galėjo pasirodyti esanti 
vienos dienos pločio. Bet pavasaris - ne pats gražiausias metų laikas 
Naujojoje Anglijoje: jis pernelyg trumpas ir vangus, pernelyg greitai pasidaro 
piktas ir siautulingas. Betirbalandyje pasitaiko dienų, kurios lieka atmintyje 
net po to, kai užmiršti žmonos prisilietimą arba jausmą, patirtą bedantei 
kūdikio burnytei suspaudus spenelį. Užtat apie gegužės vidurį saulė pakyla 
iš ryto rūko valdinga ir galinga; taigi septintą auštant, sustojęs ant viršutinės 
savo priebučio laiptelių pakopos su pietų paketėliu rankoje, Žinai: aštuntą 
valandą rasa ant žolės išdžius, o jeigu gyvenvietės keliuku pravažiuos 
mašina, ore geras penkias minutes nejudėdamas kybos dulkių debesis. Pirmą 
valandą dienos trečiasis fabriko aukštas įkais iki 35 laipsnių, per pečius ims 
tekėti prakaitas ir didėjanti dėmė prilipdys marškinius prie pečių - tiesiog 
kaip liepos mėnesį. 

Bet štai ateina ruduo, spyriu žemiau juostos išguja klastingą vasarą (taip 
atsitinka kiekvienąsyk, vos tik rugsėjis persirita į antrąją pusę) ir iš pradžių 
svečiuojasi kaip geras bičiulis, be kurio tu nuobodžiavai. Įsikuria jis ilgam 
- taip senų laikų draugas, įsitaisęs tavo mėgiamiausiame krėsle, išsitrauktų 
pypkę, išrūkytų ją ir popiečio valandą užpildytų pasakojimais, kur pabuvojo 
ir ką veikė per tą laiką, kuris praslinko nuo paskutiniojo jūsų susitikimo. 

Ruduo apsistoja visam spaliui, o kai kuriais metais - netgi lapkričiui. Virš 
galvos diena iš dienos matosi aiški, ryški padangės žydrynė, kuria (visuomet 
iš vakarų į rytus) plaukia ramūs balti debesų laivai su pilkos spalvos kiliais. 
Dienomis pakyla nesuvaldomas vėjas, jis stumte stumia jus, kai Žingsniuo- 
jate keliu, o po kojomis gurgžda neapsakomai margaspalviai nukritusių lapų 
kauburėliai. Nuo šio vėjo atsiranda maudžiantis skausmas, tačiau ne kauluo- 
se, o kažin kur daug giliau. Galimas dalykas, žmogaus sieloje jis paliečia 
kažką labai archaiško, kokią nors atminties stygelę apie klajones ir persikė- 
limus iš vienos vietos į kitą, ir toji perspėjamai skimbčioja: (į kelionę - arba 
žūsi... į kelionę - arba žūsi...). Vėjas plakasi į neįveikiamas jūsų namo sienas 
bei langus ir kaukdamas pastogėse perduoda bevaisį savo jaudulį, tad 
anksčiau ar vėliau tenka mesti visus reikalus ir iškišti nosį lauk apsižvalgyti. 
O popiet, vakarop, galima išeiti priebutin arba nusileisti į kiemą ir stebėti, 
kaip per Grifeno ganyklas aukštyn į Mokyklos kalvą skuba debesų šešėliai 

- šviesa, tamsa, šviesa, tamsa, tarytum dievai atidarinėtų ir uždarinėtų 
langines. Galima pamatyti, kaip rykštenė, gyvybingiausias, kenksmingiau- 
sias ir gražiausias Naujosios Anglijos augalas, linksta nuo vėjo, nelyginant 
didelis, tylon nugrimzdęs maldininkų susibūrimas. Ir jeigu negirdėti nei 
mašinų, nei lėktuvų, jeigu miškais į vakarus nuo miesto nesivalkioja koks 
nors dėdulė Džo, bumpsėdamas iš šautuvo, jeigu tylą trikdo tik lėtas jūsų 
paties širdies plakimas, galite išgirsti ir kitą garsą - balsą gyvenimo, baigian- 
čio eilinį savo ratą ir laukiančio pirmojo sniego, idant galėtų užbaigti ritualą. 


Ta pirmoji rudens diena (tikro rudens, ne kalendorinio) išpuolė spalio 
dvidešimt aštuntąją - diena, kai Harmonihilo kapinėse laidojo Denį Gliką. 

Bažnyčioje laikė pamaldas tik artimiesiems, bet apeigos kapinėse buvo 
atviros visiems miestelėnams, taigi Žmonių susirinko nemažai - klasės 
draugai, smalsuoliai ir dar seniai, kurie jausdami savo gyvenimo saulėlydį 
patiria mažne neįveikiamą potraukį laidotuvėms. 

Bernso keliu, kuris vijosi aukštyn šlaitu ir dingo iš akiračio už kitos 
kalvos, važiavo ilga mašinų virtinė. Nepaisant dienos vaiskumo, visi buvo 
įsijungę Žibintus. Priekyje riedėjo Karlo Formeno katafalkas. Jis buvo pilnas 
gėlių, kurios šmėžavo pro užpakalinius langus. Už jo - Tonis Glikas 
šešiasdešimt penktųjų metų “Merkurijumi"; nulūžęs duslintuvas kriokė ir 
gadino orą. Įkandin važiavo keturi automobiliai su abiejų pusių giminaičiais; 
tarp jų buvo grupelė, atkakusi net iš Oklahomos, iš pačios Talsos. Dar šiame 
keliu besidriekiančiame, žibintais pliskinančiame korteže važiavo: Markas 
Pitris (berniukas, pas kurį Ralfas su Deniu keliavo tą vakarą, kai dingo 
Ralfas) su tėvu ir motina, Ričis Bodinas su šeima, Meiblė Verts viename 
automobilyje sų Misteriu ir misis Nortonais (įsitaisiusi ant užpakalinės 
sėdynės, ji pastatė tarp ištinusių kojų lazdelę ir leidosi be atokvėpio pasakoti 
apie visas laidotuves, kuriose jai teko buvoti nuo pat 1930-ųjų metų), 
Lesteris Dorhemas su žmona Heneta, Polas Meiberis su žmona Glinise, 
Petas Midleris, Džo Kreinas, Vinas Apšo ir Klaidas Korlisas - šis ketvertas 
važiavo automobilyje, už kurio vairo sėdėjo Miltas Krosenas (prieš išvyks- 
tant, Miltas atidarė šaldytuvą ir susėdę į savo įprastas vietas jie pasidalijo tarp 
savęs šešias alaus skardines). Kitoje mašinoje - Eva Miler su dviejomis 
artimomis draugėmis, kurios taip ir neištekėjo, Loreta Starčer ir Roda 
Korles, o paskui jas - Parkinsas Džilespis su padėjėju Noliu Gardneriu 
vietiniu policijos automobiliu (Parkinso “Fordu"' su prismeigta statulėle prie 
prietaisų skydelio). Lorensas Kroketas važiavo su savąja silpnos sveikatos 
žmona, toliau - Čarlsas Roudsas, pikčiurna autobuso vairuotojas, kuris iš 
principo dalyvaudavo visose laidotuvėse, o už jo - Čarlso Grifeno šeimyna: 

žmona ir du sūnūs, Helas ir Džekas (paskutinieji iš atžalų, dar tebegyvenan- 
tys namuose). 

Siandien anksti ryte Maikas Rajersonas su Rojalu Snou iškasė kapą, o 
išmestą į viršų drėgną žemę uždengė dirbtinės žolės juostomis. Pagal 
ypatingą Gliko užsakymą Maikas uždegė Amžinąją Ugnį ir prisiminė, kas 
toptelėjo jam į galvą šįryt: Rojalas tarsi ne savo kailyje. Paprastai, prieš 
pradedant dirbti, Snou žarstyte žarstė juokelius ir daineles (gergždžiantis 
netikslus tenoriukas: “Įsuks tave jie įkapių drobelėn, nuleis kartu su ja giliai 
žemelėn"'), bet šį rytą Rojalas atrodė kaip niekad tylus. “Gal pagirioja, ar ką, 
- pamanė Maikas. - Tikrai, jis vakar su tuo savo draugeliu Pitersu visą vakarą 
prakiurksojo pas Delą". 

Prieš penkias minutes pastebėjęs, kad maždaug už mylios apačioje per 
kalvą persirito Karlo Formeno katafalkas, Maikas atlapojo plačius kalinėto 
metalo vartus ir dirstelėjo viršun, į aukštus smaigus - šiuo įpročiu jis užsikrėtė 
nuo to laiko, kai rado ant jų Doką. Palikęs vartus atidarytus, jis grįžo prie 
naujai iškasto kapo, kur jau laukė tėvas Donaldas Kalahenas, Zalės Valdos 
parapijos klebonas. Ant jo pečių buvo uždėta stula, o rankose - Biblija, 
atversta ties apeigomis prie mirusio vaiko kapo. Maikas žinojo: jas vadina 
“trečiuoju sustojimu"'. Pirmasis - mirusiojo namai, antrasis - mažytė Sven- 
tojo Andriejaus katalikų bažnytėlė. Paskutinis sustojimas - Harmonihilas. 
Viskas taip ir yra. 

Maiko kūnu perbėgo lengvas virpulys, ir jis nuleido akis į ryškią 
plastikinę žolę, nesuprasdamas, kodėl tokia žolė - būtinas kiekvienų laido- 
tuvių priedas. Atrodė, kokia buvo iš tiesų: pigia gyvenimo imitacija, taktiškai 
pridengianti sunkius paskutinės prieglobos žemės grumstus. 

- Važiuoja, šventasis tėve, - tarė Maikas. 

Kalahenas buvo aukštas raudonskruostis vyras skvarbiomis mėlynomis 
akimis ir Žilstelėjusiais plieno spalvos plaukais. Rajersonui, kuris nebuvo 
bažnyčioje nuo to laiko, kai suėjo šešiolika, jis patiko labiau už visus kitus 
vietinius šamanus. Džonas Groginsas, metodistų bažnyčios vadovas, buvo 
senas veidmainis stuobrys, o Patersonas iš Paskutiniosios Dienos Sventųjų 
ir Kristaus Pasekėjų bažnyčios - kvaišas kaip į bičių drevę įsisukęs lokys. 
Prieš dvejus ar trejus metus, per vieno diakono laidotuves, Patersonas 
susijaudinęs ėmė voliotis ant žemės. Tėvo Kalaheno šalininkams jis atrodė 
pakankamai malonus - laidotuvės su juo teikdavo nusiraminimą, vykdavo 
ramiai ir visuomet greitai. Rajersonas abejojo, kad visos šios raudonos 
kraujagyslės ant Kalaheno skruostų ir nosies trūkinėja nuo meldimosi, bet 
Jeigujis kada tyliai ir prisiliesdavo prie butelio - kas galėtų jam dėl to pikišti? 
Pasaulis sutvarkytas taip, kad belieka stebėtis, kaip visi šie pamokslininkai 
neužbaigia savo dienų psichiatrinėse ligoninėse. 

- Ačiū, Maikai, - padėkojo Kalahenas ir pažvelgė į vaiskų dangų. - Bus 
nelengva. 

- Tikriausiai. Ar ilgai? 


120 


- Nedaugiau kaip dešimtį minučių. Aš neketinu užtęsti tėvų kančių. Jiems 
prieš akis dar daug sielvarto. 

- Gerai, - tarė Maikas ir patraukė į tolimąjį kapinių kraštą. Jis peršoks 
akmeninę tvorelę, nueis į mišką ir suvalgys vėlyvus pietus. Iš 11gos patirties 
Maikas žinojo: paskutinis dalykas, ką gedintys giminės ir artimieji norėjo 
matyti trečiajame sustojime, - tai besiilsintis duobkasys su žemėtais drabu- 
žiais. Jis tarsi gadino spinduliuojantį nemirtingumo ir perlais švytinčių vartų 
paveikslą, kurį piešė pastorius. 

Prie užpakalinės kapinių tvoros Maikas sustojo ir pasilenkė apžiūrėti 
priekin pargriuvusį skalūninį antkapį. Jis pakėlė plokštę 1r kai nubraukė nuo 
įrašo žemes, vėl pajuto lengvą šiurpuliuką: 


HUBERTAS BARKLIS MARSTENAS 
1889 spalio 6 - 1939 rugpjūčio 12 


Tai Angelas Mirties, 
kursai anapus aukso vartų 
Žibintą bronzos laiko, 
savęsp pasišaukė Tave 
tamson praamžių vandenų 


O po šiomis eilutėmis trisdešimt šešių Žiemų ir vasarų beveik nutrintas 
palinkėjimas: 


Leisk jam, Viešpatie, ilsėtis ramybėje 


Maikas Rajersonas patraukė į mišką pasėdėti prie upelio ir užkąsti, tačiau 
jo taip ir neapleido neaiškus nerimas, kurio priežasčių jis niekaip negalėjo 
suprasti. 

Kai tėvas Kalahenas dar tik pradėjo studijuoti seminarijoje, draugas 
padovanojo jam šilkiniais siūlais išsiuvinėtą įrašą. Anomis dienomis šis 
įrašas Kalahenui kėlė baimingą juoką, bet bėgant metams atrodė vis teisin- 
gesnis ir vis mažiau šventvagiškas: “Viešpatie, suteik man TVIRTYBĖS 
susitaikyti su tuo, ko nepajėgiu pakeisti, ATKAKLUMO keisti tai, ką galiu, 
ir SEKMES nesidulkinti pernelyg dažnai. Visa tai buvo parašyta senu 
anglišku šriftu tekančios saulės fone. 

Dabar, stovėdamas prieš tuos, kurie apraudojo Denį Gliką, jis vėl 
prisiminė šį seną devizą. 

Du dėdės 1r berniuko pusbroliai išnešė karstą ir nuleido ant Žemės. 
Mardžerė Glik, dėvinti juodu paltuku ir juoda skrybėlaite su vualiu, per kurio 
skylutes baltavo į varškę panašus veidas, stovėjo linguodama ir įsikibusi į 
rankinuką kaip į gelbėjimosi ratą. Tėvas rūpestingai laikė apkabinęs ją per 
pečius. Tonis Glikas stovėjo atskirai nuo Žmonos, sukrėstas jo veidas 
atspindėjo visišką minčių sumaištį. Per giedojimą bažnyčioje jis kelis kartus 
ėmė dairytis į šalis, tarsi norėdamas įsitikinti iš tikrųjų esąs tarp šių Žmonių. 
Tonio veidas atrodė lyg žmogaus, kuris yra įsitikinęs, jog sapnuoja. 

“Bažnyčia šio sapno nenutrauks, - pamanė Kalahenas, - kaip nenutrauks 
jokia ramybė, atkaklumas ir sėkmė pasaulyje. O prisidulkinti Glikas jau 
spėjo". 

Jis pašlakstė karstą ir kapo duobę švęstu vandeniu, pašventindamas juos 
amžiams amžiniesiems. 

- Dieve Tėve! Per Tavo malonę tikėjime pragyvenusieji amžiną atilsį 
gauna. Palaimink šį kapą ir pasiųsk Savo angelą saugoti jį. Kai atiduosime 
Danielo Gliko kūną žemei, apšviesk jį Savo veido šviesa ir su kitais Savo 
šventaisiais leisk jam džiaugtis tavimi amžinai. Vardan Kristaus, Viešpačio 
mūsų, amen. 

- Amen, - sumurmėjo susirinkusieji, ir vėjas nunešė žodžių nuotrupas. 
Tonis Glikas žvalgėsi plačiai atvertomis baugščiomis akimis. Jo žmona laikė 
užspaudusi burną nosinaite. 

- Tikėdami Jėzumi Kristumi, mes su didžia pagarba atiduodame šio vaiko 
kūną kapui. Pasimelskime tikėdami Viešpačiu, suteikiančiu gyvybę visa 
kam gyvam - teiškelia jis šį mirtingą kūną iki tobulybės ir teįsako šventie- 
siems angelams priimti jo sielą ir nuvesti ją į rojaus prieglobstį. 

Jis pervertė apeigyno puslapį. Trečiojoje minios eilėje, išsidėsčiusioje 
plačios pasagos forma, ėmė kimiu balsu kūkčioti kažkokia moteris. Toli 
miške, už kapinių, sučirškė paukštis. 

- Pasimelskime už mūsų brolį Danielą Gliką savo Viešpačiui Jėzui 
Kristui, - tarė tėvas Kalahenas, - kuris skelbė: “Aš - prisikėlimas ir gyveni- 
mas. Kas tiki manimi - gyvens ir po mirties, taip pat, kaip bet kuris gyvasis, 
nusigręžęs nuo manęs, kentės amžinos mirties kančias". Viešpatie, Tu 
apverkei mirtį Lozoriaus, Savojo draugo - tad palengvink ir mūsų skausmą. 
Meldžiame tikėdami. 

- Viešpatie, išgirsk mūsų maldą, - atsiliepė katalikai. 

- Tu prikėlei mirusįjį, tad suteik ir mūsų broliui Danielui amžinąjį 
gyvenimą. Meldžiame tikėdami. 

- Viešpatie, išgirskk mūsų maldą, - atsiliepė minia. Tonio Gliko akyse 
tarytum kažin kas nušvito - galbūt apreiškimas. 

- Mūsų brolis Danielas nuskaidrintas krikšto, suteik jam Savo visų 
šventųjų broliją. Meldžiame tikėdami. 

- Viešpatie, išgirsk mūsų maldą. 

- Jis ragavo Tavo kūno ir kraujo, dovanok tad vietą jam už Savo dangaus 
karalystės stalo. Meldžiame tikėdami. 

- Viešpatie, išgirsk mūsų maldą. 

Mardžerė Glik vaitodama ėmė linguoti. 

- Paguosk sielvarte mūsų dėl brolio mirties, tebūna tikėjimas mums 
atrama, 0 amžinasis gyvenimas - viltis mūsų. Meldžiame tikėdami. 

- Viešpatie, išgirsk mūsų maldą. 

Kunigas užvertė apeigyną. 

- Pasimelskime tad, kaip Viešpats mus mokė, - ramiai tarė jis. - Tėve 
mūsų, kursai esi danguje... 

- Ne! - veriančiai sušuko Tonis Glikas ir ėmė brautis pirmyn. - Neleisiu 
užversti savo vaiko žemėmis! 

Bandžiusieji sulaikyti jį už rankų pavėlavo. Tonis sekundę sverdėjo ant 
kapo duobės krašto, paskui dirbtinė žolė susiraukšlėjo, jis įvirto duobėn ir 
bauginančiai sunkiu trenksmu nugriuvo ant karsto. 

- Deni, išlįsk! - suklykė Tonis. 

- Jergutėliau! - ištarė Meiblė Verts ir prispaudė prie lūpų juodą šilkinę 
gedulingą nosinaitę. Sviesios akys godžiai siurbė regimą vaizdą - taip voverė 
kaupia Žiemai riešutų atsargą. 

- Deni, po paraliais, tuoj pat liaukis kvailioti, kad tave kur velniai griebtų. 

Tėvas Kalahenas linktelėjo dviems vyriškiams, kurie nešė karstą, ir tie 
žingtelėjo pirmyn. Tačiau besispardantį, klykiantį ir stūgaujantį Gliką pavy- 
ko ištraukti iš duobės tik po to, kai padėjo dar trejetas, tarp jų ir Parkinsas 
Džilespis bei Nolis Gardnens. 

- Deni, tuoj pat liaukis! Tu išgąsdinai mamą! Paragausi tu man beržinės 
košės! Leiskite! Leiskite... prie mano berniuko... leiskite, rupūžės... achhh, 
Viešpatie... 

- Tėve mūsų, kurs esi danguje... - vėl pradėjo Kalahenas, ir kiti balsai ėmė 
kartoti iš paskos, pakylėdami žodžius į abejingą dangaus skliautą. 

- „„teesie šventas Tavo vardas, teateinie Tavo karalystė, teesie Tavo 
valia... 

- Deni, prieik prie manęs, girdi? Tu girdi mane? 

- „„kaip danguje, taip ir žemėje. Kasdienės mūsų duonos duok mums 
šiandien ir atleisk mums... 

- Dennnniii... 

- „mūsų kaltes, kaip ir mes atleidžiame savo kaltininkams... 

- Jis nenumirė, nenumirė, paleiskite mane, šikniai nelaimingi... * 

- Ir neleisk mūsų gundyti, bet gelbėk mus nuo pikto. Vardan Dievo 
Tėvo, ir Sūnaus, ir Sventosios Dvasios, amen. 

- Jis nemirė, - klykčiojo Tonis Glikas. - Negali to būti. Jam, po paraliais, 
tik dvylika metų. 

Jis baisiai įsiraudojo ir nepaisydamas jį laikiusių vyrų pasviro priekin, 
sugniuždytu, ašaromis pasruvusiu veidu. Parkritęs ant kelių prie Kalaheno 
kojų, Tonis žemėtomis rankomis įsikibo kunigui į kelnes. 

- Prašau jus, grąžinkite mano berniuką. Prašau baigt mane kvailinti. 

Kalahenas švelniai suėmė delnais jo galvą. 

- Pasimelskime, - tarė. 

Tampomas gniuždančio kūkčiojimo, Glikas prisišliejo prie šventiko 
klubų. 

- Viešpatie, paguosk šį Žmogų ir jo žmoną jų sielvarte. Tu nuskaidrinai 
šį vaiką krikšto vandeniu ir davei jam naują gyvenimą. Ateis laikas, ir galbūt 
mes prisijungsime prie jo amžiams, patirdami dangaus palaimą. Meldžiam 
vardan Jėzaus. Amen. 

Kalahenas pakėlė galvą ir pamatė, kad Mardžerė Glik prarado sąmonę. 

Kai visi išvažiavo, Maikas Rajersonas grįžo ir prisėdo ant atviro kapo 
krašto pabaigti valgyti sumuštinį ir sulaukti, kol grįš Rojalas Snou. 

Laidojo ketvirtą valandą, o dabar buvo beveik penkios. Sešėliai pailgėjo, 
įkypūs saulės spinduliai skverbėsi pro aukštus ąžuolus vakaruose. Tas 
mulkis Rojalas žadėjo vėliausiai grįžti penkiolika po ketvirtos - tai kurgi jis? 

Sumuštinis buvo su sūriu ir “Bolonijos"" dešra - mėgstamiausias Maiko 
derinys. Beje, kitokių jis sau ir neruošdavo: tai irgi vienas iš viengungiško 
gyvenimo malonumų. Jis baigė kramtyti ir krestelėjo rankas, keletą duonos 
trupinių numesdamas ant kapo. 

Jį kažkas stebėjo. 

Maikas šitai patyrė netikėtai, vien savo nuojauta. Jis įdėmiai apžvelgė 
kapines plačiai atmerktomis, baugščiomis akimis. 

- Rojalai? Tu čia, Rojalai? 

Jokio atsako. Medžiuose, priversdamas paslaptingai juos šnarėti, alsavo 
vėjas. Prie akmeninio aptvaro, judančiame šakelių šešėlyje, Maikas įžiūrėjo 
Huberto Marsteno antkapį 1r staiga pamanė apie Vino šunį, užkabintą ant 
geležinių kapinių vartų. 

Akys. Negyvos, be emocijų. Stebinčios. 

TAMSA, NEUZKLUPK CIA MANĘS. 

Tarsi išgirdęs kažkieno balsą, Maikas išsigandęs pašoko. 

- Velniai tave griebtų, Rojalai, - šiuos žodžius jis ištarė balsu, bet ramiai, 
jau nemanydamas, kad Rojalas yra kažkur netoliese ir netrukus sugrįš. Teks 
baigti vienam, o vienas sugaiš labai daug laiko. 

Iki sutems gali nesusidoroti. 

Maikas ėmėsi darbo, nesistengdamas suprasti jį apėmusio siaubo, nesusi- 
mąstydamas, kodėl jaučiasi tarsi nesavame kailyje dėl darbo, kuris anksčiau 

jo niekuomet netrikdė. Greitai, nedarydamas jokių nereikalingų judesių, 
nuvilko šalin dirbtinės žolės juostas ir tvarkingai sulankstė. Persimetęs per 
ranką, Maikas nunešė jas už vartų, kur stovėjo automobilis. Vos atsidūrė už 
kapinių ribos, ir nemalonus jausmas, tarsi jį kas nors sektų, išnyko. 

Padėjęs į pikapo kėbulą žolę, Maikas pasiėmė kastuvą, patraukė atgalios 
ir... sulėtino žingsnį. Jis įdėmiai įsispitrijo į atvirą kapą, kurs, atrodė, iš jo 
šaiposi. 

Maikui toptelėjo, kad persekiojimo pojūtis dingo, vos iš jo akiračio 
išnyko prie duobės dugno besiglaudžiantis karstas. Umai jo vaizduotėje 
šmėstelėjo Denio Gliko veidas atmerktomis akimis ant šilkinės pagalvėlės. 
Ne, kokios čia kvailystės. Akis jiems užspaudžia. Jis ne kartą matė šitai 
darant Karlą Formeną. “Zinomas reikalas, gumos klijais, - kartą prisipažino 
Karlas. - Kas norėtų, kad lavonai mirkčiotų susirinkusiems, tiesa?" 

Maikas pakabino kastuvu žemės ir švystelėjo duobėn. Pasigirdo sunkus 
duslus smūgis. Maikas sumirksėjo. Nuo šio garso jo nugara perėjo šiurpas. 
Atsitiesė ir nusistebėdamas pažvelgė į gėles. Mėto pinigus pavėjui, kad juos 
kur. Rytoj viską užklos geltoni ir raudoni krintančių lapų gniutulai. Ką gali 
duoti šios gėlės? Tai pranoko Maiko supratimą. Na, jei sumanei švaistyti 
pinigus, paaukok juos Nelaimingų atsitikimų draugijai arba “dešimtcenti- 
ninkų maršui"', galų gale labdaringai moterų organizacijai. Vis šiokia tokia 
nauda. 

Jis numetė žemyn dar vieną kastuvą Žemės ir vėl sustojo. 

Karstas - irgi nereikalingos išlaidos. Puikus raudonmedžio karstas ma- 
žiausiai kainuoja tūkstantį žalių, ir štai užkas jį žemėmis. Glikai turi pinigų 
ne daugiau už kitus - ar duoda kas vaikams laidotuvių draudimą? Ko gero, 
išsileido iki paskutinio siūlelio... dėl dėžės, kurią užkas po žeme. 

Maikas pasilenkė, pakabino kastuvu žemės ir nenoromis švystelėjo 
duobėn. Vėl tas siaubingas, nepaliekantis vilties, kurtus smūgis. Karsto 
dangtis jau apibiro drėgna Žeme, bet poliruotas raudonmedis pro ją vis dar 
tebeblizgėjo... tarsi priekaištaudamas. 

Užteks į mane spoksoti. 

Jis vėl pasėmė Žemės (ne itin daug) ir įmetė duobėn. 

Bach. 

Sešėliai smarkiai ištįso, Maikas nustojo dirbęs, pakėlė akis ir pamatė 
Marsteno namą su abejingai uždarytomis langinėmis. Rytinis jo šonas -- tasai, 
kuris pirmasis pasveikindavo dienos šviesą - žvelgė Žemyn, tiesiai į metali- 
nius kapinių vartus, kur... 

Maikas eilinį kartą prisivertė pakabinti kastuvu Žemės ir švystelėti ją 
duobėn. 

Bach. 

Žemė srovelėmis biro per kraštus, užpildydama žalvarinius lankstus. 
Jeigu dabar kas nors atidarytų karstą, pasigirstų aštrus girgždesys bei 
džerškėjimas, kurie paprastai lydi atveriamas rūsių duris. 

Liaukis į mane spoksojęs, velniai rautų. 

Jis vėl ėmė kasti, bet mintis pasirodė pernelyg sunki, ir Maikas nusprendė 
minutėlę pailsėti. Sykį (gal “National Enguirer'' ar kur kitur) jis perskaitė 
apie vieną teksasietį biznierių, kuris vertėsi nafta. Testamente tasai keistuolis 
reikalavo, kad būtų palaidotas naujutėlaičiame kadilake “Kupe de Vi!". Taip 
ir padarė. Kapą išrausė sprogdindami gruntą, o automobilį duobėn nuleido 
kranu. Salyje žmonės kur nepažvelgsi važinėja senais subyrėjusiais grioz- 
dais, o kažkokią turtingą kiaulę laidoja už dešimtis tūkstančių kainuojančio 
automobilio vairo... | 

Staiga Maikas pasipurtė ir žingtelėjo atatupstas, šiek tiek mataruodamas 
galva. Atrodė, kad jį... na... apėmė transas? Pojūtis, neva jį kažkas seka, dar 
labiau sustiprėjo. Dirstelėjo į dangų, ir su nerimu teko pripažinti, jog jis 
darėsi vis tamsesnis. Laikrodis rodė dešimt minučių po šešių. Viešpatie, 
praslinko valanda, o jis ir penkių kastuvų į duobę neįmetė! Maikas pasilenkė 
ir vėl ėmėsi darbo. Stengėsi apie nieką negalvoti. Bach,bach,bach. 
Dabar žemė, atsimušdama į medį, dundėjo dusliau. Ji rudomis srovelėmis 
slydo nuo apipilto karsto dangčio. Dar šiek tiek, ir po žeme pasislėps 
skląsčiai su spyna. 

Skląsčiai su spyna. 

Bet, Viešpatie, kam reikia karste spynos? Gal jie mano, kad kas nors 
pamėgins į jį patekti? Turbūt todėl, nes juk negalėjo manyti, kad kas nors 
bandys išlipti lauk... 

- Užteks į mane dėbsoti, - tarė Maikas Rajersonas balsu ir pajuto, kaip 
širdis lipa aukštyn prie gerklės. Nelauktai netikėtai kilo nenumaldomas 
noras bėgti iš šitos vietos, dumti tiesiai į miestelį. Tik didelėmis valios 
pastangomis Maikui pavyko nusiraminti. Pamanyk! Paprasčiausia saviap- 
gaulė. Kas dirbdamas kapinėse nė sykio nevirptelėjo? Visa tai Maikui 
priminė kažin kokį siaubo filmą: guli gal dvylikos metų berniūkštis, kurį 
reikia užberti žemėmis, o jis sprogina akis... 

- Viešpatie, užteks! - šūktelėjo Maikas ir kraupiomis akimis paskersakia- 
vo aukštyn, į Marsteno namą. Dabar saulė apšvietė tik namo stogą. Buvo 
penkiolika po šešių. Maikas puolė darbuotis dar greičiau. Pasilenkti. Įbesti 
kastuvą žemėn. Išversti rudą gurvuolį. Ir negalvoti, apie nieką negalvoti. Bet 
pojūtis, tarsi jį kas nors stebėtų, greičiau didėjo nei silpo, ir kiekvienas Žemės 
kastuvas atrodė sunkesnis. Stai jau ir dangtis pranyko po gruntu, bet pro 
žemės dangą vis dar prasimušė karsto kontūrai. 

Maiko galvoje nei iš šio, nei iš to, kaip šitai retsykiais pasitaiko, 
suskambo katalikiška malda prie mirusiojo. Sėdėdamas prie upelio ir pietau- 
damas, jis girdėjo, kaip ją skaitė tėvas Kalahenas... ir dar girdėjo berniuko 
tėvo riksmus. 

Tad pasimelskime už savo brolį mūsų Viešpačiui, mūsų Jėzui Kristui, 
kuris skelbė... 

(Tėve mano, tad padėk man dabar.) 

Maikas stabtelėjo ir permetė kapą bereikšmiu žvilgsniu. Kapas buvo 
gilus. Labai gilus. Jame ėmė kauptis artėjančios nakties šešėliai kaip kažin 
kas pikta ir gyva. O dar kasti ir kasti. Užpilti duobę iki sutemstant nepavyks. 
Nėužką. 

Aš - prisikėlimas ir gyvenimas. Kas tiki manimi, ir po mirties gyvens... 

(Musių valdove, tad padėk man dabar!) 

Taip, atmerktos akys. Stai iš kur tas pojūtis, tarsi jį kas nors stebėtų. 
Karlas pagailėjo gumos klijų, ir dabar jos prasivėrė tarsi langinės. Glikų 
bemiūkštis spokso į Maiką. Reikia ką nors daryti. 

„Ir visiems gyviesiems, kurie tiki manimi, niekuome! neteks kentėti 
amžinos mirties kančių... 

(Štai atnešiau tau pradvisusios mėsos, dvokiantį kūną.) 

Išmesti iš kapo žemę. Šit ką reikia padaryti. Vėl atkasti kapą, kastuvu 
numušti spyną, atverti karstą ir užmerkti šias klaikias, nejudrias, jo nepalei- 
džiančias akis. Specialių klijų Maikas neturėjo, bet kišenėje gulėjo dvi 
monetos po dvidešimt penkis centus. Tiks. Sidabras. Taip, berniukui reika- 
lingas sidabras. 

Saulė kybojo virš Marsteno namo stogo, vos liesdama miestelio vakaruo- 
se rymančių aukščiausių ir seniausių eglių viršūnėles. Net užvertomis 
langinėmis namas, atrodė, spokso į Maiką. 

Tuprikėlėi mirusįjį, tad suteik mūsų broliui Danielui amžinąjį gyvenimą. 

(4š atnešiau tau auką. Kairiaja ranka ją atnešiau.) 

Maikas Rajersonas staiga įšoko duobėn ir kaip paklaikęs ėmė darbuotis 
kastuvu. Žemė lėkė aukštyn tarsi nuo sprogimų. Pagaliau kastuvo ašmenys 
atsitrenkė į medį. Rajersonas apvalė žemę iš kraštų, paskui priklaupė ant 
kelių ir smūgis po smūgio ėmė daužyti žalvarinį spynos lankelį. 

Prie upelio supliuškėjo varlės, sutemose ėmė giedoti lėlys ir kažkur 
netoliese suklykė naktiniai paukščiai. 

Šešios valandos penkiasdešimt minučių. 

“Ką aš darau? - paklausė pats savęs. - Susimildami pasakykit, ką aš 
darau?" 

Jis klūpojo ant karsto dangčio ir stengėsi apmąstyti savąjį klausimą... bet 
anapus sąmonės kažkas ragino: greičiau, greičiau, saulė leidžiasi... 

Tamsa, neužklupk manęs čia. 

Užsimojo kastuvu ir paskutinįsyk stuktelėjo per spyną. Toji lūžo. Per 
paskutinę sąmonės prošvaistę Maikas žvilgtelėjo aukštyn. Iš purvino, pra- 
kaito srovelėmis išvagoto veido nejudėdami spoksojo pabrinkę balti akių 
ratilai. 

Danguje sutvisko Venera. 

Sunkiai alsuodamas, Maikas išsitiesė kiek ilgas ant pilvo 1r pagrabinėjo 
pirštais, ieškodamas karsto dangtį prilaikančių skląstelių. Juos apčiuopęs, 
atidarė. Dangtis pakilo aukštyn, vyriai sugirgždėjo (lygiai taip, kaip Maikas 

įsivaizdavo), ir pasirodė rožinės spalvos šilkas, paskui ranka tamsioje 
rankovėje (Denį Gliką palaidojo dalykinio stiliaus kostiumu), paskui... 
paskui veidas. 

Maikui užėmė kvapą. 

Akys pasirodė esančios atmerktos. Tiksliai, kaip tikėjosi Maikas. Plačiai 
atmerktos, ir visai nesustiklėjusios. Paskutinėse gęstančios dienos žarose jos 
kibirkščiavo kažin kokį atstumiantį gyvybingumą. Siame veide nebuvo 
numirėliško blyškumo - atrodė, kad po rausva skruostų oda kunkuliuoja 
gyvybės syvai. 

Maikas pamėgino atsiplėšti nuo blizgančių nejudrių akių ir nepajėgė. 

Jis sumurmėjo: “Jėzau... 

Mažėjantis saulės lankas pranyko už horizonto. 


Markas Pitris darbavosi savo kambaryje prie Pabaisos Frankenšteino 
modelio ir klausėsi, kaip apačioje, svetainėje, šnekučiuojasi tėvai. Berniuko 
kambarysbuvo antrame aukšte kaimo namelio, kurį tėvas nusipirko pietinėje 
Džointneno aveniu pusėje, ir nors dabar namas buvo apšildomas šiuolaikine 
tepalinio šildymo sistema, senieji antrojo aukšto ardeliai niekur neprapuolė. 
Pradžioje, kai namas buvo apkūrenamas iš virtuvės centrine krosnimi, 
ardeliai su šiltu oru saugojo antrąjį aukštą nuo šalčio (tiesa, pirmoji namo 
šeimininkė, gyvenusi čia su savo rūsčiu vyru baptistu nuo 1873-ųjų iki 1896- 
ųjų Metų, vis tiek imdavo su savimi į lovą flanele apsuktą įkaitintą plytą), bet 
dabar jie turėjo kitokią paskirtį - puikiausiai praleido garsą. 

Nors Marko tėvai sėdėjo apačioje, svetainėje, jie lygiai taip pat sėkmingai 
galėjo aptarinėti savo vaiką tiesiog prie jo durų. 

Kartą (tuomet jie dar gyveno savo senajame name ir Markas teturėjo 
šešerius metus) tėvas sučiupo jį besiklausantį už durų. Jis pasakė sūnui seną 
anglišką patarlę: nesiklausyk prie rakto skylutės, ir nereiks pykti. Tai yra, 
patikslino tėvas, galima išgirsti apie save ką nors tokio, kas pačiam nepatiks. 

Bet juk yra ir kita patarlė. Iš anksto įspėtas - iš anksto apsiginklavęs. 

Dvylikametis Markas Pitris buvo kiek žemesnis nei vidutinio ūgio ir 
atrodė gležnokas. Nepaisant viso šito, berniuko judesiai pasižymėjo grakš- 
tumu ir tvirtumu, būdingu toli gražu ne visiems jo bendraamžiams, kurie 
pasižiūrėjus sudaryti vien iš alkūnių, kėlių ir amžinai neužgyjančių Žaizdų. 
Marko oda buvo šviesi, beveik pieno spalvos, o veido bruožai, kuriuos atėjus 
laikui bus imta vadinti “ereliškais"", kol kas atrodė šiek tiek moteriški. Tai 
sukeldavo jam kai kurių nepatogumų dar iki peštynių su Ričiu Bodinu 
mokyklos kieme, ir Markas jau buvo nusprendęs susidoroti su jais savaran- 
kiškai. Prieš tai gerai išanalizavo padėtį. Beveik visi vaidininkai, mąstė 

Markas, - pikti ir nerangūs stambuoliai. Jie grasina įžeidinėjimais ir kumš- 
čiais, o mušasi nesąžiningai. Vadinasi, nesibaiminant šiokio tokio skausmo 
ir pasiruošus kovoti ne pagal taisykles, mušeiką galima įveikti. Ričis Bodi- 
nas tapo pirmuoju šios teorijos įrodymu. Dvikovą su peštuku iš Kiterio 
pradinės mokyklos Markas baigė lygiomis (nors tai buvo savotiška pergalė: 
kraujuotas, bet nepalūžęs mušeika iš Kiterio susispietusiems mokyklos 
kieme savanoriškai pareiškė, kad jiedu su Marku Pitriu - draugužiai. Markas, 
kuris mušeiką iš Kiterio laikė paiku mėšlo gabalu, neprieštaravo. Jis žinojo, 
kąreiškia apdairumas). Kalbėtis gražiuoju su peštukais nebuvo prasmės. Šio 
pasaulio ričiai  bodinai suprato tik vieną kalbą: skausmo kalbą. Markas 
manė, kad būtent dėl to pasauliui tekdavo išgyventi sunkius laikus, kurie 
reikalavo susitaikymo. Tądien, kai jį išsiuntė iš mokyklos į namus, tėvas 
labai pyko, kol susitaikęs su ritualiniu čaižymu į tūtelę susuktu žurnalu 
Markas pasakė, jog net Hitleris savo dvasia buvo paprasčiausias Ričis 
Bodinas. Ūmai tėvas ėmė kvatoti kaip pamišėlis, prunkštelėjo net motina. 

Dabar Džunė Pitri kalbėjo: 

- Manai, kad šis įvykis jį smarkiai paveikė, Henri? 

- Sunku pasakyti, - ir iš pauzės Markas suprato, kad tėvas papsi pypkę. 
- Jo veidas bala Žino koks nesuprantamas. 

- Tačiau tyli kiaulė gilią šaknį knisa, - ji nutilo. Motina visuomet 
pasakydavo ką nors panašaus į “tyli kiaulė gilią šaknį knisa" arba “negalė- 
damas nežadėk, pažadėjęs ištesėk“. Jis nuoširdžiai mylėjo abu tėvus, bet 
kartais jie atrodė tokie nuobodūs... lygiai kaip tos knygos, saugomos biblio- 
tekos foliantų skyriuje... ir tokie pat apdulkėję. 

- Juk jiedu ėjo pas Marką, - vėl prakalbo Džunė. - Pažaisti jo geležinke- 
liu... ir štai vienas numirė, o kitas prapuolė! Neapgaudinėk pats savęs, Henri. 
Berniukas kažką jaučia. 

- Jis tvirtai stovi ant žemės abiem kojom, - atsiliepė misteris Pitris. - Kad 
ir ką jis jaustų, esu įsitikinęs, tvardosi gerai. 

Markas pritvirtino kairiąją pabaisos Frankenšteino ranką prie peties 
įdubimo. Tai buvo specialia medžiaga padengtas modelis - tamsoje jis 
švytėjo žalia šviesa, taip pat, kaip ir plastmasinis Jėzus, kurį Markas gavo 
dovanų Kiterio sekmadieninėje mokykloje už tai, kad nuo pradžios iki galo 
išmoko 119 psalmę. 

- Aš kartais pagalvodavau, kad vieno per maža, - kalbėjo tėvas. - Be kita 
ko, tai būtų į naudą 1r Markui. 

Paskui žaismingas motinos tonas: 

- Negaliu sakyti, kad mudu nesistengėm, mielasis... 

Tėvas krenkštelėjo. 

Pokalbyje įsivyravo ilga pauzė. Markas žinojo, kad tėvas varto'"The Wall 
Street Journal", o ant motinos kelių - Džeinės Ostin arba galbūt Henrio 


129 


Džeimso romanas - jinai juos skaitė ir skaitė iš naujo. Markas niekaip 
negalėjo suprasti, kam skaityti knygą daugiau nei vieną sykį. Juk Žinai, kaip 
viskas baigsis. 

- Manai, kad nepavojinga išleisti jį į mišką už namo? - po kurio laiko 
paklausė motina. - Sako, kad kažkur apylinkėse esama lakiojo smėlio... 

- Iki jo - ne viena mylia kelio. 

Markas šiek tiek atsipalaidavo ir pritvirtino pabaisai antrąją ranką. 
“Auroros" firmos monstrai užėmė visą stalą - Markas sustatė iš jų vaizdingą 
sceną, kurią kaskart keisdavo, kai atsirasdavo naujas elementas. Tą vakarą, 
kai... kažkas atsitiko, Denis su Ralfu iš tikrųjų ėjo į juos pasižiūrėti. 

- Manau, nieko baisaus, - atsakė tėvas. - Tik, žinoma, kai šviesu. 

- Na, tikiuosi, kad dėl šių siaubingų laidotuvių košmarai jo nekankins. 

Markas tarsi matyte matė, kaip tėvas gūžteli pečiais. 

- Tonis Glikas... vargšelis. Bet mirtis ir sielvartas - dalis gyvenimo. Jau 
būtų laikas jam su šia mintimi susitaikyti. 

- Tikriausiai, - dar viena ilga pauzė. “Kas toliau"? - pamanė Markas. 
Galbūt “kaip linksta vytelė, taip auga medelis"? Markas įstatė pabaisą į stovą 
- kapo kauburėlį pasvirusio antkapio fone. - Pačiame gyvenimo žydėjime 
susiduriame su mirtimi. Bet užtat košmarus sapnuoti galiu as. 

- Hm? 

- Kad ir kaip šiurpiai skamba, bet misteris Formenas, ko gero, tikras 
menininkas. Garbės žodis, berniukas atrodė tarsi ką tik užsnūdęs. Tarytum 
kiekvieną akimirką galėtų praverti akis, nusižiovauti ir... Nesuprantu, kodėl 
žmonės kamuojami giedojimu prie atidengto karsto. Tai... barbariškumas. 

- Na, visa tai jau praeityje. 

- Taip, tikriausiai. Jis geras berniukas, tiesa, Henri? 

- Markas? Nuostabus. 

Markas nusišypsojo. 

- Televizorius ką nors rodo? 

- Tuoj pažiūrėsime. 

Visa kita Markas praleido pro ausis - rimtas pokalbis baigėsi. Jis pastatė 
modelį ant palangės džiūti ir tvirtėti. Dar penkiolika minučių, ir motina 
šūktelės, ragindama ruoštis gulti. Berniukas išsiėmė iš viršutinio spintos 
stalčiaus pižamą ir ėmė persirenginėti. 

Tiesą sakant, motina be reikalo jaudinosi dėl Marko psichikos. Jis 
anaiptol nebuvo toks didelis jautruolis. O ir kodėl turėjo būti - nepaisant savo 
gracingumo ir judesių tikslumo, Markas mažne visais atžvilgiais buvo 
vaikas kaip visi. Didelių traumų savo gyvenime neturėjo, o keletas mokyk- 
linių peštynių irgi nepaliko jokių pėdsakų. Su bendraamžiais sutardavo, to 
paties troško ir iš jų. 

Jeigu kas ir skyrė jį nuo kitų, tai polinkis į vienišumą ir šalta savitvarda. 
Niekas berniuko šitaip neauklėjo - matyt, jau toks gimė. Kai jo mylimą šunelį 

Čoperį partrenkė mašina, Markas išsireikalavo drauge su motina nunešti jį 
pas veterinarą. Šis pasakė: “Šunį reikia užmigdyti, mano berniuk. Ar 
supranti, kodėl"? Markas paprieštaravo: “Jūs jo nemigdysite, jūs ketinate 
numarinti ji dujomis, arne?“ Veterinaras patvirtino. Tuomet Markas atsakė: 
“Ka gi", bet prieš tai Čoperį pabučiavo. Berniukas šuns gailėjo, bet nepra- 
virko - - Jis niekuomet neašarodavo. Motina paverkė, bet po trejeto dienų 
Čoperis j jai liko miglota praeitimi. O Markui šuo niekada netaps miglota 
praeitimi. Štai ką reiškia ašaros. Verkti - tai tas pat, kaip išlieti visus savo 
jausmus žemėn su šlapimu. 

Ralfo Gliko dingimas Marką sukrėtė lygiai taip pat, kaip vėliau sukrėtė 
Denio mirtis, bet jis neišsigando. Parduotuvėje girdėjo vieną vyrą kalbant, 
esą Ralfas, ko gero, pateko į kokio nors iškrypėlio letenas. Kas tie iškrypėliai, 
Markas žinojo. Padarę savo juodą darbą, jie tave smaugia (komiksuose 
smaugiamas mažylis visuomet sako “a-rrr-gggh'"') ir užkasa Žvyro karjere 
arba po apleisto sandėlio pamatais. Jeigu kada nors iškrypėlis pasiūlytų 
Markui saldainį, jis spirtų tokiam į kiaušus ir spruktų šalin. 

- Markai? - nuo laiptų atsklido motinos balsas. 

- Taip, - atsakė jis ir vėl nusišypsojo. 

- Kai prausiesi, nepamiršk ausų. 

- Gerai. 

Jis greitai dirstelėjo į stalą, ant kurio stovėjo gyvasis paveikslas, jo 
monstrai: Drakula, pražiojęs burną, iltimis gąsdino ant Žemės tysančią 
merginą, Pamišėlis Daktaras tuo metu kankino kažkokią iš siaubo pašiurpu- 
sią damą, o misteris Haidas sėlino paskui namo Žingsniuojantį senuką, - ir 
lanksčiais judesiais nusileido žemyn pabučiuoti tėvus bei palinkėti jiems 
labos nakties. 

Suprasti mirtį? Be abejo. Tai atsitinka tuomet, kai galų gale pabaisos tave 
sučiumpa. 

Pusę devynių Rojus Makdugalas įsuko į keliuką, vedantį prie jo vagonė- 
lio. Senas “Fordas"' du sykius nusičiaudėjo ir nutilo. Variklis buvo vos gyvas, 
valytuvai neveikė, o kitą mėnesį ateis sąskaita. Na ir mašina. Na ir gyveni- 
mas. Namuose buvo vaikas, o Sindė ant jo klykė. Senasis gerasis vedybinis 
gyvenimas. 

Jis išlipo iš mašinos ir pargriuvo, koja užkliuvęs už vienos iš betoninių 
plytelių, kurias nuo praėjusios vasaros rengėsi paversti takeliu nuo įvažiuo- 
jamojo kelio iki prieangio. 

- Kad tave skradžiai, - sumurmėjo jis, piktai vėpsodamas į plytelę 1r 
tindamas smakrą. 

Rojus buvo gerokai girtas. Išėjo iš darbo trečią ir nuo to laiko gėrė pas 
Delą su Henku Pitersu ir Badžiu Meibenu. Visai neseniai Henkas buvo gavęs 
šiek tiek pinigų, ir, regis, atkakliai pragėrinėjo visus dividendus, kad ir kokie 
jie būtų. Rojus žinojo, ką Sindė mano apie jo draugužius. Tiek to, tegu 
neieško kvailių. Pagailėti žmogui kelių stiklinaičių alaus šeštadienį ir sekma- 
dienį, net jeigu jis lenkė nugarą prie prakeikto linų brauktuvo visą savaitę ir 
per išeigines dirbo viršvalandžius, kad šiek tiek daugiau uždirbtų. Dėl ko ji 
pasidarė tokia šventa? Visą dieną kiurkso namuose, ir visas jos rūpestis - 
apsitvarkyti, pataukšti su laiškininku ir pažiūrėti, kad berniūkštis neįlįstų 
orkaitėn. Nors pastaruoju metu ne itin jį ir prižiūri. Užvakar prakeiktas 
vaikigalis nusivertė nuo vystymui skirto stalelio. 

O tu kur buvai? 

Aš jį laikiau, Rojau. Bet jis taip rangėsi... 

Rangėsi. Kurgi ne. 

Vis dar degdamas įtūžiu, Rojus patraukė durų link. Tebeskaudėjo užgau- 
tą koją. Iš jos užuojautos nesulauksi. Ir ką gi ji veikia, kol jis prakaituoja, 
baksnojamas to prakeikto meistro? Skaitinėja žurnalus ir ryja šokolade 
įdarytas vyšnias? Arba Žiūri per televiziją muilo operas tir ryja šokolade 
įdarytas vyšnias? Arba tauškia telefonu su draugėmis 1r ryja šokolade 
įdarytas vyšnias? Greitai nuo tokio gyvenimo ne tik jos snukį, bet ir subinę 
išbers spuogais. Neatskirsi, kur šitos bobos kas yra. 

Rojus stumtelėjo duris ir įėjo vidun. 

Tai, ką išvydo, pritrenkė jį ūmai ir taip stipriai, kad perskrodė girtumo 
miglą nelyginant tekštelėjimas šlapiu skuduru: klykiantis kūdikis sumušta 
nosimi guli ant Sindės rankų, berankovė jos palaidinukė sutepta krauju, o 
pasuktas į Rojų veidas susitraukęs iš baimės ir netikėtumo. Vystyklas drykso 
ant grindų. 

Rendis, kurio mėlynės po akimis pašviesėjo tik vos ne vos, pakėlė 
rankutes, tarsi maldaudamas. 

- Kas čia darosi? - lėtai paklausė Rojus. 

- Nieko, Rojau. Jis paprasčiausiai... 

- Tu jam smogei, - neišraiškingai pratarė jis. - Vaikas nenorėjo ramiai 
gulėti, kol vystei, todėl tu jį sumušei. 

- Ne, - skubiai paprieštaravo Sindė. - Jis persinito ir stuktelėjo nosimi, štai 
ir viskas. Štai ir viskas. 

- Pirmiausiai reiktų tau kaip dera įkrėsti. 

- Rojau, jis paprasčiausiai prisiglaudė nosimi... 

Jo pečiai nukaro. 

- Kas vakarienei? 

- Hamburgeriai. Prisvilę, - vaidingai atsakė ji ir iš “Wrangler"' džinsų 
išpešė kraštelį palaidinukės, norėdama apšluostyti Rendžio panosę. Rojus 

atkreipė dėmesį į klostę riebalų, kuriais apaugo žmona. Po gimdymo Sindė 
nesublogo - jai buvo į tai nusispjaut. 

- Tegu užsičiaupia. 

- Jis ne... 

- Tegu užsičiaupia! - sukriokė Rojus, ir Rendis, kuris jau buvo mažne 
nusiraminęs ir tik kūkčiojo, vėl įsiklykė. 

- Paduosiu jam buteliuką, - pakildama tarė Sindė. 

- Ir duok man užkąst, - jis pradėjo vilktis džinsinę striukę. - Viešpatie, kas 
šiame name per praustuvas? Ką tu visą dieną darai? Pimpalą muši? 

- Rojau! - šūktelėjo pakeltu tonu. Paskui sukikeno. Beprotiškas pyktis ant 
kūdikio, kuris nenorėjo ramiai gulėti suvystytas ir nesileido apmuturiuoja- 
mas palutėmis, pasitraukė į miglotą pašalį. Tai galėjo atsitikti eilinėje 
“Medicinos centro“ serijoje arba būti perpasakota vienoje iš tų istorijų, 
kurias ji skaitė dieną. 

- Nešk vakarienę, o paskui apsitvarkyk šiuose sumautuose namuose. 

- Gerai. Gerai, žinoma, - ji ištraukė iš šaldytuvo buteliuką, padavė jį 
Rendžiui ir pasodino vaiką į maniežą. Tasai ėmė apatiškai čiulpti, mažytėmis 
apvaliomis akytėmis žvilgčiodamas pro virbus tai į motiną, tai į tėvą. 

- Rojau? 

- Hm? Kas yra? 

- Man baigėsi? 

- Kas? | 

- Pats žinai, kas. Non? Siąnakt? 

- O kaipgi, - atsakė jis. - O kaipgi, - ir vėl pamanė: vis šioks toks 
gyvenimas, vis šioks toks. 

Kai suskambo telefonas, Nolis Gardneris klausėsi iš radijo i1mtuvo 
sklindančio rokenrolo ir barškino pirštais. Parkinsas atidėjo į šalį žurnalą su 
kryžiažodžiu ir paprašė: “Prisuk truputį, gerai?“ 

- Zinoma, Parkai, - Nolis pritildė garsą ir vėl ėmė barškinti pirštais. 

- Alio? - tarė Parkinsas. 

- Konsteblis Džilespis? 

- Taip. 

- Kalba agentas Tomas Henrahenas, sere. Gavau informaciją, kurios 
prašėte. 

- Labai gerai, kad taip greitai atsiliepėte. 

- Sį tą jums sužvejojome. 

- Puiku, - atsakė Parkinsas. - Ką gi jūs sužinojote? 

- 1973 metų gegužyje Benas Mirsas buvo tardomas autoavarijos, pasibai- 
gusios žmogaus mirtimi, byloje. Niujorko valstijoje. Nebuvo pateikta jokio 

kaltinimo. Sudužo motociklas. Mirso žmona Miranda žuvo. Pasak liudinin- 
kų, jis važiavo negreit. Alkoholio analizė neigiama. Greičiausiai užlėkė ant 
šlapios dangos. Pagal politines pažiūras linksta prie kairiųjų. 1966-aisias 
dalyvavo Prinstono taikos marše. 1967-aisiais pasakė kalbą Bruklino antika- 
niniame ralyje. 1968-aisiais ir 1970-aisiais dalyvavo maršuose į Vašingtoną. 
Suimtas San Francisko 71-ųjų taikos žygyje. Daugiau apie jį nieko neturime. 

- Kas dar? 

- Kurtas Barlou - “Kurtas" su “t"". Britas, bet greičiau natūralizavęsis nei 
savo kilme. Gimė Vokietijoje, 1938-aisiais pabėgo į Angliją, kadangi buvo 
persekiojamas gestapo. Apie ankstesnį jo gyvenimą duomenų gauti nejma- 
noma, bet tikriausiai eina aštunta dešimtis. Tikra pavardė - Braihenas. Nuo 
1945-ųjų metų Londone vertėsi importu ir eksportu, tačiau nieko tiksliau 
išsiaiškinti neįmanoma, ir, regis, kaip tik pastarasis palaiko ryšius su klien- 
tais ir visuomene. 

- Taip? 

- Streikeris - gimęs Britanijoje. Penkiasdešimt aštuonerių metų. Tėvas - 
Mančesterio stalius, įrenginėdavo kabinetus. Sūnui paliko apvalią sumelę, 
bet ir pats Streikeris nesėdėjo rankas sudėjęs. Prieš aštuoniolika mėnesių 
jiedu su Barlou paprašė ilgalaikių Jungtinių Valstijų vizų. Stai ir viskas, ką 
turime. Beje, dar vienas dalykas: jų santykiuose gali būti tam tikrų keistumų. 

- Taip, - atsiduso. - Apie tai aš jau galvojau. 

- Jeigu pagalbos reikėtų daugiau, apie naujuosius jūsų komersantus 
galima būtų užklausti CZV arba Skotland Jardą. 

- Ne, tiek to. Viskas gerai. 

- Tiesa, Mirso su kitais dviem niekas nesieja. Nebent šis ryšys kur nors 
giliau. 

- Gerai, dėkoju. 

- Dėl to čia ir sėdime. Jei prireiks pagalbos, vėl paskambinkite. 

- Taip ir padarysim. Ačiū. 

Jis padėjo ragelį ir susimąstęs nenuleido nuo jo akių. 

- Kas čia skambino, Parkai? - paklausė Nolis, pagarsindamas radijo 
1mtuvą. 

- “Ekselent"' kavinė. Jautienos su rugine duona nebeturi. Nė trupinio. Tik 
skrebučiai su sūriu ir kiaušinių salotos. 

- Jeigu nori, mano stalčiuje yra šiek tiek plaktų aviečių. 

- Ne, ačiū, - atsakė Parkinsas ir atsiduso. 


Sąvartynas vis dar ruseno. 
Jo pakraščiu, uostydamas smilkstančių šiukšlių kvapą, vaikštinėjo Dadas 
Rodžersas. Po kojomis girkšėjo buteliukai ir flakonėliai, ir sulig kiekvienu 

žingsniu pakildavo purūs juodi pelenai. Sąvartyno dykynėje, paklusdamas 
vėjo užgaidoms, tai geso, tai įsiliepsnodavo platus žarijų sluoksnis, Dadui 
primindamas tai atsimerkiančią, tai vėl užsimerkiančią didelę raudoną akį... 
milžino akį. Aplinkui dusliai sproginėjo aerozoliniai balionėliai bei elektros 
lemputės. Kai ryte Dadas uždegė šiukšles, iš jų išlindo didelė gausybė 
žiurkių - šitiek jis dar nebuvo matęs. Iššaudė trejetą tuzinų, ir kai pagaliau 
įsikišo pistoletą dėklan, ginklas deginte degino rankas. Be to, šios bjaurybės 
buvo stambios - kai kurios nuo nosies iki uodegos galiuko siekė geras dvi 
pėdas ilgio. Įdomu tai, kad vienais metais jų daugiau, kitais - mažiau. Gal 
priklauso nuo oro, ar ką. Jeigu ir toliau šitaip tęsis, teks viską apibarstyti 
nuodais - o Dadas to nedarė nuo šešiasdešimt ketvirtųjų. Dabar viena žiurkė 
šliaužė po malkų pjaustymo ožiais, kurie čia atstojo užtvarą ugniai. 

Išsitraukęs pistoletą, Dedas spragtelėjo saugiklį, nusitaikė ir iššovė. 
Šūvis išmušė priešais žiurkę pliūpsnį žemių irapibėrė jos kailiuką. Bet žiurkė 
nespruko šalin - ji paprasčiausiai pakilo ant užpakalinių letenų ir įsispoksojo 
į Dadą paraudusiomis nuo liepsnos atšvaitų akimis-karoliukais. Jėzau, bet 
tarp jų esama ir drąsuolių. 

- Viso labo, misteri Žiurkine! - tarė Dadas ir kruopščiai nusitaikė. 

Pykšt. Žiurkė parvirto ir ėmė kraipytis. 

Dadas prisiartino prie jos ir stumtelėjo sunkiu darbiniu batu. Žiurkė 
nestipriai kaptelėjo dantimis odinį batą, jos šonai vos pastebimai dvėsavo. 

- Bjaurybė, - lėtai ištarė Dadas ir sutraiškė žiurkės galvą. Jis pritūpė, 
pažvelgė į ją ir susivokė, kad galvoja apie Rutą Kroket, kuri vaikšto be 
liemenuko. Kai ji apsirengia lengvą nertinį su sagomis, tai puikiausiai matosi 
mažyčiai speneliai, stačiai styrantys nuo trinties į vilną, ir jeigu pajėgtum 
pasiekti šiuos mažus spenelius ir šiek tiek pamaigytum, - visai visai nedaug, 
-tai tokia kekšiukė kaip Ruta užsivestų nelyginant raketa... 

Dadas pakėlė žiurkę už uodegos ir įsupo tarsi švytuoklę. 

-Oartau patiktų savo penalerasti senį misterį Žiurkiną? - netikėtas tokios 
Idėjos dviprasmiškumas jį pralinksmino, ir Dadas spigiai sukikeno, o keistai 
pasvirusi į šoną galva ėmė trūkčioti ir linkčioti. Švystelėjęs žiurkę, kairėje 
pusėje, už kokių penkiasdešimties žingsnių, Rodžersas pastebėjo aukštą, 
labai laibą siluetą. 

Nusibraukęs į žalias kelnes delnus, Dadas pakėlė virš galvos rankas tr 
plačiais žingsniais patraukė šio silueto linkui. 

- Sąvartynas uždarytas, misteri. 

Žmogus grįžtelėjo į jį. Raudoname blėstančios liepsnos švytėjime išryš- 
kėjo prakaulus mąslus veidas. Šviesiuose plaukuose - plieno spalvos žilste- 
jusios sruogos, suteikiančios veidui keisto vyriškumo, šukuosena suversta 
dgal nuo aukštos vaškinės kaktos kaip pianistų-pedikų. Akys gaudė ir 
adspindėjo raudoną žarijų švytėjimą, todėl atrodė pritvinkusios kraujo. 

- Tikrai? - mandagiai paklausė vyras. Nepriekaištingoje tartyje skambėjo 
kažkoks silpnas akcentas. Sis tipas galėjo būti varlinėtojas*, o galbūt 
vokietis arba vengras. - Atėjau pažiūrėti į liepsną. Ji tokia graži. 

- Aha, - pritarė Dadas. - Jūs čionykštis? 

- Taip, neseniai apsigyvenau nuostabiame jūsų miestelyje. Ar daug 
žiurkių iššaudėte? 

- Taigi kad ne vieną. Paskutiniuoju laiku čia prisiveisė milijonai šių 
bjaurybių. Klausykit, ar tik nebūsite tasai vyrukas, kursai perėmė Marsteno 
namą, ką? 

- Plėšrūnai, - tarė vyriškis ir atmetė ranką už nugaros. Dadas su nuostaba 
atkreipė dėmesį, kad šis subjektas pasidabinęs kostiumu su liemene. - 
Dievinu naktinius plėšrūnus. Žiurkes... pelėdas... vilkus. Ar šiose apylinkėse 
yra vilkų? 

- Ne-a, - atsakė Dadas. - Prieš porą metų vienas vyras Dorheme pagavo 
kojotą. Dar yra laukinių šunų gauja, kurie gainioja elnius... 

- Sunys, - prabilo vyriškis ir paniekinamai vyptelėjo, - niekingi sutvėri- 
mai, kurie išgirdę svetimų žingsnių garsą pasišiaušia iš baimės ir ima inkšti. 
Tinkami tik skalyti ir padlaižiauti. Visiems jiems reikia paleisti žarnas, štai 
ką jums pasakysiu. Paleisti visiems žarnas! 

- Na, šitaip niekuomet apie juos nemaniau, - atsiliepė Dadas, negrabiai 
žingtelėdamas atatupstas. - Visuomet malonu, kai yra su kuo pašnekėti... Bet 
žinote, plepalai plepalais, o sąvartynas sekmadieniais užsidaro šeštą, gi 
dabar - devynios... 

- Be abejo. 

Ir vis dėlto nepažįstamasis nė nesirengė pasišalinti. Dadas pamanė, kad 
bus apšovęs visą miestelį. Kiekvienas spėlioja, kas per tipas šis Streikerio 
kompanionas, o Dadas pirmasis tai sužinojo... Na, galbūt po Lario Kroketo, 
bet pastarasis - vyras su galva. Kai kitą sykį Dadas nueis į miestą šovinių pas 
Džordžą Midlerį, ant kurio fizionomijos amžinai parašyta “tik pasižiūrėkite, 
koks aš teisuolis!"?, lyg tarp kitko jam užsimins: “Neseniai susipažinau su tuo 
naujuoju vyruku. Su kuo? Ir pats Žinai. Su tuo, kuris perėmė Marsteno namą. 
Gan malonus. Iš kalbos tarytumei vokietis ar vengras". 

- O šmėklos sename jūsų name vaidenasi? - paklausė Dadas atvykėlio. 

- Smėklos! - vyras nusišypsojo, ir šioje šypsenoje kažin kas kėlė nerimą. 
Taip galėjo šypsotis barakuda. - Ne, jokių šmėklų, - jis pabrėžė paskutinį 
žodį, tarsi ten būtų kas nors dar blogesnio. 

- Na, jau vėloka, ir apskritai... tiesą sakant, jau laikas iš čia krutintis, 
misteri... 

- Bet su jumis taip malonu šnekučiuotis, - tarė atvykėlis, pirmą kartą 
atsukdamas veidą tiesiai į Dadą ir spitrydamas jam į akis. Jo paties akys buvo 


* Taip JAV pravardžiuojami prancūzai (vert. past). 

plačiai atmerktos ir dar išsaugojusios slogios sąvartyno liepsnos atšvaitus. 
Nuojų niekaip nepajėgei atsiplėšti, nors dėbsojo gan nemaloniai. - Gal nieko 
tokio, jei dar truputėlį pakalbėsime? 

- Man tai kas, - iš kažkur toli atsklido Dado balsas. Akys, į kurias jis 
žvelgė, dar plėtėsi, augo, kol pavirto tamsiais, liepsnų apsuptais akivarais - 
įjuos nesunku buvo įvirsti ir prigerti... 

- Dėkoju, - linktelėjo seniokas. - Pasakyktt... turbūt kupra trukdo dirbti? 

- Ne, - kaip ir anksčiau tarytum iš tolumos atsiliepė Dadas. Jis vangiai 
pamanė: “Tėbūsiu aš pederastas, jei senis manęs nehipnotizuoja. Kaip tas 
vyrukas Topšemo mugėje... kaip jį ten? Misteris Mefistas. Užmigdo ir 
priverčia daryti kokias tik nori juokingas nesąmones - elgtis, tarytumei 
būtum viščiukas, arba lakstyti pamėgdžiojant šunį, arba pasakoti, kas atsiti- 
ko, tau švenčiant šešerių metų gimimo dieną. Užhipnotizavo senį Redžį 
Sojerį. Viešpatie, kaip mes kvatojome..."" 

- O gal kupra jums nepatogi kitomis prasmėmis? 

- Ne... na... - Dadas kaip pakerėtas spoksojo nepažįstamajam į akis. 

- Na, na, - tasai ėmė mandagiai įkalbinėti. - Mudu juk draugai, ar ne tiesa? 
Pakalbėkite su manimi, papasakokite... 

- Na... merginos... suprantat, merginos... 

- Zinoma, - seniokas nuramino Dadą. - Merginos iš jūsų juokiasi, tiesa? 
los nieko nenutuokia apie jūsų vyriškumą. Apie jėgą. 

- Iš tiesų, - sušnibždėjo Dadas. - Juokiasi. Ji juokiasi. 

- Kas toji “j1"?? 

- Ruta Kroket. Ji... ji... - mintis nusklendė šalin. Dadas nesistengė jos 
sulaikyti. Reikšmę prarado viskas, išskyrus ramybę. Gaivinančią, visišką 
ramybę. 

- Ji 18 jūsų šaiposi? Paslapčia kikena? Baksnoja draugėms į pašonę, kai 
einate pro šalį? 

- Taip... 

- Bet jūs jos geidžiate, - mygė balsas. - Argi ne taip? 

- O taip... 

- Jūs ją gausite, esu tuo tikras. 

Siuose žodžiuose buvo kažin kas... malonaus. Iš kažkur toli Dadas 
girdėjo atsklindant malonius balsus, tariančius nepadorius žodžius. Sidabri- 
nis tilindžiavimas.... balti veidai... Rutos Kroket balsas. Dadas aiškiai regėjo, 
kapjidelniukais pridengia krūtis, o šios išsprūsta pro aštrų iškirptės smaigalį 
kaip pernokę balti obuoliukai. Ji šnabžda: pabučiuok jas, Dadai... įkąsk 
joms... pačiulpk... Rodžersui atrodė, kad jis skęsta. Skęsta raudoniu apgaub- 
tose senio akyse. 

Nepažįstamasis prisiartino. Dadas viską suprato ir priėmė tai su pasiten- 
kinimu, o kai pajuto skausmą, jis atrodė brangus kaip sidabras ir nejudriai 
žalias tarytum vanduo tamsiose gelmėse. 

Ranka drebėjo, ir pirštai, užuot apglėbę butelį, nuvertė jį nuo stalo. 
Sunkiai atsitrenkęs į kilimą, liko ten gulėti, o geras škotiškas viskis pasik- 
liuksėdamas liejosi ant žalių gaurų. 

- Mėšlas! -ištarė tėvas Donaldas Kalahenas ir pasilenkė pakelti butelį, kol 
dar ne viskas prapuolė. Tiesą sakant, prapulti nelabai buvo ir kam. Tai, kas 
išliko, jis vėl pastatė ant stalo (daug atokiau nuo krašto) ir nuslinko virtuvėn 
paieškoti po kriaukle mazgotės bei buteliuko su valančiu skysčiu. Jokiu būdu 
nevalia, kad misis Korles jo kabinete prie stalo kojos rastų išlieto viskio 
dėmę. Taip sunku ilgomis ryto valandomis pakęsti jos gerus užjaučiančius 
žvilgsnius, kai jauti lengvą negalavimą... 

Norėjai pasakyti - pagirias. 

Taip, puiku - pagirios! Tad praskleiskime kraštelį tiesos. Sužinosi tiesą 
- įgysi laisvę. Bet bala nematė tos tiesos. 

Jis susirado kažkokį flakonėlį su užrašu “E - Vep“, tai priminė vėmimo 
garsą (“E - Vep!' - krenkštelėjo senas girtuoklis, atlikinėdamas gamtos 
reikalą ir tuo pat metu atsikratydamas priešpiečių) ir nusinešė jį į kabinetą. 
Kalahenas nesvirduliavo. Mažne nė kiek. “Žiūrėk, viršininke: aš tuoj nueisiu 
iki šviesoforo šita balta linija". 

Kalahenas buvo impozantiškas penkiasdešimt trejų metų vyriškis. Si- 
dabro paliesti plaukai, airiškos strazdanėlės aplink tyras mėlynas akis (šiuo 
metu išvarpytas raudonomis gijelėmis), tvirta burna ir dar tvirtesnis, kiek 
perskeltas smakras. Retsykiais, ryte žvelgdamas į veidrodį, jis galvodavo: 
“Štai sueis šešiasdešimt - atsisakysiu sutanos, patrauksiu į Holivudą ir 
užsidirbsiu pragyvenimui, mėgdžiodamas Spenserį Treisį". 

- Tėve Flenaganai, kur esi, kai mums tavęs reikia? - sumurmėjo jis, 
pritūpė prie dėmės, prisimerkęs perskaitė instrukciją buteliuko etiketėje ir 
užpylė ant dėmės du gaubtelius “E - Vep" skysčio. Dėmė bematant pabalo 
ir suputojo. Kalahenas šiek tiek sunerimo ir vėl pasižiūrėjo į etiketę. - Sunkiai 
panaikinamoms dėmėms, - perskaitė sodriu vinguriuojančiu balsu, kurs 
parapijoje buvo taip mėgiamas po tėvo Hiumo, seno vargetos, bedantės 
burnos vapėjimo: “Leiskit jus sutrukdyti dešimčiai minučių". 

Kalahenas prisiartino prie kabineto lango, išeinančio į Guobų gatvę, 
anapus kurios stovi Šventojo Andriejaus bažnyčia. 

“Na, na, - pamanė jis, - šit kaip - sekmadienio vakaras, o aš vėl girtas.“ 

Atleisk man, Tėve, nes vėl nusidėjau. 

Jeigu neskubėtum ir toliau sau dirbtum (ilgus vienatvės vakarus tėvas 
Kalahenas aukodavo savo “Pastaboms"', kurias rašė jau beveik septynerius 
metus - knygą apie Naujosios Anglijos katalikų bažnyčią, bet vis dažniau 
atsėlindavo įtarimas, kad knyga taip ir nebus parašyta. Tiesą sakant, “Pasta- 
bos'' atsirado kartu su alkoholio problema. Pradžios knyga 1:1 - “Pradžioje 

buvo viskis, ir tėvas Kalahenas tarė: “Tebūnie “ Pastabos"), tai vargu ar 
suvoktum, kad alkoholis lėtai, bet vis tvirčiau tave užvaldo. Galima išmokyti 
ranką nejausti senkančio butelio svono. 

Nuo paskutiniosios mano išpažinties praėjo mažiausiai viena diena. 

Vienuolika trisdešimt. Žvilgtelėjęs pro langą, Kalahenas pamatė vienodą 
tamsą, trikdomą vien apvalios švieselės, kurią skleidė žibintas priešais 
bažnyčią. Kiekvieną akimirką į šį ratą galėjo įsiveržti mojuojantis lazdele, 
šokantis Fredas Asteras - cilindras, frakas, trumpi getrai ir balti batai. Jį 
pasitinka Džindžerė Rodžers 1r jiedu šoka valsą pagal melodiją “Aš jiems 
visiems dar kartą groju kosminį “E - Vep bliuzą". 

Jis prisiglaudė kakta prie stiklo, leisdamas dailiam savo veidui, kuris tam 
tikrais atžvilgiais buvo ir jo prakeikimas, išryškinti gilias beprotiško nuovar- 
gio linijas. 

Aš girtas, aš šlykštus kunigas, Tėve. 

Užsimerkęs regėjo klausyklos tamsą, jautė, kaip pirštai patraukia į šalį 
skląstį, pakeldami uždangą nuo visų Žmogaus sielos paslapčių, užuodė 
senatviško prakaito ir nutrinto aksomo kvapą, seilės įgavo šarmo prieskonį. 

Suteik man palaiminimą, Tėve, nes aš 

(sugadinau brolio furgoną, trenkiau žmonai, vogčia žiūrėjau pro langelį 
į misis Sojer, kai ji nusirenginėjo, melavau, apgaudinėjau, turėjau gašlių 
minčių, aš, aš, aš) 

nes aš nusidėjau. 

Kalahenas atsimerkė, bet Fredas Asteras dar nepasirodė. Galbūt kai 
išmuš pusiaunaktį? Jo miestas miegojo. Išskyrus... 

Kalahenas pažvelgė aukštyn. Taip, ten degė šviesa. 

Jis pamanė apie merginą Bovi, - ne, Makdugal, dabar jos pavardė 
Makdugal, - kuri plonu tyliu balseliu prisipažino, jog mušanti savo kūdikį, 
okai jis paklausė, ar dažnai, tai pajuto (tiesiog išgirdo) kaip jos galvoje ėmė 
suktis ratukai, tuziną padaugindami penkis kartus arba šimtinę - iš tuzino. 
Liūdnas žmogaus kaltės atleidimas. Jis pats krikštijo mažylį. Rendolas 
Fretas Makdugalas. Pradėtas ant užpakalinės Roiso Makdugalo mašinos 
sėdynės, ko gero, per antrąjį filmą dvigubo seanso metu kino teatre po atvim 
dangum. Mažytis klykiantis sutvėrimas. Kalahenas susimąstė: kažin ar Žino 
-bent nujaučia - mažoji Makdugal, kaip jam magėjo ištiesti pro klausyklos 
langelį abi rankas, sugriebti kitoje jo pusėje virpančią sielą ir gniaužti ją, ko! 
pasigirstų riksmas. Tavo bažnytinė bausmė - šeši antausiai ir smagus spyris 
įužpakalį. Drožk savo keliais ir daugiau nenusidėk. 

- Nuobodu, - tarė Kalahenas. 

Bet klausykloje buvo ne vien nuobodu. Ne tik nuobodis kunigui kėlė 
grasumą, pastūmėdamas į amžinai besiplečiantį “Katalikiškųjų butelio tarnų 
ir “Kati Sark" niterių asociacijos" klubą. Esmė slypėjo mirtiname, tolygiai ir 
"galingai dirbančiame bažnytinės mašinos variklyje - ši mašina be perstojo 

zujojo į padanges ir savo kelyje triuškino smulkias nuodėmes. Esmė slypėjo 
tradicinėje blogio sampratoje, kuria vadovavosi bažnyčia, tiesa, šiuo metu 
labiau besirūpinanti socialiniu blogiu. Tame, kaip ši bažnyčia įtikinėjo 
pagyvenusias ledi, kurių tėvai šnekėjo europietiškomis kalbomis, tarsi 
atpirkimas būtų rožančiuje. Tame, kad klausykloje iš tiesų egzistavo blogis 
- toks pat realus kaip seno aksomo kvapas. Bet šis blogis buvo netekęs proto, 
pamišėliškas, nepripažįstantis gailesčio ir neleidžiantis atsikvėpti. Per vaiko 
veidelį smogiantis kumštis. Kišeniniu peiliuku supjaustyta padanga. Smuk- 
lės peštynės. Į obuolius įsprausti skutimosi peiliukai Visų Šventų dieną. 
Nuolatiniai lėkšti suvaržymai, kokius tik geba žmogiškasis protas išspausti 
iš savo sąmonės labirintų. Ponai, optimaliausios priemonės - geresni kalėji 
mai, geresni policininkai. Geresni socialinių tarnybų agentai. Geresnė gims- 
tamumo kontrolė. Geriau padaryti abortai. Geresnė sterilizavimo technika. 
Ponai, jeigu mes išrausime šį embrioną, kruviną rankų ir kojų raizgulį, iš 
įsčių - jis taip ir neužaugs, taigi iki savo mirties nespės plaktuku nudobti 
kokios nors senutės. Damos, jeigu mes prinšime šį žmogų prie krėslo 
specialiu laidu ir pakepinsime kaip kiaulienos žlėgtainį, jam jau nebepasitai- 
įstatymo projektas įsigalios, galėsiu jums garantuoti, kad daugiau nie- 
kuomet... 

Velnias. 

Stai jau kuris laikas - galbūt ištisus trejus metus - tiesa Kalahenui vis 
labiau aiškėjo, įgydama ryškesnius ir konkretesnius bruožus, tarytum regu- 
liuojant nesukoncentruotą paveikslėlį - iki tolei, kol kiekviena linija tampa 
ryški ir aiški. Kalahenas kamavosi prie Sudėtingo Uždavinio. Čionykščiai 
dvasininkai turėjo savus: rasinė diskriminacija, moterų (ir netgi “gėjų") 
išlaisvinimas, skurdas, beprotybė, beteisiškumas. Nuo viso šito jam darėsi 
nejauku. Gerai jautėsi tiktai tarp tų socialinėmis problemomis susirūpinusių 
dvasininkų, kurie aktyviai pasisakydavo prieš karą Vietname. Dabar, kai šis 
rūpestis prarado aktualumą, jie susėsdavo apšnekėti įvairius maršus ir ralius 
taip, kaip pagyvenusios sutuoktinių poros prisimena savo medaus mėnesį 
arba pirmąją išvyką traukiniu. Bet Kalahenas nebuvo nei naujos, nei senos 
formacijos dvasininkas: jis suvokė, kad jam skirtas vaidmuo tokio tradicijų 
pasekėjo, kuris daugiau negali pasitikėti netgi savaisiais pamatiniais postu 
latais. Jis norėjo vadovauti divizijai armijoje - kieno? Viešpaties? Dorybm. 
gumo? Gėrio? (nuo įvardijimo esmė nesikeitė) - ir išeiti į mūšį su BLOGIU. 
Jis troško veiksmų ir kovinių pozicijų. Kad pamirštų drebėjimą šaltyje prie 
supermarketo, dalijant atsišaukimus “Boikotas salotoms"' arba “Paskelbki- 
me vynuogių streiką!". Jis geidė išvysti BLOGĮ su atidengta melo tr 
gudrybės drobule, idant aiškiai atskirtų visus jo bruožus. Jis norėjo kautis su 
BLOGIU vienas prieš vieną kaip Mohamedas Ali su Džo Frezeriu, kaip 
Bostono “Celtic" su Niujorko “Knicks"', Jokūbas su Angelu. Kalahenas 

geidavo, kad ši kova būtų švari, be jokios politinės priemaišos, kuri 
tarytumei išsigimęs Siamo dvynys užsikardavo ant kiekvieno socialinio 
klausimo kupros. Jis troško viso šito nuo pat ano laiko, kai panoro tapti 
Viešpaties tarnu, o kvietimą tokiai savo paskirčiai išgirdo bene keturioli- 
kos metų amžiaus, kai jį uždegė Šventojo Stepono, pirmojo krikščioniš- 
ko kankinio, užmušto akmenimis ir savo mirties akimirką paregėjusio 
Kristų, istorija. Palyginti su kovos ir galbūt pasiaukojimo tarnaujant Vieš- 
pačiui patrauklumu, dangiškojo gyvenimo patrauklumas atrodė ganėtinai 
miglotas. 

Bet mūšių nebuvo. Tik niekingi susidūrimai su neapibrėžtais rezultatais. 
0 BLOGIS pasirodė turįs galybę veidų, ir visi jie - buki, dažniau su 
nudrykusiomis per smakrą seilėmis negu atvirkščiai. Iš esmės tėvas Kalahe- 
nas buvo verčiamas daryti išvadą, kad pasaulyje nėra jokio BLOGIO, 
išskyrus eilinį blogį - arba, galimas dalykas, (blogį). Tokiomis minutėlėmis 
jis įtarė, kad ir Hitleris - ne kas kitas, tik bedvasis biurokratas, o patsai 
Šėtonas - protiškai nepilnavertis, su embrioninės stadijos humonmu - kaip tie, 
kuriems atrodo neapsakomai juokinga sušerti žuvėdrai į duoną įkištą pe- 
tardą. 

Didieji socialiniai, doroviniai ir dvasiniai amžių mūšiai nuslūgo iki 
Sindės Makdugal, kuri talžo kamputyje savo seilėtą kūdikėlį, o kai pastarasis 
užaugs, ims talžyti kamputyje savo atžalėlę - nesibaigiantis gyvenimas, 
aleliuja, storas arachisinio sviesto luistas. Sventoji Mergele, ei, kaip atvesti 
žmones į doros kelią? 

Taigi esmingas čia buvo ne tik nuobodulys - siaubą kėlė tai, ką visa tai 
reiškė bet kuriam iš anksto apmąstytam gyvenimo nusistatymui ir galbūt 
dangaus karalystei. Bažnytinio loto amžinybė, pasilinksminimo atrakcionai 
ir dangiškasis striptizas? 

Kalahenas grįžtelėjo į laikrodį ant sienos. Buvo šešios minutės po 
pusiaunakčio - ir vis darnesimatė jokių Fredo Astero bei Džindžerės Rodžers 
pėdsakų. Nė Mikio Runto. Tačiau “E - Vep" atėjo laikas suveikti. Dabar jis 
išsiurbs, misis Korles nereikės guosti jo užjaučiančiu žvilgsniu, ir gyvenimas 
ims tekėti sava vaga. Amen. 

Septintas skyrius 
METAS 


1 


Antradienį, trečiosios pamokos pabaigoje, Metas užėjo į mokytojų 
kambarį. Pasirodė, kad ten jau jo laukė Benas Mirsas. 

- Sveikas, - tarė Metas. - Jūs ankstyvas. 

Benas pakilo ir paspaudė jam ranką. 

- Tikriausiai šeimyninis užkeikimas. Pasakyk atvirai, ar tie vaikeliai 
manęs nesuės? 

- Jokiu būdu, - atsakė Metas. - Eime. 

Jis buvo šiek tiek nustebintas. Benas apsirengė simpatiška sportine 
striuke irpilkomis kelnėmis su dvigubomis siūlėmis. Gerais, iš pažiūros visai 
mažai panešiotais batais. Meto klasėse buvodavo ir kiti literatai. Anie 
paprastai apsirengdavo nerūpestingai arba ką nors atvirai keisto. Prieš metus 
jis pasikvietė gana žinomą poetę, atvykusią į savo kūrybos vakarą valstijos 
universitete Portlende. Toji apsireiškė kojas apsitempusi sportinėmis kelnė- 
mis, tačiau su aukštakulniais bateliais. Atrodė, kad šitokiu būdu jos pasąmo- 
nė skelbia: tik pažvelkite į mane - aš suardžiau sistemą, neperžengdama jos 
pačios žaidimo ribų. Aš ateinu ir išeinu kaip vėjas. 

Nuo šio palyginimo Meto susižavėjimas Benu dar labiau sustiprėjo. Po 
trisdešimties su kaupu pedagoginio darbo metų Metas priėjo išvados, kad 
sistemos nesuardysi, žaidimo nelaimėsi, ir tik varvanosiai mano, neva jie 
išsiveržė priekin. 

- Geras pastatas, - pasakė Benas, dairydamasis į šalis, kol jie ėjo 
koridoriumi. - Smarkiai skiriasi nuo mokyklos, kurioje mokiausi aš. Ten 
beveik visi langai priminė ambrazūras. 

- Pirmoji klaida, - atsiliepė Metas. - Niekada nevadinkite mokyklos 
“pastatu"'. Tai - "įstaiga". Mokyklinės lentos - “vaizdinės priemonės“, o 
mokiniai - “homogeninė bendrai besimokančių vidutinio mokyklinio am- 
žiaus vaikų draugija". 

- Jiems smarkiai pasisekė, - su šypsena pastebėjo Benas. 

- Iš tikrųjų, ar ne? Jūs studijavote koledže, Benai? 

- Mėginau. Humanitarinius mokslus. Bet, regis, visi kaip vienas Žaidė 
intelektualinį žaidimą “atkovok vėliavą"' - tu irgi gali rasti kirvį, jį išsigaląsti 
ir šitaip pasidaryti įžymiu tr dievinamu. Be to, mane išgujo už nepažangumą. 
Kai pardavinėjo “Konvėjaus dukterį", į pristatymo furgonus kroviau dėžes 
su kokakola. 

- Papasakokite apie tai vaikams. Jiems bus įdomu. 

- Jums patinka mokytojauti? - paklausė Benas. 

- Suprantama, kad patinka. Antraip šie keturiasdešimt metų būtų nuėję 
perniek. 

Nuskambėjo pavėlavęs skambutis. Ištuštėjęs koridorius (tik kažkoks 
dykinėtojas lėtai kiūtino pro nupieštą rodyklę su užrašų “Miškininkystė"') 
pisipildė garsaus aido. 

- Kaip čia reikalai su narkotikais? - paklausė Benas. 

- Esama visko, ko tik nori. Kaip bet kurioje amerikietiškoje mokykloje. 
Ir vis dėlto didžiausia mūsų bėda - girtuokliavimas. 

- Ne marihuana? 

- Zolės nelaikau problema. O vadovybė, kalbant pašnabždom ir neoficia- 
liai, - taip pat. Atsitiktinai sužinojau, kad net mūsų patarėjas - vienas 
geriausių savo apskrityje - irgi retsykiais patraukia, o paskui eina į kiną. Aš 
ir pats mėginau. Veikia puikiai, bet nuo to man sutrinka virškinimas. 

- Jūs mėginote? 

- S-Š-š, - pridėjo prie lūpų pirštą Metas. - Didysis Brolis visur turi ausis. 
Be to, štai mano kabinetas. 

- Ach, Viešpatie. 

- Nesinervinkit, - nuramino Metas, praleisdamas jį priekin. - Labas rytas, 
mokiniai, - kreipėsi maždaug į dvi dešimtis paauglių, kurie įdėmiai apžiūri- 
nėjo Beną. - Tai misteris Benas Mirsas. 


Iš pradžių Benas pamanė, kad ne ten pataikė. 

Jis buvo absoliučiai tikras, kad kviesdamas vakarienei Metas Berkas 
pasakė: mažas pilkas namas iškart už raudono plytinio... bet iš šio namo liete 
liejosi rokenrolas. 

Benas pasinaudojo dėmėtu žalvariniu durų plaktukėliu, nesulaukė atsa- 
kymo ir vėl pasibeldė. Sįsyk muziką pritildė ir kažkas - balsas, be jokios 
abejonės, priklausė Metui - karktelėjo: “Atidaryta! Įeikite""' 

Jis įžengė ir ėmė susidomėjęs žvalgytis. Paradinės durys vedė tiesiai į 
mažą svetainę, apstatytą ankstyvuoju amerikietišku stiliumi “sendaikčių 
parduotuvėlė", kur viešpatavo neįtikėtinai senas televizorius “ Motorola". 
Muzika sklido iš audiosistemos su keturiomis kolonėlėmis. 

Metas išniro iš virtuvės, pasirišęs raudonos ir baltos spalvos languotą 
prikyštę. Sklido padažo ir spageti kvapas. 

- Atleiskit, kad taip triukšminga, - tarė Metas. - Aš truputį neprigirdžiu, 
todėl ir leidžiu garsiai. 

- Gera muzika. 

- Esu roko gerbėjas dar nuo Badžio Holio laikų. Nuostabi muzika. Norite 

- Aha, - prisipažino Benas. - Dar kartą dėkoju už pakvietimą. Man atrodo, 
kadnuoto laiko, kai sugrįžau į Zalės Valdą, svečiuose valgau dažniau nei per 
penkerius paskutinius metus. 

- Mūsų miestelis svetingas. Tikiuosi, neprieštarausite, jei vakarieniausi- 
me virtuvėje. Prieš porą mėnesių apsireiškė antikvaras ir pasiūlė už pietų 
stalą du šimtus dolerių. O kito dar neįsigijau. 

- Nieko baisaus. Aš - vienas iš didelio būrio virtuvinių valgytojų. 

Virtuvė pasirodė esanti tvarkinga iki koktumo. Ant nedidelės viryklės su 
keturiais lankainiais šnypštė puodelis su padažu ir pūpsojo pilnas garuojan- 
čių spageti kiaurasamtis. Ant staliuko su atlenkiama lenta gulėjo keletas 
įvairaus dydžio lėkštelių ir du stikliniai indai, iš kraštų padabinti šokančiais 
animacinių filmų herojais. “Zele formelės“, - nustebęs pamanė Benas. 
Išnyko paskutinioji bendravimo su mažai pažįstamu Žmogumi įtampa, ir jis 
pasijuto tarsi savo namuose. 

- Spintelėje virš kriauklės - kukurūzinis ir ruginis viskis, degtinė, - parodė 
Metas. - O šaldytuve šiek tiek kokteilio. Bijau, kad pasirinkimas ne itin 
didelis. 

- Tiks ir viskis su vandeniu iš krano. 

- Duok Dieve. O aš padengsiu stalą. 

Maišydamas sau gėrimą, Benas tarė: 

- Jūsų vaikai man patiko. Uždavinėjo gerus klausimus. Sunkius, bet 
gerus. 

- Pavyzdžiui, “Iš kur semiatės idėjų"?? - Metas pamėgdžiojo Rutą Kroket 
- viliojančios mergužėlės lemenimą. 

- Taip, ji tikra paukštytė. 

- Išties. Saldytuve, už pjaustytų ananasų, yra butelis “Lanserio". Laikau 
ypatingiems atvejams. 

- Klausyktt, nereikia... 

- Liaukitės, Benai. Mes Valdoje ne kasdien matome bestselerių autorius. 

- Na, jūs šiek tiek perdedate. 

Benas užbaigė savojo viskio likutį, paėmė iš Meto lėkštę spageti, apliejo 
padažu, šakute pakabino makaronų ir apsuko aplink šaukštelį. 

- Fantastika! - susižavėjęs pagyrė. - Mama mia! 

- O kaipgi, - atsakė Metas. 

Benas nuleido akis į lėkštelę, kuri tuštėjo stebėtinu greičiu. Jis šiek tiek 
kaltai nusišluostė lūpas. 

- Dar? 

- Jeigu galima, pusę lėkštelės. Nuostabūs makaronai. 

Metas atnešė pilną lėkštę. 

- Nesuvalgysim mes - suės mano katinas. Nelaimingas gyvulėlis. Sveria 
dvidešimt svarų ir prie dubenėlio prieina krypuodamas. 

- Viešpatie, kaipgi aš jo nepastebėjau? 

Metas nusišypsojo. 

- Kažkur valkiojasi. Naujoji jūsų knyga - romanas? 

- Šis tas beletrizuoto, - atsakė Benas. - Atvirai kalbant, rašau ją dėl pinigų. 
Menas nuostabus, bet vieną vienintelį kartą panorau ištraukti iš skrybėlės 
stambų numerį. 

- Ir kokios perspektyvos? 

- Tamsios ir miglotos, - tarė Benas. 

- Eime į svetainę, - pakvietė Metas - Ten visos kėdės kauburiuotos, bet 
vis tiek patogesnės nei šios virtuvinės siaubūnės. Pavalgėte? 

- Ar popiežius nešioja tiarą? 

Svetainėje Metas ištraukė rietuvę albumų ir ėmė žiebtis stambią išraitytą 
pypkę iš ilgamoliūgio. Pagaliau ji įsiruseno, Metas patenkintas apsigaubė 
dideliu dūmų debesiu ir pakėlė galvą: 

- Ne, iš čia jo nesimato. 

Benas ūmai apsižvalgė. 

- Ko? 

- Marsteno namo. Einam lažybų iš penkių centų, kad jūs žvalgėtės kaip 
tik jo. 

Benas nesmagiai nusijuokė. 

- Nesiginčysiu. 

- Knygos veiksmas vyksta į Zalės Valdą panašiame miestelyje? 

Benas linktelėjo. 

- Panašus miestelis ir panašūs Žmonės. Serija seksualinių žmogžudysčių, 
lavonai išniekinami. Ketinu pradėti nuo vienos iš jų ir aprašyti visą eigą nuo 
pradžios iki galo su menkiausiomis smulkmenomis. Bakstelėti į tai skaity- 
toją nosimi. Kai pradingo Ralfas Glikas, kaip tik rašiau šią knygos dalį, ir 
man tai padarė... atstumiančią paslaugą. 

- O pagrindas - tie dingimai, kurie įvyko mūsų miestelyje ketvirtajame 
dešimtmetyje. 

Benas įdėmiai jį nužvelgė. 

- Jūs Žinote apie juos? 

- Taip, be abejo. Ir daugelis čionykščių senbuvių - taip pat. Aš patsai 
tuomet Valdoje negyvenau, bet buvo Meiblė Verts, Glinisė Meiberi ir Miltas 
Krosenas. Kai kas jau susiejo vieną su kitu. 

- Ką susiejo? 

- Na, na, Benai. Ryšys visiškai akivaizdus, argi ne taip? 

- Tikriausiai. Kai šis namas buvo gyvenamas, per dešimtmetį pradingo 
keturi berniukai. Dabar, po trisdešimt šešerių metų, vos jame kažkas įsikūrė, 
bematant dingo Ralfas Glikas. 

- Jūs manote, kad tai sutapimas? 

- Spėju, kad taip, - atsargiai pratarė Benas. Ausyse aiškiai skambėjo 
Suzanos įspėjimas. - Bet įdomu. Vartydamas “Ledger" komplektus, domė- 
jausi laikotarpiu nuo 1939-ųjų iki 1970-ųjų - šiaip sau, kad galima būtų 
palyginti. Pradingo trys berniukai. Vienas pabėgo iš namų, bet vėliau 

atsirado - dirbo Bostone. Jam buvo vos šešiolika, bet atrodė vyresnis. Kitą 
po mėnesio sužvejojo Endroskogine. O darvieną rado užkastą netoli 116-ojo 
kelio Geitse - matyt, jis tapo autoavarijos auka. Viskas galų gale paaiškėjo. 

- Galbūt Glikų berniuko dingimas irgi paaiškės. 

- Gali būti. 

- Bet jūs manote visiškai kitaip. Ką Žinote apie tą Streikerį? 

- Visiškai nieko, - atsakė Benas. - Ir netgi nesu tikras, ar norėčiau su juo 
susipažinti. Kaip tik dabar dirbu prie perspektyvios knygos, kuri tam tikru 
požiūriu susijusi su Marsteno namu ir jo gyventojais. Jeigu sužinosiu, kad 
Streikeris - eilinis biznierius (esu įsitikinęs, jog taip ir yra), tai gali mane 
išmušti iš vėžių. š 

- O man atrodo, viskas pasirodys kiek kitaip. Zinote, šiandien jis atidarė 
parduotuvę. Kiek supratau, ten užbėgo ir Suzana Norton su motuše... velnias, 
beveik visos miestelio moterys užėjo ten dirstelėti, kas ir kaip - irne penkiom 
minutėm. Jeigu tikėtum Delu Markuu - o šis šaltinis abejonių nekelia - ten 
buvo atklibinkščiavusi net Meiblė Verts. Matyt, tasai Streikeris - labai 
nepaprastas žmogus. Dabitiškai pasipuošęs, be galo grakštus ir absoliučiai 
plikas. Ir patrauklus. Man sakė, kad jis iš tikrųjų šį tą pardavė. 

Benas nusišypsojo. 

- Nuostabu. O antrąją komandos pusę kas nors jau matė? 

- Jis išvykęs prekių. Spėjamai. 

- Kodėl “spėjamai"? 

Metas neramiai gūžtelėjo pečiais. 

- Gal tai ir gryna tiesa, bet Marsteno namas vis tiek mane nervina. Galima 
pamanyti, ši porelė ilgai jo ieškojo, kol pagaliau rado. Juk jūs pats sakėte - 
jis primena ant kalvos viršūnės stūksantį stabą. 

Benas linktelėjo. 

- Be viso šito, pas mus vėl pradingo berniukas. O Ralfo brolis Denis? 
Mirti vos dvylikos metų! Piktybinės anemijos atvejis su mirtina baigme. 

- O kas čia neįprasta? Zinoma, tai daugiau nelaimė... 

- Mano gydytojas - jaunas vyras, pavarde Džimis Kodis, Benai. Kažkada 
pas mane mokėsi. Tuomet jis buvo mažas padūkėlis, o dabar - geras 
gydytojas. Tik turėkit omeny, kad visa tai nuogirdos ir apkalbos. 

- Gerai. 

- Užėjau pas jį pasitikrinti ir atsitiktinai užsiminiau apie Glikų berniuką 
- atseit, kokia gėda, tėvams buvo maža, kad antrasis dingo, ir dar šitas 
košmaras. Džimis atsakė, kad dėl šio atvejo konsultavosi su Džordžu 
Gorbiu. Taip, berniukas iš tiesų turėjo anemiją. Anot jo, tokių metų kaip 
Denis berniuko kraujuje turėtų būti nuo 85 iki 98 procentų eritrocitų. O pas 
Denį jų sumažėjo iki keturiasdešimt penkių. 

- Nieko sau, - pratarė Benas. 

- Jam švirkštė B,, ir duodavo veršiuko kepenų - tai tarytum puikiai 
padėjo. Jau rengėsi berniuką išrašyti, kai staiga bampt! Vaikinukas krenta 
negyvas. 

- Bet juk jūs nenorėtumėte, kad tai pasiektų Meiblės Verts ausis, - tarė 
Benas. - Jai imtų vaidentis parke čiabuviai, iš orinių ginklų šaudantys 
užnuodytomis kulkomis. 

- Apietai nesakiau niekam, išskyrus jus. Ir nepasakysiu. Beje, Benai, jūsų 
vietoje aš tikriausiai viešai nekalbėčiau apie knygos siužetą. Jeigu Loreta 
Starčer paklaus, apie ką rašote, atsakykite - apie architektūrą. 

- Tokį patarimą man jau davė. 

- Be abejo, Suzana Norton. 

Benas dirstelėjo į laikrodį ir pakilo. 

- O dėl Suzanos... 

- Sparną rėžiantis patinas visiškai apsiplunksnavęs, - pasakė Metas. - 
Beje, man dar reikia mokyklon, Benai. Eilinė mokyklinio spektaklio repeti- 
cija - didelės socialinės reikšmės komedijos, kurios pavadinimas - “Carlio 
problema". 

- Kokia gi jo problema? 

- Spuogai, - atsakė Metas ir nusišypsojo. 

Abu drauge pasuko durų link. Metas stabtelėjo apsivilkti seną nublukusį 
mokyklinį švarką. 

Benas pamanė, kad nekreipdamas dėmesio į veidą, - protingą, bet 
svajingą ir kažkokį nekaltą, - pagal Meto figūrą greičiau palaikytum jį 
senstančiu lengvosios atletikos treneriu, o ne namisėda kalbininku. 

- Paklausyktt, - kreipėsi Metas, kai jiedu išėjo priebutin, - oką jūs ketinate 
daryti penktadienį? 

- Nežinau, - atsiliepė Benas. - Maniau, kad būtų neprošal nueiti su Suzana 
į kiną. Trumpai kalbant, ką nors panašaus. 

- Man šovė į galvą kitkas, - tarė Metas. - Galbūt sudarome trise komisiją, 
nuvykstam aukštyn, prie Marsteno namo, ir prisistatom naujajam šeiminin- 
kui. Suprantama, miestelio vardu. | 

- Tik, žinoma, - patikslino Benas, - viso labo iš įprasto mandagumo, tiesa? 

- Kaimas ateina papasakoti apie save naujam bendrijos nariui, - pritarė 
Metas. 

- Šiandien pakalbėsiu su Suzana. Manau, ji pritars. 

- Gerai. 

Mirso “Sitroenas" murkdamas pajudėjo šalin, Metas pamojavo. Atsaky- 
damas Benas pyptelėjo, ir netrukus užpakaliniai automobilio Žibintai prany- 
koužkalvos. Variklio garsas išblėso, bet Metas dar gerą minutėlę stovėjo ant 
priebučio, susikišęs rankas į švarko kišenes, nukreipęs žvilgsnį į namą ant 
kalvos. 

Ketvirtadienio vakarą repeticijos nebuvo, ir apie devintą Metas užsuko 
pas Delą perleisti dvi ar tis stiklinaites alaus. Jeigu velnio neštas ir pamestas 

Džimis Kodis nebūtų jam nuo nemigos išrašęs šios priemonės, Metas patsai 
tą padarytų. 

Tais vakarais, kai negrojo muzikantai, pas Delą praktiškai buvo tuščia. 
Metas pamatė tik tris pažįstamus: Landūną Kreigą, lėtai tuštinantį kamputyje 
bokalą alaus, Floidą Tibitsą su griausmo debesimis ant kaktos (šią savaitę jis 
tris kartus kalbėjosi su Suzana, dusyk - telefonu tr kartą akis į akį Nortonų 
svetainėje, tačiau nesėkmingai) ir Maiką Rajersoną, sėdintį prie sienos 
vienoje iš tolimųjų kabinų. 

Metas prisiartino prie baro, kur Delas Markis šluostinėjo stiklines ir per 
nešiojamą televizorių žiūrėjo “Aironsaidą"". 

- Sveikas, Metai. Kaip reikalai? 

- Puikiai. Ramus vakaras. 

Delas gūžtelėjo pečiais. 

- Taip. Geitso kintetryje suka porą filmų su motociklais. Su jais negaliu 
rungtis. Stiklinaitę ar bokalą? 

- Duok bokalą. 

Delas pripildė bokalą, nupūtė putą ir įpylė dar kelis colius. Metas 
atsiskaitė ir sekundėlę paabejojęs patraukė Maiko kabinos link. Maikas, kaip 
ir didesnioji Valdos jaunimo dalis, mokėsi vienoje iš klasių, kurioje Metas 
dėstė anglų kalbą. Be to, Metui jis patiko: būdamas vidutinių gabumų, 
vaikinas pasiekdavo daug aukštesnį nei vidutinis, lygį, kadangi plušo iki 
devinto prakaito, daug sykių klausinėdamas, ko nesuprato, kol pagaliau 
perprasdavo esmę. Ir dar jis gebėjo juokauti, turėjo švarų humoro jausmą ir 
išdidžią laikyseną - dėl to buvo klasės numylėtinis. 

- Sveikas, Maikai, - pasisveikino Metas. - Galima prie tavęs prisėsti? 

Maikas Rajersonas pakėlė akis, ir Metas pajuto - tarsi būtų prisilietęs 
laido su elektros srove. Pirmiausiai pamanė: narkotikai. Stiprūs narkotikai. 

- Žinoma, misteri Berkai. Sėskit, - apatiškas balsas, oda baisios, nesveikai 
baltos spalvos, po akimis - gilūs tamsūs šešėliai. Pačios akys atrodė nenor- 
maliai didelės ir karščiuojančios. Kavinės prietemoje Maiko ranka po stalu 
judėjo lėtai, kaip kokio vaiduoklio. Priešais jį stovėjo nepaliestas alaus 
stiklas. 

- Kaip gyvenimas, Maikai? - ttamdydamas rankų virpulį, Metas prisipylė 
savo bokalą. Paties Meto gyvenimas visuomet priminė grafiką su pakilimų 
ir nusileidimų moduliacijomis (o ir tie paskutinieji trylika metų po mokytojo 
motinos mirties buvo prieškalnėje), irjo tiesų, lygų tekėjimą mažai kas keitė. 
Pavyzdžiui, tai, kaip apgailėtinai baigdavo savo dienas kuris nors iš jo 
mokinių. Bilas Roikas užsimušė su malūnsparniu Vietname, kai buvo telikę 
du mėnesiai iki kovos veiksmų nutraukimo. Salę Gnr (vieną iš pačių 
nuostabiausių ir gyviausių Meto mokinių) į aną pasaulį pasiuntė girtas 
draugužis, kai mergina pasakė, jog ketina nutraukti su juo ryšius. Geris 
Koulmenas apako, nusilpus kažkokiam paslaptingam regos nervui. Badžio 

Meibernio brolis Dugas (vienintelis geras vaikinukas visame puspročių 
klane) nuskendo “Senojo sodo" pliaže... o kur dar narkotikai - mažytė mirtis. 
Ne visi įpuolusieji į Letos vandenis manė esant reikalinga juose maudytis, 
tačiau netrūko ir tokių, kurie kliedesius pavertė savo duona kasdienine. 

- Gyvenimas? - lėtai pratarė Maikas. - Nežinau, misteri Berkai. Nepasa- 
kyčiau, kad labai. 

- Kokion bjaurybėn įklimpai, Maikai? - atsargiai paklausė Metas. 

Maikas pasižiūrėjo į jį nieko nesuprasdamas. 

- Į kokius narkotikus, - patikslino Metas. - Morfijų? Opijų? Kokainą? Ar 
šituos... 

- Narkotikai čia niekuo dėti, - atsakė Maikas. - Man atrodo, susirgau. 

- Teisybę sakai? 

- Gyvenime nesu sėdęs ant narkotikų, - pralemeno Maikas, ir tai, regis, 
pareikalavo iš jo siaubingų pastangų. - Tik žolelių parūkydavau... Bet štai jau 
keturi mėnesiai kaip jų nemėginau. Sergu... Susirgau, man atrodo, pirmadie- 
nį. Suprantat, sekmadienį vakare užmigau Harmonihile ir prabudau tik 
pirmadienio rytą, - jis lėtai pakratė galvą. - Jaučiausi šlykščiai. Ir nuo to laiko 
su kiekviena diena darosi vis blogiau, - jis atsiduso, ir Metui pasirodė, kad 
Maiko krūtinė suvirpėjo nuo švokščiančio kvėptelėjimo kaip negyvas lape- 
lis ant lapkričio klevo. 

Metas susirūpinęs pasislinko pirmyn. 

- Tai atsitiko po Denio Gliko laidotuvių? 

- Aha, - Maikas vėl pažvelgė į jį. - Kai visi išsiskirstė po namus, aš 
sugrįžau baigti darbą, bet tas šiknius... prašau atleisti, misteri Berkai... tas 
Rojalas Snou taip 17 nepasirodė. Laukiau jo ilgai, ir štai tuomet, ko gero, 
pradėjau sirgti, kadangi nuo visko, kas buvo paskui... velnias, skauda galvą. 
Sunku galvoti. 

- O ką prisimeni, Maikai? 

- Ką prisimenu? - Maikas įsmeigė akis į auksinę alaus stiklo gelmę, 
stebėdamas burbuliukus, kaip šie atsiskiria nuo sienelių ir kyla paviršiun 
išleisti juose susikaupusias dujas. - Prisimenu giedojimą, - pagaliau ištarė. - 
Malonesnio giedojimo nesu girdėjęs. Ir toks jausmas, tarytum... tarytum 
skęstum. Bet malonus. Tiktai akys. Akys. 

Sukryžiavęs rankas, jis apglėbė savo pečius ir sudrebėjo. 

- Kieno akys? - paklausė Metas, pasilenkdamas dar arčiau. 

- Raudonos. Klaikios akys. 

- Kieno? 

- Neprisimenu. Nebuvo jokių akių. Visa tai man prisisapnavo, - Metas 
tarytum regėjo, kaip Maikas stumia šalin savo prisiminimus. - Daugiau iš 
sekmadienio vakaro nieko neatsimenu. Pirmadienio rytą prabudau ant 
žemės ir pradžioje nė pasikelti nepajėgiau - toks jaučiausi pavargęs. Bet galų 
gale pakilau. Patekėjo saulė, aš pabūgau, kad galiu perkaisti, ir nukiūtinau 

miškan, pne upelio. Vėl pasijutau nusiplūkęs. Klaikiai nusiplūkęs. Todėl vėl 
priguliau. Ir išmiegojau... na, iki ketvirtos ar penktos valandos, - jis tyliai, 
šnarančiai nusijuokė. - O kai prabudau, buvau visas apibiręs lapais. Tiesa, 
Jaučiausi kiek geriau. Pakilau ir grįžau prie savo mašinos, - Maikas lėtai 
persibraukė delnu veidą. - Ko gero, darbą prie Glikų mažylio sekmadienio 
vakarą užbaigiau. Keista, bet šito nė neprisimenu. 

- Užbaigei'? 

- Na, buvo Rojalas atėjęs, ar ne, bet kapas pasirodė užverstas. Užklota 
velėna ir taip toliau. Atlikta gerai. Bet kaip šitai padariau, neprisimenu. 
Tikriausiai man iš tiesų buvo prastai. 

- O kur buvai pirmadienio vakarą? 

- Savo namuose, kurgi daugiau. 

- O kaip jauteisi antradienio rytą? 

- Antradienio rytą aš apskritai nepabudau. Pramiegojau ištisą dieną. 
Atsipeikėjau tik vakare. 

- Ir kaip jauteisi? 

- Siaubingai. Kojos buvo kaip guminės. Mėginau nueiti vandens atsigert, 
bet vos neparvirtau. Virtuvėn teko trepenti pasiramstant į baldus. Jaučiausi 
silpnas kaip kačiukas, - Maikas paniuro. - Vakarienei atsidariau skardinę 
troškintos mėsos - žinote, tą šlamštą “Dinti Mur“ - tačiau suvalgyti neįsten- 
giau. Pasižiūriu - ir varo lauk. Kaip smarkiai pagiringam į maistą Žiūrėti. 

- Taip nieko ir nevalgei? 

- Stengiausi, bet viską išvėmiau. Po to pasijutau kiek geriau. Išėjau iš 
namų, šiek tiek pavaikštinėjau. Paskui patraukiau miegoti, - Maiko pirštai 
vedžiojo per apvalius alaus bokalo pėdsakus ant stalo. - Tik iš pradžių man 
buvo labai baisu. Na, kaip koks vaikigalis bijo Elamagusalumo. Aš apsukau 
namą ir įsitikinau, kad uždaryti visi langai. Kai nuėjau miegoti, visur palikau 
įjungtas šviesas. 

- O vakar ryte? 

- Hm-m? Ne... vakar atsibudau tik devintą vakaro, - vėl toks pats tylus 
trumpas juokas. - Prisimenu, dar pagalvojau: jeigu ir toliau šitaip tęsis, 
pramiegosiu viską pasaulyje. Ir kad šitaip būna numirus. 

Metas rūškanai stebeilijo į jį. Floidas Tibitsas pakilo, įkišo į automatą 
dvidešimt penkių centų monetą ir ėmė stuksenti į muzikos taktą. 

- Ir dar vienas keistas dalykas, - tarė Maikas. - Kai atsikėliau, langas 
miegamajame pasirodė atviras. Ko gero, pats jį atidariau. Sapnavau... kad už 
lango kažkas buvo ir aš pakilau... pakilau jį įsileisti. Na, tarsi eitum įsileisti 
seną draugą, kuris sušalo... arba yra išalkęs. 

- Kas gi tai buvo? 

- Tai buvo vien sapnas, misteri Berkai. 

- Bet ką sapnavai? 

- Nežinau. Ketinau užkąsti, bet vos apie tai pamaniau - bematant sukilo 
viduriai. 

- Tad ką darei? 

- Žiūrėjau televizorių, kol nesibaigė Džono Karsono laida. Jaučiausi kur 
kas geriau. O paskui nuėjau miegoti. 

- Langus uždarei. 

- Ne. 

- Ir išmiegojai visą dieną? 

- Pabudau per patį saulėlydį. 

- Silpnumą jautei? 

- Be abejo, - Maikas persibraukė per veidą ranka. - Man taip bloga! - 
riktelėjo lūžtančiu balsu. - Tai paprasčiausiai kažin kas panašaus į gripą, 
tiesa, misteri Berkai? Iš tiesų esu sveikas, ar ne? 

- Nežinau, - atsakė Metas. 

- Tikėjausi atsigauti keliais bokalais alaus, bet gerti irgi negaliu. Truktelė- 
jau gurkšnelį, irjis man atsistojo skersai gerklės, garbės žodis... kaip kamštis. 
Praėjusi savaitė... ji atrodo kaip baisus sapnas. Ir man baisu. Labai baisu, - 
jis prispaudė suliesėjusias rankas prie veido, 17 Metas suprato, kad Maikas 
verkia. 

- Maikai? 

Atsakymo nesulaukė. 

- Maikai, - Metas atsargiai atitraukė Maiko delnus nuo veido. - Norėčiau, 
kad šį vakarą važiuotum pas mane į namus. Norėčiau, kad pernakvotum 
mano svečių kambaryje. Važiuosi? 

- Gerai. Man vis tiek, - Maikas letargiškai lėtai nusišluostė rankove akis. 

- Ir dar norėčiau, kad rytoj nuvyktum su manimi pasirodyti daktarui 
Kodžiui. 

- Gerai. 

- Na, eime. 

Metas pamanė, ar nevertėtų paskambinti Benui Mirsui, bet neskambino. 

Kai Metas pasibeldė, Maikas Rajersonas tarė: “Įeikite"". 

Metas įžengė su pižama. 

- Ji bus didoka... 

- Nereikia, misteri Berkai. Aš miegu su glaudėmis. 

Dabar Maikas stovėjo nusirengęs, ir Metas pastebėjo, koks baisiai 
išblyškęs jo kūnas. Kaulai kyšojo kaip lenktos šukos. 

- Pasuk galvą, Maikai. Stai čia. 

Maikas paklusniai ją pakreipė. 

- Maikai, iš kur pas tave šios žymės? 

Maikas pasičiupinėjo kaklą žemiau žandikaulio kampo. 

- Nežinau. 

Metas neramiai sujudėjo. Paskui priėjo prie lango. Skląstis buvo patiki- 
mai užšautas, ir vis dėlto, sveikam protui nepaklūstantis nerimas privertė 
rankas triukšmingai pakelti langą aukštyn ir vėl jį uždaryti. Stiklą sunkiai 
slėgė lauko tamsa. 

- Jei naktį ko nors prireiks, šaukis manęs. Nesvarbu, ko. Net jeigu 
prisisapnuos blogas sapnas. Pašauksi, Maikai? 

- Taip. 

- Aš nejuokauju. Nesvarbu, ko. Mano durys - tiesiai koridoriaus gale. 

- Gerai. 

Metas sutriko, jausdamas, kad galėtų padaryti dar šį tą, paskui išėjo. 


Metas visai negalėjo sumerkti akių, ir nuo skambučio Benui Mirsui dabar 
sulaikė tik tai, jog jis suprato: Evos pansione visi miega. Ten gyvena daug 
senių, o telefono skambutis vėlyvą naktį reiškia tik vieną dalyką: kažkas 
numirė. 

Vartydamasis lovoje, Metas sekė, kaip švytinti žadintuvo rodyklė slenka 
nuo vienuoliktos trisdešimt iki pusiaunakčio. Namuose viešpatavo nenatū- 
rali tyla - galbūt dėl to, kad Metas sąmoningai nusiteikė išgirsti mažiausią 
triukšmelį. Namas buvo senas, tvirtai suręstas, todėl seniai nebesmego ir 
negirgždėjo. Tylą trikdė tik laikrodžio tiksėjimas ir silpnas vėjūkštis už 
lango. Siokiadienių naktimis automobiliai Tegart Strymo keliu nevaži- 
nėdavo. 

Tai, apie ką tu galvoji, - beprotybė. | 

Bet Žingsnis po žingsnio Metą mygė atgalios ir vertė patikėti. Zinoma, 
paskubom peržiūrėdamas Denio Gliko atvejį, Džimis Kodis, kaip išsilavinęs 
žmogus, pirmiausiai pamanė kaip tik apie tai. Jiedu iš šios prielaidos tik 
pasijuokė. Galbūt dabar Metui buvo atlyginama už aną juoką. 

Įbrėžimai? Tai žymės, o ne įbrėžimai. Tai skylutės. 

Žmonės išmokyti tuo netikėti, kad į Kolnidžo “Kristabel" arba Bremo 
Stoukerio piktas pasakas panašūs nutikimai - ne kas kita, kaip tik iškrypusi 
fantazija. Suprantama, pabaisos egzistuoja: tai tie, kurių pirštai priglausti 
prie atominių raketų paleidimo mygtukų šešiose valstybėse, oro piratai, tie, 
kurie užsiima masiniu žmonių naikinimu arba tokie, kurie prievartauja tr 
žudo vaikus. Bet šitokių dalykų... ne. Mums geriau žinoti. Velnio atžyma ant 
moters krūtinės - viso labo tik apgamas, prisikėlęs numirėlis, su įkapėmis 
stovintis prie žmonos durų, - tik kenčiąs lokomocinę ataksiją, o vaikų 
miegamojo kampe niurnantis ir besivaipantis baubas - tėra kalnas paklodžių. 
Kažkoks dvasią turintis asmuo paskelbė, kad netgi Viešpats, šis garbusis 
baltas burtininkas, yra miręs. 

Maikas liko beveik be kraujo. 

Iškoridoriaus nesklido joks garsas. Metas pamanė: miega kaip užmuštas. 
O kodėl gi negalėtų? Juk jis pasikvietė Maiką tik todėl, kad vaikinas kaip 
reikiant išsimiegotų ir jam netrukdytų... baisūs sapnai? Metas išlipo iš 
lovos, užžiebė šviesą ir prisiartino prie lango. 

Iš šios vietos kaip tik matėsi Marsteno namo stogo žirgelis, padengtas 
mėnesienos šarma. 

Aš bijau. 

Tačiau reikalai buvo kur kas blogesni: Metas jautėsi persigandęs mirti- 
nai. Jis mintyse perkratė visas priemones nuo negalavimo, apie kurį neįma- 
noma užsiminti balsu: česnakas, šventasis vanduo ir ostija, kryžius su 
nukryžiuotuoju, rožės, tekantis vanduo. Namuose nebuvo nieko šventinto. 
Nors Metas - metodistas, bažnyčion nėjo ir sielos gilumoje buvo įsitikinęs, 
kad Džonas Groginsas - didžiausias asilas Vakarų pasaulyje. 

Vienintelis kulto objektas namuose buvo... 

Nebyliame name tyliai, bet aiškiai nuskambėjo žodžiai, kuriuos ištarė 
Maiko Rajersono mirtinai apsnūdęs balsas. 

- Taip. Įeik. 

Metui užėmė kvapą, paskui išsiveržė lauk begarsio klyksmo atodūsis. Jis 
pajuto baimės kvaitulį. Pilvas pasidarė tarsi švininis. Genitalijos susitraukė. 

Pasigirdo, kaip svečių kambaryje atsargiai atitraukia lango skląstelį. 
Paskui langą pastūmė aukštyn, cyptelėjo besitrinantis medis. 

Galima buvo nulipti žemyn. Nubėgti į valgomąjį ir paimti nuo staliuko 
Bibliją. Bėgte grįžti viršun, trūktelėjimu atlapoti svečių kambario duris, 
aukštai iškelti Bibliją: “Vardan Dievo Tėvo, Sūnaus ir Sventosios Dvasios, 
įsakau - pranyk... 

Bet kas buvo kambaryje? 

Jei naktį ko nors prireiks, šaukis manęs. 

Bet aš negaliu, Maikai. Aš senas žmogus. Man baisu. 

Į Metosmegenis įsirėžė naktis, paversdama jas klounada siaubą keliančių 
vaizdinių, kurie šoko, čia išnirdami iš tamsos, čia vėl pranykdami joje. Balti 
klouniški veidai, didžiulės akys, aštrūs dantys. Iš šešėlių išsėlindavo siluetai 
su ilgomis rankomis, jos tiesėsi prie... prie... Sudejavęs Metas užsidengė 
rankomis veidą. 

Negaliu. Bijau. 

Mokytojas nebūtų įstengęs pakilti, net jeigu imtų suktis jo paties miega- 
mojo durų žalvarinė rankena. Baimė jį paralyžiavo. Pasiutusiai gailėjosi, kad 
vakare nuvažiavo pas Delą. 

Man baisu. 

Ir bejėgiškai sėdėdamas ant lovos, suėmęs galvą rankomis, baisioje, 
slegiančioje namo tyloje Metas išgirdo aukštą, piktdžiugišką vaikišką 
juoką... 

..-O paskui čiulpsėjimą. 


Antra dalis 


PLOMBYRO 
IMPERATORIUS 


Pakviesk vyniotoją cigarų raumeningą 

iv liepk jam suvaryt 

į puodelius varškės gašlybę. 

Tegu mergaitės dykinės, vilkės suknelėm 
įprastom, tegu berniukai neš gėles 

į mėnesio senumo laikraščius susukę. 
Tepasirodys tariamoji pabaiga. 

Plombyro imperatorius - vienintelis valdovas. 


Spintelėj be trijų stiklinių rankenėlių 

surask paklodę su trimis balandžiais, 

kuriuos jinai pati išsiuvinėjo. 

Paskui ištiesk, užkloki veidą, 

0 kyšančios sustingę kojos 

primins jos šaltį ir nebylią rimųį. 

Sviestuvas blės, prapuls šviesa. 

Plombyro imperatorius - vienintelis valdovas. 


Volesas Stivensas 
„Sioje kolonoje 
skylė. Ar tu matai 
Mirties Karalienę? 


Georgas Seferis 


Aštuntas skyrius 
BENAS (III) 

Ko gero, beldėsi jau seniai - barbenimas tarsi aidas sklido jo sapno 
gatvėmis, o Benas tuo metu kovojo su įmigiu. Aplink viešpatavo tamsa; 
mėgindamas sugriebti laikrodį ir prisikišti prie veido, nužėrė jį ant grindų. 
Pasijuto išmuštas iš vėžių ir išgąsdintas. 

- Kas ten? - šūktelėjo jis. 

- Eva, misteri Mirsai. Jus kviečia prie telefono. 

Jis pakilo, apsimovė kelnes ir iki pusės nuogas atidarė. Ten stovėjo Eva 
Miler, įsisupusi į baltą frotinį chalatą, buku, dar pusiau miegančio žmogaus 
veidu. Jiedu vienas kitą nužvelgė, ir Benas pamanė: kažkas susirgo? numirė? 

- Iš toli? 

- Ne, tai Metju Berkas. 

Evos atsakymas nenuramino. 

Kuri valanda? 

- Siek tiek po keturių. Sprendžiant iš balso, misteris Berkas labai 
sunerimęs. 

Benas nusileido žemyn ir paėmė ragelį. 

- Klausau, Metai. 

Metas tankiai alsavo į ragelį. Kvėptelėjimai prasiverždavo trumpais 
staigiais kūkčiojimais. 

- Benai, ar galite atvažiuoti? Tuoj pat? 

- Taip, žinoma. O kas nutiko. Jūs susirgote? 

- Ne telefonu. Tiesiog atvažiuokite. 

- Po dešimties minučių prisistatau. 

- Benai... 

- Taip? š 

- Ar neturite kryželio su nukryžiuotuoju. Arba škaplierių su Sventuoju 
Krnistoforu. Ko nors panašaus? 

- Ne, po velniais. Aš baptistas... buvęs. 

- Tiek to. Atvažiuokite kuo greičiau. 

Benas pakabino ragelį ir paskubom sugrįžo į viršų. Eva stovėjo padėjusi 
ranką ant turėklų stulpelio, veide atsispindėjo nerimas ir neryžtingumas: 
viena vertus, knietėjo sužinoti, kita vertus, nesinorėjo kištis į nuomininko 
reikalus. 

- Misteri Mirsai, misteris Berkas serga? 

- Sako, kad ne. Jis paprasčiausiai manęs paprašė... Ar jūs katalikė? 

- Mano vyras buvo katalikas. 

- Ar turite kryželį, arba rožančių, arba škaplierių su Šventuoju Kristo- 
foru? 

- Na... miegamajame - mano vyro kryželis... aš galėčiau... 

- Būkit tokia maloni. 

Ji nuėjo koridoriumi, kailinėmis šlepetėmis šiurendama per išblukusias 
kilimo juostas. Benas užbėgo į kamabarį, užsimetė vakarykščius marškinius 
ir basnirčia įšoko į sportinius batelius. Kai vėl išėjo koridoriun, prie durų 
stovėjo Eva, rankoje laikydama kryželį, kuris švystelėjo dulsvu sidabru. 

- Ačiū, - tarė Benas, paimdamas nukryžiuotąjį. 

- Misteris Berkas jūsų šito prašė? 

- Taigi. 

Dar labiau atitokusi nuo mieguistumo, ji susiraukė. 

- Jis ne katalikas. Kiek žinau, į bažnyčią neina. 

- Bet jis man nieko nepaaiškino. 

- A, - supratingai linktelėjusi, atidavė jam kryželį. - Prašyčiau saugoti. Jis 
man labai brangus. 

- Suprantu. Nesijaudinkate. 

- Tikiuosi, misteriui Berkui nieko blogo neatsitiko. Jis - geras Žmogus. 

Benas nusileido žemyn ir išėjo į priebutį. Jis negalėjo laikyti kryželio ir 
tuo pat metu išsitraukti mašinos raktelių, bet užuot paprasčiausiai perėmęs 
nukryžiuotąjį iš dešinės rankos į kairę, pasikabino jį ant kaklo. Sidabras 
jaukiai nuslydo marškiniais, bet sėsdamas į automobilį Benas vargu ar jautė 
nors šiokį tokį nusiraminimą. 


Pirmajame Meto namo aukšte švietė visi langai. Kai “Sitroeno" Žibintai 
nutvieskė fasadą, Metas pravėrė duns ir laukė, kol Benas priartės. 

Benas ėjo takeliu namo link, praktiškai pasiruošęs viskam, bet Meto 
veidas vis tiek jį sukrėtė. Jis buvo mirtinai išblyškęs, lūpos virpėjo. Išplėstos 
akys, atrodė, nemirksėjo. 

- Eime virtuvėn, - pasikvietė jis. 

Benas peržengė slenkstį. Kai atsidūrė viduje, iš koridoriaus krintančioje 
šviesoje sublizgo kryžius. 

- A, atnešėte. 

- Tai Evos Miler. O kas atsitiko? 

Metas pakartojo: 

- Virtuvėn. 

Kai juodu ėjo pro laiptus, vedančius į antrąjį aukštą, Metas dirstelėjo 
aukštyn ir tarsi atšlijo. Dabar virtuvės stalas, už kurio jie valgė spageti, buvo 
tuščias, neminint trijų dalykų, iš kurių du kėlė keistą įspūdį: šalia kavos 
puodelio gulėjo senoviška Biblija su apkaustais ir trisdešimt aštunto kalibro 
revolvens. 

- Bet kas gi nutiko, Metai? Jūs atrodote siaubingai! 

- Galbūt man viskas prisisapnavo, bet, ačiū Dievui, jūs čia, - paėmęs 
revolverį, mokytojas neramiai vartaliojo jį rankose. 

- Pasakokite. Ir liaukitės žaisti šiuo daikčiuku. Jis užtaisytas? 

Metas padėjo pistoletą ir išskėstais rankos pirštais perbraukė plaukus. 

- Taip, užtaisytas. Nors, man regis, iš jo - jokios naudos... štai nebent 
nusišauti. - Jis nusijuokė - skausmingai, trūkčiojamai, tarsi būtų sutraškėjęs 
stiklas. 

- Liaukitės. 

Griežtas tonas paveikė keistai nejudrią Meto akių išraišką. Jis pakratė 
galvą - ne taip, kaip ką nors neigiantis žmogus, o taip, kaip nusipurto iš 
vandens išlipantys kai kurie žvėrys. 

- Viršuje negyvėlis, - tarė Metas. 

- Kas? 

- Maikas Rajersonas. Miesto ūkio darbuotojas. Žemėtvarkininkas. 

- Jūs įsitikinęs, kad jis negyvas? 

- Vidum jaučiu, nors pas jį užlipęs nebuvau. Neišdrįsau. Kadangi gali būti 
1r taip, kad tam tikru atžvilgiu jis nėra miręs. 

- Metai, jūsų žodžiuose nėra sveikos nuovokos. 

- Manote, kad pats šito nesuprantu? Tai, ką kalbu - paistalai, o tai, ką 
galvoju - beprotybė. Bet, išskyrus jus, daugiau neturėjau kam skambinti. Jūs 
- vienintelis žmogus visoje Zalės Valdoje, kas galėtų... galėtų... - Metas 
papurtė galvą ir pradėjo iš naujo. - Mudu šnekėjomės apie Denį Gliką. 

- Taip. 

- Ir apie tai, kad jis numirė greičiausiai nuo piktybinės anemijos... kaip 
pasakytų mūsų senoliai, “paprasčiausiai sunyko". 

- Taip. 

- Jį laidojo Maikas. Ir Vino Perintono šunį, užmautą ant Harmonihilo 
vartų, taip pat rado Maikas. Maiką Rajersoną sutikau vakar vakare pas Delą 
1r.... 


3 


- ..Ar nepajėgiau ten įeiti, - baigė pasakoti Metas. Nepajėgiau. Beveik 
keturias valandas prasėdėjau ant lovos. Paskui kaip voras nuropojau žemyn 
tr paskambinau jums. Ką pasakysite? 

Nusikabinęs nuo kaklo kryželį, Benas mąsliai palietė pirštais plonos 
grandinėlės kauburiuką. Buvo beveik penkta valanda, dangus rytuose ėmė 
rausvėti. Įjungta dienos šviesos lempa virš galvos pabalo. 

- Manau, geriausia būtų pakilti į svečių kambarį ir pasižiūrėti. Man 
atrodo, dabar nieko daugiau negalime padaryti. 

- Dabar, kai į langą plūsta šviesa, visa tai atrodo kaip pamišėlio košmaras, 
- Metas netvirtai nusijuokė. - Tikiuosi, kad taip yra iš tiesų. Tikiuosi, Maikas 
miega kaip kūdikis. 

- Na, eikime pažiūrėti. 

Metas pasistengė suvaldyti virpančias lūpas. 

- Gerai, - jis nuleido akis į stalą, paskui klausiamai pažvelgė į Beną. 

- Suprantama, - atsakė Benas ir užkabino ant Meto kaklo kryželį. 
Metas droviai nusijuokė: 

- Su juo iš tikrųjų jaučiuosi geriau. Manote, kai mane veš į beprotnamį, 
leis jo nenusiimti? 

Benas paklausė: 

- Pistoleto reikia? 

- Ko gero, ne. Nes įsikišiu už kelnių juosmens ir persišausiu kiaušus. 
Jiedu patraukė viršun. Benas ėjo pirmas. Laiptai baigėsi į abi puses 
besidriekiančiu koridoriumi. Viename jo gale pro praviras Meto miegamojo 
duris, ant oranžinio kilimėlio krito blausios šviesos pluoštas. 

- Ne ten, - tarė Metas. 

Benas nuėjo iki koridoriaus galo ir sustojo priešais svečių kambario 
duris. Jis netikėjo tąja baisenybe, kurią turėjo omeny Metas, bet vis tiek 
pajuto, kaip jį užplūsta tokios juodos baimės banga, kokios dar niekada 
nebuvo patyręs. 

Tu praveri duris - ir jis kybo po sija. Pabrinkęs, pajuodavęs, išsipūtęs 
veidas. O paskui prasimerkia akys, jos iššoka iš akiduobių, bet MATO tave 
ir džiaugiasi, kad atėjai... 

Visi iki vieno jausmai atsiliepė į sukilusius jauno Žmogaus prisiminimus 
taip stipriai, kad akimirkai Beną suparalyžiavo. Jis netgi užuodė tinko kvapą 
bei susisukusių lizdus graužikų smarsą. Atrodė, kad už šių paprastų lakuotų 
svečių kambario durų - visos pragaro paslaptys. 

Paskui Benas pasuko rankenėlę ir pastūmė duris. Už nugaros Metas 
tvirtai spaudė delne Evos kryželį. 

Svečių kambario langas žvelgė tiesiai į rytus, kur viršutinis saulės 
kraštelis ką tik nutvieskė horizontą. Pirmieji skaidrūs žėrintys spinduliai 
švietė tiesiai į langą, pluoštu krisdami ant baltos lininės paklodės, kurią 
Maikas buvo užsitraukęs iki krūtinės, irnusėdami ją retomis auksaspalvėmis 
dėmelėmis. Dirstelėjęs į Metą, Benas linktelėjo. 

- Viskas gerai, - sušnabždėjo. - Miega. 

Metas šaltai tarė: 

- Langas praviras. O buvo uždarytas ir užšautas. Pats patikrinau. 

Beno žvilgsnis sustojo ties viršutiniu nepriekaištingai išlygintos paklo- 
dės krašteliu. Ten matėsi vienas vienintelis kraujo lašelis, išdžiūvęs iki rudos 
spalvos dėmelės. 

- Man atrodo, jis nekvėpuoja, - tarė Metas. 

Benas žengė kelis žingsnius pirmyn, paskui sustojo. 

- Maikai? Maikai Rajersonai. Pabuskite, Maikai. 

Jokio atsako. Maiko blakstienos ramiai ilsėjosi. Susivėlę plaukai buvo 
pasklidę ant kaktos. Benas pamanė, kad pirmoje švelnioje ryto šviesoje 
Maikas atrodė ne tik gražus - jis buvo nuostabus kaip graikiškos skulptūros 
profilis. Ant skruostų žydėjo lengvas raudonis, o kūnas buvo praradęs tą 
mirtiną blyškumą, apie kurį kalbėjo Metas - tik sveikos odos tonai. 

- Zinoma, kad kvėpuoja, - su tam tikru nekantrumu pratarė Benas. - 
Tiesiog stipriai įmigęs. Maikai... - jis palietė ranką ir nesmarkiai papurtė 
Rajersoną. Ant krūtinės lengvai uždėta kairioji Maiko ranka glebiai nusviro 
nuo lovos, pirštų sąnarių kauliukais barkštelėdama į grindis, tarytum Rajer- 
sonas būtų prašęs leidimo įeiti. 

Metas žingtelėjo artyn, pakėlė šią glebią ranką ir prispaudė prie riešo savo 
smilių. 

- Pulso nėra. 

Jis norėjo skubiai ją paleisti, bet prisiminė kraupų sąnarių kauliukų 
kaukštelėjimą į grindis ir Rajersono ranką vėl paguldė ant krūtinės. Toji vėl 
nuslydo žemyn. Pasilenkęs grąžino ją į vietą ir paguldė tvirčiau. 

Benui netilpo galvoje. Rajersonas miegojo, turėjo miegoti. Sveika veido 
spalva, aiškus raumenų tvirtumas, tarsi įkvėpimui pravertos lūpos... Jį 
užplūdo nerealumo pojūtis. Riešu prisilietė Rajersono peties ir pajuto šaltą 
odą. Paseilėjęs pirštą, palaikė prie pravertų lūpų. Nieko. Nė menkiausio 
dvelktelėjimo. 

Jiedu su Metu susižvalgė. 

- O žymės ant kaklo? - paklausė Metas. 

Benas suėmė pirštais Rajersono smakrą ir lėtai pasuko galvą. Skruostas, 
kuris matėsi, prigludo prie pagalvės. Nuo šio judesio kairioji ranka pasislin- 
ko ir kauliukai vėl atsitrenkė į grindis. 

Ant Maiko kaklo nebuvo jokių žymių. 

Abudu vėl sėdėjo už stalo virtuvėje. Buvo trisdešimt penkios minutės po 
penkių. Juos pasiekdavo storas Grifeno karvių mykimas, - jas varė į rytinę 
ganyklą - žemyn kalva, už krūmokšnių ir pamiškės juostos, slepiančios nuo 
akių Tegart Strymą. 

- Jei tikėtume folkloru, žymės išnyksta, - netikėtai tarė Metas. - Kai auka 
miršta, žymės išnyksta. 

- Zinau, - atsiliepė Benas. Tai jis prisiminė ir iš Stoukerio “Drakulos", ir 
15 Hamerio filmų, kuriuose vaidino Kristoferis Li. 

- Mes turime pradurti jam širdį uosiniu strypu. 

- Gerai pagalvokit, - gurkštelėdamas kavos, tarė Benas. - Teisme būtų 
velniškai sunku visa tai paaiškinti. Už lavono išniekinimą geriausiu atveju 
atsidursite kalėjime. Bet greičiau pateksite į beprotnamį. 

- Manote, kad išprotėjau? - ramiai paklausė Metas. 

- Ne, - be jokios abejonės atsakė Benas. 

- Tikite manimi, kad buvo žymės? 

- Nežinau. Tikriausiai privalėčiau. Kodėl turėtumėt mane apgaudinėti? Iš 
to jums jokios naudos. Stai jeigu būtumėt jį nužudęs, tuomet meluotumėt. 
Man atrodo taip. 

- Tarkim, jog taip ir buvo, - pasakė Metas, stebėdamas Beną. 

- Tam prieštarauja trys dalykai. Pirmasis - jūsų motyvai. Atleiskit man, 
Metai, bet dėl klasikinių - pavydo arba pinigų - jūs paprasčiausiai per senas. 
Antra, kaip galėjote tai padaryti? Jei nunuodijote, Maikas turėjo išsiskirti su 
gyvenimu ne taip jau lengvai - dabar gi be jokių abejonių matyti, jog jis 
numirė gana ramiai. Iš karto atkrenta įprastų nuodų galimybė. 

- O koks trečiasis jūsų argumentas? 

- Nė vienas žudikas, būdamas sveiko proto 1r norėdamas paslėpti nusikal- 
timą, nesugalvotų tokios istorijos kaip jūsiškė. Tai būtų beprotybė. 

- Mes vis grįžtame prie mano psichinės būklės, - pastebėjo Metas. Jis 
atsiduso. - Taip ir maniau. 

- Aš nelaikau jūsų bepročiu, - patikino Benas, pabrėždamas pirmąjį žodį. 
- Atrodote pakankamai nuovokus. 

- Bet juk jūs nesate gydytojas, ar ne? - paklausė Metas. - O bepročiams 
kartais puikiai sekasi apsimesti normaliais. 

Benas sutiko: 

- Kokias tada galima padaryti išvadas? 

- Vis tas pačias. 

- Ne. Nė vienas iš mūsų negali sau to leisti, kadangi viršuje - negyvėlis, 
ir labai greitai teks aiškinti, iš kur jis ten atsirado. Konsteblis panorės 
sužinoti, kas atsitiko. Medicinos ekspertas - taip pat. Apskrities šerifas irgi. 
Metai, ar galėjo taip būti, kad Maikas Rajersonas visą savaitę sirgo kažkokia 
virusine liga 1r atsitiktinai pasiprašė jūsų globos? 

Pirmą kartą, jiems nusileidus į apačią, Metas parodė savo jaudinimąsi. 

- Benai, aš gi jums pasakojau, ką jis pasakė! Mačiau žymes ant jo kaklo! 
Ir girdėjau, kaip jis kažką kvietė į mano namus! O paskui išgirdau... 
Viešpatie, aš išgirdau juoką! - Meto žvilgsnis vėl pasidarė keistai bepras- 
miškas. 

- Na gerai, - tarė Benas. Jis pakilo ir nuėjo prie lango, stengdamasis 
tvarkingiau surikiuoti mintis. Mąstyti ne itin sekėsi. Kaip jis ir sakė Suzanai, 
padėtis, ko gero, pasidarė nebevaldoma. 

Jis žvelgė Marsteno namo pusėn. 

- Metai, jūs suprantate, kas atsitiks, jei bent žodeliu išsitarsite apie tai, ką 
prikalbėjote man? 

Metas neatsakė. 

- Pamatę jus gatvėje, žmonės už jūsų nugaros ims sukinėti pirštais prie 
smilkinio. Berniūkščiai puls ieškoti vaškinių Helouvino ilčių, kad galėtų 

iššokti prieš jus iš savo gyvatvorės šaukdami “Bū-ū!"'. Kas nors sugalvos 
maždaug tokį eilėraštuką: “Negaliu ilgiau ištvert, tavo kraują einu gert!“ 
Aukštesniųjų klasių mokiniai jį pasigaus, ir eilėraštukas skambės įkandin 
jūsų mokyklos koridoriais. Kolegos ims dėbčioti keistais Žžvilgsniais. Galbūt 
pasitaikys anoniminių skambučių, kai žmonės prisistatys Deniu Gliku arba 
Maiku Rajersonu. Jie pavers jūsų gyvenimą košmaru. Ir per pusmetį išgy- 
vendins jus iš miesto. 

- Ne. Jie mane pažįsta. 

Benas pasitraukė nuo lango. 

- Pažįsta? Ką jie apie jus žino? Kad senas keistuolis vienišius gyvena 
Tegart Strymo kelyje. Patsai faktas, kad jūs nevedęs, gali paskatinti miestelį 
patikėti, jog esate nepilno proto. O kaip aš galėčiau jus palaikyti? Mačiau 
kūną - štai ir viskas. Net jeigu būčiau matęs ką nors daugiau, jie paprasčiau- 
siai pasakytų: tai pašalinis. Galbūt net imtų vienas kitam pasakoti, esą mudu 
- porelė pederastų, ir iš to kyla visi mūsų keistumai. 

Metas nenuleido nuo jo akių, kuriose lėtai ėmė įsižiebti siaubas. 

- Vienas žodelis, Metai, ir jo užteks, kad Zalės Valdoje taptumėte 
pasmerktu žmogumi. 

- Jei taip, nieko nepadarysi. 

- Ne. Jūs turite tam tikrą teoriją, kas nužudė Maiką Rajersoną. Manau, kad 
tą teoriją nesunku patvirtinti arba paneigti. O aš pats patekau velnias Žino į 
kokią aklavietę. Negaliu patikėti, kad esate nepilno proto. Patikėti, kad Denis 
Glikas sugrįžo iš ano pasaulio ir savaitę gėrė Maiko Rajersono kraują, o 
paskui jį pribaigė, taip pat negaliu. Bet pamėginsiu šią idėją patikrinti. O 
jums reikės man pagelbėti. 

- Kaip? 

- Paskambinkit savo gydytojui - regis, jo pavardė Kodis? Paskui paskam- 
binkit Parkinsui Džilespiui. Tegul visus reikalus įsuka mašina. Savo istoriją 
papasakosite taip, tarsi naktį nieko nebūtumėte girdėjęs. Jūs nuvažiavote pas 
Delą, prisėdote prie Maiko. Jis pasiguodė, kad nuo praėjusio sekmadienio 
jaučiasi nesveikas. Pakvietėte vaikiną pas save. Siandien ryte, apie pusę 
keturių, užlipote pasižiūrėti, kaip jis jaučiasi, negalėjote prižadinti ir pas- 
kambinote man. 

- Tr viskas? 

- Taip. Kalbėdamas su Kodžiu, nė neužsiminkite, kad Maikas numirė. 

- Ne, numirė... 

- Viešpatie, iš kur jūs galite Žinoti, ar taip, ar ne? - pratrūko Benas. - Jūs 
ieškojote pulso ir nesugebėjote jo rasti, aš mėginau pajusti kvėpavimą - ir 
neįstengiau. Jei man šautų į galvą, kad kas nors nuspręs tokiu pagrindu 
užkasti mane į kapą, aš, velniai griebtų, skuosčiau šalin kaip įkirptas. Ypač, 
Jeigu atrodyčiau panašiai į jį. 

- Tai jus jaudina ne mažiau už mane, ar ne? 

- Taip, jaudina, - prisipažino Benas. - Jis, po galais, panašus į vaškinę 
figūrą. 

- Na gerai, - tarė Metas. - Kalbate protingai... kiek tai įmanoma panašio- 
mis aplinkybėmis. Galų gale aš tikriausiai prišnekėjau daug nesąmonių. 

Benas jau ketino prieštarauti, bet Metas mostelėjo ranka. 

- Na, padarykim prielaidą... tik prielaidą... kad mano pirmasis įtarimas 
teisingas. Uždėjęs ranką ant širdies, pasakykite, ar norėtumėte, kad egzistuo- 
tų bent pati mažiausia tokios rūšies galimybė? Galimybė, kad Maikas... 
sugrįžtų? 

- Jau sakiau, kad šią teoriją gana nesunku ir patvirtinti, ir paneigti. Be to, 
mane jaudina visai kas kita. 

- Kas gi? 

- Minutėlę. Pradėkim iš pradžių. Ir įrodymas, ir paneigimas neturėtų būti 
kuo nors daugiau nei logikos pratimu - galimybių atmetimu. Pirmoji galimy- 
bė: Maikas numirė nuo ligos, kurią sukėlė virusas arba kas nors panašaus. 
Kaip šitai patvirtinti arba atmesti? 

Metas trūktelėjo pečiais. 

- Ko gero, medicininiais tyrimais. 

- Visiškai teisingai. Tokiu pat būdu mes patvirtiname arba atmetame tai, 
kad šis reikalas nešvarus. Jeigu Maiką kažkas nunuodijo arba privertė praryti 
gabalėlį viela įdaryto saldainio. 

- Ir anksčiau pasitaikydavo, kad žmogžudysčių neišaiškindavo. 

- Be abejo. Bet aš dedu viltis į medicinos ekspertizę. 

- O jeigu ekspertas prieis išvados “dėl neaiškių aplinkybių“? 

- Tuomet, - lėtai pratarė Benas, - po laidotuvių galėsim nueiti prie kapo 
ir įsitikinti, ar neatgis ir šis. Jeigu atgis, - kuo aš nesu tikras, - mudu 
suprasime, kas ir kodėl. O jeigu ne, paaiškės tai, kas mane neramina. 

- Mano beprotystės faktas, - pratarė Metas. - Benai, prisiekiu motinos 
vardu, žymės ant kaklo buvo, girdėjau, kaip atidarinėjo langą, ir... 

- Aš jumis tikiu, - ramiai tarė Benas. 

Metas užsikirto. Veidas priminė žmogų, kuris susikaupė prieš katastrofą, 
bet ji taip ir neįvyko. 

- Tikrai? - paklausė nepasitikėdamas. 

- Kitaip sakant, aš atsisakau tikėti, kad jūs praradote protą arba regėjote 
haliucinaciją. Aš pats kartą išgyvenau... tai buvo susiję su namu ant kalvos... 
- ji verčia mane visa siela užjausti žmones, kurių pasakojimai racionalaus 
žinojimo šviesoje atrodo absoliučiai beprotiški. Kada nors jums apie tai 
papasakosiu. 

- Kodėl ne dabar? 

- Nėra laiko. Jums reikia skambinti. Beje, dar vienas klausimas. Apmąs- 
tykite jį rimtai. Jūs turite priešų? 

- Nė vieno, kuris galėtų ryžtis tokiam dalykui. 

- Galbūt buvęs mokinys, širdyje ilgai nešiojęs skriaudą? 

Metas, tiksliai žinodamas, kiek gali nulemti savo mokinių gyvenimus, 
mandagiai nusijuokė. 


162 


- Gerai, - tarė Benas. - Patikėsiu jūsų Žodžiu. - Jis pakratė galvą. - 
Nepatinka man visa tai. Pradžioje tas šuo ant kapinių vartų. Paskui dingsta 
Ralfas Glikas, miršta jo brolis, miršta Maikas Rajersonas. Galbūt visa tai 
kaip nors susiję. Bet visa tai... nepatinka. 

- Geriau paskambinsiu Kodžiui į namus, - pakildamas tarė Metas. - 
Parkinsas irgi bus namuose. 

- Į mokyklą taip pat paskambinkite ir praneškite, kad susirgot. 

- Iš tiesų, - Metas nusijuokė nevaržomu juoku. - Pirmoji dėl ligos praleista 
diena per trejus metus. Tikrai rimta priežastis. 

Jis nuėjo į svetainę ir ėmė skambinti, po kiekvieno surinkto telefono 
numerio ilgokai palaukdamas, kad skambučiai pažadintų miegančiuosius. 
Matyt, Kodžio žmona nukreipė jį į Kamberlendo ligoninės priimamąjį, 
kadangi jam teko surinkti kitą numerį, paprašyti Kodžioirpo trumpos pauzės 
išdėstyti savo istoriją. Padėjęs ragelį, jis šūktelėjo virtuvėn. 

- Džimis atvyks po valandos. 

- Gerai, - atsiliepė Benas. - Lipu į viršų. 

- Tik nieko nelieskite. 

- Neliesiu. 

Nusigavęs iki antrojo aukšto aikštelės, jis išgirdo, kaip Metas atsakinėja 
telefonu į Parkinso Džilespio klausimus, bet nužingsniavo koridoriumi, ir 
žodžiai už nugaros pavirto neaiškiais garsais. Jis įsistebeilijo į svečių 
kambario dunis, ir vėl apėmė siaubas - pusiau išsigalvotas, pusiau iškilęs iš 
atminties. Mintyse Benas regėjo, kaip Žingteli į priekį, pastumia duris. Jos 
atsilapoja. Kambarys atrodo daug didesnis negu yra iš tiesų, tarsi į jį žiūrėtų 
vaikas. Kūnas guli taip pat, kaip jie paliko - kairioji ranka nukarusi ant žemės, 
skruostas prispaustas prie užvalkalo, ant kurio dar matosi raukšlės nuo 
gulėjimo spintoje. Staiga atsimerkia akys. Jos kupinos buko gyvuliško 
triumfo. Girgždėdamos užsiveria durys. Kairė ranka pakyla - sulenkti pirštai 
atkištais nagais, lūpose - gudn lapės šypsenėlė, rodanti stebėtinai padidėju- 
sius iltinius dantis... 

Benas žengė pirmyn ir, ištiesęs ranką, pastūmė duris. Apatiniai vyriai vos 
girdimai cyptelėjo. 

Kūnas gulėjo taip pat, kaip jie paliko: kairioji ranka nukarusi, kairysis 
skruostas prispaustas prie pagalvės... 

- Atvažiuoja Parkinsas, - pratarė Metas koridoriuje už jo nugaros, ir 
Benas vos susilaikė neriktelėjęs. 

Benas pamanė gerai pasakęs: /egu/ visus reikalus įsuka mašina. Tolesni 
įvykiai labai priminė mašiną - sudėtingą gudrų vokišką prietaisą, sukonst- 
ruotą iš spyruoklių ir dantračių, kurio figūrėlės atlieka įmantrų šokį. 

Pirmasis prisistatė Parkinsas Džilespis su segtuku prisegtu žaliu kakla- 
raiščiu. Akys buvo dar užmiegotos. Jis pasakė pranešęs apskrities medicinos 
ekspertui. 

- Tasai kalės vaikas patsai neatvyks, - tarė Parkinsas, į surauktų lūpų 
kamputį įstatydamas “Pall Mall" cigaretę. - Atsiųs padėjėją ir dar vieną tipą 
nuotraukoms padaryti. Numirėlį lietėte? 

- Joranka nusviro nuo lovos, - atsakė Benas. - Aš mėginau ją užkelti atgal, 
tačiau nepavyko. 

Parkinsas jį nužvelgė nieko netardamas. Benas prisiminė kraupų pirštų 
krumplių barkštelėjimą į medines svečių kambario grindis, ir jo pilve 
sukirbėjo dygus kikenimas. 

Metas nuvedė juos viršun, ir Parkinsas kelis kartus apėjo kūną. 

- Ei, ar esat tikm, kad jis mirė? - pagaliau paklausė. - Mėginote žadinti?) 

Iš paskos, tiesiai po gimdymo, iš Kamberlendo ligoninės atvažiavo 
medicinos daktaras Džeimsas Kodis. Apsimainę tradicinėmis malonybėmis 
(“Malonu jus matyti", - prisidegdamas eilinę cigaretę, tarė Parkinsas), vėl 
visi paskui Metą pakilo aukštyn. “Jeigu mes būtume muzikantai, - pamanė 
Benas, - tai galėtume deramai palydėti vaikiną paskutinėn kelionėn". 

Ir vėlei pajuto, kaip prie gerklės mėgina pakilti juoko protrūkis. 

Kodis atidengė antklodę ir kurį laiką suraukęs kaktą stebeilijo į kūną. 
Stebindamas Beną savo ramybe, Metas pratarė: 

- Džimi, tai man priminė, ką tu kalbėjai apie Glikų berniuką. 

- Misteri Berkai, tai buvo konfidencialus pokalbis, - švelniai atsakė 
Kodis. - Jeigu Denio Gliko gimdytojai sužinotų, 44 jūs pasakėte, galėtų 
paduoti mane į teismą. 

- Bet ar laimėtų bylą? 

- Tikriausiai ne, - atsidusdamas tarė Džimis. 

- Ką turit omeny dėl Glikų berniukų? - suraukęs antakius, paklausė 
Parkinsas. 

- Nieko, - atsakė Džimis. - Tai visai iš kitos operos, - jis priglaudė prie 
Maiko krūtinės stetoskopą, kažką sumurmėjo, pravėrė akies voką ir pašvietė 
į atidengtą sustiklėjusį rutuliuką. 

Pastebėjęs, kaip susiaurėjo lavono vyzdys, Benas visiškai aiškiai pratarė: 
“Viešpatie! 

- Įdomus refleksas, tiesa? - tarė Džimis. Jis paleido voką, kuris nenatū- 
raliai lėtai grįžo į ankstesnę savo padėtį, tarsi lavonas jiems būtų pamerkęs 
akį. - Deividas Prainas iš “Džono Hopkinso“ teigia, kad kai kurių lavonų 
vyzdžio reakcija į šviesą išlieka iki devynių valandų. 

- Tapai mokslininku, kad tave kur, - piktai pasakė Metas. - O už rašinėlius 
jam rašydavau trejetus, dargi pažymį pakeldamas. 

- Paprasčiausiai jums, senas intrigante, nepatinka skaityti apie skrodi- 
mus, - atsiliepė Džimis ir išsitraukė nedidelį plaktukėlį. “Puiku, - pamanė 
Benas. - Jis Žino, kaip elgtis prie ligonio lovos, netgi jei pacientas, Parkinso 
Džilespio įsivaizdavimu, negyvėlis". Jo viduje vėl sukilo niaurus juokelis. 

- Miręs? - paklausė Parkinsas, nukratydamas cigaretės pelenus į tuščią 
vazą. Metas susiraukė. 

- Miręs, miręs, - atsakė Džimis. Jis pakilo, atidengė antklodę iki Rajerso- 
no kojų ir pastukseno per dešinįjį kelį. Jokio efekto. Ant Maiko padų (prie 
kulno ir didžiojo piršto) Benas pastebėjo geltonus nuospaudų apskritimus ir 
ūmai prisiminė Voleso Stivenso poemą apie mirusią Moterį: 

-““Tepasirodys tariamoji pabaiga," - neužtikrintai pacitavo jis. - Plomby- 
ro imperatorius - vienintelis valdovas". 

Metas staigiai dirstelėjo į jį ir akimirkai tarytum prarado savitvardą. 

- Kas tai? - paklausė Parkinsas. 

- Eilės, - atsakė Metas. - Iš poemos apie mirtį. 

- O man pasirodė, kad tai panašu į “Gerai nusiteikusį žmogų", - pastebėjo 
Parkinsas ir vėl nukratė pelenus į vazą. 

- Ar mudu vienas kitam pristatė? - paklausė Džimis, žvelgdamas į Beną 
Iš apačios į viršų. 

- Taip, tačiau probėgšmiais, - atsakė Metas. - Susipažinkite: Kodis, - 
vietinis žinovas, Benas Mirsas - literatūros dirvonų artojas. Ir atvirkščiai. 

- Jis - tokių juokelių meistras, - pastebėjo Džimis. - Sitokiu būdu ir 
pinigėlius užsidirba. 

Jiedu su Benu paspaudė vienas kitam ranką virš mirusiojo kūno. 

- Misteri Mirsai, padėkite man jį perversti. 

Benas su šiokiu tokiu atsainumu padėjo Džimiui perversti kūną ant pilvo. 
Jis vis dar nebuvo praradęs stangrumo ir nesuglebo, nors buvo atšalęs. 
Džimis įdėmiai apžiūrėjo nugarą, paskui nutraukė nuo užpakalio glaudes. 

- O tai kuriems galams? - paklausė Parkinsas. 

- Pagal odos cianozę mMėginu nustatyti mirties laiką, - atsakė Džimis. - O) 
Brentas Norbertas niekuomet neprieštaravo dėl nedidelės draugiškos pa- 
galbos. 

- Norbertas nuosavo užpakalio ir su žiburiu nerastų, - atsiliepė Parkinsas, 
pro atidarytą langą spragtelėdamas nuorūką. - Metai, šis langas liko bc 
langinės. Mačiau ją gulint ant pievelės, kai įvažiavau į kiemą. 

- Sit kaip? - tarstelėjo Metas, atidžiai kontroliuodamas savo balsą. 

- Taigi. 

Išsitraukęs iš lagaminėlio termometrą, Kodis įklišo jį Rajersonui į išeina- 
mąją angą ir patiesė ant antklodės laikrodį, kuris sublizgo ryškioje saulės 
šviesoje. Jis rodė penkiolika minučių po šešių. 

- Eisiu žemyn, - šiek tiek dusdamas, pasakė Metas. 

- Galite eiti visi, - linktelėjo Džimis. - Aš dar truputį užtruksiu. Gal 
išvirtumėt kavos, misteri Berkai? 

- Suprantama. 

Visi išėjo. Paskutinįsyk peržvelgęs kambarį, Benas uždarė paskui save 
duris, ir šios paslėpė sceną, kuri visam laikui įstrigo atmintin tarsi graviūra: 
šviesus, saulės nutviekstas miegamasis, atkelta švari antklodė, auksinis 
rankinis laikrodis, nuo kurio ant sienos apmušalų krenta ryškus atšvaitas, ir 
patsai Kodis liepsnojančiu kuokštu rudų plaukų. 

Brentonas Norbertas, medicinos eksperto padėjėjas, atvažiavo senu 
pilku “Dodžu"' kaip tik tuo metu, kai Metas virė kavą. Jį lydėjo dar vienas 
vyriškis, nešinas dideliu fotoaparatu. 

- Kur? - paklausė Norbertas. 

Džilespis dūrė pirštu laiptų pusėn. 

- Ten, viršuje, Džimis Kodis. 

- Puiku, - tarė Norbertas. - Vaikinas, ko gero, jau nervinasi. 

Jiedu su fotografu patraukė viršun. 

Parkinsas Džilespis įsipylė į kavą tiek grietinėlės, kad jos nutekėjo per 
kraštus lėkštėn, kyštelėjo į kavą smilių, lyžtelėjo patikrindamas, kas iš viso 
to išėjo, nušluostė pirštą į kelnes ir prisidegdamas eilinę “Pal! MalP'' cigaretę 
pasakė: 

- O kaip jūs čia atsidūrėte, misteri Mirsai? 

Benas su Metu pradėjo giedoti savo dainelę. Visa tai, ką jiedu prišnekėjo, 
nebuvo melas tikraja šio žodžio prasme, tačiau nutylėjimų pakako, kad 
mokytoją ir rašytoją sujungtų plona konspiracijos gija. Pakako jų ir tam, kad 
priverstų Beną pasinerti į nesibaigiančius svarstymus: galbūt jis dabar 
dalyvauja nekaltoje kvailystėje, o gal daug rimtesniame ir tamsesniame 
reikale. Galvoje skambėjo Meto žodžiai: “Aš paskambinau jums, kadangi 
Zalės Valdoje esat vienintelis, galįs išklausyti tokią istoriją". “Kad ir kokiu 
požiūriu Meto nuovoka būtų pažeista, - pamanė Benas, - nepasakytum, kad 
senis nesugebėtų vertinti žmonių". Tai Mirsui irgi kėlė susirūpinimą. 


7 


Pusę dešimtos viskas buvo baigta. 

Atvažiavo Karlo Formeno katafalkas, paėmė Maiko Rajersono kūną, ir 
drauge su jais palikęs namus mirties faktas tapo viso miestelio savastimi. 
Džimis Kodis sugrįžo darban, Norbertas su fotografu išvyko į Portlendą 
pokalbiui su apskrities medicinos ekspertu. Parkinsas Džilespis kurį laiką 
pastovėjo priebutyje, akimis sekdamas aukštyn keliu lėtai riedantį katafalką. 
Lūpose rūko cigaretė. 

- Kiek kartų Maikas sėsdavosi vietoje Formeno už vairo, tr kas galėjo 
susapnuoti ar nujausti, kad taip greitai teks keliauti kėbule... - jis grįžtelėjo 
; Beną. - Dar neišvykstate iš Valdos, ar ne? Jeigu neprieštarausite, aš 
norėčiau, kad duotumėt parodymus teismo tardytojui. 

- Ne, neišvykstu. 

Konsteblis permetė jį pablukusių melsvų akių žvilgsniu. 

- Aš jus tikrinau FTB ir Meino policijos valdyboje. Jūs švarus. 

- Malonu girdėti, - santūriai atsakė Benas. 

- Kiek žinau, jūs rėžiate sparną apie Bilo Nortono dukterį. 

- Kaltas, - atsakė Benas. 

- Ji miela, - be šypsenos tarė Parkinsas. Katafalkas pranyko iš akiračio, 
netgi variklio garsas pavirto į tylų blėstantį zyzimą. - Manau, kad Floidą 
Tibitsą dabar jinai mato retai. 

- Parkai, ar neturi jokio darbo prie popierių? - delikačiai paskubino jį 
Metas. 

Parkinsas atsiduso ir numetė nuorūką. 

- O kaipgi. Du egzemplioriai, trys egzemplioriai, neplėšyti-sąvaržėlių- 
neliesti. Per pastarąsias dvi savaites rūpesčių dėl šio darbo daugiau nei dėl 
kalės su erkėmis. Galbūt tas senas griozdas, Marsteno namas, užkeiktas. 

Benas su Metu išlaikė neperregimas veido išraiškas. 

- Na, iki, - konsteblis truktelėjo aukštyn kelnes 1r pasuko mašinos link. 
Atidaręs dureles, jis atsigręžė. - Judu kažką nuo manęs slepiate, ar ne? 

- Parkinsai, - atsiliepė Metas, - ką čia slėpti? Jis mirė. 

Dar minutėlę Parkinsas nenuleido nuo jų savo išblukusių akių, kurios 
aštriai ir veriančiai blyksčiojo iš po miestų antakių, paskui atsiduso. 

- Reikia manyti, - sutiko. - Bet labai keista, velniai mane griebtų. Šuva. 
Glikų berniukas. Paskui antras Glikų vaikėzas. Dabar štai Maikas. Tokiam 
sumautam miesteliui kaip mūsiškis - visų metų planas. Mano senelė sakyda- 
vo, kad Dievas mėgsta trejybę, o ne ketvertą. 

Jis įsėdo mašinon, užvedė variklį ir atbulas išriedėjo iš įvažiuojamojo 
kelio. 

Po minutėlės atsisveikinimui sugaudusi mašina pranyko už kalvos. 

Metas trūkčiojančiai atsikvėpė. 

- Viskas. 

- Taip, - tarė Benas. - Aš išsikvėpiau. O kaip jūs? 

- Irgi, tik jaučiuosi... keistai. Zinote, kokia reikšme vaikinai vartoja šį 
žodį? 

- Taip. 

- Jie turi dar vieną posakį: laužo. Aš tarsi išnyru po geros LSD arba 
mefetamino dozės, kai netgi normali būsena atrodo nenormaliai, - jam 
prireikė nemažai pastangų, kad persibrauktų ranka veidą. - Dieve mano, jūs 
turėtumėt manyti, kad esu trenktas. Dienos šviesoje visa tai skamba kaip 
dvasiškai nesveiko Žmogaus kliedesys, argi ne taip? 

- Ir taip, ir ne, - atsakė Benas. Jis vangiai uždėjo plaštaką ant Meto peties. 
- Suprantate, Džilespis teisus. Kažkas vyksta. Ir aš vis labiau linkstu manyti, 
kad visa tai susiję su Marsteno namu. Gyvenvietėje be manęs tik du nauji 
gyventojai - tiedu ant kalvos. Ir žinau, kad nieko nepadariau. Ar savo 
kelionės viršun neatšaukėme? Kaimo pasiuntinių vizitas neatidėtas? 

- Jeigu tik nonte. 

- Noriu. Eikit pamiegoti. O aš susisieksiu su Suzana, ir vakare mudu 
užsuksime. 

- Gerai, - Metas patylėjo. - Yra dar vienas dalykas. Jis kamuoja mane nuo 
to laiko, kai užsiminėte apie skrodimus. 

- Koks gi? 

- Juokas, kurį išgirdau, arba maniau, kad girdžiu... Juokėsi berniukas. 
Juokas buvo baisus, bedvasis ir vis dėlto vaikiškas. Kai persakiau Maiko 
pasakojimą, ar nepagalvojote apie Denį Gliką? 

- Taip, žinoma. 

- O ar esate girdėjęs apie balzamavimo procedūrą? 

- Labai mažai. Iš lavono išsiurbiamas kraujas, kuris pakeičiamas kažko- 
kiu skysčiu. Vienu metu buvo naudojamas formaldehidas, bet esu tikras, kad 
dabar egzistuoja tobulesnės metodikos. Be to, iš lavono išimami viduriai ir 
kiti organai. 

- Įdomu, ar visa tai padarė su Deniu? - žvelgdamas į jį, paklausė Metas. 

- Ar Karlą Formeną pažįstate pakankamai gerai, kad galėtumėte jam 
pateikti tokį konfidencialų klausimą? 

- Taip, manau, jog galima sugalvoti, kaip tai padaryti. 

- Tuomet bet kokiu būdu sužinokite. 

- Sužinosiu. 

Jie dar minutėlę stebėjo vienas kitą, ir žvilgsniai, kuriais jiedu apsimainė, 
atrodė draugiški, tačiau sunkiai apibrėžiami: iš Meto pusės - jaudinantis 
blaiviai mąstančio žmogaus, kurį privertė iracionaliai kalbėti, atkaklumas, o 
iš Beno - kažkas panašaus į nerimastingą baimę, susidūrus su jėgomis, kurių 
neįmanoma perprasti ir iki galo suvokti. 


Kai Benas įėjo, Eva lygino skalbinius ir žiūrėjo laidą “Surink numerį - 
laimėk dolerį". Bankas jau išaugo iki keturiasdešimt penkių dolerių, ir laidos 
vedėjas traukė telefono numerius iš stiklinio būgno. 

- Jau girdėjau, - tarė ji, kai Benas atsidarė šaldytuvą išsiimti “Koka- 
kolos“. - Siaubinga. Vargšas Maikas. 

- Visai prastai, - Benas įkišo ranką į vidinę švarko kišenę ir ištraukė kryžių 
su plona grandinėle. 

- Jie žino, kas... 

- Kol kas ne, - atsakė Benas. - Misis Miler, aš labai pavargau. Ko gero, 
nusnūsių. 

- Zinoma, kad jums reiktų pamiegoti. Nors vasara baigėsi, jūsų kamba- 
ryje viršuje vidurdieny vis tiek karšta. Jeigu norite, įsikurkite kuriame nors 
pirmojo aukšto kambaryje. Patalynė švan. 

- Viskas gerai. Aną kambarį pažįstu kaip savo penkis pirštus. 

- Jūsų teisybė, žmogus prie savo vietos pripranta, - išsiblaškiusi atsiliepė 
Eva. - Būkit toks malonus ir pasakykit, kodėl gi misteriu: Berkui prireikė 
Ralfo kryželio? 

Sekundėlę sutrikęs, Benas stabtelėjo. 

- Tikriausiai jis nusprendė, kad Maikas Rajersonas - katalikas. 

Eva patiesė ant lyginimo lentos eilinius marškinius. 

- Kam geriau Žinoti, jei ne jam. Galų gale Maikas pas jį mokėsi. Visa jų 
šeima - vieni liuteronai. 

Į tai nebuvo atsakyta. Benas pakilo viršun, nusimetė drabužius, atsigulė 
į lovą 1r labai greitai nugrimzdo į besapnį miegą. 

Pabudo jis penkiolika minučių po ketvirtos. Kūną dengė prakaito karo- 
liukai, o antklodė nučiuožė ant grindų. Nepaisant to, Benas jautėsi daug 
žvaliau, galva buvo šviesi. Siandieninio ankstyvo rytmečio įvykiai atrodė 
migloti ir nutolę, o Meto Berko fantazijos prarado savo įtaigą. Sį vakarą 
Benui tereikėjo padaryti vieną dalyką: atstatyti mokytojui dvasinę pusiaus- 
vyrą, kad tasai pamirštų savo fantazijas, jeigu, žinoma, sugebės. 

Jis nusprendė paskambinti Suzanai iš Spenserio ir čia pat su ja susitikti. 
Galima bus nueiti į parką, kur jis nuo pradžios iki galo viską jai papasakos. 
Pakeliui pas Metą bus galima sužinoti jos nuomonę, o Meto namuose Suzana 
išklausys mokytojo versiją ir galės galutinai apsispręsti. Vėliau - į Marsteno 
namą. Nuo minties kažkur viduje trumpam prasiveržė baimė. 

Paskendęs mintyse, Benas pastebėjo savo mašinoje sėdintį žmogų tik 
tuomet, kai atsidarė durelės ir laukan išsirito aukšta figūra. Akimirką Benas 
buvo pernelyg priblokštas, kad protas duotų nurodymą kūnui - į atgijusią 
daržo kaliausę panašus siluetas taip sukrėtė, jog nesuveikė sąmonė. Įkypūs 
saulės spinduliai staigiai ir negailestingai išryškino smulkiausias šios figūros 
detales: žemai ant ausų užmaukšlintą seną minkšto fetro skrybėlę, tamsius 
veidrodinius akinius, apibrizgusį paltą pakelta apykakle, į storas gumines 
pirštines sukištas rankas. 

- Kas... - štai ir viskas, ką spėjo ištarti Benas. 

Figūra prisiartino. Suspausti kumščiai. Aštrus senienų kvapas - Benas 
atpažino naftaliną. Sniurkščiojantis alsavimas. 

- Tu - tasai kalės vaikas, kuris nuviliojo mano merginą, - girgždančiu 
neišraiškingu balsu pratarė Floidas Tibitsas. - Dabar aš tave užmušiu. 

Ir kol Benas stengėsi susigaudyti kas vyksta, Floidas Tibitsas puolė jį. 

Devintas skyrius 
SUZANA (II) 


Suzana grįžo namo iš Portlendo dieną, vos prasidėjus ketvirtai valandai. 

Į namusji įžengė rankose laikydama tris šiugždančius paketus - pardavu- 
si porą paveikslų už aštuoniasdešimt su trupučiu dolerių, Suzana leido sau 
šiek tiek palčėbauti. Du nauji sijonai ir nertinis. 

- Suzana? - pašaukė mama. - Cia tu? 

- Aš grįžau. Pirkau... 

- Užeik pas mane, Suzana. Norėčiau su tavimi pasišnekėti. 

Mergina bematant pažino toną, nors motina su ja šitaip nesišnekėjo nuo 
to laiko, kai Suzana dar mokėsi aukštesnėse klasėse ir diena iš dienos tarp jų 
kartodavosi vis labiau įnoringesni ginčai dėl suknelės ilgio ir gerbėjų. Ji 
padėjo paketus ir nuėjo į svetainę. Beno Mirso tema kėlė vis didesnį motinos 
pasipiktinimą, ir Suzana numanė, kad dabar turėtų nuskambėti misis Norton 
Paskutinysis Zodis. Motina sėdėjo supamojoje kėdėje prie plataus didelio 
lango ir mezgė. Televizorius buvo išjungtas. Sis derinys reiškė bloga 
lemiantį ženklą. 

- Manau, kad paskutinės naujienos tu negirdėjai, - tarė misis Norton. 
Virbalai greitai skimbčiojo, lygiomis eilėmis nerdami tamsiai žalią mezginį. 
Kažkam šalikas Žiemai. - Ryte tu išvažiavai pernelyg anksti. 

- Pačios paskutinės? 

- Praėjusią naktį Meto Berko namuose mirė Maikas Rajersonas, ir kam 
gi teko būti prie jo mirties patalo, jei ne tavo draugeliui rašytojui misteriui 
Benui Mirsui! 

- Maikas... Benas... kas atsitiko? 

Misis Norton nuožmiai nusišypsojo. 

- Ryte, apie dešimtą valandą, paskambino Meiblė, kuri man viską ir 
papasakojo. Misteris Berkas šneka, kad jis sutiko Maiką vakar vakare Delo 
užkandinėje... neturiu supratimo, kam mokytojui valkiotis po barus... ir 
drauge su savimi parsivežė jį namo, kadangi Maikas atrodė ligotas. Naktį 
Maikas numirė. O šit, ką ten darė misteris Mirsas, regis, nežino niekas! 

- Jiedu su misteriu Berku pažįstami, - nerūpestingai atsakė Suzana. - 
Benas sakė, kad jie gana artimai susidraugavo... Mam,o kas atsitiko Maikui? 

Bet misis Norton taip greitai nebuvo įmanoma išmušti iš vėžių. 

- Nepaisant visko, kai kas mano, jog Zalės valdoje pasirodžius misteriui 
Mirsui, mums tenka jaudintis šiek tiek daugiau nei derėtų. Apskritai dau- 
gokai. 

- Kokia kvailystė! - sudirgusi tarė Suzana. - Na gerai, kas Maikui... 

- Dar neaišku, - atsakė misis Norton. Ji truktelėjo kamuolį, išlaisvindama 
siūlą. - Kai kas mano, kad jis galėjo užsikrėsti nuo Glikų berniuko. 

- Jeigu taip, kodėl daugiau niekas neužsikrėtė? Pavyzdžiui, tėvai? 

- Kai kurie jauni žmonės mano, kad žino viską pasaulyje, - pastebėjo 
misis Norton, kreipdamasi į tuščią erdvę. Virbalai lakstė aukštyn ir žemyn 
tarsi žaibai. 

Suzana pakilo. 

- Nueisu pažiūrėti... 

- Pasėdėk dar minutėlę, - įsakė misis Norton. - Dar ne viską pasakiau. 

Suzana prisėdo, nutaisiusi abejingą veidą. 

- Pasitaiko, kad jauni žmonės žino ne viską, ką derėtų, - tarė Ana Norton. 
Jos balse suskambusi nenuoširdžios užuojautos gaidelė bematant sužadino 
Suzanos nepatiklumą. 

- Pavyzdžiui, mama? 

- Na, prieš keletą metų misteris Benas Mirsas, regis, pateko avarijon. 
Iškart po to, kai išleido savo antrąją knygą. Važiavo motociklu. Girtas. Žuvo 
jo Žmona. 

Suzana pakilo. 

- Nenoriu klausytis. 

- Tai pasakoju tavo pačios labui, - šaltakraujiškai pastebėjo misis 
Norton. 

- O kas tau papasakojo? - paklausė Suzana. Ji nejautė nei ankstesnio 
karšto, bejėgiško pykčio, nei nenugalimo noro sprukti nuo šio šalto visaži- 
nančio balso ant aukšto ir išsiverkti - tik šaltį 1r svetimumą. - Meiblė Verts, 
taip? 

- Nesvarbu. Visa tai tiesa. 

- Na žinoma. O mes laimėjome Vietnamo karą, ir kiekvieną dieną, lygiai 
per pusiaudienį per miestelio centrą vežimėlyje prarieda Jėzus Kristus. 

- Meiblei jis pasirodė matytas, - tarė Ana Norton, - todėl dėžė po dėžės 
peržvelgė senus laikraščius... 

- Turi omeny bulvarinius laikraštėlius? Kurie specializuojasi astrologijo- 
je, deda autokatastrofų nuotraukas ir skelbia šiurpą keliančias antraštes? Ak, 
štai koks informacijos šaltinis! - ir ji grubiai nusikvatojo. 

- O akių draskyti nereiktų. Ten viskas aprašyta juodu ant balto. Toji 
moteris - iš tiesų jo žmona - važiavo ant užpakalinės sėdynės. Motociklą 
užnešė, ir jie įsirėžė tiesiog į baldų furgoną. Žinutėje sakoma, kad ten pat, 
įvykio vietoje, atliko alkoholio testą. Ten pat... vietoje, - - kiekvieną žodį Ana 
pabrėžė stuksendama virbalais į supamosios kėdės ranktūrį. 

- Tai kodėl gi jo nepasodino? 

- Sitie, žymieji, visuomet turi daug pažįstamų, - su ramiu įsitikinimu 
atsakė motina. - Jei užtenka pinigų, visuomet galima išsisukti. Tik prisimink, 
kaip gerai baigėsi tiems vaikinams, Kenedžiams. 

- Jį teisė? 

- Aš gi pasakiau, kad jie atliko... 

- Sitai girdėjau, mama! Nustatė, kad jis buvo girtas? 

- Sakau tau, jis buvo girtas! - misis Norton skruostus išmušė raudonos 
dėmės. - Kas tikrintų blaivą žmogų? Jo žmona nukeliavo į aną pasaulį! 
Visiškai kaip Capakvidiko byloje! Lygiai taip pat! 

- Aš 1šsikeliu į miestą, - lėtai pratarė Suzana. - Kaip tik ruošiausi tau 
pasakyti. Mama, man seniai reikėjo taip padaryti. Dėl mudviejų abiejų. 
Kalbėjau su Bebse Grifen, ir ji pasakė, jog Seserų skersgatvyje yra mielas 
keturių kambarių butukas... 

- Ach, ji įsižeidė! - metė misis Norton, kreipdamasi į nematomą audito- 
riją. - Jai sugadino gražutį misterio Beno Įžymybės Mirso portretą, ir ji taip 
įniršo, kad yra pasiruošusi spjaudytis! - prieš keletą metų tokia taktika būtų 
ypač veiksminga. 

- Mama, kas su tavimi pasidarė? - paklausė Suzana, pradėdama atitokti. 
- Tu niekuomet nenusileisdavai iki tokio lygio... 

Ana Norton atlošė galvą. Ji atsistojo, nuo kelių paleido mezginį ant 
grindų, įsikibo į Suzanos pečius ir grubiai papurtė dukterį. 

- Klausyk manęs! Aš neleisiu, kad tu kaip eilinė šliundra valkiotumeis su 
mamytės sūneliu, kuris suka tau galvą. Girdi? 

Suzana tėškė jai antausį. 

Ana Norton sumirksėjo, paskui išpūtė nuostabos kupinas akis. Sekundei 
įsivyravo slegianti tyla. Jodvi žvelgė viena į kitą. Suzana vos girdimai 
aiktelėjo. 

- Lipu į viršų, - tarė ji. - Išsikelsiu vėliausiai antradienį. 

- Buvo atėjęs Floidas, - pasakė misis Norton. Veidas po antausio vis dar 
buvo aptirpęs. Dukters pirštai paliko ant jo raudoną klaustuko formos žymę. 

- Aš nutraukiau su Floidu visus santykius, - be jokių emocijų pareiškė 
Suzana. - Susitaikyk su šia mintimi. Ir viską papasakok telefonu savo harpijai 
Meiblei. Ko lauki? Galbūt tuomet tau viskas pasirodys realu. 

- Floidas tave myli, Suzana... Jis... Zūsta. Jis neištvėrė ir viską man 
papasakojo. Išliejo savo sielą, - misis Norton akyse nušvito prisiminimai. - 
Baigdamas jis palūžo ir raudojo kaip vaikas. 

Suzana pamanė, kad tai nepanašu į Floidą. Ar mama neišsigalvoja? Iš 
Anos akių ji suprato, kad neišsigalvoja. 

-Iriš manęs to paties lauki, mama? Vaikiško bliovimo? O gal paprasčiau- 
siai įsimylėjai svajonę apie anūkus šviesiais plaukučiais? Ko gero, suteiksiu 
tau nemažai rūpesčių - niekuomet nesijausi atlikusi savo pareigą, kol 
nepamatysi manęs ištekėjusios už gero Žmogaus, kurį galėtum laikyti po 
padu. Kol aš nesurimtėsiu gyvendama su vyru, kuris kuo skubiausiai 
padarytų mane nėščia ir paverstų matrona. Štai kur laimė, ar ne? Na, o kaip 
dėl mano norų? 

- Suzana, tu pati nežinai, ko nori. 

Motina šią frazę ištarė su tokiu įsitikinimu, kad Suzana akimirkai vos ja 
nepatikėjo. Jai prieš akis iškilo toks vaizdas: štai jodvi su motina stovi čia, 
tose pačiose pozose (motina prie supamosios kėdės, Suzana - prie durų), tik 
vieną su kita jas jungia žalia sruoga, nukarusi, atsipalaidavusi nuo begalinio 
siūlų tampymo. Paveikslėlis pakito: motina stovi pasidabinusi skrybėlaite, 
šauniai perrišta daugybe kaspinų, apsirengusi geltona suknele su išsiuvinėtu 
piešiniu, ir desperatiškai stengiasi sužvejoti milžinišką upėtakįj. Truktelėti 
valą paskutinį sykį ir tėkštelėti žuvį į pintą krepšį. Bet kodėl? Kad pamintų 
po kojom? Kad suvalgytų? 

- Ne mama. Aš tiksliai žinau, ko noriu. Beno Mirso. 

Ji apsisuko ir nuėjo viršun. 

Motina pribėgo prie laiptų įkandin jos ir spigiai suklykė: 

- Tu negalėsi išsinuomoti kambario! Tu neturi pinigų! 

- Turiu šimtą akredityve ir tris - banke, - šaltakraujiškai atsiliepė Suzana. 
- Be to, manau, galėsiu dirbti centre, pas Spenserį. Misteris Lebris jau keletą 
kartų man siūlė. 

- Jam rūpi tiki viena: kaip dirstelėti tau po sijonu, - tarė misis Norton, 
tačiau visa oktava nuleisdama balsą. Išsisklaidė mažne visas pyktis, užleis- 
damas vietą lengvam išgąsčiui. 

- Na ir tegu, - atšovė Suzana, - vaikščiosiu apsimovusi kelnaitėmis iki 
kelių. 

- Vaikeli, nesikraustyk iš proto, - Ana palipo du laiptelius. - Aš tik noriu, 
kad tau būtų geriau... 

- Be reikalo, mama. Atleisk, kad tau sudaviau. Pasielgiau siaubingai. 
Myliu tave, sakau tiesą. Bet iš čia išsikraustysiu. Smarkiai vėluodama. Juk 
turėtum tai suprasti. 

- Pagalvok kaip reikiant, - dabar misis Norton žodžiuose aiškiai suskam- 
bo apgailestavimas ir išgąstis. - Vis tiek nemanau, kad elgiausi netaktiškai. 
Esu mačiusi tokių aktorių kaip tavasis Benas Mirsas. Viskas, kas jį domina, 
tai... 

- Užteks. Gana. 

Suzana pasisuko į motiną nugara. 

Toji pakilo dar viena pakopa aukštyn ir riktelėjo dukrai pavymui: 

- Floidas išėjo iš mūsų klaikios būsenos. Jis... 

Bet Suzanos kambario durys užsidarė, nukirsdamos jos žodžius. 

Suzana prigulė ant lovos (kurią ne taip seniai puošė minkšti žaisliukai bei 
pudelis su tranzistoriniu imtuvu pilve) ir tysojo, stebeilydama į sieną, 
stengdamasi apie nieką negalvoti. Ant sienos kabojo keletas Sieros Klab 
afišų, bet visai neseniai ją apsupo iš “Rolling Stone", “Creem", “Crawdad- 
dy“ plakatų iškirpti Suzanos kumyrų portretai - Džimo Morisono ir Džono 
Lenono, Deivo van Ronko ir Čako Berio. Merginos sąmonėn įsibrovė 
praėjusių dienų šmėkla, panaši į blankią, prastai padarytą nuotrauką, kurios 
negatyvas buvo Suzanos mintys. 

Ji tarsi regėte regėjo iš pigios makulatūros šūsnies kyšančius laikraščius: 
DAUG KUR BUVOJANTIS JAUNAS RASYTOJAS SU JAUNA ZMO- 
NA TAMPA “VEIKIAUSIAI"* LEMTINGOS AUTOKATASTROFOS 
DALYVIAIS. 

Toliau - atsargiai suformuluotos insinuacijos. Ir galbūt įvykio vietoje 
tenykščio reporterio padaryta fotografija, pernelyg kruvina vietiniam laik- 
raščiui, bet labai patraukli tokioms kaip Meiblė. Visų blogiausia, kad 
abejonės sėkla vis dėlto buvo pasėta. Kvaila. Ką gi, tu manei, kad prieš 
atvykdamas jis gyveno po stikliniu gaubtu? Kad apsireiškė supakuotas į 
sterilų polietileninį krepšelį kaip stiklinė motelyje? Kvaila. Ir vis dėlto sėkla 
buvo pasėta. 

Dėl to Suzana motinai jautė šį tą daugiau nei paauglišką apmaudą ir 
skriaudą - ji jautė kažin ką tamsesnio, artimo neapykantai. 

Pabėgusi nuo šių minčių (ne visam laikui, tiesiog nuvijusi jas toliau nuo 
savęs), Suzana uždėjo delną sau ant veido ir nuplaukė į nejaukų snūdą, kurį 
netrukus sutrikdė telefono skambutis apačioje ir galutinai išvaikė motinos 
balsas: 

- Suzana! Tave! 

Ji nulipo žemyn, pastebėjo, kad laikrodžio minučių rodyklė pasislinkusi 
šiek tiek už pusės šeštos. Saulė švietė iš vakarų pusės. Misis Norton virtuvėje 
pradėjo ruošti vakarienę. Tėvas dar nebuvo grįžęs. 

- Klausau? 

- Suzana? - balsas pasirodė pažįstamas, bet kieno jis, išsyk prisiminti 
nepajėgė. 

- Taip, su kuo kalbu? 

- Eva Miler. Suzana, blogos naujienos. 

- Kas nors atsitiko Benui? - atrodė, kad burnoje išdžiūvo visos seilės. 
Suzanos ranka pakilo prie krūtinės. Misis Norton su mentele rankoje stovėjo 
virtuvės tarpduryje ir stebėjo dukrą. 

- Na, buvo muštynės. Po pietų pas mus apsireiškė Floidas Tibitsas... 

- Floidas! 

Nuo Suzanos tono misis Norton susiraukė. 

- Ir aš pasakiau, kad mistenis Mirsas miega. Jis atsakė: gerai. Taip pat 
mandagiai, kaip visada, bet apsirengęs buvo siaubingai keistai. Aš paklau- 
siau: tu nesusirgai? Jis vilkėjo seną paltą, kažkokią keistą skrybėlę, o rankas 
laikė susikišęs į kišenes. Kai misteris Mirsas atsikėlė, man nė galvon 
netoptelėjo pasakyti jam apie Floidą. Teko smarkiai pasijaudinti... 

- Kas atsitiko? - Suzana beveik šaukė. 

- Ką gi... Floidas jį primušė, - nelaimingu balsu pratarė Eva. - Tiesiog 
mano mašinų stovėjimo aikštelėje. Seldonas Korsonas su Edu Kreigu išėjo 
ir nutempė jį šalin. 

- Benas sveikas? 

- Man regis, ne. 

- Kas jam? - Suzana labai stipriai spaudė ragelį. 

- Kai Floidas sudavė misteriui Mirsui paskutinį kartą, šis atsilošė nugara 
į tą savo užsienietišką mašinėlę ir trenkėsi galva. Karlas Formenas nuvežė jį 
į Kamberlendo ligoninės priėmimo skyrių, o misteris Mirsas buvo be 
sąmonės. Daugiau nieko nežinau. Jeigu jūs... 

Suzana padėjo ragelį, nubėgo prie spintos ir nusitraukė nuo pakabos 
apsiaustą. 

- Suzana, kas nutiko? 

- Tavo mielas berniukas Floidas Tibitsas, - turbūt nė nesuvokdama, kad 
per skruostus ėmė tekėti ašaros, atrėžė Suzana, - paguldė Beną ligoninėn. 

Ir nelaukdama atsakymo išlėkė. 


Suzana pasiekė ligoninę pusę septynių. Ji sėdėjo ant nepatogios plastma- 
sinės kėdės, įbedusi nieko neregintį žvilgsnį į “Geros šeimininkės" egzemp- 
liorių. “Ir be manęs - nieko daugiau, - galvojo ji. - Stai kas siaubingiausia, 
velniai giebtų“. Ji jau visiškai apsisprendė paskambinti Metui Berkui, bet 
pamanė, kad grįžęs gydytojas jos neras, todėl liko sėdėti. 

Priėmimo skyriaus laikrodžio minučių rodyklė slinko nuo vienos padalos 
prie kitos. Be dešimties minučių septintą išėjo gydytojas su šūsnimi popierių 
rankoje ir paklausė: 

- Mis Norton? 

- Taip. Su Benu viskas gerai? 

- Kol kas į jūsų klausimą atsakyti neįmanoma, - daktaras pastebėjo 
Suzanos veide išgąstį ir pridūrė: - Regis, kad taip, bet jis išbus pas mus dvi 
- tris dienas. Įtrūkimas ties plaukų linija, daugybė sutrenkimų, sukrėtimas ir 
bala žino kokia mėlynė po akim. 

- Galima pas jį? 

- Tik ne šiandien. Jam suleidome migdomųjų. 

- Minutėlei? Prašau. Vienai minutėlei'? 

Gydytojas atsiduso. 

- Jeigu norite, galite žvilgtelėti. Greičiausiai jis miega. Jei pats neprabils, 
tylėkite. 

Jis palydėjo Suzaną į trečiąjį aukštą, paskui vaistais prakvipusiu korido- 
riumi iki palatos jo gale. Antrojoje lovoje tysojo kažkoks vyriškis, kuris 
skaitė Žurnalą ir į atėjusiuosius dirstelėjo tik tarp kitko. 

Benas gulėjo užsimerkęs po antklode, užtraukta iki pat smakro, toks 
išblyškęs ir pastiras, kad vieną baisią akimirką Suzana neabejojo: kol ji 
apačioje kalbėjosi su daktaru, Benas numirė, paliko savo mirtingą kūną. 
Paskui mergina pastebėjo, kaip jo krūtinė lėtai, tolygiai kilnojasi, ir susver- 
dėjo - pajuto milžinišką palengvėjimą. Ji įdėmiai sužiuro į Beno veidą, vargu 

ar pastebėdama daugybę kraujosruvų. Motina pavadino jį mamos vaikeliu - 
dabar Suzanai pasidarė aišku, kaip jai galėjo šauti į galvą tokia mintis. Stiprūs 
bruožai buvo sudvasinti (ji gailėjosi, kad nėra geresnio žodžio, - “sudvasin- 
tu" paprastai vadina provincijos bibliotekininką, kuris laisvu laiku rašo 
pompastiškus sonetus Spenserio dvasia, skirdamas juos narcizams, - bet kito 
tinkamo žodžio nebuvo). Tik plaukai atrodė vyriški tradicine šio Žodžio 
prasme. 

Juodi tankūs plaukai tarytum pleveno aplink veidą. 

Kairėje virš antakio baltumu išsiskyrė tvarstis. 

“Aš myliu šį Žmogų, - pamanė ji. - Sveik, Benai. Sveik, ir užbaik knygą, 
kad - jeigu tik esu tau reikalinga - galėtume drauge išvažiuoti iš Valdos. 
Valda tapo negera mums abiems". 

- Atrodo, jums laikas eiti, - tarė gydytojas. - Galbūt rytoj... 

Benas sukrutėjo tr iš gerklės pasigirdo kimus balsas. Vokai lėtai pakilo, 
nusileido, vėl pakilo. Akys nuo migdomųjų buvo patamsėjusios, bet jose 
atsispindėjo suvokimas, jog Benas mato ją esant šalia. Jis uždėjo ant Suzanos 
rankos savąją. Iš merginos akių ėmė riedėti ašaros. Ji nusišypsojo ir suspaudė 
Beno pirštus. 

Benas sukrutino lūpas, ir Suzana pasilenkė, kad išgirstų. 

- Jūsų miestelyje gyvena tikri žmogžudžiai, ar ne? 

- Benai, man taip gaila... 

- Regis, prieš tai, kol jis mane nukirto, porą dantų ir aš jam išmušiau, - 
sušnabždėjo Benas. - Kaip rašeivai - visai neblogai. 

- Benai... 

- Ko gero, pakaks, misteni Mirsai, - įsiterpė daktaras. - Leiskite siūlėms 
sutvirtėti. 

Benas pažvelgė į gydytoją. 

- Tik minutėlei. 

Gydytojo žvilgsnis sustingo. 

- Ji irgi taip sakė. 

Beno blakstienos nusileido, paskui sunkiai pakilo. Jis pratarė kažką 
neaiškaus. 

Suzana pasilenkė dar arčiau. 

- Kas, mielasis? 

- Dar nesutemo? 

- Ne. 

- Norėčiau, kad tu nuvažiuotum pas... 

- Pas Metą? 

Benas linktelėjo. 

- Perduok jam... aš noriu, kad jis viską tau papasakotų. Paklausk, ar jis 
pažįstamas... su tėvu Kalahenu. Jis supras. 

- Gerai, - pažadėjo Suzana. - Perduosiu. Dabar miegok. Labos nakties, 
Benai. 

- Tvarka. Myliu tave, - jis dar kažką sumurmėjo - du sykius, o paskui 
užsimerkė ir pradėjo alsuoti giliau. 

- Ką jis pasakė? - paklausė gydytojas. 

Suzana paniuro. 

- Lyg ir “užsidarykite langus", - atsakė ji. 

Kai Suzana grįžo apsiausto, priėmimo kambaryje rado Evą Miler su 
Landūnu Kreigu. Eva vilkėjo senu rudeniniu paltuku su išsišėrusio kailio 
apykakle, o Landūnas skendo motociklininko striukėje, kuri jam buvo per 
didelė. Kai pamatė šią porelę, Suzanai pasidarė jauktau. 

- Kaip jis jaučiasi? - paklausė Eva. 

- Man atrodo, viskas bus gerai, - Suzana pakartojo diagnozę, ir Evos 
veidas atsipalaidavo. 

- Ačiū Dievui. Misteris Mirsas, regis, labai mielas Žmogus. Mano 
pansione niekuomet nieko panašaus nebuvo atsitikę. Parkinsui Džilespiui 
teko uždaryti Floidą į girtuokliams skirtą kamerą. Nors elgėsi jis anaiptol ne 
kaip girtas. Paprasčiausiai tarytum... nežinojo, ką daryti 1r buvo tarsi apk- 
vaitęs. 

Suzana papurtė galvą. 

- Tai apskritai nepanašu į Floidą. 

Akimirkai įsivyravo nejauki tyla. 

- Benas - puikus vyrukas, - prabilo Landūnas ir paplekšnojo Suzanai per 
ranką. - Nė apsidairyti nespėsi, o jis jau stovės ant kojų. Luktelėk, ir pati 
pamatysi. 

- Neabejoju tuo, - pasakė Suzana, abiem rankom suspausdama jo delną. 
- Eva, tėvas Kalahenas - Sventojo Andriejaus bažnyčios klebonas, ar ne? 

- Taip, o kas? 

- Siaip... įdomu. Ačiū judviems, kad atėjote... Jeigu galėtumėt rytoj ateiti 
dar kartą... š 

- Bus padaryta, - tarė Landūnas. - Zinoma, kad ateisim, ar ne, Eva? - jis 
vogčia apkabino ją per juosmenį. Siekti buvo toloka, bet Landūno gestas 
atrodė tarsi atsitiktinis. 

- Taip, mes ateisime. 

Suzana drauge su jais išėjo į mašinų stovėjimo aikštelę, paskui nuvažiavo 
atgal į Zalės Valdą. 

Metas neatsiliepė į barbenimą ir nesušuko “Įeikite!"', kaip buvo įpratęs 
daryti. 


Už durų pasigirdo labai tylus, labai atsargus balsas, kurį Suzana vos 
pažino: 

- Kas ten? 

- Misteri Berkai, tai Suzana Norton. 

Jis atidarė. Išvydusi, kaip jis pasikeitė, Suzana buvo sukrėsta. Metas 
atrodė pasenęs ir išsekęs. Po akimirkos mergina pastebėjo ant jo krūtinės 
sunkų auksinį kryžių. Siame penkių dolerių vertės daiktelyje, prigludusiame 
prie languotos marškinių flanelės, buvo kažin kas keisto tr kvailo, tad Suzana 
vos nenusijuokė... bet susilaikė. 

- Įeikite. Kur Benas? 

Ji pasakė, ir Meto veidas ištįso. 

- Vadinasi, Floidas Tibitsas nusprendė suvaidinti apgautą meilužį? Tik 
pamanyk! Taip, labiau netinkamo laiko jis pasirinkti negalėjo. Siandien po 
pietų Maiką Rajersoną atvežė iš Portlendo atgalios, kad Formenas paruoštų 
jį laidotuvėms. Taigi, manau, mūsų išvyką į Marsteno namą irgi teks atidėti. 

- Kokią išvyką? Ir kas atsitiko Maikui? 

- Norte kavos? - išsiblaškęs paklausė jis. 

- Ne. Aš noriu išsiaiškinti, kas vyksta. Benas sakė, kad jūs žinote. 

- Tai, - tarė Metas, - labai aukšto rango asmens įsakymas. Benui lengva 
nurodyti, kad viską papasakočiau, bet papasakoti sunku. Ką gi, pasistengsiu. 

- Kas... 

Metas kilstelėjo ranką. 

- Pradžioje štai kas, Suzana. Judvi su motuše užvakar buvote užėjusios į 
naująją parduotuvę. 

Suzana suraukė kaktą. 

- Taip, o kas? 

- Ar galėtumėt apsakyti savo įspūdį apie parduotuvę, 0 ypač - apie jos 
savininką? 

- Apie misterį Streikerį? 

- Taip. 

- Na, jis gana patrauklus, - pasakė Suzana. - Galbūt netgi, tiksliau 
pasakius, galantiškas. Pagyrė Glinisės Meiberi suknelę, ir toji nuraudo kaip 
mokinukė. O misis Bodin pasiteiravo dėl tvarsčio ant rankos... Suprantat, ji 
užsitėškė karštų riebalų. Jis davė jai kompreso receptą, užrašė jį ant lapelio. 
() kai įžengė Meiblė... - tai prisiminusi, Suzana šiek tiek pasijuokė. 

- Na? 

- Jis atnešė jai kėdę, - paaiškino Suzana. - Tiesą sakant, ne kėdę, o krėslą. 
Labiau panašų į sostą. Didelį, raižytą, iš raudonmedžio. Jis atsitempė jį iš 
kažkokios saugyklos, o patsai visą laiką šypsojosi ir plepėjo su kitomis 
damomis. Bet šis daikčiukas turėjo sverti mažų mažiausiai tris šimtus svarų! 
Jis blinktelėjo krėslą vidury parduotuvės ir palydėjo prie jo Meiblę. Už 
parankės, įsivaizduojate? O ji kikeno. Jeigu jums teko regėti kikenančią 
Meiblę, jūs matėte viską pasaulyje. Ir pasiūlė kavos. Labai stiprios ir labai 
geros. 

- Jis jams patiko? - paklausė Metas, įdėmiai ją stebėdamas. 

- Klausiate vis dėl to paties? - pasidomėjo ji. 

- Taip, ko gero. 

- Tuomet gerai. Pasidalysiu su jumis moteriška reakcija. Ir patiko, ir ne. 
Jis mane patraukė tikriausiai seksualiniu požiūriu, nors ir nestipriai. Vyras 
metuose, iki kaulų smegenų miestietis, labai Žavingas, labai galantiškas. 
Ziūri į tokį ir supranti, kad jis užsakinės iš prancūziško meniu, žinodamas, 
kokį vyną su kuo dera gerti - ne šiaip baltą arba raudoną, bet kokių metų ir 
netgi iš kokio vynuogyno. Visiškai aišku, kad ne čionykščio sukirpimo 
žmogus. Ir nė kiek neišglebęs. Stamantrus kaip šokėjas. Esama kažkokio 
patrauklumo žmoguje, kuris šitaip begėdiškai plikas, - ji nusišypsojo, tarsi 
norėdama tokiu būdu apsiginti, žinodama, jog paraudo, ir spėliodama, ar 
nepasakė ko nors tokio, ko sakyti nesirengė. 

- Ir nepaisant visko, jis jums nepatiko, - tarė Metas. 

Suzana gūžtelėjo pečiais. 

- Sitai sunkiau apsakyti. Aš manau... aš manau, kad po visu šituo pajutau 
slypint tam tikrą nepagarbą. Ciniškumą. Tarytum jis būtų vaidinęs tam tikrą 
vaidmenį, gerai vaidinęs, bet tuo pat metu žinojęs, jog mus galima apmulkin- 
ti, neišsisemiant iki galo. Jutau kažkokį Žiūrėjimo iš aukšto atspalvį, - ji 
neryžtingai dirstelėjo į Metą. - Ir dar jame jautėsi kažkoks žiaurumas. Garbės 
žodis, nežinau, kodėl. 

- Kas nors ką nors nusipirko? 

- Labai mažai, bet jam, regis, vis tiek. Mama nusipirko nedidelę jugosla- 
višką lentynėlę niekniekiams, o toji misis Pitri - nuostabų sudedamą staliuką, 
tačiau tai ir viskas, ką mačiau. Atrodo, į viską jis reagavo gana ramiai. 
Paprasčiausiai kalbino, kad visi papasakotų savo draugams apie atsiradusią 
parduotuvę, užeidinėtų ir nesijaustų pašaliniais. Senojo pasaulio žavesys. 

- Jums atrodo, kad jis visus pakerėjo? 

- Taip, netgi labai, - atsakė Suzana, mintyse lygindama motinos susiža- 
vėjimą R. T. Streikeriu su neapykanta Benui iš pirmo žvilgsnio. 

- O jo kompaniono nematėte? 

- Misterio Barlou? Ne, jis Niujorke rūpinasi prekėmis. 

- Iš tiesų? - pratarė Metas, klausimą taikydamas sau pačiam. - Įdomu. 
Nesugaunamasis misteris Barlou. 

- Misteni Berkai, ar nemanote, kad geriau man papasakoti, koks tai 
reikalas? 

Jis sunkiai atsiduso. 

- Taip, tikriausiai derėtų pasistengti. Tai, ką jūs neseniai man išdėstėte, 
kelia nerimą. Didelį nerimą. Viskas taip puikiai sutampa... 

- Kas sutampa? Su kuo? 

- Reikėtų pradėti nuo to, - ėmė pasakoti Metas, - kaip sutikau Delo 
užkandinėje Maiką Rajersoną. Mudu susitikome vakar vakare... o atrodo, 
praslinko ištisas amžius. 

Savo pasakojimą Metas užbaigė dvidešimt minučių po aštuonių. Jiedu su 
Suzana spėjo išgerti po du puodelius kavos. 

- Stai, ko gero, ir viskas, - tarė Metas. - Na kaip, dabar pavaizduoti 
Napoleoną? O gal papasakoti apie astralinį bendravimą su Tulūzu Lotreku? 

- Nekvailiokite, - atsakė ji. - Kažkas dedasi - bet ne tai, apie ką galvojate. 
Jūs turite tai suprasti. 

- Supratau. Iki praėjusios nakties. 

- Jeigu viso šito jums specialiai kas nors neiškrėtė, kaip spėjo Benas, 
galbūt šnekėjo patsai Maikas Rajersonas. Pavyzdžiui, kliedėdamas, - tai 
skambėjo neįtikinamai, bet Suzana vis tiek dėstė savo prielaidas. - Arba 
galbūt jūs, pats to nežinodamas, užsnūdote ir viską susapnavote. Man taip 
yra atsitikę - užsnūsti, o paskui nežinai, ką penkiolika ar dvidešimt minučių 
darei. 

Metas pavargęs truktelėjo pečiais. 

- Kaip galima ginti liudijimą, kurio nepriima už tikrą pinigą nė vienas 
protaujantis žmogus? Ką girdėjau, tą girdėjau. Aš nemiegojau. Be to, mane 
kai kas neramina... ir neramina labai smarkiai. Jeigu tikėtume senais pada- 
vimais, vampyras negali paprasčiausiai įeiti į namus ir išgerti šeimininko 
kraują. Ne. Jį reikia pasikviesti. Praėjusią naktį Maikas Rajersonas pasikvie- 
tė į namus Denį Gliką. O aš pats pasikviečiau Maiką! 

- Metai, ar Benas jums pasakojo apie naująją savo knygą? 

Mokytojas vartė tarp pirštų pypkę, bet jos nerūkė. 

- Labai mažai. Tik tiek, kad ji kažkaip susijusi su Marsteno namu. 

- O arjjis jums sakė, kad vaikystėje Marsteno name išgyveno stiprią 
dvasinę traumą? 

Metas staigiai kilstelėjo galvą. 

- Pačiame name? Ne. 

- Jis įlindo ten, mėgindamas drąsą. Norėjo įstoti į vieną vaikėzų draugiją, 
ir jam paskyrė išbandymą - nueiti į Marsteno namą ir ką nors iš ten atnešti. 
Tą 1r padarė... bet prieš išeidamas, pakilo į antrąjį aukštą, į miegamąjį, 
kuriame pasikorė Hubis Marstenas. Benas pravėrė duris ir išvydo kybantį 
Hubį. Hubis atsimerkė. Benas puolė bėgti. Tai jį kamavo dvidešimt ketverius 
metus. Jis sugrįžo į Valdą pamėginti parašyti knygą ir išsivaduoti iš šio 
košmaro. 

- Viešpatie, - pratarė Metas. 

- Benas turi... tam tikrą teoriją apie Marsteno namą. Iš dalies ji sudaryta 
pasiremiant asmenine patirtimi, iš dalies - iš pritrenkiančių faktų, kuriuos jis 
atkapstė apie Hubertą Marsteną... 

- Turite omeny Hubio polinkį į satanizmą? 

Suzana suvirpėjo. 

- Iš kur Žinote? 

Mokytojas niūrokai nusišypsojo. 

- Ne visos apkalbos mažuose miesteliuose perduodamos atvirai. Esama 
ir paslapčių. Tarp tokių po Zalės Valdą klajojančių slaptų gandų yra ir apie 
Hubį Marsteną. Dabar ši paslaptis - dešimties senių savastis, tarp jų ir 
Meiblės Verts. Tai senas reikalas, Suzana. Rašytinio įstatymo, kad kai kurių 
istorijų skelbti nevalia, nėra. Ir vis tiek, nors ir labai būtų keista, netgi Meiblė 
neims kalbėti apie Hubertą Marsteną su žmogumi ne iš savo rato. Ne, 
pasvarstyti apie jo mirtį, suprantama, jie neatsisakys. Apie žmogžudystę - 
taip pat. Bet užklauskite apie tuos dešimt metų, kuriuos Hubis su žmona 
praleido ten, viršuje, užsiimdami Dievas žino kuo, ir tolesnis žaidimas vyks 
pagal gubernatoriaus principą - ko gero, mūsų Vakarų civilizacijoje patį 
artimiausią tabu sampratai. Čia šnabždėjosi netgi apie tai, kad Hubertas 
Marstenas grobia mažus vaikus ir aukoja juos savo pragaro dievams. 
Stebėtina, kad Benui taip daug pavyko sužinoti. Slaptingumas, gaubiantis to 
laiko Hubio, jo Žmonos ir jo namų gyvenimą - tarytum genties paslaptis. 

- Jis sužinojo tai ne Valdoje. 

- Tuomet aišku. Kiek Žinau, ši teorija - gana sena parapsichologijos 
banga: žmonėse neva gaminasi blogis lygiai taip pat, kaip gleivės, ekskre- 
mentai arba oda po nagais. Ir šis blogis neprapuola. Iš dalies Marsteno namas 
galėjo tapti panašiu į blogio sporą ar pykčiu pakrautą akumuliatorių. 

- Taip. Benas apibūdino tokiais pačiais žodžiais, - Suzana nustebusi 
pasižiūrėjo į jį. 

Metas sausai nusijuokė. 

- Mudu skaitėme tas pačias knygas. O jūs, Suzana, ką manote? Gal 
Jūsiškėje filosofijoje yra šis tas daugiau nei dangus ir žemė? 

- Ne, - tvirtai ir ramiai atsakė mergina. - Namai tėra paprasčiausi namai. 
Blogis žūsta vos sutvertas. 

- Turite omeny, kad Beno dvasinės pusiausvyros praradimas gali suteikti 
man galimybę įvilioti jį į tą beprotybės takelį, kuriuo aš jau nukeliavau? 

- Zinoma, kad ne. Aš nelaikau jūsų bepročiu, bet, misteri Berkai, jūs 
turėtumėte suprasti... 

- Tyliau. 

Jis palinko į priekį ir atlošė galvą. Suzana nutilo ir įsiklausė. Nieko... tik 
lenta girgžtelėjo. Mergina klausiamai pažvelgė į Metą, bet tasai papurtė 
galvą. 

- Jūs sakėte?.. 

- Aš paprasčiausiai norėjau pasakyti, kad dėl tokio aplinkybių sutapimo 
dabar Benui anaiptol ne laikas vaikyti savo jaunystės kipšus. Nuo to meto, 
kai Marsteno namą vėl apgyvendino ir atsidarė ši parduotuvė, mieste sklinda 
labai daug pigių apkalbų... ir jeigu apie tai prabilome, nemažai paskalų skirta 
tr Benui. Zinomi atvejai, kai šėtono išvarymo ritualas praranda kontrolę ir 
pasisuka prieš patį išvarytoją. Man regis, Benui reikia nešdintis iš miestelio. 

Ir dar aš manau, kad jūs, misteri Berkai, galėtumėte tuo pasinaudodamas 
pailsėti. 

Šėtono išvarymas privertė Suzaną prisiminti Beno prašymą pasakyti 
Metui apie katalikų kunigą. Paklusdama ūmiam protrūkiui, ji nusprendė 
nutylėti. Dabar tapo pakankamai aišku, kodėl jis to prašė, bet šitai tik įpiltų 
daugiau alyvos į ugnį, kuri, Suzanos nuomone, ir taip pavojingai įsiliepsno- 
jo. Kai Benas apie tai paklaus - jeigu apskritai paklaus - ji atsakys, jog 
pamiršo. 

- Suprantu, kaip beprotiškai tai turi skambėti, - kalbėjo Metas. - Net iš 
mano požiūrio taško. O juk aš girdėjau ir kaip pakilo langas, ir tą juoką, ir 
šiandien ryte regėjau šalia įvažiuojamojo kelio gulinčią langinę. Betjeigu tai 
nors kiek nuramins jūsų baimę, turiu pasakyti, jog Benas į viską reagavo 
gana protingai. Nusprendė įrodymui arba paneigimui suteikti teorinę bazę ir 
pradėti nuo... - Metas vėl nutilo ir įsiklausė. 

Sįsyk tyla užtruko ilgiau, ir kai mokytojas vėl prabilo, Suzaną išgąsdino 
tylus įsitikinimas. 

- Viršuje kažkas yra. 

Ji pasiklausė. Nieko. 

- Jums tik taip atrodo. 

- Savo namą aš pažįstu, - tyliai sušnabždėjo jis. - Kažkas yra svečių 
miegamajame... štai, girdite? 

Ir ūmai ji iš tikrųjų išgirdo. Aiškiai girgžtelėjo grindys - taip girgžda 
grindys senuose namuose, bet Suzana tarytum išgirdo šį tą daugiau, kažką 
nenusakomai paslaptingesnio. 

- Eisiu į viršų, - tarė Metas. 

- Ne! 

Ji tai išrėžė nesusimąstydama. Ir tarė sau: nagi, kas ten sėdi prie krosnies 
ir mano, kad vėjas kamine - šmėkla? 

- Praėjusią naktį bijojau ir nieko nepadariau, todėl blogai baigėsi. Dabar 
lipu į viršų. 

- Mister Berkai... 

Jiedu abu kalbėjo pusbalsiu. Visas Suzanos gyslas persmelkė įtampa, nuo 
kurios raumenys pasidarė tarsi mediniai. Galbūt viršuje tikrai kažkas buvo. 
Įsilaužėlis. 

- Kalbėkite, - tarė Metas. - Po to, kai nueisiu, kalbėkite toliau. Bet kokia 
tema. 

Ir nespėjo Suzana paprieštarauti, kai Metas pakilo iš vietos ir patraukė 
koridoriaus link; judėjo taip gracingai, kad Suzana buvo apstulbinta. Vieną 
kartą mokytojas atsisuko, bet mergina nieko nespėjo iš jo akių perskaityti. 
Metas ėmė kilti laiptais. 

Toks staigus įvykių posūkis Suzanos protą įtraukė į nerealų pasaulį. 
Mažiau kaip prieš dvi minutes jiedu ramiai aptarinėjo reikalus elektros 

lempučių šviesoje, kuri paprastai nepalieka vietos jokiam iracionalumui. 
Dabar gi Suzanai pasidarė baisu. 

Klausimas: jeigu psichologą apgyvendintume viename kambaryje su 
žmogumi, laikančiu save Napoleonu, ir paliktume juos ten metus (ar dešimtį, 
ar dvidešimtį metų), kokios sulauktume išdavos - dviejų Skinerio pasekėjų 
ar dviejų vaikinų, laikančių įkištą ranką už švarko borto? Atsakymas: 
nepakanka duomenų. Ji kalbėjo: 

- Sekmadienį mudu su Benu ketinome važiuoti 1-uoju keliu į Kemdeną 
- žinote tą miestuką, kuriame filmavo “Peitono namą" - bet dabar tikriausiai 
teks luktelėti. Ten yra nuostabi bažnytėlė... 

Suzana pajuto, kad bambena labai sklandžiai, nestabtelėdama, nors 
kumščius ant kelių sugniaužė taip, jog pabalo pirštai. Galva buvo šviesi - 
visos šios kalbos apie kraujasiurbius ir zombius dar nepaveikė. Juodo siaubo 
bangas skleidė stuburo smegenys, kuriuose yra smarkiau susipynę įvairūs 
nervų mazgai ir audiniai. 

Nieko sunkesnio už šį kopimą laiptais Metui nepasitaikė per visą gyve- 
nimą. Baigta - ką daugiau čia galėtum pasakyti? Visa kita buvo nepalyginama. 
Galbūt išskyrus vieną dalyką. 

Būdamas aštuonerių metų, Metas priklausė skautų būriui “Jaunikliai"". 
Iki namų (motiniško guolio) reikėjo keliauti mylią. Vėlyvos popietės švie- 
soje buvo puiku žingsniuoti keliu - tiesiog nuostabu. Bet kol jie artindavosi 
prie namų, imdavo leistis sutemos, ir išlaisvindavo po kojomis pasklidusius 
ilgus, vingrius šešėlius, o jeigu kompanija degė ypatingu entuziazmu ir 
užsižaisdavo iki vėlumos, namo tekdavo kėblinti tamsoje. Vienam. 

„Vienam. Taip, šit žodis-raktas, pats siaubingiausias žodis anglų kalboje. 
Zudikas nepašvies tau kelio žvakele, o pragaras - viso labo tik skurdus 
sinonimas... 

Pre kelio dunksojo apgriuvusi bažnyčia - seni metodistų maldos namai. 
Už jos griuvėsiai driekėsi iki tolimojo pievelės krašto, kuri anąsyk buvo 
aptraukta šaltuko ir padengta lediniais kupsteliais. Regėdavos: tuščios langų 
kiaurymės, ir savi Žingsniai ūmai imdavo atrodyti labai garsūs, melodija (kad 
ir ką švilpautum) sustingdavo lūpose, o į galvą skverbdavosi mintys, koks gi 
vaizdas ten viduje: išvartyti suolai, sudūlėję bažnytinių himnų rinkiniai, 
yrantis altorius, kur dabar kelia orgijas tik pelės... Ir tu spėliojai: o kas gi ten 
galėtų glaustis be pelių - kokie bepročiai, kokios pabaisos? Galbūt jie stebi 
tave pro langus geltonomis reptilijų akimis. Gali būti irtaip, jog ateis vakaras, 
kai jie nepasitenkins vien stebėjimu. Galbūt kartą prasivers sueižėjusios, 
beprotiškų kampu pasvirusios durys, ir tai, kas pasirodys jose, iš pat pirmojo 
žvilgsnio atims tau protą. 

Nebuvo įmanoma viso šito paaiškinti tėvui su motina, šviesos būtybėms, 
- taip pat, kaip trejų metų tu nemokėjai jiems paaiškinti, kodėl atsarginė 
antklodė lovelėje prie kojų susirango į gyvačių kamuolį, kurios spitrija į tave 
abejingomis, nemirksinčiomis akelėmis. “Dar nė vienas vaikas nenugalėjo 
šių baimių, - pamanė Metas. - Jeigu baimės neįmanoma išreikšti žodžiais, jos 
nugalėti irgi neįmanoma. O mažoje galvelėje uždarytos baimės pernelyg 
didelės, kad galėtų pralįsti pro burnos žiotis. Anksčiau ar vėliau atsiranda 
tasai, su kuriuo galima praeiti pro visus apleistus maldos namus, dunksan- 
čius kelyje nuobesišypsančios vaikystės iki niurgzlios brandos. Betšitateina 
toks vakaras, kaip šis. Vakaras, kai paaiškėja, kad tu anaiptol nepradūrei 
senųjų baimių uosiniu smaigu, o tik nugrūdai toliau nuo savęs, suguldęs į 
mažyčius vaikiškus karstelius su laukine rože ant dangčio". 

Sviesos Metas nedegė. Jis pakilo laipteliais, praleisdamas šeštąjį, girgž- 
dantį, o plaštaka, gniaužianti kryžių su nukryžiuotuoju, buvo drėgna nuo 
prakaito. 

Pasiekęs laiptų viršų, jis be garso pasisuko, norėdamas peržvelgti korido- 
rių. Durys į svečių kambarį, kurias jis užtrenkė, dabar buvo praviros. 
Apačioje be perstojo sroveno Suzanos balsas. 

Atsargiai statydamas kojas, kad po jomis nečežėtų, Metas prisiartino prie 
durų ir sustojo. “Visų žmogiškųjų baimių pagrindas, - pamanė jis. - Siek tiek 
praviros durys". 

Metas ištiesė ranką ir stumtelėjo. Durys visiškai atsivėrė. 

Ant lovos gulėjo Maikas Rajersonas. 

Pro langą liejosi mėnulio šviesa, sidabruodama kambarį, paversdama jį 
sapnų lagūna. Metas krestelėjo galvą, tarsi norėdamas sustatyti mintis į savo 
vietas. Atrodė, jis persikėlė per laiką atgalios, į praėjusią naktį. Jis nulips 
apačion ir paskambins Benui, juk Benas ligoninėn dar nepateko... 

Maikas atsimerkė. 

Akys trumpai sublyksėjo mėnulio šviesoje - sidabriškos, su raudonais 
pakraščiais, tuščios, kaip nuvalyta klasės lenta. Jose nebuvo nei žmogiškų 
minčių, nei žmogiškų jausmų. “Akys - sielos langar'', - yra pasakęs Vords- 
vortas. Jeigu taip, šie langai žvelgė į tuščią kambarį. 

Maikas atsisėdo. Antklodė nuslinko nuo krūtinės, ir Metas išvydo grubią 
siūlę - tai medicinos ekspertas arba patalogoanatomas užsiuvo pjūvį po 
skrodimo, ir galbūt siūdamas sau panosėj švilpavo. š 

Maikas nusišypsojo, apnuogindamas baltus aštrius kaplius. Sypsena, 
paprastas raumenų susitraukimas aplink burną, nepalietė akių. Jos išlaikė 
savo pradinę mirtiną tuštumą. Maikas labai aiškiai ištarė: 

- Pasižiūrėk į mane. 

Metas pažvelgė. Taip, akys buvo absoliučiai tuščios. Bet labai gilios. Jose 
galima buvo įžiūrėti sidabrines savojo atvaizdo kamėjas, maloniai smengan- 
čias gelmėn, skęstančias - dėl to nyko gyvenimo prasmė, nyko baimė... 

Metas žingtelėjo atatupstas ir išrėkė: 

- Ne! Ne! 

Ir ištiesė ranką su kryžiumi. 

Tai, kas kažkada buvo Maiku Rajersonu, sušnypštė, tarsi jam gerklėn 
būtų šliūkštelėję verdančio vandens, ir pakėlė rankas, sakytum, besiginda- 
mas nuo smūgio. Metas žengė pirmyn. 

Rajersonas kiek atsitraukė. 

- Nešdinkis iš čia! - riktelėjo Metas. - Aš atšaukiu kvietimą! 

Rajersonas veriančiai suklykė - aukštas leliojantis garsas buvo kupinas 
skausmo ir neapykantos. Keturi netvirti Žingsniai atgalios - ir jis įsirėmė į 
palangę. Langas buvo atviras. Rajersonas susverdėjo, prarasdamas pusiaus- 
vyrą. 
- Aš pasirūpinsiu, kad tu užmigtum kaip negyvas, mokytojau. 

Padaras pakėlė rankas už galvos ir nugara išvirto naktin, nelyginant nuo 
tramplino neriantis sportininkas. Blyškus kūnas švysčiojo tarytum marmu- 
ras, 0 jame itin išryškėjo tamsios siūlės, kurios Y raidės forma kirto kūną. 

Išleidęs beprotišką, siaubo kupiną stūgsmą, Metas puolė prie lango ir 
pažvelgė laukan. Ten jis išvydo tik mėnesienos paauksintą tamsą ir spiečių 
šokančių dulkelių, kybančių po langu, virš šviesos pluošto, kuris sklido iš 
svetainės pirmajame aukšte. Dulkelės raibuliavo, jungėsi į siaubingai žmogų 
primenančią figūrą, paskui išsisklaidė ir pranyko. 

Metas pasisuko dumti šalin, bet ūmai susverdėjo nuo krūtinę užpildžiusio 
skausmo. Jis susigriebė už širdies ir susirietė dvilinkas. Mokytojui atrodė, 
kad skausmas pulsuojančiomis bangomis be perstojo kyla ranka. Prieš akis 
siūbavo kryžius. 

Spausdamas prie krūtinės sukryžiuotas rankas, jis išgūbrino pro duris. 
Dešinioji vis dar gniaužė kryžiaus grandinėlę. Prieš akis tebestovėjo Maiko 
Rajersono, kybančio nakties ore tarsi blyškus nardytojas, pavidalas. 

- Misteri Berkai! 

- Mane gydo Džeimsas Kodis, - prakošė Metas pro stingstančias lūpas. 
- Numens - ant lapelio prie telefono aparato. Atrodo, širdies priepuolis. 

Ir veidu žemyn parvirto tiesiog koridoriuje. 

Suzana susuko numerį, prie kurio perskaitė: “Džimis Kodis, piliulių 
grūstuvas". Žodžiai buvo parašyti lygiomis, tvarkingomis didžiosiomis 
raidėmis, kurias ji taip gerai prisiminė iš mokyklos laikų. Atsiliepė moteriš- 
kas balsas. Suzana paklausė. 

- Daktaras namuose? Tai labai skubu. 

- Taip, - ramiai atsakė moteris. - Prašau. 

- Daktaras Kodis klauso. 

- Kalba Suzana Norton. Aš - misterio Berko namuose. Jam blogai su 
širdimi. 

- Ką? Metui Berkui? 

- Taip. Jis be sąmonės. Ką man... 

- Iškvieskite Greitąją pagalbą, - nurodė Džimis. - Skambinkite į Kamber- 
lendo ligoninę 841-4000. Būkite prie jo. Uždenkite antklode irnelieskite. Jūs 
supratote? 

- Taip. 

- Aš prisistatysiu po dvidešimties minučių. 

- Ojūs... 

Bet ragelyje trakštelėjo ir Suzana liko viena. 

Ji paskambino į Greitąją pagalbą, paskui vėl liko viena. Reikėjo grįžti prie 
Meto, viršun. 

Suzana įsmeigė žvilgsnį į laiptus ir pajuto kūną smelkiantį virpulį. 
Troško, kad nieko nebūtų atsitikę - ne todėl, kad nukentėjo Metas, ne - tiesiog 
nenorėjo jausti šios skausmingos baimės ir sukrėtimo. Ji absoliučiai niekuo 
nepatikėjo. Praėjusios nakties Meto patirtį vertino taip, kaip pati suprato 
realybę - nei daugiau, nei mažiau. Tačiau dabar šis nepajudinamas skepticiz- 
mas išslydo iš po Suzanos kojų ir mergina pasijuto krentanti. 

Ji girdėjo Meto balsą, girdėjo kraupų neišraiškingą užkeikimą: aš pasirū- 
pinsiu, kad tu užmigtum kaip negyvas, mokytojau. Sią frazę ištarusiame balse 
žmogiškumo buvo ne daugiau kaip šuns lojime. 

Zingsnis po Žingsnio Suzana prisivertė sugrįžti viršun. Netgi koridoriuje 
žibanti šviesa ne itin pagelbėjo. Metas tysojo ten pat, kur mergina jį paliko, 
pasukęs galvą ant šono, dešinįjį skruostą priglaudęs prie kiliminio takelio, ir 
staigiai, sunkiai alsavo. Ji pasilenkė ir atsegė jam dvi viršutines marškinių 
sagas. Atrodo, Metas ėmė kvėpuoti kiek laisviau. Paskui ji nuėjo į svečių 
miegamąjį antklodės. 

Kambaryje buvo vėsu, žiojėjo iki galo atviras langas. Ant plikos lovos - 
tik čiužinys, bet viršutinėje spintos lentynoje gulėjo rietuvė paklodžių. Kai 
Suzana pasisuko grįžti į holą, ant grindų po langu kažkasblykstelėjo mėnulio 
šviesoje. Pasilenkė tą daiktą pakelti ir bematant jį pažino. Ziedelis, kokius jie 
nešiodavo suvienytos Kamberlendo vidurinės mokyklos klasėje. Iš vidaus 
buvo išgraviruoti inicialai “M. K. R." 

Maikas Koris Rajersonas. 

Ir akimirką tamsoje Suzana patikėjo. Patikėjo viskuo. Prie gerklės sukilo 
klyksmas, kurį jinai užgniaužė, bijodama apsigobti garsu, bet žiedelis iškrito 
iš merginos pirštų ir nupuolė ant grindų prie lango, blizgėdamas rudens 
tamsą skrodžiančioje mėnesienos šviesoje. 

Dešimtas skyrius 
VALDA (III) 


Miestelis žinojo, kas yra tamsa. 

Jis žinojo, kas yra tamsa, nusileidžianti ant žemės, kai besisukdama ji 
pasislepia nuo saulės, ir kas yra žmogiškosios sielos tamsa. Miestas - tai trijų 
dalių visuma, reiškianti daugiau už paprastą dėmenų sumą. Miestas - tai jame 
gyvenantys Žmonės, namai, pastatyti gyvenimui ir reikalų tvarkymui, ir dar 
- žemė. Žmonės - anglai, škotai ir prancūzai. Žinoma, yra saujelė kitų, 
primenančių Žžiupsnelį pipirų, įmestų į dubenėlį su druska. Beveik visi namai 
pastatyti iš prasto medžio. Daug dviaukščių senų namų su dviskliaučiais 
stogais, ir veik visos parduotuvės dekoruotos dirbtiniais fasadais, nors kam 
viso to reikia, nepasakytų niekas. Miestelėnai žino, kad už šių dirbtinių 
fasadų nieko nėra, taip kaip niekam nėra paslaptis, jog Loreta Starčer nešioja 
dirbtinį biustą. Čionykštė žemė - granito masyvas, pridengtas plonu, lengvai 
suardomu dirvos sluoksniu. Jį įdirbti - tikra beprotybė, nedėkingas reikalas, 
kamuojantis fermerį ir spaudžiantis iš jo paskutinį prakaito lašą. Akėčios 
išverčia iš po velėnos stambius granito gabalus ir lūžta į juos. Gegužyje, kai 
tik žemė tiek pradžiūsta, jog joje ima nebeklimpti ratai, tu atvyksi savo 
sunkvežimiu ir su sūnumis kokį dvylika kartų prikrauni jo kėbulą akmenų - 
tik tuomet įmanoma akėti. Akmenys keliauja į didelę, žole apraizgytą krūsnį, 
kurią pradėjai versti gal 1955-ais1ais, tuomet, kai nutarei griebti jautį už ragų. 
O prisitampęs tiek, kad žemė visam laikui sulenda po nagais, pirštai 
aptirpsta tr ima atrodyti dideli bei keistai iškoriję, kabini prie traktoriaus 
akėčias. 

Nesuspėji išpurenti nė dviejų juostų, kai vienas iš peilių lūžta į pražiūrėtą 
akmenį. Norėdamas įstatyti naują, paprašai vyresnįjį sūnų pakelti sankabą. 
kad būtų įmanoma prieiti prie reikiamos vietos, o po ausimi kraugeriškai 
zyzia pirmasis naujojo sezono uodas; nuo plono zvimbimo ašaroja akys, ir 
visuomet į galvą ateina mintis, kad būtent tokį garsą, ko gero, girdi psichinis 
ligonis, prieš nužudydamas savo vaikus, įkišdamas galvą orkaitėn ir atsuk- 
damas dujas arba didžiuoju kojos pirštu paspausdamas trisdešimtojo kalibro 
dvivamzdžio gaiduką, kurio vamzdžius ką tik įbedė savo srėbtuvėn. Paskui 
prakaituoti tavo berniūkščio pirštai slysteli, ir vienas iš apvalių ašmenų 
nubrozdina tau ranką. Ateina bedvasio nusivylimo metas, kai apsižvalgai 
aplink 1r neabejoji, kad tuoj pat mesi šį užsiėmimą ir pradėsi girtuokliauti, 
arba nuvažiuosi į banką, kuriame guli tavo užstatyto turto popieriai ir 

pasiskelbsi bankrutavęs. Štai tokią neapykantos žemei akimirką, jausdamas 
jos traukos jėgą, kuri laiko tave prie savęs, ir myli žemę, ir supranti, kad ji 
žino ir visuomet žinojo, kas yra tamsa. Zemė užvaldė tave visą ir visiškai, 
žemė ir moteris, kurią tu įsimylėjai, besimokydamas aukštesnėje klasėje (tik 
tuomet ji buvo mergaitė, ir tu nė velnio apie jas nežinojai, išskyrus viena: 
kiekvienas susiranda sau merginą ir jos laikosi; 0 ji tavuoju vardu išrašinėjo 
visų vadovėlių viršelius, ir pradžioje tu pavarei ją šalin, paskui - ji tave, kol 
galų gale jums abiems jau neteko jaudintis dėl tokių niekų), ir vaikai, pradėti 
ant girgždančios dvigulės lovos su sueižėjusiu mediniu galvūgaliu. Kai 
sutemdavo, judu su žmona dirbote vaikus - šešetą, septynetą, netgi dešimtį. 
Savo gniaužtuose tave laiko bankas, automobiliais prekiaujanti firma, ir dar 
- Sirso parduotuvė Liuistone ir Džonas Dinis iš Briunsviko. Bet labiausiai 
tave laiko miestas todėl, kad pažįsti jį tarsi savo žmonos krūties formą. Tau 
žinoma, kas, išlėkęs iš darbo, dieną trainiosis prie Kroseno parduotuvės, ir 
pajunti, su kieno žmona netvarka, anksčiau, negu jis pats tai pajus (kaip 
Redžis Sojeris, kurio žmonos Bonės vamzdį savo grūstuvu pravalo vaikinu- 
kas iš telefono kompanijos), tu Žinai, kur veda keliai ir kur penktadienį po 
pietų prisišvartuoti su Henku 1r Noliu Gardneriu bei išgerti porą pakuočių, 
o galbūt net porą dėžių alaus. Žinai net grunto būseną ir kaip balandžio 
mėnesį pereiti Pelkes, nesušlapinant aukštakulnių kraštų. Tu pažįsti miestą. 
O miestas pažįsta tave: ir kaip vakare, pabaigus akėti, nuo sėdėjimo trakto- 
riuje skauda tarpvietę, ir kad gumbas ant tavo nugaros - viso labo cista ir 
priežasčių jaudinimuisi, kaip iš pradžių užsiminė gydytojas, nėra. Miestas 
žino, kad tau niekaip neišeina iš galvos paskutinę mėnesio savaitę gautos 
sąskaitos. Jis kiaurai permato tavąjį melą, netgi jei meluoji patsai sau: 
pavyzdžiui, neva ketini jei ne šiais, tai kitais metais nuvežti Žmoną su vaikais 
į Disneilenda, arba neva tavo kišenė išneštų nusipirkti naują spalvotą 
televizorių, jeigu rudenį dalį miško parduotum malkoms... arba kad viskas 
bus gerai. Būti miestelėnu - kasdieninis tokio artimo bendravimo aktas, kad 
palyginti su tavo ir žmonos žaidimais girgždančioj lovoj - beveik tapatūs 
dalykai. Buvimas miestelėnų - proziškas, jutiminis ir klampinantis kaip 
alkoholizmas. Tamsoje miestas priklauso tau, o tu - miestui, ir judu drauge 
miegate kaip užmušti, tarytumei akmenys tavo šiauriniame lauke. Čia nėra 
jokio gyvenimo, išskyrus lėtą dienų merdėjimą, vadinasi, kai miestą užgriū- 
vablogis, jo apsireiškimas pasirodo mažne iš anksto nulemtas ir kerintis kaip 
morfijus. Lygiai tas pat, jei miestas būtų žinojęs apie artėjantį blogį Ir apie 
tai, kokiu būdu jis pasireikš. 

Miestas turi savų paslapčių ir moka jas saugoti. Miestelėnai viso šito 
nenutuokia. Jie Žino, kad senojo Olbio Kreino Žmona pabėgo su užklydusiu 
prekeiviu iš Niujorko... arba tik mano žiną. Betkai komivojažierius nei iš šio, 
nei iš to ją pametė, Olbis suskaldė jai kiaušą, pririšo prie kojų svorį ir įmetė 
į seną šulinį. Po dvidešimties metų Olbis ramiai pasimirė savo lovoje nuo 

širdies priepuolio, kaip baigiantis mūsų istorijai numirs jo sūnus Džo. Galbūt 
kada nors koks berniūkštis aptiks seną šulinį, pasislėpusį po piktžolėmis, 
užstelbtą gervuogyno ūgliais, atlups darganų išbalintas bei išgludintas lentas 
ir akmenimis grįstoje duobėje pamatys aukštyn įsmeigtas tuščias yrančios 
kaukolės akiduobes, o ant kaulų kybančius pažaliavusius, apkerpėjusius 
karolius - meilučio komivojažieriaus dovanėlę. 

Jie žino, kad Hubis Marstenas nugalabijo žmoną, tačiau iki šiol nenuma- 
no, ką jis pirmiausiai privertė ją padaryti, kas atsitiko su Marsteno pora kelios 
sekundės prieš tai, kai Hubis suknežino Berdės galvą saulės prikaitintoje 
virtuvėje, kur karštame ore tvyrojo į dusinantį salsvą neuždengtos išmatų 
duobės dvoką panašus sausmedžio kvapas. Jie nenutuokė, kad moteris pati 
maldavo vyrą ją nužudyti. 

Tarp miestelio senučių esama ir tokių (Meiblė Verts, Glinisė Meiben, 
Odrė Hers:), kurios prisimena, jog Laris Makleodas židinyje ant aukšto rado 
kažkokius sudegintus popierius, bet nė viena nenuvokia, nei kad šie popie- 
riai buvo susikaupę per dvylika metų susirašinėjimo tarp Huberto Marsteno 
ir stebėtinai seno austrų dvarininko, pavarde Breihenas, nei kad susirašinė- 
jimas tarp jųdviejų prasidėjo vieno gan keisto Bostono prekiautojo knygo- 
mis paslaugų dėka, kuris trisdešimt trečiaisiais metais žuvo kaip reta šlykš- 
čiomis aplinkybėmis, nei kad prieš pasikardamas Hubis sudegino visus 
laiškus iki paskutinio, po vieną maitindamas jais ugnį ir stebėdamas, kaip 
liepsnoje juoduoja ir anglėja storas gelsvas popierius bei nyksta daili, plona 
it voratinklio gija kaligrafiška rašysena. Jie nežino, kad Hubis tuo metu 
šypsojosi - panašiai, kaip dabar šypsosi Laris Kroketas, galvodamas apie 
pasakiškus žemės nuosavybės dokumentus, kurie šiuo metu saugomijo seife 
Portlendo banke. 

Žinoma ir tai, kad Koretė Saimons, senojo Saimonso-Strakalo našlė, lėtai 
irkankinančiai miršta nuo žarnyno vėžio, betniekas neįtaria, kaduž nešvarių 
svetainės sienų apmušalų senė užkišo daugiau kaip tsdešimt tūkstančių 
grynais (jos gautas draudimas, kurio į nieką taip ir neinvestavo), o dabar, 
paskutinio savo nusivylimo dienomis, visiškai apie juos užmiršo. 

Visi žino, kad aprūkusį penkiasdešimt pirmųjų metų rugsėjį gaisras 
prarijo pusę miestelio, bet iš kur sužinosi, jog tai buvo padegimas, 0 prie jo 
prikišęs nagus vaikinukas penkiasdešimt trečiaisiais, išleistuvių vakare 
klasės vardu pasakė atsisveikinimo kalbą ir išvyko į Volstrytą uždirbti šimto 
tūkstančių. Bet net jeigu būtų apie tai žinoję, niekas nebūtų sugebėjęs 
išsiaiškinti, kas jį paskatino taip pasielgti arba kaip jį graužė gyvenimas kitus 
dvidešimt metų, kol smegenų kraujagyslės trombas kemriasdešimt septintai- 
siais gyvenimo metais nepatiesė gaisro kaltininko į kapą. 

Miestelyje niekas nenutuokia, kad garbusis Džonas Groginsas kartais 
pašoka iš miego vidury nakties nuo siaubingų sapnų, kuriuose jis nuogas ir 

suprakaitavęs sako pamokslą ketvirtadienio vakarais susirenkančiam “Bib- 
liją studijuojančių mažųjų misis būreliui“, ir jos visos pasirengusios jam 
atsiduoti; 

arba kad visą aną penktadienį Floidas Tibitsas ligotai karščiuodamas 
valkiojosi po miestelį, jausdamas, kaip neapkenčiama saulė glosto jo keistai 
blyškią odą, tik neaiškiai prisimindamas, kaip buvo nuėjęs pas Aną Norton, 
visiškai užmiršęs apie savo išpuolį prieš Beną Mirsą, bet saugodamas 
atmintyje ramų dėkingumą, su kuriuo pasitiko saulėlydį - dėkingumą ir kažin 
ko didžio bei išganingo laukimą; 

arba kad Helas Grfenas spintos gilumoje slepia šešias "karštas" knyge- 
les, ties kuriomis masturbuojasi kiekvienai patogiai progai pasitaikius; 

arba kad Džordžas Midleris laiko pilną lagaminą šilkinių apatinukų, 
liemenukų, moteriškų kelnaičių bei kojinių, ir kad retsykiais užsisklendžia 
visas savo buto virš geležies parduotuvės langus, užsirakina duris skląsčiu 
ir grandinėle, paskui stovi priešais didelį, per visą ūgį miegamojo veidrodį 
tol, kol pradeda greitai trumpai alsuoti - tuomet parklumpa ant kelių ir ima 
onanizuotis; 

arba kad Maikas Rajersonas ūmai ėmė drebėti ant metalinio darbo stalo 
rūsyje po lavonine, ir Karlas Formenas mėgino sušukti, tačiau nepajėgė, o 
kai Maikas atmerkė akis ir atsisėdo, Karlo gerklėje užstrigęs riksmas 
pasirodė nematomas ir negirdimas kaip stiklas; 

arba kad dešimties mėnesių amžiaus Rendis Makduglas nė nesipriešino, 
kai pro jo miegamojo orlaidę įlindęs Denis Glikas ištraukė mažylį iš lovelės 
ir suleido dantis į kakliuką, nuo kurio dar nebuvo išnykusios motinos 
sutrenkimų mėlynės. 

Štai tos miestelio paslaptys. Kai kurios, bėgant laikui, iškils viešumon, 
kai kurios - niekuomet. Visas jas miestelis saugo absoliučiai neįžvelgiamu 
veidu. 

Velnio darbai miestą jaudina ne daugiau už Dievo arba žmogiškuosius 
darbus. Jis pažino tamsą. Ir jos buvo pakankamai. 


Pabudusi Sindė Makdugal suprato: kažkas ne taip, tačiau kas, pasakyti 
negalėjo. Antroji lovos dalis buvo tuščia: šiandien Rojus turėjo laisvą dieną 
ir su kažkokiu draugužiu išvyko Žvejoti. Greičiausiai grįš apie pusiaudienį. 
Svilėsiais nedvelkė. Jai nieko neskaudėjo. Tai kas gi vis dėlto atsitiko? 

Saulė. Ne tokia buvo saulė. 

Sešėlis, kurį metė po langu augantis klevas, judėjo aukštai ant sienų 
apmušalų. Bet Rendis visuomet ją žadindavo anksčiau, kol saulė dar nebū- 
davo tiek pakilusi, kad klevo šešėlis kristų ant sienos... 

Išgąstingas Sindės žvilgsnis peršoko prie laikrodžio, stovinčio ant spin- 
tos. Dešimt minučių po devintos. 

Moters gerklėje kažin kas sukrutėjo. 

- Rendi? - pašaukė ji ir kaip strėlė nulėkė siauru vagonėlio koridoriumi, 
o chalato skvernai plakėsi už nugaros. - Rendi, mielasis? 

Miegamasis skendėjo tokioje šviesoje, kokia būna saulei perkirtus sluoksnį 
vandens - ji sklido pro mažytę orlaidę virš lovelės... atidarytos orlaidės. Bet 
vakare guldama miegoti, Sindė ją uždarė. Ji visuomet uždarydavo šį langelį. 

Lovelė buvo tuščia. 

- Rendi? - sušnabždėjo jaunoji moteris. 

lr išvydo sūnų. 

Mažytis kūnelis nuo skalbimo išblukusia pižama buvo nusviestas į 
kambario kertę kaip skuduras. Viena koja styrojo į viršų nepatogiai išsirie- 
tusi nelyginant klaustukas. 

- Rendi! 

Ji susmuko prie kūnelio ant kelių. Sukrėtimas išvagojo jos veidą naujomis 
raukšlėmis. Sindė pakėlė kūdikį ant rankų. Kūnelis atrodė atšąlęs. 

- Rendi, mielasis, pabusk. Rendi, Rendi, pabusk... 

Mėlynės buvo išnykusios. Visos iki vienos. Jos per naktį ištirpo, - veidelis 
ir kūnas buvo nepriekaištingos spalvos. Vienintelį kartą po gimdymo Sindei 
sūnelis pasirodė nuostabus, ir šio grožio akivaizdoje veriančiai, baisiai, 
beviltiškai suklykė. 

- Rendi! Pabusk! Rendi? Rendi? Rendi?! 

Nepaleisdama mažylio iš rankų ji pakilo ir nuskuodė koridoriumi atga- 
lios. Nuo vieno peties nusmuko chalatas. Virtuvėje ryto saulės spinduliai 
krito ant aukštos kėdutės su lentynėle, apibarstyta vakar dienos Rendžio 
vakarienės trupiniais. Ji įkišo į ją berniuką. Rendžio galva maktelėjo ant 
krūtinės, mažylis nusviro ant šono baisiu, vilties nepaliekančiu lėtumu ir 
atsirėmė į aukštą alkūnramstį. 

- Rendi? - tarė Sindė šypsodamasi, išsproginusi į žydrus marmurinius 
rutuliukus panašias akis, ir patapšnojo per skruostus. - Pabusk, Rendi, nagi. 
Valgyti, Rendi. Nori niam niam? Prašau... o Viešpatie, prašau... 

Ji staiga atsisuko, atlapojo vieną iš spintelių virš viryklės, įkišo ten ranką, 
pagrabinėjo, ir lauk pasipylė dėžutė “Čeks" ryžių, skardinė koldūnų irbutelis 
“Veson'" aliejaus. Butelis sudužo, tirštu skysčiu apliedamas viryklę ir grin- 
dis. Sindė surado mažytį stiklainiuką šokoladinio pieno kremo, o iš indaujos 
išgriebė plastmasinį šaukštelį. 

- Pažvelk, Rendi. Tavo mėgiamas. Pabusk „pažvelk, koks skanus kremas. 
Šoka, Rendi. Šoka, šoka, - nuo užplūdusto įtūžio ir siaubo Sindei aptemo 
akys. - Pabusk! - sukmokė ji, ir persišviečiančią Rendžio kaktos bei skruostų 
odą nusėjo jos seilių karoliukai. - Pabusk pabusk vardan Dievo gyvačiuk 
mažas PABUSK! 

Ji nukėlė nuo stiklainio dangtelį ir šaukšteliu pakabino šiek tiek šokola- 
dinio pieno kremo. Jau žinanti teisybę ranka taip drebėjo, kad mažne viską 
ištaškė. Likučius Sindė įkišo į mažą išglebusią burnytę, o ant lentynėlės, 
šiurpiai tekštelėdami, nudribo dar keli lašai. Šaukštelis barkštelėjo į mažylio 
dantukus. 

- Rendi, - ji ėmė maldauti. - Liaukis kvailinęs mamytę. 

Ištiesusi laisvąją ranką, ji sulenktu pirštu pravėrė sūnelio burną ir sugrūdo 
į ją kremo likučius. 

- Štai, - pratarė Sindė Makdugal. Jos lūpomis perbėgo neapsakoma 
beprotiškos vilties šypsenėlė. Sindė įsitaisė ant virtuvinės taburetės, lėtai 
vienas po kito atsipalaidavo raumenys. Dabar viskas bus gerai. Dabar Rendis 
supras, kad mama jį myli kaip ir anksčiau, ir baigs savo Žiaurius pokštus. - 
Skanu? - sumurmėjo jinai. - Skanu, Rend:? Na, nusišypsok mamytei. Būk 
geras mamytės sūnelis ir nusišypsok jai. 

Ištiesusi virpančius pirštus, ji stumtelėjo Rendžio burnos kampučius 
aukštyn. 

Slept. Sokoladas tėkštelėjo ant lentynėlės. 

Sindė kraupiai suklykė. 

Šeštadienio rytą Tonį Gliką pažadino jo žmona Mardžerė, kuri nugriuvo 
svetainėje. 

- Mardže? - pašaukė jis, nuleisdamas kojas ant grindų. - Mardž? 

Po ilgos pauzės ji atsakė: 

- Man viskas gerai, Toni. 

Tonis sėdėjo ant lovos krašto, beprasmiškai spoksodamas sau po kojo- 
mis. Buvo apsirengęs tik dryžuotomis pižamos kelnėmis, parištomis virvele, 
o jos galai kybojo tarp kojų. Tankūs juodi plaukai, kuriuos paveldėjo abu 
Tonio sūnūs, buvo susišiaušę. Visi manė, kad Tonis yra žydas, ir jam dažnai 
ateidavo į galvą, kad žmones klaidina kaip tik šie deigo* plaukai. Jo senelio 
pavardė buvo Glikučis. Kai kažkas seneliui pasakė, kad Amerikoje gyventi 
daug paprasčiau su amerikietiška, skambesne ir trumpesne pavarde, tasai 
oficialiai pakeitė ją į Gliką, nė neįtardamas, jog priklausomybę vienai 
tautinei mažumai keičia į kitą mažumą. Tonio kūnas buvo stambus, tamsoko 
gymio, su galingais raumenų gumulais. Veidas atspindėjo nustebusio žmo- 
gaus išraišką, kurį spyriu į užpakalį išmetė iš baro, kai jis pats jau ruošėsi 
išeiti. 


* Deigas (angl. dago) - amerikietiška niekinanti ispano, portugalo ar italo 
pravardė (vert. past.). 

Jis atsiprašė iš darbo, ir praėjusią savaitę daug miegojo. Tai, kas kamavo 
Tonį, miegant pranykdavo. Visiškai nesapnavo. Guldavo pusę aštuntos, 
keldavo devintą ryto ir antrą valandą dienos atsiguldavo nusnūsti iki trečios. 
Tonio pragyventas laikas nuo tos scenos, kurią jis surengė Denio laidotuvė- 
se, iki šiandieninio saulėto šeštadienio ryto (beveik savaitė), atrodė apgaub- 
tas ūku ir visiškai nerealus. Kaimynai vis nešė ir nešė valgį. Vaisių ragu, 
konservus, uogienę ir pyragaičius. Mardžė pasakė, kad nebežino, kur visa 
tai dėti. Valgyti nesinorėjo abiems. Trečiadienio vakarą Tonis pamėgino su 
žmona pasimylėti, ir abudu pravirko. 

Mardžė atrodė labai prastai. Ji pati bandė susidoroti su nauja padėtimi, 
šveisdama namus nuo palėpės iki rūsio, ir visa tai darė su maniakišku azartu, 
nepalikdama vietos jokioms kitoms mintims. Diena iš dienos barškėjo 
kibirai ir riaumojo dulkių siurblys, o ore nuolat tvyrojo aštrus amoniako su 
lizoliu kvapas. Visus žaisliukus ir drabužius Mardžorė tvarkingai supakavo 
į kartonines dėžutes ir nunešė į Gelbėjimo armiją bei “Gudvilo" parduotuvę. 
Kai ketvirtadienio rytą Tonis išėjo iš miegamojo, visos šios kartoninės dėžės, 
kiekviena su tvarkingai prilipintu rašteliu, rikiavosi prie laukujų durų. Už 
šias nebylias kartonines dėželes jam dar nieko baisesnio nebuvo tekę matyti. 
Visus kilimus Mardžerė ištempė į vidinį kiemą, sukabinėjo ant skalbiniams 
džiovinti skirtų virvių ir negailestingai išpurtė dulkes. Nors Tonis sunkiai 
suvokė aplinką, jis pastebėjo, kaip nuo praėjusio antradienio arba trečiadie- 
nio pablyško žmona - net lūpos, regis, prarado savo natūralią spalvą. Po 
akimis atsirado rudi šešėliai. 

Visa tai šmėstelėjo Gliko galvoje daug greičiau, negu truko mūsų 
atpasakojimas, ir jis jau ketino vėl virsti lovon, bet tą akimirką Mardžerė dar 
kartą parkrto ir neatsakė į Tonio šauksmą. 

Jis pakilo ir nušlepseno į svetainę. Ten išvydo ant grindų tysančią žmoną, 
kuri negiliai alsuodama neatitraukė aptemusių akių nuo lubų. Prieš tai ji 
perstatinėjo svetainės baldus, taigi viskas buvo išjudinta iš įprastų savo vietų, 
tr kambario vaizdas atrodė keistai suardytas. 

Nežinia, kas nutiko Mardžerei, bet per paskutinę naktį jai labai pablogė- 
jo. Žmona atrodė taip prastai, kad Toni0o mieguistumo širmą tarsi kas perrėžė 
aštriu peiliu. Mardžerė dar nebuvo persirengusi, ir iki klubų prasiskyręs 
chalatas atidengė baltas kaip marmuras kojas. Visas įdegimas, kuris ją 
nuspalvino per paskutinę atostogų kelionę, pranyko. Burna konvulsiškai 
gaudė orą, sakytum, Mardžerės plaučiai negalėjo pakankamai jo gauti. Tonis 
atkreipė dėmesį, kaip keistai išsikiša jos dantys, bet nieko apie tai nepagal- 
vojo - taip galėjo atrodyti dėl apšvietimo. 

- Mardže? Mieloji? 

Ji pamėgino atsakyti, bet nesugebėjo, ir Tonį persmelkė baimė. Jis 
atsistojo, ketindamas paskambinti gydytojui, pasisuko į telefono aparatą, bet 
staiga Žmona tarė: 

- Ne... ne, - staigiai gaudydama orą, Mardžerė dusyk pakartojo savo 
prašymą, sunkiai atsisėdo, ir knerkiantis jos kvėpavimas užpildė visus 
nutilusius, saule užlietus namus. - Nutempk mane į šalį... padėk... saulė 
kaitri... 

Tonis prisiartino prie jos ir pakėlė, sukrėstas savo nešulio lengvumo. 
Atrodė, kad moteris sveria ne daugiau už žabų ryšulėlį. 

- „ant sofos... 

Jis paguldė ją ant sofos, nugarą atremdamas į alkūnramstį. Mardžerė 
atsidūrė už saulės kvadrato ribos, kuris pro langą krito ant kilimo, ir tarytum 
ėmė lengviau kvėpuoti. Sekundėlei užsimerkė. Tonis vėl nusistebėjo dantų 
baltumu ir glotnumu, kurie atrodė tarsi kontrastas jos lūpoms, ir pajuto 
nenumaldomą norą pabučiuoti žmoną. 

- Leisk man pakviesti gydytoją, - tarė jis. 

- Ne, man jau geriau. Toji saulė... tokia svilinanti. Štai ir pasidarė bloga. 
Dabar jau geriau, - ant Mardžerės skruostų pasirodė šiokia tokia spalva. 

- Tikrai? 

- Taip, man viskas gerai. 

- Tu per daug dirbi, mieloji. 

- Taip, - vangiai sutiko ji. Akys žvelgė abejingai. 

Suleidęs rankos pirštus sau į plaukus, Tonis kelis sykius juos perbraukė. 

- Mums reikia kaip nors nuo viso šito atsiriboti, Mardže. Reikia. Matai... 

Nenorėdamas jos užgauti, nutilo. 

- Aš atrodau siaubingai, - tarė ji. - Žinau tai. Vakar ruošiausi miegoti ir 
vonioje įsižiūrėjau į veidrodį. Manęs ten tarytum ir nebuvo. Minutėlę aš 
pamaniau...- Mardžerės lūpose šmėstelėjo šypsena. - Pamaniau, kad kiaurai 
save regiu vonios kambarį. Tarytum iš manęs nieko nebeliko, ir tasai niekas 
buvo toks... toksai išblyškęs. 

- Norėčiau, kad tave apžiūrėtų daktaras Rirdonas. 

Bet ji, atrodė, negirdėjo. 

- Paskutines tris ar keturias naktis sapnuoju tokį nuostabų sapną, Toni. 
Tokį tikrovišką. Sapne pas mane ateina Denis. Ir kalba: “Mam, mamyte, aš 
toks laimingas, kad sugrįžau į namus!" Ir dar sako... sako... 

- Ką jis sako? - atsargiai paklausė Tonis. 

- Jis sako... kad vėl taps mano mažylių. Mano krūtimi maitinamu 
kūdikėliu. Aš duodu jam krūtį ir... o paskui apima toks palaimingas jausmas, 
pro kurį persismelkia kartėlis... taip pat buvo prieš tai, kai atitraukdavau Denį 
nuo krūties, nes jam ėmė dygti dantukai ir jis būtų ėmęs kandžiotis... ach, 
visa tai, ko gero, skamba siaubingai. Kaip vienas iš psichinių dalykėlių, 
Žinai? 

- Ne, - tarė jis. - Ne. 

Tonis suklupo prieš žmoną ant kelių, ir kūkčiodama ji apsivijo rankomis 
vyro kaklą. Mardžerės rankos buvo šaltos. 

- Prašau tavęs, Toni, jokių gydytojų. Šiandien aš ilsėsiuos. 

- Na gerai, - sutiko. Ir jam pasidarė nejauku, kad nusileido. 

- Tai toks nuostabus sapnas, Toni, - Mardžerė šnabždėjo jam į kaklą. Jos 
lūpų lytėjimas, po jomis suminkštėjęs dantų kietumas pasirodė stebinančiai 
jaudulingas. Tonis pajuto prasidedančią erekciją. - Kad tik šiandien jį vėl 
išvysčiau. 

- Gal taip ir bus, - paguodė jis, glostydamas žmonos galvą. - Jei taip, galgi 
Ir išVySI. 

- Viešpatie, bet juk tu - tiesiog kaip paveikslėlis, - tarė Benas. 

Ligoninės sienų fone, susidedančio iš solidžios baltos ir anemiškai žalios 
spalvos, Suzana Norton iš tiesų atrodė puikiai. Ji vilkėjo ryškiai geltona 
bliuzele su juodais vertikaliais dryžiais ir mėlynu džinsiniu mini sijonėliu. 

- Tu irgi, - atsakė ir priėjo prie jo per kambarį. 

Benas tvirtai ją pabučiavo, slystelėjęs ranka per šiltą klubo iškilimą. 

- Ei, - Suzana nutraukė bučinį. - UŽ tai tave iš čia išmes. 

- Tik ne mane. 

- Ne, mane. 

Jie pažvelgė vienas į kitą. 

- Aš tave myliu, Benai. 

- Ir aš tave myliu. 

- Jeigu dabar galėčiau įlysti pas tave... 

- Sekundėlę, leisk užtraukti užuolaidą. 

- O kaip pasiaiškinsiu čionykščiams tikrintojams, jeigu ateis? 

- Pasakysi, kad davei man basoną. 

Suzana šypsodamasi pakratė galvą ir prisistūmė kėdę. 

- Mieste daug kas įvyko, Benai. 

Merginos žodžiai bematant prablaivė Beną. 

- Pavyzdžiui? 

Ji sumišo. š 

- Tiesiog nežinau, kaip tau pasakyti... ir ką apie tai galvoti. Svelniai 
tariant, į tai tr aš įpainiota. 

- Tai klok, o aš susigaudysiu. 

- O kaip tau, Benai? 

- Geriau. Menkniekis. Meto daktaras, tas šaunuolis, pavarde Kodis... 

- Ne. Ne tai turėjau omeny. Kiek tu tiki tuo absurdu apie grafo Drakulos 
dvasią? 

- A, šit apie ką tu. Metas tau viską papasakojo. 

- Metas čia, ligoninėje. Vienu aukštu virš mūsų, intensyvios terapijos 
skyriuje. 

- Kas? - Benas pakilo ant alkūnių. - Kas jam atsitiko? 

- Širdies priepuolis. 

- Širdies priepuolis! 

- Daktaras Kodis sako, būsena stabili. Metas paguldytas tarp sunkių 
ligonių, bet tai būtina per pirmas keturiasdešimt aštuonias valandas. Kai šitai 
įvyko, aš ten buvau. 

- Papasakok viską, ką prisimeni, Suzana. 

Džiaugsmas iš Beno veido pranyko. Jis pasidarė įdėmus, išsitempęs, 
ryškių kontūrų. Vienišas baltoje palatoje, tarp baltų paklodžių ir su ligoninės 
marškiniais Benas vėl nustebino Suzaną savo išvaizda - išvaizda žmogaus, 
pasiekusio kažkokią susijaudinimo ribą, pasirengusi0 pramušti galva sieną. 

- Tu neatsakei į mano klausimą, Benai. 

- Kaip aš įvertinau Meto pasakojimą? 

- Taip. 

- Geriau pasakysiu, ką manai tu. Tai ir bus mano atsakymas. Tu manai, 
kad Marsteno namas taip susuko man protą, kad aš kuoktelėjau. Teisingai 
sakau? 

- Ko gero, taip. Bet aš niekuomet neturėjau omeny tokių... tokių griežtų 
pasakymų. 

- Zinau, Siuzana. Jeigu sugebėsiu, pamėginsiu nuosekliai išdėstyti visą 
savo samprotavimų eigą. Galbūt tai padėtų viską sudėstyti į lentynėles? Iš 
tavo veido galiu numanyti, jog ir tave kažkas stipriai sukrėtė. Teisingai? 

- Taip... bet aš netikiu, aš negaliu... 

- Luktelėk minutėlę. Štai šis žodis - negaliu - viskam ir trukdo. Ties juo 
aš ir užstrigau. Negaliu. Suzana, aš nepatikėjau Metu, kadangi iš tiesų šitaip 
nebūna. Bet kad ir kaip šią istoriją analizavau, niekaip negalėjau joje rasti nė 
menkiausios spragos. Peršasi pati akivaizdžiausia išvada: Metas kažkurioje 
vietoje nuvažiavo nuo bėgių. Tiesa? 

- Taip. 

- Ar jis pasirodė tau nenormalus? 

- Ne. Ne, bet... 

- Stop, - Benas kilstelėjo ranką. - Tu mąstai “negaliu" kategorijomis, 
tiesa? 

- Tikriausiai, - atsakė ji. 

- Man Metas irgi nepasirodė nei pamišęs, nei išprotėjęs. Be to, mudu abu 
žinome, kad nei persekiojimo manija, nei paranoja nepasireiškia per vieną 
naktį. Kad jos subujotų, reikia šiek tiek laiko, priežiūros, kruopštaus laisty- 
mo ir maitinimo. Ar kada nors girdėjai mieste kalbant, neva Metas nepilno 
proto? Ar Metas nors sykį prasitarė, kad ant jo kas nors griežia dantį? Arjis 
buvo susijęs su nors vienu abejotinu reikalu - pavyzdžiui, darbu su fluoru, 
kuris sukelia smegenų vėžį, arba priklausymu Amerikos Patriotų Sūnums, ar 
NLF? Arjis kada nors parodė perdėtą susidomėjimą spiritistiniais seansais, 

astralinėmis projekcijomis, dvasių persikėlimu ir panašiais dalykais? Ar tu 
žinai, jog jį kada nors buvo išsivežę psichiatrai? 

- Ne, - atsakė Suzana. - Į visus tavo klausimus atsakysiu “ne". Bet, 
Benai... labai skaudu tai sakyti, netgi daryti tokią prielaidą apie Metą, tačiau 
pasitaiko, kad Žmonės išsikrausto iš proto nepastebimai. Išprotėja nejučia, 
savyje. 

- Nemanau, - ramiai pareiškė Benas. - Egzistuoja simptomai. Kartais jie 
nepastebimi iki to, bet paskui juos galima atskirti. Jeigu būtumei teisėja, ar 
patikėtum Meto, kaip liudininko, parodymais dėl autoavarijos? 

- Taip... 

- O jeigu jis pasakytų, kad matė, kaip Maiką Rajersoną nužudė įsilau- 
žėlis? 

- Taip, tikriausiai patikėčiau. 

- O tokiu dalyku - niekaip. 

- Benai, aš paprasčiausiai negaliu... 

- Stai ir vėl tu sakai "negaliu" - jis pastebėjo, kad Suzana pasirengusi 
prieštarauti, todėl perspėdamas kilstelėjo ranką. - Suzana, aš nesiginčiju. 
Tiktai dėstau savo svarstymų logiką. Sutarta? 

- Sutarta. Tęsk. 

- Antra, apie ką aš pamaniau: visa tai Metui kažkas specialiai paspendė. 
Kas nors įskaudintas arba griežiantis ant jo dantį. 

- Taip, šitai ir man buvo atėję į galvą. 

- Metas tvirtina, kad priešų neturi. Ir aš juo tikiu. 

- Priešų turi kiekvienas. 

- Esama skirtingų nesantarvės lygių. Nepamiršk svarbiausio dalyko: iš 
šios painiavos kyšo numirėlis. Jeigu kas nors įsigeidė prikiaulinti Metui, dėl 
to turėjo nužudyti Maiką Rajersoną. 

- Kodėl? 

- Kadangi be lavono visoje šitoje makalynėje maža prasmės. Ir vis dėlto, 
jeigu tikėtume Metu, Maiką jis sutiko visiškai atsitiktinai. Praėjusio antradie- 
nio vakarą jo niekas iš šalies nepaskatino eiti pas Delą - nebuvo nei 
anoniminių skambučių, nei laiškų. Ničnieko. Vien to, kad jie susitiko 
netikėtai, pakanka atmesti iš anksto parengtą provokaciją. 

- Ir kaip visa tai galima protingai paaiškinti? 

- Kad atidaromo lango triukšmą, juoką ir čiulpimo garsus Metas susap- 
navo. O Maiko mirtis turi mums nežinomą, bet natūralią priežastį. 

- Kuo tu irgi netiki. 

- Aš netikiu, kad Metas susapnavo, tarsi girdėtų atidaromą langą. Langą 
atidarė. O išorinė langinė gulėjo ant vejos - ją pastebėjau ir aš, ir Parkinsas 
Džilespis. Aš pastebėjau dar kai ką. Metas įstatė langines su velkėmis, kurios 
užšaunamos iš išorės, o ne iš vidaus. Iš vidaus jų neatidarysi, nebent pro plyšį 
įkištum virbą arba peilį. Ir tai tektų paplušėti. Liktų pėdsakai. Aš nemačiau 

jokių pėdsakų. Ir štai dar kas: po šiuo langu žemė palyginti puri. Norėdamas 
nuimti antrojo aukšto langinę, be kopėčių neapseisi, 0 jos irgi palieka 
pėdsaką. Kurių ten nebuvo. Stai kas mane labiausiai neramina. Antrojo 
aukšto langinę nuėmė, o po langu neliko jokio kopėčių pėdsako. 

Jiedu nelinksmai žiūrėjo vienas į kitą. 

Benas apibendrino: 

- Apie tai mąsčiau visą rytą. Ir kuo daugiau mąsčiau, tuo geriau atrodė 
Meto pasakojimas. Todėl surizikavau ir laikinai nustūmiau į šalį “negaliu ". 
O dabar papasakok, kas vakar vakare atsitiko Meto namuose. Jei pasirodys, 
kad visa tai neverta nė sudilusio skatiko, aš būsiu pats laimingiausias Žmogus 
pasaulyje. 

- Ne, - liūdnu balsu pratarė Suzana. - Bus dar blogiau. Jis kaip tik baigė 
man pasakoti apie Maiką Rajersoną ir pasakė, kad girdi kažką esant viršuje. 
Jis bijojo, bet nuėjo, - Suzana suspaudė ant kelių padėtas rankas taip, tarytum 
jos būtų galėjusios nuskristi šalin. - Paskui visiškai neilgai buvo tylu... o po 
kurio laiko Metas kažką niktelėjo, neva jis atšaukia savo pakvietimą... ar 
panašiai. Po to... na, tiesą sakant, aš nežinau kaip... 

- Nesikankink. Tęsk toliau. 

- Aš manau, kad kažin kas - kažin kas kiltas - tarytum sušnypštė. Pasigirdo 
trinktelėjimas, tarsi kas būtų parkritęs, - ji niūrokai dėbtelėjo į Beną. - O 
paskui išgirdau, kaip pasakė: “Aš pasirūpinsiu, kad tu užmigtum mirtinu 
miegu, mokytojau.' Tiesiog žodis žodin. O kai vėliau užlipau ten paimti 
Metui antklodę, tai radau štai ką. 

Ji išsitraukė 1š palaidinukės kišenės žiedą 1r įdėjo į Beno delną. 

Benas jį pavartė, paskui pakreipė į langą, kad šviesa išryškintų ini- 
ctalus. 

- M. K. R. Maikas Rajersonas? 

- Maikas Koris Rajersonas. Žiedas man iškrito iš rankų, bet paskui 
prisiverčiau jį vėl pakelti. Pamaniau, kad tu galbūt norėsi jį pamatyti. Arba 
Metas. Tegul būna pas tave. Man jo nereikia. 

- Ir tau dėl to... 

- Negera. Labai negera, - ji atžariai atlošė galvą. - Tačiau, Benai, bet kokia 
sveika nuovoka tokiam dalykui priešinasi. Aš greičiau patikėsiu, kad Metas 
įsigudrino Maiką Rajersoną nužudyti ir dėl asmeninių priežasčių išgalvojo 
šią beprotišką istoriją su vampyrais. Įsigudrino numesti langinę. Kol aš 
buvau apačioje, surengė svečių kambaryje pilvakalbystės seansą, pakišo 
Maiko žiedą... 

- Ir suorganizavo sau širdies priepuolį, kad visa tai atrodytų realiau, - 
sausai pratęsė Benas. - Aš dar nepraradau vilties rasti protingą paaiškinimą, 
Suzana. Aš labai tikiuosi. Aš maldauju Dievą, garbės žodis. Kine pabaisos 
iki tam tikro laipsnio patrauklios, bet manyti, kad jos iš tiesų klajoja naktyje, 
visai nejuokinga. Tiek to, aš sutinku, kad galima įsigudrinti nuplėšti langinę 

- paprasčiausiai prikabini prie stogo virvę, ir baigtas kriukis. Bet svarstykime 
toliau. Metas, galima sakyti, mokslininkas. Galbūt egzistuoja nuodai, suke- 
liantys tokius kaip Maiko simptomus, tokie nuodai, kokių neįmanoma 
nustatyti. Žinoma, patikėti apnuodijimu sunkoka, kadangi Maikas valgė tiek 
mažai... 

- Visa tai Žinai tik iš paties Meto, - pastebėjo Suzana. 

- Jis nebūtų melavęs. Juk žino: aukos skrandžio tyrimai - svarbi kiekvieno 
skrodimo dalis. O injekcija būtų palikusi žymę. Bet neeikvodami laiko 
ginčams, manykime, jog tai įmanoma. Be to, toks žmogus kaip Metas, 
neabejotinai galėjo kaip nors apsimesti ištiktas širdies priepuolio. Bet kurgi 
motyvas? 

Suzana bejėgiškai pakratė galvą. 

- Net jeigu darytume prielaidą, kad egzistuoja motyvas, apie kurį mes 
neįtariame, kam gi jam reikalingos tokios komplikacijos ir tokia absurdiška 
istorija priedangai? Manau, kad Eleris Kvynas visa tai sugebėtų kaip nors 
paaiškinti, bet gyvenimas - ne Elenio Kvyno romanas. 

- Bet... tai, visa kita... juk tai beprotybė, Benai! 

- Taip, kaip ir Hirosima. 

- Liausies tu vieną kartą, ar ne! - ūmai pratrūko Suzana. - Baik apsime- 
tinėti šiaudiniu intelektualu! Tai tau netinka. Mudu kalbame apie pasakas, 
baisius sapnus, psichozes - vadink kaip non... 

- Nesąmonė, - atrėžė jis. - Pamėgink viską sujungti. Aplink mus griūva 
pasaulis, o tu įsikibai į keletą vampyrų! 

- Zalės Valda - mano miestas, - primygtinai tarė ji. - Jeigu jame kažkas 
vyksta, tai yra tikra, o ne kas nors filosofiška. 

- Absoliučiai su tavimi sutinku, - atsakė Benas, liūdnai liesdamas pirštais 
galvos tvarstį. - O tavo buvusysis snukį daužo su išmanymu, velniai rautų. 

- Atleisk. Siuo požiūriu Floido Tibitso niekuomet nepažinau. Visiškai 
nesuprantama. 

- Kur jis dabar? 

- Miestelio daboklėje. Parkinsas Džilespis mamai sakė, kad privalėtų 
nuvežti jį apskritin, pas šerifą Makasliną, bet nori palaukti ir įsitikinti - galbūt 
tau pakaktų piniginės kompensacijos. 

- Tave tai kaip nors paveikė? 

- Visiškai niekaip, - tvirtai tarė Suzana. - Floidas su mano gyvenimu 
neturi nieko bendra. 

- Man nereikia jokios kompensacijos. 

Ji pakėlė antakius. 

- Bet aš norėčiau su juo pasišnekėti. 

- Apie mus? 

- Apie tai, kodėl jis prie manęs apsireiškė su paltu, skrybėle, tamsiais 
akiniais ir... guminėmis pirštinėmis. 

- Ką? 

- Matai, - tarė Benas, - švietė saulė. Svietė tiesiai į jį. Man regis, jam šitai 
nepatiko. 

Jiedu tylomis susižvalgė. Atrodė, tema buvo išsemta. 


Kai Nolis atnešė Floidui iš kavinės “Ekselent"" pusryčius, šis giliai 
miegojo. Noliui pasirodė, kad žadinti jį dėl Polinos Dikens poros pakepintų 
kiaušinių ir penkių ar šešių kąsnelių riebios bekonienos neverta, todėl Nolis 
pats sudorojo kabinete visas šias gėrybes, o kavą taip pat išgėrė. Bet kai jis 
atnešė Floidui pietus, šis kaip ir anksčiau miegojo ta pačia poza, ir Nolis 
virptelėjo. Pastatęs padėklą ant grindų, prisiartino prie kameros ir pastukse- 
no šaukštu per grotų virbus. 

- Ei! Floidai! Užteks miegoti, aš tau atnešiau pietus. 

Floidas nepabudo. Nolis išsitraukė iš kišenės pundą raktų, ketindamas 
atrakinti kamerą. Pasirengęs įkišti raktą, jis suabejojo. Praėjusią savaitę 
“Gunsmoke" rašė apie mitrų vaikiną, kuris dėjosi sergąs, o paskui spruko 
kūlversčia. Floidas Tibitsas Noliui niekuomet neatrodė itin mitrus, bet negali 
sakyti, kad tąjį Mirsą jis užliūliavo lopšine. 

Jis vis delsė nesiryždamas, vienoje rankoje laikydamas šaukštą, kitoje - 
raktą: stambus vyras, kurio balti marškiniai su prasegta apykakle karštos 
dienos popietę neišvengiamai pasidabindavo dideliais prakaito ratais ties 
pažastimis. Jis žaidė beisbolo komandoje paduodančiuoju, o laisvomis 
dienomis patraukdavo per barus, piniginėn, tiesiai po kišeniniu “Dvasiniu 
liuterono kalendoriumi'' pasikišęs visų Portlendo bordelių sąrašą. Nolis 
buvo draugiškas Žmogus, paprastas iš prigimties, lėtai į viską reaguojantis ir 
lėtai prarandantis kantrybę. Turėdamas tokių anaiptol ne bereikšmių priva- 
lumų rinkinį, Nolis nebuvo greitas apmąstymams, todėl keletą minučių 
prastovėjo galvodamas, kaip pasielgti, barškino per grotas šaukštu, šaukda- 
mas Floidą, ir jam baisiai norėjosi, kad tasai sukrutėtų arba knarktelėtų. Vos 
Nolis pamanė, kad geriau per raciją išsikviesti vadovybę ir gauti nurodymą, 
kai nuo poskyrio durų pasigirdo Parkinso balsas. 

- Kokį velnią tu čia išdarinėji, Noli? Kiaules varinėji? 

Nolis paraudo. 

- Floidas nekruta, Parkai. Bijau, kad jis kartais nebūtų... na, susirgęs, 
supranti. 

- Tai tu manai, jog pabarškinus per grotas šituo šaukštu, jam turėtų 
palengvėti? - Parkinsas praėjo pro jį ir atrakino kamerą. - Floidai? - jis 
papurtė Floido petį. - Ar tau viskas ge... 

Floidas nusivertė ant grindų. 

- Velnias, - tarė Noilis. - Nejau nusibaigė, a? 

Bet Parkinsas tikriausiai neišgirdo. Jis įsispoksojo sau po kojomis į 
negudrų ir ramų Floido veidą. Nolis pamažu suvokė, kad Parkinso išvaizda 
rodo jį esant mirtinai persigandusį. 

- Kas atsitiko, Parkai? 

- Nieko, - atsakė Parkinsas. - Tik... eime 1š čia. 

O paskui tarytumei pats sau pridūrė: 

- Viešpatie, jau geriau būčiau jo nelietęs. 

Su didėjančiu siaubu Nolis pažvelgė į Floido kūną. 

- Nesnausk, - paragino Parkinsas. - Mums dar reikia nueiti daktaro. 

Apie pusę trečios Franklinas Bodinas su Virdžilu Ratbanu privažiavo iš 
statinių sukaltus vartus, kuriais už dviejų mylių nuo Harmonihilo kapinių 
baigėsi Bernso kelio atšaka. Jiedu atvažiavo Franklino sunkvežimiu, pen- 
kiasdešimt septintųjų metų laidos “Ševroletu". Tuomet, pirmaisiais antro- 
sios Aiko kadencijos metais, ši susisiekimo priemonė buvo dramblio kaulo 
spalvos, bet dabar ši tauri spalva pavirto į šūdinai rudą ir raudoną makalynę, 
kuria sunkvežimį dažė anksčiau. Sunkvežimio kėbulas buvo priverstas to, ką 
Franklinas vadino “atmatomis"". Maždaug sykį per mėnesį jiedu su Viržilu 
išgabendavo “atmatų" krovinį į sąvartyną. Minėtos "atmatos" dažniausiai 
būdavo tušti alaus buteliai, skardinės ir mažos statinaitės, vyno ir“Popovo" 
degtinės tara. 

- Uždaryta, - tarė Franklinas Bodinas ir prisimerkė, norėdamas įskaityti 
prie vartų pritvirtintą lentelę. - Kad aš būčiau išmaudytas srutose! - jis 
truktelėjo didelį gurkšnį iš butelio su “Dausonu"', patogiai priglaustu tarp 
kojų, ir rankove nusišluostė lūpas. - Šiandien šeštadienis, taip? 

- Aiškus reikalas, - atsiliepė Virdžilas Ratbanas, kuris neturėjo suprati- 
mo, ar šiandien šeštadienis, ar antradienis. Jis taip nusigėrė, kad net nebuvo 
tikras, koks dabar mėnuo. 

- O šeštadieniais sąvartyno neuždaro, ar ne? - paklausė Franklinas. 
Lentelė buvo tik viena, bet jis matė net trejetą. Franklinas vėl pisimerkė. Ant 
visų trijų buvo parašyta “Uždaryta". Dažai buvo ryškiai raudoni ir, be abejo, 
paimti iš skardinės, stovinčios už sargo Dado Rodžerso lūšnelės durų. 

- Per amžius neuždarydavo šeštadieniais, - tarė Virdžilas. Jis staigiu 
judesiu užsivertė savąjį alaus butelį, apsilaistydamas petį. - Viešpatie, bet juk 
iš tikrųjų! 

- Uždaryta, - su didėjančiu susierzinimu pakartojo Franklinas. - O patsai 
kalės vaikas kažkur nulindo prisilakti. Aš jam uždarysiu, - jis trūktelėjimu 
įjungė pirmą pavarą ir atleido sankabą. Tarp kojų suspaustame butelyje alus 
suputojo ir ištekėjo Frankui ant kelnių. 

- Apsisuk, Franklinai! - iktelėjo Virdžilas ir, kai sunkvežimis su trenks- 
mu įsirėžė į vartus, nublokšdamas juos į konservų dėžutėmis prišiukšlintą 
kelkraštį, pratisai atsiriaugėjo. Sunkvežimis kaip paklaikęs šokčiojo ant 
nudėvėtų lingių. Iš kėbulo lakstė ir dužo buteliai. Į orą pakilo besisukanti 
banga klykiančių Žuvėdnį. 

Už ketvirčio mylios nuo vartų Bernso kelio atšaka (kuri dar vadinama 
Atmatų keliu) vedė į platėjančią dykvietę - tai ir buvo sąvartynas. Tankus 
alksnynas ir glaudžiai suaugusios klevo šakos prasiskyrė ir galėjai išvysti 
didelę lygią Žemės aikštę, išvagotą ir išraižytą nuolat važinėjančio buldoze- 
rio vėžių, kuris dabar stovėjo prie Dado lūšnelės. Lygi aikštė ribojosi su 
žvyro karjeru, į kurį šiuo metu ir vertė šiukšles. Slamštas ir skurliai driekėsi 
horizonto link gigantiškomis kopomis, blykčiodamos butelių stiklu ir kon- 
servų dėžučių skarda. 

- Panašu, kad kuprotas šiknius šiukšlių nežarstė ir nedegino visą savaitę, 
- tarė Franklinas. Jis abiem kojom nuspaudė stabdžių pedalą, kuris džergž- 
damas nusileido iki kabinos grindų. Netrukus sunkvežimis sustojo. - Ko 
gero, drybso migyje. 

- Nežinojau, kad Dadas daug laka, - pastebėjo Virdžilas, pro langą 
išmesdamas tuščią butelį ir iš rudo paketo ant grindų išsitraukdamas naują. 
Jis atkimšo jį į durelių spyną, ir supurtytas alus putodamas išsiliejo jam ant 
rankos. 

- Visi kupriai tokie, - išmintingai pareiškė Franklinas. Jis spjovė pro 
langą, paskui pastebėjo, jog šis uždarytas, ir dulsvą, subraižytą stiklą 
nušluostė marškinių rankove. - Eime, pažvelgsim į jį. Gal ne iš gero. 

Jis atbulas apsuko vingrų lanką ir sustojo taip, kad atidaromas kėbulo 
bortas pakibtų virš paskutinės Valdoje surinktų šiukšlių krūvos, ir išjungė 
variklį. Ūmai virš jų pakibo tyla. Visiška tyla. Tik be perstojo klykė 
žuvėdros. 

- Tik pamanyk, kaip +y/w, - sumurmėjo Virdžilas. 

Jiedu išlipo iš sunkvežimio ir apsuko jį pusračiu. Franklinas atkabino S 
raidės pavidalo kabes, prilaikančias atlošiamąjį bortą, ir šis su trenksmu 
nukrito žemyn. Tolimajame sąvartyno kampe susispietusios žuvėdros klyk- 
damos pakilo į orą. 

Franklinas su Virdžilu, netardami nė žodžio, sulipo į kėbulą ir pradėjo 
krauti “atmatas"'. Zali plastiko paketai sūkuriavo ore ir sproginėjo atsimuš- 
dami į žemę. Darbas buvo įprastas. Tąją miestelio gyvenimo dalį, kuriai 
atstovavo šis dvejetas, matė (arba teikdavosi pastebėti) nebent keletas 
turistų: pirma, pagal nepaskelbtą susitarimą miestelis šią porą ignoravo, 
antra, ji buvo įgavusi individualią apsauginę spalvą. Sutikę kelyje Franklino 
sunkvežimį, jūs pamiršdavote apie jį tą pačią sekundę, kai jis pranykdavo iš 
užpakalinio vaizdo veidrodėlio. Jeigu jums atsitiktinai į akis pakliūdavo jų 
lūšnelė, iš kurios skardinio kamino į baltą lapkričio dangų kilo tiesi kaip 

pieštukas dūmų linija, jūs Žiūrėjote į ją... 1r tarsi nepastebėdavote. Sutikę iš 
Kamberlendo “žaliojo fronto" išeinantį Virdžilą su buteliu labdaringos 
degtinės rudame pakelyje, pratardavote “Sveikas!", o paskui negalėjote 
prisiminti su kuo sveikinotės. Veidas atrodė pažįstamas, bet vardas slydo iš 
atminties ir gana. Franklinas buvo Dereko Bodino, kurio sūnus Ričis tapo 
nuvainikuotu pradinės mokyklos Stenlio gatvėje karaliumi, brolis, tačiau 
Derekas mažne pamiršo, kad Franklinas dar gyvena miestelyje. 

Jis pranoko net “nusususį aviną" - tapo absoliučiai niekuo. 

Dabar, ištuštinęs sunkvežimio kėbulą, Franklinas spyriu iššveitė pasku- 
tinę skardinę - Klankt! klankt! - ir tumptelėjo aukštyn žalias darbines kelnes. 

- Eime, pažvelgsim į Dadą, - tarė jis. 

Jiedu nulipo žemėn, ir Virdžilas, primynęs savo batų raištelį, šleptelėjo 
ant žemės. 

- Vieš-špatie, jie nieko nesugeba pagaminti kaip reikiant, - neaiškiai 
sumurmėjo jis. 

Perėjo į kitą sąvartyno pusę, prie toliumi apkaltos Dado gryčiutės. Durys 
buvo uždarytos. 

- Dadai! - krioktelėjo Franklinas. - Ei, Dadai Rodžersai! - jis driokstelėjo 
kumščiu į duris, ir visa lūšna sudrebėjo. Iš vidaus duris prilaikantis kabliukas 
nulūžo ir jos atsilapojo. Trobelė buvo tuščia, bet prisigėrusi dusinančiai 
salsvo kvapo, kuris privertė juodu susižvalgyti ir susiraukti - o juk tai buvo 
alinių veteranai, kur bjaurių kvapų nors vežimu vežk. Si smarvė Franklinui 
akimirksnį priminė marinuotus agurkus, pragulėjusius tamsiame apmusiju- 
siame ąsotyje daugelį metų, kai iš jų besisunkiantis skystis net pabąla. 

- Kalės vaikas, - tarė Virdžilas. - Gangrenos dvokas. 

Ir vis dėlto lūšnelė buvo sutvarkyta. Svarūs Dado marškiniai kabojo ant 
kabliuko virš lovos. Serpetota virtuvinė kėdė pristumta prie stalo, o gultas 
paklotas kaip armijoje. Ant sulankstyto laikraščio už durų stovėjo raudonų 
dažų dėžutė su šviežiai apvarvėjusiais kraštais. 

- Nešdinamės lauk, nes susivemsiu, - tarė Virdžilas. Jo veidas įgavo 
žalsvą atspalvį. 

Franklinas, kuris irgi jautėsi ne ką geriau, pasitraukė atatupstas ir uždarė 
duris. 

Jie pažvelgė į tuščią ir bevaisį kaip mėnulio kalnai sąvartyną. 

- Jo čia nėra, - pastebėjo Franklinas. - Voliojasi kur nors miške. 

- Frankai? 

- Ką? - trumpai atsiliepė Franklinas, kuris buvo tarsi ne savame kailyje. 

- Bet juk durys buvo užkabintos iš vidaus. Jeigu jo ten nėra, tai kaip jis 
Išėjo? 

Susirūpinęs Franklinas atsisuko ir apžiūrėjo lūšnelę. Pro /angą, norėjo 
pradėti sakyti 1r užsikirto. Langą atstojo viso labo tolyje išpjautas kvadratė- 
lis, kurį dengė gabalėlis plastiko. Pro tokį mažą langelį Dadas pralįsti 
negalėjo - ir dar su kupra ant pečių! 

- Koks mūsų reikalas, - grubiai atšovė Franklinas. - Jei nenori dalintis - 
tegu eina velniop. Dingstam iš čia. 

Jie sugrįžo prie sunkvežimio, ir Franklinas pajuto, kaip pro apsauginį 
girtumo kiautą lėtai siurbiasi negera nuojauta, kurios vėliau jis neprisimins 
ir nenorės prisiminti: čia atsitiko kažin kas siaubinga. Tarytumei sąvartynas 
įgijo širdį, plakančią lėtai, bet su klaikiai gyvybinga jėga. Franklinas ūmai 
panoro kuo skubiau iš čia dingti. 

- Kažkodėl nematau žiurkių, - staiga pasakė Virdžilas. 

Ir išties: sąvartyne karaliavo vien tik žuvėdros. Franklinas pamėgino 
prisiminti, kada atvežęs į sąvartyną “atmatas" jis neregėjo Žiurkių. 

Ir nepajėgė. 

Šitai jam irgi nepatiko. 

- Bus primėtęs nuodų - ne kitaip, ar ne, Frankai? 

- Judinkis, - atsakė Frankas. - Nešdinamės iš čia velniop. 

Po vakarienės Benui leido užlipti viršun aplankyti Metą Berką. Vizitas 
buvo trumpas: Metas miegojo. Deguonies pagalvę jau paėmė, ir vyresnioji 
sesuo pasakė Benui, kad rytoj rytą Metas pabudęs tikriausiai galės trumpam 
priimti lankytojus. 

Benas pamanė, kad mokytojo veidas atrodo išsekęs ir baisiai susenęs. 
Metas pirmą kartą pasirodė jam esąs senis. Iš ligoninės marškinių kyšojo 
suvytęs kaklas, mokytojas tysojo nejudėdamas ir atrodė lengvai pažeidžia- 
mas, bejėgis. “Jeigu visa tai - tiesa, - pagalvojo Benas, - nelaukit iš šių žmonių 
jokių malonių, Metai. Jeigu visa tai - tiesa, tuomet, vadinasi, mes esame 
netikėjimo citadelėje, kur su košmarais kovojama Lizoliu 1r skalpeliu, o ne 
rožančiais, Biblija 1r laukiniu kalnų čiobreliu. Sičia patenkinti savo reanima- 
torių brigadomis, savo švirkštais ir Esmarcho puodeliais, pripildytais bario 
sulfato. Jeigu tiesos kolonoje yra skylė, čia šito nežino ir nenori Žinoti". 

Benas priėjo prie lovos galvūgalio ir atsargiai pasuko Meto galvą. Ant 
kaklo nebuvo jokių žymių - tik nepriekaištinga oda. Jis dar minutėlę 
luktelėjo, paskui prisiartino prie spintos ir ją atidarė. Ten kabėjo Meto 
drabužiai, o iš vidaus ant rankenėlės - kryžius su nukryžiuotoju, kuris buvo 
ant mokytojo krūtinės, kai pas jį atėjo Suzana. Jis kybojo ant juvelyrinės 
grandinėlės, švelniai blizgančios prislopintoje palatos šviesoje. Benas nune- 
šė kryželį prie lovos ir užkabino Metui ant kaklo. 

- Ei, ei, ką jūs ten darote? 

Nešina ąsočiu vandens ir indu, kurio anga buvo gerokai pridengta 
rankšluosčiu, į palatą įėjo slaugė. 

- Kabinu jam ant kaklo kryželį, - atsakė Benas. 
- Jis katalikas? 
- Dabar - taip, - miglotai tarstelėjo Benas. 


Nusileido vakaras. Į Sojerių namo Dyp Kat kelyje užpakalines duris tyliai 
ir skubriai pasibeldė. Bonė Sojer, vos pastebimai šypsodamasi, nuėjo atida- 
ryti. Vilkėjo tik trumpute, per taliją parišta gofruota prikyšte. Kai atidarė 
duris, Koris Brajantas išsprogino akis, o jo žandikaulis atvipo. 

- Bo... - tarė jis. - B... Bo... Bone? 

- Kas yra, Kon? - Bonė ne be slaptos minties ranka pasirėmė į staktą taip, 
kad atstatytų apnuogintą krūtinę labiausiai gundančia poza. Tuo pat metu ji 
kukliai sukryžiavo kojas, grožėdamasi jomis priešais Korį. 

- Dieve tu mano, Bone, o kas, jeigu tai būtų... 

- Telefono meistras? - paklausė ji ir sukikeno. Ji paėmė Komo delną ir 
priglaudė jį prie savo stangrios dešiniosios krūties. - Norite patikslinti mano 
skaitiklio parodymus? 

Su dejone, kurioje skambėjo desperacijos nata (trečiąkart panyrantis po 
vandeniu skenduolis vietoje šiaudo nusigriebė pieno liaukos), Koris prisit- 
raukė ją prie savęs. Bonės sėdmenys prigludo prie jo delnų, o tarp jų kūnų 
suspausta iškrakmolyta prikyštė trumpai sugurgždėjo. 

Koris pakėlė ją ant rankų ir spyriu užtrenkė paskui save duris. Rodyti jam 
kelią į miegamąjį nereikėjo - žinojo, kur eiti. 

- Tu įsitikinusi, kad jis negrįš namo? - paklausė Konis. 

Bonės akys švietė tamsoje. 

- Kaip? Apie ką jūs kalbate, Misteri Telefonininke? Ar tik ne apie mano 
gražuolėlį vyrelį?.. Jis Berlingtone... Vermonte. 

Koris paguldė ją skersai lovos. Bonės kojos nukaro per kraštą. 

- Įjunk šviesą, - tarė ji netikėtai sulėtėjusiu ir apsunkusiu balsu. - Noriu 
matyti, ką tu darai. 

Jis įjungė šviestuvą ant naktinio stalelio ir pažvelgė žemyn į Bonę. 

Prikyštė pasislinko į šoną. Akys po sunkiomis blakstienomis buvo šiltos, 
vyzdžiai - dideli ir blizgantys. 

- Nusiimk štai šitą, - jis parodė į prikyštę. 

- Pats nuimk,- atsakė ji. - Galite suskaičiuoti mazgus, Misteri Telefoni- 
ninke. 

Koris klusniai pasilenkė. Šalia Bonės jis visuomet jautėsi vaikigaliu 
perdžiūvusia gerkle, ir kaskart, kai Korio ranka atsidurdavo netoli jos kūno, 
imdavo taip drebėti, tarytum Bonė būtų skleidusi galingas sroves. Dabar 

Koris nuolatapie ją galvojo. Įstrigo į vaikinuko mintis kaip žaizdelė vidinėje 
žando pusėje, kurią nuolat lieti ir tikrini liežuviu. Bonė netgi jo sapnuose 
pasirodydavo - auksaspalvė, gundanti kaip didelė opiumo dozė. Bonės 
išradingumas neturėjo ribų. 

- Ne, ant kelių, - paliepė ji. - Atsiklaupk dėl manęs ant kelių. 

Koris negrabiai parpuolė ant kelių ir prišliaužė prie jos, mėgindamas 
pasiekti prikyštės raištelius. Bonė užkėlė jam ant pečių aukštakulniais 
bateliais apautas kojas. Jis pasilenkė pabučiuoti vidinę moters šlaunies pusę 
- kūnas po jo lūpomis pasirodė stangrus ir šiek tiek šiltas. 

- Stai taip, Kori, štai taip, dar, aukštyn... 

- Taaaip, gerai sumanyta, tiesa? 

Bonė Sojer sucypė. 

Koris Brajantas pakėlė iš sumišimo mirksinčias akis. 

Miegamojo durų angoje atsišliejęs į staktą stovėjo Redžis Sojeris. 

Per ranką kabojo perpus perlenktas dvivamzdis, vamzdžiai buvo nuk- 
reipti į grindis. 

Koris pajuto, kaip per kojas nutekėjo kažin kas šilto. 

- Vadinasi, tai tiesa, - su nuostaba pratarė Redžis. Jis peržengė slenkstį. 
Lūpose žaidė šypsenėlė. - Kaip jums patinka? Aš pralošiau tam girtuoklėliui 
Mikiui Silvesteriui dėžę “Budveizenio"'. Velnias. 

Bonė pirmoji atgavo žadą. 

- Redži, paklausyk. Yra visai ne taip, kaip tu galvoji. Jis įsiveržė į namus, 
jis buvo kaip pamišęs, jis, jis... š 

- Užsičiaupk, kale... - Redžis tebesišypsojo. Sypsena buvo švelni, o 
Redžis - labai stambus. Tuo pačiu plieno spalvos kostiumu, kuriuo vilkėjo 
prieš porą valandų, kai Bonė pabučiavo jį atsisveikindama. 

- Paklausykite, - tyliai pratarė Koris. Jo burna buvo pilna seilių. - Prašau 
jūsų, nežudykite manęs. Net jeigu to nusipelniau. Juk jūs nenorite sėsti už 
grotų. Na, tik ne už tai. Prilupkite mane, nes pats to prisiprašiau, bet 
meldžiu... 

- Kelkis neklūpėjęs, Peri Meisonai, - tarė Redžis Sojeris, kaip ir anksčiau 
švelniai šypsodamasis. - Tavo kelnės prasegtos. 

- Paklausykite, misteri Sojeri... 

- Vadink mane Redžiu, - maloniai šypsojosi Redžis. - Juk mudu esame 
bene geriausi draugai. Juk aš tave mačiau bjauriausioje situacijoje, argi ne 
taip? 

- Redži, yra visai ne taip, kaip tu galvoji, jis mane išprievartavo... 

Redžis pažvelgė į žmoną švelniai ir maloniai šypsodamasis. 

- Jei dar pasakysi bent žodį, sugrūsiu tau vidun š/ai šitą 17 turėsi progos 
sulaukti specialaus oro pašto. 

Bonė pradėjo vaitoti. Jos veidas išbalo it drobė. 

- Misteri Sojeri... Redži... 

- Tavo pavardė Brajantas, tiesa? Tavo tėvas - Pitas Brajantas, ar ne? 

Korio galva ėmė kaip pamišusi pritariamai linkčioti. 

- Taip, tiesa. Visiškai teisingai. Paklausykite... 

- Kai dirbau vairuotoju pas Džimą Vėberį, tai ne kartą esu jam pardavęs 
antro numerio benzino, - pasakė Redžis, su šypsena leisdamasis į painius 
prisiminimus. - Tai buvo penketą metų iki to, kai čia sutikai šitą kalę. Tavo 
tėvas žino, kad tu čia? 

- Ne, sere, tai sugniuždys jo širdį. Galite padaryti iš manęs Žlėgtainį, aš 
pats šito prisiprašiau, bet jeigu mane užmušite, tėvas sužinos, ir, garbės 
žodis, tai paguldys jį į kapą, o tuomet jūsų sąžinę prislėgs du... 

- Ne, galiu kirsti lažybų, kad senis nežino. Na, tuoj pat nešdinkis 
svetainėn. Reikia pasišnekėti. Judinkis, - jis švelniai nusišypsojo Koriui, 
tarsi parodydamas, jog neketina jo skriausti, paskui greitai nukreipė žvilgsnį 
į Bonę, kuri neatitraukė nuo jo išsprogintų akių. - O tu, katyte, pasilik čia, nes 
antraip niekuomet nesužinosi, kaip pasisekė “Paslaptingos Audros" debiu- 
tas. Eime, Brajantai, - jis mostelėjo šautuvu. 

Redžio konvojaus lydimas, Koris, kurį šiek tiek mėtė į šonus, patraukė 
svetainėn. Kojos pasidarė kaip guminės. Klaikiai ėmė niežėti tarp menčių. 
“Stai ten jis ir įvarys kulką, - galvojo Koris, - tiksliai tarp menčių. Įdomu, ar 
dar spėsiu pamatyti, kaip mano viduriai ištikš ant sienos, ar nusibaigsiu 
anksčiau..." 

- Ap-link! - sukomandavo Redžis. 

Koris apsisuko. Jis jau paleido dūdas. Verkti nesinorėjo, bet nepajėgė 
atsilaikyti. Be to, atrodė nesvarbu, ar jis verkia, ar ne - juk vis tiek jau 
apsišlapino. 

Sautuvas, iki šio! atsainiai kabojęs ant Redžio rankos, sudvejintais 
vamzdžiais žvelgė tiesiai į Koro veidą. 

Ziojėjančios skylės-dvynės atsivėrė ir pavirto bedugniais šuliniais. 

- Ar Žinai, ką tu veikei? - paklausė Redžis. Sypsena dingo. Veidas labai 
surimtėjo. 

Koris neatsakė (klausimas buvo kvailas), tačiau vis tebeverkė. 

- Tu gulėjai su svetima žmona, Kori. Tu juk esi Koris? 

Koris linktelėjo. Per skruostus riedėjo ašaros. 

- Ar Žinai, kas atsitinka su tokiais vaikinais, kai juos sučiumpa? 

Koris linktelėjo. 

- Nusistverk šautuvo vamzdžio, Kon. Tik atsargiau. Kad nusileistų 
gaidukas, jam reikia penkių svarų, o trys ant jo jau pakabinti. Taigi įsivaiz- 
duok, tarytum tai būtų... o! - įsivaizduok, tarsi liestum mano žmonos papuką. 

Ištiesęs virpančią ranką, Koris uždėjo ją ant šautuvo vamzdžio. Metalas 
šaldė įkaitusį delną. Iš Korio gerklės išsiveržė ilga kančios aimana. Daugiau 
nebeliko kas daryti. Maldavimai nebeveikė. 

- Įsikišk į burną, Kori. Abu vamzdžius. Stai taip, teisingai. Atsargiau!.. 
Teisingai. Taip tavo žabtai puikūs. Įsikišk giliau. Tu juk esi žinovas, kaip 
įsikišt, argi ne taip? 

Koris ištempė burną taip, kad plačiau prasižioti nebuvo įmanoma. Redžis 
įkišo jam šautuvo vamzdžius iki pat gomurio, kad iš pasišlykštėjimo sukilo 
skrandis. 

Metalas paliko ant dantų tepalo skonį. 

- Užmerk akeles, Kori. 

Koris vien tik sprogino į savo kankintoją dideles kaip dubenėliai, 
praskydusias akis. 

- Na, Kori, vaikuti, užmerk savo žydrąsias akeles. 

Koris prisimerkė. Jo išanginės raumuo atsileido. Visa tai jis suvokė gan 
miglotai. Redžis atlenkė abu gaidukus. Dvigubas k!aki-klaki nusileido ant 
tuščių vamzdžių. Netekęs sąmonės, Koris pargriuvo ant grindų. Redžis 
maloniai šypsodamasis pažvelgė į jį iš viršaus žemyn, paskui pasuko šautuvą 
buože į viršų. Jis grįžtelėjo miegamojo pusėn. 

- Bone, aš ateinu, ar tu pasiruošus? 

Bonė Sojer ėmė klykti. 

Koris Brajantas klūpčiodamas traukė Dyp Kat keliu ten, kur buvo palikęs 
telefono kompanijos furgoną. Nuo Korio dvokė. Krauju pasruvusios akys 
sustiklėjo. Pakaušyje, toje vietoje, kuria trenkėsi į grindis praradęs sąmonę, 
pūpsojo stambokas gumbas. Batai šiureno minkštu kelio pakraščiu. Koris 
stengėsi galvoti tik apie šį šiurenimą, daugiau apie nieką, 0 ypač vijo nuo 
savęs mintis apie netikėtą ir visišką savo gyvenimo žlugimą. Buvo penkio- 
Lika minučių po aštuonių. 

Išmesdamas Korį per užpakalines duris, Redžis Sojeris kaip ir anksčiau 
švelniai šypsojosi. Kaip aidas jo žodžiams iš miegamojo sklido nenutrūks- 
tantis kankinantis Bonės kūkčiojimas. 

- Dabar būk protingas: nešdinkis į kelią. Sėsk į savo sunkvežimį ir grįžk 
į miestą. Be penkiolikos dešimt ten būna autobusas, kuris važiuoja iš 
Liuistono į Bostoną, o iš Bostono autobusu galima nusigauti kur tik nori. 
Šitas autobusas sustoja prie Spenserio. Įlipsi į jį. Nes jeigu tave bent sykį 
sutiksiu - pribaigsiu. Dėl jos nesirūpink. Ji gavo pylos kaip reikiant. Porą 
savaičių teks padėvėti kelnes ir baltinius ilgomis rankovėmis, bet veido 
neliečiau. O tu dink iš Zalės Valdos, kol neapsišvarinai ir nepradėjai manyti, 
kad vėl esi vyras. 

Ir štai dabar Koris Žingsniavo keliu, pasirengęs įvykdyti Redžio įsakymą. 
Iš Bostono galima bus išvažiuoti pietų kryptimi... Banke Koris turėjo 
susitaupęs kiek daugiau nei tūkstantį dolerių. Motina visuomet apie jį 
sakydavo: Koris - taupi siela. Jis galės pervesti sau pinigus, gyventi iš jų, kol 
susiras darbą ir imsis daugiamečio triūso, kad pamirštų šiandieninį vakarą - 
šautuvo vamzdžio skonį, savo išmatų, besikratančių kelnėse, dvoką. 

- Labas, misteni Brajantai. 

Koris prislopintai šūktelėjo ir pirmą akimirksnį nieko neišvydęs įsmeigė 
tamson paklaikusias akis. Medžiuose blaškėsi vėjas, versdamas judėti ir 
šokčioti ant kelio šešėlius. Staiga Korio Žvilgsnis tarp jų išskyrė aiškesnį, 
stovintį prie akmeninės pertvaros, skiriančios kelią nuo tolimosios Karlo 
Smito ganyklos. Sešėlis priminė žmogaus siluetą, bet buvo kažin kas... kažin 
kas... 

- Kas jūs? 

- Draugas, kuris daug ką mato, misteri Brajantai. 

Siluetas sujudėjo ir išlindo 1š šešėlio. Blankioje šviesoje Koris išvydo 
vidutinio amžiaus, juodais ūsais, giliomis ryškiomis akimis vyriškį. 

- Su jumis bjauriai pasielgė, misteri Brajantai. 

- Iš kur Žinote mano reikalus? 

- Aš žinau labai daug. Zinoti - mano darbas. Rūkote? 

- Ačiū, - Koris su dėkingumu paėmė pasiūlytą cigaretę tr įsikišo į burną. 
Nepažįstamasis čirkštelėjo degtuką, ir silpnoje jo šviesoje išryškėjo aukšti 
slaviški skruostikauliai, balta kaulinga kakta ir aukštyn sušukuoti tamsūs 
plaukai. Paskui ugnelė užgeso, ir Koris užsitraukė aitraus dūmo. Cigaretė 
pasirodė esanti iš tų, kokias gamina deigai, bet jau geriau tokia negu jokios. 
Jis pamažu nurimo. 

- Kas jūs toks? - paklausė Koris. 

Stebėtinai gilų ir sodrų nepažįstamojo juoką pasigavo vėjas kaip Korio 
cigaretės dūmelį. 

- Vardai! - tarė nepažįstamasis. - Ach, kaip amerikiečiai užsispyrusiai 
prisirišę prie vardų! “Parduosiu jums savo automobilį, nes aš - Bilas 
Smitas!“', “Valgykite pas tokį ir tokį!', “Žiūrėkite per televizorių į anokį!" 
Mane vadina Barlou, jeigu jums nuo to lengviau, - 1r jis vėl nusikvatojo, o 
akys švietė 1r blyksčiojo. Koris pajuto, kaip ir jo paties lūpose atsiranda 
šypsena, ir vos galėjo tuo patikėti. Palyginti su šių tamsių akių ironija ir 
geranoriškumu, visi nemalonumai pasirodė be galo tolimi ir nereikšmingi. 

- Jūs užsienietis, ar ne? - paklausė Koris. 

- Esu gyvenęs daugelyje kraštų, bet šita šalis man... šitas miestas... jie 
atrodo pilni svetimšalių. Suprantate, - jis vėl pratrūko skambiu džiūgaujan- 
čiu juoku, o Koris patyrė, kad šįsyk ir jis pats prisijungė prie jo - iš burnos 
nesulaikomai veržėsi spigus pavėluotos isterijos juokelis. - Svetimšalių, - 
reziumavo Barlou. - Bet nuostabių, patrauklių, pilnakraujų, su per kraštus 
besiliejančiu gyvybingumu. Ar žinote, kokie puikūs jūsų miestelio ir jūsų 
šalies gyventojai, misteri Brajantai? 

Kiek sumišęs, Koris tik sukikeno, tačiau nuo užsieniečio veido akių 
neatitraukė. Jis tarsi prikaustė jo žvilgsnį. 

- Sios šalies žmonės niekuomet nepatyrė nei alkio, nei skurdo - nebent 
kažką į tai panašaus, bet nuo tų laikų jau pasikeitė kelios kartos. Jie mano, 

neva patyrė sielvartą, bet tai - sielvartas vaikelio, savo gimimo dieną netyčia 
išmetusio ant žolės ledų porciją. Jie nėra... kaip pasakyti angliškai?.. išsekin- 
ti. Jie energingai nuleidinėja vienas kito kraują. Jūs tikite? Suprantate. 

- Taip, - atsiliepė Koris. Nepažįstamojo akyse jis regėjo daugybę įvairių 
dalykų, kurie visi buvo nuostabūs. 

- Jūsų šalis - stebinantis paradoksas. Kai kuriuose kraštuose Žmogus 
diena iš dienos be saiko ryja, jis pasidaro riebus... mieguistas... panašus į 
kiaulę. Bet šioje šalyje... atrodo, kuo daugiau visko gaunate, tuo labiau 
darotės agresyvesni. Suprantate? Kaip misteris Sojeris. Jis tiek visko perte- 
kęs, bet vis dėlto pagailėjo jums kelių trupinių nuo savo stalo. Vėlgi kaip 
vaikas gimimo dienos pokylyje, kuris nustums kitą mažylį, net jeigu pats 
daugiau nevalios suvalgyti. Argi ne taip? 

- Taip, - pratarė Koris. Barlou akys buvo tokios didelės, tokios suprantan- 
čios. Visas šis reikalas... 

- Tai perspektyvos reikalas, tiesa? 

- Taip! - sušuko Koris. Šis žmogus rado teisingą, tikslų, idealų žodį. 
Nepastebimai iškritusi iš pirštų cigaretė ruseno ant žemės. 

- Aš galėjau aplenkti tokią kaimišką bendruomenę kaip jūsiškė, - mąsliai 
tarė nepažįstamasis. - Galėjau nukakti į vieną iš didžiųjų, perpildytų jūsų 
miestų, - jis netikėtai išsitempė blykstelėdamas akimis. - Bet ką aš Žinau apie 
didelius miestus? Pereinant gatvę, partrenks dviratis ekipažas! Aš uždusiu 
užterštame ore! Man teks bendrauti su gudriais bukais diletantais, kurių 
požiūris į mane... kaip tiksliau pasakyti? priešiškas?.. Taip, priešiškas. Kaip 
gali vargšas, panašus į mane provincijos gyventojas turėti reikalų su apgau- 
lingomis didelio miesto pagundomis... net jeigu šis miestas - amerikietiškas? 
Ne! Ne, ir dar kartą ne! Aš spjaunu į jūsų didelius miestus! 

- O, taip! - sušnabždėjo Koris. 

- Ir štai aš atvykau čia, į miestelį, apie kurį pirmą kartą sužinojau iš labai 
protingo Žmogaus, buvusio čionykščio gyventojo, dabar, didžiam mano 
liūdesiui, jau mirusio. Liaudis čia kaip ir anksčiau turtinga ir pilnakraujė, 
liaudis kupina agresyvumo ir tamsių aistrų, tokių būtinų dėl... anglų kalboje 
nėra žodžio tam dalykui nusakyti. Pokolų... vurdalokų... ajalikų. Jūs supran- 
tate? 

- Taip, - sušnabždėjo Koris. 

- Miestelėnai neatsitvėrė betonu ir cementu nuo gyvybinių syvų, kuriais 
juos maitina motina žemė. Jų rankos panardintos tiesiai į gyvenimo vande- 
nis. Jie rauna iš žemės gyvenimą spurdantį, su šaknimis! Argi aš neteisus? 

- Taip! 

Nepažįstamasis geraširdiškai nusikvatojo ir uždėjo ranką ant Korio 
peties. 

- Jūs gudruolis. Puikus, stiprus jaunuolis. Nemanau, kad norėtumėt 
palikti tokį nuostabų miestelį, a? 

- Ne... - sušnabždėjo Koris, bet ūmai jį užplūdo abejonės. Grįžo baimė. 
Bet tai, suprantama, neturėjo reikšmės. Sis Žmogus neleis prisiliesti prie 
Korio jokiam blogiui. 

- Vadinasi, ir nepaliksite. Niekuomet. 

Kai Barlou galva linko prie Komo, šis stovėjo ir drebėjo kaip įaugęs 
žemėn. 

- Ir jūs dar atkeršysite tiems, kurie sotinasi tuolaik, kai kiti trokšta. 

Koris Brajantas paskendo didžiojoje užmaršties upėje - tai buvo laiko 
upė, o jos vandenys buvo raudoni. 

Kai šeštadienio vakarą ant staliuko pie Beno lovos suskambo telefonas, 
buvo devinta valanda, ir prie sienos pritvirtintas ligoninės televizorius rodė 
vakaro filmą. Skambino Suzana. Ji vos tramdė savo balsą. 

- Benai, mirė Floidas Tibitsas. Mirė savo kameroje vakar vakare... 
nežinau, kurią valandą. Daktaras Kodis sako, kad nuo aštrios anemijos, bet 
juk aš vaikščiojau su Floidu! Jis turėjo padidintą spaudimą, jo ir į armiją dėl 
to nepaėmė! 

- Kalbėk lėčiau, - sėsdamasis paprašė Benas. 

- Tai dar ne viskas. Makdugalų šeima iš Vingio. Ten numirė mažas 
dešimties mėnesių kūdikis. Misis Makdugal reikėjo surišti. 

- Tu negirdėjai, nuo ko mirė kūdikis? 

- Mama sakė, kad misis Ivens išgirdo Sandros Makdugal riksmus ir 
nuskubėjo ten, ir senąjį daktarą Ploumeną taip pat iškvietė misis Ivens. 
Ploumenas nieko nepasakė, bet misis Ivens mamai pasakojo, kad iš pažiūros 
berniukas atrodė visiškai normalus, tik negyvas. 

- O pora trenktų - mudu su Metu - atsitiktinai atsidūrėme už miestelio ir 
užįvykių ribos, - tarė Benas labiau sau negu Suzanai. - Galima pamanyti, kad 
dėl kieno nors užgaidos. 

- Ir tai dar ne viskas. 

- Ką? 

- Dingo Karlas Formenas. Ir Maiko Rajersono kūnas. 

Benas išgirdo savo balsą: 

- Manau, kad taip ir yra. Turėtų taip būti. Rytoj pat nešdinuosi iš čia. 

- Ar tave taip greit išleis? 

- O kas jų klaus, - šiuos žodžius jis pasakė išsiblaškęs, mintys jau buvo 
užimtos kitkuo. - Ar turi kryželį? 

- Kryželį? - Suzanos balse nuskambėjo nuostaba ir linksmumo gaidelė. 
- Ne, po galais. 

- Suzana, aš nejuokauju. Dar niekuomet nekalbėjau taip rimtai. Ar gali 
tuoj pat kur nors gauti kryželį? 

- Na, aš galėčiau nueiti pas Merę Bodin... 

- Ne, gatvėn neišeik. Sėdėk namuose. Pasidaryk kryžių pati, bent jau 
paprasčiausiai susiklijuok du pagaliukus. Ir pasidėk šalia savo lovos. 

- Benai, aš vis dar tuo netikiu. Maniakas... galbūt kažkas, kuris dedasi 
esąs vampyru, bet... 

- Tikėk kuo nori, tačiau kryželį pasidaryk. 

- Bet... 

- Pasidarysi? Bent jau dėl to, kad nesinervinčiau dėl tavęs? 

Nenorai: 

- Taip, Benai. 

- Ar gali rytoj ateiti į ligoninę apie devintą valandą? 

- Taip. 

- Gerai. Užlipsime viršun ir drauge nudžiuginsime Metą. O paskui 
pasikalbėsime su daktaru Džeimsu Kodžiu. 

Suzana tarė: 

- Jis pamanys, kad kuoktelėjai, Benai. Tu ką, nesupranti? 

- Suprantu, tikriausiai. Bet po saulėlydžio visa tai atrodo daug realiau, 
tiesa? 

- Taip, - tyliai atsakė Suzana. - Viešpatie, taip. 

Benas be jokios priežasties prisiminė Mirandą ir jos žūtį: motociklas 
užlekia ant drėgnos dėmės, jį užneša, Mirandos klyksmas, gyvuliška panika 
ir augantis sunkvežimio bortas, kurio link juos neša šonu... 

- Suzana? 

- Taip. 

- Būk labai atsargi. Prašau tavęs. 

Kai Suzana padėjo ragelį, Benas nuleido ant svirtelės savąjį ir įsmeigė 
akis į ekraną, akies krašteliu žiūrėdamas komediją su Doris Dei ir Roku 
Hadsonu. Jis jautėsi tarsi nuogas - visiškai neapsaugotas. Patsai irgi neturėjo 
kryželio. Beno žvilgsnis atsitiktinai peršoko prie langų, už kurių matėsi vien 
tamsa. Jame sukirbėjo sena vaikiška tamsos baimė, ir Benas ėmė spoksoti į 
ekraną, kur Doris Dei šampūnu prausė kudlotą šunį, tačiau Benui vis tiek 
buvo baisu. 

Centrinis apskrities morgas Portlende - šalta išdezinfekuota patalpa, visa 
išklota žaliais kokliais. Sienos ir grindys vienodos saikingai žalios spalvos, 
o lubos - kiek šviesesnės. Išilgai sienų išdėstytos eilės durelių, primenančių 
didelius autobusų stoties saugojimo kameros narvelius. Į visa tai savo 
abejingą šaltą šviesą lieja lygiagrečiai išdėstyti fluorescenciniai vamzdeliai. 
Interjerą vargu ar galima pavadinti įkvepiančiu, bet nė vienas klientas dar 
nesiskundė. 

Tą šeštadienio vakarą, be penkiolikos minučių dešimtą, du sanitarai 
rideno vežimėlyje paklode pridengtą jauno homoseksualisto kūną, kurį 
nušovė bare miesto centre. Tai buvo pirmasis šį vakarą pas juos atkeliavęs 
lavonas - autokatastrofos su žmonių aukomis paprastai įvyksta tarp pirmos 
ir trečios valandos nakties. 

Badis Baskomas nusigavo iki pusės prancūziško anekdoto apie vagina- 
linį purškiamą dezodorantą, kai ūmai nutraukė frazę ir įdėmiai pažvelgė įeilę 
durelių nuo “M" iki “Z". Dvejos iš jų buvo praviros. 

Palikę naujai atgabentą, jiedu su Bobu Grinbergu nuskubėjo praėjimu. 
Badis prisiartino prie artimiausių durelių ir žvilgtelėjo į lentelę. Bobas tuo 
laiku priėjo prie kitų. 


TIBITSAS, FLOIDAS MARTINAS 

Lytis: V. 

Priimtas: 75 10 04 

Skrodimas: 75 10 05 

Pasirašęs asmuo: Dž. M. Kodis, medicinos dr. 


Jis truktelėjo į angą įkištą ranką, ir plokštė be triukšmo išriedėjo. 

Tuščia. 

- Ei! - karktelėjo Grinbergas. - Šita sumauta skylė tuščia! Kas sumanė taip 
pajuokauti... 

- Aš visąlaik buvau savo vietoje, - tarė Badis. - Niekas nepraėjo pro šalį. 
Prisiekiu. Galbūt tai atsitiko per Karčio pamainą. O kas ten parašyta? 

- Makdugalas, Rendolas Fretas. O ką reiškia sutrumpinimas “kd."*? 

- Kūdikis, - neišraiškingai atsakė Badis. - Jėzau Kristau, atrodo, būsime 
įmerkę uodegas. 

Jį kažkas pažadino. 

Nejudėdamas tysojo tiksinčioje tamsoje, stebeilydamas į lubas. 

Triukšmas. Kažkoks triukšmas. Bet namuose buvo tylu. 

Štai ir vėl. Krebždesys. 

Markas Pitris persivertė lovoje ir Žvilgtelėjo į langą. Raudonomis, 
besilydančio metalo spalvos akimis pro stiklą neatsitraukdamas į jį stebeilijo 
Denis Glikas. Aplink lūpas ir ties smakru buvo ištepliota kažkuo tamsiu, o 
kai Denis pastebėjo, kad Markas jį mato, iškart nusišypsojo, parodydamas 
labai padidėjusius ir paaštrėjusius dantis. 

- Įleisk mane, - sušnabždėjo balsas, ir Markas nesuvokė, ar šie žodžiai iš 
tiesų skamba tamsoje ar tik jo galvoje. 

Umai Markas pajuto baimę - kūnas ją patyrė anksčiau už protą. Šitaip 
baisu jam buvo pirmą sykį - net kai plaukė į krantą nuo plūduro Pophemo 
paplūdimyje, pajuto nuovargį ir pamanė, kad netrukus paskęs, jis išsigando 
mažiau. Marko protas - šimtu atžvilgių dar vaikiškas protas - per kelias 
sekundes tiksliai įvertino situaciją. Pavojus grėsė ne vien Marko gyvybei. 

- Įsileisk mane, Markai. Aš noriu su tavimi pažaisti. 

Baisusis sutvėrimas anapus lango neturėjo už ko laikytis - Marko 
kambarys buvo antrajame aukšte, nekyšojo joks karnizas - ir vis dėlto būtybė 
kažin kaip įsigudrino kyboti ore... o galbūt nelyginant šiurpus gyvis laikėsi 
įsikibęs čerpės. 

- Markai... aš vis dėlto atėjau, Markai... prašau... 

Zinoma. Juos reikia kviestis į namus. Tai Markas žinojo iš žumalų apie 
pabaisas (motina būgštavo, kad toks skaitalas berniukui nepakenktų arba 
nesuluošintų moraliai). Jis išlipo iš lovos ir vos neparpuolė. Tik tuomet 
suprato, kad baimė - švelnus pasakymas. Net siaubo sąvoka neišreiškė to, ką 
jis jautė. Blyškus veidas už lango stengėsi nusišypsoti, bet tamsoje buvo 
praleidęs pernelyg daug laiko, kad gerai prisimintų, kaip tai daroma. Tai, ką 
regėjo Markas, buvo trūkčiojanti grimasa, kruvina tragedijos kaukė. 

Ir vis dėlto žvelgti šiam sutvėrimui į akis nebuvo taip jau bloga. Baimė 
mažėjo 1r vis labiau darėsi aišku: reikia tik atidaryti langą ir pasakyti: “Na, 
Deni, užeik“, - ir tuomet baimė visiškai pranyks - juk tu būsi vieningas su 
Deniu, vieningas su likusiais, vieningas su juo. Tu būsi... 

Ne! Štai šitaip jie tave ir pasieks! 

Markas didelių pastangų dėka nusuko akis į šalį, ir tai atėmė iš jo visas 
jėgas. 

- Markai, įsileisk mane! Aš įsakau! Jis įsako! 

Markas vėl pajudėjo lango link. Nieko nepadarysi - atsiginti nuo šio balso 
nebuvo jokios galimybės. Markas vis labiau artėjo, ir grėsmingas berniokiš- 
kas veidas už lango sutrūkčiojo persikreipdamas nuo išankstinio pasimėga- 
vimo. Juodi žemėti nagai sukrebždėjo į stiklą. 

Sugalvok ką nors! Greičiau! Greičiau! 

- Melagis melavo, - kimiai sušnabždėjo Markas. - Melagis melavo, per 
tiltą važiavo. Tiltelis sulūžo, melagis įgriuvo! 

Denis Glikas sušnypštė. 

- Markai! Atidaryk langą! 

- Mūsų gatvėje gyvena... 

- Langą, Markai! Taip jis įsakė! 
 - .plepalų gandų maišelis. Jei pamatėt jį ant kelio... - berniukas silpo. 
Snypščiantis balsas tarytum skverbėsi pro jo barikadas, valdingai įsakinėda- 
mas. Marko žvilgsnis nusileido ant stalo, apversto Žaisliniais monstrais, 
dabar tokiais nebaisiais ir kvailais... 

„Ar ūmai įsistebeilijo į dalį šios panoramos; berniuko akys šiek tiek 
išsiplėtė. 

Plastmasinis vampyras žingsniavo per plastmasines kapines, 0 vienas iš 
antkapių buvo kryžiaus formos. 

Nesusimąstydamas, nesvarstydamas (suaugęs - pavyzdžiui, Marko tėvas 
- būtų praradęs laiko ir pirmam, ir antram dalykui, kas galų gale jį ir 
sužlugdytų) Markas pasičiupo kryžių, tvirtai suspaudė jį savo kumštyje ir 
garsiai pratarė: 

- Tuomet įeik. 

Veidas už lango įgavo gudraus triumfo išraišką. Langas slystelėjo aukš- 
tyn, Denis įlipo į kambarį ir žingtelėjo pora žingsnių priekin. Iš burnos dvokė 
neapsakomu smarsu - išmatų duobės smarve. Ant Marko pečių nusileido 
šaltos, baltos kaip žuvies pilvas rankos. Denis šuniškai palenkė galvą į šoną, 
viršutinė lūpa apnuogino spindinčias iltis. 

Markas piktai atsivėdėjo ir dūrė į Denio Gliko žandą plastmasiniu 
kryžiumi. 

Pasigirdo riksmas - baisus, nežmoniškas ir... begarsis. Jį pasigavo tik 
Marko sąmonės koridorių 1r sielos kambarių aidas. Triumfuojanti šypsenėlė 
ant Gliko pavidalą pasisavinus10 padaro veido pavirto į agonija žaižaruojan- 
čią grimasą. Blyškus kūnas padūmavo, vieną akimirksnį Markas pajuto, kaip 
ir pats kūnas sklaidosi nelyginant dūmas - o paskui padaras išsprūdo, 
nusipurtė ir lyg išnėrė, lyg išvirto pro langą. 

Viskas baigėsi. Tarytum nieko nebūtų atsitikę. 

Bet kryžius akimirksnį sušvytėjo tūžminga šviesa, tarsi jo viduje būtų 
įtaisytas ir prie elektros prijungtas laidelis. Paskui švytėjimas prieš Marko 
akis sumirkčiojo, palikdamas mėlyną atspaudą. Pro grindų girgžtelėjimą 
berniukas aiškiai išgirdo elektros jungiklio spragtelėjimą tėvų miegamajame 
bei tėvo balsą: 

- Kas čia darosi, velniai griebtų? 

Marko miegamojo durys prasivėrė po kelių minučių, bet bemniukui 
užteko laiko viską grąžinti į savo vietas. 

- Sūneli? - tyliai pašaukė Henris Pitris. - Nemiegi? 

- Atrodo, - mieguistai atsiliepė Markas. 

- Susapnavai blogą sapną? 

- Regis... neprisimenu. 

- Tu šaukei per miegus. 

- Atleisk. 

- Ko čia atsiprašinėti, - Henris padelsė, prisiminė sūnų ankstesniais 
laikais, kai jis buvo mažas berniukas melsvu dygsniuotu kostiumėliu (ber- 
niukas, kuris suteikdavo žymiai daugiau rūpesčių, užtat buvo daug supranta- 
mesnis) ir paklausė: - Atsigerti nori? 

- Ne, tėt, ačiū. 

Henns Pitris žvilgsniu perbėgo kambarį, nepajėgdamas suprasti virpulį 
keliančio pavojaus pojūčio, su kuriuo prabudo ir kuris nepranyko iki šiol - 
pojūčio, kad per plauką nuo jų praslinko nelaimė. Ne, viskas buvo normalu. 
Langas uždarytas. Viskas savo vietose. 

- Markai, kas nors ne taip? 

- Ne, tėt. 

- Na... tuomet labos nakties. 

Durys užsidarė. Į šlepetes įkištos tėvo kojos nusileido laiptais. Markas 
visiškai suglebo nuo atsipalaidavimo ir pavėluotos reakcijos. Suaugusį 
galėjo ištikti isterijos priepuolis, kiek vyresnį ar jaunesnį vaiką - taip pat. Bet 
Markas jautė, kaip beveik nepastebimai, pamažu tolygiai jį apleidžia siau- 
bas, ir prisiminė: šitaip vėsią dieną po maudymosi vėjelyje džiūsta kūnas. 
Kai pasitraukė siaubas, jo vietą užėmė nuovargis. 

Prieš pat užmigdamas, Markas spėjo prisiminti, kad ne pirmą kartą 
galvoja apie suaugusiųjų keistenybės. Norėdami atsikratyti savo baimių ir 
užmigti, jie vartoja slopinančius, alkoholį arba migdomuosius... bet jų 
baimės tokios romios, naminės: darbas, pinigai, ką pamanys mokytoja, jeigu 
Džeinei nupirksiu geresnį drabužėlį, ar dar mane myli žmona, kas mano 
draugai. Kaip visa tai nublanksta šalia tų baimių, kurios skruostas prie 
skruosto guli su kiekvienu vaiku jo tamsioje lovelėje! PrisipaŽinti apie jas ir 
tikėti, kad tave visiškai supras, galima tik kitiems vaikams. Vaiko, kuriam 
kasnakt tenka turėti reikalų su kokiu nors sutvėrimu, gyvenančiu po lova 
arbarūsyje, su sutvėrimu, kojomis vinguriuojančiu įmantriausias figūras ties 
pačia regimybės riba ir plėšriai spoksančiu į mažylį, negelbsti nei grupinė 
terapija, nei socialinė ar psichologinė pagalba. Naktis iš nakties kartojasi toji 
pati dvikova, o vienintelis vaistas - galutinis vaizdinio mąstymo sustabarė- 
jimas... kuris vadinamas “tapimu suaugusiu". 

Stai tokios mintys trumpomis, nesudėtingomis stenogramomis pralėkė 
Marko galvoje. Metas Berkas praėjusią naktį akis į akį susidūrė su tokiu pat 
tamsos padaru - ir jį pargriovė baimės sukeltas širdies priepuolis. Šiąnakt 
Markas Pitris veidas į veidą susitiko dar su vienu padaru - ir po dešimties 
minučių gulėjo apgaubtas miego, vis dar nestipriai spausdamas rankoje 
plastmasinį kryželį tarsi kūdikis barškutį. Štai kuo berniukas skiriasi nuo 


vyro. 

Vienuoliktas skyrius 
BENAS (IV) 

Buvo sekmadienio rytas - ryškus, saule nutviekstas sekmadiento rytas, 
dešimt minučių po devintos. Benas jau pradėjo rimtai jaudintis dėl Suzanos, 
kai staiga suskambo prie lovos pastatytas telefonas. Jis pakėlė ragelį. 

- Kur ti? | 

- Nusiramink. Aš viršuje su Metu Berku. Jis reikalauja, kad tu, kai tik 
galėsi, nudžiugintum savo pasirodymu. 

- Kodėl gi neužėjai... 

- Užsukau pas tave kiek ankstėliau. Miegojai kaip avinėlis. 

- Čia nakčiai prišeria visokio šlamšto, idant atjungtų ligonius irramiai sau 
galėtų vogti įvairius organus paslaptingiems pacientams-milijardieriams, - 
pasakė Benas. - Kaip jaučiasi Metas? 

- Kelkis, pats pamatysi, - atsakė Suzana. Ji nespėjo padėti ragelio, o Benas 
jau stovėjo apsisiautęs chalatu. 

Metas atrodė daug geriau - galima sakyti, jis vėl atjaunėjo. Prie lovos 
sėdėjo Suzana, apsirengusi ryškiai mėlyna suknele. Kai įėjo Benas, Metas 
pasisveikindamas pakėlė ranką. 

- Tempk čia štai aną griozdą. 

Benas prisitraukė prie lovos vieną iš klaikiai nepatogių ligoninės kėdžių 
ir prisėdo. 

- Kaip savijauta? 

- Daug geriau. Jaučiu silpnumą, bet jau geriau. Vakar vakare man ėmė iš 
venos kraują, o ryte davė pusryčiams virtą kiaušinį. Cha. Komedijos “Tu vėl 
savo namuose, seni'' repeticija. 

Benas lengvai pakštelėjo Suzanai į skruostą ir pastebėjo, kad merginos 
veidas įtemptas ir ramus, tarytum prilaikytų viduje esantį karkasą iš plonytės 
vielos. 

- Po vakarykščio tavo skambučio įvyko kas nors naujo? 

- Aš nieko negirdėjau. Bet iš namų išėjau apie septintą, o Valda sekma- 
dieniais prabunda šiek tiek vėliau. 

Benas pasižiūrėjo į Metą. 


- Jūs pasirengęs aptarti susiklosčiusią padėtį? 

- Manau, kad taip, - atsakė Metas, šiek tiek pasislinkdamas. Beno 
užkabintas ant jo kaklo kryžius ryškiai blyksėjo. - Beje, ačiū už tai. Puikiai 
ramina, nors jį nusipirkau per kassavaitinį išpardavimą pas Vulvortą, neiš- 
parduotų likučių skyriuje. 

- O kokia jūsų būklė?.. 

- “Stabilizavosi" - tokiu nenuoširdžiu terminu pasinaudojo daktaras 
Kodis, kai apžiūrinėjo mane vakar po pietų. Sprendžiant iš kardiogramos, 
kurią išsinešė su savimi, tai buvo paprasčiausias lengvas širdies priepuolis, 
nesusidarė joks trombas, - Metas atsikrenkštė. - Paties Kodžio labui tikiuosi, 
kad taip ir yra. Kadangi viskas įvyko praėjus savaitei po to, kai jis mane tyrė, 
galėjau per teismą nulupti nuo jo septynis kailius už neteisingas išvadas, - jis 
nutilo ir ramiai pažvelgė į Beną. - Daktaras pasakė, kad jis Žino tokius 
atvejus, kaip stipraus sukrėtimo rezultatą. Aš tylėjau. Teisingai elgiausi? 

- Visiškai teisingai. Bet įvykiai vystėsi toliau. Mudu su Suzana šiandien 
ketiname pasimatyti su Kodžiu ir viską jam papasakoti. Jeigu jis tuoj pat 
nepasirašys, kad išleidžia mane iš ligoninės, nukreipsime jį pas jus. 

- Ir jo ausys nuleips, - piktokai pažadėjo Metas. - Snarglius kalės vaikas 
neleidžia man rūkyti pypkės. 

- Suzana jums papasakojo, kas dėjosi Zalės Valdoje nuo penktadienio 
vakaro? 

- Ne. Ji pasakė, kad non palaukti jūsų. 

- Kol ji nepradėjo, ar nepapasakotumėt man, kas nutiko jūsų namuose? 

Meto veidas apniuko. Sveikstančio žmogaus kaukė sekundėlei dingo, ir 
priešais Beną vieną akimirką pasirodė tas pat senis, kurį jis regėjo miegantį 
išvakarėse. 

- Jeigu jūs nepasiruošęs... 

- Ne, Žinoma, kad pasiruošęs. Jeigu bent pusė mano įtarimų yra teisingi, 
tai mano pareiga, - Metas karčiai šyptelėjo. - Aš visuomet laikiau save tam 
tikra prasme laisvu mąstytoju, kurį nelengva išgąsdinti. Bet tiesiog negali 
atsistebėti, kaip įnirtingai sąmonė stengiasi ištrinti viską, kas jai nepatinka 
arba grėsmingai atrodo. Kaip stebuklingosios grifelinės lentelės, kunas 
nešiojomės su savimi vaikystėje. Jeigu tau nepatikdavo piešinėlis, reikėdavo 
paprasčiausiai truktelėti viršutinį lapelį aukštyn, ir paveikslėlis pranykdavo. 

- Bet linijos ant juodo pagrindo po lapeliu likdavo visam laikui, - tarė 
Suzana. 

- Taip, - nusišypsojo jis. - Nuostabi sąmonės ir pasąmonės sąveikos 
metafora. Gaila, kad Froidas užstrigo ties svogūnėliais. Bet mes nukrypsta- 
me nuo temos, - mokytojas žvilgtelėjo į Beną. - Jūs jau girdėjote šią istoriją 
iš Suzanos? 

- Taip, bet... 

- Zinoma. Aš tik norėjau įsitikinti, kad galima apsieiti be priešistorijos. 

Metas ėmė pasakoti beveik abejingu balsu, neišraiškingai, nutraukdamas 
pasakojimą tik tuomet, kai šiurendama minkštais, krepu paklijuotais puspa- 
džiais įslinko slaugė - sužinoti, ar Metas nenorėtų stiklinaitės imbierinio 
alaus. Metas atsakė, kad stiklinaitė imbierinio alaus būtų visai ne pro šalį, 
taigi savo istoriją jis baigė karts nuo karto patraukdamas gėrimo pro tvirtą 
šiaudelį. Benas atkreipė dėmesį, kad kai mokytojas priėjo prie Maiko, 
atbulomis išsivertusio pro langą, ledo kubeliai stiklinėje, kurią laikė Metas, 
lengvai subarškėjo. Ir vis dėlto jo balsas nedrebėjo, išsaugodamas tas pačias 
lygias gaidas, kokias Metas, be abejonės, išlaikydavo pamokose. Benas (jau 
ne pirmą kartą) pamanė, kad Metas - žavėjimosi vertas žmogus. 

Kai mokytojas baigė, stojo trumpa tyla, kurią nutraukė jis pats. 

- Tad štai, - tarė. - Savo akimis jūs nieko nematėte. Ką apie tai manote? 

- Vakar mes apie tai nemažai kalbėjome, - pasakė Suzana. - Benas 
papasakos. 

Benas ganėtinai drovėdamasis išdėstė visus protingus paaiškinimus, o 
po tojuos paneigė. Kai jis užsiminė apie iš išorės uždaromas langines, purią 
žemę, kopėčių kojelių pėdsako nebuvimą, Metas paplojo. 

- Bravo! Tikras seklys! 

Metas pažvelgė į Suzaną. 

- O jūs, mis Norton? Jūs visuomet rašydavote tokius gerus rašinėlius, 
pastraipos juose priminė statybinius blokus, o rišamąją medžiagą atstojo 
pasisakymai duotąja tema. Ką galvojate jūs? 

Suzana nuleido žvilgsnį į savo rankas, glostančias plisuotos suknelės 
klostes, paskui vėl pakėlė akis į Metą. 

- Vakar Benas perskaitė man paskaitą apie lingvistinį žodžio “negaliu" 
reikšmingumą, taigi šiuo žodžiu aš nepasinaudosiu. Bet man labai sunku 
patikėti, kad prie Zalės Valdos sėlina vampyrai, misteri Berkai. 

- Jeigu mes sugebėtume suorganizuoti patikrinimą melo detektoriumi ir 
išlaikyti tai paslaptyje, aš sutikčiau, - tyliai tarė mokytojas. 

Suzaną perliejo nestiprus raudonis. 

- Ne, ne... prašau jūsų, supraskite mane teisingai. Esu įsitikinusi, kad 
miestelyje kažkas dedasi. Kažkas... baisaus. Bet... toks dalykas... 

Metas ištiesė ranką ir pridengė jos pirštus savaisiais. 

- Aš suprantu, Suzana. Bet ar padarysite man vieną paslaugą? 

- Jeigu sugebėsiu. 

- Imkim 1r visi trys remkimės prielaida, kad visa tai - tiesa. Laikykimės 
šios prielaidos, kaip fakto, iki tol - ir žiktai iki tol - kol ji bus paneigta. 
Analizuokime šį reikalą moksliškai. Mudu su Benu jau aptarinėjome būdus 
ir priemones, kurių pagalba galima būtų šią prielaidą patikrinti. Ir vargu ar 
kas nors labiau už mane tikisi, kad ji patikrinimo neatlaikys. 

- Bet jūs taip nemanote, tiesa? 

- Na, - tyliai atsiliepė Metas. - Po ilgo dialogo su pačiu savimi priėjau 
išvados - aš tikiu tuo, ką regėjau. 

- Gal minutėlei palikim klausimą “tikiu-netikiu", - įsiterpė Benas. - Šiuo 
metu jis yra ginčytinas. 

- Pritariu, - tarė Metas. - O ką manote apie pačią procedūrą? 

- Irgi pritariu, bei norėčiau paskirti jus Generaliniu Tyrinėtoju. Su savo 
sugebėjimais tokiam darbui unikaliai tinkate. Be to, jūs - gulintis ligonis. 

Meto akys sublizgėjo - taip pat, kai Kodis klastingai paskelbė jo pypkę 
esant už įstatymo ribos. 

- Atsidarys biblioteka - paskambinsiu Loretai Starčer. Teks jai atvežti 
knygas vežimėliu. 

- Siandien sekmadienis, - priminė Suzana. - Biblioteka uždaryta. 

- Dėl manęs ji atidarys, - tarė Metas, - o jeigu ne, tuomet suprasiu, kodėl. 

- Imkite viską, kas tik susiję su mūsų reikalu, - patarė Benas. - Ir 
psichologiją, ir patologiją, 1r mistiką. Suprantate? Visus darbus. 

- Pradėsiu užsirašinėti, - sugriežė dantimis Metas. - Kaip Dievą myliu, 
pradėsiu! - jis dėbtelėjo į abu jaunuolius. - Jaučiuosi kaip tikras vyras pirmą 
kartą nuo to laiko, kai čia prabudau. O jūs ką veiksite? 

- Pirmiausiai - daktaras Kodis. Jis apžiūrinėjo 17 Rajersoną, ir Floidą 
Tibitsą. Galbūt mes sugebėsime jį įtikinti ekshumuoti Denį Gliką. 

- Ar jis sutiktų? - Suzana paklausė Meto. 

Prieš atsakydamas, mokytojas pasilenkė prie savo imbieninio alaus. 

- Tasai Džimis Kodis, kursai mokėsi pas mane, tikrai sutiktų. Jis buvo 
berniukas su išlavinta vaizduote iratviru protu, išskirtinai atsparus pasakymui 
“negali būti". Kiek koledžui ir medicinos mokyklai pavyko padaryti jį 
empiriku, aš nežinau. 

- Visa tai panašu į vaikščiojimą uždaru ratu, - tarė Suzana. - Ypač vizitas 
pas daktarą Kodį, rizikuojant gauti visišką atkirtį. Kodėl gi mudviem su Benu 
nenuvykti į Marsteno namą ir neužbaigti viso šito? Toks klausimas buvo 
keliamas dar praėjusią savaitę. 

- Aš tau pasakysiu, kodėl, - prašneko Benas. - Todėl, kad mes remiamės 
prielaida, esą visa tai - iš tikrųjų. Užsidegei noru įkišti galvą į liūto nasrus? 

- Maniau, dieną vampyrai miega. 

- Kad ir kas Streikeris būtų, jis ne vampyras, - tarė Benas, - nebent 
senoviniai padavimai visiškai klystų. Dieną jį matė daug Žmonių. Geriausiu 
atveju mums parodys duris kaip pašaliniams, kuriems įeiti draudžiama, ir 
nieko nesužinosime. Blogiausiu - jis mus priveiks ir išlaikys iki tamsos. 
Lengvi pusryčiai Grafui Komiksui. 

- Barlou? - paklausė Suzana. 

Benas gūžtelėjo pečiais. 

- O kodėl gi ne? Istorija apie reikalus Niujorke šiek tiek per daug sklandi, 
kad būtų teisinga. 

Suzanos akyse tebedegė užsispyrimas, bet daugiau ji nieko nebepasakė. 

- Ir ką gi darysite, jei Kodis jus išjuoks ir pavarys šalin? - pasidomėjo 
Metas. - Turiu omeny, kad jis nepuls išsyk skambinti į beprotnamį. 

- Saulei leidžiantis patrauksime į kapines, - atsakė Benas. - Stebėti Denio 
Gliko kapą. Pavadinkime tai kontroliniu variantu. 

Metas pakilo nuo pagalvių, į kurias buvo atsirėmęs. 

- Pažadėkite man, kad būsite atsargūs. Benai, pažadėkite! 

- Būsime, būsime, - nuramino jį Suzana. - Mudu abu tiesiog skimbčiosi- 
me apsikabinėję kryžiais. 

- Nejuokaukite, - sumurmėjo Metas. - Jeigu būtumėt matę tai, ką regėjau 
aš... - jis pasuko galvą ir pažvelgė pro langą, už kurio mirgėjo saulės išraižyti 
alksnio lapai, 0 už jų - rudeniškai ryškus dangus. 

- Jeigu ji juokauja, tai aš - ne, - tarė Benas. - Mudu 1msimės visų 
atsargumo priemonių. 

- Nueikite pas tėvą Kalaheną, - patarė Metas. - Tegul jums duoda truputį 
švęsto vandens... ir ostiją, jeigu tai įmanoma. 

- Kas jis per žmogus? - paklausė Benas. 

Metas truktelėjo pečiais. 

- Keistokas. Galbūt geria. Jeigu taip, tai yra išsilavinęs ir mandagus 
girtuoklis. Gali būti, kad katalikybės jungas jį šiek tiek varžo. 

- Jūs įsitikinęs, kad tėvas Kalahenas... kad jis geria? - paklausė Suzana, 
kiek plačiau pramerkdama akis. 

- Ne visiškai, - atsakė Metas. - Bet buvęs mano mokinys Bredas 
Kempionas dirba Jarmuto vyno parduotuvėje. Jis sako, kad Kalahenas - 
nuolatinis jų klientas. “Džimo Bimo'' gerbėjas. 

- Su juo galima šnekėtis? - pasidomėjo Benas. 

- Nežinau. Manau, kad verta pamėginti. 

- Tai jūs jo visiškai nepažįstate? 

- Apskritai tai ne. Jis rašo Naujosios Anglijos Katalikų Bažnyčios istoriją 
ir labai daug Žino apie mūsų vadinamojo “aukso amžiaus“ poetus - Viterį, 
Longfelou, Raselą, Holmsą ir kitus. Praėjusių metų pabaigoje prisiviliojau jį 
susitikti su manuoju amerikiečių literatūros būreliu. Tėvas Kalahenas turi 
staigų aštrų protą... Mokiniams jis patiko. 

- Aš su juo susitiksiu, - tarė Benas, - o paskui - kaip pakuždės nuojauta. 

Į palatą užbėgo seselė, linktelėjo, ir po sekundėlės įėjo Džimis Kodis su 
stetoskopu ant kaklo. 

- Trikdote mano pacientą? - draugiškai paklausė. 

- Tu dusyk labiau, - atsiliepė Metas. - Noriu pypkės. 

- Nevalia, - išsiblaškęs tarė Kodis, skaitydamas jo kortelę. 

- Prakeiktas šarlatanas, - burbtelėjo mokytojas. 

Kodis padėjo kortelę į vietą ir truktelėjo žalią užuolaidą, pakabintą virš 
lovos prie pusapvalio plieninio karnizo. 

- Bijau, kad man teks paprašyti jūsų minutėlei išeiti. Kaip jūsų galva, 
misteri Mirsai? 

- Lyg ir niekas neištekėjo. 

- Jūs girdėjote apie Floidą Tibitsą? 

- Suzana man papasakojo. Jeigu po vizitacijos surastumėt laisvesnę 
minutę, norėčiau su jumis pasikalbėti. 

- Jeigu norite, galiu jus pasilikti kaip paskutinį pacientą vizitacijos 
pabaigai. Maždaug vienuoliktai valandai. 

- Puiku. 

Kodis vėl truktelėjo užuolaidą. 

- O dabar, jeigu judu su Suzana mums atleisite... 

- Štai taip, draugužiai, mes atskiriami, - tarė Metas. - Ištarkite slaptažodį 
- laimėsite šimtą dolenų. 

Užuolaida atskyrė Suzaną su Benu nuo lovos. Iš ten juos pasiekė Kodžio 
žodžiai: “Kai kitą sykį gausite narkozę, tai tikriausiai pašalinsiu jūsų liežuvį 
ir maždaug pusę galvos smegenų". 

Jiedu nusišypsojo vienas kitam, kaip šypsosi jaunos porelės, kai šviečia 
saulutė ir darbe sekasi, bet šypsenėlės netrukus pranyko. Abu akimirką 
susimąstė: ar jie pilno proto? 

Kai Džimis Kodis pagaliau įžengė į Beno palatą, laikrodis rodė dvidešimt 
minučių po vienuoliktos. Benas prabilo: 

- Aš norėjau su jumis pasišnekėti štai dėl ko... 

- Pradžioje galva, o jau po to šnekos, - Džimis atsargiai perskyrė Beno 
plaukus, į kažką pasižiūrėjo ir tarė: - Dabar skaudės, - jis nuėmė tvarstį su 
pleistru. Benas pašoko. - Velniai žino kas per gumbas, - pareiškė Kodis ir 
uždengė žaizdą mažesniu tvarsčiu. 

Jis pašvietė Benui į akis, paskui guminiu plaktuku pastukseno per kairįjį 
kelį. Benas, ūmai pasidygėjęs, pamanė: ar tik ne šiuo plaktukėliu Džimis 
stukseno Maiką Rajersoną. 

- Viskas lyg ir gerai, - tarė Džimis, pasiimdamas savo įrankius. - Kokia 
jūsų motinos mergautinė pavardė? 

- Ešford, - atsakė Benas. Kai jis pirmą sykį atsipeikėjo, jo klausinėjo to 
paties. 

- Pirmos klasės mokytoja? 

- Misis Perkins. Ji dažė plaukus. 

- Antrasis tėvo vardas? 

- Mertonas. 

- Sukasi galva, pykina? 

- Ne. 

- Nejaučiate keistų kvapų, negirdite keistų garsų, ne... 

- Ne, ne rr dar kartą ne. Aš jaučiuosi puikiai. 

- Šitai spręsiu aš, - griežtai pareiškė Kodis. - Akyse nė kiek nesidvejina? 

- Nuo to laiko, kai paskutinį kartą pirkau galoną “Audrapaukščio"' - ne. 

- Gerai, - tarė Kodis. - Skelbiu jus pasveikusiu šiuolaikinio mokslo 
stebuklų ir tvirtos galvos dėka. Na, ką ten turėjote omeny? Tikriausiai Tibitsą 
ir Makdugalų mažylį? Galiu jums pranešti tik tai, ką pasakiau Parkinsui 
Džilespiui. Džiaugiuosi, kad tai nepateko į laikraščius - pirma. Vieno 
skandalo nedideliam miesteliui pakanka šimtui metų. Tebūnu prakeiktas, 
jeigu suprantu, kas panoro padaryti tokį iškrypėlišką pokštą - antra. Tai 
negalėtų būti vietinis. Savo “keistuolių"' turime ir mes, bet... 

Išvydęs abstulbusius jų veidus, jis užsikirto. 

- Jūs ką, nežinote? Negirdėjote? 

- Ko negirdėjome? - paklausė Benas. 

- Praėjusią naktį kažkas pagrobė lavonus iš apskrities morgo Portlende. 

- Jėzau Kristau, - nepaklusniomis lūpomis sušnabždėjo Suzana. 

- O kas? - netikėtai sunerimęs paklausė Kodis. - Jūs ką nors žinote? 

- Pradedu manyti, kad mes iš tikrųjų šį tą žinome, - tarė Benas. 

Jie baigė pasakoti dešimt minučių po dvyliktos. Slaugės atnešti Beno 
priešpiečiai taip ir stovėjo prie lovos neliesti. 

Abu nutilo, ir girdėjosi tiktai stiklinių ir stalo įrankių skimbčiojimas, 
atsklindantis pro praviras duris - valgė labiausiai išalkę pacientai. 

- Vampyrai, - ištarė Džimis Kodis. O paskui: - Kas jau kas, bet Metas 
Berkas! Todėl pasijuokti iš to neįmanoma. 

Benas su Suzana tebetylėjo. 

- Ir jūs norite, kad aš ekshumuočiau Glikų vaikinuką, - balsu susimąstė 
Džimis. - Kad tave kur velniai nujotų. 

Jis ištraukė iš lagaminėlio flakonėlį ir švystelėjo Benui. Tasai sugavo. 

- Aspirinas, - paaiškino Kodis. - Vartojote kada nors? 

- Kiek tik nor. 

- Mano tėvas jį vadino “geriausia padoraus gydytojo sesele". O ar žinote, 
kaip jis veikia? 

- Ne, - atsakė Benas, vangiai vartaliodamas rankose buteliuką su aspirinu 
ir jį apžiūrinėdamas. Jis Kodį ne itin gerai pažinojo, kad gebėtų nustatyti, 
kada jis atviras, o kada slapukauja, bet neabejojo, jog mažai kas iš pacientų 
matė Džimį tokį, kaip dabar: vaikišką, Normaną Rokvelą primenantį veidą 
apgaubė apmąstymų ir savianalizės šešėlis. Jam nesinorėjo trikdyti Kodžio 
nusiteikimo. 

- Štai iraš taip pat. Ir niekas nežino. Betaspirinas padeda skaudant galvai, 
Ir sergant artritu bei reumatu. Nors ir jų prigimtis mums nežinoma. Kodėl 
skauda galvą? Smegenyse nėra jokių nervinių audinių. Mes žinome, kad 
savo chemine sudėtimi aspirinas labai artimas LSD, bet kodėl vienas išgydo 
galvos skausmą, o nuo kito ši galva prisipildo spalvų? Iš dalies mūsų 
nesupratimo priežastis yra ta, kad, atvirai šnekant, mes nežinome, kas yra 
smegenys. Patys mokyčiausi pasaulio gydytojai stovi ant neaukštos salelės 
viduryje nemokšiškumo jūros. Mes žvanginame savo daktariškomis lazde- 
lėmis, pjaustom viščiukus ir skaitome įrašus kraujuje. Bet visi atradimai 
suveikia tik per stebėtinai 1lgą laiką. Baltoji magija. Bene gris gris. Jei mane 
išgirstų maniškiai profesoriai iš medicinos mokyklos, tai nusirautų sau visus 
plaukus. Kai kurie jau sugadino savo šukuosenas, kai jiems pareiškiau, jog 
ketinu užsiimti bendro profilio terapeuto praktika kaimiškoje Meino vieto- 
vėje. Vienas iš jų man pasakė, kad Markusas Velbis, nustatinėdamas 
paciento savijautą, visuomet pjaustydavo pūlinius ant pastarojo sėdynės. 
Lancetu. Bet man niekuomet nesinorėjo būti Markusu Velbiu, - Kodis 
nusišypsojo. - Jeigu jie sužinotų, kad aš rengiuosi pareikalauti Glikų berniu- 
ko ekshumacijos orderio, tai traukulių tąsomi raičiotųsi ant grindų. 

- O jūs pareikalausite? - nuoširdžiai nustebusi paklausė Suzana. 

- Kam tai gali pakenkti? Jeigu vaikinukas miręs - jis nebegyvas. Jeigu ne, 
turėsiu pagrindą kitame suvažiavime užminti Amerikos medikų asociacijai 
ant nuospaudos. Apskrities medicinos ekspertui pasakysiu, kad noriu paieš- 
koti imnfekcinio encefalito požymių. Kitokio protingo paaiškinimo sugalvoti 
negaliu. 

- O galbūt čia ir slypi visa ko priežastis? - viltingai paklausė mergina. 

- Nė velnio. 

- Kada jūs tai galėsite padaryti? - pasidomėjo Benas. 

- Rytoj, drauguži. Jeigu tektų ginčytis, tai antradienį arba trečiadienį. 

- Ir kaipgi jis atrodys? - paklausė Benas. - Ta prasme... 

- Taip, aš supratau. Glikai berniuko nebalzamavo? 

- Ne. 

- Praėjo savaitė? 

- Taip. 

- Atidarant karstą, turėtų išeiti dujos su ganėtinai bjauriu kvapu. Kūnas 
gali pasirodyti dėmėtas. Apykaklę siekiantys plaukai, - jie dar tebeauga 
stebėtinai ilgai, - taip pat gana ilgi nagai. Beveik neabejotinai įkritusios vidun 
akys. 

Suzana stengėsi išlaikyti moksliško bešališkumo išraišką, bet ne itin 
sėkmingai. Benas apsidžiaugė, kad nesuvalgė priešpiečių. 

- Visiškas suirimas dar neturėtų prasidėti, - toliau kalbėjo Kodis pačiu 
pamokamiausiu tonu, kokiu tik sugebėjo, - tačiau gali būti pakankamai 
drėgmės, kad atviruose skruostų ir plaštakų paviršiuose stimuliuotų augimą 

į samanas panašios medžiagos, kuri vadinasi... - jis nutraukė frazę. - 
Atleiskite. Aš kalbu apie nemalonius dalykus. 

- Būna ir blogesnių dalykų nei puvimas, - pastebėjo Benas, stengdamasis 
išlaikyti neutralų toną. - Tarkim, nė vieno iš šių požymių jūs nerasite. 
Tarkim, kūnas atrodo taip pat natūraliai, kaip ir laidotuvių dieną. Kas 
tuomet? Durti jam į širdį uosinį kuolą? 

- Vargu, - atsakė Kodis. - Pirma, ten būtinai dalyvaus arba medicinos 
ekspertas, arba jo padėjėjas. Manau, jei aš išsitrauksiu iš lagaminėlio kuolelį 
ir plaktuku suvarysiu jį į vaiko lavonėlį, net Brentas Norbertas nepalaikys 
mano veiksmų profesionaliais. 

- Tai ką gi jūs darysite? - smalsiai pasidomėjo Benas. 

- Na-teatleidžia man Metas Berkas - tuomet nemanau, kad bus prieita iki 
ko nors panašaus. Jeigu kūnas pasirodys tokios būklės, jį, be abejonės, 
perveš į Meino medicinos centrą išsamesniam pomirtiniam tyrimui. O jei jis 
pateks ten, pasistengsiu tyrinėdamas užtrukti iki tamsos... o paskui stebėsiu 
visus fenomenus, kokie tik galėtų pasireikšti. 

- O jeigu jis atsikels?.. 

- Aš, kaip ir jūs, negaliu šito įsivaizduoti. 

- Kuo toliau, tuo lengviau man tai sekasi daryti, - niūriai ištarė Benas. - 
Ar galėsiu dalyvauti, kai tai atsitiks... jeigu tai atsitiks? 

- Galima suorganizuoti. 

- Gerai, - linktelėjo Benas. Jis pakilo iš lovos ir priėjo prie spintos, kurioje 
kabojo jo drabužiai. - Aš rengiuosi... 

Suzana sukikeno, ir Benas grįžtelėjo. 

- Kas yra? 

Kodis šypsojosi. 

- Ligoninės marškiniai turi įprotį išsiskirti ant nugaros, misteri Mirsai. 

- O velnias, - tarstelėjo Benas ir instinktyviai užkišo už nugaros ranką, 
kad sutrauktų marškinių kraštus. - Geriau vadinkite mane Benu. 

- Štai šita gaida, - atsistodamas pasakė Kodis, - mes su Suzana ir 
pasišalinam. Kai susitvarkysite, susitiksime apačioje, kavinėje. Po pietų 
turėsime šiokių tokių reikalų. 

- Iš tiesų? 

- Taip. Reikia Glikams papasakoti pasakėlę apie encefalitą. Jeigu norite, 
galite pabūti mano kolega. Nieko nešnekėkite, tik rimta veido išraiška 
retsykiais patrinkite smakrą. 

- Jiems tai nepatiks, juk taip? 

- O jums ar patiktų? 

- Ne, - atsakė Benas. - Nepatiktų. 

- Norint gauti orderį ekshumacijai, reikalingas jų leidimas? - paklausė 
Suzana. 


225 


- Techniniu požiūriu -ne. Oiš tikrųjų - ko gero. Lavonų ekshumacija man 
žinoma tik pagal antrąją medicininės teisėtvarkos kurso dalį. Bet manau, jei 
Glikai pakankamai ryžtingai nusiteiks prieš, jie gali priversti mus kreiptis į 
teismą. Dėl to mes prarastume laiko nuo dviejų savaičių iki mėnesio, ir vargu 
ar mano istorija apie encefalitą ten tiktų, - Kodis padarė pauzę ir pažvelgė į 
Beną su Suzana. - Tai mane labiausiai ir jaudina, jeigu atidėtume į šalį Meto 
Berko istoriją. Denis Glikas - vienintelis mūsų turimas lavonas. Visi kiti it 
skradžiai prasmego. 


Benas su Džimiu Kodžiu iki Glikų namo nusigavo apie pusę antros. 
Tonio Gliko automobilis stovėjo ant įvažiuojamojo keliuko, bet namas buvo 
tylus. Pasibeldę trečiusyk ir nesulaukę atsako, jie perėjo kelią prie nedidelio 
rančos tipo surenkamojo namelio - liūdno vaizdo pabėgėlio iš šeštojo 
dešimtmečio, iš vienos pusės besiremiančio į porą surūdijusių ramsčių. Ant 
pašto dėžutės Dikensų pavardė. Prie keliuko stovėjo rožinis sodo flamingas, 
o mažytis kokeris, jiems pasirodžius, ėmė vizginti uodega. 

Paulina Dikens - oficiantė ir kavinės “Ekselent"" dalininkė - atidarė duris 
po poros sekundžių, kai Kodis paskambino. Ji vilkėjo darbiniais drabužiais. 

- Sveika, Paulina, - pasisveikino Džimis. - Nežinai, kur Glikas? 

- Nori pasakyti, kad /u nežinai? 

- Ko nežinau? 

- Siandien anksti ryte misis Glik numirė. Tonį Gliką išsivežė į Centrinę 
Meino ligoninę. Jis buvo šoke. 

Benas pažvelgė į Kodį. Džimis priminė žmogų, kuriam įspyrė į pilvą. 
Benas skubiai perėmė iniciatyvą. 

- Kur nuvežė jos kūną? 

Paulina persibraukė klubus, įsitikindama, kad kostiumas tvarkingas. 

- Na, prieš valandą aštelefonu kalbėjausi su Meible Verts, ir ji pasakė, kad 
Parkinsas Džilespis ruošėsi nuvežti kūną tiesiai į Kamberlendą, į to žydo 
laidotuvių kontorą, kadangi niekas nežino, kur yra Karlas Formenas. 

- Ačiū, - lėtai ištarė Kodis. 

- Siaubas, - pasakė Paulina, ir jos žvilgsnis peršoko į ištuštėjusį namą 
kitoje gatvės pusėje. Ant įvažiuojamosios alėjos stovėjo Tonio Gliko maši- 
na, panaši į didelį apdulkėjusį šunį, kurį pririšo grandine ir užmiršo. - Jei 
būčiau prietaringa, aš bijočiau. 

- Bijotum? Ko, Paulina? - paklausė Kodis. 

- Siaip... daug ko, - ji blankiai nusišypsojo. Pirštai palietė nuo kaklo 
nukarusią nedidelę grandinėlę. 

Paveikslėlį su Šventuoju Kristoforu. 

Jie vėl sėdėjo mašinoje ir tylomis stebėjo, kaip Paulina išeina į darbą. 

- Kas dabar? - pagaliau paklausė Benas. 

- Štai dar viena mirtis, - tarė Džimis. -“Tas žydas" - tai Moris Grinas. Man 
regis, mums reikia važiuoti į Kamberlendą. Prieš devynerius metus Morio 
sūnelis vos nepaskendo Sebago ežere. Aš atsitiktinai ten buvau su drauguže 
ir padariau berniukui dirbtinį kvėpavimą. Paleidau jo varikliuką iš naujo. 
Galbūt dabar - tas vienintelis kartas, kai turiu pasinaudoti pagarba man. 

- Bet kas iš to? Jos kūną paims medicinos ekspertas - skrodimui ar 
apžiūrėjimui - nežinau kaip šitai vadinasi. 

- Abejoju. Ar nepamiršote, kad šiandien sekmadienis? Medicinos eks- 
pertas vaikščioja kur nors po miškus su kirtikliu - jis geologas mėgėjas. 
Norbertas... Jūs prisimenate Norbertą? 

Benas linktelėjo. 

- Greičiausiai Norbertas budi prie telefono, bet jis - Žmogus išsiblaškęs. 
Ko gero, nukėlė ragelį, kad galėtų pažiūrėti rungtynes tarp “Packers"' ir 
"Patriots". Jeigu mes dabar nuvažiuosime į Morio Grino laidotuvių biurą, 
yra neblogas šansas, kad kūnas pasiliks ten iki tamsos neliečiamas. 

- Gerai, - sutiko Benas. - Važiuojam. 

Jis prisiminė, kad turi paskambinti tėvui Kalahenui... bet tai teks atidėti. 
Įvykiai pradėjo vystytis labai greitai. Taip greitai, kad jis to dorai net 
nesuvokė. Fantazijos susimaišė su realybe. 

Iki autostrados jie važiavo tylėdami, visi buvo pasinėrę į savo mintis. 
Benas galvojo apie tai, ką Kodis pasakė ligoninėje. Prapuolė Karlas Forme- 
nas. Prapuolė Floido Tibitso 1 Makdugalų kūdikio lavonai - dingo iš po 
nosies dviems morgo tarnautojams. Išgaravo ir Maikas Rajersonas, ir Dievas 
žino, kas dar. Kiek Žmonių Zalės Valdoje gali išnykti iš akiračio taip, kad jų 
nepasigestų savaitę... dvi... mėnesį? Du šimtai žmonių. Trys šimtai? Nuo šių 
minčių Benui sudrėko delnai. 

- Visa tai darosi panašu į paranojiko regėjimą, - tarė Džimis, - arba į 
Gehano Vilsono animacinį filmą. Akademiniu požiūriu, labiausiai čia bau- 
gina tai, kad palyginti taip nesunkiai galima įkurti vampyrų koloniją - 
užtenka pražiopsoti tik pirmąją. Zalės Valda - Portlendo, Liuistono ir Geits 
Folso miegamasis miestelis. Jokių pramonės įmonių, kuriose pastebėtų 
neatvykstančių į darbą daugėjimą. Mokyklos sujungtos - po vieną trims 
gyvenvietėms, ir jeigu nedalyvaujančiųjų sąrašas kiek pailgės, kas atkreips 
į tai dėmesį? Daugybė žmonių važinėja į Kamberlendo bažnyčią, bet dar 


227 


daugiau apskritai jos nelanko. Televizorius labai šauniai likvidavo senių 
pasisėdėjimus, ištikimi sau liko tik prie Milto parduotuvės besitrainiojantys 
mulkiai. Tokie dalykai gali dėtis visiškai nepastebimai. 

- Taigi, - pritarė Benas. - Denis Glikas užkrečia Maiką, Maikas užkrečia... 
na, nežinau, galbūt Floidą. Makdugalų vaikas užkrečia... tėvą? motiną? Ar 
kas nors tikrino? 

- Ne mano pacientai. Manau, skambinti jiems šį rytą ir pranešti apie jų 
sūnaus dingimą teko daktarui Ploumenui. Bet jeigu jis ir skambino Makdu- 
galams ir bendravo su jais, niekaip negalėsiu šito išaiškinti. 

- Reiktų patikrinti, - tarė Benas. Jis ėmė jaustis tarsi nuo medžioklinių 
šunų gaujos sprunkantis kiškis. - Jūs suprantate, kaip lengvai gali imti 
gaudyti nuosavą uodegą? Pašalinis žmogus paprasčiausiai pervažiuos per 
visą Valdą ir nė neįtars, kad vyksta kažkas negero. Eilinis užkampio 
miestelis, kuriame devintą vakaro ištuštėja šaligatviai. Bet niekas nežino, 
kas dedasi už užuolaidomis uždengtų langų. Galbūt gyventojai guli lovose... 
arba drauge su plaušinėmis šluotomis ramsto spintos sienelę... arba jie 
apačioje, rūsyje... 1r laukia saulėlydžio. O su kiekvienu saulėtekiu Žmonių 
gatvėse vis mažiau. Mažiau su kiekviena diena, - jis nurijo seiles ir pajuto, 
kaip gerklėje sausai spragtelėjo. 

- Nesijaudinkite, - atsiliepė Džimis. - Dar niekas neįrodyta. 

- Įrodymai pūpso ištisomis kalvomis, - paprieštaravo Benas. - Jeigu mes 
veiktume įprasta duomenų perdavimo instancijos tvarka, - pavyzdžiui, 
gresiant šiltinės arba A-2 gripo protrūkiui, - visame mieste dabar jau būtų 
paskelbtas karantinas. 

- Abejoju. Nepamirškite, kad tik vienas Žmogus tikrai kažką matė. 

- Bet juk tai ne miestelio girtuoklėlis. 

- Jeigu panaši istorija iškiltų į dienos šviesą, jį nukryžiuotų, - tarė Džimis. 

- Kas? Tik ne Paulina Dikens - tai jau tikrai. Ji pasiruošus prikalinėti prie 
durų amuletus nuo blogos akies. 

- Votergeito ir kuro krizės epochoje ji - išimtis, - pastebėjo Kodis. 

Likusį kelią jie važiavo tylėdami. Grino laidotuvių biuras buvo šiaurinėje 
Kamberlendo dalyje. Už jo, tarp užpakalinio įėjimo ir aukštos lentinės 
užtvaros, stovėjo du katafalkai. Džimis išjungė variklį ir pažvelgė į Beną. 

- Pasiruošę. 

- Taip, lyg ir. 

Jie išlipo iš automobilio. 


Visą dieną augęs Suzanos nepasitenkinimas apie antrą valandą sutraukė 
savo pančius. Jie ėmėsi reikalo kvailai, apsuko didžiausią ratą, kad įrodytų 

tai, kas vis tiek (atleiskite, misteri Berkai) pasirodys šnipštas. Suzana 
nusprendė nedelsiant, tuoj pat vykti į Marsteno namą. 

Ji nusileido žemyn ir paėmė knygą. Motina kepė sausainius, o tėvas 
sėdėjo svetainėje, stebėdamas rungtynes tarp “Packers"' ir “Patmots". 

- Kur tu? - paklausė misis Norton. 

- Pasivažinėti. 

- Vakarieniausime šeštą valandą. Pasistenk grįžti laiku. 

- Ne vėliau kaip penktą. 

Suzana išėjo iš namų ir sėdo į savo mašiną - jos pasididžiavimo objektą, 
bet ne todėl, kad tai buvo pirmasis automobilis, kuriuo ji naudojosi su niekuo 
nesidalydama, o todėl, kad atsiskaitė už jį (“beveik atsiskaitė, - pataisė save 
Suzana, - liko dar šeši mokėjimai'') savo darbo, savo talento vaisiais. 
Suzanos “Vegai"' greitai turėjo sueiti dveji metai. Mergina atsargiai atbuline 
eiga išvarė mašiną iš garažo ir pamojo ranka motinai, kuri stebėjo ją pro 
virtuvės langą. Nebylus jų priešiškumas nemažėjo. Kiti kivirčai - nesvarbu, 
kokio masto - visuomet anksčiau ar vėliau baigdavosi, gyvenimas tekėjo 
savo vaga, slėpdamas skaudančias vietas po dienų tvarsčiais ir netuikdyda- 
mas iki kito konflikto, kai visos senos pretenzijos ir nuoskaudos vėl būdavo 
ištraukiamos į dienos šviesą ir skaičiuojamos, nelyginant akys po suloštos 
ilgos kortų partijos. Bet dabartinis priešiškumas atrodė nesutaikomas, tai 
buvo totalinis karas. Žaizda atrodė negyjanti. Beliko tik amputavimas. 
Suzana jau beveik baigė pakuotis daiktus ir jautė, kad elgiasi teisingai. Tai 
reikėjo padaryti gerokai anksčiau. 

Ji nuvažiavo Broko gatve, palikdama už savęs namus, bet jausdama 
pasitenkinimą ir ryžtą, kurie vis stiprėjo, Suzanai tolstant nuo savo gimtojo 
lizdo. Širdies gilumoje mergina suvokė visą padėties absurdiškumą, bet 
negali pasakyti, kad tai buvo nemalonu. Suzana ketino imtis ryžtingų 
veiksmų, ir ši mintis ją stiprino. Ji buvo gan tiesmukiška mergina, savaitgalio 
įvykiai ja trikdė ir mušė iš pusiausvyros. Dabar ji parodys jiems, kur pipirai 
auga! 

Suzana sustabdė automobilį už miestelio ribos ant pakelės Žvyro ir 
patraukė pėsčiomis per vakarines Karlo Smito ganyklas ten link, kur lauk- 
damas Žiemos pūpsojo raudonai nudažytas rulonas plėvelės sniegui sulaikyti. 
Padėties absurdiškumo pojūtis sustiprėjo, ir judindama iš vietos vieną 
kuoliukų, kad nutrūktų tvirta viela, prilaikanti jį vienoje eilėje su kitais, 
Suzana nepajėgė sulaikyti šypsenos. Kuolelis buvo tikras trijų pėdų ilgio 
baslys užaštrintu galu. Sugrįžo juo nešina prie mašinos ir paguldė ant 
užpakalinės sėdynės, protu suvokdama, kam šis kuolelis yra skirtas (kino 
teatruose po atviru dangumi sudvejintuose seansuose ji prisižiūrėjo pakan- 
kamai Hamerio filmų, kad žinotų: vampyrui reikia įbesti į širdį kuolą), bet 
nė sekundei nesusimąstė, ar sugebėtų jį sugrūsti vyro krūtinėn, jeigu šitai vis 
dėlto tektų atlikti. 

Suzana nuvažiavo toliau, už miestelio ribos, į Kamberlendą. Kairėje 
stovėjo ir sekmadieniais dirbanti maža kaimo krautuvėlė - joje Suzanos tėvas 
pirkdavo sekmadieninį “Times"' laikraštį. Ji prisiminė mažytę prekystalio 
vitriną su bižuterija. 

Nusipirko “Times"', paskui įsigijo mažytį auksinį kryželį. Jos išlaidos 
siekė keturiasdešimt penkis dolerius. Sumą kasos aparate išskimbčiojo 
apkūnus pardavėjas, tik sekundei atsitraukęs nuo televizoriaus, kuris rodė 
suglumusį Džimą Planketą. 

Suzana pasuko šiaurėn, į Kaunti kelią - tiesų dviejų juostų plentą, neseniai 
padengtą asfaltu. Tokią saulėtą dieną viskas atrodė šviežia, gaivu ir jauku, o 
gyvenimas - toks mielas! Suzanos mintys peršoko prie Beno. Šuolis buvo 
trumpas ir staigus. 

Iš už nedidelio, lėtai dangumi plaukiančio kamuolinio debesiūkščio 
išniro saulė ir prasiveržusi pro pakibusią virš plento medžių lapiją išmargino 
kelią šviesos ir šešėlių ornamentais. “Tokią dieną kaip šiandien, - pamanė 
Suzana, - galima patikėti, kad viskas pasaulyje pasibaigia laiminga?" 

Nuvažiavusi Kaunti keliu dar penkias mylias, ji pasuko į Brukso kelią, 
kuris už Zalės Valdos buvo negrįstas. Į šiaurės vakarus nuo gyvenvietės 
kelias tai kilo aukštyn, tai leidosi žemyn per smarkiai mišku apaugusią 
vietovę, ir Suzanos beveik nepasiekdavo ryški popiečio saulė. Čia nebuvo 
nei namų, nei vagonėlių, o didesnė čionykštės žemės dalis priklausė popie- 
raus kompanijai, labiausiai žinomai savo prašymais neapkrauti mokesčiais 
Jųtualetinio popieriaus. Pakelėse kas šimtą pėdų kartojosi ženklai: “Medžio- 
ti draudžiama" 17 “Pašaliniams įeiti draudžiama". Suzana pravažiavo posūkį 
į sąvartyną, ir ją apėmė lengvas nerimas. Šioje nykioje kelio atkarpoje 
miglota galimybė atrodė daug realesnė. Ji susigriebė, kad jau ne pirmą kartą 
spėlioja, kam gi normaliam žmogui pirkti savižudžio griuveną ir dar užda- 
rinėti langus nuo saulės šviesos langinėmis. 

Kelias staigiai nėrė žemyn, paskui stačiai ėmė kilti vakariniu Marstenhilo 
šlaitu į viršų. Pro medžius Suzana pamatė Marsteno namo stogo žirgelį. 

Ji sustabdė mašiną šlaito papėdėje, gale apleisto miško keliūkščio ir 
išlipo. Kiek paabejojusi, Suzana paėmė kuolelį, o ant kaklo pasikabino 
kryželį. Kaip ir anksčiau jautėsi kvailai, bet jeigu pro šalį atsitiktinai 
pravažiuotų kas nors iš pažįstamų ir pamatytų, kaip ji Žingsniuoja keliu su 
priešsnieginio aptvaro mietu rankoje, būtų dar blogiau. 

"Sveika, Suzana, kur išsiruošei? 

"Et, į senąjį Marsteno namą nudobti vampyrą. Bet turiu skubėti, nes šeštą 
- vakarienė ". 

Suzana nusprendė sutrumpinti kelią ir toliau keliauti mišku. 

Atsargiai peržengė betoninio aptvaro nuolaužas griovyje ir pasidžiaugė, 
kad apsimovė ilgomis laisvomis kelnėmis. Labai gera mada bebaimiams 

vampyrų naikintojams. Ko! nusigavo iki tikro miško, jai teko prasibrauti pro 
bjaurius gervuogių sąžalynus ir parvirtusius kamienus. 

Sunkiai kopė aukštyn nesustodama, statydama kojas kaip tik įstengė 
tyliau. Kuo labiau Suzana artėjo prie kalvos viršūnės, tuo labiau retėjo šakų 
priedanga, ir tai šen, tai ten akimirksniu šmėstelėdavo Marsteno namas - į 
gyvenvietę nukreipta akloji jo pusė. Ir Suzanai pasidarė baisu. Nurodyti 
tikslią savo išgąsčio priežastį ji nebūtų sugebėjusi - tokią pat baimę be 
priežasties (bet jau mažne pamirštą) ji išgyveno Meto Berko namuose. 
Mergina nė kiek neabejojo, kad jos niekas neišgirs, be to, buvo šviesi diena. 
Ir vis dėlto pečius slėgė nemažėjančios baimės našta. Atrodė, ji pučiasi 
Suzanos sąmonėje ta smegenų dalimi, kuri paprastai esti rami, o dabar, 
matyt, pritvinko - taip, kaip apendiksas. Siandieninės dienos džiaugsmas 
dingo. Pajuto, kad galvon lenda tos pačios siaubo kino epopėjos, kur herojė 
lipa siauromis kopetėlėmis ant aukšto - pasižiūrėti, kas gi išgąsdino vargšę 
senutę misis Kobem, arba leidžiasi į kokį nors tamsų rūsį, kur pilna 
voratinklių, o sienos - negludintų, drėgnų akmenų (simbolinės įsčios). O ji 
pati, jaukiai apsvaigusi po kavalieriaus ranka, paprastai galvodavo: "Na ir 
idiotė... jos vietoje niekuomet ten nelįsčiau!" Ir štai prašom: lenda. Umai 
Suzana pradėjo suprasti, kaip smarkiai skiriasi žmogaus galvos ir stuburo 
smegenys, kaip galvos smegenys gali ginti tave vis toliau ir toliau, nepaisy- 
damos įspėjimų, kuriuos perduoda instinktus reguliuojanti nervų sistemos 
dalis, tokia panaši į krokodilo smegenis. Protas geba stumti žmogų pirmyn, 
kol palėpės durys atsilapos į kokios nors išsiviepusios pabaisos fizionomiją, 
arba kol jis pažvelgs į kokią nors pusiau plytomis apkrautą nišą rūsyje ir 
pamatys... 

LIAUKIS! 

Nuvijusi šias mintis, Suzana pajuto, kad ją išpylė prakaitas. Ir visa tai - 
dėl įprasto namo uždarytomis langinėmis. “Užteks kvailai kankintis, - tarė 
pati sau. - Užlipi į kalvą ir atlieki name žvalgybą. Tad kas gi, dėl Dievo 
meilės, gali tau atsitikti netoli gimtųjų namų?" 

Bet vis dėlto Suzana prisigūžė ir stipriau sugniaužė mietą, o kai namą 
supantys medžiai taip praretėjo, kad nebeliko geros pniedangos, ji nusileido 
keturpėsčia ir ėmė šliaužti. Po trijų ar keturių minučių šliaužti nepastebimai 
pasidarė nebeįmanoma. Ji atsidūrė už paskutinės pušų eilės ir padrikai 
išsibarsčiusių kadagio krūmų, iš kur matėsi vakarinė namo siena, pridengta 
pinkliu rudens išsekinto šeivamedžio kilimu. Per vasarą užaugusi žolė 
pagelto, bet kaip ir anksčiau siekė kelius - niekas nesirengė jos pjauti. 

Tyloje netikėtai suriaumojo motoras. Suzanos širdis nusileido į padus. 
Mergina susitvardė, pirštais įsikibdama į žemę ir tvirtai prikąsdama apatinę 
lūpą. Po sekundės ji pamatė atbulomis išvažiuojantį seną juodą automobilį. 
Mašina stabtelėjo įvažiuojamojo keliuko gale, išsuko į kelią ir nurūko miesto 
link. Prieš jai išnykstantiš akiračio, Suzana aiškiai įžiūrėjo vairuotoją: didelė 

plika galva, gilios akys, kad buvo matomos tik akiduobės, tamsaus kostiumo 
apykaklė ir atvartai. Streikeris. Galbūt nuvažiavo pas Kroseną. 

Suzana pamatė, kad beveik visų langinių lentos įlūžusios. Na, tuomet 
gerai. Ji prišliauš, pažvelgs pro plyšį ir pamatys - ką galėtų ten pamatyti? 
Tikriausiai nieko, nebent pirmą ilgo namo atnaujinimo proceso stadiją: 
pradėtą baltinimą, naujus apmušalus, instrumentus, kopėčias ir kibirus. Taip 
pat antgamtiška ir romantiška kaip futbolo rungtynės per televizorių. 

Ir vis dėlto: baimė. 

Šis loginių apskaičiavimų proveržis ir nuostabiausios prielaidos Suzanai 
atėjo į galvą netikėtai, pripildydamos burną varinio prieskonio. 

Ir kad už nugaros kažin kas stovi, ji suprato dar prieš nusileidžiant ant 
peties nežinomai rankai. 

Beveik sutemo. 

Benas pakilo nuo sulankstomo medinio krėslo, prisiartino prie lango, pro 
kurį galėjai matyti vidinį laidojimo biuro kiemą, ir nieko ypatingo nepaste- 
bėjo. Buvo be penkiolikos minučių septynios. Vakaro šešėliai smarkiai 
ištįso. Nepaisant vėlyvo rudens, kiemo žolė dar nenugelto, ir Benas pamanė, 
kad rūpestingas graborius pasistengs išsaugoti ją tokią iki pat sniego. 
Gyvybės simbolis, besitęsiantis metams merdint. Pamanė, kad ši mintis yra 
pernelyg slegianti, ir nusisuko nuo lango. 

- Gaila, nėra cigarečių, - tarė. 

- Cigaretės žudo, - neatsisukdamas pamokančiai pareiškė Džimis. Per 
nediduką Morio Grino “Sony"' jis žiūrėjo sekmadieninę vakaro programą 
apie laukinę gamtą. - Tiesą sakant, man irgi gaila. Aš mečiau prieš dešimtį 
metų, kai Vyriausiasis chirurgas ant cigarečių suraitė savo parašą. Jeigu 
nebūčiau metęs, turėčiau ne kokią reputaciją. Bet prabudęs naktinio budėji- 
mo metu visuomet grabinėjuosi pakelio. 

- Juk sakėt, kad metėt. 

- Aš laikau cigaretes dėl tos pačios priežasties, kaip alkoholikas laiko ant 
virtuvinės lentynėlės butelį škotiško viskio. Valios jėga, sūneli. 

Benas pažvelgė į laikrodį: 18:47. Sekmadieniniame Morio Grino laikraš- 
tyje buvo parašyta, kad oficialiai saulė baigia savo kelią 19:02. 

Džimis perteikė reikalą gana atsargiai. Moris Grinas pasirodė esąs 
neaukštas žmogelis, kuris atėjo atidaryti duris baltais marškiniais su prasags- 
tyta apykakle ir atlapota juoda liemene. Klausiamąją veido išraišką pakeitė 
plati pasveikinimo šypsena. 

- Salom, Džimi! - sušuko jis. - Kaip džiugu tave matyti! Kur slapsteisi? 

- Gelbėjau pasaulį nuo įprasto persišaldymo, - su šypsenėle atsakė 
Džimis, kol Moris kratė jo ranką. - Noriu supažindinti tave su labai geru savo 
draugu. Moris Grinas - Benas Mirsas. 

Beno delnas paskendo abiejose Morio Grino rankose. Už akinių juodais 
rėmeliais sublizgo akys. 

- Šalom ir jums taip pat. Visi Džimio draugai... na, ir taip toliau. Užeikit 
abu. Galiu nedelsiant paskambinti Reičel... 

- Prašau, nereikia, - tarė Džimis. - Mudu atėjome paprašyti vienos 
malonės. Gana didelės. 

Grinas pažvelgė į Džimio veidą kiek įdėmiau. 

- Gana didelės malonės, - tyliai ir dygiai pratarė jis. - Kodėl tu taip? Ką 
tu padarei dėl manęs, kad mano sūnus dabar baigia Siaurės vakarų univer- 
sitetą trečiu studentu savo grupėje? Viską, ko tik nori, Džimi. 

Džimis raustelėjo. 

- Bet kuris kitas būtų padaręs tą patį, Mori. 

- Ginčytis su tavimi aš nesirengiu,- pasakė Grinas. - Prašyk. Kas gi judu 
su misteriu Mirsu taip neramina. Patekote į avariją? 

- Ne, nieko panašaus. 

Mons nusivedė juos į mažą virtuvėlę už koplyčios ir, kol jie kalbėjosi, 
išvirė kavos praradusiame išvaizdą sename virdulyje, kuris stovėjo ant 
krosnelės. 

- Norbertas dar nebuvo atvažiavęs misis Glik? - paklausė Džimis. 

- Ne, ir neparodė jokių gyvybės ženklų, - atsakė Moris, ant stalo 
statydamas cukrų ir grietinėlę. - Šis tipas apsireikš čia vienuoliktą nakties ir 
stebėsis, kodėl aš jo neįsileidžiu, - jis atsiduso. - Vargšelė. Tokia tragedija 
vienoje šeimoje. Ir tokios malonios išvaizdos, Džimi. Ją atvežė senas mulkis 
Rirdonas. Ji buvo tavo pacientė? 

- Ne, - atsakė Džimis. - Bet mudu su Benu... mums norėtųsi šį vakarą su 
ja pasėdėti, Mori. Tiesiog ten, apačioje. 

Grinas apmirė nepasiekęs kavinuko. 

- Su ja pasėdėti? Norėjai pasakyti, ją apžiūrėti? 

- Ne, - tvirtai tarė Džimis. - Paprasčiausiai su ja pasėdėti. 

- Tu juokauji? - Grinas įdėmiai į jį įsispitrijo. - Ne. Matau, kad ne. Kam 
tau šitai? 

- Negaliu papasakoti, Mori. 

- O, - jis išpilstė kavą, prisėdo šalia jų už stalo ir siurbtelėjo. - Nelabai 
stipri. Puiku. Ar ji ką nors susigriebė? Ką nors užkrečiama? 

Džimis ir Benas susižvalgė. 

- Siek tiek kitokia prasme nei įprasta, - pagaliau tarė Džimis. 

- Norėtum, kad aš tylėčiau? 

- Taip. 

- Ojei atvyks Norbertas? 

- Su Norbertu aš susitarsiu, - atsakė Džimis. - Pasakysiu jam, kad 
Rirdonas prašė patikrinti, ar ji neužsikrėtusi infekciniu encefalitu. Jis pats į 
tai nesigilins. 

Grinas linktelėjo. 

- Jeigu Norberto nepaklaustum, kelinta valanda, jis nė nežinotų, kad 
reikia pasižiūrėti į laikrodį. 

- Sutarėme, Mori? 

- Zinoma, žinoma. Man atrodė, kad tu pasakei - didelę malonę. 

- Galbūt ji didesnė, negu tu manai. 

- Tuoj baigsiu gerti kavą, nueisiu į namus ir pasižiūrėsiu, kokį košmarą 
pagamino man Reičel sekmadienio vakarienei. Stai raktas. Jei norėsi išeiti, 
Džimi, užrakink. 

Džimis įsikišo raktą kišenėn. 

- Užrakinsiu. Dar kartą ačiū, Mori. 

- Galiu padaryti viską, ko tik paprašysi, tik tu irgi padaryk man vieną 
paslaugą. 

- Suprantama. Kokią? 

- Jeigu ji ką nors pasakys, užrašyk tai būsimoms kartoms, - jis nusijuokė, 
pastebėjo akmenines išraiškas jaunų vyrukų veiduose ir nutilo. 

Buvo be penkių minučių septynios. Benas pajuto, kaip į kūną ėmė sunktis 
įtampa. 

- Liaukis akimis ryti laikrodį, - tarė Džimis. - Nuo to jis nepradės eiti 
greičiau. 

Benas kaltai virptelėjo. 

- Labai abejoju, kad vampyrai - jeigu jie apskritai egzistuoja - pakyla 
pagal kalendorinę saulės laidą, - pridūrė Džimis. - Tuomet dar nebūna 
visiškai sutemę. 

Ir vis dėlto jis atsistojo ir išjungė televizorių, nutraukdamas miškinės 
anties kreksėjimą. 

Kambaryje nusileido tylos skraistė. Jiedu sėdėjo Grino darbo kambaryje, 
o ant stalo iš nerūdijančio plieno, su įtaisytais vamzdeliais ir pedalais 
pakėlimui ir nuleidimui, gulėjo Mardžerės Glik kūnas. Tai Benui priminė 
ligoninės gimdymo skyriaus stalus. 

Kai tik jie atėjo, Džimis atidengė lavoną dengiančią paklodę ir paskubom 
apžiūrėjo kūną. Misis Glik buvo apsirengusi vyno spalvos susagstomu 
chalatu, pintomis basutėmis, ant kairiosios blauzdos - gabalėlis pleistro, ko 
gero, dengiantis skutimosi įrėžimą. Benas stengėsi nežiūrėti, bet kūnas vėl 
ir vėl traukė jo žvilgsnį. 

- Ką galvoji? - paklausė Benas. 

- Nesirengiu nė už nieką laiduoti, kadangi priešaky dar trys valandos, 
kurios viską nusvers į vieną arba kitą pusę. Bet jos būsena įstabiai panaši į 
Maiko Rajersono būseną - jokių lavono dėmių, jokių sustingimo arba jo 
pradžios pėdsakų, - Džimis užtraukė paklodę atgalios ir daugiau nieko 
nepasakė. 

Buvo 19:02. 

Staiga Džimis tarė: 

- Kur tavo kryžius? 

Benas sudrebėjo. 

- Kryžius? Viešpatie, aš jo neturiu! 

- Tu niekuomet nebuvai skautu, - atsiduso Džimis ir pradarė lagaminėlį. 
- O aš visada esu apsiginklavęs. 

Jis išsitraukė dvi menteles, nulupo apsauginį celofaną ir pasinaudodamas 
pleistru sutvirtino jas stačiu kampu. 

- Palaimink jį, - paliepė Benui. 

- Ką? Aš negaliu... nežinau kaip. 

- Tuomet sugalvok, - paliepė Džimis, ir malonus jo veidas netikėtai 
įsitempė. - Juk esi rašytojas, tau derėtų būti metafiziku. Dėl Dievo, paskubėk. 
Manau, kad netrukus kažkas įvyks. Argi tu nejauti? 

Ir Benas pajuto. Lėtose šviesiai violetinėse ūkanose tarytum kaupėsi 
kažin koks nematomas elektrizuojantis sunkumas. Jam perdžiūvo burna, ir 
prieš prabylant teko apsilaižyti lūpas. 

- Vardan Tėvo ir Sūnaus ir Sventosios Dvasios, - pagalvojęs Benas 
pridūrė: - Ir vardan Nekaltosios Mergelės Marijos taip pat. Laiminu šį kryžių 
ir... IF... 

Žodžiai kilo prie lūpų kartu su netikėtu paslaptingu įsitikinimu. 

- Viešpatie - Ganytojau mano, - kalbėjo Benas, ir žodžiai krito į šešėlių 
kupiną kambarį, kaip kristų akmenys į gilų ežerą. - Ne aš įsigeidžiau. Jis 
globoja mane žaliose ganyklose. Jis vedžioja mane prie tyliųjų vandenų. Jis 
prikelia mano sielą. 

Džimio balsas pasigavo progiesmiu: 

- Jis siunčia mane į tiesos kelią vardu Savo. Net eidamas mirties šešėlių 
dykuma, nepabijosiu jokio blogio... 

Pasidarė neįmanoma laisvai alsuoti. Benas pajuto, kaip pašiurpo visas 
kūnas, o trumpi plaukeliai ant sprando atsistojo piestu nelyginant besipešan- 
čio gaidžio. 

- Tavo skeptras ir Tavo kelionės lazda - jie ramina mane. Tu paruošei man 
pietus mano priešų akivaizdoj, patepei mano galvą, mano taurė perpildyta. 
Taip, gailestis ir malonė... 

Mardžerės Glik kūną dengianti paklodė suvirpėjo. Iš po jos išniro ranka. 
Vartaliodamiesi, raitydamiesi pirštai ėmė grabalioti orą. 

- Dieve mano, nejaugi aš tai matau? - sušnabždėjo Džimis. Jis taip 
išblyško, kad strazdanos išryškėjo tarytumei purslai ant lango stiklo. 

- „„telydi kiekvieną mano gyvenimo dieną, - užbaigė Benas. - Džimi, tik 
pažvelk į kryžių. 

Kryžius švietė, švytėjimas vaiduoklišku srovenimu liejosi per ranką. 

Prislopintas, grikšintis kaip sudaužyto molinio puodelio šukės balsas 
lėtai pratarė: "Deni? 

Benas pajuto, kaip prie gomurio prilipo liežuvis. Siluetas po paklode 
atsisėdo. Kambarys skendėjo sutemose, jame judėjo ir šliaužiojo šešėliai. 

- Deni, balandėli, kur gi tu? 

Nuo mirusiosios veido nukritusi paklodė susiglamžė prie kelių. 

Mardžerės Glik veidas prietemoje atrodė miruoliškai išbalęs, apvalus 
kaip mėnulis, su dviejomis akiduobių dėmėmis. Kai pastebėjo Džimį su 
Benu, jos lūpos prasivėrė, išleisdamos baisų apgauto sutvėrimo urzgimą. 
Dantyse blykstelėjo nykstanti praėjusios dienos šviesa. 

Ji permetė kojas per lovos kraštą. Viena basutė nukrito ir liko voliotis ant 
grindų pamiršta. 

- Sėdėk, kur sėdi! - įsakė Džimis. - Nemėgink judėti! 

Atsakymas buvo urzgimas, labai panašus į šuns - niūrus metalinis garsas. 
Misis Glik nučiuožė nuo stalo, susverdėjo ir pasuko jų link. Benas susigrie- 
bė, kad užsižiūrėjo į šias akis-skyles, ir staigiai atitraukė žvilgsnį. Ten, 
viduje, matėsi juodai raudonos galaktikos. Galima buvo išvysti save patį, 
skęstantį ir tuo besimėgaujantį. 

- Nežiūrėk jai į veidą, - įspėjo Džimis. 

Jiedu nesvarstydami traukėsi nuo Mardžerės, leisdami jai ginti save į 
siaurą koridoriuką, vedantį laiptų link. 

- Kryžius, Benai! Pamėgink! 

Benas vos nepamiršo, kad turi kryžių. Dabar jis jį pakėlė, ir tasai tiesiog 
plykstelėjo spinduliuojančia šviesa. Teko prisimerkti. Misis Glik išsigandusi 
sušnypštė ir pakėlė rankas, užsidengdama veidą. Mardžerės bruožai tarytum 
lipo vienas ant kito, jie raitėsi ir sukinėjosi kaip gyvačių kamuolys. Ji 
žingtelėjo atatupsta. 

- Paveikė! - suvapėjo Džimis. 

Benas artinosi prie jos ištiesęs prieš save kryžių. Mardžerė susuko vienos 
rankos pirštus ir mostelėjo. Benas prakišo kryžių po šia ranka ir staigiai 
puolė. Iš misis Glik gerklės išsiveržė veriantis laliojimas. 

Tolesni įvykiai Benui nusidažė miglotais košmaro tonais. Nepaisant 
besiartinančių dar siaubingesnių minučių, Benui paskui ir dieną, ir naktį 
vaidenosi į skrodimo stalą nugara pasisukusi misis Glik, pinta basutė, o prie 
jos - gniutulas numirėlę dengusios paklodės. 

Mardžerė nenoriai traukėsi. Žvilgsnis blaškėsi nuo neapkenčiamo kry- 
žiaus prie vietelės ant Beno kaklo, į dešinę nuo smakro. Iš jos veržėsi 

nežmoniški gomuriniai garsai, bambėjimas ir šnypštimas, o atsitraukime 
buvo tiek nenoro, kad ji ėmė atrodyti kaip gigantiškas nerangus gyvis. Benas 
pamanė: “Jei nelaikyčiau prieš save kryžiaus, ji perrėžtų nagais mano kaklą 
irimtų ryti iš jungo venos srove trykštelėjusį kraują, tarytumei ką tik ištrūkęs 
išdykumos, nuo troškulio mirštantis žmogus. Ji maudytųsi šiame kraujuje". 

Atitrūkęs nuo jo Džimis apėjo misis Glik iš kairės. Ji šito nepastebėjo, 
sutelkusi tamsių, neapykantos ir baimės pripildytų akių žvilgsnį vien tik į 
Beną. 

Džimis apsuko skrodimo stalą, ir kai Mardžerė atatupsta ėmė trauktis, 
konvulsiškai klykdamas, abiejomis rankomis įsikibo jai į kaklą. 

Misis Glik plonai švilpiančiai suspigo ir išsisuko iš gniaužtų. Benas spėjo 
pastebėti: Džimio nagai išlupo iš jos peties skiautę odos, bet 1š žaizdelės 
niekas neišsiveržė - įrėžis priminė belūpę burną. O paskui atsitiko neįtikėti- 
na: Mardžerė švystelėjo Džimį per kambarį. Parvertęs nuo stovo portatyvinį 
Moro Grino televizorių, Džimis įsirėžė į kampą. 

Susirietus:, rankomis kabindamasi į grindis, ji akimirksniu perskuodė per 
kambarį ir puolė jį. 

Per šešėlių painiavą Benas probėgšmais pamatė, kaip Mardžerė jį užgriu- 
vo, ėmė plėšyti marškinių apykaklę, o paskui - jos išsitempusį kaip plėšraus 
žvėries profilį. Prasivėrė nasrai, ir ji įsikibo į jauną gydytoją. Džimis Kodis 
veniančiai suklykė aukštu nevilties kupinu žmogaus riksmu, kuriam nebeli- 
ko jokio išsigelbėjimo. 

Užkliuvęs koja už sudaužyto televizoriaus ant grindų ir vos neparvirtęs, 
Benas puolė prie jos. Girdėjo tankų, į šiaudų šnarėjimą panašų alsavimą, o 
pro jį - šlykštų čepsėjimą ir čiulpsėjimą. 

Jis sugriebė ją už chalato apykaklės ir truktelėjo aukštyn, minutėlei 
užmiršęs kryžių. Mardžerės galva pasisuko į jį gąsdinančiu staigumu. Plačiai 
pramerktos akys liepsnojo, lūpos ir smakras blizgėjo nuo kraujo, kuris 
tamsoje atrodė juodos spalvos. Jo veidą pasiekė neapsakomai dvokiantis 
alsavimas - rūsio smarsas. Benas išvydo nenatūraliai lėtai laižantį dantis 
misis Glik liežuvį. 

Ji truktelėjo jauną vyriškį artyn į savo glėbį, ir tą pat akimirką Benas 
iškėlė kryžių. Užapvalintas mentelės galas, iš kurios buvo padarytas skersi- 
nis, pataikė jai į pasmakrę, o paskui be jokio kūniško pasipriešinimo pajudėjo 
toliau aukštyn. Nuo tvyksnio, plykstelėjusio prieš jo akis ir, sakytum, galvos 
viduje, Benas apako - bet tai buvo ne šviesa. Pakvipo svylančia mėsa. Šįsyk 
jisušuko iš visų jėgų, o riksmas buvo pilnas kančios. Benas greičiau pajuto 
nei pamatė, kaip Mardžerė atšlijo, užkliuvo už televizoriaus, griuvo ant 
žemės, atkišo baltą ranką, kad neišsitiestų paslika, ir su vilkės mitrumu vėl 
pakilo ant kojų. Susiaurėjusios iš skausmo akys kaip ir anksčiau buvo 
kupinos maniakiško alkio. Apatinio žandikaulio oda pajuodavo ir smilko. 
Mardžerė urzgė. 

- Na, eik šen, kale, - sušniokštė Benas. - Na, eik šen. 

Jis vėl iškėlė prieš save kryžių ir įvarė besitraukiančią misis Glik į tolimą 
kairįjį kambario kampą. Kai tik ten atsidūrė, Benas ketino besti kryžių jai į 
kaktą. Bet vos tik Mardžerės nugara palietė susieinančias sienas, pasigirdo 
veriančiai spigus juokas, privertęs Beną suklusti. Juokas priminė brūžavimą 
šakute per porcelianinę lėkštutę. 

- Kai kas ir dabar juokiasi! Ir dabar jūsų darosi vis mažiau! 

Tiesiog Beno akyse jos kūnas ūmai išskydo ir tapo permatomas. Dar 
sekundę atrodė, kad ji vis dar čia, vis dar juokiasi iš jo, bet kitą akimirksnį 
balta gatvės žibinto šviesa apšvietė pliką sieną - beliko trumpalaikis pojūtis 
nervų galūnėse, kurie, regis, pranešė, kad priešininkas nelyginant dūmas 
prasismelkė kiaurai poras sienoje. 

Mardžerė Glik pranyko. 

O Džimis klykė. 

Benas įjungė fHuorescencines lempas palubėje ir pasisuko į draugą, bet 
tasai jau stovėjo ant kojų. Jis laikėsi susiėmęs už kaklo, o pirštai buvo 
žėruojančiai raudoni. 

- Ji man įkando! - staugė Džimis. - Jėzau Kristau, ji man įkando! 

Benas prisiartino prie jo ir pamėgino apkabinti, bet Džimis, klaikiai 
vartaliodamas akis, bičiulį atstūmė. 

- Neliesk manęs. Aš nešvarus. 

- DžŽimi... 

- Paduok mano lagaminėlį, Benai. Jaučiu, kad tai yra ten. Tai yra manyje 
- ir daro savo darbą. Dė! Dievo, paduok man lagaminėlį! 

Benas atnešė kampe stovėjusį lagaminėlį. Ištraukęs jį iš Beno rankų, 
Džimis priėjo prie skrodimo stalo ir užkėlė ant jo savo nešulį. Miruoliškai 
perbalęs veidas blizgėjo nuo prakaito. Iš plėštinės žaizdos ant kaklo 
negailestingai sruvo kraujas. Konvulsiškai, su švilpesiu šnopštuodamas 
plačiai praverta burna, Džimis prisėdo ant stalo, atidarė lagaminėlį ir jame 
pasirausė. 

- Ji man įkando, - sumurmėjo jis į atidarytą lagaminėlį. - Jos burna... O 
Dieve, jos purvini šlykštūs nasrai... 

Džimis išsitraukė flakonėlį antiseptiko, ir nuimtas kamštukas besisuka- 
liodamas nulėkė koklinėmis grindimis. Pasirėmęs ranka, Džimis atsilošė 
atgalios, apvertė buteliuką virš kaklo, ir ant žaizdos, kelnių, stalo liejosi 
dezinfekuojantis skystis, srovelėmis plaudamas kraują. Jis užmerkė akis, 
šūktelėjo kartą, paskui dar vieną. Flakonėlį laikiusi ranka nesudrebėjo. 

- Džimi, kuo galėčiau... 

- Minutėlę, - sumurmėjo Džimis. - Luktelėk. Manau, kad jau geriau. 
Palauk, paprasčiausiai palauk... 

Jis švystelėjo šalin flakonėlį, - šis sudužo į grindis. Gerai matėsi nuo 
krešėjančio kraujo nuplauta žaizda. Benas išvydo dvi žaizdas - du pradūri- 
mus šalia jungo venos, vieną su baisiai sudarkytais kraštais. 

Džimis susirado lagaminėlyje ampulę su švirkštu, nuplėšė nuo adatos 
apsauginę plėvelę ir pradūrė ampulę. Rankos taip virpėjo, kad jam pasisekė 
tik iš antrojo karto. Pripildęs švirkštą, ištiesė jį Benui. 

- Prieš stabligę, - paaiškino jis. - Durk. Stai čia, - jis atstatė ranką, 
pasukdamas ją taip, kad matytųsi pažasties duobė. 

- Džimi, tu atsijungsi. 

- Ne, neatsijungsiu. Durk. 

Benas paėmė švirkštą ir klausiančiai pažvelgė Džimiui į akis. Tas 
linktelėjo. Benas įdūrė adatą. 

Džimio kūnas susispaudė kaip plieninė spyruoklė, ir jis sekundei pavirto 
agonizuojančia statula. Visi syvai nuo staigaus palengvėjimo įsitempė, 
paskui Džimis palengva ėmė atsipalaiduoti. Kūnas, atsakydamas į suleistą 
serumą, sudrebėjo, ir Benas pastebėjo, kad prakaitas ant Džimio veido 
susimaišė su ašaromis. 

- Priglausk prie manęs kryžių, - paprašė Džimis. - Jeigu aš vis dar 
neapsišvarinau nuo jos, man... man kažkas atsitiks. 

- Taip manai? 

- Esu tikras. Kai tują nusivijai, aš pasižiūrėjau į tave ir panorau /ave vytis. 
Atleisk, Viešpatie, panorau! Paskui pažvelgiau į šį kryžių ir... vos nesusivė- 
miau. . 

Benas priglaudė kryžių prie Kodžio kaklo. Nieko neatsitiko. Svytėjimas 
-jeigu kryžius apskritai švytėjo - išnyko. Benas atitraukė kryžių. 

- Gerai, - tarė Džimis. - Manau, daugiau mes nieko negalime padaryti, - 
jis pasirausė lagaminėlyje, rado paketėlį su dviem piliulėmis ir jas sukramtė. 
-Narkotikas, - tarė. - Didis išradimas. Ačiū Dievui, nuėjau į išvietę prieš tai... 
prieš tai, kas įvyko. Atrodo, apsimyžau, bet išvarvėjo kokie šeši lašai. Gali 
aptvarstyti man kaklą? 

Džimis davė jam marlės, pleistro ir chirurgines žirkles. Pasilenkęs uždėti 
tvarstį, Benas pamatė, kad žaizdų pakraščiuose oda pasidarė netikusios 
tirštai raudonos spalvos. Kai Benas atsargiai priglaudė tvarstį prie kaklo, 
Džimis suvirpėjo iš skausmo. Jis tarė: 

- Pora minučių atrodė, kad aš pakvaišiu. Iš tikrųjų, klinikine šio žodžio 
prasme. Jos lūpos ant mano kaklo... įkandimas... - jis nurijo seiles. - Kai ji 
kando, man tai patiko, Benai. Stai kas šlykščiausia. Tiesą sakant, man 
pasistojo. Tiki, ne? Jei būtum jos nenutempęs, aš... aš būčiau leidęs jai... 

- Nusispjauk, - tarė Benas. 

- Turėčiau padaryti dar vieną dalyką, kuris man nepatinka. 

- Kokį? 

- Tuoj. Pasižiūrėk į mane. 

Benas baigė tvarstyti ir šiek tiek atšlijo, kad galėtų pasižiūrėti į Džimį. 

- Ką... 

Ir staiga Džimis jam stipriai smogė. Beno akyse pasipylė žvaigždės, jis 
atsitraukė kelis Žingsnius atatupstas ir sunkiai šleptelėjo ant grindų. Papurtė 
galvą ir pamatė, kad Džimis atsargiai lipa nuo stalo ir artėja prie jo. Jis kaip 
paklaikęs įsikibo kryžiaus, o galvoje šmėstelėjo: štai čia ir yra toji “pabaiga 
pagal O. Henrį", ech tu kvailas mėšle, idiote, kretine... 

- Tau viskas gerai? - paklausė Džimis. - Atleisk, bet kai nežinai, kas 
laukia, yra lengviau. " 

- Viešpatie, kas... 

Džimis prisėdo ant grindų šalia jo. 

- Dabar papasakosiu tau mūsų versiją, - tarė jis. - Versija lėkšta iki 
bjaurumo, bet aš absoliučiai įsitikinęs, kad Moris Grinas ją patvirtins. Tai 
išsaugos man darbą ir apgins mus abu nuo kalėjimo arba beprotnamio... 
Beje, jeigu jau apie tai prakalbome, labiau mane jaudina ne paminėti dalykai, 
o kaip išsaugoti laisvę ir dar sykį susikauti su šiais... šiais padarais - vadink 
juos kaip nori. Supranti? 

- Esmę- taip, - atsiliepė Benas. Jis palietė žandikaulį ir susiraukė. Kairėje 
ant smakro iššoko gumbas. 

- Kol apžiūrinėjau misis Glik, kažkas čia įsiveržė ir mus užpuolė, - 
paaiškino Džimis. - Iš pradžių pokštelėjo tau, paskiau bokso kriaušę padarė 
1š manęs. Besigrumiant kažkas man įkando, kad jį paleisčiau. Štai ir viskas, 
ką mudu prisimename. Viskas. Aišku? 

Benas linktelėjo. 

- Tas niekšas vilkėjo tamsia striuke - galbūt mėlyna, gal juoda - ir tarsi 
pilka, tarsi žalia megzta kepuraite. Daugiau tu nieko nematei. Tvarka? 

- Tu niekuomet negalvojai mesti gydytojo darbą ir pakeisti jį rašytojo 
karjera? 

Džimis nusišypsojo. 

- Kūrybingu darausi tik tokiomis minutėmis, kai neišvengiamai tenka 
ginti savo interesus. Sugebės: prisiminti mūsų istoriją? 

- Be abejo. Man regis, ji ne tokia jau lėkšta, kaip tau atrodo. Galų gale, 
pastaruoju metu tai ne pirmasis dingęs lavonas. 

- Tikiuosi, jie sugebės prie dviejų pridėti du? Betapsknties šerifas kur kas 
nuovokesnis, nei kada nors svajojo tapti Parkinsas Džilespis. Reikėtų 
pasisaugoti. Nesistenk mūsų pasakėlės pagražinti. 

- Manai, valdžia pastebės šių įvykių sąryšį? 

Džimis pakratė galvą. 

- Šansų - nulis. Mums teks tąsytis patiems. Ir prisimink, kad nuo šiol mes 
esame nusikaltėliai. 

Kiek vėliau jis paskambino Moriui Grinui, o po to - apskrities šerifui 
Homerui Makaslinui. 

Į Evos pansioną Benas sugrįžo penkiolika minučių po vidurnakčio. 
Tuščioje pirmojo aukšto virtuvėje išsiviręs puodelį kavos, jis lėtai ją išgėrė, 
iš naujo pergalvodamas vakarykščius įvykius ir atgamindamas juos atmin- 
tyje su kruopštumu žmogaus, ką tik išvengusio kritimo nuo aukštų kopėčių. 

Apskrities šerifas pasirodė esąs aukštas plinkantis vyriškis, kuris kramtė 
tabaką. Judėjo jis neskubėdamas, bet protingos akys atidžiai sekė įvykius. Iš 
kelnių kišenės Makaslinas išsitraukė didelį nušiurusį bloknotą, o iš žalios 
megztos liemenės gelmių iškrapštė seną storą plunksnakotį. Kol du jo 
pagalbininkai barstė patalpą milteliais, ieškodami pirštų atspaudų, ir foto- 
grafavo, jis uždavinėjo Džimiui ir Benui klausimus. Antrajame plane stovėjo 
tylus Mons Grinas, retsykiais dėbčiodamas į Džimį susirūpinusiu žvilgsniu. 

Kodėl jie atsidūrė Grino laidojimo biure? 

Į šį klausimą ėmėsi atsakyti Džimis, išpyškindamas istoriją apie ence- 
falitą.. 

Senasis daktaras Rirdonas apie tai žino? 

Na... ne. Džimis manė, kad geriau pradžioje patyliukais patikrinti, o tik 
vėliau papasakoti apie tai. Savo muožtu seniai žinoma, kad daktaras Rirdonas 
būna... e... pernelyg plepus. 

O kaip dėl encefa... kaip jį ten? Mirusioji iš tiesų užsikrėtusi? 

Ne, beveik tikrai - ne. Džimis baigė apžiūrą prieš tai, kai įsiveržė tas 
niekšas su striuke. Jis (Džimis) nenorėtų - netgi negalėtų - daryti pareiškimų 
apie fikrąsias šios moters mirties priežastis. Bet encefalitas čia tikrai niekuo 
dėtas. 

Ar jie galėtų apibūdinti to tipo išvaizdą? 

Vyrai atsakė, neperžengdami jųdviejų sutartos versijos rėmų. Benas 
pridūrė apie porą rudų darbinių batų - dėl to, kad jiedu su Džimiu ne itin 
primintų susimokėlius. 

Makaslinas uždavė dar keletą klausimų, ir vos tik Benas ėmė jausti, kad 
jie išneš sveiką kailį, šerifas grįžtelėjo į jį ir paklausė: 

- O jūs, Mirsai, ką čia veikiate? Juk jūs - ne gydytojas. 

Ir geraširdiškai mirktelėjo sargiomis akimis. Džimis pravėrė burną 
atsakyti, bet šerifas sulaikė jį vieninteliu rankos mostelėjimu. 

Jeigu Makaslinas nusprendė pamėginti netikėtai Beną išgąsdinti, kad šis 
kaltai perkreiptų veidą arba atliktų kokį nors demaskuojantį gestą, tai jam 
nepavyko. Benas buvo pernelyg emocionaliai išsekęs, kad sureaguotų. Po 
viso to, kas atsitiko, jam neatrodė, kad sugavęs jį meluojant, šenfas galėtų 
suduoti tokį pat triuškinantį smūgį. 

- Ne, ne gydytojas. Rašau romanus. Knygoje, prie kurios dabar dirbu, 
vienas iš svarbių antraeilių personažų - graboriaus sūnus. Tiesiog norėjau 
pažvelgti už kulisų. Todėl įsiprašiau atvykti čia drauge su Džimiu. Jis 

pasakė, kad nenorėtų savo reikalų kelti viešumon, taigi aš nekamantinėjau, 
- Benas pasitrynė smakrą, ant kurio buvo iššokęs nedidelis sukietėjęs 
gumbas. - Užtat gavau daugiau negu siekiau. 

Matyt, Beno atsakymas Makaslino nenudžiugino, bet ir nenuvylė. 

- Kur jau ten. Tai jūs parašėte “Konvėjaus dukterį", ar ne? 

- Taip. 

- Mano Žmona skaitė gabalėlį kažkokiame moterų žurnale. Man regis, 
“Cosmopolitan". Juokėsi iki nukritimo. Perskaičiau ir pats, bet nepajutau 
nieko juokinga, kad kažkokia mergiotė ėmė vartoti narkotikus. 

- Taip, - sutiko Benas, žiūrėdamas Makaslinui į akis. - Aš irgi čia nematau 
nieko juokinga. 

- Sako, naujoji knyga - toji, prie kurios dabar dirbate - apie Valdą? 

- Taip. 

- Štai čia yra Mo Grinas - gal norėtumėt, kad jis ją perskaitytų? - paklausė 
Makaslinas. - Peržiūrėtų, ar teisingai pavaizdavote laidojimo momentus? 

- Apie tai kol kas dar nerašiau, - tarė Benas. - Pirmiau objektą išstudijuoju, 
o tik po to rašau. Sitaip lengviau. 

Makaslinas stebėdamasis pakratė galvą. 

- Žinote ką? Tai, ką jūs man čia papasakojote, panašu į vieną iš knygelių 
apie Fu Mančiu. Kažkoks bernelis įsiveržia, sudoroja du tvirtus vyrukus ir 
nusiplauna su nelaimingos moteriškės kūnu, kuri nežinia nuo ko numirė. 

- Paklausykite, Homerai... - kreipėsi Džimis. 

- Aš tau ne Homeras, - atkirto Makaslinas. - Man tai nepatinka. Man tai 
nepatinka nuo pradžios iki galo. Encefalitas - užkrečiamas dalykas, ar ne? 

- Taip, tai infekcinis susirgimas, - atsargiai atsakė Džimis. 

- Ir tu vis tiek atsitempi su savimi rašytoją? Žinodamas, kad ji gali būti 
užsikrėtusi tokia bjaurastimi? 

Džimis piktai gūžtelėjo pečiais. 

- Serife, aš neklausiu jūsų, kaip profesionalo, nuomonės. Jums papras- 
čiausiai teks prisitaikyti prie manosios. Encefalitas - infekcija su gan ilgu 
imkubaciniu laikotarpiu ir per žmogaus kraują plinta lėtai. Aš nemačiau jokio 
pavojaus - nei man, nei misteriui Mirsui. Ir ar nebūtų geriau, jeigu dabar mus 
paliktumėte ir pamėgintumėte sužinoti, kas gi nusitempė misis Glik kūną - 
Fu Mančiu ar ne. O gal taip smaginatės - tardydamas? 

Iš kažkokių įspūdingo Makaslino krūtinės gelmių išsiveržė gilus atodū- 
sis. Serifas užvertė bloknotą ir įsikišo jį atgal į kišenę. 

- Gerai, Džimi, mes pagarsinsime pranešimą. Abejoju, kad 1š jo būtų 
naudos - nebent tas keistuolis vėl apsireikštų... jeigu jis apskritai egzistuoja, 
- tuo aš asmeniškai labai abejoju. 

Džimis kilstelėjo antakius. 

- Tu man meluoji, - kantriai paaiškino Makaslinas. . Tai suprantu ir aš, Ir 
mano padėjėjai... kas gali Žinoti, galbūt ir senis Mo taip pat. Kiek tu 
primelavai - daug ar mažai - aš nežinau, užtat Žinau šit ką: kadangi judu abu 

laikotės to paties, įrodyti, kad tu meluoji, aš negaliu. Galima būtų uždaryti 
judu daboklėn, bet pagal įstatymą privalau leisti jums po vieną kartą 
paskambinti. Net žaliausias vaikėzas, ką tik baigęs teisės mokyklą, sugebėtų 
ištraukti jus iš už grotų, kadangi mano turimus įkalčius prieš jus geriausiu 
atveju galima įvardyti kaip “įtarimą neaiškia machinacija"'. Ko gero, taviškis 
justas savo diplomą gavo ne vakar, a? 

- Ne, - atsakė Džimis. - Ne vakar. 

- Aš vis tiek jus būčiau uždaręs ir pridirbęs nemalonumų, tačiau man 
atrodo, jog meluojate ne todėl, kad būtumėt nusikaltę prieš įstatymą, - 
Makaslinas nuspaudė šalia skrodimo stalo stovėjusio nerūdijančios skardos 
šiukšlių bakelio pedalą. Dangtis su trenksmu atšoko, ir Makaslinas ruda 
srove iššovė bakelin tabako seiles. Moris Grinas suvirpėjo. - Ar niekas 
nenorėtų pakeisti savo parodymų? - paklausė šerifas, ir sniaukrojanti provin- 
ciali tarsena pranyko. - Tai rimtas reikalas. Valdoje keturios mirtys, ir visi 
keturi kūnai dingo. Aš noriu žinoti, kas dedasi. 

- Viską, ką žinome, jums papasakojome, - ramiai ir tvirtai išpoškino 
Džimis. Jis Žiūrėjo tiesiai į Makasliną. - Jeigu žinotume daugiau, daugiau ir 
papasakotume. 

Makaslinas pasiuntė jam ne mažiau aštrų žvilgsnį. 

- Tu pergąsdintas iki apsišikimo, - pastebėjo jis. - Ir šis rašytojas taip pat. 
Abu. Taip Korėjoje atrodė vaikinai, kuriuos atveždavo iš priešakinių linijų. 

Policininkai spoksojo į juos. Benas su Džimiu nutylėjo. * 

Makaslinas vėl atsiduso. 

- Eikim iš čia. Norėčiau, kad rytoj dešimtą abu atvyktumėt pas mane į 
kontorą duoti parodymų. Jeigu dešimtą jūsų nebus, išsiųsiu patrulinę mašiną. 

- Jums neteks to daryti, - pažadėjo Benas. 

Makaslinas užjaučiamai dėbtelėjo į jį ir pakratė galvą. 

- Jums reiktų rašyti knygas, kuriose būtų daugiau prasmės. Kaip tam 
vaikinui, kuriančiam istorijas apie Trevisą Makdžį. Kad būtų į ką suleisti 
dantis. 

Benas pakilo iš už stalo ir kriauklėje pateliuškavo puodelį. Kiek padelsė, 
norėdamas pasižiūrėti pro langą į nakties tamsą. Kas šiandien po ją klajoja? 
Mardžerė Glik, pagaliau susijungusi su sūnumi? Maikas Rajersonas? Floi- 
das Tibitsas? Karlas Formenas? 

Jis apsisuko ir nuėjo viršun. 

Likusią nakties dalį pramiegojo prie įjungtos stalo lempos, o iš mentelių 
sukonstruotą kryžių, privertusį bėgti misis Glik, paliko ant staliuko po 
dešiniąja ranka. Paskutinis dalykas, apie kurį pamanė Benas prieš užmigda- 
mas, buvo: ar saugi Suzana, ar jai viskas gerai? 

Dvyliktas skyrius 
MARKAS 

Išgirdęs tolimą sausų Žagarų traškėjimą pirmą kartą, Markas užlindo už 
didelės eglės kamieno ir ten sustojo, laukdamas, kas gi pasirodys. Jie dieną 
išeiti negalėjo, bet tai nereiškė, kad jie negali rasti žmonių, kuriems dienos 
šviesą nė motais - pavyzdžiui, už pinigus. Be to, buvo ir kitų būdų. Markas 
mieste matė tą atklydėlį Streikerį - akys kaip saulėje ant akmens besišildan- 
čios varlės, o išvaizda tokia, tarsi jis galėtų šypsodamasis laužti ranką 
mažamečiui. 
pistoletą. Kulkos jiems netiko (išskyrus galbūt sidabrines), bet šūvis į 
Streikerio tarpuakį išmokys tą vyrą padorumo, - galite būti ramūs. 

Berniuko žvilgsnis sekundei slystelėjo grubios cilindro formos daiktu, 
kuris, susuktas į seno rankšluosčio gabalą, stovėjo atremtas į medį. Už 
Marko namo niogsojo malkų rietuvė - rusvų uosinių pliauskų, kurių juodu su 
tėvu pripjovė liepos ir rugpjūčio mėnesiais Makaloho grandininiu pjūklu. 
Markas žinojo: tėvas - pedantas, todėl kiekvienos pliauskos ilgis - trys pėdos 
su galima trijų colių paklaida. Kokio ilgio reikia, tėvas Žinojo taip pat gerai, 
kaip ir tai, jog po rudens ateis žiema, ir sausas uosis degs Židinyje ilgai ir 
ryškiai. 

Henrio Pitrio sūnus nutuokė ir kitką. Jis žinojo, kad uosio mediena - kaip 
tik skirta tokiems Žmonėms... padarams... kaip jis. Siandien ryte, kol tėvas su 
motina buvo išėję pasivaikščioti, berniukas paėmė pliauską ir aptašė skau- 
tišku kirvuku, vieną jos galą paversdamas grubiu smaigu. Nors ir negrabus, 
jis turėjo atlikti savo paskirtį. 

Pastebėjęs šmėstelėjusią spalvotą dėmę, Markas užsiglaudė už medžio, 
viena akele dirsčiodamas iš už šerpetotos šakos. Beveik tuo pat metu jis 
akimirksnį, bet pakankamai aiškiai pamatė, kas kopia į kalvą. Tai buvo 
mergina. Markas pajuto palengvėjimą, sumišusį su nusivylimu: jokių velnio 
pagalbininkų, paprasčiausiai misis Norton dukra. 

Jis vėl įtempė akis. Ji irgi nešėsi mietą! Mergina priartėjo, ir Markas 
patyrė neįveikiamą troškimą pašaipiai nusikvatoti: ji tempė priešsnieginio 
aptvaro kuolelį, šit kaip! Pora mostelėjimų įprastu plaktuku - ir jis perluš 
perpus. 

Mergina turėjo praeiti pro jo medį iš dešinės. Atstumas tarp jų vis mažėjo, 
17 Markas pasislinko už kamieno kairėn, stengdamasis neužminti sausų 

šakelių, kurios traškėdamos jį išduotų. Pagaliau sinchroniškas judėjimas 
pasibaigė. Pasisukusi į Marką nugara, mergina kopė toliau šlaitu aukštyn, į 
miško progumą. Markas su pritarimu atkreipė dėmesį, kad ji sėlina labai 
atsargiai. Geras ženklas - nepaisant kvailo kuolelio iš tvoros, ji aiškiai 
suprato, kur lenda. Ir vis dėlto, jeigu mergina dabar nesustos, tai nelaimės 
neišvengs. Streikeris namie. Markas tūnojo čia nuo pusės pirmos ir matė, 
kaip Streikeris išėjo ant įvažiuojamojo keliuko, apžvelgė gyvenvietę ir 
sugrįžo į namą. Markas stengėsi sugalvoti, ką gi jam daryti toliau, bet staiga 
įsipainiojo Ši mergina ir išmušė jį iš vėžių. 

Galbūt jai viskas baigsis gerai. Mergina sustojo už krūmų priedangos ir 
pasilenkė - Žiūrėjo vien į namą. Markas susimąstė. Mis Norton aiškiai viską 
žinojo. Iš kur - neturėjo reikšmės. Derėjo prieiti ir įspėti, kad Streikeris vis 
darkažkur netoli ir yra pasiruošęs. Patrankos tikriausiai ji neturi - netgi tokios 
mažytės, kokią turi jis. 

Markas mąstė, kaip jai pranešti apie save, kad mergina neimtų klykti, ir 
ūmai suriaumojo Streikerio mašinos variklis. Norton šastelėjo, ir Markas 
išsigando, kad ji neištvers ir puls bėgti, su traškesiu braudamasi per mišką bei 
paskelbdama apie savo buvimą per šimtą mylių. Bet ji, vėl laikydamasi 
žemės, pritūpė - tarsi bijojo, kad toji gali išslysti iš po jos kojų. “Net jeigu ji 
kvailė, baile jos nepavadinsi"', - pritardamas pamanė Markas. 

Streikeris atbuline pavara išvairavo mašiną iš įvažiuojamojo keliuko (iš 
merginos vietos tikriausiai buvo matyti kur kas geriau, patsai Markas 
įžiūrėjo tik juodą “Pakardo" stogą), sekundei stabtelėjo ir nuvažiavo mies- 
telio link. 

Berniukas nusprendė, kad su mis Norton reikėtų sudaryti vieną komandą. 
Vis geriau, negu eiti į šį namą vienam. Jis jau uoste užuodė namą gaubiančią 
žudymo atmosferą. Tai jis pajuto už pusmylės, ir kuo labiau artėjo, tuo ji 
darėsi tirštesnė. 

Jis užbėgo šlaitu, kojomis lengvai liesdamas spyglių kilimą, ir uždėjo 
ranką merginai ant peties. Šios kūnas virptelėjo ir įsitempė. Markas suprato, 
kad ji tuoj pradės klykti, ir tarė: 

- Nerėk. Viskas gerai. Tai aš. 

Ji nesuklykė. Išsiveržė tik siaubo kupinas atodūsis. Į jį grįžtelėjo išblyš- 
kęs veidas. 

- K-kas "aš"? 

Jis prisėdo šalia. 

- Mane vadina Marku Pitriu. Ir tave pažįstu - tu Suzė Norton. Mano tėvas 
pažįstamas su taviškiu. 

- Pitriu?.. Henriu Pitrių? 

- Taip, aš Jo sūnus. 

- Ką tu čia darai? - be perstojo naršė Marką žvilgsniu, tarytum iki šio! 
nesuvokdama, kad jis tikrai čia. 

- Tą patį, ką ir tu. Tik šis kuolelis netinka. Jis per daug... - Markas 
nusprendė pasinaudoti išmoktu, tačiau jo nevartojamu žodžiu, - ...netvirtas. 

Suzana nuleido žvilgsnį į savąjį aptvaro kuolelį ir nuraudo. 

- A, šitas... Na, aš radau jį miške ir... pamaniau, kad kas nors gali už jo 
užkliūti ir pargriūti, todėl paprasčiausiai... 

Jis nekantriai nutraukė jos bereikalingą išsisukinėjimą: 

- Tu atėjai užmušti vampyrą, ar ne? 

- Iš kur ištraukei? Kodėl tau į galvą lenda vampyrai ir panašūs dalykai? 

Markas rimtai atsakė: 

- Praėjusią naktį vampyras mėgino pasiekti mane. Ir, beje, vos nepasiekė. 

- Nesąmonės. Toks didelis berniukas, o išsigalvoji... 

- Tai buvo Denis Glikas. 

Primerkusi: akis, Suzana Žingtelėjo atatupsta, tarytum vietoj atsakymo 
gavusi pasityčiojantį niuksą. Siektelėjusi susirado Marko ranką ir ją suspau- 
dė. Jų žvilgsniai susitiko. 

- Visa tai sugalvojai, Markai? 

- Ne, - atsakė jis ir keliomis paprastomis frazėmis išdėstė savo istoriją. 

- Ir atėjai čia vienas? - paklausė Suzana, kai jis nutilo. - Tu patikėjai ir 
atėjai čia vienas? o 

- Patikėjau? - Markas perliejo ją sumišusiu žvilgsniu. - Zinoma, kad 
patikėjau. Juk aš pats mačiau, argi ne taip? 

Į tai nebuvo ką atsakyti, ir Suzana netikėtai pasigėdijo, kad išsyk 
suabejojo (bet ne, suabejojo - pernelyg švelniai pasakyta) Meto pasakojimu 
ir tuo, jog Benas sąlygiškai jį pripažino esant tikru. 

- O kaip tu čia atsidūrei? 

Ji sumikčiojo ir atsakė: 

- Mieste kai kas įtaria, kad šiame name gyvena žmogus, kuro dar niekas 
nėra regėjęs. Kadjis gali būti... e... - jos liežuvis vis dar neapsivertė ištarti šį 
žodį, bet Markas linktelėjo: aišku. Netgi taip trumpai pakalbėjus, vaikinukas 
padarė nepaprastą įspūdį. Praleisdama viską, ką dar būtų galėjusi pridurti, 
Suzana paprasčiausiai tarė: - Todėl atėjau pasižiūrėti ir išsiaiškinti. 

Markas linktelėjo kuolelio pusėn. 

- O šitą atsinešei, kad galėtum jį užmušti? 

- Nežinau, ar galėsiu. 

- Aš galėsiu, - šaltakraujiškai tarė jis. - Po to, ką mačiau praėjusią naktį 
- galėsiu. Denis kabojo už mano lango kaip milžiniška musė. O jo dantys... 
- berniukas ryžtingai papurtė galvą, nugindamas košmarą, kaip dalykiškas 
žmogus veja šalin bankrutavusį klientą. 

- Tavo tėvai Žino, kad esi čia? - paklausė Suzana, puikiai suprasdama, jog 
šito jie neturėtų žinoti. 

- Ne, - atsainiai pareiškė berniukas. - Sekmadieniais jie traukia į gamtą. 
Rytais eina klausytis paukščių, o dienomis irgi pramogauja. Kartais ke- 

liauju su jais, kartais - ne. Šiandien išsiruošė pasivažinėti vandenyno 
pakrante. 

- Tu tikras vyras, - nustebo Suzana. 

- Ne, - tarstelėjo Markas. Pagyrimas jo nė kiek nesutrikdė. - Bet juo 
atsikratysiu. 

Jis pažvelgė į namą. 

- Tu įsitikinęs... 

- O kaipgi.. Ir tu taip pat. Argi nejauti, koks tai šlamštas? Argi šis namas 
nebaugina tavęs vien tik savo išvaizda? 

- Taip, - pasidavė mergina, galutinai prisipažindama. Berniuko logika 
buvo griežtesnė nei Beno Mirso - su ja nepasiginčysi. - Kaip veiksime? - 
paklausė, iškart atiduodama lyderio vaidmenį Markui. 

- Paprasčiausiai pakilsime prie namo ir į jį įlįsime, - tarė jis. - Surasime 
ji, suvarysim į širdį baslį - raano baslį - ir vėl išeisime. Jis tikriausiai rūsyje. 
Tu pasiėmei prožektorių? 

- Ne. 

- Velnias, ir aš nepasiėmiau, - berniukas be jokio reikalo pakedeno lapus 
sportiniu bateliu apauta koja. - Kryžiaus, ko gero, irgi neatsinešei'? 

- Otir atsinešiau, - atkirto Suzana. Ji ištraukė iš užančio ir parodė Markui 
grandinėlę. Jis linktelėjo, paskui pademonstravo savąjį, po marškiniais. 

- Tikiuosi, sugebėsiu grįžti namo anksčiau už senolius, - rūsčiai pasakė 
jis. - Jį nukniaukiau iš mamos papuošalų skrynelės. Jeigu ji tai pastebės, 
pekla atsivers. - Berniukas apsižvalgė. Kol jie šnekučiavosi, ištįso šešėliai. 
Abu jautė norą atidėlioti, atidėlioti... 

- Kai jį rasime, nežiūrėk į akis, - paliepė Markas. - Kol nesutems, jis negali 
išlįsti iš karsto, bet žvilgsniu prisivilioti vis tiek įstengia. Ar moki mintinai 
ką nors bažnytinio? 

Jiedu patraukė per krūmus, skiriančius mišką nuo nenupjautos Marsteno 
namo Vejos. 

- Na, “Tėve mūsų"... 

- Puiku. Sitai ir aš moku. Kalbėsime choru, kol aš grūsiu baslį. 

Jis pastebėjo kupiną pasidygėjimo, glembantį merginos veidą, suėmė jos 
ranką ir suspaudė. Marko šaltakraujiškumas kėlė sumišimą. 

- Paklausyk, mes privalome. Kad aš prasmegčiau, praėjusią naktį jis 
sudorojo pusę miestelio. Jeigu lauksime ilgiau, visas miestelis pražus. Dabar 
reikalai pajudės. 

- Praėjusią naktį? 

- Aš susapnavau, - kaip ir anksčiau ramiai tarė Markas, tik patamsėjo jo 
akys.- Aš sapnavau, kad jie prieidavo prie namų arba skambindavo telefonu, 
maldaudavo juos įsileisti. Kai kurie suprasdavo - kažin kur sielos gelmėse - 
bet vis tiek juos įsileisdavo. Juk tai lengviau, negu manyti, kad tokie 
dalykėliai gali dėtis iš tikrųjų. 

- Tai tik sapnas, - neramiai atsiliepė Suzana. 


- Kertam, kad šiandien krūva žmonių guli lovose, užsitraukę užuolaidas 
ir užsidarę langines, ir spėlioja - gal jiems gripas, o gal persišaldė. Visame 
kūne jaučia silpnumą, o galvoje viskas painiojasi. Be to, jiems nesinori : 
valgyti; vos pagalvojus apie valgį, ima pykinti. 

- Iš kur visa tai Žinai? 

- Skaitau žurnalus apie monstnus, - atsakė vaikas, - ir, kai pasiseka, nueinu | 
į kiną. Paprastai mamai tenka sakyti, kad einu Žiūrėti Disnėjaus multikus. | 
Tiesa, viskuo tikėti negalima. Kartais prisigalvoja įvairaus šlamšto, kad 
išeitų kuo kruvinesnė istorija. 

Jiedu jau buvo namo pašonėje. Suzana samprotavo: “Tik pamanykite, 
kokia susidarė įtikėjusių komanda! Senas mokytojas, pusiau kuoktelėjęs nuo 
knygų. Rašytojas, kuriam vaikiški košmarai tapo įkyria idėja. Berniukas, 
kuris iš filmų ir pigių siaubo knygelių pernelyg uoliai išstudijavo vampyriz- 
mo kursą. O aš? Ar aš iš tiesų tuo tikiu? Nejaugi paranoja užkrečiama?" 

Ji tikėjo. 

Kaip sakė Markas, šalia namo noras juokauti pradingdavo. Visą mintiji- 
mo procesą ir patį pokalbį užtemdė gilesnis, veriančiai virpantis balsas: 
"pavojus! pavojus!'' - tik ne žodžiais. Suzanos širdis ėmė daužytis, padaž- 
nėjo kvėpavimas, bet dėl kraujagysles siaurinančio adrenalino poveikio, 
kuris streso metu sulaiko kraują giliuose kūno šuliniuose, oda atšalo. Aklinai 
užsivėrė ir apsunko inkstai. Akys tarytum įgavo nepaprastą regą, sugauda- 
mos kiekvieną šoninės namo sienos skiedrelę, kiekvieną dažų žvynelį. Bet 
visų šių mechanizmų paleidimo priežastis buvo ne išoriniai stimulai: čia 
nebuvo nei ginkluotų Žmonių, nei didelių urzgiančių šunų, nei svilėsių 
kvapo. Po ilgo snūdo pabudo baugulys, paslėptas daug giliau nei penki 
Suzanos pojūčiai. Ir atsiginti nuo jo buvo neįmanoma. 

Ji pažvelgė pro plyšį tarp pirmojo aukšto langinių. 

- Dievulėliau, bet juk čia niekas nedaryta, - tarė ji mažne piktai. - Tikras 
šiukšlynas. 

- Leisk pažiūrėti. Pakelk mane. 

Suzana sunėrė pirštus, kad pro sulaužytas lentas Markas galėtų žvilgtelėti 
į apgriuvusią Marsteno namo svetainę. Berniukas pamatė apleistą svetainės 
patalpą su storu dulkių sluoksniu ant grindų (daugelyje vietų pripėduotą), 
atplyšusių apmušalų draiskalais, du ar tris sudedamus krėslus, suraižytą 
stalą. Kampuose nuo lubų karojo voratinklių girliandos. Nespėjo Suzana 
paprieštarauti, kai Markas buku mieto galu kelis sykius trinktelėjo per 
langines prilaikantį kabliuką su kilpa. Abi surūdijusios užrakto dalys nukrito 
žemėn, o langinės girgždėdamos prasiskyrė per pora colių. 

- Ei! - mėgino protestuoti mergina. - Nereikia... 

- O ką tu siūlai? Paskambinti į duris? 

Jis atitraukė dešiniąją langinę ir išmušė vieną iš dulkėtų banguotų stiklų. 
Tasai skambėdamas įkrito vidun. Suzaną apėmė stiprus karštas išgąstis, 
burnoje atsirado vario prieskonis. 

- Dar galima pasprukti, - pasakė ji lyg ir sau pačiai. 

Markas pažvelgė į ją iš viršaus. Berniuko akyse nebuvo paniekos, tik 
sąžiningumas ir tokia pat stipri baimė, kokią jautė ji pati. 

- Jeigu non, gali eiti, - tarė berniukas. 

- Ne, tiek to, - ji pamėgino nuryti gerklėje stovintį gumulą, bet veltui. - 
Nagi, greičiau. Tu daraisi sunkus. 

Markas ištraukė kyšančias išmušto stiklo šukes, perėmė mietą į kitą 
ranką, o laisvąją įkišo į angą ir atšovė langą. Pakėlė aukštyn, langas tyliai 
sudejavo - ir kelias tapo atviras. 

Suzana nuleido Marką, ir abu tylėdami sužiuro į langą. Paskui Suzana 
žingtelėjo pirmyn, stumtelėjo dešiniąją langinę, ir kai ši atsivėrė, užsikabino 
rankomis išsikišusios palangės ir pasiruošė prisitraukti. Joje tūnanti baimė 
buvo tokia didžiulė, kad net kėlė pykinimą, tarsi koks baisus vaisius, kurį 
Suzana nešiojosi savo įsčiose. Pagaliau ji suprato, ką reiškė Metui Berkui 
pakilti laiptais į susitikimą su tąja nežinia, laukusia jo svečių kambaryje. 

Sąmoningai ar nesąmoningai Suzana visuomet baimę pertvarkydavo į 
paprastą palyginimą: baimės = nežinomybė. Ir problema išsispręsdavo 
supaprastinus ją iki elementarių algebros veiksmų, kaip antai: nežinomybė 
= girgždanti lenta (ar dar kas nors), girgždanti lenta = nėra ko baimintis. 
Visus šiuolaikinio pasaulio siaubus galima buvo sudoroti pritaikant tranzi- 
tyvinę lygybės aksiomą. Kai kurios baimės, suprantama, buvo pateisinamos 
(nesėsk už vairo smarkiai sningant, esant blogam matomumui, netiesk 
draugiškos rankos urzgiantiems šunims, neik į parką su nepažįstamais 
vaikinais - kaip ten sakoma sename anekdote? “Pasidulkinsim ar pasivaikš- 
tinėsim?"*),betiki šios dienos Suzana netikėjo, kad esti baimių, nesuvokiamų;, 
apokalipsinių ir mažne paralyžiuojančių. Minėta lygybė sprendimo neturė- 
jo. Pats judėjimo priekin procesas pavirto žygdarbiu. 

Suzana tvirtai prisitraukė, permetė per palangę koją, nušoko ant dulkėtų 
svetainės grindų ir apsidairė. Kambaryje dvokė. Smarvė sunkėsi iš sienų 
beveik matomomis miazmomis. Ji pamėgino sau įteigti, kad dvokia papras- 
čiausiu pelyjančiu tinku arba susikaupusiomis atidrėkusiomis gyvūnų išma- 
tomis, kurie suko lizdus už čionykščių aplaužytų grebėstų - švilpikai, 
žiurkės, gali būti, netgi meškėnas ar du. Bet reikalas buvo kur kas rimtesnis. 
Gyvūnų dvokas nebūna toks tirštas, stiprus ir įsismelkiantis. Sis smarsas 
pnvertė Suzaną pagalvoti apie ašaras, vėmimą, tamsą. 

- Ei, - tyliai pašaukė Markas. Virš palangės suvirpėjo jo rankos. - Truputį 
pagelbėk. 

Ji išlindo pro langą, sugriebė berniuką už pažastų ir traukė aukštyn, kol 
jis persisvėrė per palangę. Paskui Markas įsiropštė vidun. Sportiniais bate- 
liais apautos kojos dusliai dunktelėjo į kilimą, ir kambaryje vėl įsiviešpatavo 
tyla. 

Jiedu pajuto, kad užburti tylos mėgina į ją įsiklausyti. Atrodė, nėra netgi 
tosilpno aukšto spengimo, visuomet skambančio absoliučioje tyloje - garso, 

kuriam aidint tingiai nurimsta nervų galūnės. Tik didelė mirtina tylybė bei 
kraujas, pulsuojantis smilkiniuose. 
Ir vis tiek abu suvokė. Zinoma. Jie buvo ne vieni. 


- Eime, - tarė Markas. - Apsižvalgysim, - jis tvirtai suspaudė tašelį ir 
dvilktelėjo lango link trumpu ilgesingu žvilgsniu. 

Suzana lėtai pasuko į koridonių, berniukas žengė įkandin. Tuoj pat už 
durų stovėjo nedidukas stalelis, o ant jo gulėjo knyga. Markas paėmė ją; 
rankas. 

- Klausyk, - paklausė jis, - tu moki lotyniškai? 

- Truputį. Mokiausi koledže. 

- Ką tar reiškia? - jis parodė jai viršelį. 

Suzana perskaitė balsu, kaktoje įsirėžė raukšlelė. Paskui mergina pakratė 
galvą: 

- Nežinau. 

Markas atvertė knygą kur pakliuvo. Paveikslėlyje apsinuoginęs vyras 
laikė išmėsinėtą vaiko kūnelį virš kažin ko, ko nesimatė. Berniukas grąžino 
knygą vieton, patenkintas, kad ja atsikrato (knygos forma liečiant atrodė 
bauginančiai pažįstama), ir jiedu drauge patraukė koridoriumi į virtuvę. Ten 
šešėliai buvo dar ryškesni. Saulė pakrypo į kitą namo pusę. 

- Jauti kaip smirda? - paklausė Markas. 

- Taip. 

- Čia dvokia dar labiau, tiesa? 

- Aha. 

Markas prisiminė tamsųjį mamos sandėliuką buvusiame jų name. Sykį 
ten sugedo trys bušeliai* pomidorų. Čia tvyrantis tvaikas kaip du vandens 
lašai priminė pūvančių, yrančių daržovių smarsą. 

Suzana sušnabždėjo: 

- Viešpatie, kaip man baisu. 

Marko ranka susirado Suzanos ranką ir tvirtai į ją įsikibo. 

Linoleumas virtuvėje buvo senas, grūdėtas, suplyšęs, o po sena porcelia- 
nine kriaukle - sutrintas iki juodumo. Viduryje virtuvės, ant didelio suraižyto 
stalo stovėjo geltona lėkštė su nebaigtu valgyti žaliu hamburgeriu. Salia 
gulėjo peilis su šakute. 

Durys į rūsį buvo praviros. 

- Stai ten mums ir reikia, - tarė Markas. 

- Ol, - vos girdimai atsiliepė Suzana. 

Vos pravertos durys į rūsį visiškai nepraleido šviesos. Atrodė, alkani 
patamsių liežuviai laižo virtuvę ir laukia, kol ateis naktis ir leis praryti ją visą. 


* Biralų saikas JAV. Vienas bušelis - 35,2 litro. 

Šis ketvirtadalis colio tamsos gąsdino joje paslėptomis neišreiškiamomis 
galimybėmis. Suzana bejėgiškai ir nejudėdama stovėjo šalia Marko. Paskui 
berniukas Žingtelėjo priekin, truktelėjo prasivėrusias duris ir akimirkai 
stabtelėjo, stebeilydamas žemyn. Mergina pamatė, kaip virpa raumuo po jo 
smakru. 

- Man atrodo... - prabilo jis, bet Suzana kažką nugirdo už nugaros ir 
atsigrįžo, ūmai pajusdama, kad jiedu apsikvailino, ir jau pernelyg vėlu ką 
nors pakeisti. Tai buvo Streikeris. Jis šypsojosi. 

Markas atsisuko ir pastebėjęs Streikerį mėgino pranerti jam už nugaros. 
Streikerio kumštis įsirėžė į vaiko smakrą, ir berniukas daugiau nieko 
neprisiminė. 

Markas atsigaivaliojo, kai jį nešė laiptais aukštyn, bet šie laiptai vedė ne 
įrūsį. Nesijautė, kad iš visų pusių tave suptų mūras, ir dvokė ne taip stipriai. 
Markas vos ne vos įstengė pakelti vokus, nors galva kaip ir anksčiau glebiai 
karojo ant kaklo. Artėjo laiptų aikštelė... antrasis aukštas. Markas tai įžiūrėjo 
pakankamai aiškiai. Saulė dar nebuvo nusileidusi. Vadinasi, liko viltis išlikti 
gyvam. 

Jie pasiekė aikštelę, ir staiga berniuką laikiusios rankos išnyko. Jis 
sunkiai dunktelėjo ant grindų, susitrenkdamas galvą. 

- Ar tau nešovė į galvą, kad aš suprantu, kai mane vedžioja už nosies, 
jaunuoli? - paklausė Streikeris. Zvelgiant nuo grindų, jis atrodė dešimties 
pėdų aukščio. Plika galva blizgėjo tirštėjančiose sutemose ir atrodė nerūpes- 
tingai elegantiška. Markas su augančiu siaubu suprato, kad pečius veržia 
virvė. 

Jis čiuptelėjo kišenę, kurioje anksčiau gulėjo raketinis pistoletas. 

Streikeris užvertęs galvą nusikvatojo. 

- Turėjau drąsos pistoletą iš tavęs atimti, jaunuoli. Berniukų nevalia 
prileisti prie ginklų, su kuriais jie nemoka elgtis... Ir lygiai taip pat nevalia 
vedžioti merginų į namus, kur jūsų nekvietė. 

- Ką jūs padarėte su Suzana Norton? 

Streikeris nusišypsojo. 

- Pristačiau ją ten, kur pati troško atsidurti, mano berniuk. Į rūsį. vėliau, 
kai nusileis saulė, ji susitiks su tuo, dėl kurio čia atėjo. Tu ir patsai su juo 
susipažinsi - galbūt šiandien vakare, vėliau, arba rytojaus naktį. Zinoma, jis 
gali atiduoti tave merginai... bet, man regis, norės užsiimti tavimi pats. 
Merginai rasis savi draugai, tarp kurių, berods, esama ir tokių kaip tu - 
mėgėjų lįsti ne į savo reikalus. 

Markas švystelėjo priekin abi kojas, taikydamas Streikeriui į tarpukojį, 
bet tasai baleto šokėjo judesiu pasitraukė į šalį ir tuo pat metu pats spyrė 
Markui, pataikydamas tiksliai į kepenis. 

Prikandęs lūpą, Markas susirietė ant grindų. 

Streikenis šaipėsi: 

- Na, jaunuoli, kojytėmis. 

- Aš... aš negaliu. 

- Tuomet šliaužte, - nepermaldaujamai paliepė Streikeris. Antrasis spyris 
pataikė į didįjį šlaunies raumenį. Labai skaudėjo, bet Markas sukando dantis 
1r pakilo ant kelių, paskui - ant kojų. 

Jie nuėjo koridoriumi prie durų tolimajame jo gale. Aštrus skausmas 
kepenyse atslūgo iki lygaus, maudžiančio. 

- Ką ketinate padaryti? 

- Suvystyti kaip kalakutą pavasarį, jaunuoli. Vėliau, kai mano šeiminin- 
kas su tavimi pabendraus, atgausi laisvę. 

- Kaip ir likusieji? 

Streikeris nusišypsojo. 

Markas stumtelėjo duris, įžengė į kambarį, kuriame nusižudė Hubertas 
Marstenas, ir ūmai jo sąmonei atsitiko kažkas keista. Baimė neišnyko, bet 
tarytum liovėsi veikti Marko mintis kaip stabdys, užkertantis visus palankius 
signalus, tačiau vietoje žodžių galvoje pritrenkiančiai greitai sumirgėjo 
simboliai, primenantys stenografinį raštą. Berniukas pasijuto nelyginant 
lempelė, ūmai gavusi energijos iš nežinomo šaltinio. 

Patsai kambarys pasirodė visiškai proziškas. Po nukarusiais apmušalų 
skivytais matėsi baltas tinkas ir skydinė plokštė. Storą dulkių sluoksnį ant 
grindų (kurį paliko laikas ir atsilupę dažai) kirto tik vienas pėdsakų takelis, 
leidžiantis manyti, kad kažkada kažkas čia buvo užėjęs, apsižvalgė ir vėl 
išėjo. Apstatymą sudarė dvi šūsnys žurnalų, geležinė lova be čiužinio bei 
spyruoklių ir maža skardinė plokštelė su nusitrynusiu užrašu “Currier and 
Ives“, kažkada tarnavusios krosnies sklende. Langą užstojo langinės, bet 
dulkinos šviesos, kuri sunkėsi pro aplūžusias lentas, pakako, kad Markas 
galėtų pamanyti: tikriausiai dar valandą bus šviesu. Kambarį gaubė įsisenė- 
jusio piktavališkumo aura. 

Atidaryti durims, visa tai pamatyti ir nueiti iki kambario vidurio, kur 
Streikeis liepė Markui pasilikti, ko gero, prireikė penkių sekundžių. Per šį 
trumpą laiką berniuko mintys, pašėlusiai lėkdamos trimis kryptimis, rado tris 
įmanomus būdus, kaip išsisukti iš susidariusios padėties. 

Viename variante Markas, kaip kino vesterno herojus, netikėtai skuodė 
per kambarį prie langinėmis uždaryto lango, mėgino prasilaužti kiaurai 
stiklą ir langines, vienu ypu ir skatinamas aklos vilties šoko Žemyn į 
susitikimą su nežinomybe. Viena akimi berniukas mintyse regėjo, kaip su 
trenksmu išvirsta laukan vien tam, kad nudribtų ant suverstų į krūvą 
pasenusių ir surūdijusių žemės ūkio padargų ir paskutiniąsias gyvenimo 
sekundes praleistų tampomas konvulsijų, pasismeigęs ant įkypai užaštrintų 
akėčių virbų kaip vabalas ant smeigtuko. Antrąja - kaip su Žvangesiu 

pramuša stiklą ir atsitrenkia į langinę, kuri sudreba, tačiau nelūžta. Drabužiai 
plyšta, smarkiai supjaustytas kūnas kraujuoja, o Streikens velka jį nuo lango. 

Antrasis variantas: Streikeris jį suriša ir pasišalina. Prieš Marko akis 
iškilo vaizdas: jis guli surištas ant grindų, gęsta dienos gaisai, jis vis 
karštligiškiau (bet visiškai bergždžiai) stengiasi išsilaisvinti ir pagaliau ant 
laiptų girdi tolygius žingsnius to, kuris milijoną kartų blogesnis už Streikerį. 

Trečiajame variante Markas įsivaizdavo, kad imasi triuko, apie kurį 
praėjusią vasarą skaitė knygoje apie Hudinį. Žinomas iliuzionistas Hudinis 
pabėgdavo iš kalėjimo kamerų, grandinėmis apipintų dėžių, bankų seifų, 
garlaivių triumų ir išsinerdavo iš antrankių. Knygoje buvo kalbama, kad 
Hudinis išdarinėjo štai dar ką: kol savanoris iš publikos jį rišdavo, jis 
sulaikydavo kvėpavimą ir sugniaužęs kumščius įtempdavo rankas. Įtempki- 
tešlaunų, dilbio 1 kaklo raumenis - jeigu jie nemaži, atpalaiduojant susidarys 
nedidelis tarpelis. Taigi, viso triuko paslaptis - visiškai atsipalaiduoti ir laukti 
lėto, bet užtikrinto išsilaisvinimo, nepasiduodant panikai. Pamažu jūsų 
kūnas apsipils prakaitu, kuris atstos tepalą ir taip pat pagelbės. Jeigu tikėtum 
knygoje skaitytu aprašymu, tai nesunku padaryti. 

- Pasisuk, - įsakė Streikeris. - Tuojau tave surišiu. Kol rišiu, nejudėk. 
Sujudėsi - išdursiu tau dešiniąją akį štai šituo, - jis kyštelėjo Markui panosėn 
didijį pirštą, tarytum “balsuodamas"' ant plento. - Aišku? 

Markas linktelėjo. Jis giliai įkvėpė, sulaikė alsavimą tr įtempė raumenis. 

Streikeris permetė virvę per siją. 

- Gulkis. 

Markas atsigulė. 

Streikeris stipriai suveržė virve už nugaros sukryžiuotas berniuko rankas. 
Paskui sulenkė kilpą, užmetė Markui ant kaklo ir surišo slankiojančiu 
mazgu. 

- Tu, jaunuoli, pririštas prie tos pačios sijos, ant kurios šioje šalyje 
pasikorė mano Seimininko bičiulis ir sponsorius. Patenkintas? 

Markas kažką sumykė, ir Streikeris nusijuokė. Jis perkišo virvę tarp 
berniuko kojų, žvėrišku truktelėjimu užveržė, ir Markas suvaitojo. Streikeris 
sukikeno kaip pasitenkinimą jaučiąs monstras. 

- Ką, skauda mylimas vieteles? Na, tai neilgam. Tavęs laukia asketo 
gyvenimas, mano berniuk... Ilgas ilgas gyvenimas. 

Jis apsuko virve įtemptas Marko šlaunis, užveržė standžiu mazgu, dar 
sykį apvyniojo kelius, o paskui - kulkšnis. Dabar Markui trūks plyš reikėjo 
pakvėpuoti, bet jis užsispyrusiai laikėsi savo. 

- Drebi, jaunuoli, - pašaipiai tarė Streikeris. - Tu visas pavirtai į ištisus 
tvirtus mazgelius. Baltas kūnas... Bet jis taps dar baltesnis! Ir vis dėlto 
neverta taip bijoti. Seimininkas moka būti geras. Nereikia toli ieškoti 
pavyzdžių - jis labai mylimas čia, tavo gimtajame miestelyje. Tik lengvas 
įdūrimas kaip gydytojo adata - ir pasidarys gera. O vėliau tave išleis, tu nueis: 
aplankyti mamą su tėčiu, taip? Jie užmigs, ir tu juos aplankysi. 

Jis pakilo ir geraširdiškai pažvelgė į Marką. 

- O dabar aš neilgam atsisveikinsiu su tavimi, jaunuoli. Tavo Žavingą 
palydovę įkurdins patogiau. Kai mudu vėl pasimatysime, aš tau patiksiu 
labiau. 

Streikeris pasišalino, užtrenkdamas paskui save duris. Spynoje Žvangte- 
lėjoraktas. Jo žingsniai nuaidėjo laiptais. Tuomet Markas išleido gilų pratisą 
atokvėpį ir atpalaidavo raumenis. 

Jį veržiančios virvės atsipalaidavo - vos vos. 

Markas gulėjo nejudėdamas, mėgindamas susikaupti. Mintys skriejo 
galvoje ankstesniu nenatūraliu, pašėlusiu greičiu. Iš savo vietos berniukas 
regėjo geležinį lovos rėmą kitame nelygių, išsigaubusių grindų pakraštyje, 
o užjo - sieną. Apmušalai šioje jos dalyje atsiklijavo, nuslydo ir gulėjo po 
lovos nugarėle kaip numesta gyvatės oda. Markas sutelkė žvilgsnį į mažą 
sienos plotelį ir negalvodamas apie nieką kitą kruopščiai jį ištyrinėjo. 
Knygoje apie Hudinį buvo sakoma, kad visa esmė slypi susitelkime. Nevalia 
pasiduoti nei baimei, nei menkiausiai panikai. Kūnas turi būti atpalaiduotas 
visiškai, o iki tol, kol pajudinsi bent pirštą, reikia išsilaisvinti protu. Kiekvie- 
nas konkretus Žingsnis turi egzistuoti sąmonėje. 

Slinko minutės. Berniukas Žiūrėjo į sieną. 

Siena buvo balta ir gumbuota kaip senas ekranas kino teatre. Galų gale 
Marko kūnas atsipalaidavo iki galo, ir jis išvydo joje savo projekciją: mažas 
berniukas mėlyna sportine bliuzele ir džinsais gulėjo ant šono su užlaužtomis 
už nugaros rankomis, prispaustais prie juosmens virš užpakalio riešais. 
Kaklą buvo apsivijusi kaklakilpė - mėginant rimčiau išsilaisvinti, slankio- 
jantis mazgas užsitrauks vis labiau, kol uždusins tiek, kad protas pasiners į 
tamsą. 

Markas spitrijo į sieną. 

Figūrėlė, kurią jis ten matė, atsargiai sukrutėjo, nors patsai Markas gulėjo 
visiškai nejudėdamas. Jis įtemptai sekė savojo antrininko judesius. Berniu- 
kas pasiekė tokį koncentracijos lygį, kokio reikia Indijos fakyrams ir jogams, 
gebantiems ištisomis dienomis stebėti savo kojų pirštus arba nosies galiuką, 
pasiekė būseną, kokioje kai kurie mediumai, atsijungę nuo aplinkos, perkė- 
linėja oru stalus arba iš burnos, nosies ir pirštų galiukų išleidžia ilgus 
teleplazmos ūselius. Markas buvo netoli tokios ribos, kad galėtų išgaruoti. 
Jis nebegalvojo nei apie Streikerį, nei apie besitraukiančią dienos šviesą, jis 
daugiau nebematė nei kauburiuotų grindų, nei lovos rėmo, netgi sienos. Prieš 
akis stovėjo tik idealiai atkurta berniuko figūrėlė, atliekanti vos pastebimą 
subtiliai valdomų raumenų šokį. 

Markas žvelgė į sieną. 

Pagaliau jo riešai pradėjo brėžti pusračius, artindamiesi vienas prie kito. 
Tolimajame kiekvieno lanko taške didžiųjų pirštų apačios susiliesdavo. Visi 

kiti apatinėje dilbio dalyje esantys raumenys nejudėjo. Markas neskubėjo. 
Jis spoksojo į sieną. 

Išodos porų ėmė sunktis prakaitas, ir riešai pradėjo judėti laisviau, vietoje 
pusračių brėždami po tris ketvirtadalius apskritimo. Dabar tolimuosiuose 
taškuose lietės: plaštakų kraštai. Jas varžančios kilpos šiek tiek atsileido. 

Berniukas sustojo. 

Po sekundę trukusios pauzės jis ėmėsi traukti rankas iš kilpos, prispaudęs 
didžiuosius pirštus prie delnų, o likusius sudėjęs į žiupsnį. Veidas neturėjo 
jokios išraiškos, - tarytum gipsinio manekeno iš universalinės. 

Praėjo penkios minutės. Dabar rankos prakaitavo nesulaikomai. Ypatin- 
gas susitelkimas iki tam tikro laipsnio leido Markui valdyti simpatinę nervų 
sistemą (dar vienas jogų ir fakyrų triukas), ir pats to nežinodamas berniukas 
įgavo sugebėjimą kontroliuoti nevalingas kūno funkcijas. Prakaito iš porų 
sunkėsi daugiau, nei galėjo išspausti atsargūs judesiai. Rankų plaštakos 
pasidarė slidžios. Nuo krintančių prakaito lašų šviesios grindų dulkės 
patamsėjo. 

Markas, paleidęs į darbą bicepsus ir nugaros raumenis, ėmė judinti rankas 
kaip stūmoklius: aukštyn-žemyn. Kaklakilpė šiek tiek užsiveržė, užtat 
berniukas pajuto, kad viena 1š riešus veržusių kilpų nuslinko žemyn, ant 
dešiniojo delno. Dabar ji laikėsi tik ant nykščio galiuko. Berniuką persmelkė 
jaudulys, ir jis bematant apmirė, lūkuriuodamas, kad susijaudinimas visiškai 
pranyktų. Nusiraminęs vėl ėmėsi darbo. Aukštyn - žemyn. Aukštyn - žemyn. 
Kiekvienąsyk laimėdavo aštuntadalį colio. Ir staiga išsilaisvino dešinioji 
ranka. Markas buvo sukrėstas. 

Nekeisdamas rankos padėties, ėmė ją lankstyti. Įsitikinęs, kad jau pra- 
mankštino, užkišo pirštus už kitą ranką veržiančios kilpos ir truktelėjo. 
Kairioji plaštaka išniro laisvėn. 

Ištrraukęs rankas iš už nugaros, Markas pasirėmė į grindis ir sekundei 
užsimerkė. Dabar buvo svarbiausia negalvoti apie savo sėkmę ir judėti 
pirmyn labai neskubant. 

Pasiremdamas kairiąja ranka, dešiniąja apčiupinėjo iškilimus 1r įlinkius 
mazgo, patikimai laikančio kaklakilpę. Iškart paaiškėjo: norint išsilaisvinti, 
jam teks mažne pasismaugti ir dar padidinti spaudimą į genitalijas, kurtos ir 
Šiaip jau pulsavo pratisu skausmu. 

Giliai įkvėpęs, Markas pradėjo krapštyti mazgą. Virvė užsiveržinėjo vis 
standžiau, spausdama kaklą ir tarpukojį, aštrūs šiurkščių kanapių plaukeliai 
smigo į gerklę kaip mažytės tatuiravimo adatėlės. Jam atrodė, kad mazgas 
nepasiduoda be galo ilgai. Nuo pasiutusio stambių juodų gėlių, kurios be 
garso išsprogo prieš akis, spaudimo ėmė blogiau matyti. Bet Markas vis tiek 
stengėsi neskubėti. Jis tolygiai klibino mazgą ir pagaliau pajuto naują jo 
atsipalaidavimą. Akimirksnį spaudimas į tarpukojį nepakeliamai padidėjo, 

o paskui berniukas konvulsiškai suspurdėjo, permetė kilpą per galvą, ir 
skausmas atslūgo. 

Markas atsisėdo atlošęs galvą, nelygiai alsuodamas, abiem delnais liū- 
liuodamas nukentėjusias genitalijas. Aštrus skausmas išsilygino, vėrė kiau- 
rai ir dusino. Vos tik jis šiek tiek atslūgo, Markas pažvelgė į langinėmis 
uždengtą langą. Pro aplūžusias lentas prasimušanti saulės šviesa išbluko iki 
ochros - saulė netrukus turėjo nusileisti. O durys buvo užrakintos. 

Pertraukęs išlaisvintą kilpą per siją, berniukas ėmėsi kojas veržiančių 
mazgų. Jie buvo tokie tvirti, kad varė į pasiutimą, o susikaupimas pamažu 
pasidavė augančiam nerimui. 

Išlaisvinęs šlaunis, kelius ir (po kovos, kuri pasirodė begalinė) kulkšnis, 
Markas netvirtai atsistojo ant kojų tarp romiai susirangiusios virvės ir 
susverdėjo. Paskui pradėjo trinti šlaunis. 

Iš apačios pasigirdo žingsniai. 

Pūsdamas šnerves, panikuodamas dirstelėjo į viršų. Nuklibinkščiavo iki 
lango ir pamėgino pakelti rėmą. Pasirodė, kad jis prikaltas. Medinės palan- 
gės viduryje kaip stapeliai kyšojo įkypios aprūdijusios vinys po dešimt centų 
už vienetą. 

Kažkas kilo laiptais. 

Nusišluostęs ranka lūpas, Markas baugščiomis akimis ėmė naršyti kam- 
barį. Du ryšuliai žurnalų. Mažytė skardinė lentelė su 1890 metų vasaros 
pikniko vaizdu. Metalinis lovos karkasas. 

Netekęs vilties, berniukas prisiartino prie jo ir kilstelėjo vieną pusę 
aukštyn. Ir tuomet kažkokie tolimi dievai, ko gero, pastebėję, kokią sėkmę 
vaikas atnešė pats sau, padarė ir savąjį kuklų labdaringą įnašą. 

Kai žingsniai leidosi koridoriumi durų linkui, Markas baigė išsukti 
plieninę lovos koją, truktelėjo ir atskyrė ją nuo rėmo. 

Užsimojęs lovos koja, Markas stovėjo už atsidarančių durų kaip medinis 
mdėnas su tomahauku. 

- Jaunuoli, aš atėjau, kad... 

Streikenis pastebėjo tuščias virvių kilpas ir nė neperžengęs slenksčio, 
nustebintas iki sielos gelmių, gerai sekundei priaugo prie grindų. 

Visas veiksmas Markui sulėtėjo kaip futbolo manevro pakartojimas per 
televiziją. Jam pasirodė, kad jis taikėsi į pro durų kraštelį besimatantį 
apvalios plikės ketvirtadalį ne kelias sekundes, o keletą minučių. 

Kojelė, kuria berniukas smogė abiem rankom (ne taip stipriai, negu būtų 
galėjęs, kadangi dalį jėgų paaukojo kitam tikslui), pataikė Streikeriui 
aukščiau smilkinto kaip tik tuo momentu, kai jis pradėjo suktis, norėdamas 
pažvelgti už durų. Išsprogusios akys prisimerkė nuo skausmo. Iš žaizdos 

galvoje smagiai pliūptelėjo kraujas. Streikeris susverdėjo ir atatupstas įžen- 
gė į kambarį. Veidą perkreipė klaiki grimasa. Jis ištiesė rankas, bet Markas 
tinktelėjo dar sykį. Sįsyk plieninis vamzdis pataikė kiek aukščiau 1šsigau- 
busios kaktos, 1r vėl pasruvo kraujai. 

Streikerio akys užvirto aukštyn, ir vyras suglebęs išsitiesė ant grindų. 

Markas, išpūtęs siaubo ir pasišlykštėjimo kupinas akis, apėjo kūną. 
Lovos kojelė susitepė krauju, kuris pasirodė tamsesnis už matytą filmuose. 
Sis vaizdas Markui sukėlė pykinimą, bet Streikeriui berniukas liko absoliu- 
čiai abejingas. 

"Aš jį užmušiauu, - pamanė. Ir tuoj pat: - Gerai. Gerai." 

Streikerio ranka sugniaužė jo kulkšnį. 

Markas konvulsiškai aiktelėjo ir pamėgino ištraukti koją. Ranka laikė 
tvirtai kaip plieniniai spąstai, o patsai Streikeris dėbsojo į jį iš apačios į viršų 
per kraujuojančią kaukę šaltomis šviesiomis akimis; be garso krutėjo lūpos. 
Markas truktelėjo smarkiau, bet bergždžiai. Tyliai dejuodamas, jis ėmė 
daužyti per kibią Streikerio ranką savuoju ginklu. Vieną, du, tris, keturis 
atsigniaužė. Ranka atsigniaužė, ir Markas išsilaisvino staigiu truktelėjimu, 
nuo kurio klupdamas išlėkė už durų, į koridonų. 

Streikeris vėl padėjo ant grindų galvą, bet suluošinta ranka su niūrių 
gyvybingumu pirštais gaudė orą - taip trukčioja letenomis šuo, sapnuojantis, 
jog vejasi katę. 

Lovos kojelė iškrito iš Marko rankų, jo vyriškumas išseko, ir berniukas 
drebėdamas ėmė trauktis atatupstas. Paskui, apimtas panikos, apsisuko ir 
puolė laiptais žemyn, nutirpusiomis kojomis peršokdamas per dvi-tris pako- 
pas, neatitraukdamas delno nuo šerpetoto turėklo. 

Prie laukujų durų vedantis koridonus skendėjo šešėlyje - tamsus ir 
baisus. 

Markas užėjo virtuvėn, baugščiai dairydamasis į rūsio duris. Apsupta 
raudonai-geltonos-purpurinės aureolės leidosi saulė. Už šešiolikos mylių 
nuo Marsteno namo, laidojimo biuro priimamajame Benas Mirsas sekė, kaip 
laikrodžio rodyklės svyruoja tarp 19:01 ir 19:02. Sito Markas nežinojo. Bet 
žinojo, kad artinasi vampyro valanda. Užtrukti reiškė atsidurti su juo akis į 
akį po jau išgyvento susidūrimo, grįžti į rūsį ir pamėginti išvaduoti Suzaną 
reiškė susitaikymą tapti gyvu miruoliu. 

Nepaisant viso šito, Markas prisiartino prie rūsio durų, iš tikrųjų nusilei- 
do per tris pakopas, ir tik paskui jį apgaubė baimė, apipainiojusi berniuką 
mažne fiziniais pančiais ir neleidžianti toliau žengti nė vieno Žingsnio. 
Markas verkė, kūną purtė smarkus, sakytum, maliarijos priepuolio drebulys. 

- Suzana! - veriančiai suklykė. - Bėgam! 

- M-Markai? - Suzanos balsas skambėjo silpnai, mieguistai. - Aš nieko 
nematau. Taip tamsu... 

Netikėtai kažkas driokstelėjo, tartum skardus šautuvo šūvis, paskui 
pasigirdo žemas beširdiškas kvatojimas. 

Suzana suinkštė... Inkštimas virto dejone, o paskui viskas nutilo. 

Marko kojos veržėsi lėkti šalin, bet jis vis dėlto delsė. 

O iš apačios atsklido bičiuliškas, stebinančiai panašus į jo tėvo, balsas: 

- Mano berniuk, nusileisk. Aš didžiuojuosi tavimi. 

Balso valdingumas buvo toks didelis, kad vaikas pajuto atslūgstančią 
baimę ir tarsi švinu prisipildančias kojas. Ir iš tiesų jis jau būtų pradėjęs 
reškoti koja kitos pakopos, bet susigriebė ir suėmė save į rankas. Dėl to 
išnaudojo paskutinius savitvardos likučius. 

- Nusileisk, - šįsyk balsas nuskambėjo arčiau. Už bičiuliškos tėviškos 
intonacijos skambėjo glotnus plieninis įsakymas. 

Markas riktelėjo apačion: 

- Aš Žinau, kaip tave vadinti! Barlou! 

Ir puolė galvotrūkčiais šalin. 

Tuo laiku, kai pasiekė pirmojo aukšto holą, sugrįžo baimė, ir jei laukujės 
durys nebūtų atrakintos, Markas būtų pralaužęs jas kiaurai, palikdamas savo 
kūno kontūrus atkartojančią skylę kaip animaciniame filme. Jis nuskuodė 
įvažiuojamuoju keliuku (beveik kaip prieš daug metų raitė kulnus iš čia 
mažasis Bendžaminas Mirsas), o paskui pasileido tiesiog Brukso kelio 
viduriu. Ir vis dėlto vampyrų karalius galėjo imti vytis netgi dabar, argi ne 
taip? 

Staigiai pasukęs iš kelio, berniukas kaip pakliuvo nėrė į mišką, taškyda- 
mas vandenį perbrido Tegart Strymo upeliūkštį, įpuolė į stambių varnalėšų 
sąžalyną kitame jo krante ir pagaliau atsidūrė vidiniame savo namo kieme. 

Įeidamas pro virtuvės duris, jis dirstelėjo pro svetainės arką, kur motina, 
pasidėjusi ant kelių atverstą telefonų knygą, kalbėjo pakėlusi ragelį. Jos 
veide buvo stambiomis raidėmis įrašytas nerimas. Motina pakėlė akis, 
išvydo Marką, ir nerimą nusinešė aiškiai pastebimo palengvėjimo banga. 

-. grįžo... 

Nelaukdama atsakymo, ji nuleido ragelį ant svirtelių ir priėjo prie sūnaus. 
Susikrimtęs daug labiau, negu Džunė galėjo patikėti, Markas suprato: 
motina verkė. 

- Ach, Markai... Kur gi tu buvai? 

- Grįžo? - iš kabineto šūktelėjo tėvas. Veidas, kurio Markas nematė. 
darėsi vis niūresnis ir pranašavo audrą. 

- Kur tu buvai? - Džunė nustvėrė sūnų už pečių ir papurtė. 

- Vaikščiojau, - neišraiškingai atsakė jis. - Bėgau namo ir pargriuvau. 

Daugiau nebuvo ką pasakyti. Iš esmės vaikystę charakterizuoja ne 
mokėjimas lengvai peržengti ribą, skiriančią svajones nuo realybės, o 
susvetimėjimas - tiktai jis. Nėra žodžių, kuriais galima būtų aprašyti tamsius 
vaikystės vingius ir pliūpsnius. Protingas vaikas tai supranta ir paklūsta 

neišvengiamoms pasekmėms. Vaikas, svarstantis, kiek jam kainuos vienas 
ar kitas dalykas, jau nebe vaikas. 

Markas pridūrė: 

- Pamiršau apie laiką. Tai... 

Ir tuomet jį griebė tėvas. 

Pirmadienis. Priešaušrio sutemos. 

Kažkas braižėsi į langą. 

Markas pabudo akimirksniu, be pereinamo snūduriavimo periodo ar 
mėginimo susiorientuoti. Sapnas ir tikrovė savo beprotybe jau pradėjo 
dvejintis. Už lango tamsoje baltavo Suzanos veidas. 

- Markai... Įsileisk mane. 

Berniukas išlipo iš lovos. Grindys šaldė basas kojas. Markas drebėjo. 

- Pasitrauk, - neraiškiai pratarė jis. Matėsi, kad Suzana dėvėjo ta pačia 
bliuzele ir kelnėmis. “Įdomu, ar jos gimdytojai nerimauja? - pamanė jis. - Ar 
skambino į policiją?"? 

- Tai ne taip jau blogai, Markai, - tikino Suzana. Tamsiose akyse nebuvo 
jokios išraiškos. Ji nusišypsojo, ir blyškiose dantenose blykstelėjo aštrus 
dantų reljefas. - Tai nuostabiai malonu! Įleisk mane, ir aš įrodysiu. Pabučiuo- 
siu tave, Markai. Aš išbučiuosiu tave nuo kojų iki galvos - taip, kaip 
nekuomet nebučiavo motina. 

- Pasitrauk, - pakartojo jis. 

- Anksčiau ar vėliau vienas iš mūsiškių vis tiek tave pasieks, - tarė Suzana. 
-Dabar mūsų gerokai padaugėjo. Jau geriau tebūnu aš, Markai. Aš... aš noriu 
valgyti, - ji pamėgino nusišypsoti, bet šypsena pavirto nuodinga grimasa, 
kuri persmelkė Marką iki kaulų smegenų. 

Jis pakėlė savo kryžių ir prispaudė prie lango stiklo. 

Suzana sušnypštė kaip nuplikyta, paleido lango rėmą ir akimirkai pakibo 
ore, kūnas darėsi miglotas ir neaiškus. Paskui visai pranyko. Bet Markas 
spėjo pastebėti (arba pamanyti, kad mato) jos nuliūdusį ir nelaimingą veidą. 

Naktis nugrimzdo į tylą ir ramybę. 

Dabar mūsų gerokai daugiau. 

Markas pamanė apie tėvus, kurie miegojo apačioje ir patys to nenorėdami 
nzikavo, - ir jį apėmė baimė. Yra tokių, kurie žino, pasakė Suzana, vos jiedu 
susipažino. Zino - arba įtaria. 

Kas gi? 

Suprantama, kad rašytojas. Tasai, su kuriuo ji susitikinėdavo. Jį vadina 
Mirsu. Gyvena Evos pansione. Rašytojai daug ką žino. Aišku, kad jis, kas gi 
dar! Vadinasi, Markas privalo pasiekti Mirsą anksčiau už Suzaną... 

Neprėjęs iki lovos, berniukas sustojo. 

Jeigu Suzana jau ten nepabuvojo. 

Trųliktas skyrius 
TEVAS KALAHENAS 


1 


Tą patį sekmadienio vakarą į ligoninės palatą pas Metą Berką neryžtingai 
užėjo tėvas Kalahenas. Jeigu tikėtume Meto laikrodžiu, buvo be penkiolikos 
minučių septynios. Staliukas prie lovos ir net antklodė skendo knygose, tarp 
kurių pasitaikė pridulkėjusių nuo laiko. Paskambinęs Loreta: Starčer į jos 
viengungišką butą, Metas savo pasiekė: ji ne tik atidarė biblioteką poilsio 
dieną, bet ir pati asmeniškai pristatė knygas. Pasirodžius: trijų knygomis 
apkrautų sanitarų procesijos priešakyje, Loreta Starčer lyg ir supykusi 
netruko pasišalinti, kadangi į klausimus dėl keisto knygų parinkimo Metas 
atsakinėti nesiteikė. o 

Tėvas Kalahenas smalsiai apžiūrinėjo mokyklos mokytoją. Sis atrodė 
išsekęs, tačiau beveik visi parapijiečiai, kuriuos tėvui Kalahenui teko lankyti 
panašiomis aplinkybėmis, atrodė daug labiau išsekę ir sukrėsti. Kalahenas 
buvo pastebėjęs: žmogus, sužinojęs, kad jam vėžys, insultas, širdies priepuo- 
lis arba išklero koks nors svarbus organas, visų pirma dažniausiai patiria 
jausmą, kad jį išdavė. Suvokęs, kad toks artimas (ar iki šio laiko bent jau 
visiškai suprantamas) draugas - savas kūnas - gali pasidaryti tokiu ištižėliu 
ir mesti darbą, pacientas didžiai nustemba. Įkandin seka mintis: draugas, 
kuris taip Žiauriai tave apvylė, nevertas draugystės. Iš čia išvada - nesvarbu, 
ar verta turėti /okį draugą, ar ne. Neįmanoma atsisakyti bendravimo su savo 
kūnu-išdaviku, neįmanoma jį apskųsti arba apsimesti, neva tavęs nėra 
namuose, jeigu jis paskambintų. Paskutinioji tokioje apmąstymų grandinėje 
būdavo pasibaisėtina gulinčiojo ligoninės lovoje mintis: ko gero, Žmogaus 
kūnas jam apskntai nėra draugas, o priešas, pasišventęs nesutaikomam 
aukščiausios jėgos naikinimui, kuri nuo to laiko, kai ją ištiko svarstymų liga, 
naudojosi juo, visokiais būdais užgauliodama. 

Kartą, išgyvendamas malonų alkoholio sukeltą pakilumą, Kalahenas 
sėdo rašyti apie tai monografiją “Katalikų žurnalui". Jis netgi pailiustravo ją 
žiauriu per visą redaktoriaus skilties dydį piešinėliu: pačioje aukščiausioje 
dangoraižio terasoje balansavo smegenys. Pastatą (užrašas: “žmogaus kū- 
nas“) rijo ugnies liežuviai (užrašas: “vėžys" - nors įmanomų variantų buvo 
visas tuzinas). Piešinėlis buvo pavadintas “Per aukštai - nenušoksi''. Kitą 
dieną išgyvendamas padidinto blaivumo priepuolį, tėvas Kalahenas suplėšė 
perspektyvią monografiją į skutelius, o piešinėlį sudegino - nei knygai, nei 
piešinėliui katalikiškose doktrinose vietos nebuvo... nebent pridėtum ma- 
lūnsparnį su užrašu "Kristus" ir po juo kabančiomis virvinėmis kopėčiomis. 

Ir vis dėlto kunigas jautė, kad intuicija jo neapgauna, ir pacientui tokia 
“ligonio patalų“ logika paprastai įvarydavo aštrią depresiją. Požymiai: 
drumzlinos akys, negreiti atsakymai, iš krūtinės gelmių besiveržiantys 
atodūsiai, o kartais - ašaros, išvydus dvasininką, tą juodvarnį, kurio vaidmuo 
mąstančiam sutvėrimui, turinčiam omeny mirtingumo faktą, ypač pranašin- 
gas. 

Metas Berkas visiškai neatrodė prislėgtas. Jis ištiesė ranką, ir ją suspau- 
dęs tėvas Kalahenas pajuto stebėtinai stiprius pirštus. 

- Gerai, kad atėjote, tėve Kalahenai. 

- Buvo malonu ateiti. Geri mokytojai, kaip ir išmintingos Žmonos, 
panašūs į neįkainojamus deimantus. 

- Netgi tokie storžieviai agnostikai kaip jūsų ištikimas tarnas? 

- Ypačtokie, - atsakė Kalahenas, su malonumu grąžindamas įgėlimą. - Aš 
galėjau užtikti jus silpnybės minutėlę. Man sakė, kad agnostikai intensyvio- 
j0j terapijoj - retenybė. 

- Mane netrukus iš čia išveš. 

- Oho, - tarė tėvas Kalahenas. - Bet mes dar išgirsime iš jūsų “Tėve mūsų" 
ir “Sveika, Marija". 

- Tai, - pareiškė Metas, - ne tokios jau tolimos ateities reikalas, kaip jūs 
manote. 

Tėvas Kalahenas atsisėdo ir prisitraukdamas artyn kėdę stuktelėjo koja 
įšalia lovos stovintį stalelį. Jam ant kelių nuslydo lavina į netvarkingą rietuvę 
sukrautų knygų. Dėliodamas jas atgalios, kunigas balsu skaitė jų pavadi- 
nimus. 

-“Drakula".“Drakulos svečias"'.“Beieškant Drakulos". “Auksinė šaka". 
“Tikroji vampyrų istorija“... tikroji? “Vengrų liaudies pasakos". “Tamsos 
pabaisa". “Monstrai realiame pasaulyje“. “Peteris Kiortinas, Diuseldorfo 
pabaisa". Tr... - jis nubraukė nuo paskutiniosios knygos viršelio storą dulkių 
sluoksnį, pastebėdamas vaiduoklišką figūrą, grėsmingai sustingusią virš 
miegančios damos. -**Vampyras Varni, arba Kraujo puota". Viešpatie... toks 
skaitalas reikalingas sveikstantiems širdininkams? 

Metas nusišypsojo. 

- Vargšas senasis “Varni"'. Aš skaičiau jį labai seniai - pranešimui 
universiteto užsiėmimuose... Romantinė literatūra. Nuostabiai šokiravo 
profesorių, kurio fantastikos Žinojimas prasidėjo “Beovulfu"' ir baigėsi 
“Pliauškaliaus laiškais". Už savąjį pranešimą gavau “D" su pliusu ir raštišką 
nurodymą plėsti akiratį. 

- Bet Peterio Kiortino atvejis pakankamai įdomus, - pastebėjo Kalahenas. 
- Dėl tam tikro atstumiančio pobūdžio. 

Jūs žinote jo istoriją? 

- Didesnę jos dalį. Mokydamasis seminarijoje, domėjausi panašiais 
dalykais. Ir teisinausi gan skeptiškai nusiteikusiai vyresnybei, kad negalima 

sėkmingai tarnauti Viešpačiui, vien tik pakilus į žmogiškosios prigimties 
aukštumas ir nepasinėrus į jos gelmes. Tiesą sakant, aš gudravau. Man ne 
mažiau už kitus patikdavo virpėti iš baimės. Jeigu neklystu, Kiortinas, dar 
būdamas visiškai jaunas, pasiuntė į aną pasaulį du savo žaidimų draugus - 
juos paskandino. Jis paprasčiausiai užvaldė nedidelį plaustą, stovėjusį su 
išmestu inkaru viduryje upės ir stumdė nuo jo vaikus tol, kol šie prarado 
paskutiniąsias jėgas ir nugrimzdo po vandeniu. 

- Taip, - patvirtino Metas. - Dar būdamas paaugliu, jis dusyk mėgino 
nužudyti tėvus mergaitės, kuri nenorėjo su juo draugauti. Vėliau jis sudegino 
jų namą. Bet mane domina ne ši dalis j0... ee... karjeros. 

- Aš tai supratau pagal jūsų lektūrą, - Kalahenas atlenkė Žurnalo viršelį, 
ant kurio buvo pavaizduota neįtikėtinai dosniai grožiu gamtos apdovanota 
jaunutė moteris glaudžiai apgulusiu kostiumėliu, kuri gėrė kažkokio jaunuo- 
lio kraują. Sio jaunuolio veide atsispindėjo didelio siaubo ir begalinio 
geismo išraiška. Zurnalas vadinosi (akivaizdu, kad pagal jaunosios moters 
vardą) “Vampirela". Suintriguotas kaip niekuomet gyvenime, Kalahenas 
atidėjo jį į šalį. 

- Kiortinas užpuldinėdavo moteris, - tarė jis. - Daugiau kaip tuziną 
nužudė, o dar daugiau sužalojo plaktuku. Jeigu jos sirgdavo mėnesinėmis, 
Kiortinas gerdavo jų išskyras. 

Metas Berkas vėl linktelėjo: 

- Dar Kiortanas žalojo gyvūnus, bet šitai ne taip plačiai žinoma, - pridūrė. 
- Kaijo įkyri idėja pasiekė savo viršūnę, Diuseldorfo parke jis nusuko galvas 
dviem gulbėm ir gėrė iš jų kaklų trykštantį kraują. 

- Ir visa tai susiję su priežastimi, dėl kurios norėjote mane pamatyti? - 
paklausė Kalahenas. - Misis Korles sakė, kad reikalas svarbus. 

- Taip, iš tiesų. 

- Tuomet kas tai galėtų būti? Jeigu norėjote mane suintriguoti, tai, be 
jokios abejonės, savo pasiekėte. 

Metas ramiai į jį pasižiūrėjo. 

- Geras mano draugas Benas Mirsas šiandien turėjo su jumis susisiekti, 
bet nesusisiekė, jeigu tikėtume jūsų ekonome. 

- Taip, šiandien aš nieko nemačiau nuo antros valandos dienos. 

- Aš patsai jam negalėjau prisiskambinti. Jis išėjo iš ligoninės drauge su 
mano gydytoju Džeimsu Kodžiu - su juo man irgi nepasisekė pasikalbėti. 
Lygiai taip pat, kaip su Suzana Norton, Beno drauguže. Ji šiandien išėjo iš 
namų po pietų, pažadėjusi tėvams iki penktos sugrįžti. Jie jaudinasi. 

Tai išgirdęs, Kalahenas palinko priekin. Jis šiek tiek pažinojo Bilą 
Nortoną, kuris sykį buvo atėjęs vienu reikalu, dėl darbininkų katalikų. 

- Jūs ką nors įtariate? 

- Leiskite užduoti jums vieną klausimą, - tarė Metas. - Priimkite jį labai 
rimtai ir prieš atsakydamas gerai apgalvokite. Ar paskutiniu metu miestelyje 
nepastebėjote nieko neįprasto? 

Pradžioje Kalahenui pasirodė, kad šis žmogus kalba labai atsargiai, 
nenorėdamas jo išgąsdinti tuo, ką turįs omenyje. Dabar kunigas buvo beveik 
įsitikinęs. Išmėtytos kaip pakliuvo knygos žadėjo kažką skandalinga. 

- Vampyrai Zalės Valdoje? - paklausė jis. 

Kalahenas visuomet manė, kad tie iš sergančiųjų, kurie pakankamai daug 
atidavė gyvenimui - dailininkai, muzikantai, koks nors dailidė, kurio mintis 
užvaldęs nebaigtas statyti namas - kai kada gali išvengti gilios depresijos, po 
rimtos ligos ją pakeičia nepavojinga (arba nelabai) psichozė, atsiradusi, ko 
gero, dar prieš ligą. 

Prieš kurį laiką tėvui Kalahenui teko šnekėtis su pagyvenusiu žmogumi, 
vardu Horis - jis buvo paguldytas į Meino medicinos centrą su progresuojan- 
čiu storosios žarnos vėžiu. Nepaisant skausmo, kuris turėjo kelti nemenkas 
kančias, Horis su daugybe aiškių smulkmenų pakalbėjo su Kalahenu apie 
ateivius iš Urano planetos, įsiskverbusius į kiekvieną amerikietiško gyveni- 
mo reiškinį. “Siandien vaikinas, kuris pila jums į baką benziną pas Sonę 
Amoko - tiesiog Džo Blou iš Folmuto, - pasakė kunigui šis aiškiaregis 
kalbantis skeletas. - O rytoj tai uranietis, kuris paprasčiausiai atrodo kaip 
Džo Blou, suprantat... Kadangi uraniečiai minta alfa bangomis: ham, ham, 
ham!“ Horio manymu,jo ligos priežastis - ne vėžys, o lazerinis apšvitinimas. 
Uraniečiai, sunerimę, kad jam žinomos jų machinacijos, nusprendė jį paša- 
linti. Horis priėmė iššūkį ir pasiryžo žūti kovodamas. Kalahenas nesistengė 
Horio perkalbėti, palikdamas šį triūsą linkintiems gero, bet riboto proto 
giminaičiams. Kalahenas iš asmeninio patyrimo žinojo, kad psichozė, kaip 
ir geras gurkšnis “Kati Sark“', gali išeiti tik į naudą. 

Todėl dabar jis tik sudėjo rankas ir ėmė laukti tęsinio. 

Metas tarė: 

- Tiesą sakant, tęsti sunku. Bet jeigu manote, kad dėl ligos man išsivystė 
silpnaprotystė, bus dar sunkiau. 

Kalahenas, pritrenktas, kad dar nespėjo iki galo apmąstyti minties, o 
Metas ją jau išreiškė žodžiais, labai sunkiai išlaikė ramų veidą, nors jeigu pro 
šį ramumą ir būtų prasiskverbęs koks nors jausmas, tai būtų buvęs ne 
nerimas, 0 nuostaba. 

- Anaiptol, man atrodo, kad jūs protaujate itin aiškiai, - tarė jis. 

Metas atsiduso. . 

- Minties aiškumas nenulemia sveikos nuovokos... Sitai jūs puikiai 
žinote, - mokytojas pasislinko ant lovos, perskirdamas ant jos gulinčias 
knygas. - Jeigu egzistuoja Dievas, Jis greičiausiai baudžia mane už pilną 
atsargaus akademizmo gyvenimą - už atsisakymą intelektualiai domėtis bet 
kokia sritimi, neparemta komentarais trimis egzemplioriais. Dabar, antrąsyk 
per vieną dieną, esu priverstas kalbėti klaikiausius dalykus, kurių nėra kuo 
paremti - nė menkiausiu įrodymu. Viskas, ką galiu pasakyti gindamas savo 
sveiką nuovoką, yra tai, jog mano pareiškimus ne itin sunku įrodyti arba 

paneigti ir kad jūs, tikiuosi, laikysite juos pakankamai rimtais bei vertais 
patikrinimo, kol dar ne per vėlu, - Metas nusijuokė. - Ko/ dar ne per vėlu. 
Kaip skamba, a? Lygiai taip ketvirtajame dešimtmetyje mėgdavo rašyti 
pigūs žurnaliūkščiai, tiesa? 

- Gyvenime melodramų - nors samčiu kabink, - pastebėjo Kalahenas, 
pamanęs, kad jeigu iš tiesų taip yra, paskutiniuoju laiku jo daliai teko labai 
daug. 

- Leiskite pakartoti klausimą: ar per praėjusį savaitgalį nepastebėjote 
nieko - nieko - keisto arba neįprasto? 

- Ką nors susijusio su vampyrais, ar... 

- Apskntai. 

Kalahenas susimąstė. 

- Uždarytas sąvartynas, - pagaliau tarė jis. - Tiesa, vartai išlaužti, taigi vis 
tiek į jį įvažiavau, - jis nusišypsojo. - Apskritai man patinka pačiam išsivežti 
šiukšles į sąvartyną. Tai taip praktiška ir kuklu, kad galima visiškai atsiduoti 
pačioms arogantiškiausioms fantazijoms apie varganą, bet laimingą prole- 
tariatą. Ir Dado Rodžerso ten nebebuvo. 

- Ką dar? 

- Na... šiandien rytą į mišias neatėjo Kroketai, o misis Kroket, kiek man 
žinoma, mišių nė karto nepraleido. 

- Dar? 

- Suprantama, vargšelė misis Glik... 

Metas pakilo, pasiremdamas alkūne. 

- Misis Glik? Kas jai atsitiko? 

- Numirė. 

- Nuo ko? 

- Paulinai Dikens, regis, atrodo, kad nuo širdies smūgio, - šiek tiek 
abejodamas atsakė Kalahenas. 

- Ar šiandien Valdoje dar kas nors numirė? - įprastomis aplinkybėmis 
klausimas būtų skambėjęs kvailai. Nors tokiuose mažuose miesteliuose kaip 
Zalės Valda, dauguma gyventojų yra pagyvenę žmonės, mirtys paprastai 
neseka viena paskui kitą. 

- Ne, - lėtai pratarė Kalahenas. - Bet mirtingumas pastaruoju laiku 
padidėjo, tiesa? Maikas Rajersonas... Floidas Tibitsas... Makdugalų ma- 
žylis... 

Metas pavargęs linktelėjo. 

- Keistos mirtys, - pastebėjo jis. - Taip. Bet dar truputį - ir šie nutikimai 
gali pasitarnauti vienas kitam kaip priedanga. Dar kelios naktys, ir bijau... 
bijau... 

- Gal liaukimės kalbėti užuolankomis, - pasiūlė Kalahenas. 

- Gerai. Ar jums neatrodo, kad mirusiųjų jau pernelyg daug? 

Jis ėmė nuo pradžios iki pabaigos, nieko neslėpdamas, pasakoti savo 
istoriją, įpindamas į ją Beno, Suzanos ir Džimio papildymus. Tuo metu, kai 
Metas nutilo, Beno ir Džimio nakties košmaras pasibaigė. O Suzanos Norton 
dar tik prasidėjo. 


Užbaigęs pasakojimą Metas minutėlę patylėjo, paskui tarė: 

- Štai taip. Ar aš beprotis? 

- Jūs iš anksto nusprendėte, kad bet kuriuo atveju jus palaikys tokiu, - 
atsiliepė Kalahenas, - nors misterį Mirsą ir savo gydytoją, regis, įtikinote. Ne, 
aš nemanau, kadjūs beprotis. Galų gale, kam daugiau, jeigu ne man, užsiimti 
antgamtiniais reikalais? Jums leidus, pavartosiu kalambūrą: jie - mano 
kasdieninė duona. 

- Bet... 

- Geriau jums papasakosiu vieną istoriją. Negarantuoju jos tikrumo, bet 
asmeniškai esu įsitikinęs, jog tai tiesa. Kalbėsiu apie savo gerą bičiulį 
Reimoną Bisonė, kuris štai jau keletą metų tarnauja vienoje iš Kornvolo 
parapijų, vadinamajame Tinkouste. Girdėjote apie tokį? 

- Taip, girdėjau. 

- Peš penkerius metus jis man parašė, kad jį pakvietė į nuošalų parapijos 
kampelį giedoti prie merginos, kuri tiesiog "užgeso". Rėjų bematant nuste- 
bino viena keistenybė: merginos karstas buvo pripildytas laukinių rožių. Dar 
absurdiškiau atrodė praverta ir pagaliuku paremta velionės burna, kuri vėliau 
buvo prigrūsta česnakų ir laukinių kmynų. 

- Bet juk tai... 

- Tradicinės priemonės, neleidžiančios prisikelti iš numirusių. Taip. 
Liaudies priemonės. Į Rėjaus klausimą merginos tėvas labai atsainiai atsakė, 
kad dukrą nužudė inkubas. Ar Žinote, kas tai yra? 

- Seksualinis vampyras. 

- Prieš kurį laiką mergina buvo susižadėjusi su jaunuoliu, pavarde 
Benokas, kuris ant kaklo iš šono turėjo didelį raudoną apgamą. Prieš dvi 
savaites iki vestuvių jis, grįždamas iš darbo į namus, pateko po mašina ir 
žuvo. Po dvejų metų mergina susižiedavo su kitu. Likus savaitei iki antrųjų 
užsakų paskelbimo, ji gan netikėtai šias sužadėtuves nutraukė. Tėvams ir 
bičiuliams mergina paaiškino, kad naktį pas ją apsilankė Džonas Benokas, 
su kuriuo ji pasielgė nederamai. Rėjaus žodžiais, naująjį jos išrinktąjį labiau 
nuliūdino tai, kad nuotaka gali netekti dvasinės pusiausvyros, negu galimi 
demono vizitai. Kad ir kaip ten būtų, mergina ėmė nykti, pasimirė ir buvo 
palaidota su visomis senomis bažnytinėmis apeigomis. 

Tačiau parašyti laišką Rėjų privertė kitkas. Pagrindinė priežastis - du 
mėnesiai po laidotuvių įvykęs nutikimas. Vaikštinėdamas ankstų rytą, prie 
tos merginos kapo Rėjus paslapčia pastebėjo jaunuolį - vaikiną su raudonu 
apgamu ant kaklo. Bet ir tuo istorija nesibaigia. Kalėdoms mano draugas 
buvo gavęs iš tėvų “Polaroidą" ir mėgavosi fotografuodamas Kornvolo 
kaimo vaizdus. Vieną kitą turiu savo namuose - jie ganėtinai neblogi. Ta rytą 
aparatas kabojo ant Rėjaus kaklo, taigi jis kelis sykius tą vaikiną nufotogra- 
favo. Kai mano draugas parodė tas nuotraukas kaime, reakcija buvo pritren- 
kianti. Viena moteris nualpo, 0 merginos motina puolė melstis tiesiog 
gatvėje. Bet kai kitą rytą Rėjus atsikėlė, jaunuolio figūros nuotraukoje 
nebebuvo - teliko keli vietinių kapinių vaizdai. 

- Ir jūs tuo tikite? 

- O taip. Įtariu, kad nedaugelis tuo nepatikėtų. Eilinis žmogus nė perpus 
taip netrokšta antgamtiškų apsireiškimų, kaip mėgsta vaizduoti rašytojai 
fantastai. Beveik visi panašiomis temomis besidomintys rašytojai kur kas 
blaiviau Žiūri į dvasias, demonus ir pabaisas negu paprastas Žmogus iš 
gatvės. Laverkraftas buvo ateistas, Edgaras Alenas Po - tarytum ir neišma- 
nėlis transcendentalistas. O Hotornas pasirodė tik įprastai religingas. 

- Jūs stebėtinai gerai išmanote dalyką, - tarė Metas. 

Šventikas gūžtelėjo pečiais. 

- Kaip ir visi berniukai domėjausi okultizmu 1r ekscentriškais atvejais, - 
atsakė jis, - o kai suaugau, potraukis tarnauti Dievui šio susidomėjimo 
nenuslopino, tik dar labiau jį pagilino, - jis garsiai atsiduso. - Bet pastaruoju 
metu ėmiau domėtis gana sunkiais visuotinio blogio prigimties klausimais, 
- 1r su kreiva šypsena Kalahenas pridūrė: - Kiek jis atneša žalos! 

- Tuomet... gal šį tą man išaiškintumėt? Ir neprieštarautumėt, jei papra- 
šyčiau su savimi paimti švęsto vandens bei gabalėlį ostijos? 

- Dabar jūs žengiate į nelengvą teologinę sritį, - labai rimtai įspėjo 
Kalahenas. 

- Kodėl? 

- Aš nesirengtu atsisakyti - bent jau dabar, - tarė Kalahenas. - Ir turėčiau 
pastebėti, kad jeigu jums pasitaikytų jaunesnis dvasininkas, jis, ko gero, 
sutiktų beveik išsyk, pernelyg neabejodamas, - jis kandžiai nusišypsojo. - Į 
išorinius bažnyčios atributus jie žiūri greičiau kaip į simbolinius, neturinčius 
praktinės reikšmės, kaip į kažką giminingą kaukei ar gydomajai šamano 
lazdai. Toks jaunas dvasininkas galėtų palaikyti jus bepročiu, bet jeigu jūsų 
liguistai nuovokai pasidarys lengviau nuo aplinkui šlakstomo švęsto van- 
dens - ką gi, puiku, nuostabu. Aš taip negaliu. Jeigu imčiausi šio tyrimo 
apsirengęs tvarkingu tvido kostiumu, po pažastimi pasikišęs vien Sibilės Lik 
“Jausmingojo egzorcisto" egzempliorių - viskas liktų tik tarp mūsų. Betjeigu 
eisiu su Kristaus kūnu... tuomet būsiu Šventosios Katalikų Bažnyčios 
atstovas, pasirengęs atlikti pačius, mano akimis Žiūrint, dvasingiausius 

savosios žinybos ritualus. Tokiu atveju eičiau kaip Dievo pasiuntinys 
žemėje, - dabar Kalahenas žvelgė į Metąrimtai ir griežtai. - Galbūt esu blogas 
dvasininkas... tokia mintis retsykiais ateina man į galvą... šiek tiek persiso- 
tinęs, šiek tiek ciniškas, o pastaruoju laiku ėmęs išgyventi kankinančią knizę 
- ko? tikėjimo? asmenybės? - bet aš vis dar pakankamai tikiu už mano 
nugaros stovinčios bažnyčios siaubą keliančiomis, mistinėmis jėgomis ir 
negaliu taip lengvai priimti jūsų prašymo. Bažnyčia - ne paprasta idealų 
krūvelė, kaip, regis, yra įsitikinę tie jauni vaikinai. Tai daugiau nei dvasinės 
skautų apeigos. Bažnyčia - Jėga... o Jėgą išstumti ne taip paprasta, - 
žiūrėdamas į Metą, jis rūsčiai susiraukė. - Jūs suprantate? Ypatingai svarbu, 
kad jūs tai suprastumėt. 

- Suprantu. 

- Matot, viską apimanti katalikiškoji blogio koncepcija mūsų šimtmetyje 
pasikeitė iš esmės. Ir žinote, kas šį pasikeitimą nulėmė? 

- Mano nuomone, Froidas. 

- Labai gerai. Katalikų bažnyčia ėmė taikyti naują koncepciją, kuri 
pergalingai įžengė į dvidešimtąjį amžių: su blogiu, kuris pradedamas rašyti 
mažąja “b". Su velniu, kuris pasirodė esąs ne raguota baidyklė su šerpetota 
uodega ir ne po sodą šliaužiojantis žaltys - nors tai yra puikus psichologinis 
įvaizdis. Velnias pagal Froido Evangeliją yra milžiniškas sudėtingas "1d" - 
mūsų bendra pasąmonė. 

- Suprantama, ši koncepcija sukrečia daug stipriau už raudonuodegius 
baubus arba velnius su tokiomis jautriomis nosimis, kad užtenka vidurių 
užkietėjimo kamuojamam bažnyčios tarnui kaip reikiant pirstelėti - ir jų kaip 
nebūta. 

- Be abejo, ji sukrečia daug stipriau. Bet tokia koncepcija yra beasmenė. 
Negailestinga. Jos negalima paliesti. Išvaryti froidiškąjį velnią, lygiai taip 
pat neįmanoma, kaip derėtis su Šeiloku - neįmanoma išplėšti iš kūno gabalo 
mėsos, nepastebėjus nė lašelio kraujo. Katalikų bažnyčią privertė visiškai 
naujai nustatyti jos santykį su blogiu kai kurie šio amžiaus reiškiniai: 
bombonešiai virš Kambodžos, karas Airijoje ir Artimuosiuose Rytuose, 
policininkų Žudynės ir riaušės getuose, milijardai smulkesnių blogybių, 
kasdien paleidžiamų laisvėn į pasaulį tarytum galybė moskitų. Dabar ji meta 
seną odą - gydytojo išvaizdą - idant vėl taptų socialiai aktyviu konglomeratu, 
turinčiu socialinę sąmonę. Į miesto diskoteką einama kur kas aktyviau negu 
išpažinties. Komunija groja antruoju smuiku, gi pirmuoju - judėjimas už 
žmogaus teises ir miestų atnaujinimą. Dar visai neseniai bažnyčia mokėsi 
tvirtai stovėti ant kojų šiuolaikiniame pasaulyje. 

- Kuriame nėra nei raganų, nei inkubų, nei vampyrų, - įsiterpė Metas, - 
tik vaikų mušimas, kraujomaiša ir gamtos niokojimas. 

- Taip. 

Ne be slaptos minties Metas tarė: 

- Ir jūs šito neapkenčiate, ar ne? 

- Taip, - ramiai atsiliepė Kalahenas. - Man bjauru. Katalikų bažnyčia 
tokiu būdu ima skelbti, kad Viešpats nemirė, tik šiek tiek išsikraustė iš proto. 
Tikriausiai tai ir yra mano atsakymas? Ką reikia padaryti? 

Metas paaiškino. 

Kalahenas pagalvojo ir pasakė: 

- Ar suprantate, kad tai prieštarauja viskam, ką neseniai išdėsčiau? 

- Atvirkščiai, man regis, tai galimybė bažnyčią - jūsų bažnyčią - 1š- 
bandyti. 

Kalahenas giliai atsiduso. 

- Gerai, aš sutinku. Su viena sąlyga. 

- Kokia? 

- Visi, kurie susirengę į šią nedidelę ekspediciją, pirmiausiai nueis 
parduotuvėn, kuriai vadovauja Streikeris. Mūsų atstovas misteris Mirsas su 
juo atvirai apie visa tai pakalbės. Kad mes visi galėtume stebėti Streikerio 
reakciją. Ir kad galų gale tasai galėtų nusijuokti mums į akis. 

Metas susiraukė. 

- Tuomet jis pasidarys budresnis. 

Kalahenas pakratė galvą. 

- Tikiuosi, jeigu mes trise - misteris Mirsas, daktaras Kodis ir aš - 
neišduosime savo pasiryžimo, kad ir kas atsitiktų, joks budrumas nepa- 
gelbės. 

- Gerai, - tarė Metas. - Jeigu Benas ir Džimis Kodis nesipriešins, aš 
sutinku. 

- Puiku, - Kalahenas atsiduso. - Ar užsigausite, jeigu prisipažinsiu: 
tikiuosi, kad visa tai - tik jūsų vaizduotės vaisius? Ir tasai Streikeris 1š tiesų 
nusikvatos mums į akis, kadangi turės svarias priežastis taip padaryti. 

- Nė kiek. 

- Tikiuosi, kad taip. Jūs nevisiškai suprantate, kam aš ryžausi. Mane tai 
baugina. 

- Aš irgi bijau, - tyliai pasakė Metas. 

Bet žingsniuodamas atgal į savo Šventojo Andriejaus bažnyčią, Kalahe- 
nas nejautė jokios baimės. Jis buvo pakilios nuotaikos ir jautėsi kaip naujai 
atgimęs. Pirmąsyk po daugelio metų Kalahenas buvo blaivus ir netroško 
pasigerti. Vos grįžęs, pakėlė telefono ragelį ir surinko Evos Miler pansiono 
numerį. 

- Alio? Misis Miler? Gal pakviestumėt misterį Mirsą?.. Nėra. Taip, 
suprantu... Ne, perduoti nieko nereikia. Paskambinsiu rytoj. Taip taip, sudie. 

Kalahenas padėjo ragelį ir prisiartino prie lango. 

Ką, Mirsas geria alų prie kokio nors šunkelio, o galgi viskas, ką papasa- 
kojo senukas mokytojas, - tiesa? 

Jeigu taip... jeigu taip... 

Pasilikti tarp keturių sienų buvo neįmanoma. Kalahenas išėjo į prieangį, 
įkvėpė šviežio drėgno spalio oro ir įsižiūrėjo į šešėliuojančią tamsą. Galbūt 
esmė slypi ne vien Froide. Galbūt daugelio dalykų priežastis - elektros 
energijos atradimas, kuri žudo šešėlius žmogaus sąmonėje daug sėkmingiau 
negu vampyro širdį pradūręs baslys... ir tai susiję su kur kas mažesniais 
nemalonumais. 

Blogis nesustojo: ryškioje bedvasėje automobilių stovėjimo aikštelių 
žibintų, neoninių vamzdelių, šimtavačių lempučių šviesoje jį darė milijardai. 
Skaidmoje kintančios srovės šviesoje generolai planavo strateginius oro 
mūšius, 1r visa tai prarado kontrolę - taip lekia žemyn nuo kalvos iš muilinės 
vaiko pagaminta lenktyninė mašinėlė be stabdžių: “Aš vykdžiau man duotą 
įsakymą ". Taip, tikra tiesa, tikresnės nebūna. Mes visi - kareiviai, vykdantys 
savuosius rašytinius įsakymus - štai 1r viskas. Bet iš kur galų gale ateina 
įsakymai? Nuveskite mane pas savo vadovą. Bet kur yra jo kontora? "Aš 
paprasčiausiai vykdžiau įsakymus. Mane pasirinko.“ Bet kas pasirinko 
pasirinkėjus? 

Virš galvos kažkas supliaukšėjo, 1 Kalahenas, pabaidytas iš savo painių 
apmąstymų, pažvelgė aukštyn. Paukštis? Šikšnosparnis? Jau nuskrido. Nes- 
varbu. 

Jis įsiklausė į miestelio tylą ir išgirdo tik aukštą telefono laidų gaudimą. 

Naktį, kai į jūsų laukus ateina kudzu, jūs miegate kaip užmušti. 

Kas taip parašė? Dikėjus? 

Nė garso. Vienintelė šviesa - fluorescencinis žibintas priešais bažnyčią 
(kurtaip ir nesušoko Fredas Asteras) bei silpnas geltono įspėjančio Žiburėlio 
mirksėjimas Broko gatvės ir Džointnerio aveniu sankryžoje. Net vaiko 
verksmas netrikdė tylos. 

Naktį, kai į jūsų laukus ateina kudzu, jūs miegate kaip... 

Džiūgavimas - nesveikas išdidumo aidas - pranyko. Į pačią širdį kumščiu 
smogė siaubas. Kalahenas šiurpo ne dėl gyvenimo, ne dėl garbės, ne dėl to, 
kad ekonomė gali sužinoti, jog jis girtuokliauja. Toks siaubas nesisapnavo 
jam net kankinančiomis paauglystės dienomis. 

Kalahenas mirtinai persigando dėl savo sielos nemirtingumo. 

Trečia Jalis 


APLEISTA GYVENVIETE 


Girdėjau balsą: begaliniame sapne 
man nuobodu, mažyte, - aleiki pas mane 


Senas rokenrolas 


Vien kruvinai raudonus langus 
Keleivis regi nuo kalvos, 
Vaiduokliai, milžinai nerangūs, 

Ten švaistos ir be paliovos 

Prie durų kiaurymę nejaukią, 

Lyg negandų naujų kviesliai, 

Be šypsnio niauriai plaukia, plaukia, 
Kvatodami dusliai. 


Edgaras Alenas Po. 
“Vaiduoklių pilis"* 


Sakau jums: dabar visas miestas tuščias. 


Bobas Dilanas 


* Vertė A. Churginas, 1978. 


Keturioliktas skyrius 
VALDA (IV) 


L 


Iš "Senojo fermerio kalendoriaus ": 

Sekmadienis, 1975 m. spalio 5 d. Saulė leidžiasi 19:02. Pirmadienį, 1975 
m. spalio 6 d. teka 6:49. Siame Zemės apsisukime, trylika dienų po rudens 
lygiadienio, tamsus paros metas Jeruzalės Valdoje trunka vienuolika valan- 
dų keturiasdešimt septynias minutes. Jaunas mėnulis. Kasdieninis “Senojo 
fermeno" eilėraštukas šįsyk skelbė: “Dienelės trumpyn - derlius artyn". 

Iš Portlendo meteorologijos centro pranešimo: 

Aukščiausia oro temperatūra tamsiu paros metu buvo užregistruota 
19:05 - 17 laipsnių. Žemiausia, aštuoni laipsniai, pažymėta 4:06 ryte. 
Besikeičiantis debesuotumas, be kritulių. Siaurės vakarų vėjas, nuo penkių 
iki dešimties mylių per valandą. 

Iš Kamberlendo apygardos policijos registracijos knygos: 

Nieko. 


Spalio šeštosios rytą niekas nepaskelbė Jeruzalės Valdos mirusia - niekas 
apie tai nežinojo. Miestelis, kaip ir išvakarėse pasirodę kūnai, buvo labai 
panašus į gyvą. 

Ruta Kroket, kuri visą savaitgalį praleido lovoje liguista ir išblyškusi, 
pirmadienio rytą pradingo. Dingimas nebuvo užregistruotas. Rutos motina 
gulėjo rūsyje šalia lentynų su namuose konservuotais stiklainiais, įsisukusi 
į brezento skiautę, o Laris Kroketas, pabudęs išties vėlai, paprasčiausiai 
pamanė, kad dukra išėjo mokyklon. Patsai jis nusprendė į kontorą neiti. Jautė 
silpnumą, išsekimą ir galvos svaigulį. Gal gripas? Buvo sunku Žiūrėti į 
šviesą. Laris pakilo ir užtraukė užuolaidas, suvaitojęs iš skausmo, kai saulės 
šviesa paglostė ranką. Lango stiklas su defektu - ne juokai. Taip saulėtą 
dieną, grįžęs namo, gali pamatyti, kad tavo būstą sparčiai ryja liepsna, o tie 
diegai iš draudimo agentūros prie Vidaus reikalų ministerijos palaikys tai 
sąmoningu padegimu ir nesumokės nė cento. Bet kai Laris pasijuto geriau, 
jau buvo gana vėlu. Į mintį apie puodelį kavos pilvas atsiliepė pykinimo 
priepuoliu. Laris tarsi pro miglą negalėjo suprasti, kur dingo Žmona, bet 
neilgai trukus ši mintis jį paliko. Kroketas grįžo lovon, čiupinėdamas po 
smakru (tikriausiai neatsargiai nusiskuto), užsitraukė iki ausų antklodę ir vėl 
užmigo. 

Lario dukra tuo laiku miegojo balkšvame išmesto šaldytuvo šešėlyje, 
netoliese Dado Rodžerso - naktiniame savo naujosios būties pasaulyje, šalia 
krūvomis suversto šlamšto, kuproto šiukšlininko draugiją laikydama visiš- 
kai malonia. 

Loreta Starčer, miestelio bibliotekininkė, irgi pradingo, nors dėl jos 
atsiskyrėliško senmergės gyvenimo būdo to pastebėti nebuvo kam. Dabarji 
įsikūrė dumsiame priplėkusiame Jeruzalės Valdos viešosios bibliotekos 
trečiajame aukšte. Trečiasis aukštas visuomet buvo užrakintas (vienintelį 
raktą ant grandinėlės po kaklu nenusiimdama nešiojosi pati Loreta). Išimtys 
buvo daromos tik tada, kai kokiam nors ypatingam prašytojui pavykdavo 
įtikinti bibliotekininkę, jog jis - pakankamai ryžtingas, inteligentiškas ir 
dorovingas, kad galėtų būti apdovanotas ypatingu palankumu. 

Dabar ten tūnojo ji pati - visai kitokio pobūdžio pirmasis leidimas, tokia 
pat naujutėlė, kaip pasirodymo pasaulyje momentu. Jos įrišimas, kaip 
sakoma, dar nesuskeldėjo. 

Virdžilo Ratbano dingimas irgi buvo nepastebėtas. Pabudęs devintą 
valandą jų lūšnelėje, Franklinas Bodinas miglotai suvokė, kad Virdžilo 
gultas tuščias, bet dėl to nė kiek nesusirūpino ir ėmė keltis iš lovos, 
ketindamas pasižiūrėti, ar neliko šiek tiek alaus. Ir parvirto atbulas - sukosi 
galva, nelaikė kojos. 

"Viešpatie, - pamanė, vėl panirdamas į miegą. - Kas gi vakar mums 
atsitiko? 

O po lūšna, vėsumoj, ant per dvidešimtį metų kritusių rudens lapų, 
apsuptas aprūdijusių alaus skardinių galaktikos, patenkančių čia per plyšius 
grindyse, laukdamas nakties, gulėjo Virdžilas. Ko gero, pilkame jo smegenų 
molyje kirbėjo vaizdiniai skysčio, labiau deginančio nei pats puikiausias 
škotiškasis tr malšinančio troškulį stipriau už geriausią vyną. 

Eva Miler griebėsi gaminti pusryčius Landūnui Kreigui, bet greitai jį 
pamiršo. Buvo labai užimta - reikėjo reguliuoti nuomininkų eilę prie viryk- 
lės. Gyventojai rijo pusryčius ir klupdami skubėjo pažvelgti eilinei darbo 
savaitei į akis. Paskui Evą pasiglemžė namų tvarkymas ir lėkščių plovimas 
už Groverį Verilą, tebūnie jis prakeiktas, ir už niekam tikusį Mikį Silvesterį 
- abu atkakliai ignoravo virš kriauklės prilipdytą skelbimą “Prašome susip- 
lauti savo indus“', kuris ten kabojo ne pirmi metai. 

Tačiau kai dieną vėl įsivyravo tyla, o pašėlęs pusryčių gaminimo liūnas 
susiliejo su lygia įprastų namų ruošos rūpesčių tėkme, Eva vėl prisiminė 
Landūną. Pirmadieniais Reilroudo gatvėje surinkdavo šiukšles, ir Landūnas 
visuomet išnešdavo didelius žalius paketus su šlamštu prie šaligatvio krašto 
- Rojalui Snou, kuris surinkdavo juos į savo pusiau suirusį sunkvežimį. 
Siandien žali paketai vis dar tebestovėjo ant užpakalinio priebučio laiptelių. 

Eva prisiartino prie Landūno kambario durų ir lengvai pasibeldė. 

- Edai? 

Atsakymo nesulaukė. Kitą dieną, nusprendusi, kad Landūnas nusigėrė, 
ji būtų paprasčiausiai suspaudusi lūpas kiek tvirčiau nei įprasta ir išnešusi 
paketus pati. Bet šįryt Evos sieloje sukirbėjo nerimo kirminas, todėl pasukus: 
durų rankeną įkišo galvą į kambarį. 

- Edai? - negarsiai pašaukė. 

Kambarys buvo tuščias. Pasiduodamos lengvo vėjelio valiai, užuolaidė- 
lės tai išsprūsdavo, tai grįždavo atgalios. Eva ėmė kloti sujauktą lovą - rankos 
mechaniškai darė savo darbą. Kai Eva suko prie kitos pusės, po dešine koja 
kažkas sugirgždėjo. Pasižiūrėjusi žemyn, ant grindų pamatė į smulkias 
šukeles sukultą Landūno veidrodėlį raginiais rėmeliais. Suraukdama antakius, 
ji pakėlė, pavartė rankose. Kažkada šis veidrodėlis priklausė Landūno 
motinai, ir sykį Kreigas atsisakė parduoti jį antikvarui, kuris siūlė už 
veidrodėlį dešimtį dolerių - o juk tai buvo po to, kai Landūnas pradėjo gerti. 

Eva atsinešė iš spintos koridoriuje šluotelę ir sušlavė šukes - jos judesiai 
buvo lėti ir mąslūs. Ji žinojo, kad vakar vakare Landūnas nuėjo miegoti 
blaivus ir nusipirkti alaus dešimtą valandą vakaro neturėjo kur - nebent 
pakeleivinga mašina būtų nuvažiavęs pas Delą arba į Kamberlendą. 

Sudaužyto veidrodėlio šukes supylė į Landūno šiukšlių kibirą - žvilgtelėjusi 
į jį pamatė daugybę savo atvaizdų. Dirstelėjusi į kibirą, jokio tuščio butelio 
neaptiko. Kad ir kaip ten būtų, prisigerti paslapčia - ne Edo Kreigo stilius. 

Tiek to. Parsiras. 

Irvis dėlto besileisdama laiptais, Eva tebejuto nerimą. Neprisipažindama 
pati sau, ji suprato, kad jos jausmai Landūnui kiek gilesni negu draugiški 
santykiai. 

- Mem? 

Suvirpėjusi Eva atitrūko nuo savo minčių ir įsistebeilijo į virtuvėje 
stovintį nepažįstamąjį. Pasirodė, jog tai nedidelis berniukas, apsirengęs 
tvarkingomis velvetinėmis kelnėmis ir švariais mėlynais sportiniais marški- 
nėliais. “Galima pamanyti, jis nuvirto nuo dviračio '. Kažkur Eva jį buvo 
mačiusi, bet tiksliai pasakyti, kas jis toks, negalėjo. Greičiausiai iš kokios 
nors naujos Džointnerio aveniu šeimos. 

- Ar čia gyvena misteris Benas Mirsas? 

Eva jau ketino klausti, kodėl berniukas ne mokykloje, bet nepaklausė. 
Vaiko veidas buvo labai rimtas, netgi rūškanas. Po akimis - mėlyni ratilai. 

- Jis miega. 

- Galima palaukti?.. 

Iš Morio Grino laidotuvių biuro Homeras Makaslinas patraukė tiesiai į 
Broko gatvę, pas Nortonus. Juos pasiekė vienuoliktą. Misis Norton verkė, o 
Bilas Nortonas, nors atrodė ir ramus, vis dėlto be perstojo rūkė, jo veidas 
buvo iškamuotas. 

Makaslinas sutiko išsiuntinėti merginos išvaizdos aprašymą. Taip, vos 
tik ką nors išgirdęs, bematant paskambins. Taip, jis patikrins apskrities 

ligonines, tai įeina į nustatytą tvarką (kaip ir morgai). Širdyje Makaslinas 
manė, kad Suzana galėjo pabėgti po kivirčo - motina prisipažino, kad jos 
susipyko ir kad mergina minėjo ketinanti persikraustyti. 

Bet jis vis tiek apsuko kelis nuošalesnius keliukus, įdėmiai pasukęs ausį 
į traškančią nuo elektros iškrovų raciją, pakabintą po prietaisų skydeliu. 
Keletą minučių po vidurnakčio, kai Makaslinas važiavo Brukso keliu 
miestelio link, prožektorius, kuriuo jis naršė kelkraštį, apšvietė metalo 
blykstelėjimą - pamiškėje stovintį automobilį. Serifas sustojo, pavažiavo 
atbulas ir išlipo. Tolėliau, ant seno apleisto miško kelelio stovėjo kažkokia 
mašina “Ševroletas- Vega", šviesiai ruda, dviejų metų senumo. Makaslinas 
išsitraukė iš užpakalinės kišenės bloknotą, pervertė iki tuščio puslapio už 
Beno ir Džimio apklausos ir nukreipė prožektoriaus spindulį į registracijos 
numerį, kurį jam pasakė misis Norton. Taip, mašina merginos. Situacija 
darėsi kiek rimtesnė. Šerifas uždėjo ant kapoto ranką. Šaltas. Automobilis 
čia stovi jau kuris laikas. 

- Šerife? 

Lengvas nerūpestingas balsas, primenantis varpelių tilindžiavimą. Kodėl 
gi Makaslino delnas slystelėjo pre pistoleto rankenos? 

Jis atsisuko ir pamatė Nortonų merginą, kuri atrodė neįtikėtinai graži. 
Suzana artėjo prie jo ranka rankon su nepažįstamu jaunuoliu; šio tamsūs 
plaukai buvo nemadingai sušukuoti aukštyn. Makaslinas pašvietė jam į 
veidą prožektoriumi, ir susidarė keisčiausias įspūdis: spindulys, neapšvies- 
damas veido, skrodžia kiaurai. O šios porelės kojos minkštoje, purioje 
žemėje nepaliko pėdsakų. Pajutęs išgąstį ir įspėjamąjį impulsą nervų galū- 
nėse, šerifas tvirčiau sugniaužė pistoletą... o paskui atpalaidavo pirštus. Jis 
užgesino prožektorių ir laukė, nieko nedarydamas. 

- Senfe, - pakartojo Suzana. Sį kartą jos balsas nuskambėjo žemesniu, 
glamonėjančiu tonu. 

- Kaip gerai, kad jūs atėjote, - prabilo ir nepažįstamasis. 

Jiedu pripuolė prie Makaslino. 

Dabar patrulinė šerifo mašina stovėjo toli už miesto, provėžomis išraus- 
to, gervuogynais apaugusio Dyp Kat kelio gale. Per tankų kadagių bei 
paparčių sąžalyną neprasimušė nė vienas chromo žybtelėjimas. Patsai Makas- 
linas susirangė bagažinėje. Karts nuo karto pasikartojantys iškvietimai per 
raciją liko be atsako. 

Vėliau, paryčiais, Suzana trumpai apsilankė pas motiną, bet didesnės 
žalos nepadarė - buvo patenkinta kaip dėlė, kuri gerai pasisotino ant lėtai 
judančio plaukiko. Bet ją pakvietė į namus, taigi dabar galėjo įeiti ir išeiti, 
kada panorėjus. Naktis atneš naują alkį... kaip ir kiekviena naktis. 

Sio pirmadienio rytą Carlsas Grifenas pažadino žmoną prasidedant šeštai 
valandai. Įsitermpusiame veide pyktis įrėžė sardoniškas raukšlės. Girdėjosi 
storas nemelžtų karvių mūkimas - pienas sprogdino tešmenis. Nakties įvykį 
Grifenas įvertino trimis žodžiais. 

- Prakeikti vaikigaliai pabėgo. 

Bet jie nepabėgo. Denis Glikas, susiradęs Džeką Gnifeną, jį užpuolė, o 
pastarasis patraukė į savo brolio Helo kambarį, ir galų gale visam laikui 
nutraukė jo vargus dėl mokyklos, knygų ir nenuolaidžių tėvų. Dabar broliai 
vienas prie kito tysojo ant aukštutinės šieno šalinės, pačiame didelės kupetos 
viduryje - plaukai prisivėlė pelų, o tamsiuose sausuose šnervių tuneliukuose 
šokinėjo saldžios Žiedadulkių dulkelės. Kartkartėmis per berniukų veidus 
prabėgdavo atsitiktinė pelė. 

Stai ant žemės pasklido šviesa, ir visos blogio išperos sumigo. Rudens 
diena žadėjo būti puiki, ryški, gaivinanti, kupina saulės švytėjimo. Miestelis 
(nežinodamas, kad yra žuvęs) beveik visas patraukė į darbą, nė neįtardamas 
apie naktinį triūsą. Jeigu tikėtume “Senuoju fermeriu“, pirmadienį saulė 
turėjo nusileisti lygiai septintą vakaro. | 

Dienos trumpėjo, vis labiau artėjo Visų Sventųjų diena, o po jos - žiema. 

Kai be penkiolikos minučių devintą Benas nusileido žemyn, Eva Miler 
prie kriauklės tarė: 

- Jūsų laukia priebutyje. 

Jis linktelėjo ir su šlepetėmis išėjo pro užpakalinį išėjimą, tikėdamasis 
pamatyti arba Suzaną, arba šerifą Makasliną. Bet lankytojas pasirodė esąs 
mažas paprastas berniukas. Jis sėdėjo ant viršutinio priebučio laiptelio ir 
žvelgė į miestelį, kuris lėtai budo - kaip ir kiekvieno pirmadienio rytą. 

- Sveikas, - pašaukė Benas, 1r berniukas staigiai atsisuko. 

Vienas į kitą jiedu Žiūrėjo neilgai, bet Benui pasirodė, kad šitas akimirks- 
nis keistu būdu ištįso, ir jaunąjį vyriškį užplūdo nerealaus vyksmo pojūtis. 
Išoriškai berniukas priminė Benui jį patį, bet svarbiausias dalykas buvo ne 
vien šis panašumas. Atrodė, Beno pečius užgulė kažkokia našta, tarytum jis 
nesuprantamu būdu būtų pajutęs: jų gyvenimai susikryžiavo ne dėl paprasto 
atsitiktinumo. Umai Benas prisiminė tą dieną, kai parke sutiko Suzaną, ir 
pirmąjį jų susipažinimo pokalbį, kuris atrodė keistai sunkus ir kupinas 
užuominų apie būsimuosius įvykius. Ko gero, kažką panašaus jautė ir 
berniukas - jo akys šiek tiek išsiplėtė, o ranka susirado priebučio turėklą, 
tarytum norėdama įgyti atramą. 

- Jūs - misteris Mirsas, - berniukas nė neklausė. 

- Taip. Bijau, kad esi pranašesnis už mane. 

- Vadinuosi Marku Pitriu, - tarė berniukas. - Turiu jums blogų naujienų. 

"Kad mane skradžiai, bet taip ir yra", - pamanė Benas ir pasistengė 
susikaupti mintyse prieš jo laukiančią nežinomybę, bet išgirdęs vis tiek 
nustebo ir buvo sukrėstas iki sielos gelmių. 

- Suzana Norton - viena iš /ų, - pareiškė berniukas. - Barlou sučiupo ją 
savo name. Bet aš užmušiau Streikerį. Bent jau man taip atrodo. 

Benas pamėgino kažką sakyti, bet nesugebėjo. Užspaudė gerklę. 

Berniukas linktelėjo, be pastangų perimdamas iniciatyvą. 

- Galbūt galima pavažiuoti jūsų mašina ir pasišnekėti'? Nenoriu, kad kas 
nors mane čia pastebėtų. Pirma, aš praleidinėju pamokas, o antra, jau ir taip 
susibariau su gimdytojais. 

Benas kažką atsakė - jis ir pats nežinojo, ką. Kai įvyko avarija, ir Miranda 
Žuvo, 0 jis pakilo nuo grindinio sukrėstas, bet nesusižalojęs (neskaitant 
nedidelio įbrėžimo išorinėje kairiosios plaštakos pusėje; nedera jo pamiršti 
- Purpurine Sirdimi apdovanodavo ir už menkesnius sužeidimus), gatvės 
šviestuvo ir furgono Žibintų šviesoje, mesdamas dvigubą šešėlį, prie jo 
prisiartino sunkvežimio vairuotojas - stambus plinkantis vyriškis. Iš baltų 
marškinių kišenėlės kyšojo parkeris, ant kurio galima buvo perskaityti 
“Franko transagen“', o likusioji dalis slypėjo kišenėje, bet Benas įžvalgiai 
atspėjo, kad kitos raidės buvo “tūra" (elementarmu, mano mielas Vatsonai, 
elementaru). Sunkvežimio vairuotojas kažką Benui pasakė (jis jau pamiršo, 
ką), o paskui atsargiai paėmė už rankos, stengdamasis nuvesti šalin. Benas 
išvydo, kad prie didelių užpakalinių furgono ratų guli Mirandos batelis be 
kulniuko, krestelėjo vairuotojo ranką ir pasuko jo linku:, o vairuotojas žengė 
du žingsnius jam įkandin ir tarė: “Tavo vietoje aš to nedaryčiau, vaikine ". 
Benas pakėlė į jį akis, bet nepajėgė kalbėti - juk šiaip susižalojęs nebuvo, tik 
per kairiąją plaštaką driekėsi nedidelis įbrėžimas. Jis norėjo įkalbėti vairuo- 
tojui, kad prieš penkias minutes nieko neatsitiko, norėjo paaiškinti, kad 
kažkokiame paraleliniame pasaulyje jiedu su Miranda, neprivažiavę iki šios 
vietos per vieną namą, ties kampu pasuko kairėn ir nuvažiavo į kažkokią 
visiškai kitokią ateitį. Pradėjo rinktis minia - Žmonės ėjo iš vyno parduotuvės 
viename kampe ir nedidelio pieno baro kitame. Tuomet Benas ir pajuto tą 
įspūdį, kurį išgyveno dabar: tą sudėtingą 1r baisų sąmonės santykį su 
fiziologinėmis sistemomis, nuo kurio prasideda pripažinimas ir suvokimas 
fakto, labai panašaus į išprievartavimą. Pilvas tarytum grimzta bedugnėn. 
Medėja lūpos. Gomurys apsitraukia plona putų plėvele. Ausyse spengia. 
Atrodo, kad genitalijų oda susitraukia ir pašiurpsta. Išgyveni tokį sąmonės 
posūkį, tarsi ji gręžtų veidą nuo nepakeliamai ryškios šviesos. Benas 
nusikratė vairuotojo-geranorio rankų ir priėjo prie batelio. Pakėlė jį. Pasuki- 
nėjo. Įkišo vidun ranką - įklotas dar saugojo Mirandos pėdos šilumą. Su 
bateliu rankose Benas žengė dar pora žingsnių priekin ir pamatė, kad iš po 
priekinių sunkvežimio ratų kyšo žmonos kojos, glaudžiai aptemptos gelto- 
nais džinsais - namuose Miranda juos užsitempdavo taip nerūpestingai 
juokdamasi... Buvo neįmanoma patikėti, kad tokias kelnės užsitraukusi 
mergina - nebegyva, bet Benas jau suvokė esamą padėtį - pilvu, lūpomis, 
kiaušinėliais. Jis garsiai suvaitojo, ir tuo momentu kažkoks reporteris nuto- 
tografavo jį Meiblės dievinamam laikraštėliui: viena koja apauta, kita be 
batelio, žmonės spokso į basą Mirandos pėdą taip, tarytum gyvenime nebūtų 
nieko panašaus matę. Benas atsitraukė per kelis žingsnius, susilenkė ir... 

- Tuoj imsiu vemti. 

- Nieko baisaus. 

Benas nusverdėjo už savo “Sitroeno"' ir persilenkė perpus, laikydamasis 
už durelių rankenos. Jis prisimerkė, jausdamas, kaip užplūsta tamsos banga. 
Tamsoje šmėstelėjo Suzanos veidas, besišypsantis Benui, nuostabios gilios 
akys... Jis vėl pakėlė vokus. Jam šovė į galvą, kad vaikinukas galbūt meluoja 
arba ką nors supainiojo, arba visai kuoktelėjo. Ir vis dėlto ši mintis Benui 
vilties nesuteikė. Berniukas tokio įspūdžio nekėlė. Benas grįžtelėjo ir paž- 
velgė vaikinukui į veidą, bet jame perskaitė vien nerimą - nieko daugiau. 

- Lipk, - paragino Benas. 

Berniukas įsėdo mašinon, ir jiedu išvažiavo iš aikštelės. Eva Miler, 
suraukusi kaktą, pro virtuvės langą stebėjo, kaip jie pajuda iš vietos. Vyko 
kažkas bjauraus. Sis pojūtis ją pripildė panašiai, kaip vyro mirties dieną buvo 
pripildžiusi miglota nerami baimė. Pakilo ir surinko Loretos Starčer numerį. 
Telefonas skambėjo,skambėjo,betniekas nepriėjo,1r Evapadėjorage)į. Kur 
galėjobūti Loreta? Tikrai ne bibliotekoje. Pirmadieniais biblioteka uždaryta. 

Eva sėdėjo, mąsliai ir liūdnai stebeilydama į telefoną, ir negalėjo atsik- 
ratyti pojūčio, kad netrukus atsitiks kažkas siaubinga - gali būti, jog toks pat 
košmaras, kaip penkiasdešimt pirmųjų metų gaisras. 

Pagaliau ji vėl pakėlė ragelį ir paskambino Meible1 Verts, kuri plyšte 
plyšo nuo paskutiniųjų miestelio apkalbų ir visuomet buvo pasirengusi 
išgirsti dar ką nors. Tokio savaitgalio miestelis neregėjo jau daugelį metų. 

Benas važiavo, kur akys mato, o Markas tuo metu dėstė savąją istoriją. 
Pasakojo jis gerai, pradėdamas ana naktimi, kai už jo lango pasirodė Denis 
Glikas, 1r baigdamas šiandien ryte apsireiškusia vizituotoja. 

- Tu įsitikinęs, kad tai buvo Suzana? - paklausė Benas. 

Markas Pitris linktelėjo. 

Benas "išėmė" staigų U raidės pavidalo posūkį ir padidinęs greitį nulėkė 
Džointnerio aveniu atgal. 

- Kur mes važiuojame? Į... 

- Ne. Kol kas ne. 


- Palauk. Sustokim. 

Benas pristabdė, ir jiedu išlipo iš mašinos. Ką tik jiedu lėtai važiavo į 
centrą išilgai Marstenhilo papėdės Brukso keliu - tuo pačiu keliu, kuriame 
Makaslinas pastebėjo Suzanos“ Vegą". Ir abu pastebėjo saulėjeblykstelėjusį 


metalą. Tylėdami patraukė apleistu keliūkščiu. Tarp gilių dulkinų vėžių, 
kuriuos paliko ratai, augo aukšta žolė. Kažkur čirškė paukštis. 

Netrukus užtiko mašiną. 

Benas sulėtino žingsnį, paskui sustojo. Jį vėl ėmė pykinti. Rankos 
pasruvo šaltu prakaitu. 

- Eik, pažiūrėk, - tarė jis. 

Markas prisiartino prie automobilio ir pasilenkė prie langelio iš vairuotjo 
pusės. 

- Rakteliai čia, - šūktelėjo. 

Benas nužingsniavo mašinos link. Beeinant už kažko užkliuvo koja. Jis 
dirstelėjo po kojomis ir pamatė dulkėse gulintį 38 kalibro pistoletą, pakėlė 
jį ir pavartė rankose. Sis labai priminė policininkų ginklą. 

- Kieno pistoletas? - paklausė Markas, kuris artėjo prie jo, laikydamas 
rankoje Suzanos mašinos raktelius. 

- Nežinau, - Benas dėl viso pikto patikrino saugiklį, paskui įsikišo ginklą 
kišenėn. 

Markas ištiesė raktelius, Benas juos paėmė ir nuėjo prie “Vegos", 
Jjausdamasis taip, tarytum viskas būtų vykę sapne. Rankos virpėjo, įkišti 
reikiamą raktelį į bagažinės spynelę pasisekė tik iš antrojo karto. Pasukęs ir 
prisivertęs apie nieką negalvoti, pakėlė dangtį. 

Abu drauge žvilgtelėjo vidun. Atsarginis ratas, domkratas - ir viskas. 
Benas triukšmingai iškvėpė. 

- Dabar? - paklausė Markas. 

Benas atsakė ne išsyk. Tik pajutęs, kad sugebės valdyti balsą, tarė: 

- Dabar važiuosime pas vieną mano draugą, vardu Metas Berkas. Jis 
ligoninėje. Užsiima vampyrų tyrinėjimais. 

Atkaklumas iš berniuko akių nesitraukė. 

- Jūs manimi tikite? 

- Taip, - atsakė Benas. Balsu ištartas Žodis tarytum įgavo svorį ir 
patvirtinimą. Susigrąžinti jį atgalios tapo neįmanoma. 

- Misteris Berkas iš vidurinės mokyklos, taip? O jis Žino? 

- Taip. Ir jo gydytojas - taip pat. 

- Daktaras Kodis? 

- Taip. 

Snekėdami nenuleido akių nuo mašinos, tarsi ši būtų kokios prarastos 
tamsios rasės relikvija, kurią jiedu surado šiame saulėtame miške į vakarus 
nuo miesto. Bagažinė Žiojėjo kaip nasrai, ir kai Benas ją triukšmingai 
užtrenkė, lygus duslus spynelės čekštelėjimas aidu atsiliepė jaunojo vyriš- 
kio sieloje. 

- Pasikalbėję su jais, - toliau šnekėjo Benas, - nuvyksime į Marsteno 
namą ir išsiaiškinsime su tuo kalės vaiku, kuris tai padarė. 

Markas nejudėdamas Žvelgė į jį. 

- Tai gali pasirodyti daug sunkiau, negu jūs manote. Ji irgi ten bus. Dabar 
jinai jo. 

- Jis pasigailės, kad apskntai atsibeldė į Zalės Valdą, - tyliai pratarė 
Benas. - Eime. 

Į ligoninę atvažiavo pusę dešimtos. Palatoje pas Metą rado Džimį Kodį. 
Jis be šypsenos dėbtelėjo į Beną, paskui įsmeigė smalsumo kupiną žvilgsnį 
į Marką Pitrį. 

- Benai, turiu tau ne kokią žinią. Pradingo Suzana Norton. 

- Ji pavirto vampyru, - neišraiškingai pareiškė Benas, ir lovoje gulintis 
Metas sudejavo. 

- Tu įsitikinęs? - staigiai paklausė Džimis. 

Dūręs pirštu Marko Pitrio pusėn, Benas pristatė berniuką. 

- Seštadieno vakarą pas Marką trumpam apsilankė Denis Glikas. Markas 
gali papasakoti ir visa kita. 

Markas papasakojo - nuo pradžios iki galo, lygiai tą patį, ką anksčiau 
buvo išdėstęs Benui. Kai berniukas užbaigė, pirmasis prabilo Metas. 

- Benai, trūksta žodžių pasakyti, kaip aš apgailestauju. 

- Jeigu reikia, galiu šio to duoti, - tarė Džimis. 

- Džimi, aš žinau, kokių vaistų man reikia. Noriu susitikti šitą Barlou. 
Šiandien. Tuojau pat. Kol nesutemo. 

- Gerai, - atsakė Džimis. - Aš jau atšaukiau visus savo iškvietimus. Ir dar 
paskambinau apskrities šerifui. Makaslinas taip pat pradingo. 

- Štai, matyt, koks reikalas, - atsiduso Benas, išsitraukė iš kišenės 
pistoletą ir numetė ant stalelio prie Meto lovos. Pistoletas ligoninės palatoje 
atrodė keistai ir neįprastai. 

- Kur jį gavote? - paimdamas į rankas, susidomėjo Džimis. 

- Ant kelio, netoliese Suzanos automobilio. 

- Tuomet galima numanyti. Palikęs mus, Makaslinas po kurio laiko 
nuvažiavo į Nortonų namus. Gavęs duomenų apie Suzaną, įskaitant automo- 
bilio numerį, išvažiavo apžiūrėti kai kuriuos atokesnius keliūkščius - tiesiog 
dėl viso pikto. Ir... 

Palatoje įsiviešpatavo nejauki tyla. Niekas neturėjo noro ją užpildyti. 

- Pas Formeną vis dar uždaryta, - pagaliau prabilo Džimis. - O tie seniai, 
kurie trainiojasi pas Kroseną, vienu balsu skundėsi dėl sąvartyno. Jau savaitę 
niekas nematė Dado Rodžerso. 

Jie niūriai susižvalgė. 

- Vakar vakare kalbėjausi su tėvu Kalahenu, - pasakė Metas. - Jis sutiko 
bendradarbiauti su sąlyga, kad jūs abudu - dabar, suprantama, dar ir Markas, 
- pradžioje užeitumėte į naująją parduotuvę ir pasiaiškintumėte su Streikeriu. 

- Nemanau, kad šiandien jis su kuo nors imtų šnekučiuotis, - ramiai 
pastebėjo Markas. 

- Ką radote apie juos? - Džimis paklausė Metą. - Gal ką nors naudinga? 

- Na, kai kuriuos gabalėlius, regis, sudėjau į visumą. Streikeris greičiau- 
siai yra žmogus, tarnaujantis tam bjaurybei kaip sarginis šuo ir asmens 
sargybinis. Kažin kas panašaus į mirtingą bičiulį. Jis turėjo pasirodyti 
mieste dar gerokai prieš Barlou. Reikėjo atlikti kai kurias apeigas ir įsiteikti 
Tamsos Tėvui. Matot, net Barlou turi savo Seimininką, - Metas niūnai 
dėbtelėjo į juos. - Aš linkęs manyti, kad niekas niekuomet nesuras Ralfo 
Gliko pėdsakų. Greičiausiai jis ir tapo Barlou leidimu. Streikeris pačiupo 
Ralfą ir paaukojo. 

- Niekšas, - sausai tarė Džimis. 

- O Denis Glikas? - paklausė Benas. | 

- Iš pradžių Streikeris nuleido jam kraują, - atsakė Metas. - Seimininko 
dovana: pirmasis kraujas - ištikimam tarnui. Paskui Barlou visko ėmėsi pats. 
Bet Streikeris padarė savo Seimininkui ir kitokią paslaugą, dar prieš pasiro- 
dant Barlou. Ar kuris nors iš jūsų žino, kokią? 

Akimirkai visi nutilo, o paskui Markas visiškai aiškiai pasakė: 

- Suo, kurį tasai Žmogus rado ant kapinių vartų? 

- Ką? - nesuprato Džimis. - Kodėl? Kam gi jam šitai? 

- Baltos akys, - atsakė Markas, paskui klausiamai pažvelgė į Metą, kursai 
šiek tiek nustebęs linkčiojo galva. 

- Visą praėjusią naktį aš lesiojau nosimi prie šių knygų, nežinodamas, kad 
tarp mūsų yra mokslininkas specialistas. - Berniukas plykstelėjo tirštu 
raudoniu. - Markas visiškai teisus. Liaudies legendos apie antgamtiškus 
nutikimus visąlaik primena, kad vienas iš būdų išgąsdinti ir atsikratyti 
vampyru - juodam šuniui aplink akis nupiešti baltas “angelo akis". Vino 
Dokas buvo visas juodas, išskyrus dvi baltas dėmes, kurias Vinas vadino 
“Žibintais" - jos švietė tiesiai po šuns akimis. Naktimis Vinas paleisdavo 
šunį pasilakstyti. Streikeris tikriausiai Doką pastebėjo, užmušė, o paskui 
pakabino ant kapinių vartų. 

- O kaip dėl šito Barlou? - pasidomėjo Džimis. - Kaip jis atsirado mieste? 

Metas gūžtelėjo pečiais. 

- Sunku pasakyti. Manau, kad remiantis legendomis Barlou senas... labai 
senas. Ko gero, jis jau keitė vardą - tuziną kartų, tūkstantį kartų. Vienu ar kitu 
laiku šitas Barlou pasirodydavo esąs kilęs vos ne iš visų pasaulio šalių, bet 
aš įtariu, kad jis iš Rumunijos arba Vengrijos. Bet nesvarbu, kaip jis pasirodė 
miestelyje. Tiesa, nenustebčiau sužinojęs, jog prie šito savo ranką yra 
pridėjęs Laris Kroketas. Svarbiausia, kad jis čia. Toliau. Stai ką jūs turite 
padaryti: pasiimkite su savimi mietą. Ir ginklą - tokiam atvejui, jeigu 
Streikenis dar gyvas. Siam tikslui tiks šerifo Makaslino pistoletas. Baslys tur 
kiaurai perverti širdį, antraip vampyras sugebės vėl pakilti. Tu, Džimi, galėsi 
patikrinti, ar taip yra iš tiesų. Pervėrę jį kuolu, jūs privalote nukirsti Barlou 
galvą, prigrūsti į burną česnakų ir karste pasukti ją veidu žemyn. Visuose 
meniniuose kūriniuose apie vampyrus - ir Holivudo, ir kituose - mietu 
pervertas vampyras beveik akimirksniu miršta, pavirsdamas į dulkes. Rea- 

liame gyvenime gali susiklostyti kitaip. Tuomet jums reikia pridėti į karstą 
papildomo svorio tr įmesti jį į tekantį vandenį. Aš siūlyčiau Karališkąją upę. 
Klausimų yra? 

Klausimų nebuvo. 

- Gerai. Kiekvienas su savimi privalote turėti flakonėlį su švęstu vande- 
niu ir kraštelį šventosios ostijos. Ir prieš tai visi turi atlikti tėvui Kalahenui 
išpažintį. 

- Nemanau, kad tarp mūsų yra bent vienas katalikas, - pastebėjo Benas. 

- Aš katalikas, - atsiliepė Džimis. - Nepraktikuojantis. 

- Ir vis dėlto jūs atliksite išpažintį ir atgailą. Tuomet galėsite eiti apsivalę, 
apsiplovę Kristaus krauju... švariu, nesugadintu krauju. 

- Gerai, - sutiko Benas. 

- Benai, jūs miegojote su Suzana? Atleiskite man, bet... 

- Taip. 

- Tuomet jums ir teks įvaryti mietą - pirmiausiai į Barlou, paskui į ją. 
Mūsų nedidelėje kompanijoje asmeninė nuoskauda padaryta tiktai jums. 
Veiksite kaip Suzanos vyras. Ir neturite susvyruoti - mergina gaus laisvę. 

- Gerai, - sutiko Benas. 

- Ir svarbiausiais dalykas... - Metas peržvelgė visus dalyvaujančiuosius. 
- Jūs negalite žiūrėti jam į akis! Užteks dirstelėti, kai Barlou jus užvaldys ir 
supriešins su likusiaisiais net jūsų pačių gyvybės kaina. Prisiminkite Floidą 
Tibitsą! Todėl turėti su savimi ginklą yra nesaugu, net jeigu jo būtinai reikia. 
Džimi, tu paimsi pistoletą ir laikysiesi kiek atsitraukęs. Jeigu teks apžiūrinėti 
Barlou arba Suzaną, nesvarbu kurį, perduos: pistoletą Markui. 

- Supratau, - linktelėjo Džimis. 

- Nepamirškite nusipirkti česnakų. Ir jeigu pavyks, rožių. Ar toji mažytė 
gėlių parduotuvėlė Kamberlende dar atidaryta, Džimi? 

- “Siaurės gražuolė“? Manau, kad taip. 

- Nupirkite kiekvienam po baltą rožę ir pritvirtinkite prie plaukų arba 
pasiriškite po kaklu. Ir - aš kartoju! - nežiūrėkite jam į akis! Galėčiau laikyti 
jus čia, įkalbinėdamas dėl šimto kitų dalykų, bet geriau eikite. Jau dešimta, 
otėvas Kalahenas gali persigalvoti. Viso gero. Melsiuosi už jus. Tokio seno 
bedievio kaip aš, malda atrodo nelyginant pokštas, bet, man regis, jau esu ne 
toks bedievis, koks buvau kadaise. Ar tik ne Karlailis pasakė: “Jei žmogus 
širdyje nusileidžia nuo Viešpaties altoriaus, į jį pakyla Sėtonas"'? 

Niekas neatsakė, ir Metas atsiduso. 

- Džimi, aš norėčiau iš arčiau pasižiūrėti į tavo kaklą. 

Džimis prisiartino prie lovos ir užvertė smakrą. Zaizdos, be jokių 
abejonių, buvo durtinės, bet abi užsitraukė šašeliais ir, regis, puikiai gijo. 

- Neskauda? Nedegina? - paklausė Metas. 

- Ne. 

- Tau smarkiai pasisekė, - rimtai žiūrėdamas į Džimį, tarė mokytojas. 

- Aš pradedu manyti, kad taip man niekuomet nesisekė. 

Metas atsilošė ant lovos. Veidas atrodė išsekęs, akys įkrito. 

- Jeigu non, išgersiu tabletę, kurios atsisakė Benas. 

- Aš pasakysiu sesutei. 

- Keliaukite, griebkitės reikalo, o aš pasnausiu. Vėliau iškils dar vienas 
klausimas... Na, pakaks, - Metas pažiūrėjo į Marką. - Berniuk, vakar tu 
pasielgei nuostabiai. Kvailai, neprotingai, bet nuostabiai. 

- Už tai sumokėjo ji, - ramiai atsiliepė Markas, sugniauždamas virpančias 
rankas. 

- Taip. Gali būti, jums vėl teks mokėti - bet kuriam iš jūsų, arba visiems. 
Nevalia jo deramai neįvertinti! O dabar, jeigu jūs neužsigausite, aš smarkiai 
pavargau. Skaičiau mažne visą naktį. Kai tik viskas bus padaryta, paskam- 
binkite. 

Jie išėjo. Koridoriuje Benas pažvelgė į DŽimį ir tarė: 

- Jis nieko tau nepriminė? 

- Taip, - atsakė Džimis. - Van Helsingą. 

Penkiolika minučių po dešimtos Eva Miler nusileido į rūsį paimti dviejų 
indelių kukurūzų, kad vėliau galėtų juos nunešti misis Norton, kuri, anot 
Meiblės Verts, atgulė. Beveik visą rugsėjį Eva praleido virtuvės garuose, 
ruošdama maisto atsargas Žiemai: ji blanširavo vaisius, dėjo į stiklainius ir 
užpylinėjo parafinu indelių su namine žele kaklelius. Dabar jos nepniekaiš- 
tingai švariame rūsyje su plūktinėmis grindimis ant lentynų tvarkingai 
išsirikiavo daugiau kaip du šimtai indelių - konservavimas buvo vienas 
didžiausių Evos malonumų. Į metų pabaigą, kai ruduo tolygiai virs žiema, ir 
iki švenčių bus čia pat, ji papildys savo atsargas razinų su migdolais įdaru. 

Eva atsidarė rūsį, ir tą pat akimirką ją pribloškė kvapas. 

- Jergutėliau, - sumurmėjo sau po nosimi ir ryžtingai ėmė leistis žemyn, 
tarsi bristų per nešvarią balą. Jos vyras pats surentė šį rūsį, sienas išmūryda- 
mas akmenimis, kad būtų vėsiau, ir kartkartėmis į plačius plyšius įlįsdavo 
koks nors kurmėnas (arba švilpikas, arba audinė) ir ten nudvėsdavo. Ko gero, 
taip atsitiko ir šįsyk, nors Eva neprisiminė, kad kada nors būtų dvokę šitaip 
stipriai. 

Ji pasiekė apačią ir patraukė išilgai sienos, kušlindama silpnoje dviejų 
penkiasdešimties žvakių lempučių, kybančių palubėje, šviesoje. “Reiktų 
pakeisti į septyniasdešimt penkių žvakių"', - pamanė Eva. Ji paėmė indelius 
(kiekviename stiklainyje po dangteliu gulėjo skiautelė raudonojo pipiro, o 
ant etikečių jos pačios ranka buvo mėlynu rašalu tvarkingai išvedžiota 
“KUKURUZAI"') ir toliau apžiūrinėjo, net užlįsdama į plyšį už didelės 
kūryklos, nuo kurios rangėsi daugybė vamzdžių. Nieko. 

Eva sugrįžo prie virtuvėn vedančių laiptų ir įdėmiai apsižvalgė - rankos 
įremtos į šonus, kakta suraukta. Nuo to laiko, kai prieš dvejus metus ji per 
Larį Kroketą pasamdė du darbininkus sandėliui už namo pastatyti, didysis 
rūsys pasidarė kur kas tvarkingesnis. Cia liko krosnis su į visas puses 
styrančiais išlankstytais vamzdžiais, panaši į 1mpresionisto sukurtą nimfos 
Kalipsės skulptūrą, maži apvalūs langeliai - juos netrukus teks uždaryti, 
kadangi atėjo spalis ir šiluma pavirto į brangenybę, bei brezentu uždengtas 
biliardo stalas, kadaise priklausęs Ralfui. Nors nuo to laiko, kai 1959-aisiais 
žuvo Ralfas, niekas ant jo nežaidė, Eva kiekvieną gegužį kruopščiai valyda- 
vo gelumbę. Daugiau čia, apačioje, nieko ypatingesnio nebuvo - dėžė su 
knygelėmis minkštais viršeliais, kurias Eva rinko Kamberlendo ligoninei, 
grandiklis nulaužtu kotu, lenta su įkaltais jon kuoleliais, kur kybojo kažkoks 
senas Ralfo instrumentas, skrynia, kurioje gulėjo užuolaidos - dabar tikriau- 
siai visai sudūlėjusi0s... 

Ir vis dėlto čia dvokė. 

Evos žvilgsnis sustojo ties mažomis durelėmis, kurios vedė dar žemiau, 
Į pogrindį, bet ten ji šiandien leistis nesirengė. Be to, pogrindžio sienos buvo 
tvirtai išbetonuotos. Nepanašu, kad ten sugebėtų prasmukti koks nors 
gyvūnas. Ir vis dėlto... 

- Edai? - ūmai be jokios priežasties tyliai pašaukė ji. Lygus savo pačios 
balsas Evą išgąsdino. 

Žodis užgeso blankiai apšviestame rūsyje. Na ir kodėl ji tai ištarė? Ką, 
būkit malonūs pasakyti, čia veikti Edui Kreigui, net jeigu čia yra, kur 
pasislėpti? Gerti? Išsyk Eva negalėjo sugalvoti, kokia vieta mieste varytų 
geriančiam didesnį nuobodulį nei jos rūsys. Jau greičiau Edas nuėjo į mišką 
su savo niekam tikusiu draugužiu Virdžu Ratbanu pragerti kieno nors 
pinigėlių. 

Vis dėlto Eva užtruko dar minutėlę, žvilgsniu naršydama rūsį. Siaubingai 
dvokė dvėseliena - tiesiog gąsdinančiai. Ji neprarado vilties, kad galbūt 
nereikės daryti fumigacijos. Metusi paskutinį žvilgsnį į pogrindžio dureles, 
ji patraukė atgal į viršų. 


Tėvas Kalahenas išklausė juos (visus tris), ir tuo metu, kai dvasininkas 
visiškai įsitraukė į reikalą, buvo kiek daugiau nei pusė dvyliktos. Jie sėdėjo 
vėsioje ir erdvioje Kalaheno svetainėje, o saulė veržėsi pro plačius fasado 
langus tokiais storais pluoštais, kad nors pjaustyk. Stebėdamas mieguistą 
dulkelių šokį saulėtuose tuneliuose, Kalahenas prisiminė kažkur matytą seną 
animacinį filmą: valytoja su šepečiu sutrikusi įrėmė žvilgsnį į grindis - ji 
iššlavė iš kambario gabalėlį savo šešėlio. Dabar jis iš dalies ir pats išgyveno 
panašius jausmus. Antrą kartą per dvidešimt keturias valandas Kalahenas 

susidūrė su absoliučiai neįmanomu dalyku. Tik dabar šį neįmanomą dalyką 
patvirtino rašytojas, tarsi visai nekvailas berniukas ir daktaras, kurį mieste- 
lyje visi gerbė. Ir vis tiek neįmanoma yra neįmanoma. Negalima iššluoti lauk 
savo paties šešėlį. Tik šit, regis, kaip tik tai ir įvyko. 

- Patikėti jūsų žodžiais būtų kur kas lengviau, jeigu sugebėtumėt valdyti 
audrą tr elektros srovę per atstumą. 

- Visa tai - tikra tiesa, - atsakė Džimis. - Prisiekiu. 

Tėvas Kalahenas pakilo ir kažką išėmė iš Džimio juodo lagaminėlio - dvi 
nupjautas beisbolo lazdas užaštrintais galais. Pavartęs vieną rankoje, jis tarė: 

- Tik minutėlę, misis Smit. Visiškai neskaudės. 

Niekas nesijuokė. 

Kalahenas grąžino kuolelius atgalios, priėjo prie lango ir pažvelgė į 
Džointnerio aveniu. 

- Visi jūs kalbate labai įtikinamai, - pratarė jis. - Ir, manau, man derėtų 
pridurti smulkią detalę, kurios jūs nežinote. 

Dvasininkas vėl pasisuko į juos. 

- Barlou ir Streikerio baldų parduotuvės vitrinoje kabo skelbimas. Jame 
rašoma: “Uždaryta iki atskiro pranešimo". Siandien rytą, lygiai devintą 
valandą, aš pats buvau ten nuėjęs su jūsų paslaptinguoju misteriu Streikeriu 
aptarti nepamatuotus misterio Berko tvirtinimus. Parduotuvė uždaryta - ir iš 
paradinės, ir iš kiemo pusės. 

- Jūs turite pripažinti - tai sutampa su Marko pasakojimu, - pastebėjo 
Benas. 

- Gali būti. O galbūt tai grynas atsitiktinumas. Leiskite man dar sykį 
paklausti: jūs įsitikinę, kad be katalikų bažnyčios neišsiversite? 

- Taip, - atsakė Benas. - Bet jeigu taip susiklostytų, mes eitume be jūsų. 
Jeigu atsitiktų ir taip, kad likčiau vienas - eičiau vienas. 

- Nėra reikalo, - pakildamas atsiliepė Kalahenas. - Eikite paskui mane 
bažnyčion, ir aš išklausysiu jūsų išpažintis. 

Benas negrabiai susmuko ant kelių šalia priplėkusios blandžios klausyk- 
los. Sukosi galva, joje viešpatavo visiška painiava, ir vienas paskui kitą 
šmėsčiojo siurrealistiniai paveikslai: štai Suzana parke, štai misis Glik 
traukiasi nuo 1mprovizuoto kryžiaus iš mentelių, ir jos trūkčiojanti burna 
žiojėja kaip atvira žaizda, štai iš “Sitroeno" netvirtomis kojomis išsiropščia 
kaip kaliausė apsirengęs Floidas Tibitsas ir puola jį, štai Markas Pitris 
pasilenkia prie Suzanos automobilio lango. Benui pirmą ir paskutinį kartą 
toptelėjo į galvą: ar visa tai ne sapnas? - ir pervargęs jo protas pamėgino 
įsikibti į tokią galimybę. 

Jaunasis vyriškis pastebėjo kažką klausyklos kamputyje, ir jis tą daikčiu- 
ką smalsaudamas pakėlė. Pasirodė, jog tai tuščia dėžutė nuo mėtinių ledinu- 

kų, ko gero, iškritusi iš mažo berniuko kišenės. Nenuneigiamo realumo 
potėpis. Kartonas tarp Beno pirštų buvo tikras ir materialus. Košmaras vyko 
iš tikrųjų. 

Atsidarė mažos atstumiamos durelės. Benas pasižiūrėjo į jas, bet nieko 
nepamatė. Langelyje kabojo sunki užuolaidėlė. 

- Ką man daryti? - paklausė jis užuolaidėlės. 

- Sakykite: “Atleisk, Viešpatie, nes esu nusidėjęs". 

- Atleisk, Viešpatie, nes esu nusidėjęs, - pakartojo Benas. Uždaroje 
erdvėje jo balsas nuskambėjo keistai ir sunkiai. 

- Dabar pasakokite apie savo nuodėmes. 

- Apie visas? - šiurptelėjo Benas. 

Benas pradėjo susikaupęs ir stengdamasis viską rūšiuoti pagal Dešimtį 
įsakymų. Bet nuo to, ką jis pasakojo, lengviau nesidarė. Apsivalymo pojūčio 
apskritai nebuvo - tik neaiškus sumišimas, lydintis nepažįstamam žmogui 
Beno atveriamas negeras savo būties paslaptis. Ir vis dėlto jis suprato, kad 
tokios apeigos pavirsta slegiančiai patraukliu įpročiu, kaip įtrynimas pras- 
kiestu spiritu chroniškam alkoholikui arba už atšokusios lentos vonios 
kambaryje paslėpti nepadorūs paveikslėliai berniukui paaugliui. Išpažintyje 
buvo kažin kas viduramžiško, atstumiančio, kaip ritualiniame vėmimo akte. 
Benas patyrė, kad prisimena sceną iš Bergmano “Septintojo antspaudo'': 
minia apdriskusių atgailaujančių nusidėjėlių eina per juodojo maro pažeistą 
miestą ir čaižo save beržinėmis rykštėmis. Toks apsinuoginimas žadino 
Beno neapykantą (bet sumeluoti šis užsispyrėlis nebūtų sau leidęs, nors 
melas galėjo skambėti visiškai įtikinamai), dėl to šios dienos tikslas darėsi 
realus, ir Benas tiesiog matyte matė ant juodo savo smegenų ekrano užrašytą 
žodį "vampyras" - ne taip, kaip rašo siaubo filmuose, o mažomis tvarkingo- 
mis raidelėmis, kokiomis raižo ant medžio arba braižo ntinėlyje. Svetimų 
apeigų gniaužtuose jaunasis vyriškis jautėsi bejėgis, atplėštas nuo savo 
epochos - klausykla galėjo būti tiesioginiu kanalu į anuos laikus, kai 
vilkolakiai, imkubai ir raganos buvo ta išorinės tamsos dalis, su kuria 
taikstėsi, o bažnyčia - tik šviesos Žiburys. Benas pirmąsyk gyvenime pajuto 
lėtą, besiskverbiantį brinkstančių šimtmečių pulso siaubą. Pirmąsyk jo 
gyvenimas pasirodė kaip kibirkštėlė, blankiai žybsinti konstrukcijoje, kuri, 
atidžiai ją apžiūrint, galėjo išvesti iš proto ką tik nori. Metas jiems neminėjo, 
jog tėvas Kalahenas yra įsitikinęs, neva jo bažnyčia - Jėga, bet dabar Benas 
galėjo tai ir pats numanyti. Sioje dvokiančioje dėželėje jis jautė Jėgos esatį. 
bet kurį kataliką, prie išpažinties pripratusį nuo mažų dienų. 

Kai Benas nuėjo nuo klausyklos, jį apgobė pro atviras bažnyčios duris 
besiveržiantis palaimingas oras. Persibraukė delnu veidą, ir ranka liko šlapia. 

Pasirodė 1r Kalahenas. 

- Dar ne viskas, - tarė jis. 


285 


Netaręs nė žodžio, Benas sugrįžo vidun, bet kelių nesulenkė. Kalahenas 
paskyrė jam atgailą - dešimt “Tėve mūsų“ ir dešimt “Sveika, Marija". 

- O šitos aš nemoku, - pasakė Benas. 

- Duosiu jums kortelę su maldos tekstu, - atsakė balsas anapus užuolai- 
dėlės. - Galėsite kartoti mintyse pakeliui į Kamberlendą. 

Benas pasimuistė. 

- Zinote, Metas buvo teisus. Kai sakė, jog tai pasirodys kur kas sunkiau, 
negu mes manom. Anksčiau, nei reikalas bus baigtas, mes pasrūsime 
kruvinu prakaitu. 

- Tikrai? - atsiliepė Kalahenas. 

Mandagiai'? Ar paprasčiausiai abejodamas? Benas negalėjo susigaudyti. 
Jis nuleido akis ir išvydo, kad vis dar tebelaiko dėželę nuo mėtinių ledinukų. 
Mėšlungiškai sugniaužęs pirštus, jis pavertė ją į beformį gniutulą. 

Apie pirmą valandą dienos jie sulipo į didelį Džimio Kodžio “Biuiką" ir 
pajudėjo kelionėn. Visi tylėjo. Tėvas Donaldas Kalahenas važiavo su visais 
bažnytiniais rūbais - sutana, kamža ir purpuru apkraštuota sniego baltumo 
stula. Kiekvienam jis padalijo po nedidelį buteliuką su švęstu vandeniu iš 
krykštytuvės ir kiekvieną palaimino peržegnodamas. Ant kelių dvasininkas 
laikė nedidelę sidabrinę monstranciją su keliais kąsneliais Sventosios os- 
tijos. 

Pirmiausia jie sustojo Kamberlende prie Džimio kontoros. Neužgesinęs 
variklio, daktaras užbėgo pas save ir grįžo apsirengęs dukslia sportine 
striuke, kuri slėpė masyvų Makaslino pistoletą. Dešinėje rankoje Džimis 
nešėsi įprastą plaktuką. 

Susidomėjęs šiuo reginiu, Benas akies krašteliu pastebėjo, kad Markas su 
Kalahenu irgi įsmeigė akis į plaktuką. Jis turėjo juodinto plieno galvutę ir 
skylėtą guminį kotą. 

- Ką, baisokas? - pastebėjo Džimis. 

Benas ėmė galvoti, kaip pasinaudos šiuo plaktuku prieš Suzaną, įkals jai 
tarp krūtų kuolą - ir pajuto, kaip pamažu ima verstis pilvas, nelyginant 
“mirties kilpą" lėtai atliekantis lėktuvas. 

- Taip, - atsiliepė jis tr apsilaižė lūpas. - Iš tiesų baisokas. 

Jie nuvažiavo iki Kamberlendo “Stok ir pirk". Benas su Džimiu patraukė 
į supermarketą ir susirinko visus daržovių eilėje ant prekystalio buvusius 
česnakus - dvidešimt dėžučių su pilkšvai baltais svogūnėliais. Mergina prie 
kasos kilstelėjo antakius ir tarė: 

- Ačiū Dievui, vaikinai, kad šį vakarą aš su jumis nevažiuoju. 

Išeidamas Benas vangiai pasakė: 

- Įdomu, kodėl česnakas taip smarkiai veikia vampyrus? Kas nors 
biblijinio, ar senovinis prakeikimas, ar... 

- Įtariu, kad tai alergija, - atsakė Džimis. 

- Alergija? 

Nugirdęs pokalbio pabaigą, Kalahenas paprašė jį pakartoti. Tuo metu jic 
važiavo į gėlių parduotuvę “Siaurės gražuolė“. 

- O taip, aš pritariu daktarui Kodžiui, - linktelėjo jis. - Greičiausiai dėl 
alergijos... jeigu česnakas apskritai veikia kaip atbaidymo priemonė. Atmin- 
kit, kad tai dar neįrodyta. 

- Kodėl? Jeigu privalau tikėti, kad vampyrai egzistuoja (0 aš, regis, 
privalau - bent jau šiuo metu), tai kaip galiu netikėti, kad šiems padarams 
netinka jokie gamtos dėsniai? Kai kurie - tai jau tikrai. Pasak padavimų, jų 
neįmanoma pamatyti veidrodyje, jie geba pasiversti šikšnosparniais, vilkais 
arba paukščiais (vadinamasis psichopomposas) ir suspausti kūną, lendant 
pro siauriausius plyšius. Bet vis dėlto žinoma, kad jie mato, girdi, kalba... ir 
greičiausiai jaučia skonį. Ko gero, jiems žinomi ir nepatogumai, ir skaus- 
mas... 

- O meilė? - paklausė Benas, stebeilydamas tiesiai prieš save. 

- Ne, - atsakė Džimis. - Įtariu, kad meilė - aukščiau jų supratimo. 

Jis įsuko į nedidelę automobilių stovėjimo aikštelę prie L formos gėlių 
parduotuvės su prigludusia pie jos oranžerija. Kai įėjo vidun, virš durų 
suskambo varpelis, 0; nosį trenkė tirštas gėlių aromatas, toks sodrus, kad nuo 
kvapų maišalynės Beną supykino, ir jis prisiminė laidotuvių biurus. 

- Sveiki, - prie jų artėjo aukštas vyriškis su darbine prikyšte, rankose 
laikydamas žemėtą gėlių vazonėlį. 

Vos Benas ėmė aiškinti, ko jiems reikia, žmogus su prijuoste pakratė 
galvą ir nutraukė: 

- Bijau, kad pavėlavote. Praėjusį penktadienį pas mus buvo atėjęs vienas 
vyras, kuris supirko visas iki vienos rožes ir parduotuvėje, ir sandėlyje: ir 
baltas, ir raudonas, ir arbatines. Naujų neturėsime bent jau iki trečiadienio. 
Jeigu norėtumėte užsakyti... 

- Kaip tas vyras atrodė? 

- Labai įspūdingai, - atsakė šeimininkas ir pastatė vazonėlį. - Aukštas, 
visiškai plikas. Skvarbus žvilgsnis. Pagal kvapą, rūkė užsienines cigaretes. 
Jam teko išsinešti gėles pilnais glėbiais trejetą kartų. Susikrovė jas į labai 
senos mašinos - man regis, “Dodžo" - bagažinę. 

- “Pakardo", - patikslino Benas. - Juodo “Pakardo"". 

- Vadinasi, jūs jį pažįstate. 

- Galima ir šitaip pasakyti. 

- Jis atsiskaitė grynais. Labai neįprasta, turint omenyje pirkinio dydį. Bet 
galbūt, jeigu su juo susisieksite, perparduos jums... 

- Galbūt, - linktelėjo Benas. 

Susėdę mašinon, jie aptarė situaciją. 

- Yra parduotuvė Folmute... - abejodamas pasiūlė tėvas Kalahenas. 

- Ne! - tarė Benas. - Ne! - ir jo balsas, beveik isteriškas, visus privertė 
apsižvalgyti. - O jeigu mums nuvažiavus į Folmutą paaiškės, jog Streikeris 

ir ten pabuvojo? Kas tuomet? Portlendas? Kiteris? Bostonas? Jūs ką, ar 
nesuprantate, kas dedasi? Jis numatė, ką mes darysime! Jis vedžioja mus už 
nosies! 

- Benai, būk protingas, - prabilo Džimis. - Argi manai, kad mes nepriva- 
lome bent jau... 

- O tu ar pamiršai, ką pasakė Metas? “Nevalia imtis reikalo įsitikinus, 
tarsi dieną jis negalėtų pakilti ir mus paliesti!" Pasižiūrėk į laikrodį, Džimi. 

Džimis dirstelėjo. 

- Penkiolika po antros, - lėtai pratarė ir pasižiūrėjo į dangų, lyg abejoda- 
mas laikrodžio tikrumu. Bet tasai neapgaudinėjo: dabar šešėliai krito į kitą 
pusę. 

- Jis mus aplenkė, - pasakė Benas. - Jis visą kelią eina keturis žingsnius 
pirma mūsų. Nejau mes išties manėme - ir kaip galėjome? - jog jis taip ir liks 
palaimingai mūsų nematąs? Jog jis neįvertins nei galimybės būti išaiškintas, 
nei priešininko? Reikia važiuoti tuoj pat, kol nepraradome dienos likučio, 
besiginčydami, kiek angeliukų gali sušokti ant smeigtuko galvutės. 

- Jis teisus, - ramiai pritarė Kalahenas. - Manau, geriau baigti šnekas ir 
vykti. 

- Taigi važiuokime, - primygtinai paprašė Markas. 

Džimis, cyptelėjęs padangomis į grindinį, greitai išsuko iš gėlių parduo- 
tuvės autoaikštelės. Šeimininkas palydėjo juos ilgu žvilgsniu: trys vyrai 
(vienas iš jų - kunigas) ir berniukas sėdėjo automobilyje, ant kurio numerio 
buvo pažymėta “M. D." (medicinos daktaras), ir šūkčiojo vienas kitam 
absoliučiai beprotiškus dalykus. 

Kodis privažiavo prie Marsteno namo iš Brukso kelio (akla gyvenvietės 
pabaiga). Dirstelėjęs į dangų nauju kampu, Donaldas Kalahenas pamanė: 
“Na, na, bet juk šis namas tiesiog kybo virš galvos. Keista, anksčiau 
nepastebėjau. Užsiropštė ant kalvos viršūnės virš Džointnerio aveniu ir 
Broko gatvės sankryžos kaip ant laktos... O aukštis čia, regis, idealus. Idealus 
aukštis ir beveik aplink matomas visas miestelis". Namas buvo didelis, 
netvarkingai suplanuotas, o esant uždarytoms langinėms vertė įsivaizduoti 
nepatogią, labai didelę konfigūraciją, panašią į sarkofago monolitą, kuris 
priminė apie Žūtį. 

Ir dar jame įvyko žmogžudystė bei savižudybė, o tai reiškė: namas stovi 
ant išniekintos Žemės. 

Kalahenas norėjo praverti burną ir apie tai pasakyti, bet persigalvojo. 

Kodis pasuko į Brukso kelią, ir namas sekundei pasislėpė už medžių. 
Paskui jie praretėjo, ir štai Kodis jau suko į įvažiuojamąją alėją. “Pakardas" 

stovėjo prie pat garažo, ir Džimis, išjungęs variklį, uždėjo ranką ant Makas- 
lino pistoleto. 

Kalahenas pajuto, kaip akimirksniu jį užvaldė šios vietos atmosfera. Jis 
išsitraukė iš kišenės kryžių, anksčiau priklausiusį jo motinai, ir užsikabino 
jį ant kaklo, šalia savo paties kryželio. Rudens apnuogintuose medžiuose 
nečiulbėjo paukščiai. Aukšta ištrypta žolė atrodė nelaistoma be priežasties 
1r išdžiūvusi netgi tokiu metų laiku, o žemė - pilka ir išsekusi. Priebutin 
vedantys laipteliai buvo keisčiausiai susiklaipę. Ant vieno iš priebučio 
statramsčių matėsi kiek šviesesnis dažų lopinėlis - neseniai nuo tos vietos 
nuėmė užrašą “Pašaliniams įeiti draudžiama". Po sena surūdijusia paradinių 
durų sklende blizgėjo naujos angliškos spynos varis. 

- Gal kaip Markas - pro langą... - abejodamas pratarė Džimis. 

- Ne, - nukirto Benas. - Per paradinį įėjimą, 1r viskas. Jeigu reikės, 
išlaušime duris. 

- Nemanau, kad šito prireiks, - pasakė Kalahenas, ir jie nepažino jo balso. 
Kai išlipo iš mašinos, kunigas nedelsdamas visų priešaky nužingsniavo 
priebučio link. Vos prisiartino prie laiptelių, ir Kalahenas užsidegė tuo 
ankstesniu jaunatvišku įkarščiu, kurį manė praradęs amžiams. Namas tary- 
tum linko prie jo iš visų pusių, pro suskeldėjusių dažų plyšius sunkte sunkėsi 
čionykštis blogis. Ir vis dėlto tėvas Kalahenas nedelsė. Visos mintys apie tai, 
kad reikėtų pavilkinti laiką, išnyko be pėdsako. Paskutinę minutę jis perėmė 
vadovavimą į savo rankas, bet kažkas žadino jį dar didesniam aktyvumui. 

- Vardan Dievo Tėvo! - sušuko dvasininkas, ir jo balse suskambėjo kimi 
įsakmi gaida. Visi pasislinko arčiau. - Įsakau tau, blogi: palik šį namą! 
Dvasios, šalin! - 1r nesusimąstydamas, ką ketina daryti, Kalahenas stuktelėjo 
į duris rankoje sugniaužtu kryžiumi. 

Ūmai tvykstelėjo pliūpsnis šviesos (vėliau visi prėjo išvadą, kad tvyks- 
telėjo iš tikrųjų), oštelėjo aitrus ozono dvelktelėjimas ir taip sutraškėjo, 
tarytum būtų suvaitojusios pačios lentos. Netikėtai sprogo užapvalintas 
vaiduokliškas langelis virš durų, laukan išlėkė stiklo šukės, ir tą pat sekundę 
į kairę nuo jų ant žolės išgarmėjo didelis, į veją išeinantis langas. Džimis 
riktelėjo: ant lentinių grindų, prie jų kojų nukrito į sunkiai atpažįstamą masę 
išsilydžiusi nauja angliška spyna. Markas pasilenkė ją pakelti ir aiktelėjo: 

- Karšta! 

Kalahenas virpėdamas atsitraukė nuo durų ir nuleido akis į kumštyje 
suspaustą kryžių. 

- Tai, be abejo, keisčiausias įvykis mano gyvenime, - kunigas pakėlė akis 
į dangų, tarytum trokšdamas išvysti nei daug, nei mažai - Viešpaties 
atvaizdą, bet dangus liko abejingas. 

Benas stumtelėjo duris, ir šios lengvai atsilapojo, tačiau jaunasis vyriškis 
luktelėjo, kad pirmasis į vidų užeitų tėvas Kalahenas. Hole kunigas grįžtelėjo 
į Marką. 

- Rūsyje, - pasakė tasai. - Galima patekti pro virtuvę. Streikernis viršuje. 
Tik... - ir jis susiraukdamas minutėlę patylėjo. - Kažkas ne taip. Net nežinau, 
kas. Kažin kas pasikeitė. 

Iš pradžių jie pakilo į viršų, ir artėdamas prie durų koridoriaus gale Benas 
patyrė seniai išgyvento siaubo smilkčiojimą, nors ėjo ne pirmas. Nuo tos 
dienos, kai jis sugrįžo į Zalės Valdą, praėjo beveik mėnuo, 1r štai jam reikėjo 
antrą kartą pažvelgti į šį kambarį. Kalahenas atidarė duris, Beno Žvilgsnis 
šoktelėjo aukštyn... prie gerklės pakilo nksmas, ir Benas nespėjo susilaikyti. 
Klyksmas išsprūdo bobiškas, isteriškas, plonas. 

Bet po lubų sija kybojo ne Hubertas Marstenas ir ne jo dvasia. 

Tai buvo Streikeris, ir kybojo jis aukštyn kojom, su perrėžta gerkle nuo 
vienos ausies iki kitos. Į atėjūnus įsmigo sustiklėjusios akys - jos žvelgė 
kiaurai juos, pro juos. Streikerio veidas buvo išbalęs kaip kreida: jam išleido 
visą kraują. 


12 


- Dieve mieliausias, - tarė tėvas Kalahenas. - Dieve mieliausias. 

Jie lėtai įėjo į kambarį - Kalahenas su Kodžiu kiek priekyje, besiglau- 
džiantys vienas prie kito, Benas su Marku - iš paskos. 

Streikerį supančiojo, paskui truktelėjo ir pririšo prie sijos. Tolimajame 
Beno smegenų kamputyje krustelėjo mintis: norint pakelti ten negyvo 
Streikerio svorį, reikėjo neįtikėtinos fizinės jėgos. 

Džimis išorine riešo puse prisilietė Streikerio kaktos, paskui palaikė 
numirėlio ranką savojoje. 

- Jau apie aštuoniolika valandų kaip miręs, - pasakė jis ir nusipurtęs 
paleido lavono pirštus. - Viešpatie, koks baisus būdas... nesuprantama. 
Kodėl... kas... 

- Barlou, - atsakė Markas. Jis nenuleido akių nuo Streikerio lavono. 

- Streikeris - ir tasai sutvarkytas, - tarė Džimis. - Bet jis jokio amžino 
gyvenimo neturės. Tačiau kodėl štai taip? Zemyn galva? 

- O, tai senas dalykas, - atsiliepė tėvas Kalahenas. - Dar Makedonijoje 
priešus ir išdavikus kardavo žemyn galva, kad veidas būtų nukreiptas į žemę, 
one į debesis. Taip nukryžiavo Sventąjį Paulių - su pikaltomis kojomis, ant 
X formos kryžiaus. 

Benas ištarė nukaršusio senio balsu: 

- Vėl atitraukia mūsų dėmesį. Naudoja šimtus triukų. Eime. 

Patraukė įkandin jo atgalios: koridorius, laiptai, virtuvė. Kai atsidūrė 
virtuvėje, Benas vėl užleido lyderio vietą Kalahenui. Apsikeitę trumpais 
žvilgsniais, jie pasižiūrėjo į rūsin vedančias duris. Lygiai taip pat prieš 
dvidešimt penkerius metus Benas lipo laiptais į viršų, idant susidurtų su 
didžiąja paslaptimi. 

Kai kunigas atidarė duris, Markas vėl užuodė šnerves plėšiantį gaižų 
dvėselienos smarsą. Bet ir jis buvo kitoks. Ne toks stiprus. Mažiau grės- 
mingas. 

Kalahenas žengė laiptais žemyn. Ir vis dėlto Benui teko sukaupti visas 
savo valios jėgas, kad įkandin šventojo tėvo galėtų leistis į šitą numirėlių 
duobę. 

Džimis išsitraukė iš lagaminėlio prožektorių ir spragtelėjo jungiklį. 
Spindulys apšvietė grindis, peršoko ant kitoje pusėje stūksančios sienos ir 
šastelėjo atgal. Neilgai užtrukęs ant pailgos dėžės, šviesos pluoštas nusileido 
ant stalo. 

- Štai, - tarė Džimis. - Žiūrėkite. 

Ten gulėjo tirštai geltono vaškuoto popieriaus vokas - švarus, spindintis 
nūnoje tamsoje. 

1a kažkas negera, - pasakė Kalahenas. - Geriau neliesti. 

- Ne, - prabilo Markas, išsyk jausdamas ir palengvėjimą, ir nusivylimą. 
- Jo čia nėra. Išėjo. Tai palikta mums. Ko gero, pilnas visokių šlykštybių. 

Benas žingtelėjo priekin ir paėmė voką. Du kartus jį apvertė (Džimio 

praplėšė. Viduje buvo vienintelis lapelis - kaip ir vokas, iš vaškuoto popie- 
riaus. Džimis nukreipė prožektorių į dailia, plona kaip voratinklio gija 
rašysena tirštai išmargintą puslapį. Skaitė visi kartu, Markas - kiek lėčiau už 
kitus. 


Spalio 4-oji 

Mano brangūs jaunieji draugai! 

Kaip nuostabu, kad Jūs užsukote pas mane! 

Ašniekuomet nesišalinau bendravimo - jis visada buvo vienas iš didžiau- 
sių mano ilgo ir dažnokai vienatviško gyvenimo džiaugsmų. Apsilankytu- 
mėt vakare - aš su didžiausiu malonumu pasitikčiau Jus pats. Tačiau įtaręs, 
kad panorėsite užeiti dienos šviesoje, nutariau geriau pasišalinti. 

Palieku Jums nedidelį savo dėkingumo ženklą: ten, kur stūmiau dienas, 
kol nusprendžiau, kad man labiau tiktų kitas butas, yra gana artima ir brangi 
vienam iš Jūsų mergina. Ji labai miela, misteri Mirsai - labai malonaus 
skonio, jeigu man bus leistas nedidelis sąmojis. Man ji daugiau nebereikalin- 
ga, todėl palieku Jums - kaip ten pas Jus sakoma? - apšilimui prieš svarbiau- 
sius įvykius. Jeigu norėsite susižadinti apetitą. Pažiūrėsim, kaip Jums patiks 
aštri užkandėlė prieš tą svarbiausią patiekalą, kurio Jūs tikitės. 

Meistre Pitri, Jūs mane apiplėšėte: atėmėte patį ištikimiausią ir išradin- 
giausią tarną, kokį kada nors esu turėjęs. Netiesioginiu būdu Jūs tapote 
priežastis, dėl kurios turėjau jį pribaigti, priežastis, dėl kurios man sugadinote 

apetitą. Nėra abejonės, Jūs įsmukote čia už jo nugaros. Aš suteiksiu malonu- 
mą užsiimti Jumis asmeniškai. Bet, manau, pirmiausiai - Jūsų tėvais. 
Šiandien... arba rytoj... arba poryt naktį. Paskui - Jūsų eilė. Tačiau Jūs įeisite 
į mano šventovę, kaip bemiukas-giesmininkas, kastratas. 

O, tėvas Kalahenas... Ką gi, jie įkalbėjo Jus ateiti? Taip ir maniau. 
Atvykęs į Jeruzalės Valdą, aš stebėjau Jus iš tam tikro nuotolio - taip geras 
šachmatininkas studijuoja priešininko žaidimą. Nors katalikų bažnyčia - ne 
pats seniausias mano priešininkas. Jos pasirodymo aušroje (kai jūsų tikėjimo 
pasekėjai slapstėsi Romos katakombose ir piešė ant krūtinės Žuvis, kad 
atskirtų vieną nuo kito) aš jau buvau nebejaunas. Mažas būrelis pamaiviškai 
besišypsančių duonėdžių, garbinančių avių gelbėtojus... O aš jau buvau 
stiprus! Jūsų bažnyčios apeigos dar nė nebuvo prasidėjusios, o maniškės jau 
buvo senovinės. Ir vis dėlto aš Jus deramai vertinu. Gėryje gaudausi ne 
prasčiau nei blogyje. Aš nepersisotinau. 

Ir bus mano viršus. “Kaip? - paklausite Jūs. - Argi Kalahenas nėra 
Tyrumo simbolis? Argi Kalahenas nevaikšto dieną taip pat, kaip ir naktį? 
Argi neegzistuoja keistų žolelių antpilų ir kitokių gydomųjų medžiagų, - tiek 
pagoniškų, tiek krikščioniškų, - apie kurias man ir mano žemiečiams 
papasakojo mūsų geras bičiulis Metju Berkas?? Taip, taip ir dar kartą taip. 
Bet aš gyvenu pasaulyje ilgiau už Jus. Aš ne biblinis žaltys, aš jo tėvas. 

Ir vis dėlto, pasakysite Jūs, šito per maža. Taip, iš tiesų. Galų gale, “tėve"' 
Kalahenai, Jūs pats save pražudysite. Kas Jūsų tikėjimas? Silpnas ir trapus. 
Kas Jūsų pamokslai apie meilę? Prielaidos. Tik apie buteliuką Jūs šnekate 
išmanydamas reikalą. 

Mieli mano draugai - misteri Mirsai, misteri Kodi, meisteri Pitri, tėve 
Kalahenai! Mėgaukitės savo buvimu šičia. “Midutis" nuostabus - jį specia- 
liai man pristatė paskutinis šio namo šeimininkas, kurio draugija niekuomet 
neteko mėgautis. Jeigu pabaigę Jūsų laukiantį darbą neprarasite noro išgerti 
vyno, prašau būti mano svečiais. Mes dar pasimatysime asmeniškai, ir 
tuomet aš kiekvieną pasveikinsiu labiau jam tinkama forma. 

O kol kas - sudie. 

BARLOU 


Benas virpėdamas numetė laišką ant stalo. Jis peržvelgė Žygio draugus. 
Markas stovėjo sugniaužęs kumščius, burna sustingo tokia grimasa, tarsi 
berniukas būtų atsikandęs sugedusio maisto. Keistai vaikiškas Džimio 
veidas buvo išsekęs ir blyškus. Tėvo Donaldo Kalaheno akys degė, o lūpos 
išsilenkė Žemyn virpančiu lanku. 

Tada vienas paskui kitą jie pakėlė akis į Beną. 

- Eime, - pakvietė jis. 

Ir visas ketvertas pasuko už kampo. 

Parkinsas Džilespis stovėjo ant mūrinio municipaliteto pastato pnebučio, 
prie akių priglaudęs galingus žiūronus, kai ūmai tarnybine mašina privažia- 
vo Nolis Gardneris. Nolis ėmė lipti, vienu metu kabindamas diržą į vietą 1r 
kildamas nuo sėdynės. 

- Kas atsitiko, Parkai? - paklausė kopdamas laiptais. 

Parkinsas tylomis kyštelėjo jam žiūronus ir dūrė pirštu su nuospaudomis 
Marsteno namo pusėn. Nolis pasižiūrėjo. Ten pamatė pažįstamą seną “Pa- 
kardą“, prieš kurį stovėjo naujas geltonai rusvas “Biuikas". Registracijos 
numerio Žiūronai nepritraukė, ir Nolis juos nuleido. 

- Daktaro Kodžio mašina, ar ne? 

- Taip, man regis, ta pati, - Parkinsas įsikišo į burną “Pall Mall" cigaretę 
r čirkštelėjo degtuku per mūro sieną už savo nugaros. 

- Pirmą kartą matau ten ne tik “Pakardą", o dar tr kitą mašiną. 

- Taip, 1š tikrųjų, - mįslingai nutęsė Parkinsas. 

- Manai, reikia nulėkti? - Nolio žodžiuose pastebimai trūko įprasto 
entuziazmo. Gardneris jau penkerius metus buvo įstatymo saugotoju, bet šis 
postas jam vis dar neprarado savo žavesio. 

- Ne, - atsiliepė Parkinsas, - manau, geriau palikti ją ramybėje. - Jis 
išsitraukė 1š liemenės kišenėlės laikrodį ir spragtelėjo subraižytu sidabriniu 
dangteliu kaip ekspresą stabdantis konduktorius. Dar tik 3:41. Jis sutikrino 
laikrodį su miestelio stoties bokšto laikrodžiu ir įsikišo atgal. 

- Kaip ten baigėsi su Floidu Tibitsu ir Makdugalų vaiku? - pasiteiravo 
Nolis. 

- Nežinau. 

- O, - teištarė aklavietėn patekęs Nolis. Parkinsas visuomet buvo šykštus 
žodžių, bet dabar pasiekė naujų aukštumų. Jis vėl priglaudė žiūronus prie 
akių: viskas kaip anksčiau. - Regis, mieste šiandien ramu, - Nolis dar kartą 
pamėgino užmegzti pokalbį. 

- Aha, - atsiliepė Parkinsas, apmesdamas peržydėjusio mėlynumo akių 
žvilgsniu parką ir Džointnerio aveniu. Ir gatvė, ir parkas buvo ištuštėję. 
Pastebimai stigo mašinų, slampinėjančių vaikų ir dykinėtojų prie Karinio 
memorialo. 

Išnaudodamas paskutinę galimybę, Nolis užmetė meškerę su tuo masalu, 
ant kurio Parkinsas neišvengiamai kibo: orą. 

- Kažko niaukstosi, - tarė. - Naktį bus lietaus. 

Parkinsas ištyrinėjo dangų. Tiesiai virš galvos plaukė balti debesėliai, o 
pietvakariuose kaupėsi tamsesni debesys. 

- Taip, - sutiko jis ir numetė nuorūką. 

- Parkai, ar kartais nesusirgai? 

Parkinsas Džilespis pagalvojo. 

- Ne-a, - tarė. 

- Tai koks, velniai griebtų, reikalas? 

- Man atrodo, - tarė Džilespis, - kad aš iš baimės baigiu privaryti į kelnes. 

- Ką? - Nolis susipainiojo žodžiuose. - Kodėl? 

- Nežinau, - atsakė Parkinsas ir paėmė iš jo Žiūronus. Jis vėl ėmė 
apžiūrinėti Marsteno namą, o praradęs žadą Nolis stovėjo šalia. 

Už stalo, ant kurio gulėjo laiškas, rūsys sukosi kampu, ir jie atsidūrė 
patalpoje, kuri kitados buvo naudojama kaip vyno saugykla. “Hubertas 
Marstenas, ko gero, iš tiesų buvo svaigalų kontrabandininkas“, - pamanė 
Benas. Rūsyje stovėjo dulkėmis ir voratinkliais nuklotos statinaitės - mažos 
ir vidutinės. Vieną sieną dengė stovas buteliams, ir kur ne kur iš rombo 
formos lizdų dar kyšojo senoviniai keturių galonų talpos indai. Kai kurie 
susprogo, ir ten, kur kažkada subtilaus skonio vertintojo lūkuriavo kibirkš- 
čiuojantis burgundiškasis, dabar susuko lizdą voras. Kitų boselių turinys, be 
jokių abejonių, pavirto į actą - aštrus jo kvapas sklandė ore, maišydamasis su 
lėto irimo kvapu. 

- Ne, - ramiai, konstatuodamas faktą, tarė Benas. - Negaliu. 

- Jūs privalote, - atsiliepė tėvas Kalahenas. - Aš nesakau, kad tai bus 
lengva ar malonu. Tik tai, kad jūs privalote. 

- Negaliu! - išrėkė Benas, ir šįsyk žodis aidu atšoko nuo rūsio sienų. 

Viduryje, ant paaukštinimo, kurį iš tamsos išgriebė Džimio prožektonus, 
gulėjo sustingusi Suzana. Nuo pečių iki pėdų merginą dengė prasta balta 
lininė drobulė. Prisiartinę jie prarado žadą. Zodžius prarijo nuostaba. Gyve- 
nime Suzana buvo linksma miela mergina, kažkur pražiopsojusi momentą, 
kad taptų tikra gražuole (suklydusi viso labo galbūt keliais coliais). Ne tai, 
kad jos bruožams ko nors trūktų. Ne, greičiau priežastis slypėjo jos lygioje, 
be sukrėtimų ir ryškesnių nutikimų gyvenimo tėkmėje. Bet dabar Suzana 
įgavo grožį - rūstų, niūrų grožį. 

Mirtis ant Suzanos nepaliko savo pėdsakų. Veidas išsaugojo lengvą 
spalvą, dažų nepažįstančios lūpos švytėjo giliu raudoniu. Akys buvo už- 
merktos. Tamsios blakstienos kaip suodžių juostelės ilsėjosi ant skruostų. 
Viena ranka prisiglaudusi prie šono, o antroji lengvai dengė pirmosios riešą. 
Blyškios kaktos oda buvo nepriekaištingos, grietininės spalvos. Ir vis dėlto 
bendrą įspūdį lėmė ne angeliškas žavumas, o šaltas, savyje užsisklendęs 
grožis. Kažkas merginos veide privertė Džimį prisiminti jaunas Saigono 
mergaites (kai kurioms nebuvo ir trylikos) - jos klaupdavosi sankryžose prie 
barų ant kelių prieš kareivius - ne pirmą ir ne šimtąjį kartą. Tačiau anas 
mergaites griovė ne blogis, o tiesiog pernelyg anksti atėjęs gyvenimo 
pažinimas. Permaina Suzanos veide buvo visiškai kitokia... bet kokia, 
Džimis nebūtų sugebėjęs pasakyti. 

Kalahenas žengė priekin ir spustelėjo kairįjį merginos stangrios krūties 
šoną. 

- Stai čia. Į širdį. 

- Ne, - pakartojo Benas. - Negaliu. 

- Būkit jos mylimuoju, - tyliai pratarė tėvas Kalahenas. - O dar geriau - 
vyru. Jūs nesuteiksite jai skausmo, Benai. Jūs ją išlaisvinsite. Skaudės tiktai 
jums. 

Benas tylėdamas žvelgė; jį. Markas ištraukė iš juodo Džimio lagaminėlio 
kuolelį ir laikė jį netardamas nė žodžio. Benas paėmė medgalį ranka, kuri 
tarytumei išsitempė per daugelį mylių. 

Jeigu aš negalvosiu apie tai, ką darau... galbūt tuomet... 

Bet negalvoti buvo neįmanoma. Benui ūmai atėjo į galvą eilutė iš 
“Drakulos", smagaus kūrinio, kuris dabar anaiptol nelinksmino. Kai Arturas 
Holmvudas susidūrė su tokia pat baisia užmačia, Van Helsingas jam 
pasakė: “Prieš patekdami į džiaugsmo jūrą, mes privalome pereiti sielvarto 
vandenis". 

Ar pasiseks nors vienam iš jų kada nors vėl patirti džiaugsmą? 

- Paimkit šalin! - sudejavo jis. - Neverskite manęs... 

Visi tylėjo. 

Benas pajuto, kaip nuo šalto nesveiko prakaito sudrėko kakta, skruostai, 
pažastys. Mietas (prieš keturias valandas - paprasta beisbolo lazda) tarsi 
prisisunkė grėsmingo sunkumo, tarsi į jį susibėgo nematomos, bet vis dėlto 
titaniškos jėgos linijos. 

Jis pakėlė kuoliuką ir priglaudė smaigalį prie Suzanos krūties - iš kairės, 
virš paskutinės užsegtos bliuzelės sagos. Ant kūno smaigalys įspaudė 
duobelę, ir Benas pajuto, kaip nervingai, nevaldomai sutrūkčiojo burnos 
kamputis. 

- Ji gyva, - ištarė sunkiu, kriokiančiu balsu - Benas užėmė paskutinę 
gynybos liniją. 

- Ne, - nenumaldomai paprieštaravo Džimis. - Ji - Nelaboji, Benai. - 
Džimis šitai suspėjo jiems pademonstruoti: apsuko tonometro manžetą 
aplink nejudrią Suzanos ranką, papumpavo orą, ir skalėje jie pamatė: 00/00. 
Džimis prie merginos krūtinės priglaudė stetoskopą, ir kiekvienas pasiklau- 
sė tylos po krūtinės ląsta. 

Į kitą Beno ranką irgi kažką įspraudė - jis ir po daugelio metų negalėjo 
prisiminti, kas tai padarė. Plaktuką. Plaktuką su skylėtu guminiu kotu. 
Galvutė prožektoriaus šviesoje blizgėjo. 

- Greičiau, - paragino Kalahenas, - ir eikite į šviesą. Visa kita - mūsų 
rūpestis. 

Prieš patekdami į džiaugsmo jūrą, mes privalome pereiti sielvarto 
vandenis. 

- Atleisk man, Dieve, - sušnabždėjo Benas. 

Jis pakėlė plaktuką. 

Plaktukas smogė tiesiai į kuolelio viršų, ir uosio mediena aukštyn 
persidavė nelyginant drebučių virpėjimas, kuris persekios Beną sapnuose ik: 
paskutiniųjų jo gyvenimo dienų. Suzana išplėtė dideles mėlynas akis, 
tarytum viso šito priežastis būtų pati smūgio jėga. Iš tos vietos, kur mietas 
susmigo į kūną, įstabiai ryškia srove, užpildamas rankas, marškinius, Beno 
skruostus, trykštelėjo kraujas. Akimirksniu rūsį užpildė jo karštas varinis 
kvapas. 

Mergina suspurdėjo ant pakylos. Aukštyn pakilusios rankos pašėlusiai, 
nelyginant paukščio sparnai, suplasnojo ore. Kojos dusliai tratėjo į pakylos 
lentas. Prasivėrusi burnos įduba apnuogino iltis, pribloškiančiai panašias į 
vilko, o iš merginos gerklės tarsi pragaro rago garsai išsiveržė virtinė 
veriančių riksmų. Pro burnos kampučius plūdo kraujas. 

Plaktukas kilo ir leidosi: dar... dar... dar... 

Beno galvoje krankė dideli juodi varnai, sukosi kraupūs, neįsimenantys 
vaizdiniai. Rankos, mietas, negailestingai kylantis ir krintantis plaktukas 
nusidažė raudonai. Drebančiose Džimio rankose prožektorius pavirto stro- 
boskopu, trumpais žybtelėjimais apšviečiančiu pašėlusį, tūžmingą Suzanos 
veidą: lūpas kandžiojantys dantys pavertė jas atbrizgomis. Svarią lininę 
paklodę, kurią jis taip tvarkingai atvertė, sutepė kraujas, išpaišydamas drobę 
į kiniškus hieroglifus panašiais ornamentais. 

Paskui Suzana staiga išrietė nugarą ir taip plačiai prasižiojo, kad jiems 
pasirodė: tuoj lūš žandikauliai. Iš kuolelio pradurtos žaizdos gausiai pliūp- 
telėjo gerokai tamsesnis kraujas - iš širdies. Pakilęs iš garsais perpildytos, 
mėšlungiškai pravertos burnos klėtelės, riksmas sunkėsi iš pačių giliausių 
žmogiškosios sielos kertelių. Iš Suzanos burnos ir šnervių vėl ūžtelėjo 
purslota kraujo banga... o su ja dar kažkas. Silpnoje šviesoje tai pasirodė tik 
kaip šmėstelėjimas, vos matomas šešėlis - apgautas, pražudytas, jis šoktelėjo 
išorėn, pakilo aukštyn, susiliejo su tamsa ir pradingo. 

Suzana suglebo ant nugaros. Burna atsipalaidavo ir užsivėrė. Dantų 
sudarkytos lūpos prasiskyrė, išleisdamos paskutinį švokščiantį atodūsį, 
vokai trumpai suvirpėjo, ir Benas pamatė (arba įsivaizdavo, kad mato) tą 
Suzaną, kurią sutiko parke, skaitančią jo knygą. 

Darbas buvo padarytas. 

Benas žingtelėjo atatupstas, išmesdamas plaktuką ir laikydamas prieš 
save ištiestas rankas - mirtinai išgąsdintas maištą sukėlusio orkestro di- 
rigentas. 

Kalahenas uždėjo jam ant peties ranką. 

- Benai... 

Tasai puolė šalin. 

Bėgdamas laiptais, paslydo, nugriuvo ir ėmė šliaužte šliaužti aukštyn, į 
šviesą. Berniuko siaubas sumišo su suaugusio žmogaus siaubu. Grįžtelėjęs 
pro petį, dabar jis tikriausiai būtų per ištiestą ranką pamatęs Hub; Marsteną 
(arba galbūt Streikerį) su giliai į kaklą įsirėžusia virve, pažaliavusiu veidu ir 

šypsenėle, apnuoginusią iltis vietoj dantų. Benas vieną kartą sielvartingai 
suklykė. 

Silpnai nugirdo Kalaheno riktelėjimą: 

- Ne, tegul eina... 

Perskuodęs virtuvę, Benas išvirto pro užpakalinio įėjimo duris. Priebu- 
čio laipteliai išslydo iš po kojų, ir jis nuskriejo galva žemyn ant žolės. Pakilo 
ant kelių, ėmė ropoti pirmyn, paskui atsistojo ir apsižvalgė. Nieko. Virš jo 
stūksojo namas, tačiau be piktų kėslų, blogio likučiai nepastebimai prasisun- 
kė pro jo sienas. Tai vėl buvo paprasčiausias namas. 

Užvertęs galvą ir giliai, su švilpesiu traukdamas orą, Benas Mirsas 
stovėjo mirtinoje tyloje, piktžolėmis apžėlusiame vidiniame kieme. 

Rudenį vakaras į Valdą atslenka šitaip. 

Pirmiausia saulė išlaisvina dangų iš savo netvirto glėbio, ir tuomet oras 
atšąla bei prisimena, kad ant nosies Žiema, kuri tęsis ilgai. Pasirodo skysti 
debesys, ištįsta šešėliai - praradę vasaros šešėlių plotį ir tirštumą, kadangi ant 
medžių nebelieka lapų, o danguje - putlių debesų. Sie 1lgi negeri šešėliai 
graužiasi žemėn kaip dantys. 

Kuo labiau saulė artėja prie horizonto, tuo sodresnė darosi jos dosni 
geltona šviesa, tuo nesveikesnį atspalvį ji įgauna, kol užlieja piktu liepsningai 
oranžiniu Žėrėjimu. Si marga pašvaistė nuspalvina debesuotą horizonto 
skraistę raudona, paskui oranžine, tamsiai raudona ir pagaliau purpurine 
spalva. Retsykiais dideli debesų kuokštai neskubriai prasiskiria ir pro 
pluoštų properšas praleidžia nekaltai geltonus saulės spindulius, kupinus 
dilginančio praėjusios vasaros ilgesio. 

Sešta valanda, vakarienės laikas. Valdoje pietaujama apie pusiaudienį, 0 
virtuvinio stalo, vadina “antraisiais pusryčiais". Meiblė Verts, kurios kūnas 
aptekęs nesveikais senatvės riebalais, sėda suvalgyti virtą viščiuko krūtinėlę 
ir užgerti ją Liptono arbata, o telefonas pūpso prie pat jos alkūnės. Evos 
pansione susirenka vakarieniauti gyventojai - nesvarbu, kokį valgį jie 
pasirenka: pusfabrikačių pietus, troškintos mėsos konservus, konservuotas 
pupas (kurios, deja, visiškai nepanašios į tas pupas, kurias prieš daugelį metų 
kepė mūsų motinėlės, paaukodamos tam visą šeštadienio rytą ir dieną), 
spageti arba pašildytus hamburgerius, nusipirktus Folmuto “Makdonalde"' 
pakeliui iš darbo. Įniršusi Eva sėdi svetainėje, lošia kortomis su Groveriu 
Verilu ir niurzga ant gyventojų, kad pavalgę pavalytų taukus ir liautųsi, 
velniai griebtų, kiaulinti visame name. Niekas neprisimena, kad Eva kada 
nors būtų taip niršusi kaip katė ir puldinėjus: visus kaip šunelis. 

Misterisirmisis Pitriai virtuvėje kramto sumuštinius, mėgindami perprasti 
ką tik įvykusį pokalbį telefonu su vietiniu katalikų kunigu, tėvu Kalahenu. 

"Jūsų sūnus su manimi. Jam nieko neatsitiko. Netrukus atvešiu jį į namus. Iki 

pasimatymo". Jie jau aptarė, ar nevertėtų paskambinti vietiniam įstatymo 
sergėtojui Parkinsui Džilespiui, ir nusprendė dar šiek tiek palūkėti - elgesyje 
sūnaus, kuris visuomet buvo tuo, ką Džunė Pitri mėgdavo vadinti “Rimtas 
Vaikas“, jie jau spėjo pajusti kažkokią permainą. Ir vis dėlto virš jų kybo 
neaiškios Ralfo ir Denio Glikų šmėklos. 

Miltas Krosenas savo parduotuvės užkulisiuose duoną užgeria pienu. 
Nuo to laiko, kai šešiasdešimt aštuntasiais pasimirė jo žmona, Milto 
apetitas pasidarė labai prastas. Delbertas Markis, kavinės “Pas Delą“ savi- 
ninkas, metodiškai taršo penketą hamburgerių, kuriuos pasikepė grilyje. Jis 
pagardino juos garstyčiomis bei šviežiais žaliais svogūnais ir visą vakarą 
kiekvienam sutiktam, kas tik teiksis išklausyti, guosis, kad padidėjęs 
skrandžio rūgštingumas ir blogas virškinimas lėtai, bet užtikrintai nuvarys 
jį į kapą. Tėvo Kalaheno ekonomė Roda Korles nieko nevalgo. Ji nerimauja 
dėl tėvo Kalaheno, kuris mina nežinia kokius kelius. Herieta Dorhem ir jos 
šeimynykščiai užsiėmę kiaulienos žlėgtainiais. Pas Karlą Smitą, našlau- 
jantį nuo 1957-ųjų metų, vakarienei vien virta bulvienė ir butelis *“Moksi"". 
Dereko Bodino šeimyna susėdo prie jautienos su Briuselio kopūstais. “E- 
ech-ch, - sako Ričis Bodinas, nuvainikuotas chuliganas, - Briuselio kopūs- 
tai..." - “Arba tu juos suvalgysi, arba aš tavo užpakalį į priekį persuksiu", 
- pažada Derekas. Jis ir pats negali pakęsti Briuselio kopūstų. 

Pas Redžį ir Bonę Sojerius vakarienei pakepinti kauliukai, šaldyti kuku- 
rūzai, bulvės pagal prancūzišką receptą, o desertui - šokoladinis pudingas su 
tirštu pamirku. Visa tai - mėgstami Redžio valgiai. Bonė, kuriai ką tik pradėjo 
blankti mėlynės, paduoda stalan tylėdama, nuleidusi akis. Redžis tolygiai 
susikaupęs kramto, prie vakarienės jis išgers tris dėžutes alaus. Bonė valgo 
stovėdama. Jai sėdint vis dar labai skauda. Ypatingo apetito neturi, bet ji vis 
tiek valgo - nes Redžis tai pastebės ir ką nors tarstels. Aną vakarą, iškaršęs 
Bonei kailį, Redžis nuleido išvietėn visas Žmonos piliules ir ją išprievartavo. 
Ir nuo to laiko prievartavo kasnakt. 

Penkiolika minučių po šeštos beveik visas maistas suvalgytas, beveik 
visos cigaretės, cigarai ir pypkės surūkytos, beveik visi stalai nurinkti. 
Lėkštės plaunamos, perplaunamos ir keliauja į džiovyklas. Mažesni vaikai 
kišami į pižamas ir siunčiami į kitą kambarį prieš miegą paspoksoti televi- 
zorių. 

Sudeginęs po paraliais pilną keptuvę veršienos, Rojus Makdugalas 
keikiasi ir šveičia ją (kartu su keptuve) į šiukšlių kibirą. Užsimetęs džinsinę 
striukę, jis išmauna pas Delą, palikdamas šitą prakeiktą, niekam tikusią 
kiaulę - savo žmoną - drybsoti miegamajame. Berniūkštis pasimirė, žmonai 
į viską nusispjaut, vakarienė, po velnių, sudegė. Pats laikas prisisprogti. Ko 
gero, pats laikas susirinkti savo skudurus ir nešdintis iš šio nė grašio neverto 
miesteliūkščio. 

Nedideliame butukyje Tegart gatvėje, išsišakojančioje nuo Džointnerio 
aveniu, kad labai greitai už municipaliteto pasibaigtų akligatviu, Džo Krei- 

nas gauna abejotiną dangaus dovaną. Baigęs valgyti dubenėlį smulkintų 
kviečių, jis įsitaiso priešais televizorių, ir ūmai kairiąją krūtinės pusę ir ranką 
paralyžiuoja netikėtas skausmas. Džo galvoja: “Kas gi čia? Sirdelė?' Tai, 
pasirodo, tikra tiesa. Kreinas keliasi, spėja nueiti pusę kelio iki telefono, bet 
skausmas staiga išsiplečia ir partrenkia jį ant grindų. Džo krenta kaip jaunas 
jautukas nuo smūgio kūju. Televizorius toliau burba, o Džo Kreiną ras tik po 
paros. Si be dešimties septintą valandą vakaro užklupusi mirtis spalio šeštąją 
bus vienintelė natūrali mirtis Jeruzalės Valdoje. 

Septintą valandą spalvų šydas, kuriuo prisidengė horizontas, vakaruose 
susitraukia iki ryškiai oranžinės juostelės - galima pamanyti, kad už žemės 
krašto kas nors iškūreno keletą krosnių. Rytuose jau pabiro žvaigždės. Jos 
žiba tolygiai, šiurkščiai kaip deimantai. Siuo metų laiku jose nėra nei 
prielankumo, nei nusiraminimo įsimylėjusiems - jos žėri nuostabiu abejin- 
gumnu. 

Vaikams atėjo metas gultis - tėvai netrukus pasiųs mažylius į loveles ir 
lopšius, 0 į ašaringus prašymus leisti atsigulti šiek tiek vėliau arba negesinti 
šviesos tik šypsosis ir paslaugiai atidarinės spintų dureles, idant parodytų: 
ten nieko nėra. O aplink ant tamsos sparnų kyla gyvuliški nakties instinktai. 
Išmuša vampyro valanda. 

Kai Džimis su Benu įėjo palaton, Metas snūduriavo, tačiau beveik 
akimirksniu pabudo, spausdamas dešinėje rankoje sugniaužtą kryžių. Mo- 
kytojo Žvilgsnis palietė Džimį, peršoko prie Beno ir... sustojo. 

- Kas atsitiko?? 

Džimis trumpai paaiškino. 

- O kūnas? 

- Mes su Kalahenu paguldėme jį veidu žemyn į kažkokią dėžę, kun 
stovėjo rūsyje - galbūt joje atvyko pas mus Barlou. Ir mažiau nei prieš 
valandą, pripildę ją akmenimis, įmetėme į Karališkąją upę. Nuvežėme 
Streikerio mašina. Jeigu kas ir pastebėjo ją prie tilto, pamanys, kad tai jis. 

- Teisingai. Kur Kalahenas? Ir berniukas? 

- Nuėjo pas Marką į namus. Teks viską papasakoti jo tėvams - Barlou 
grasino jiems asmeniškai. 

- O ar jie patikės? 

- Jeigu ne, Markas privers tėvą paskambinti jums. - Metas linktelėjo. Jis 
atrodė labai pavargęs. 

- Benai, - kreipėsi. - Prieikite arčiau. Prisėskit ant lovos. 

Benas paklusniai prisiartino. Veidas buvo tuščias, suglumęs. Jis atsisėdo 
ir tvarkingai sudėjo rankas ant kelių. Akių vietoje tarsi cigaretėmis išdegin- 
tos skylės. 


299 


- Jūsų neįmanoma paguosti, - tarė Metas. Jis paėmė Beno ranką į savąją. 
Tasai nesipriešino. - Bet tai nesvarbu. Paguos laikas. O ji gavo ramybę. 

- Jis laiko mus kretinais, - dusliai pratarė Benas. - Jis mus išjuokė - visus 
iš eilės. Džimi, duok laišką. | 

Džimis padavė Metu: voką. Sis ištraukė sunkų lapelį ir įdėmiai perskaitė, 
laikydamas popierių prie pat nosies ir vos pastebimai krutindamas lūpas. 
Nuleidęs laišką, Metas pasakė: 

- Taip, tai jis. Jo Barlounetgi stambesnis nei įsivaizdavau. Tiesiog drebulį 
varo. 

- Jis paliko šį laišką dėl juoko, - taip pat dusliai kalbėjo Benas. - O paties 
seniai ir pėdsakai ataušo. Kovoti su Barlou yra tas pat, kas kautis su vėtra. Ko 
gero, mes jam atrodome kaip vabalėliai. Juokingai besiblaškantys vabalėliai. 

Džimis pravėrė burną kažką sakyti, bet Metas vos pastebimai pakratė 
galvą. 

- Jūs neteisus, - tarė jis. - Jeigu Barlou būtų galėjęs, jis būtų pasiėmęs 
Suzaną su savimi. Jis neatiduotų savo nelabosios būtybės dėl pokšto - juk jų 
tiek mažai! Benai, minutėlei atsiribokite ir susimąstykite: ką jūs jam pada- 
rėte. Užmušėte Streikerį, jo bičiulį. Ir, kaip prisipažino patsai Barlou, net 
privertėte jį dalyvauti šiame nužudyme dėl nepasotinamo apetito. Kokį 
siaubą jis turėjo patirti atsibudęs iš savo besapnio miego ir patyręs, kad 
beginklis berniukas susidorojo su tokiu baisiu padaru! 

Metas nemažų pastangų dėka atsisėdo lovoje. Benas pasuko galvą ir 
žiūrėjo į mokytoją. Pirmą kartą nuo to laiko, kai iš Marsteno namo išėję 
draugai susirado rašytoją vidiniame kieme, jis parodė šiokį tokį susidomė- 
jimą. 
- Gal tai ir ne pati didžiausia pergalė, - mąsliai kalbėjo Metas. - Mes 
išvijome Barlou iš namo - namo, kurį jis pats išsirinko. Džimis sakė, kad 
tėvas Kalahenas sterilizavo rūsį švęstu vandeniu ir užantspaudavo duris 
Sventąja ostija. Jeigu Barlou dar sykį ten užeis, jis žus... ir jis tai supranta! 

- Bet juk jis paspruko, - tarė Benas. - Koks skirtumas? 

- Paspruko, - švelniai pakartojo Metas. O kur jis šiandien miegojo? 
Mašinos bagažinėje? Vienos iš savo aukų rūsyje? Galbūt senos metodistų 
bažnyčios, kuri sudegė per 1951-ųjų gaisrą, rūsyje? Kad ir kur būtų miego- 
jęs, ar manote, kad jam ten patiko? Ir ar jis jautėsi esąs saugus? 

Benas tylėjo. 

- Rytoj jūs pradėsite medžioklę, - tarė Metas, suspausdamas Beno ranką. 
- Ne tik Barlou - ir visų smulkių žuvelių... o jų rytoj rytą - 01 kiek daug bus. 
Jų alkis niekuomet nenumalšinamas. Jie ris tol, kol užsprings. Naktys 
priklauso jam, bet dieną medžiosite ir persekiosite Barlou, kol jis pabūgs ir 
išneš iš čia savo autus arba kol išvilksite jį į dienos šviesą - perdurtą mietu 
ir inkščiantį. 

Si kalba privertė Beną pakelti galvą. Veidas atgijo nuo gąsdinančio 
įkvėpimo. Lūpas nuskaidrino silpna šypsena. 

- Taip taip, - sušnabždėjo jis. - Tik ne rytoj, o šiąnakt. Tuoj pat... 

Metas žaibiškai įsikibo Benui į petį stebėtinai stipria ir gyvybinga ranka. 

- Ne, ne šiandien. Sią naktį mes praleisime drauge: jūs, aš, tėvas 
Kalahenas, Džimis ir Markas su tėvais. Dabar jis Žino... ir bijo. Tik beprotis 
arba šventasis išdrįstų prisiartinti prie Barlou, kai jis nemiega iš naujo 
pagimdžiusioje jį naktyje. Bet tarp mūsų nėra nei šventųjų, nei bepročių, - 
mokytojas užmerkė akis ir tyliai ištarė: 

- Man regis, imu Barlou suprasti. Guliu čia ligoninės lovoje ir Žaidžiu 
Maikroftą Holmsą - įsivaizduodamas save mūsų priešo vietoje, mėginu 
atspėti jo žingsnius. Barlou pragyveno daug šimtmečių. Tai nuostabus 
protas, bet jis, kaip ryškėja iš laiško, - dar ir egocentrikas. Kodėl gi ir ne? Jo 
ego augo panašiai kaip perlas, sluoksnis po sluoksnio, kol tapo milžinišku ir 
pragaištingu. Jis pilnas išdidumo... Štai kur tikro pagyrūno pavyzdys! Ir 
Barlou keršto troškimas turėtų būti viską nustelbiantis, keliantis drebulį... bet 
galbūt tuo galima pasinaudoti, - Metas atsimerkė, niūriai pažvelgė į abu 
jaunuolius ir pakėlė kryžių. - Tai jį sustabdys. Bet jei Barlou staiga kuo nors 
pasinaudos, kaip pasinaudojo Floidu Tibitsu? Tuomet kryžius gali negelbėti. 
Manau, šiąnakt Barlou pamėgins atsikratyti kuriais nors iš mūsų... kuriais 
nors arba visais. 

Metas žŽvilgtelėjo į Džimį. 

- Manau, pasiuntę Marką su tėvu Kalahenu į berniuko tėvų namus, 
pasielgėte neteisingai. Galima buvo paskambinti jiems ir iš anksto nieko 
neaiškinant pasikviesti čia. O dabar mes išskirti... Ypač aš nerimauju dėl 
berniuko. 

- Gerai, - Džimis pakilo. 

Metas pasuko akis į Beną. 

- Jūs liksite su mumis? Kausitės mūsų pusėje? 

- Taip, - kimiai atsiliepė Benas. - Taip. 

Džimis išėjo iš palatos, nužingsniavo koridoriumi iki gydytojų kambario 
ir žinyne susirado Pitrių numerį. Skubiai jį surinkęs, vietoje kviečiančių 
signalų telefono ragelyje su skausmingu siaubu išgirdo veriantį atkirstos 
linijos stūgsmą. 

- Jis juos pasiekė, - tarė Džimis. 

Jauno gydytojo veido išraiška išgąsdino medicinos seserį, kuri pakėlė 
akis, išgirdusi jo balsą. 

Henris Pitris buvo išsilavinęs žmogus. Bakalauro laipsnį jis gavo Šiaurės 
Rytų universitete, magistro - Masačūsetso Technologiniame ir filosofijos 
daktaro - Ekonomikos universitete. Puikias Žemesniųjų koledžo kursų 
dėstytojo pareigas jis paliko dėl administracinio posto draudimo kompanijo- 
je “Apdairumas" - ne tik vildamasis užsidirbti, bet ir iš smalsumo: Henriui 

Pitriui norėjosi pasižiūrėti, ar praktika patvirtins tam tikras jo ekonomines 
teorijas. Jis tikėjosi, kad iki kitos vasaros išmoks dirbti su kompiuteriais, 0 
dar po poros metų išlaikys teisininko egzaminus. Dabar Henno Pitno tikslas 
buvo aštuntąjį dešimtmetį pasitikti užimant aukštą ekonomikos postą fede- 
ralinėje vyriausybėje. Marko susidomėjimui antgamtiniais dalykais įtakos 
Henris neturėjo - tėvo logika buvo išbaigta ir vieninga, o pasaulis - mecha- 
nizuotas mažne iki absoliutaus tobulumo. Henris - registruotas demokratas 
- septyniasdešimt antrųjų rinkimuose balsavo už Niksoną ne todėl, kad būtų 
tikėjęs, esą tasai labai doras (Pitris ne kartą žmonai sakė, kad Ričardą 
Niksoną laiko neišradingu sukčiumi, kuris subtilumo turi ne daugiau užvilna 
besiverčiantį vagišių), o todėl, kad opoziciją sudarė nenormalūs oro pilių 
statytojai, kurie atvestų šalį į ekonominę katastrofą. Į septintojo dešimtmečio 
kontrkultūrą Henris Žiūrėjo su ramiu pakantumu, pagimdytu įsitikinimo, jog 
jisužlugs nepridarydama jokios žalos, kadangi neturi ekonominio pagrindo. 
Misterio Pitrio meilė Žmonai ir sūnui nebuvo "graži" (kas gi ims eilėmis 
apdainuoti senatvę Žmogaus, nusimaunančio kojines žmonos akivaizdoje), 
užtat - tvirta ir nepajudinama. Henris buvo žmogus tiesus, tikėjo savimi, ir 
dar - natūraliais fizikos, matematikos, ekonomikos ir (kiek mažiau) sociolo- 
gijos dėsniais. 

Sūnaus ir kaimo tėvelio papasakotą istoriją Henns išklausė siurbčioda- 
mas kavą ir aiškiais klausimais pastūmėdamas pasakotojus tose vietose, kur 
pasakojimo gija imdavo painiotis arba prarasdavo aiškumą. Atrodė, kad 
Henrio ramumas gilėja tiesiog proporcingai pasakojimo absurdiškumui ir 
augančiam žmonos Džunės nerimui. Be penkių minučių septintą pasakoji- 
mas buvo baigtas. Savo verdiktą Henris Pitris išreiškė penkiais ramiais, 
apgalvotais skiemenimis: 

- Ne-į-ma-no0-ma. 

Markas sudrebėjo, pažvelgė į Kalaheną ir pasakė: 

- Aš juk sakiau. 

Jis ikrai įspėjo Kalaheną, kai senutė kunigo mašina vežė juos nuo 
bažnyčios į Pitrio namus. 

- Henri, ar tau neatrodo, kad mes... 

- Palauk. 

Henris tarsi nereikšmingai kilstelėjo ranką, ir Džunė akimirksniu nurimo. 
Ji atsisėdo, apkabino Marką ir truputį atskyrė jį nuo Kalaheno. Berniukas 
pakluso. 

Henris Pitris mandagiai pažvelgė į kunigą. 

- Imkim ir pažiūrėkim, ar nesugebėsim išsiaiškinti šito... suklydimo, ar 
panašiai... kaip protingi žmonės. 

- Tai gali pasirodyti neįmanomu dalyku, - ne mažiau maloniai atsiliepė 
Kalahenas, -bet mes, suprantama, pamėginsime. Misteri Pitri, mes čia esame 
kaip tik todėl, kad Barlou grasino jums ir jūsų žmonai. 

- Šiandien jūs iš tikrųjų įkalėte kuolelį į tos merginos kūną? 

- Ne aš. Misteris Mirsas. 

- O lavonas vis dar ten? 

- Įmetėme į upę. 

- Jeigu visa tai teisybė, - tarė Pitris, - jūs įvėlėte mano sūnų į nusikaltimą. 
Ar jūs suprantate, ką padarėte? 

- Taip. Misteri Pitri, tai buvo neišvengiama. Galite paprasčiausiai pas- 
kambinti į ligoninę misteriui Berkui... 

- O, esu įsitikinęs, kad jūsų liudininkai jus palaikys, - pertraukė Pitris, nuo 
kurio lūpų nenuslinko lengva, iš kantrybės varanti šypsenėlė. - Stai kuo dar 
keri jūsų beprotybė. Ar galiu pamatyti laišką, kurį paliko šis Barlou? 

Kalahenas mintyse keiktelėjo. 

- Jis pas daktarą Kodį, - ir pavėluotai pridūrė: - Mums tikrai derėtų 
nuvažiuoti į Kamberlendo ligoninę. Jeigu jūs pakalbėtumėt su... 

Pitris lingavo galva. 

- Gal pirmiau dar šiek tiek pasišnekėkime. Esu įsitikinęs, kad jūsų 
liudininkai patikimi - tai jau sakiau. Daktaras Kodis - mūsų šeimos gydyto- 
jas, Mes visi apie jį esame kuo geriausios nuomonės. Ir dar man leidote 
suprasti, kad Metju Berkui irgi nėra ką prikišti... bent jau, kaip pedagogui. 

- Bet, nepaisant viso šito? - paklausė Kalahenas. 

- Tėve Kalahenai, leiskite paaiškinti. Jeigu tuzinas patikimų liudininkų 
vienu balsu tvirtintų, kad vidury baltos dienos per miesto parką, dainuodama 
“Meilutė Adelina" ir mojuodama konfederacijos vėliava, prašliaužė gigan- 
tiška Dievo karvytė, ar jūs patikėtumėt? 

- Jeigu neabejočiau, kad liudininkai patikimi ir nejuokauja, aš būčiau 
linkęs patikėti. Taip. 

Pitris su ankstesne lengva šypsenėle tarė: 

- Stai čia mūsų nuomonės ir išsiskiria. 

- Jūsų protas uždaras, - atsiliepė Kalahenas. 

- Ne... Paprasčiausiai jis seniai susiformavo. 

- Otai, pasvarsčius, reiškia tą patį. Sakykite... ar kompanija, kurioje jūs 
dirbate, toleruoja administratorius, jei jie priima sprendimus, vadovauda- 
miesi ne ojektyviais faktais, o vidiniais įsitikinimais? Pitri, juk tai ne logika, 
o davatkiškumas! 

Pitris nustojo šypsotis ir pakilo. 

- Reikia pripažinti: istorija kelia nerimą. Jūs įtraukėte mano sūnų į 
kažkokią beprotybę, ko gero - pavojingą. Laimė, jei dėl jos nepakliūsite į 
teismą. Dabar aš paskambinsiu jūsų žmonėms ir su jais pasikalbėsiu. Paskui, 
manau, mums visiems bus geriau keliauti į ligoninę pas misterį Berką ir 
pratęsti klausimo svarstymą. 

- Labai jums dėkoju, kad atsitraukėte nuo savo principų, - sausai pasakė 
Kalahenas. 


Pitris išėjo svetainėn ir pakėlė telefono ragelį. Signalo nebuvo - linija 
tylėjo. Kiek paniuręs, Henris pabaksnojo į svirtelės. Jokio atsako. Padėjo 
ragelį į vietą ir grįžo virtuvėn. 

- Regis, sugedo telefonas, - pareiškė. Pastebėjęs, kad sūnus su Kalahenu 
bematant apsikeitė kupinais baugaus supratimo žvilgsniais, Henris pajuto 
susijaudinimą. - Galiu jus užtikrinti, - pasakė kiek griežčiau negu ketino, - 
idant sugestų Jeruzalės Valdos telefono tinklas, nereikalingi jokie vampyrai. 

Ir ūmai užgeso šviesa. 

Džimis bėgte sugrįžo į Meto palatą. 

- Pitrių namuose neveikia telefonas. Manau, kad Barlou jau ten. Velnias, 
kokie mes kvailiai... 

Benas atsiplėšė nuo lovos. Meto veidas tarytum susitraukė. 

- Matote, kaip jis veikia? - sumurmėjo mokytojas. - Kaip sklandžiai... 
Jeigu tik iki sutemstant turėtume bent valandą! Mes galėtume... bet ne. Jau 
vėlu. 

- Reikia važiuoti pas juos, - nenustygo Džimis. 

- Ne! Jums nevalia! Vardan savo ir mano gyvenimo - ne! 

- Bet jie... 

- Jie gali pasikliauti tik savimi! Tai, kas ten vyksta - arba jau įvyko - iki 
to laiko, kol nusigausite, baigsis! 

Jiedu neryžtingai stovėjo prie durų. 

Vargais negalais sukaupęs jėgas, Metas ramiai, bet primygtinai prabilo: 

- Barlou ego didelis, ir išdidumas taip pat. Stai šiomis jo ydomis mes 
galbūt sugebėsime pasinaudoti. Tačiau derėtų turėti omeny, kad Barlou - itin 
galingo proto. Ir tai įvertinti. Jūs parodėte man laišką. Jame kalbama apie 
šachmatus. Neabejoju, Barlou - aukščiausios klasės žaidėjas. Argi nesupran- 
tate, kad jis galėtų susidoroti su numatytomis aukomis nenutraukdamas 
telefono ryšio su namu? O jį nutraukė, norėdamas, kad mes suprastume: 
vienai iš baltųjų figūrų paskelbtas šachas! Jis suvokia jėgų pasiskirstymą ir 
žino, kad išsklaidžius priešininko jėgas ir sukėlus sąmyšį nugalėti daug 
lengviau. Pamiršę apie tai, jūs per neapsižiūrėjimą atidavėte jam pirmąjį 
ėjimą - ir pradinė grupė suskilo į dvi dalis. Jeigu nutrūkę galvas skuosite į 
Pitrių namus, mūsų grupė iškriks į tris dalis. Aš liksiu vienas, prikaustytas 
prie lovos - lengvas grobis, nepaisant kryžių, knygų ir užkeikimų. Užteks 
atsiųsti čionai vieną iš kandidatų į nelabuosius su peiliu arba revolveriu mane 
nudėti. Ir kas beliks? Judu su Benu, dumiantys kaip įkirpti naktyje pasitikti 
savo mirties? Tuomet Zalės Valda - jo. Argi nesuprantate? 

Pirmasis prabilo Benas. 

- Taip, - tarė jis. 

Metas atsilošė. 

- Sitaip kalbu ne todėl, kad būgštaučiau dėl jūsų mirties. Bijau dėl miesto. 
Nesvarbu, kas dar įvyks - kažkas juk turi išlikti, kad rytoj sustabdytų Barlou. 

- Taip. Ir kol neatkeršysiu už Suzaną, jis manęs nesučiups. 

Įsiviešpatavo tyla, kurią sutikdė Džimis Kodis. 

- Apskritai, jie gali pasprukti, - susimąstęs prakalbo. - Manau, Barlou 
pakankamai neįvertino Kalaheno... O jau berniūkščio tai tikrai neįkirto. Sitas 
vaikėzas... 

- Tikėsimės, - atsiliepė Metas ir užsimerkė. 

Jie įsitaisė ir ėmė laukti. 


Tėvas Donaldas Kalahenas stovėjo prie sienos erdvioje Pitrių virtuvėje, 
laikydamas aukštai virš galvos iškeltą savo motinos kryžių, kuris užliejo 
patalpą vaiduoklišku spinduliuojančiu blizgesiu. Prie priešingos sienos, 
greta kriauklės, stovėjo Barlou. Viena ranka jis laikė už nugaros užsuktas 
Marko rankas, kita buvo apsikabinęs berniuko kaklą. Tarp jų, ant grindų, 
padengtų stiklo šukėmis, Žyminčiomis Barlou apsireiškimą, tysojo Henris ir 
Džunė Pitriai. 

Kalahenas buvo visiškai priblokštas. Viskas atsitiko taip greitai, kad jis 
dar nesugebėjo suvokti, kas vyksta. Ką tik jiedu su Pitriu protingai (nors ir 
apmaudaudami) svarstė klausimą ryškioje, jokioms kvailystėms nepasiduo- 
dančioje virtuvės lempų šviesoje - ir štai pasinėrė į beprotybę, kurią taip 
ramiai, tvirtai neigė Marko tėvas. 

Kunigo protas stengėsi atstatyti įvykių eigą. 

Pitris grįžo ir pasakė, kad telefonas neveikia. Po keleto sekundžių jie liko 
be šviesos. Džunė Pitri cyptelėjo. Kažkas apvertė stalą. Kurį laiką visi 
kliuvinėdami aklinėjo po staiga užgriuvusią tamsą, šaukdami vienas kitą. 
Ūmai išdužo langas virš plautuvės, stiklo šukėmis nusėdamas virtuvinį stalą 
ir linoleumą. Visa tai įvyko maždaug per pusę minutės. 

Paskui į virtuvę įslinko kažkoks šešėlis, ir Kalahenas nusipurtė jį sukaus- 
čiusius kerus. Kunigas apkabino pirštais ant jo kaklo kabantį kryžių, ir vos 
prisilietė nukryžiuotojo, kambarys nušvito nežemiška, neįprasta šviesa. Jis 
išvydo Marką, kuris stengėsi nutempti motiną prie svetainėn vedančios 
arkos. Greta jo, pasukęs galvą, sėdėjo Henris Pitris. Kur dingo buvusi 
ramybė! Nuo tokio absoliučiai prieštaraujančio logikai įsiveržimo atvipo 
Henrio žandikaulis. Iš už Pitrio nugaros pasirodė baltas išsiviepęs veidas, 
primenantis Fracečio paveikslo fragmentą. Jis suskilo, parodydamas ilgas 
aštrias iltis ir raudonas permatomas akis, panašias į liepsnojančius pragaro 
vartus. Barlou ištiesė rankas (Kalahenas kaip tik spėjo pamatyti, kokie ilgi 
ir jautrūs šie mirtinai išbalę muzikalūs pirštai), viena sugriebė Henrio Pitrio 

galvą, kita - Džunės ir sudaužė jas vieną į kitą su širdį pykinančiu, džeržgian- 
čiu traškesiu. Pitriai krito ant grindų kaip akmenys, ir pirmasis Barlou 
grasinimas buvo įvykdytas. 

Plonai verksmingai klykdamas, nė sekundę nesusimąstęs, Markas puolė 
vampyrą. 

- Stai tu ir įkliuvai! - geraširdiškai sugaudė gilus stiprus balsas. Markas 
atakavo neapgalvotai, ir bematant buvo sučiuptas. 

Kalahenas žengė pirmyn, laikydamas virš galvos kryžių. Triumfuojanti 
Barlou šypsena akimirksniu pavirto Žiojėjančiais agonijos nasrais. Jis atsit- 
raukė prie plautuvės, priešais save vilkdamas berniuką. Po kojomis gurgž- 
dėjo sudaužyti stiklai. 

- Vardan Dievo... - prabilo Kalahenas. 

Skambant Dievo vardui, Barlou garsiai riktelėjo, tarytum gavęs smūgį 
rimbu. Pražiotos burmos kampučiai nusmuko žemyn į šlykščią grimasą, 
blykstelėjo ilčių adatos. 

- Daugiau nesiartink! - perspėjo jis. - Daugiau nesiartink, šamane! 
Antraip nespėsi įkvėpti, kai perkąsiu berniukui jungo veną! - Barlou šnekant, 
viršutinė lūpa slinko aukštyn, apnuogindama ilgus ilčių smaigus. Jis nutilo 
ir staigiai kaip gyvatė galva atliko plėšrų judesį priekin ir žemyn, prasilenk- 
damas su Marko kaklu per kokius keturis colius. 

Kalahenas stabtelėjo. 

- Atgal, - vėl šypsodamasis sukomandavo Barlou. - Tu - savo pusėje, aš 
- savo, taip? 

Kalahenas lėtai atsitraukė, tebelaikydamas kryžių prieš save akių aukš- 
tyje, kad galėtų Žiūrėti virš jo skersinio. Tasai tolygiai pulsavo šviesa, 
išleisdamas pliūpsnį po pliūpsnio, ir jo jėga tekėjo per kunigo ranką taip, kad 
sudrebėjo į gumulėlį susitraukę raumenys. 

Jiedu stovėjo akis į akį. 

- Pagaliau mes kartu! - šypsodamasis tarė Barlou. Jo veidas buvo tvirtas, 
protingas, spindėjo kažkokiu skaudžių uždraustu grožiu. Umai šviesa krito 
kitu kampu, ir Barlou bruožai pasirodė mažne moteriški. Kur Kalahenas 
regėjo panašų veidą? Ir didžiausio savo gyvenime siaubo akimirką jis 
prisiminė. Tai buvo veidas misterio Flipo, jo asmeninio baubo, kuris dieną 
slėpdavosi spintoje ir išlįsdavo, vos motina uždarydavo miegamojo duris. 
Užsidegti naktinę lempą Kalahenui drausdavo (ir motina, ir tėvas manė, kad 
geriausias būdas nugalėti vaikiškas baimes - atvirai pažvelgti joms į veidą, 
o ne nuolaidžiauti), taigi kasnakt, vos tik dygiai girgždėdamos užsiverdavo 
kambario durys 1r koridoriumi nutoldavo motinos Žingsniai, spintos durelės 
vos pastebimai pasislinkdavo į šalį, ir Kalahenas jausdavo (o galbūt iš tiesų 
matė?) misterio Flipo perregimai baltą veidą ir Žžaižaruojančias akis. Dabar 
Jis vėlišlindo iš spintos ir įdėmiai spitrijo virš Marko peties: klouniškai baltas 
veidas, Žaižaruojančios akys ir raudonos goslios lūpos. 

- Kas toliau? - nesavu balsu paklausė Kalahenas. Jis nenuleido akių nuo 
Barlou pirštų - 11gų jautrių pirštų, uždėtų ant berniuko gerklės. Ant jų matėsi 
smulkios mėlynos dėmelės. 

- Matysim. Ką duosi už šį apgailėtiną niekšelį? - Barlou staiga aukštai 
pabrėžti aimana, bet Markas nepasidavė. Berniukas neišleido nė garso, tik 
pro sukąstus dantis su švilpesiu įtraukė oro. 

- Dar tu man pastaugsi! - sušnabždėjo Barlou, iškreipdamas lūpas 
gyvuliškos neapykantos grimasa. - Staugsi, kol perpliš srėbtuvė! 

- Liaukis! - riktelėjo Kalahenas. 

- Ar reikia? - neapykantą nuo Barlou veido tarsi vėjas nupūtė. Grįžo 
rūškano žavesio kupina šypsena. - Turėčiau duoti berniukui atokvėpį? 
Pasilaikyti jį iki kitos nakties? 

- Taip! 

Barlou tyliai, tarytum murkdamas, pratarė: 

- Numesi kryžių, kad susitiktume kaip lygūs, juoda prieš balta? Tavasis 
tikėjimas prieš manąjį? 

- Taip, - jau ne taip užtikrintai atsiliepė Kalahenas. 

- Na, tai mesk! - putlios lūpos nekantriai susispaudė, aukšta kakta 
sublizgėjo keista stebuklinga šviesa, kurios prisipildė visas kambarys. 

- Viliantis, kad jį paleisi? Protingiau būtų įsikišti užantin barškuolę ir 
tikėtis, kad ji neįkąs. 

- Na, o aš tavimi tikiu... Žiūrėk! 

Barlou paleido Marką 1r žingtelėjo atatupstas, laikydamas pakeltas 
tuščias rankas. 

Negalėdamas tuo patikėti, Markas sekundę stovėjo nejudėdamas, paskui, 
neatsigręždamas į Barlou, puolė prie tėvų. 

- Bėk, Markai! - riktelėjo Kalahenas. - Bėk! 

Markas pakėlė į jį dideles patamsėjusias akis: 

- Man atrodo, kad jie negyvi... 

- BEK! 

Markas lėtai pakilo, atsisuko ir pasižiūrėjo į Barlou. 

- Greitai, broleli, - beveik maloningai tarė tasai, - dabar mudu su tavimi 
jau visai greitai... 

Markas spjovė jam į veidą. 

Barlou užėmė kvapą. Veidą aptemdė toks įtūžis, kad ankstesnė jo išraiška 
pasirodė tuo, kuo ir galėjo būti: paprasta aktoryste. Kalahenas savo priešo 
akyse akimirką išvydo beprotybę, dar juodesnę, negu žmogžudystės dvasia. 

- Tu į mane spjovei, - sušnabždėjo Barlou. Jis drebėjo visu kūnu, tiesiog 
kratėsi iš įtūžio. Kaip koks nors grėsmingas aklasis jis netvirtai Žingtelėjo 
pirmyn. 

- Atgal! - suknokė Kalahenas, mostelėdamas kryžiumi. 

Barlou sušuko, pakėlė rankas prie veido. Kryžius tvykstelėjo nenatūralia 
žilpinančia liepsna, ryškiausiu spindesiu, ir jei Kalahenas tą minutėlę būtų 
išdrįsęs judėti toliau, ko gero, būtų galėjęs Barlou išginti lauk. 

- Aš tave užmušiu, - tarė Markas ir pranyko kaip mažas tamsus viesu- 
liukas. 

Barlou tarytum išaugo, plaukai, europietiškai subraukti atgal nuo kaktos, 
pleveno virš galvos. Jis buvo apsirengęs juodu kostiumu su nepriekaištingai 
parištu tamsiai raudonu kaklaraiščiu, ir dėl to tėvui Kalahenui pasirodė kaip 
dalis juos supančios tamsos, jos koncentratu. Akiduobėse žioravo klastingų, 
rūsčių akių žarijos. 

- Nagi, įvykdyk savąją susitarimo dalį, šamane. 

- Aš - kunigas! - metė jam Kalahenas. 

Barlou vos pastebimai pašaipiai nusilenkė. 

- Kunigas, - pakartojo, išspausdamas žodį kaip dvokiančią Žuvį. 

Kalahenas neryžtingai stovėjo. Kam mesti kryžių? Apmulkinti Barlou, 
šiandien sužaisti lygiosiomis, o rytoj... 

Bet iš sąmonės gelmių kilo perspėjimas: atmesti vampyro iššūkį, vadina- 
si, surizikuoti kur kas rimčiau negu Kalahenas galėjo įsivaizduoti. Jeigu jis 
neišdrįs mesti kryžių, kartu jis nepripažins... nepripažins... ko? O, jeigu 
įvykiai nesisuktų taip greitai, jeigu būtų laiko pagalvoti... susiorientuoti... 

Kryžiaus tviskėjimas ėmė mirksėti. 

Kalahenas išplėstomis akimis dirstelėjo į nukryžiuotąjį. Tarsi įkaitintos 
vielos gumuliukas viduriuose šokinėjo išgąstis. Pasukęs galvą, kunigas 
įsisiurbė akimis į Barlou - tasai ėjo jo link per virtuvę plačiai, beveik 
geidulingai šypsodamasis. 

- Nesiartink, - kimiai sušvogždė Kalahenas, Žingtelėdamas atatupstas. - 
Įsakau Dievo vardu... 

Barlou nusikvatojo jam į veidą. 

Iš tviskančio kryžiaus liko skysta blėstanti kryžiaus formos liepsnelė. 
Vampyro veidu vėl ėmė slinkti šešėliai, paslėpdami jo bruožus už grubių 
linijų ir trikampių Žemiau išsišovusių skruostikaulių. Kalahenas atsitraukė 
dar per žingsnį ir atsirėmė į pristumtą prie sienos virtuvinį stalą. 

- Trauktis nėra kur, - liūdnai sumurmėjo Barlou. Tamsiose jo akyse virė 
pragariška linksmybė. - Liūdna matyti, kaip tikėjimas nuvilia žmogų. Na, gerai... 

Kryžius Kalaheno pirštuose sudrebėjo, ir šviesos likučiai ūmai išseko. 
Dabar iš jo beliko paprasčiausias gipso gabalėlis, Kalaheno motinos nupirk- 
tas Dublino suvenyrų krautuvėlėje (gali būti, kad už visiškai bedievišką 
kainą). Jėga, sruvusi iš nukryžiuotojo į jo ranką, jėga, kuri galėjo ardyti 
sienas ir smulkinti akmenis, pasitraukė. Raumenys atminė virpančias sroves, 
bet nepajėgė jų atkurti. 

Barlou ištiesė tamsoje rankas ir ištraukė iš kunigo rankų kryžių. Kalahe- 
nas išleido sielvartingą, drebantį sieloje (gerklėje - niekuomet) klyksmą 
buvusio vaiko, kurį kasnakt palikdavo vieną su misteriu Flipu, o tasai stebėjo 


308 


jį iš spintos pro miego langines. Paskui pasigirdo garsas, kuris persekios jį 
iki gyvenimo pabaigos: du sausi trakštelėjimai (Barlou nulaužė skersinį) ir 
gūdus beprasmiškas bilstelėjimas (jis švystelėjo kryžių ant grindų). 

- Būk prakeiktas! - išrėkė Kalahenas. 

- Pemelyg vėlu tokioms melodramoms, - iš tamsos atsiliepė Barlou. 
Tonas buvo beveik užjaučiantis. - Kam gi jos? Juk tu užmiršai savosios 
bažnyčios doktriną, argi ne tiesa? Kryžius, duona ir vynas, išpažintis - tik 
simboliai. Be tikėjimo kryžius - paprastas medis, duona - kepti kviečiai, 
vynas - perrūgusios vynuogės. Numetęs šalin kryžių, kitąsyk galbūt mane 
įveiktum. Tikėjausi, kad reikalai gali taip ir pakrypti. Aš taip seniai nesutikau 
bent kiek manęs verto priešininko. Berniukas vertas dešimties tokių kaip tu, 
kunige apsimetėli. 

Ir netikėtai į Kalaheno pečius įsikibo reto stiprumo rankos. 

- Manau, dabar tu sveikini mano mirties amžinybę. Nelabieji neturi 
atminties - tik alkį ir poreikį tarnauti Seimininkui. Tu gali man būti naudin- 
gas. Galėčiau pasiųsti pas tavuosius draugužius. Bet ar reikia? Praradę vedlį 
- tave - jie, man regis, mažai ką reiškia. Ir berniūkštis jiems viską papasakos. 
Sią minutę su jais jau susidorojama. O tau, kunige apsimetėli, yra geriau 
tinkanti bausmė. 

Kalahenas prisiminė Meto žodžius: 

“Yra dalykų, blogesnių už mirtį ". 

Jis vėl pamėgino ištrūkti, bet rankos laikė kaip pančiai. Paskui viena 
ranka atsileido. Pasigirdo audinio šlamėjimas į nuogą kūną, paskui - drės- 
kimas. 

Delnai palietė Kalaheno kaklą. 

- Na, kunige veidmaini, pasimokyk tikros religijos. Priimk mano ko- 
muniją. 

Kalahenas staiga suprato, ir jį užplūdo baimė ir pasišlykštėjimas. 

- Ne! Nereikia... nereikia... 

Bet rankos buvo nepermaldaujamos. Kunigo galvą traukė artyn, artyn... 
artyn... 
- Na, kunige, - sušnabždėjo Barlou. 

Ir Kalaheno veidas prigludo prie šaltos, dvokiančios vampyro gerklės, 
kur pulsavo prarėžta vena. Kunigas liovėsi kvėpuoti (atrodė, kad visai 
amžinybei), pašėlusiai sukinėdamas galvą, išsikruvindamas kaktą, skruos- 
tus, smakrą. 

Ir galų gale gurktelėjo. 

Ana Norton išlipo iš mašinos ir nė nepasiėmusi raktelių pasuko per 
ligoninės autoaikštelę ryškiai apšviesto vestibiulio link. Virš galvos žvaigž- 

dės pasislėpė už debesų - tvenkėsi lietus. Ana nė nežvilgtelėjo į debesis. Ji 
žingsniavo abejingai dėbsodama prieš save. 

Savo išore Ana smarkiai skyrėsi nuo damos, su kuria Benas Mirsas 
susipažino tą vakarą, kai Suzana pirmą kartą pasikvietė jį pavakarieniauti su 
savo artimaisiais. Anąsyk Beną pristatė vidutinio ūgio damai, kurios žalia 
vilnonė suknelė nors irnebylojo apie didelį turtą, vis dėlto liudijo matemalinę 
gerovę. Į aną damą buvo malonu žiūrėti - ne gražuolė, bet išpuoselėta, su 
šviežia Žilstančių plaukų šukuosena. 

Si moteris avėjo tik kambarinėmis šlepetėmis. Be maskuojančių elastinių 
kojinių ant nuogų kojų iššoko ligotos venos - tiesa, ne taip aiškiai kaip 
anksčiau, nes spaudimas šiek tiek nukrito. Geltonas apiplyšęs chalatas dengė 
savo apatinuką. Pakilęs vėjas taršė suveltų plaukų kuokštus. Veidas buvo 
mirtinai išblyškęs, o po akimis išryškėjo sunkūs rudi ratilai. 

Juk ji tvirtino Suzanai: saugokis šito Mirso ir jo draugužių! Juk ji įspėjo 
dukterį dėl žmogaus, kuris ją pražudė! O tam jį paskatino Metas Berkas. Jie 
susimokė. Taip, taip. Ana Žinojo - jis viską jai papasakojo. 

Visą dieną misis Norton nesveikavo - spaudė miegas ir tiesiog nebuvo 
Jėgų išlipti iš lovos. O kai po pietų vyras išvažiavo rašyti kvailo pareiškimo 
apie dukters dingimą ir Ana nugrimzdo į sunkų snūdą, sapne apsireiškė jis. 
Gražus, valdingas, veržlus, dėmesį prikaustantis veidas. Ereliška nosis, 
atmesti nuo kaktos plaukai, o stambi viliojanti burna slėpė keistai jaudinan- 
čius baltus dantis, kurie pasirodydavo, kai jis šypsodavosi. Gi akys... tos 
raudonos akys kerėjo. Kai jis į jus žvelgė, buvo neįmanoma nusukti žvilgs- 
nio... O Ir nesinorėjo. 

Jis jai viską paaiškino: ir ką reikia padaryti, ir kad paskiau Anai atsiras 
galimybė prisijungti prie dukters ir prie daugybės kitų... ir prie jo taip pat. Ką 
ten Suzana - tai jam Ana norėjo įtikti, idant mainais gautų tai, ko taip keistai 
norėjo, ko taip troško: prisilietimo, įsiskverbimo. 

Anos kišenėje gulėjo vyro trisdešimt aštunto kalibro pistoletas. 

Ji įėjo vestibiulin ir pažvelgė registratūros pusėn. Jei kas nors pamėgintų 
stabdyti, su tuo ji susidorotų. Ne, Ana nešautų - kol nepateko į Berko palatą, 
jokio šaudymo. Taip įsakė jis. Jeigu Aną sučiups ir sulaikys, iki bus atliktas 
reikalas, jis neateis ir neapdovanos jos naktį karštais bučiniais. 

Už pertvaros sėdėjo jaunutė mergina baltu chalatu ir cilindro formos 
kepuraite. Svelnioje lempelės šviesoje, kuri buvo pritvirtinta prie pagrindi- 
nės konsolės, ji sprendė kryžiažodį. Sanitaras kaip tik tolo koridoriumi. Ji 
regėjo jo nugarą. 

Išgirdusi žingsnius, budinti sesuo su išmokta šypsenėle pakėlė akis, bet 
kai pamatė artėjančią chalatu vilkinčią moterį įknitusiomis akimis, šypsena 
ištirpo. Tuščios Anos akys keistai Žėrėjo, tarytum ji būtų kažkieno paleistas 
prisukamas žaisliukas. Galbūt paklydusi pacientė? 

- Madam, jeigu jūs... 

Ana Norton išsitraukė 1š savo chalato kišenės ginklą - tikra kuoktelėjusi 
teroristė, - įrėmė vamzdį į budinčios sesers galvą ir pasakė: 

- Nusisuk. 

Sesutė be garso pakrutino lūpas, konvulsiškai įtraukė oro... 

- Nerėk, nes nudėsiu. 

Oras su švilpesiu išsiveržė lauk. Sesutė stipriai išbalo. 

- O dabar nusisuk. 

Sesuo ėmė lėtai suktis. Ana paėmė pistoletą už vamzdžio ir pasiruošė iš 
visų jėgų smogti rankena budinčiajai per galvą. 

Ir staiga ją partrenkė ant žemės. 

Pistoletas išlėkė iš rankų. 

Moteris suplėšytu geltonu chalatu nesušuko, tik tevai suinkštė, ėmė 
raudoti ir kaip milžiniškas krabas puolė prie ginklo, bet abstulbintas ir 
persigandęs vyriškis, kuris atsirado už jos nugaros, irgi kaip strėlė šoko ten 
link. Suvokęs, kad ji pirmoji pasieks pistoletą, jis spyriu nubloškė ginklą į 
kitą vestibiulį dengiančio kilimo pusę. 

- Ei! - suvapėjo jis. - Ei, į pagalbą! 

Grįžtelėjusi pro petį, Ana Norton sušnypštė. Veidas įgavo apgautos 
neapykantos grimasą. Paskui ji vėl ėmė siekti pistoleto. Bėgte sugrįžo 
sanitaras. Akimirką jis su buka nuostaba stebeilijo į tai, kas vyksta, paskui 
pakėlė beveik prie pat jo kojų gulėjusį ginklą. 

- O Viešpatie, - tarė, - bjaurybė užtaisyta... 

Ana puolė, sulenktais pirštais brūkštelėjo jam per veidą, ir kaktą bei 
dešinį skruostą išvagojo raudoni rėžiai. Priblokštas sanitaras laikė pistoletą 
taip, kad ji negalėtų pasiekti. Nesiliaudama rypuoti, moteris siekė jį į nagus 
panašiais pirštais. Jai už nugaros atsidūręs abstulbintasis vyras sugriebė Aną. 
Vėliau jis pasakos, jog atrodė, tarytum būtų apglėbęs gyvačių pripildytą 
maišą - kūnas po chalatu pasirodė karštas, atstumiantis, kiekvienas raumuo 
šokčiojo ir rangėsi. 

Ana mėgino ištrūkti. Sanitaras mostelėjo jai per žandikaulį, moteris 
išsprogino akis ir nugriuvo. 

Sanitaras su sumišusiu vyru susižvalgė. Registratorė spygčiojo, delnais 
spausdama burną, ir dėl to klyksmai įgavo nepakartojamą sirenos ūkčiojimo 
tamsoje garsą. , 

- Mielieji, 17 apskritai, kokia čia sumauta ligoninė? - paklausė abstulbin- 
tasis vyriškis. 

- Kad aš žinočiau, - atsiliepė sanitaras. - Kas, velniai griebtų, atsitiko? 

- Einu sau aplankyti seserį - ji pagimdė - staiga prie manęs prilekia 
berniukas ir sako: ten ką tik įėjo moteris su pistoletu. Ir... 

- Koks berniukas? 

Sutrikęs vyrukas, kuris atėjo pas seserį, apsižvalgė. Į vestibiulį rinkosi 
žmonės, bet visi jie buvo tokio amžiaus, kai leidžiama pirkti svaigalus. 

- Dabar nematyti, bet jis čia sukinėjosi. Pistoletas užtaisytas? 

- O kaipgi, - atsakė sanitaras. 

- Nair kas čia pas jus per ligoninė, mielieji? - paklausė nieko nesupratęs 
vyriškis. 

Jie išvydo, kaip pro duris, lifto pusėn nuskuodė dvi medicinos seserys, o 
iš laiptinės apačios sklido neaiškūs riksmai. Benas dirstelėjo į Džimį, bet 
tasai lengvai gūžtelėjo pečiais. Metas, pravėręs burną, snūduriavo. Mirsas 
uždarė duris ir užgesino šviesą. Džimis atsisėdo prie Meto lovos, o kai jiedu 
išgirdo, kaip kažin kas neryžtingai sustojo prie durų, Benas jau pasirengęs 
stovėjo greta jų. 

Durys prasivėrė, į palatą kyštelėjo kažkieno galva. Benas sugriebė ją, 
prispaudė sau prie krūtinės ir įrėmė į veidą kryžių, kurį laikė kitoje rankoje. 

- Paleiskite! 

Nežinomasis pakėlė rankas ir ėmė pliekti Beną, tačiau tuščiai. Po 
sekundės įsižiebė viršutinė šviesa. Metas sėdėjo lovoje ir mirksėjo, spokso- 
damas į besistengiantį ištrūkti iš Beno rankų Marką Pitrį. 

Džimis iššoko iš pasalos, perbėgo kambarį ir jau ketino berniuką apka- 
binti, bet staiga sudvejojo. 

- Pakelk smakrą. 

Markas užvertė galvą, demonstruodamas kaklą be menkiausios žymelės. 

Džimis atsipalaidavo. 

- Viešpatie, gyvenime nebuvau toks laimingas. Kur kunigas? 

- Nežinau, - niūriai atsakė Markas. - Barlou sučiups mane... nužudė mano 
tėvus. Jie negyvi. Mano tėvai - negyvi. Jis sudaužė jų galvas... vieną į kitą... 
užmušė. Paskui sučiupo mane ir pasakė tėvui Kalahenui, kad paleis, jeigu 
tėvas Kalahenas pažadės numesti šalin kryžių. Jis pažadėjo. Aš pabėgau. Bet 
pirmiau į jį spjoviau. Spjoviau, ir aš jį užmušiu. 

Berniukas svyrinėjo tarpduryje. Ant kaktos ir skruostų matėsi įbrėžimai 
-jis dūmė per gervuogių brūzgynus, per mišką, tuo pačiu taku, kur taip seniai 
Denis Glikas su broliu užėjo nelaimę. Kelnės iki kelių buvo šlapios - Markas 
perskuodė per Tegart Strymo upelį. Berniukas atvažiavo pakeleivinga 
mašina, bet kas jį pavėžėjo, prisiminti negalėjo. Tik atsiminė, kad grojo 
radijas. 

Benas neteko amo. Jis nežinojo, ką sakyti. 

- Vargšas berniukas, - tyliai pratarė Metas. - Vargšas drąsus vaikinukas. 

Marko veidas persikreipė. Akys užsimerkė, o burna virptelėjo ir įsi- 
tempė. 

- Mano ma-ma... mama... 

Jis susvirduliavo, Benas pagriebė berniuką, apkabino ir ėmė supti, kol jo 
marškiniai įmirko nuo vaiko ašarų. 

Tėvas Kalahenas negalėjo suvokti, kiek laiko jis jau Žingsniuoja tamsoje. 
Klupdamas jis dyžė per Džointnerio aveniu miestelio centro link, visiškai 
užmiršęs, kad savo automobilį paliko ant Pitrių namų įvažiuojamojo keliu- 
ko. Retsykiais jis nušlitiniuodavo į kelio vidurį, o kartais linguodamas 
spinduliuojančiais žibintų ratilais, garsiai sutrimitavo signalas, ir paskutinę 
akimirką, cyptelėjusi padangomis per grindinį, šastelėjo į šalį. Sykį Kalahe- 
nas įvirto į griovį. Kai iki mirksinčio geltono Žiburėlio beliko ranka paduoti, 
pradėjo lyti. 

Stebėti tėvo Kalaheno kelionę per ištuštėjusias gatves nebuvo kam - 
Zalės Valda užsidarė nakčiai tvirčiau nei įprasta. Valgykloje nebuvo nė 
dvasios, o pas Spenserį, prie kasos sėdėjo mis Kugen ir ledinėje fluorescen- 
cinių lempų, kabančių palubėje, šviesoje skaitė nuo stendo paimtą išpažinčių 
Žurnalą. Išorėje, po šviečiančiu ženklu, vaizduojančiu mėlyną šunį šuolyje, 
švytėjo neoninės raidės: AUTOBUSAS. 

Tėvo Kalaheno manymu, pniežastis slypėjo baimėje. Miestelėnai turėjo 
aibę priežasčių bijoti. Kažkokia jų sąmonės dalis pajuto pavojų, ir šį vakarą 
Valdoje buvo užrakintos netgi tos durys, kurių niekas nerakino jau daugelį 
metų... jeigu apskritai kada nors rakindavo. 

Gatvėje Kalahenas buvo vienut vienas. Ir tik jam nebuvo ko bijoti. 
Įdomu. Jis garsiai nusikvatojo, ir šis juokas priminė šiurpų, beprotišką 
kūkčiojimą. Joks vampyras jo nepalies. Kitus - galbūt, bet ne jį. Seimininko 
pažymėtas, jis laisvai vaikštinės tol, kol Šeimininkas pareikalaus savo. 

Priešais jį stiepėsi Šventojo Andriejaus bažnyčia. 

Kalahenas sudvejojo, paskui patraukė jos linkui. Jis melsis. Jei reikės - 
melsis visą naktį. Ne naujajam Dievui, - getų Dievui, socialinės sąmonės ir 
nemokamų pietų Dievui, - o senajam Viešpačiui, kuris Mozės lūpomis įsakė 
neleisti gyventi raganai, leidusiai savo sūnui prisikelti iš numirusiųjų. Dar 
vieną šansą, Viešpatie. Bažnytinė bausmė - visas mano gyvenimas. Tik... dar 
vieną šansą. 

Klupinėdamas Kalahenas pakilo plačiais laiptais. Išpurvinta sutana ir 
Barlou krauju suteptas veidas atrodė klaikiai. Ant viršutinės pakopos jis 
trumpam sustojo, paskui siektelėjo centrinių durų rankenos. 

Vos tik jos prisilietė, mėlynos šviesos tvykstelėjimas atmetė jį atgal. 
Skausmas pervėrė nugarą, paskui galvą, paskui krūtinę, pilvą, šlaunis, ir 
Kalahenas kūlvirsčia nusirito nuo granitinių pakopų ant šaligatvio. 

- Nešvarus, - murmėjo jis. - Nešvarus, nešvarus. O, Viešpatie, vadinasi, 
aš nešvarus! 

Jis sudrebėjo. Apsikabinęs rankomis pečius, Kalahenas virpėjo po lietu- 
mi, o bažnyčia stūksojo virš jo, ir jos durys jam buvo uždarytos. 


Markas Pitris sėdėjo ant Meto lovos lygiai toje pat vietoje, kur buvo 
prisėdęs Benas, kai atėjo čia su Džimiu. Ašaras Markas nusišluostė rankove, 
ir nors berniuko akys užtino 1r paraudo, jis stengėsi tvardytis. 

- Tu juk žinai, - tarė Metas, - kad Zalės Valda atsidūrė beviltiškoje 
padėtyje? 

Markas linktelėjo. 

- Net ir dabar po miestelį šliaužioja jo nelabieji, - niūriai tęsė mokytojas. 
- Pasiglemždami sau ir kitus. Visų jie nepasieks, - bent jau šiandien, - tačiau 
rytoj jūsų laukia baisus darbas. 

- Metai, aš norėčiau, kad jūs pamiegotumėte, - paprašė Džimis. - 
Nesijaudinkite, mes niekur neišeisime. Jūs atrodote ne kaip. Tokia milžiniš- 
ka įtampa... 

- Gimtasis miestelis baigia egzistuoti vos ne mano akyse, o tu nori, kad 
miegočiau? - nepaklusniame veide suspindo akys, kuriose nebuvo jokio 
nuovargio. 

Džimis primygtinai tarė: š 

- Jeigu norite pasiekti finišą, geriau pasaugokite save. Sitai sakau kaip jus 
gydantis daktaras, velniai griebtų! 

- Gerai. Minutėlę, - mokytojas nužvelgė susirinkusiuosius. - Rytoj visi 
trys privalote grįžti į Marko namus. Ir paruošti kuolelių. Labai daug kuolelių. 

Jie bematant viską suprato. 

- Kiek? - tyliai paklausė Benas. 

- Manyčiau, kad mažiausiai prireiks trejeto šimtų. Patarčiau pasidaryti 
penkis šimtus. 

- Neįmanoma, - kategoriškai paprieštaravo Džimis. - Jų negali būti tiek 
daug. 

- Nelabuosius kankina troškulys, - atsakė Metas. - Geriau pasiruošti. 
Eisite visi kartu. Nedrįskite išsiskirti net dieną. Tai bus valymo medžioklė. 
Reikės pereiti miestą nuo vieno galo iki kito. 

- Visų mes niekaip nerasime, - suabejojo Benas. - Net jeigu pradėtume 
auštant ir dirbtume iki sutemos. 

- Reikia pasistengti, Benai. Gali taip būti, kad miestelėnai jumis patikės. 
Jeigu įrodysite savo žodžių tikrumą, atsiras padėjėjų. O kai vėl sutems, jo 
darbas pasirodys iš esmės sunaikintas, - Metas atsiduso. - Derėtų pripažinti, 
kad tėvą Kalaheną būsime praradę. Liūdna. Tačiau nieko nepaisydami, jūs 

privalote citi pirmyn. Jums - visiems! - teks laikytis atsargumo. Būkite 
pasirengę meluoti - jeigu jus pasodins už grotų, tai puikiai pasitarnaus jo 
tikslui. Ir pagalvokite štai apie ką: šansai, jog kas nors iš mūsų (gal ir visi) 
išliks ir laimės tik tam, kad patektų į teismą už žmogžudystę, labai dideli. Ar 
apie tai nepagalvojote? - jis pažvelgė kiekvienam į veidą. Tai, ką pamatė, 
regis, Metą patenkino, kadangi jis vėl sutelkė dėmesį į Marką. 

- Tu žinai, kas už viską svarbiau, tiesa? 

- Taip, - atsakė Markas. - Reikia nudobti Barlou. 

Metas blankokai nusišypsojo. 

- Bijau, kad tu kinkai arklį paskui vežimą. Pirmiausiai jį reikia rasti, - 
mokytojas įdėmiai pasižiūrėjo į Marką. - Ar šį vakarą matei, girdėjai, jautei, 
lietei ką nors, kas galėtų padėti mums jį surasti? Neskubėk atsakyti, gerokai 
pagalvok! Tu žinai geriau už visus, kaip tai svarbu. 

Markas pamąstė. Benas pirmąsyk matė, kad žmogus taip klusniai vykdy- 
tų nurodymus. Berniukas nuleido smakrą ant delnų, tvirtai užmerkė akis - 
atrodė, jis tyčia perleidžia per galvą visus naktinio susidūrimo niuansus. 

Pagaliau atsimerkė, paskubom peržvelgė bičiulius ir pakratė galvą: 

- Nieko. 

Meto veidas ištįso, bet jis nepasidavė. 

- Galbūt prie švarko prilipęs medžio lapelis? Kokia nors žolelė už kelnių 
klešnės atvarto? Purvas ant batų? Koks nors siūlelis, kurį Barlou patingėjo 
nutraukti? - mokytojas bejėgiškai trinktelėjo per lovą. - Dieve Visagali, 
Jėzau Kristau! Juk jis nepadarytas iš vientiso gabalo kaip kiaušinis? 

Staiga Marko akys praplatėjo. 

- Kas? - sugriebdamas berniuką už alkūnės, paklausė Metas. - Kas tokio? 
Apie ką tu pamanei? 

- Mėlyna kreida, - atsakė Metas. - Jis apkabino ranka mano kaklą, štai 
taip, ir aš pamačiau jo pirštus - ilgus, baltus, ant dviejų - mėlyna kreida. 
Tokios mažytės dėmelės. 

- Mėlyna kreida, - susimąstęs pakartojo Metas. 

- Mokykla, - pasakė Benas. - Kas gi dar. 

- Bet ne vidurinė, - tarė mokytojas. - Visas savo atsargas mes gauname 
iš Portlendo “Denisono ir kompanijos". Jie pristato tik baltą ir geltoną kreidą, 
kuri jau daugelį metų neišnyksta iš po mano nagų ir nuo švarkų. 

- O piešimo pamokos? - paklausė Benas. 

- Ne, vidurinėje mokykloje tik braižyba. Ten naudojasi ne kreida, o tušu. 
Markai, tu įsitikinęs, kad tai buvo... 

- Kreida, - linkčiodamas tarė berniukas. 

- Man regis, kažkuris iš gamtininkų naudojasi spalvota kreida, bet kur 
vidurinėje mokykloje pasislėpsi? Jūs ją matėte - viskas pirmajame aukšte, 
ištisai stiklas. O į spintas su mokymo priemonėmis landžioja visą dieną. Tą 
patį galima pasakyti ir apie katilinę. 

- O už kulisų? 

Markas gūžtelėjo pečiais. 

- Ten pakankamai tamsu. Bet jeigu vietoj manęs spektaklį imsis statyti 
misis Rodin (beje, po to keisto japoniško mokslinės fantastikos filmo 
mokiniai ją praminė Rodan), šią zoną išnaudos ganėtinai aktyviai. Barlou 
baisiai rizikuotų. š 

- O kaip dėl pradinės mokyklos? - paklausė Džimis. - Zemesnėse klasėse 
turėtų būti piešimo pamokos. Statau šimtą dolerių, kad tarp pirmos būtinybės 
priemonių yra ir spalvota kreida. 

Metas paaiškino. 

- Pradinę mokyklą Stenlio gatvėje statė pagal tą patį projektą kaip ir 
vidurinę. Ji tokia pat šiuolaikinė, vienaaukštė ir visiškai užpildyta. Daug 
saulės šviesą praleidžiančių langų. Visai ne tas pastatas, kur noriai įsikurtų 
mūsų taikinys. Jiems patinka seni pastatai, apgaubti legendų, tamsūs ir 
niūrūs kaip... 

- Kaip mokykla Broko gatvėje, - tarė Markas. 

- Taip, - Metas dirstelėjo į Beną. - Mokykla Broko gatvėje - triaukštis 
medinis statinys su rūsiu, pastatyta maždaug vienu metu su Marsteno namu. 
Kai reikėjo balsuoti už naujosios mokyklos projektą, daugelis miestelyje 
kalbėjo, jog senoji - nesaugi priešgaisriniu požiūriu. Dėl šios priežasties 
mūsų mokyklos projektas buvo patvirtintas. Prieš dvejus ar trejus metus 
vienoje Niū Hempšyro mokykloje užsiplieskė gaisras... 

- Aš suprantu, - sumurmėjo Džimis. - Kobs Feryje, ar ne? 

- Taip. Sudegė trys vaikai. 

O mokykla Broko gatvėje veikia iki šiol? 

- Tik pirmasis aukštas. Nuo pirmos iki ketvirtos klasės. Per dvejus metus 
ją turi palengva ištuštinti, o mokyklą Stenlio gatvėje praplėsti. 

- Barlou ten rastų, kur pasislėpti? 

- Manau, rastų, - nenoriai atsakė Metas. - Antrame ir trečiame aukštuose 
daug tuščių klasių. O langai užkalti, kadangi vaikai be paliovos svaido į juos 
akmenis. 

- Tuomet jis ten, - tarė Benas. - Ne kitaip. 

- Skamba neblogai, - pripažino Metas. Stai dabar jo išvaizda iš tiesų buvo 
kaip išvargusio žmogaus. - Bet labai jau paprasta. Pernelyg akivaizdu. 

Pradaręs savo juodąjį lagaminėlį, Džimis ištraukė buteliuką su table- 
tėmis. 

- Dvi, ir užgerti vandeniu, - paliepė jis. - Iškart dabar. 

- Ne. Pernelyg daug ką liko peržvelgti. Pernelyg daug... 

- Pernelyg didelė rizika jus prarasti, - ryžtingai pertraukė Benas. - Jeigu 
tėvas Kalahenas iš tiesų atkrito, dabar jūs pats vyriausias. Klausykite 
Džimio. 

Markas atnešė 1š vonios stiklą vandens, ir Metas gan negrabiai pasidavė. 

Penkiolika minučių po dešimtos. 

Palata nugrimzdo į tylą. Benas pamanė, kad Metas atrodo bauginančiai 
senas ir išsekęs. Zili plaukai tarsi praretėjo, nudžiūvo, ant veido praėjusios 
dienos rasi paliko nerimo žymę - ar neatėjo jam skirto gyvenimo pabaiga? 
Benas mąstė: tam tikrų požiūriu visiškai natūralu, kad nelaimė - didelė 
nelaimė - jį užgriuvo štai taip nerealiai, niūriai, fantastiškai. Visas gyvenimas 
ruošė jį tam, kad priprastų prie simbolinės bjaurasties, kuri išlenda pasaulin 
prie stalinės lempos ir išnyksta su aušra. 

- Jis mane neramina, - tyliai pratarė Džimis. 

- Oaš maniau, kad priepuolis buvo nestiprus, - atsiliepė Benas. - Su tikru 
infarktu dabar šalia mūsų negulėtų. 

- Sįsyk viskas baigėsi nedideliu kraujagyslių užakimu, bet kitas priepuo- 
lis bus smarkesnis. Jeigu visa ši makalynė greitai nepasibaigs, tuomet jį 
nustekens galutinai, - Džimis paėmė Metą už rankos ir atsargiai, švelniai 
apčiuopė pulsą. - O tai, - pridūrė jis, - būtų tragiška. 

Jie įsitaisė aplink Meto lovą laukti ir iš eilės budėti. Metas išmiegojo iki 
ryto, bet Barlou neapsireiškė: jis turėjo reikalų kažkur kitur. 

Mis Kugen “Neišgalvotose išpažintyse"' skaitė apsakymą, pavadintą “Aš 
mėginau pasmaugti mūsų kūdikį'', ir ūmai prasivėrė durys, įleisdamos vidun 
pirmą klientą per visą vakarą. 

Kiek mis Kugen prisiminė, dar niekuomet prekyba nebuvo tokia vangi. 
Neužėjo net Ruta Kroket su kompanija išgerti sodos vandens (ne todėl, kad 
mis Kugen nuobodžiautų be ši/os gaujos), o Loreta Starčer neužbėgo 
nusipirkti “The New York Times". Tvarkingai sulankstytas laikraštis taip ir 
gulėjo po prekystaliu. Loreta vienintelė visoje Jeruzalės Valdoje reguliariai 
pirko “Times"' (pavadinimą ji tardavo taip, kad girdėjosi kursyvas), o kitą 
dieną nunešdavo laikraštį į skaityklą. 

Misteris Lebns po vakarienės irgi nesugrįžo, nors čia nebuvo nieko 
keisto. Misteris Lebnis, našlys, didelio namo ant Mokyklos kalvos netoli 
Grifenų savininkas, vakarieniauti į namus neidavo, ir mis Kugen tai puikiai 
žinojo. Jis važiuodavo pas Delą valgyti hamburgenų ir gerti alų, ir jeigu iki 
vienuoliktos nesugrįždavo (o dabar jau buvo be penkiolikos minučių vienuo- 
likta), ji paimdavo raktą iš dėžutės po kasa ir pati užrakindavo vaistinę. Taip 
pasitaikė ne kartą. Bet jeigu ateis toks, kuriam iš tiesų būtini vaistai, 
nemalonumų neišvengs:. 

Kartais mis Kugen ilgėdavosi anos iš kino teatro plūstančios minios, kuri 
neišvengiamai pasirodydavo maždaug šiuo laiku, kol nenugriovė anapus 
gatvės stovėjusio “Nordiko". Žmonės prašydavo ledų su sodos vandeniu, 
plaktos grietinėlės, alaus, porelės laikėsi susiėmusios už rankų ir šnekučia- 
vosi apie namų ruošą. Buvo nelengva, bet viskas ėjo į naudą. Tuometinis 

jaunimas nebuvo panašus į Rutą Kroket su jos komanda, kuri prislopintai 
kikeno, atkišinėdavo pasirodymui biustus, ir mūvėdavo tokiais ankštais 
džinsais, kad išryškėdavo apatinių kelnaičių kraštai (jeigu jos apskritai jas 
dėvėdavo). Natūralius mis Kugen jausmus praėjusių dienų klientams (kurie 
ją erzino nė kiek ne mažiau, nors ji apie tai užmiršo) apgaubė nostalgija, taigi 
durims prasivėrus, ji ryžtingai pakėlė akis, tarytum ten galėjo būti šešiasde- 
šimt ketvirtųjų metų moksleivis su savo mergina, iš anksto besigardžiuojan- 
tys šokoladu glaistytais ledais su dviguba riešutų porcija. 

Bet įėjusysis pasirodė esąs vyras - suaugęs vyras, kurį jinai pažinojo, bet 
negalėjo prisiminti. Su lagaminu rankoje jis prisiartino prie prekystalio, ir 
ūmai kažin kas eisenoje, ar galvos judesyje mis Kugen padėjo suvokti, kas 
jis. 

- Tėvas Kalahenas! - pratarė, nepajėgdama sulaikyti nusistebėjimo - ji 
pirmą kartą regėjo jį be kunigo sutanos. Tėvas Kalahenas buvo apsirengęs 
paprastomis juodomis kelnėmis ir mėlynais marškiniais kaip fabriko darbi- 
ninkas. Ji staiga išsigando - Kalaheno drabužiai buvo paprasti, plaukai 
tvarkingai sušukuoti, bet veide atsispindėjo kažkas... kažkas... 

Mis Kugen netikėtai prisiminė dvidešimties metų senumo dieną, kai 
grįžo iš ligoninės, kur nuo insulto nelauktai numirė jos motina - anais laikais 
sakydavo “nuo smūgio“. Dabar Kalahenas kažin kuo priminė jai brolį, 
kuriam ji pranešė apie motinos mirtį: sukritęs pasmerktojo veidas, tuščias, 
nieko nesuvokiantis išdegintų akių žvilgsnis. Jai pasidarė nejauku. Kunigo 
oda aplink burną paraudonavo, atrodė tarytum sudirginta - lyg būtų persis- 
tengęs besiskusdamas, lyg įtrynęs rankšluosčiu, kai stengėsi atsikratyti 
sunkiai nuvalomos dėmės. 

- Norėčiau nusipirkti autobuso bilietą, - tarė jis. 

“Stai koks reikalas, - pamanė mis Kugen. - Vargšelis, kažkas numirė, ir 
jam ką tik paskambino į direktoriją... ar kaip ten vadinasi jo butas?" 

- Prašom, - atsakė ji. - Kur? 

- Kada pirmas autobusas? 

- Kur? 

- Bet kur, - atsiliepė jis, visiškai sugriaudamas jos teoriją. 

- Na... nežinau... tuoj pažiūrėsiu... - ji iškapstė tvarkaraštį ir jaudindamasi 
ėmė jį tyrinėti. - Yra autobusas dešimt minučių po vienuoliktos. Jis sustoja 
Portlende, Bostone, Hartforde ir Niujor... 

- Į šį, - pertraukė jis. - Kiek? 

- Ilgam... norėjau pasakyti, iki kur? - dabar moteris visiškai sutriko. 

- Iki galo, - dusliai atsakė kunigas ir nusišypsojo. Mis Kugen, žmogaus 
veide niekuomet nemačiusi tokios baisios šypsenos, net atsilošė. "Jeigu jis 
mane palies, - pamanė, - imsiu rėkti. Klyksiu iki pamėlynavimo ". 

- Vadinasi, iki Niujorko, - pratarė. - Dvidešimt devyni doleriai septynias- 
dešimt penki centai. 

Su šiokiomis tokiomis pastangomis iš užpakalinės kišenės išsitraukė 
piniginę, ir mis Kugen ant dešinės rankos pamatė tvarstį. Kalahenas paklojo 
priešais ją dvidešimtinę ir du vieno dolerio banknotus, o ji, siekdama bilieto 
nuo pačios neužpildytų blankų viršūnės, viską nužėrė ant grindų. Kol mis 
Kugen juos rankiojo, Kalahenas pridėjo dar penkis dolerius ir krūvelę 
smulkių. Pildydama bilietą, ji skubėjo kaip išgalėdama, bet po jo mirtinai 
nejudriu žvilgsniu bet kokia skuba atrodė per lėta. Užantspaudavusi bilietą, 
mis Kugen stumtelėjo jį per prekystalį, kad netektų prisiliesti Kalaheno 
rankos. 

- Jums teks palaukti lauke, tėve Kalahenai. Po penkių minučių turiu 
uždaryti, - nė netikrindama, subraukė banknotus ir smulkius į kasos stalčių. 

- Nieko baisaus, - atsakė jis, kišdamas bilietą į kišenę prie krūtinės ir nė 
nepažvelgdamas į mis Kugen tarė: - Ir pažymėjo Viešpats Kainą lemties 
ženklu, kad niekas, su kuo susitiktų, nenužudytų jo. Ir išėjo Kainas nuo 
Viešpaties atvaizdo, ir apsistojo žemėje į rytus nuo Edeno... Šventasis 
Raštas, mis Kugen. Pats sunkiausias tekstas Biblijoje. 

- Iš tiesų? - tarė ji. - Bijau, kad jums teks išeiti gatvėn, tėve Kalahenai. Aš... 
po minutėlės grįš misteris Lebris, 0 jis nemėgsta... nemėgsta, kai aš... aš... 

- Taip taip, - linktelėjo jis ir apsisuko išeiti. Paskui stabtelėjo ir atsigręžė. 
Ji virptelėjo nuo jo sustabarėjusio žvilgsnio. - Jūs gyvenate Folmute, tiesa, 
mis Kugen? 

- Taip... 

- Turite mašiną? 

- Taip, suprantama. Garbės žodis, aš privalau jūsų paprašyti palaukti 
autobuso lauke... 

- Šiandien važiuokite į namus greičiau, mis Kugen. Užsirakinkite visas 
mašinos dureles ir pakeliui nieko neimkite. Nieko. Net jeigu tai būtų kuris 
nors iš jūsų pažįstamų. 

- Aš niekuomet nieko neimu, - dorybingai tarė ji. 

- O kai nusigausite į namus, laikykitės kuo toliau nuo Jeruzalės Valdos, 
- toliau kalbėjo Kalahenas. Jis nenuleido nuo jos akių. - Nuo šiol Valdoje 
dedasi bjaurūs dalykai. 

Mis Kugen silpnu balseliu pratarė: 

- Nežinau, apie ką kalbate, bet autobuso jums teks palaukti lauke. 

- Taip. Gerai. 

Jis išėjo. 

Mis Kugenūmai suvokė, kaip vaistinėje tylu - absoliučiai tylu. Kaipgi iki 
tamsos niekas neužėjo - niekas - išskyrus tėvą Kalaheną? Ir ištiesų - nė gyvos 
dvasios. 

Nuo šiol Valdoje dedasi bjaurūs dalykai. 

Mis Kugen apėjo vaistinę ir užgesino šviesas. 

Tamsa Valdoje laikėsi kibiai. 

Be dešimties minučių dvyliktą Čarlį Roudsą pažadino ilgas nenutrūks- 
tantis signalas. Prabudęs staigiai atsisėdo lovoje. 

Mano autobusas! 

Ir išsyk: 

Bjaurybės! 

Vaikai ir anksčiau mėgino krėsti tokius pokštus. Šiuos mažus niekšelius 
Čarlis matė kiaurai. Sykį jie degtukais nuleido jam padangas. Kas tai padarė, 
jis nesusekė, bet puikiai numanė. Nuėjo pas jų skystaklynį direktorių, tebūnie 
Jis prakeiktas, ir paminėjo Maiko Filbruko ir Odžio Džeimso pavardes. 

Carlis žinojo, kad tai jie - kam dar matyti? 

"Roudsai, jūs įsitikinęs, kad tai jų darbas?" 

"Juk aš pasakiau, ar ne?" 

Ir tasai sumautas skystablauzdis nieko negalėjo padaryti, teko jam 
pašalinti berniūkščius iš užsiėmimų. Paskui, po savaitės, išsikviečia šitas 
kiaulė Čarlį pas save į kabinetą: 

"Roudsai, šiandien mes pašalinome iš užsiėmimų Endį Garvį ". 

"Ta-aip? Ką gi jis iškrėtė?" 

"Bobas Tomas sučiupo jį nuleidinėjant jo autobuso padangas ". 

Ir apdovanoja Čarlį i1gu šaltu tyrinėjančiu žvilgsniu. 

Na 1r kas, kad tai buvo Garvis, o ne Filbrukas su Džeimsu? Visi jie 
šlaistosi drauge, visi krečia kvailystes, visiems jiems reikia kiaušus nu- 
traukti. 

Dabar iš gatvės, vesdamas į pasiutimą, sklido pratisas jo garsinio signalo 
pypsėjimas - sodina akumuliatorių, gal pilvu įsirėmė! 

- Pypt, pypt, pyyyyYP... 

- Ach, kalės vaikai, - sušnabždėjo Čarlis, išlindo iš lovos ir nedegdamas 
Šviesos užsitempė kelnes - šviesa pabaidytų mažuosius niekšelius, o Čarlis 
šito nenorėjo. 

Kitąsyk kažkas padėjo ant vairuotojo sėdynės karvės blyną- būkitramūs, 
Čarlis puikiai žinojo, kieno tai rankų darbas. Iš jų akių jis skaitė kaip iš 
knygos- toks nuolatinis budrumas Čarliui buvo pažįstamas dar nuo karo, nuo 
reZerVvo persiuntimo punkto. Už karvės blyną Čarlis atkeršijo savaip. Tris 
dienas iš eilės išmesdavo šunsnukį iš autobuso už keturių mylių nuo namų. 
Galų gale vaikiščias bliaudamas atėjo pas jį. 

"Aš nieko nepadariau, misteri Roudsai. Kodėl mane vaikote? " 

"Sakai, padėti man ant sėdynės karvės blyną - tai "nieko?" 
"Tai padariau ne aš, garbės žodis, ne aš!" 

Taip, jų garbei galima pasakyti - sugeba atvirais, besišypsančiais snuku- 
čiais kabinti makaronus ant ausų savo paties motušei (turbūt taip ir yra). 
Carlis išsodindavo vaikėzą dar pora vakarų, o paskui tasai prisipažino kaip 

per išpažintį. Čarlis išmetė jį iš autobuso dar sykį - taip sakant, atsisveikini- 
mui. Po to Deivas Felsenas iš autoparko patarė laikinai atvėsti. 

- Pyyyyyyyyyyp! 

Čarlis pasičiupo marškinius, paskui pasigriebė kertėje stovinčią seną 
teniso raketę. Nubausk jį, Dieve, jei šiąnakt jis neiškarš kieno nors subinės! 
Išslinkęs pro užpakalinį išėjimą, apsuko namą ir valdomas tvirto, šalto 
tikėjimo savo teisumu pasuko ten, kur palikdavo stovėti didelį geltoną 
autobusą. Jis sėlino į priešo užnugarį lygiai kaip kare. Sustojęs už oleandro 
krūmo, Carlis pasižiūrėjo į autobusą. Taip, jis išvydo visus, visą gaują - 
siluetus, kurie buvo dar tamsesni už nakties migla užtamsintus langus. Iš 
įsisenėjusio pašėlusio įtūžio, kaip ledas slegiančios neapykantos Čarlis taip 
suspaudė teniso raketę, kad toji galų gale kamertonu suvirpėjo rankoje. Jie 
išmušė... šešis, septynis, aštuonis... aštuonis jo autobuso langus. 

Nusėlinęs prie automobilio, Carlis ant pirštų galų nutipeno išilgai geltono 
šono prie suveriamų durų keleiviams. Jos pasirodė atidaros. Jis įsitempė ir 
žaibiškai pakilo laipteliais aukštyn. 

- Tvarkelė! Stovėt, kur stovite! Ei, vaikėze, palik ramybėje prakeiktą 
signalą, 0 jei ne, aš... 

Berniūkštis, kuris sėdėjo vairuotojo vietoje abi rankas įrėmęs į klaksoną, 
atsigręžė išsišiepęs kaip idiotas. Carlio viduriai skausmingai ūžtelėjo žemyn. 
Pasirodė, jog tai Ričis Bodinas, baltas - baltas kaip paklodė! - tik akių vietoje 
juodavo angliukai ir kaip rubinai raudonavo lūpos... 

O dantys... 

Čarlis Roudsas peržvelgė praėjimą. 

Kas tai, Maikas Filbrukas? Odis Džeimsas? Dieve Visagali, ten, ant 
galinės sėdynės sėdėjo Grifeno berniukai Helas ir Džekas šieno prisivėlu- 
siais plaukais! Betgi jie nevažinėja mano autobusu! Merė Keitė Grigson šalia 
Brentono Tenio: ji - naktiniais marškinėliais, jis - su džinsais ir flaneliniais 
marškiniais, apsivilkęs juos nugara į priekį ir dar išvirkščius, tarytum 
vaikinukas būtų pamiršęs, kaip reikia rengtis. 

Zr Denis Glikas. Bet... o Viešpatie... juk jis mirė, jau daug savaičių, kaip 
mirė! š 

- Jūs, - sušnabždėjo Carlis aptirpusiomis lūpomis, - jūs, vaikučiai... 

Teniso raketė išslydo iš jo rankos. Pasigirdo šnypštimas, paskui duslus 
spragtelėjimas: tai Ričis Bodinas, šiurpiai tebesišypsodamas, truktelėjo 
chromuotą svertą, uždarantį suveriamas duris. Visi jie ėmė kilti iš savo vietų 
- visi iki vieno. 

- Ne, - tarė Čarlis, mėgindamas šypsotis. - Jūs, šita, vaikučiai... nesupra- 
tote... Juk tai aš, Čarlis Roudsas... Jūs... jūs... - jis beprasmiškai išsiviepė, 
pakratė galvą, ištiesė rankas, parodydamas: tai tik niekuo neprasikaltusio 
senojo Carlio Roudso rankos, ir traukėsi, traukėsi, kol nugara įsirėmė į platų 
tamsų priekinį automobilio stiklą. 

- Nereikia, - sušnabždėjo jis. 

Besišypsantys vaikai nesustojo. 
- Prašau jūsų, nereikia. 
Ir jie puolė Carlį. 

Ana Norton numirė lifte, trumpo pervežimo iš pirmojo ligoninės aukšto 
į antrąjį, metu. Ji sudrebėjo, ir pro burnos kamputį ištekėjo siaura srovelė 
kraujo. 

- Viskas, - tarė vienas iš sanitarų. - Dabar gali išjungti sireną. 

Eva Miler sapnavo sapną. 

Keistą sapną, bet košmaru jo nepavadinsi. Po blyškiai žydru negailestin- 
gu dangumi, kuris tiesiai virš galvos bluko iki karšto baltumo, siautėjo 1951- 
ųjų Metų gaisras. Sios apverstos lėkštės centre žėrėjo nublizginto vario 
spalvos saulė. Aplinkui tvyrojo aitraus dūmų kvapas. Visas dalykinis gyve- 
nimas apmirė, žmonės pasipildavo į gatves ir žvelgė Pelkių pusėn, į šiaurės 
vakarus, miško link. Dūmai kybojo ore visą rytą, o dabar, pirmą valandą 
dienos, už Grifeno ganyklos matėsi žalumoje šokčiojantys ryškūs ugnies 
liežuvėliai. Nerimstantis vėjas, kuris jau padėjo liepsnai peršokti vieną 
barikadą, dabar atnešė į miestą baltus pelenus, krintančius ir krintančius iš 
dangaus kaip vasaros sniegas. 

Ralfas dar buvo gyvas, jis išėjo pamėginti išgelbėti lentpjūvę. Tačiau 
viskas susipainiojo: su Eva buvo Edas Kreigas, o juk jinai jį sutiko tik 
penkiasdešimt ketvirtųjų rudenį. 

Eva stebeilijo į gaisrą pro miegamojo langą viršuje, stovėdama kaip 
motina pagimdė. Iš už nugaros ją palietė rankos, šerpetotos, įradusios rankos 
ant glotnių baltų klubų, ir ji suprato, kad tai Edas, nors stikle nesimatė jokio 
atspindžio. 

"Edai, - pabandė sakyti Eva. - Ne dabar. Pernelyg anksti. Nepaisant 
beveik devynerių metų - ne". 

Betrankos buvo atkaklios. Jos perbėgo Evos pilvu, vienas pirštas pažaidė 
su bambos duburėliu, paskui abu delnai slystelėjo aukščiau, kad begėdišku 
išmanymu pagautų krūtis. 

Eva pamėgino jam įteigti, kadjiedu stovi lange, ir bet kuris gatvės žioplys 
atsigręžęs gali juos pamatyti, bet žodžiai neslydo nuo liežuvio, o paskui Edo 
lūpos prisilietė jos rankos, peties ir su ryžtingu gosliu atkaklumu - kaklo. Eva 
pajuto dantis, Edas ją kandžioio, iščiulpdamas kraują, ir Eva vėl pamėgino 
pasipniešinti: “Nedaryk man nieko, Ralfas pamatys..." 

Bet protestuoti buvo neįmanoma, ji jau nenorėjo protestuoti. Jai buvo 
nusispjaut, kad kas nors atsisuks ir pamatys juos - nuogus ir begėdiškus. Kol 

Edo dantys ir lūpos mėgavosi Evos kaklu, jos žvilgsnis mieguistai nusklendė 
ugnies link. Juodi juodi, juodi kaip nakties tamsa dūmai užklojo įkaitintą 
dangaus metalą, paversdami dieną naktimi, bet šiose ūkanose liepsna tebeju- 
dėjo, pulsuodama raudonomis gijomis ir žiedais... Vešlus žydėjimas pusiau- 
nakčio džiunglėse. 

O vėliau iš tiesų atslinko naktis, miestas pranyko, bet ugnies siautėjimas 
nesiliovė. Tamsoje liepsna įgaudavo keisčiausius pavidalus kaip kaleidos- 
kope, kol pradėjo rodytis, jog jinai krauju piešia veidą - su vanagiška nosimi, 
giliai susmigusiomis slegiančiomis akimis, kupinomis jausmingumo lūpo- 
mis, kurios slėpėsi tankiuose ūsuose ir gauruose, sukeltuose atgal nuo kaktos 
kaip muzikanto. 

- Velsietiška indų spintelė, - iš tolumos atsklido kažkieno balsas, ir Eva 
suprato, tai jo balsas. - Toji, ant aukšto... Aš manau, tiks puikiai. O vėliau 
susidorosime su laiptais... Protingiau būtų pasiruošti... 

Balsas ištirpo. Ištirpo ir liepsna. 

Liko vien tamsa, o joje - Eva, kuri lyg sapnavo, lyg pradėjo matyti. Ji 
miglotai pamanė, kad sapnas bus ilgas ir malonus, bet gilumoje - garlus ir 
tamsus kaip Letos vandenys. 

Kitas balsas - Edo: 

- Na, širdele. Kelkis. Reikia daryti, kaip jis sako. 

- Edai? Edai? 

Viršjos palinko Edo veidas, ne ugnimi nupieštas, o labai blyškus ir keistai 
tuščias. Ir vis dėlto Eva vėl jį mylėjo... Stipriau negu bet kada. Ir trokšdama 
laukė bučinio. 

- Eime, Eva. 

- Edai, tai sapnas? 

- Ne... ne sapnas. 

Akimirką Eva išsigando, bet paskui baimė išnyko be pėdsako. Ją pakeitė 
supratimas, o drauge su juo - alkis. Pažvelgė į veidrodį ir pamatė, kad ten 
atsispindi tik tuščias pritilęs miegamasis. Durys, vedančios į palėpę, buvo 
užrakintos, o raktas gulėjo apatiniame komodos stalčiuje, bet tai neturėjo 
reikšmės. Dabar raktų nebereikėjo. 

Jie kaip šešėliai praslydo tarp durų ir staktos. 

Trečią valandą nakties kraujas teka lėtai, neskubėdamas, o miegas 
sunkus. Sią valandą dvasia arba miega palaimingai akla, arba visiškai 
nusivylusi Žiūri pati į save. Vidurio nėra. Trečią valandą nakties gyvenimas 
kaip sena šliundra nusivalo savo margaspalvius dažus ir paaiškėja, kad neturi 
nosies, o akis stiklinė. Linksmybės tampa tuščios tr trapios, kaip Raudonąja 
Mirtimi apsiaustoje Po pilyje. Siaubą suardo nuobodulys. Meilę - sapnas. 

Parkinsas Džilespis šiūruodamas vaikštinėja nuo darbo stalo prie kavinu- 
ko. Konsteblis primena sulysusią stambią beždžionę, kurią kamuoja seki- 
nanti liga. Už nugaros liko į laikrodį panašus išdėliotas pasiansas “Soliteris"". 
Kiek anksčiau iš nakties tamsos Parkinsą pasiekė veriantys riksmai, keisti 
trūkčiojantys automobilio garso signalai, o sykį - bėgančių kojų tipenimas. 
Betjis nė karto neišėjo pasidomėti, ką tai galėtų reikšti. Raukšlių išvagotame 
veide su įkritusiomis akimis atsirado šešėlis to, kas, konsteblio nuomone, 
dėjosi Valdoje. Ant Parkinso kaklo kabojo kryžius, Sventojo Kristoforo 
paveikslėlis ir taikos ženklas. Kodėl visa tai pasikabino, Parkinsas ir pats 
tiksliai nežinojo, bet taip buvo ramiau. Parkinsas galvojo, kad jeigu sugebės 
išgyventi šią naktį, tai rytoj išvažiuos, kur akys veda, o šerifo ženklą paliks 
ant lentynėlės šalia raktų ryšulio. 

Meiblė Verts sėdėjo virtuvėje už stalo priešais puodelį ataušusios kavos, 
pirmą kartą per daugelį metų užtraukusi užuolaidas ir uždariusi Žiūronų 
okuliarus. Pirmą kartą per šešiasdešimt metų Meiblė nenorėjo nieko matyti 
ir girdėti. Naktis buvo kupina mirties šnaresio, kurio Meiblė negeidė klausytis. 

Bilas Nortonas nejudriu, sustabarėjusiu veidu važiavo į Kamberlendo 
ligoninę, iš kurios jam paskambino (Ana tuomet dar buvo gyva). Monotoniš- 
kai spragsėjo valytuvai, nuo priekinio stiklo šluostydami ne juokais įsismar- 
kavusį lietų. Bilas stengėsi apie nieką negalvoti. 

Valdoje buvo ir kitų nepaliestųjų, kurie miegojo arba būdravo. Dažniau- 
siai išliko vieniši, miestelyje neturintys nei giminių, nei artimų draugų, 
žmonės. Daugelis nė neįtarė, kad kažkas vyksta. 

Tačiau nemiegantys uždegdavo namuose visas šviesas. Jei kam nors 
pasitaikytų važiuoti pro miestelį (o Portlendo pusėn ir į pietus iš tiesų praūžė 
keletas automobilių), jis būtų priblokštas to, kad gyvenvietė, tokia panaši į 
visas kitas pasitaikančias pakeliui, pačią tamsiausią ryto valandą, neaišku 
kodėl, svidina namuose visas šviesas. Praeivis, ko gero, sulėtintų žingsnį, 
kad galėtų pažiopsoti į gaisrą arba avariją, bet neišvydęs nei vieno, nei kito, 
nuskubėtų tolyn, išmetęs visa tai iš galvos. 

Stai kur keistas dalykas! Jeruzalės Valdoje niekas iš nemiegančiųjų 
nežinojo tiesos. Saujelė galbūt ką nors įtarė, bet šie įtarimai buvo nesusifor- 
mavę ir neapibrėžti kaip trijų mėnesių embrionas. Bet vis dėlto jie neabejo- 
dami eidavo prie stalo stalčių, dėžių palėpėse arba prie papuošalų skrynelių 
miegamuosiuose ir ieškojo tikėjimo simbolių, kokie tik ten galėjo būti. Tai 
buvo daroma neapgalvotai - kaip Žmogus, ilgai vairavęs automobilį vienas, 
pradeda dainuoti ir dainuoja nieko apie tai nežinodamas. Lėtai, tarsi jų kūnai 
būtų stikliniai ir trapūs, žmonės vaikščiojo iš kambario į kambarį, visur 
užžiebinėdami šviesas ir nežiūrėdami į langus. 

Tai svarbiausia. Nežiūrėdami pro langus. 

Nesvarbu, kokie garsai aidėjo naktyje, kokias kraupias galimybes jie 
slėpė savyje, nesvarbu, kaip baugino nežinomybė. Ziūrėti Gorgonai į akis 
buvo dar blogiau. 

Triukšmas prasibrovė į sapną panašiai, kaip į storą ąžuolinę lentą kalama 
vinis: ypač lėtai, sluoksnis po sluoksnio. Pradžioje Redžis Sojeris pamanė, 
kad miega ir sapne mato dailides. Tai, kas klajojo tarp sapno ir būdravimo 
esančioje vaiduokliškoje sąmonės karalystėje, bematant atsiliepė prisimini- 
mais, kuriuose jiedu su tėvu kalė lentas prie šoninės vilos sienos - ją 
šešiasdešimtaisiais pastatė Brajant Ponde. 

Sis vaizdas ištirpo, pavirsdamas painia mintimi, kad jis visai nemiega ir 
tikrai girdi plaktuko kaukšėjimą. Paskui Redžis negalėjo susiorientuoti, o dar 
vėliau prabudo. Smūgiai krito į paradines duris - kažkas metronomo tolygu- 
mu bumpsėjo į duris kumščiu. 

Redžis skubiai dirstelėjo į ant šono gulinčią Bonę - S formos kauburėlį po 
antklode. Paskui į laikrodį: 4:15. Jis pakilo, išniro iš miegamojo ir privėrė 
paskui save duris. Įjungęs koridoriuje šviesą, Redžis buvo beeinąs atidaryti, 
bet stabtelėjo. Mintyse pasišiaušęs it gaidys, Sojeris su nebyliu priekabiu 
smalsumu apžiūrinėjo laukujas duris. 

Sešiasdešimt aštuntaisiais Redžis septynis mėnesius praleido Vietname 
(tie metai papuolusiems į Vietnamą amerikiečių vaikinams pasitaikė labai 
sunkūs), taigi parako buvo uostęs. Anomis dienomis perėjimas nuo sapno iki 
realybės trukdavo ne ilgiau, nei pirštų arba jungiklio spragtelėjimas: ką tik 
riogsojai nelyginant akmuo, o štai jau stovi atsibudęs tamsoje. Beveik iškart, 
kai juos perkėlė per vandenyną namo, šis Redžio įprotis nuslopo, kuo jis 
paslapčia didžiavosi. Dievas gali būti liudininkas, jis - ne automatas. Paspau- 
site mygtuką A - Džonis prabus, paspausite mygtuką B - Džonis pribaigs 
kelis žvairaakius. 

Bet dabar mieguistas kvaitulys, iškimšęs galvą vata, nuslinko nuo Redžio 
kaip gyvatės oda, be jokio perspėjimo. Jis šiurptelėjo ir sumirksėjo. 

Anapus kažkas lūkuriavo. Greičiausiai pienburnis Brajantas, girtas kaip 
pėdas ir su patranka. Pasiryžęs nugalėti arba mirti dėl savo gražiosios širdies 
damos. 

Redžis pasuko į miegamąjį ir prisiartino prie tolimosios sienos, kur virš 
dekoratyvinio židinio kabojo šautuvas. Sviesos jis nedegė - kelią puikiai 
žinojo ir apgraibomis. Nukabinęs nuo sienos dvivamzdį, Redžis jį perlenkė, 
ir ant varto dusliai suspindėjo iš koridoriaus krintanti šviesa. Redžis sugrįžo 
prie svetainės durų ir iškišo pro slenkstį galvą. Lygus, bet neritmingas, 
monotoniškas stuksenimas tęsėsi. 

- Gerai jau, gali užeiti, - pašaukė Redžis Sojeris. 

Dunksėjimas liovėsi. 

Įsivyravo ilga pauzė, paskui durų rankena labai lėtai pasviro. Durys 
atsivėrė. UŽ jų stovėjo Koris Brajantas. 

Redžio širdis akimirkai sustojo. Brajantas buvo apsirengęs tais pačiais 

sulamdytais ir išpurvintais. Kelnės 1r marškiniai buvo aplipę lapais. Purvo 
juostelė skersai kaktos pabrėžė blyškumą. 

- Stovėk, kur stovi, - įsakė Redžis, pakeldamas dvivamzdį ir spragtelėda- 
mas saugiklį. - Sįsyk žaisliukas užtaisytas. 

Bet Koris sunkiai žingtelėjo pirmyn, nenuleisdamas nuo Redžio veido 
blausių akių, išreiškiančių kažin ką blogiau už neapykantą, ir apsilaižė lūpas 
iš burnos išslydusiu liežuviu. Nuo Korio batų ant koridoriaus grindų krito 
tiršto, praskydusio nuo lietaus, lipnaus purvo gurvuolėliai. Siame žingsnyje 
buvo kažin kas neatleidžiamo, negailestingo, stebėtojui paliekančio šalto, 
baisaus negailestingumo įspūdį. Purvo plutele padengti puspadžiai tapnojo 
grindimis. Jų nebuvo įmanoma sustabdyti jokiu įsakymu, sulaikyti jokiu 
maldavimu. 

- Dar du žingsniai, ir aš sutrupinsiu tavo suknistą makaulę, - tvirtai ir 
sausai ištarė Redžis. Vaikinas nebuvo girtas - dar blogiau, jam pasimaišė 
protas. Redžis netikėtai aiškiai suvokė, kad teks jį nušauti. - Stok, - pakartojo 
jis, tačiau šįsyk netvirtai, lyg tarp kitko. 

Koris Brajantas nesustojo. Jis nenuleido nuo Redžio veido negyvu 
raudonumu kibirkščiuojančių, tarytum briedžio iškamšos akių. Puspadžiai 
grėsmingai stuksėjo į grindis. 

Už Redžio nugaros cyptelėjo Bonė. 

- Maukįmiegamąjį, - įsakė Redžis ir žingtelėjo koridoriun, kad atsidurtų 
tarp jų. Dabar juodu su Brajantu skyrė vos keli žingsniai. Vangi išbalusi 
ranka siektelėjo “Stivenso" vamzdžio. 

Redžis nuleido abu gaidukus. 

Siaurame koridorėlyje kaip griaustinis driokstelėjo šūvis. Iš abiejų vamz- 
džių išsiveržė liepsnos liežuvėliai - ir pranyko. Oras pritvinko sudegusio 
parako kvapo. Bonė vėl veriančiai suklykė. Korio marškiniai pajuodavo ir 
pavirto į skiautes, kurios nulakstė į šalis. Ir vis dėlto, kai praardę sagas jie 
apnuogino žuvies baltumo krūtinę ir pilvą, šie neįtikėtinu būdu pasirodė 
nesužeisti. Redžio žvilgsnis sustingo - jam pasivaideno, kad kūnas iš tiesų 
buvo ne kūnas, o tarytum kažin kas nematerialaus, ar panašaus į perregimą 
užuolaidą. 

Paskui iš Redžio rankų, tarytum šis būtų vaikas, išmušė šautuvą, o jį patį 
pačiupo ir bloškė į sieną tokia jėga, kad subarškėjo dantys. Kojos atsisakė 
Redžį laikyti, ir jis apsvaigintas parvirto ant grindų. Brajantas praėjo pro jį 
prie Bonės. Pašiurpusi prie staktos, ji vis tiek negalėjo atplėšti nuo Korio 
veido akių, kuriose Redžis spėjo įžiūrėti karštį. 

Koris atsisuko ir nusišypsojo Redžiui ta plačia pusmėnuliška šypsena, 
kuria dykumoje turistus pasitinka karvių kaukolės. Bonė tiesė į jį virpančias 
rankas. Keisdami vienas kitą, kaip saulės šviesą keičia šešėliai, jos veide 
mainėsi siaubo ir gašlumo pliūpsniai. 

- Mitelasis, - pratarė ji. 

Redžis suriko. 

- Ei, - tarė autobuso vairuotojas, - Hartfordas. 

Kalahenas pasižiūrėjo pro didelį langą į nepažįstamą vietovę. Iš dangaus 
besisunkiančioje pirmojoje ryto brėkšmoje peizažas atrodė dar labiau sveti- 
mas. Ko gero, Valdoje dabar jie grįžta į savo landas. 

- Žinau, - atsakė jis. 

- Stovėsime dvidešimt minučių. Gal norite nueiti suvalgyti sumuštinį 
arba dar ką nors? 

Sutvarstyta ranka Kalahenas iškapstė iš kišenės piniginę ir vos jos 
neišmetė ant žemės. Keistas dalykas - dabar apdeginta ranka beveik neskau- 
dėjo, tik prarado jautrumą. Geriau jau skaudėtų. Skausmas - bent jau realus 
dalykas. Burnoje laikėsi mirties skonis - idiotiškas kamuojantis skonis tarsi 
nuo supuvusio obuolio. Ir viskas? Taip. Ganėtinai šlykštu. 

Jis kyštelėjo vairuotojui dvidešimtinę: 

- Ar neatneštumėt man buteliuko? 

- Mister, taisyklės... 

- O grąžą, suprantama, pasiturėkite. Pinta bus kaip tik. 

- Misteri, neturiu jokio noro, kad mano autobuse kas nors krėstų pokštus. 
Po dviejų valandų būsime Niujorke. Ko norite, galite gauti ten. Ko tik širdis 
geidžia. 

“Man regis, drauge, tu neteisus", - pamanė Kalahenas. Jis vėl dirstelėjo 
piniginėn, kas ten darosi. Dešimtinė, du banknotai po penkis dolerius ir 
doleris. Jis pridėjo prie dvidešimtinės dar dešimtį ir sutvarstyta ranka ištiesė 
vairuotojui. 

- Pintos užteks, - tarė. - O grąžą, suprantama, pasilikite sau. 

Vairuotojas pakėlė žvilgsnį nuo trisdešimties dolerių į blausias įkritusias 
akis ir vieną baisią akimirką pamanė, jog kalba su gyva kaukole. Su kaukole, 
kuri kažkodėl pamiršo, kaip reikia šypsotis. 

- Trisdešimt dolerių už pintą? Misteri, betgi jūs išprotėjote, - tačiau 
pinigus paėmė, nuėjo per tuščią autobusą prie vairuotojo kabinos, paskui 
atsisuko. Pinigai pranyko. - Tik be pokštų. Nenoriu, kad mano autobuse 
kvailiotų. 

“Ko nors pigaus, - pamanė Kalahenas. - Kad nudegintų liežuvį tr 
apsvilintų gerklę. Kad nuvyčiau šį bjaurų salstelėjusį skonį... arba bent jau 
sumažinčiau, kol neradau vietos, kur galima bus prisigerti rimčiau. Gerti, 
gerti, gerti..." - ūmai jis pamanė, jog palūš ir pravirks. Bet ašarų nebuvo. Jis 
jautė klaikią sausrą ir visišką tuštumą. Beliko tik... šitas skonis. 

Greičiau, vairuotojau. 

Kalahenas neatplėšė akių nuo lango. Anapus gatvės, padėjęs galvą ant 
rankų, namo prieangyje sėdėjo paauglys. Kalahenas spoksojo į jį, kol 
autobusas pajudėjo iš vietos, tačiau vaikinukas taip ir nesukrutėjo. 

Ant Beno rankos nusileido delnas, ir jis ėmė nerti iš miego aukštyn, į 
realybę. Prie dešinės ausies suskambo Marko balsas. 

- Rytas. 

Jis pravėrė akis, dusyk mirktelėjo, nuvydamas miegą, ir pažvelgė pro 
langą į pasaulį. Per postiprio rudeniško lietučio uždangą vogčiomis veržėsi 
aušra. Medžiai, Žiedu supantys žole apaugusią aikštelę prie ligoninės korpu- 
so šiaurinės sienos, jau perpus apsinuogino. Juodos šakos pilkame dangaus 
fone priminė gigantiškus nežinomos abėcėlės rašmenis. 30-asis kelias, kuris 
už miesto ribos suko į rytus, blizgėjo kaip ruonio kailis. Neužgesinti pro šalį 
pravažiavusios mašinos užpakaliniai žibintai grėsliai atsispindėjo dangoje 
raudonais blyksniais. 

Benas atsistojo ir apsižvalgė. Metas miegojo, krūtinė kilnojosi nuo 
lygaus, bet negilaus alsavimo. Džimis irgi miegojo išsitiesęs vienintelėje 
palatos kėdėje. Skruostai apžėlė visiškai nedaktariškais šeriais, 17 Benas 
persibraukė delnu per savąjį veidą. Dygu. 

- Laikas eiti, ar ne? - paklausė Markas. 

Benas linktelėjo. Pamanęs, kas šiandien jų laukia, kokia bjauri gali būti 
diena, vyriškis nuo šių minčių net atšlijo. Vienintelis būdas ją išgyventi - 
apgalvoti ne daugiau kaip dešimtį minučių į priekį. Jis dirstelėjo berniukui 
į veidą, ir nuo akmeninio pasiryžimo, kurį ten išvydo, supyko širdis. Benas 
prisiartino prie Džimio ir jį papurtė. 

- A?! - šūktelėjo Džimis, pašokdamas kėdėje kaip iš gelmės iškylantis 
naras. Veidas ištįso, akys išsprogo, ir vieną sekundės dalelę jose atsispindėjo 
beprasmiškas siaubas. Džimis nužvelgė bičiulius, nesuprasdamas ir jų 
nepažindamas. Pagaliau suvokęs, kas yra šalia jo, atsipalaidavo. 

- Ak, kad tave kur. Sapnas. 

Markas supratingai linktelėjo. o 

Džimis pažvelgė pro langą ir ištarė “Svinta!"' taip, kaip šykštuolis ištartų 
“Pinigėliai!'' Pakilo, priėjo prie Meto ir apglėbė pirštais mokytojo riešą. 

- Viskas gerai? - paklausė Markas. 

- Manau, jau geriau negu praėjusią naktį, - atsakė Džimis. - Benai, 
norėčiau, kad mes išeitume per tamybinį liftą. Visi trys. Vakar vakare 
berniuką galėjo kas nors pastebėti. Kuo mažesnė rizika, tuo geriau. 

- Ar nieko, kad misteris Berkas liks vienas? - pasidomėjo Markas. 

- Gal nieko baisaus, - atsiliepė Benas. - Teks pasikliauti jo išradingumu. 
Jeigu uždelstume dar vieną dieną, Barlou būtų labai laimingas. š 

Jie pirštų galais nutipeno konidoriumi ir pasinaudojo tarnybiniu liftu. Sią 
ankstyvą valandą (penkiolika minučių po septynių) virtuvė dar tik pradėjo 
šurmuliuoti. Vienas iš virėjų pakėlė akis, pamojo ir tarė: “Sveikas, daktare". 

Daugiau niekas jais nesidomėjo. 

- Kur iš pradžių? - paklausė Džimis. - Į mokyklą Broko gatvėje? 

- Ne, - tarė Benas. - Prieš pietus ten pernelyg daug Žmonių. Ar mažyliai 
anksti baigia, Markai? 

- Jie mokosi iki antros. 

- Taigi iki saulėlydžio dar lieka nemažai laiko, - apibendrino Benas. - 
Pirmiausiai - į Marko namus. Kuolelių. 

Artėjant prie Valdos, Džimio “Biuike" susitvenkė beveik apčiuopiamas 
baimės debesis, ir pokalbis užgeso. Kai prie didelio, žalio, reflektoriais 
apšviesto ženklo “12-as KELIAS, JERUZALĖS VALDA, KAMBERLEN- 
DAS, KAMBERLENDO APYGARDA" Džimis pasuko į plentą, Benas 
pamanė, kad kaip tik šiuo keliu jiedu su Suzana grįžo namo iš savo pirmojo 
pasimatymo - ji tuomet užsimanė pasižiūrėti ką nors su automobilių gaudy- 
nėmis. 

- Blogi reikalai, - prabilo Džimis. Berniokiškas jo veidas buvo išbalęs, 
išsigandęs ir piktas. - Viešpatie, užtenka nosimi patraukti! 

“Taip, tikrai",- pamanė Benas, nors kvapas egzistavo greičiau sąmonėje, 
o ne iš tikrųjų: savotiškas psichologinis rūsio alsavimas. 

12-asis kelias buvo beveik tuščias. Pakeliui į miestą jie aplenkė šalikelėje 
paliktą Vino Perintono pieno furgoną. Variklis dirbo tuščia eiga; dirstelėjęs 
į kėbulą ir išjungęs variklį, Benas grįžo į “Biuiką"". Džimis pažvelgė į jį 
klausiančiu žvilgsniu. Benas pakratė galvą: 

- Jo ten nėra. Degimas buvo įjungtas, o benzinas beveik pasibaigęs. 
Variklis tuščiai dirbo jau ne vieną valandą. 

Džimis trinktelėjo kumščiu sau per kelį. 

Bet kai įvažiavo į miestelį, jis su paiku palengvėjimu tarė: 

- Ziūrėk. Pas Kroseną atidaryta. 

Iš tiesų, prie įėjimo ant laikraščių stendo Miltas tvirtino gabalą atplyšu- 
sios skaidrios plėvelės, o šalia jo stovėjo Lesteris Silvijus su geltonu 
Lietpalčiu. 

- Kažkodėl nesimato likusios kompanijos, - pastebėjo Benas. 

Miltas juos pamatė ir pamojo ranka. Benui pasirodė, jog dviejų vyrų 
veiduose įsirėžusios įtampos raukšlės. Ant Formeno laidotuvių biuro durų 
kaip ir anksčiau iš vidaus kabojo lentelė “Uždaryta"'. Uždaryta buvo ir 
geležies parduotuvė, neapšviesta Spenserio vaistinė. Valgykla veikė. Kai ją 
pravažiavo, Džimis privairavo “Biuiką" pre šaligatvio priešais naująją 
parduotuvę. Virš vitrinos neįmantriomis auksinėmis raidėmis buvo užrašyta 
“Barlou ir Streikeris. Puikūs baldai''. Prie durų, kaip sakė Kalahenas, lipnia 
juostele buvo pritvirtintas skelbimas, parašytas ranka gražia rašysena, kurią 
visi jie pažino pagal išvakarėse matytą laišką: “Uždaryta iki atskiro pra- 
nešimo". 

- Kodėl sustojome? - paklausė Markas. 

- Yra mažytė galimybė, kad Barlou galbūt įsirengė sau landą parduotu- 
vėje, - paaiškino Džimis. - Galgi netikėtai, pagal jo prielaidas, mes pražiū- 
rėsime tokį akivaizdų dalyką? Be to, jeigu ko nors nepainioju, muitininkai 
kartais ant patikrinto bagažo rašo savo išvadas. Ir rašo kreida. 

Jie apėjo parduotuvę iš kitos pusės, ir kol Benas su Marku stovėjo 
susigūžę nuo lietaus, Džimis, kuris buvo apsivilkęs striukę, dunksėjo delnu 
į užpakalinių durų stiklą. Galų gale visi įsigavo vidun, į nesveikai pridvisusią 
patalpą - atrodė, jog ji turėjo būti uždaryta ne keletą dienų, o kelis šimtme- 
čius. Benas kyštelėjo nosį į prekybos salę, bet ten nebuvo kur slėptis: vienas 
kitas baldas 1r jokių požymių, kad Streikeris būtų papildęs savo atsargas. 

- Ateik čia, - kimiai pašaukė Džimis, ir Benui nusmelkė širdį. 

Džimis su Marku stovėjo prie ilgos dėžės, kurią Džimis spėjo praplėšti 
plokščiąja plaktuko dalimi. Pažvelgę vidun, jie pamatė blyškų rankos riešą 
ir tamsią rankovę. Benas, ilgai negalvodamas, ėmė plėšti dėžę. Džimis 
darbavosi plaktuku kitame jos gale. 

- Benai, - tarė, - susipjaustysi rankas. Tu... 

Tasai neišgirdo. Jis su traškesiu plėšė rankas, nekreipdamas dėmesio į 
vinis ir kniedes. Vis dėlto jie prisikasė iki Barlou. Slidus naktinis padaras jų 
rankose, ir jis suvarys jam į Širdį mietą, kaip tai padarė Suzanai, jis... 
Pasigirdo pokštelėjimas, Benas atlupo dar vieną lentjuostę ir pažvelgė į 
miruoliškai baltą nelyginant mėnulis Maiko Rajersono veidą. Akimirkai 
įsivyravo absoliuti tyla, paskui visi garsiai atsikvėpė 17 kambaryje tarsi 
dvelktelėjo vėjelis. 

- Ką darysime toliau? - paklausė Džimis. 

- Geriau iš pradžių važiuokime į Marko namus, - nusivylęs blausiu balsu 
pasiūlė Benas. - Nors mes jį radome, kol kas net kuolelio neturime pasiruošę. 

Jie šiaip taip sudėjo išlaužytas lentas į ankstesnę vietą. 

- Leisk apžiūrėti rankas, - tarė Džimis. - Kraujuoja. 

- Vėliau, - burbtelėjo Benas. - Eime. 

Jie dar sykį apėjo pastatą, tylomis džiaugdamiesi, kad grįžo po atviru 
dangum, ir Džimis nuvairavo “Biuiką"" Džointnerio aveniu į nedidelės 
komercinės miestelio dalies kaimynystėje išsidėsčiusį gyvenamąjį rajoną. 
Ant Pitrių namų įvažiuojamojo keliuko, už nediduko Henrio automobilio, 
bylojančio apie šeimininko galvotumą, stovėjo senas tėvo Kalaheno seda- 
nas. Vos jį pastebėjęs, Markas triukšmingai atsikvėpė ir nusuko akis į šalį. 
Veide, regis, neliko nė lašelio kraujo. 

- Negaliu eiti vidun, - sumurmėjo berniukas. - Atleiskite. Aš palauksiu 
mašinoje. 

- Nėra dėl ko atsiprašinėti, - tarė Džimis. 

Jis sustabdė automobilį, išjungė variklį ir išlipo. Benas sekundę luktelėjo, 
paskui uždėjo ranką Markui ant peties: 

- Tu gerai jautiesi? 

- Žinoma, - bet berniukas atrodė prastai. Virpantis smakras, tuščios akys. 
Staiga jis pasisuko į Beną, tuštuma iš akių pranyko, liko tik ašarose 
plūduriuojantis skausmas. - Pridenkite juos, gerai? Jei jie negyvi, pridenkite. 

- Suprantama, žinoma, - atsakė Benas. 

- Taip dar geriau, - toliau kalbėjo Markas. - Tėtis... iš jo būtų išėjęs geras 
vampyras. Po kurio laiko galbūt ne blogesnis už Barlou. Jis... jam sekėsi 
viskas, ko tik imdavosi. Gal pernelyg sekėsi. 

- Pasistenk tiek daug negalvoti, - pasakė Benas, tuoj pat imdamas 
neapkęsti savojo patarimo už neįtikinančiai nuskambėjusius žodžius. Mar- 
kas pažvelgė į jį ir blankiai nusišypsojo. 

- Malkų metuvė už namo. Rūsyje - tėčio tekinimo staklės... su jomis bus 
greičiau. 

- Gerai, - tarė Benas. - Nesijaudink. Jeigu gali, nesisielok. 

Bet berniukas jau nusigręžė, rankove trindamas akis. Benas su Džimiu 
pakilo užpakalinio priebučio laipteliais ir įėjo į namus. 


35 


- Kalaheno čia nėra, - kategoriškai pareiškė Džimis. Jis jau spėjo 
iššniukštinėti visą namą. 

Benas prisivertė atsakyti: 

- Vadinasi, Barlou jį pasiekė. 

Jis dirstelėjo į kryžiaus nuolaužas, kurias laikė rankoje. Vakar šis kryžius 
kabojo ant Kalaheno kaklo. Vienintelis jų surastas kunigo pėdsakas. Kryžius 
gulėjo prie Pitrių poros kūnų - jie iš tikrųjų buvo negyvesni už mirusius. Jų 
galvos viena į kitą buvo sudaužytos tokia jėga, kurios užtektų suknežinti 
žmogaus kaukolę į šipulius. Benas prisiminė, kokią nenatūraliai didelę jėgą 
buvo įgavusi misis Glik, ir jam pasidarė negera. 

- Eime, - pakvietė Džimis. - Juos reikia pridengti. Aš pažadėjau. 

Jie pridengė kūnus užtiesalu, kurį nuėmė nuo kušetės svetainėje. Benas 
stengėsi nežiūrėti ir negalvoti, ką darąs, bet buvo neįmanoma. Kai kūnus 
paslėpė po ryškiai ornamentuotu užtiesalu, iš po jo išniro ranka (iš prižiūrėtų 
dažytų nagų buvo nesunku nustatyti, jog ji priklauso Džunei Pitri), 1 Benas, 
tramdydamas kylantį pykinimą, bato smaigaliu stumtelėjo ją atgal. Po 
užtiesalu tysančių kūnų kontūrai (jų neįmanoma buvo palaikyti kuo nors kitu 
ar neigti jų buvimą apskritai) privertė Beną prisiminti fotoreportažus iš 
Vietnamo: išmirusius karo laukus ir kareivius su baisiais nešuliais juoduose 
guminiuose maišuose, šiurpiai panašiuose į golfo krepšius. 

Jie nusileido laipteliais, kiekvienas su glėbiu uosinių pliauskų. 

Rūsys buvo Henno Pitrio valda ir puikiai atspindėjo šeimininko asmeny- 
bę: virš darbo zonos viena eile kabojo trys lempos su plačiais gaubtais, kurie 
kreipė stiprią tr ryškią Šviesą į varstotą, mašininį pjūklą, tekinimo ir šlifavimo 
stakles. Benas pamatė, kad Henris meistravo didelį inkilą, tikrus paukščių 
rūmus, matyt, kitą pavasarį ketindamas pakabinti vidiniame kieme, o mėlyni 
dažai, kuriais dažė savąjį dirbinį, buvo labai dailiai užtepti, kiekvieną kampą 
prilaikė staklėmis pagamintas prispaudiklis. Pitris dirbo dalykiškai, išmany- 
damas reikalą, tačiau be įkvėpimo. Dabar dirbinys taip ir liks nebaigtas. 
Grindys buvo tvarkingai pašluotos, bet ore tvyrojo malonus, nostalgiškus 
jausmus žadinantis pjuvenų kvapas. 

- Nieko iš šito neišeis, - tarė Džimis. 

- Žinau. 

- Malkos, - šnarpštelėjo Džimis ir paleido pliauskas, kurios su trenksmu 
pabiro ir netvarkingai pasklido ant grindų. Džimis plonai isteriškai nusikva- 
tojo. 

- Džimi... 

Bet juokas, nelyginant plaktukėliai ant pianino stygų, sutrukdė Benui 
pasisakyti. 

- Mes ketiname išeiti ir susidoroti su šia neganda, naudodamiesi glėbiu 
malkų iš vidinio Henrio Pitrio kiemo! O kaip dėl kėdžių kojelių arba beisbolo 
lazdų? 

- Džimi, bet ką dar mes galime padaryti? 

Džimis pažvelgė į jį 1r sutelkęs jėgas pamėgino susitvardyti. 

- Irgi mat lobių ieškotojai, - tarė jis. - Nueik keturiasdešimt žingsnių 
šiaurine Čarlzo Grifeno ganykla ir žvilgtelėk po didžiuoju akmeniu. Cha! 
Viešpatie, juk galima iš miestelio išvažiuoti. Galima. 

- Tu nori viską mesti? Tu šito non? 

- Ne, bet šiandien vienos dienos neužteks, Benai. Kol mes su visais 
susidorosime - jei apskritai sugebėsime - praeis kelios savaitės... Ar atlaiky- 
si? Pajėgsi tūkstantį kartų padaryti tai, ką padarei Suzanai? Traukti juos 
i(nkščiančius ir besipriešinančius iš spintų ir dvokiančių skylių tik tam, 
kad įkaltumei į krūtinę baslį ir sutraiškytum širdį? Tu atlaikysi iki lapkričio 
ir nekvaištelėsi? 

Apie tai susimąstęs, Benas tarsi atsimušė į aklą sieną: visiškai neaišku. 

- Nežinau, - tarė jis. 

- Na, o kaip dėl berniūkščio? Tu manai, kad jis atlaikys? Juk jis dešimt 
kartų kuoktelės, velniai rautų! O Metas nukeliaus į aną pasaulį, galiu tau 
garantuoti. Ir ką darysime, kai faraonai iš valstijos ims visur kaišioti nosį, 
norėdami išsiaiškinti, kokia velniava darosi Zalės Valdoje? Ką jiems pasa- 
kysime? “Prašau atleisti, aš tuoj pat - štai tik įgrūsiu mietą šitam kraujo 
siurbikui?"*? Kaip manai, Benai? 


332 


- Iš kur galiu žinoti, po paraliais? Manai, reiktų stabtelėti ir dar kartą viską 
gerai apmąstyti? 

Abu ūmai suvokė, kad stovi veidas į veidą ir šaukia vienas ant kito. 

- Ei, - įspėjo Džimis. - Ei! 

Benas nuleido akis. 

- Atleisk. 

- Na, tai aš kaltas. Mus slegia... Barlou, be abejonės, pavadintų tai 
endšpiliu, - Džimis perbraukė delnu per savo morkų spalvos ševeliūrą ir be 
tikslo apsižvalgė. Staiga daktaro akys sužibo, ir jis pakėlė kažin ką gulėjusį 
prie Pitrio dėžių. Tai buvo juodas vaškinis pieštukas. - Galbūt tai geresnė 
išeitis. 

- Kokia? 

- Pasilik čia, Benai. Pradėk daryti tašelius. Jeigu mes nusprendėme 
susidoroti su šiais nelabaisiais, be mokslinio požiūrio neišsiversime. Tu - 
gamybos sektorius. Mudu su Marku - paieška. Apeisime miestą, paieškosi- 
me jų - ir rasime, kaip radome Maiką. Galiu pažymėti jų slėptuves pieštuku. 
Gi rytoj - kuoliukai. 

- O jeigu jie pastebės atžymas ir persikels dar kur nors. 

- Nemanau. Apie misis Glik nepasakytum, kad ji labai gerai sugebėtų 
vieną su kitu susieti. Man atrodo, juos valdo instinktas, o ne protas. Po kurio 
laiko jie galbūt taps protingesni, ims slėptis geriau, bet, manau, pradžioje 
vyks žuvies gaudymas statinėje. 

- Kodėl neinu aš? 

- Todėl, kad aš pažįstu miestelį, o miestelis - mane, kaip pažinojo mano 
tėvą. Siandien gyvieji slapstosi namuose. Jeigu pasibelsi tu, jie neatidarys 
durų. Be to, žinau vietų, kuriose galima slėptis. Zinau, kokiose Pelkių vietose 
mėgsta prisnūsti girtuokliai ir kur veda kaimo keliūkščiai. O tu nežinai. Ar 
moki dirbti tekinimo staklėmis? 

- Taip. 

Zinoma, Džimis buvo teisus. Tačiau Benas pasijuto kaltas dėl palengvė- 
jimo, kurį patyrė dėl to, jog nereikės išeiti laukan, pas juos. 

- Gerai. Pradėk. Jau po pusiaudienio. 

Benas grįžtelėjo į tekinimo stakles, paskui luktelėjęs tarė: 

- Jeigu pusvalandį palauktum, galėtum paimti su savimi pustuzinį tašelių. 

Po trumpos pauzės Džimis nuleido akis: 

- E-e... manau, rytoj... rytoj būtų... 

- Gerai, - tarė Benas. - Eik. Klausyk, o kodėl tau negrįžti kokią trečią 
valandą? Tuo laiku mokykloje ganėtinai tylu, ir mes galėtume sužinoti, kas 
ten yra. 

- Gerai. 

Džimis patraukė iš Pitrio dirbtuvių ir pasuko laiptų link. Kažkas - minties 
nuotrupa ar galbūt nuojauta - privertė jį atsigręžti. Kitame rūsio gale jis matė 
Beną, besidarbuojantį ryškioje tvarkinga eile išrikiuotoje lempų šviesoje. 


333 


Kažkas... Bet tasai kažkas pranyko. 

Džimis grįžo. 

Benas išjungė stakles 1r pažvelgė į bičiulį. 

- Dar kas nors? 

- Taip, - tarė Džimis. - Sukasi ant liežuvio galo, o toliau - niekaip. 

Benas kilstelėjo antakius. 

- Atsisukau nuo laiptų, pasižiūrėjau į tave, kažkas dingtelėjo į galvą... o 
dabar pranyko. 

- Kas nors svarbaus? 

- Nežinau, - Džimis beprasmiškai pajudino kojas; jis troško, kad mintis 
grįžtų, - ji buvo kažin kaip susijusi su paveikslu, kurį įkūnijo Benas, ryškioje 
lempų šviesoje pasilenkęs virš tekinimo staklių, - tačiau tuščiai. Kuo daugiau 
jis apie tai galvojo, tuo labiau jinai tolo. 

Džimis ėmė kilti laiptais, bet dar sykį stabtelėjo ir atsigęžė. Vaizdas 
atrodė kankinančiai pažįstamas, bet nesileido perprantamas. Jis perkirto 
virtuvę, išėjo iš namų ir patraukė mašinos link. Jau nelijo, o tik dulkė. 

Rojaus Makdugalo automobilis stovėjo ties įvažiavimu į vilkikų aikštelę 
Vingio kelyje. Pamatęs jį ten šiokiadienį, Džimis noromis nenoromis įtarė 
patį blogiausią dalyką. 

Jiedu su Marku išlipo iš “Biuiko". Džimis nešėsi juodąjį lagaminėlį. Jie 
pakilo laipteliais, ir daktaras paspaudė skambučio mygtuką, bet tasai nevei- 
kė. Džimis pasibeldė. Į beldimą niekas neatsakė nei Makdugalų vagonėlyje, 
nei pas kaimynus, už dvidešimties jardų keliu žemyn. Ten, ant įvažiuojamo- 
jo keliuko, irgi stovėjo automobilis. 

Džimis pamėgino atidaryti avarinį išėjimą. Užrakintas. 

- Ant užpakalinės sėdynės guli plaktukas, - tarė. 

Markas jį atnešė, Džimis išmušė avarinio išėjimo stiklą šalia rankenos, 
įkišo ranką vidun ir čekštelėjo skląstį. Vidinės durys pasirodė neužrakintos, 
1r jiedu įėjo. 

Akimirksniu atpažinęs kvapą, Džimis pajuto, kaip susispaudžia šnervės, 
mėgindamos neįsileisti šio smarso, ne tokio stipraus kaip Marsteno namo 
rūsyje, bet vis tiek šlykštaus - puvimo ir mirusio kūno kvapo. Dvokė drėgme 
ir dvėseliena. Džimis patyrė, jog prisimena, kaip vaikystėje per pavasario 
atostogas dviračiais išvažiavo su draugu rinkti iš po tirpstančio sniego 
lendančių alaus ir limonado butelių. Viename butelyje (nuo putojančio 
apelsinų gėrimo) jis pastebėjo suirusį pelėno lavonėlį: gyvūnėlis susigundė 
saldumu ir vėliau nepajėgė išsikapanoti. Netyčia pauostęs, Džimis bematant 
atšlijo ir jį supykino. Cionykštis dvokas buvo toks pat pribloškiantis - 

dusinančio saldumo ir pašvinkusio rūgštumo mišinys pasiutiškai fermenta- 
vosi. Jis pajuto, kad skrandis kyla aukštyn prie gerklės. 

- Jie kažkur netoliese, - tarė Markas. 

Juodu ėmė metodiškai šukuoti namą, - virtuvė, valgomasis, svetainė, abu 
miegamieji, - pakeliui atidarinėdami spintas. Džimis tikėjosi, kad jie ką nors 
ras didžiojo miegamojo spintoje, bet ten buvo tik krūva neskalbtų drabužių. 

- Rūsio nėra? - paklausė Markas. 

- Ne, bet galbūt yra kur įlįsti. 

Jie apėjo furgoną ir lengvame betoniniame vagonėlio pamate pamatė 
įrengtas nedideles dureles, kurios darinėjosi į vidinę pusę. Antjų kabojo sena 
sandėlio spyna. Džimis numušė ją penkiais stipriais plaktuko smūgiais, 
stumtelėjo šį pusiau liuką, tas prasivėrė ir juos užgriuvo sunki smarvės 
banga. 

- Jie čia, - pasakė Markas. 

Dirstelėjęs vidun, Džimis įžiūrėjo tris poras padų, primenančias mūšio 
lauke gulinčius lavonus. Viena pora kojų buvo apauta darbiniais batais, kita 
- megztomis naminėmis šlepetėmis, o trečioji visiškai mažų kojyčių pora 
buvo basa. “Seimyninis portretas, - Džimiui šmėstelėjo beprotiška mintis. - 
“Reader's Digest“, kur gi tu, kai esi mums reikalingas?" Jį užplūdo nerealu- 
mo banga. “Kūdikis, - pamanė jis. - Kaipgi galime šitaip pasielgti su 
mažylių?" 

Pažymėjęs liuką juodu vaškiniu pieštuku, Džimis pakėlė sulaužytą 
spyną. 

- Eime pre kitų durų, - tarė jis. 

- Palaukite, - paprašė Markas. - Pamėginsiu vieną ištraukti laukan. 

- Ištraukti ?.. Kodėl? 

- Gal dienos šviesa juos pribaigs, - paaiškino berniukas. - Ir nereikės to 
daryti su kuoleliais. 

Tai sutekė Džimui vilties. 

- Aha, gerai. Kurį? 

- Tiktai ne mažylį, - bematant atsakė Markas. - Vyrą. Pačiupkite jį už 
kojos. 

- Gerai, - sutiko Džimis. Burna perdžiūvo. Jis nurijo seiles, ir gerklėje 
čirptelėjo. 

Tai, kas įvyko paskui, pasirodė tiesiog nepakeliama. Vos tik visas Rojaus 
Makdugalo kūnas atsidūrė šviesoje, jis ėmė vartytis kaip per miegus sutrik- 
dytas žmogus. Oda pageltonavo, suglebo, pasidengė prakaitu. Po plona 
suvertų vokų oda sujudėjo akių obuoliai. Drėgnuose nukritusiuose lapuose 
lėtai, mieguistai sutrūkčiojo kojos. Viršutinė lūpa pasislinko, atverdama 
iltis, kurios savo dydžiu nenusileido stambaus šuns - vokiečių aviganio ar 
koli - iltims. Rankos neskubriai supleveno ore, viena užkabino Marko 
marškinius, ir berniukas, klyktelėjęs iš pasibjaurėjimo, metėsi šalin. 

Rojus persivertė ant pilvo ir lėtai, kūprindamasis ėmė šliaužti atgalios. 
Rankos, keliai, veidas minkštose nuo lietaus puvenose paliko šliūžes. 
Džimis pastebėjo, kad trūkčiojantis Čeino-Stokso tipo alsavimas, kuris 
prasidėjo, vos tik kūną nutvieskė dienos šviesa, bematant nurimo, kai 
Makdugalas atsidūrė šešėlyje. Taip pat ir išsiskirianti drėgmė. Nusigavęs iki 
ankstesnio savo guolio, Makdugalas persivertė ir apmirė. 

- Uždarykite, - pridususiu balsu tarė Markas. - Prašau uždaryti. 

Džimis užstūmė liuką ir kiek pavyko pniderino plaktuku numuštą spyną 
į vietą. Iš akių nenyko vaizdas: Makdugalo kūnas sunkiai šliaužia drėgnais 
apipuvusiais lapais kaip mieguista gyvatė. Džimiui atrodė, kad niekuomet 
nesulauks tokio laiko, kai šis vaizdas pasitrauks į jo atminties užkaborus. 
Nors iki šimto metų gyventų. 

Virpėdami stovėjo po lietumi ir žvelgė vienas į kitą. 

- Pas kaimynus? - paklausė Markas. 

- Taip. Logiškai galvojant, Makdugalai pirmiausiai turėjo užpulti juos. 

Jie perėjo kelią, ir šįsyk iškalbingas puvimo kvapas pripildė jų šnerves 
dar kieme. Po skambučiu buvo parašyta Ivensų pavardė. Džimis linktelėjo. 
Deividas Ivensas su šeima. Deividas dirbo mechaniku Sirso autoskyriuje, 
Geits Folse. Prieš porą metų Džimis jį gydė, regis, turėjo cistą. 

Sįsyk skambutis džirgžtelėjo, bet niekas neatsiliepė. Misis Ivens jie rado 
lovoje. Du vaikučiai vienodomis, su animacinių filmų personažais išmargin- 
tomis pižamomis, miegojo lovelėse tame pačiame miegamajame. Deivido 
Ivenso paieškai laiko prireikė daugiau. Jis tūnojo nebaigtame statyti sandė- 
liuke virš nedidelio garažo. 

Namų ir garažo duris Džimis pažymėjo apskritimais su kryželiu viduje. 

- Neblogai, - tarė jis. - Iš dviejų - du. 

Markas nedrąsiai paklausė: 

- Ar galėtumėt pora minučių palūkėti? Nusiplaučiau rankas. 

- Žinoma, - atsakė Džimis. - Aš ir pats nusiprausčiau. Ivensai neturės 
pretenzijų, jeigu mes pasinaudosime jų vonia. 

Jiedu įėjo į namus. Džimis prisėdo svetainėje ir rankomis užsidengė akis. 
Neilgai trukus išgirdo, kaip Markas paleido vonioje vandenį. 

Užtemdęs akis Džimis išvydo skrodimo stalą, pamatė, kaip suvirpėjo 
Mardžerę Glik dengianti paklodė, kaip iš po jos išslydo ranka ir pirštai 
pradėjo subtilų, grakštų šokį ore... 

Jis atsimerkė. 

Ivensai savo vagonėlyje tvarkėsi geriau nei Makdugalai - jis buvo daug 
švaresnis ir jaukesnis. Džimis niekuomet nebuvo sutikęs misis Ivens, bet ji, 

regis, didžiavosi savo namais. Negyvų vaikučių žaislai buvo tvarkingai 
sukrauti mažame sandėliukyje - ko gero, prekeivių judamais namais origi- 
naliame reklaminiame bukletėlyje ši patalpa buvo pavadinta "skalbykla". 
Vargšai vaikai. Džimiui atrodė, kad kai jie dar galėjo mėgautis vaiskiomis 
dienomis ir saulės šviesa, žaislai juos džiugino. Podėlyje stovėjo vaikiškas 
tiratukas, keli dideli plastmasiniai sunkvežimiai su žaisline degaline, ratinis 
traktorius (dėl kurio greičiausiai vykdavo solidžios muštynės), Žžaislinis 
biliardas... 

Džimis buvo benusukąs žvilgsnį ir staiga sukrėstas vėl pažvelgė į 
žaisliukus. 

Mėlyna kreida. 

Trys viena eile kybančios lempos su gaubtais. 

Ryškioje jų šviesoje aplink žalios spalvos stalą vaikščioja vyrai su 
biliardo lazdomis ir trina nuo pirštų galiukų mėlynos kreidos kruopeles... 

- Markai! - šūktelėjo Džimis, akimirksniu pakildamas nuo kėdės. - 
Markai! 

Ir Markas, nė neapsivilkęs marškinių, bėgte atskuodė sužinoti, kas 
atsitiko. 

Apie pusę trijų Metą aplankyti užbėgo buvęs jo mokinys (šešiasdešimt 
ketvirtųjų metų laida, literatūra - labai gerai, rašiniai - patenkinamai). Jis 
atkreipė dėmesį į literatūros apie kerėjimą šūsnis, pasidomėjo, ar tik Metas 
nerašąs mokslinio darbo apie okultizmą. Metas stengėsi prisiminti, koks gi 
j0 vardas - Herbertas ar Heroldas. 

Kai Herbertas-Heroldas užėjo į palatą, Metas, tuo metu skaitęs knygą, 
pavadintą “Keisti dingimai"', tokia pertraukėle buvo visiškai patenkintas. Jis 
jau lūkuriavo telefono skambučio, nors suprato, kad iki trečios valandos 
drąsiai įeiti mokyklon Broko gatvėje jo bičiuliams nepavyks. Senajam 
mokytojui be galo knietėjo sužinoti, kas gi atsitiko tėvui Kalahenui. O dienos 
valandos bėgo nerimą keliančiu greičiu, nors Metas visuomet girdėdavo, 
neva ligoninėje laikas teka labai lėtai. Štai kada jis pagaliau pasijuto tikru 
seniu - nepaslankiu ir lėtos orientacijos. 

Jis pradėjo pasakoti Herbertui-Heroldui apie Vermonto miestelį Momso- 
ną, kurio istoriją ką tik perskaitė ir palaikė itin įdomia - Metui atrodė, kad 
jeigu jinai nenusikalsta tiesai, tai gali pasirodyti esanti Valdos likimo 
pranašė. 

- Neliko nė dvasios, - pasakojo jis Herbertui-Heroldui, kuris klausėsi 
mandagiai, bet ne itin gerai paslėpęs nuobodulį. - Įprastas nedidelis atkam- 
pus miestelis, kurį galima pasiekti 2-uoju keliu, jungiančiu dvi valstijas, taip 

pat 19-uoju Vermonto keliu. Pagal 1920-ųjų metų gyventojų surašymą ten 
gyveno trys šimtai dvylika sielų. 1923-ųjų rugpjūtyje viena moteris Niujor- 
ke, du mėnesius negaudama sesers laiškų, sunerimo. Ten nuvykę, jiedu su 
vyru pirmiausiai atsargiai apie šią istoriją pranešė laikraščiams, nors neabe- 
jojo, kad aplinkiniai gyventojai jau kurį laiką apie dingimus žinojo. Sesuo bei 
j0s vyras irgi pradingo drauge su kitais Momsono gyventojais. Visi namai, 
net sandėliai išliko, o viename name - netgi vakarienei padengtas stalas. 
Anuometšis atsitikimas tapo sensacija. Ko gero, nenorėčiau praleisti nakties 
Momsone. Knygos autorius tvirtina, kad kaimyninėse gyvenvietėse pasako- 
ja keistas istorijas... Piktosios dvasios ir panašiai. Keletas nuošaliau stovin- 
čių sandėlių iki šios dienos pažymėti ženklais nuo piktos akies, dideliais 
nupieštais kryžiais. Štai, žiūrėk - čia universalinės parduotuvės, degalinės ir 
maisto produktų parduotuvės - visa tai buvo laikoma Momsono centru - 
nuotrauka. Kaip manai, kas ten nutiko? 

Herbertas-Heroldas mandagiai dirstelėjo į fotografiją. Miestelis kaip 
miestelis: kelios krautuvėlės ir keli namai. Kai kurie grasė sugriūti - ko gero, 
nuo žiemos sniego svorio. Šalies gilumoje tokių gyvenviečių - kiek nori. 
Visose (su retomis išimtimis) vietiniai gyventojai išsislapsto po namus 
aštuntą valandą vakaro, ir pravažiuodamas tokią gyvenvietę nesuprasi, ar ten 
yra kas gyvas, ar ne. Be abejonės, senis kuoktelėjo - nenuostabu tokiame 
amžiuje! Herbertas-Heroldas pagalvojo apie savo senąją tetulę - toji per 
paskutiniuosius dvejus savo gyvenimo metus priėjo išvados, neva dukra 
nudobė jos numylėtinę ilgauodegę papūgą, ir maitina ją iš tos vargšelės 
pagamintais kotletais. Seniams gimsta keistų idėjų... 

- Labai įdomu, - tarė jis, pakeldamas akis. - Bet nemanau... misteri 
Berkai? Misteri Berkai, ar jums negera? Jūs... Sesute! Sesute! 

Meto akys pastėro. Viena ranka jis įsikibo į paklodę, antrąją prispaudė 
prie krūtinės. Veidas išbalo, ant kaktos tvinkčiojo gysla. 

"Pernelyg greitai, - pamanė jis. - Ne, pernelyg greitai..." 

Bangomis užplūstantis, tamson gramzdinantis skausmas. Jis neaiškiai 
pamanė: "Atsargiau, šis paskutinis žingsnis pribaigia '. 

Paskui kritimas. 

Herbertas-Heroldas, parvertęs kėdę ir nugniovęs rietuvę knygų, išlėkė iš 
palatos. Sesutė jau buvo netoli, ji irgi beveik bėgo. 

- Misteris Berkas, - paaiškino Herbertas-Heroldas, taip 17 neišleidęs iš 
rankų knygos, kurioje ties Momsono Vermonte nuotrauka buvo užkišęs 
smilių. Meto galva pusiau nusviro nuo lovos, akys buvo užmerktos. 

- Jis?.. - vangiai paklausė Herbertas-Heroldas. Tai buvo baigiamasis 
klausimas. 

- Man regis, kad taip, - atsakė sesutė, paspausdama reanimacinės briga- 
dos iškvietimo mygtuką. - O dabar jums teks išeiti. 

Kai viskas paaiškėjo, ji vėl atgavo šaltakraujiškumą ir galėjo pasigailėti 
paliktų priešpiečių, kuriuos tik įpusėjo. 

- Tačiau Valdoje nėra biliardinės, - tarė Markas. - Artimiausia - Getts 
Folse. Argi jis ten eitų? 

- Ne, - sutiko Džimis. - Esu įsitikinęs, kad ne. Bet kartais biliardo stalus 
stato namuose. 

- Taip, aš Žinau. 

- Ir štai dar kas, - pridūrė Džimis. - Dar truputėlį, ir aš tai perprasiu. 

Jis atsilošė, prisimerkė ir užsidengė akis delnu. Dar kažin kas jam 
asocijavosi su plastiku. Kodėl su plastiku? Esama plastikinių žaislų, plasti- 
kinių stalo įrankių piknikams, plastikiniai, žiemai skirti įdėklai valtims... 

Ir nelauktai netikėtai Džimio galvoje susiformavo vaizdelis - stambia 
plastiko plokšte nuo dulkių pridengtas biliardo stalas ir balsas: "Garbės 
žodis, reikia jį parduoti, kol gelumbė nesuplėko... Edas Kreigas sako, gali 
suplėkti... bet tai buvo Ralfo stalas..." 

Džimis atsimerkė. 

- Žinau, kur jis. Žinau, kur Barlou. Jis Evos Miler pansiono rūsyje. 

Gydytojas buvo įsitikinęs, jog tai tiesa: apie tai galvodamas, jautė 
nenuginčijamą teisumą. 

Markas pasuko akis. 

- Eime. 

- Palauk. 

Džimis priėjo prie telefono, susirado žinyne Evos numerį ir greitai 
susuko. Į kviečiančius signalus niekas neatsakė. Dešimt, vienuolika, dvylika 
pyptelėjimų. Jis išsigandęs nuleido ragelį ant svirtelės. Pas Evą kambarius 
nuomojo mažiausiai dešimt žmonių, beveik visi - seni pensininkai. Namuose 
visuomet kas nors buvo. Visuomet - iki šios dienos. 

Džimis dirstelėjo į laikrodį. Penkiolika minučių ketvirtos, laikas bėgo 
taip greitai... 

- Eime, - tarė jis. 

- O kaipg; Benas? 

Džimis niūriai atsakė: 

- Paskambinti mes negalime - tavo namuose neveikia telefonas, geriau 
važiuokime tiesiai pas Evą. Jeigu mes apsirikome, iki tamsos dar liks galybė 
laiko. Jeigu ne, grįšime, pasiimsime Beną ir sustabdysim Barlou varikliuką, 
velniai jį rautų. 

- Aš tik marškinius užsimesiu, - tarė Markas ir nubėgo koridoriumi į 
vonią. 

Aikštelėje prie pansiono vis dar tebestovėjo Beno “Sitroenas"', aplipęs 
šlapiais lapais nuo guobų, supančių žvyru padengtą aikštelę. Pakilo vėjas, 
užtat baigė lyti. Iškaba “Evos kambariai" girgždėdama suposi pilkoje dienos 
šviesoje. Namuose viešpatavo grėsminga tyla: Džimis mintyse palygino, ir 
Jį persmelkė šaltukas: pansionas kaip du vandens lašai priminė Marsteno 
namą: “Įdomu, - pagalvojo Džimis, - ar čia kas nors yra pakėlęs ranką prieš 
savo gyvybę?" Tikriausiai Eva žinojo, bet Džimis nesitikėjo, kad dabar ji bus 
labai šneki... 

- Tai būtų idealu, - tarė jis balsu. - Įsirengti rezidenciją vietiniame 
pansione, paskui apsigaubti savuoju tvaiku. 

- Tikrai nereikia nuvažiuoti Beno? 

- Vėliau. Eime. 

Jiedu išlipo iš automobilio ir patraukė priebučio link. Vėjas plazdeno 
drabužius, šiaušė plaukus. Visi šešėliai išbluko, o namas, atrodė, užgulė 
neprašytus svečius. 

- Jauti kvapą? 

- Taip. Toks tirštas... 

- Tu pasirengęs? 

- Taip, - tvirtai atsakė Markas. - O jūs? 

- Tikiuosi. 

Jie pakilo ant priebučio, ir Džimis truktelėjo duris. Kai tik peržengė 
nepataisomai švarios didelės Evos Miler virtuvės slenkstį, į nosį trenkė 
atviros atmatų duobės dvokas, tik kvapas buvo sausas, tarytum pakeistas 
laiko. 

Džimis prisiminė savo pokalbį su Eva - tai buvo prieš ketverius metus, 
vos jam pradėjus dirbti. Eva atėjo pasitikrinti. Ji daugelį metų buvo Džimio 
tėvo paciente, ir kai šio vietą užėmė sūnus - nors ir pakeitęs Kamberlendo 
priimamąjį - jinai nesidrovėdama atėjo pas jį. Abu pasišnekėjo apie Ralfą 
(tuomet jau buvo praėję dvylika metų, kai jis paliko šią ašarų pakalnę), ir Eva 
papasakojo Džimiui, kad Ralfo šmėkla iki šiol tebegyvena namuose: retsy- 
kiais ji randa ant aukšto arba rašomojo stalo stalčiuose ką nors nauja, laikinai 
pamiršta. Ir, Žinoma, biliardo stalas rūsyje. Eva pasakė: išties reikėtų 
atsikratyti šiuo stalu - jis tik užima vietą, kuri praverstų kam kitam. Bet jį 
pirko Ralfas, ir Eva tiesiog negalėjo prisiversti duoti skelbimą į laikraštį arba 
paskambinti į vietinės radijo stoties programą “Jankis - prekybininkas". 

Jie perėjo virtuvę iki rūsio durų. Džimis jas atidarė. Dvokė tiršta, beveik 
neįveikiama smarve. Džimis spustelėjo jungiklį, tačiau šviesa neįsižiebė. O 
kaipgi! Argi Barlou galėjo jo nesulaužyti? 

- Apsižvalgyk, - paliepė Džimis Markui. - Pas ją turėtų būti prožekto- 
rius... arba žvakių. 

Markas ėmė šniukštinėti po virtuvę, traukė stalčius ir žvilgčiojo į juos. Jis 
pastebėjo, kad kabykla peiliams virš kriauklės tuščia, bet apie tai nieko 
nepagalvojo. Berniuko širdis skaudžiai, lėtai bumpsėjo, nelyginant storais 
skudurais apvyniotas būgnas. Markas suvokė, kad priartėjo prie tolimiau- 
sios, atkampiausios savo kantrumo ribos, tvirtumo viršūnės. Jis jau prarado 
sugebėjimą svarstyti ir tegalėjo reaguoti. Vaikui visąlaik vaidenosi:, kad 
akies krašteliu junta kažkokį judėjimą, ir staigiai atsisukdavo... bet nieko 
nepamatydavo. Prityręs kareivis būtų atpažinęs simptomus, signalizuojan- 
čius apie kovinio pervargimo pradžią. 

Markas išėjo į koridorių ir apžiūrėjo ten stovėjusią komodą. Trečiajame 
stalčiuje rado 1lgą prožektorių su keturiomis baterijomis. Juo nešinas, 
berniukas grįžo virtuvėn. 

- Džimi, štai... 

Pasigirdo bildesys, paskui - sunkus smūgis. 

Rūsio durys buvo atviros. 

O iš apačios sklido riksmai. 

Dar sykį Markas peržengė virtuvės slenkstį be dvidešimties minučių 
penktą. Drabužiai buvo kruvini, tuščiose akyse - bukas nesupratimas ir 
sukrėtimas. 

Umai berniukas ėmė rėkti. 

Garsas su kriokimu pakilo iš pilvo tamsiu gerklės tuneliu, prasisunkė tarp 
įtemptų žandikaulių. Markas rėkė, kol pajuto, kad smegenys iš dalies 
išsilaisvino nuo beprotybės. Šaukė, pakol! užkimo, kol balso stygose kaulų 
skeveldromis nusėdo baisus skausmas. Ir net išklykęs visą siaubą, visą siutą 
1r nusivylimą, berniukas neišsivadavo nuo baisaus slėgio, kuris bangomis 
kilo iš rūsio, nuo suvokimo, kad Barlou kažkur ten, apačioje, ir iki saulėly- 
džio beveik neliko laiko. 

Markas išėjo priebutin, plačiai pražiota burna gaudydamas vėjo košiamą 
orą. Benas. Reikia atsivesti Beną. Bet dėl kažkokio keisto letargo berniuko 
kojos tarytum prisipildė švino. Kas iš to? Nugalės Barlou. Jie turbūt buvo 
išprotėję, kai stojo prieš jį. O dabar Džimis užsimokėjo su kaupu. Ir Suzana. 
Ir šventasis tėvas. 

Jame kilo įtūžis. Ne. Ne. Ne. 

Virpančiomis kojomis nusileidęs nuo priebučio, vaikinukas įsėdo į 
Džimio “Biuiką"". Degimo rakteliai kabojo savo vietoje. 

Atsivesk Beną. Pamėgink dar kartą. 

Kojos nesiekė pedalų, jis pakilo ir pasuko raktelį. Variklis suriaumojo. 
Markas įjungė pavarą ir padėjo koją ant greičio pedalo. Mašina šoko pirmyn. 

Berniukas spustelėjo stabdį ir skaudžiai trenkėsi į vairą. Sutrimitavo garso 
signalas. 

Negaliu vairuoti! 

Ūmai jam pasirodė, kad girdi tėvo balsą. Jis logiškai ir pedantiškai 
paaiškino: mokytis vairuoti, Markai, reikia atsargiai. Važiavimas automobi- 
lių- vienintelis judėjimo būdas, kurį nepilnai reguliuoja federalinė teisėtvar- 
ka. Todėl tarp vairuotojų nėra profesionalų. O tarp mėgėjų nemažai pasitaiko 
savižudžių. Vadinasi, privalai būti ypatingai atsargus. Greičio pedalą valdyk 
taip, tarsi tarp jo ir tavo pėdos būtų padėtas kiaušinis; kai vairuoji automobilį 
su automatine pavara, tokį kaip mūsiškis, kaire koja apskritai nesinaudok. 
Tik dešine. Pradžioje stabdis, paskui akceleratorius. 

Markas nukėlė koją nuo stabdžio. Mašina ėmė čiuožti žemyn įvažiuoja- 
mąja alėja, atsidūrė ant šaligatvio krašto, ir Markas ją staigiai sustabdė. 
Priekinis stiklas aprasojo. Patrynė jį rankove, bet tik dar labiau ištepliojo. 

- Sūdas, - sumurmėjo berniukas. 

Jis trūktelėjo iš vietos ir laikydamasis šaligatvio krašto nubrėžė platų, 
vinguriuojntį U pavidalo posūkį, paskui nuvažiavo namų kryptimi. Kad 
vairas neužstotų vaizdo, Markui teko ištempti kaklą. Dešine ranka apčiuopė 
radiją ir įsijungė, vėliau pagarsino. Jis verkė. 

Benas žygiavo Džointnerio aveniu į miestelio centrą, kai staiga, lyg girtas 
vinguriuodamas, judėdamas konvulsiškais trūkčiojimais, keliu prariedėjo 
rusvas Džimio “Biuikas"'. Benas pamojavo. Mašina privažiavo prie šaligat- 
vio. Kairysis priešakinis ratas šoktelėjo ant jo krašto, ir automobilis sustojo. 

Tekindamas kuolelius, Benas prarado laiko nuovoką ir dirstelėjęs į 
laikrodį su nuostaba ir baime pamatė, kad jau dešimt minučių po ketvirtos. 
Jis uždengė stakles, pasiėmė pora kuolelių, užsikišo už diržo ir užlipo 
aukštyn paskambinti. Tik palietęs telefono ragelį, prisiminė, kad jis neveikia. 

Smarkiai sunerimęs, Benas išbėgo iš namo ir pažvelgė į abi mašinas - ir 
Kalaheno, ir Pitrio. Raktelių nebuvo nė vienoje. Grįžti ir apieškoti Henrio 
Pitrio kišenes? Ne, to jau būtų pernelyg... Ir Benas skubiu žingsniu patraukė 
į miestelį, pastatęs ausis ir akis, kad nepražiopsotų Džimio “Biuiko"'. Kai 
automobilis pasirodė jo akiratyje, Benas jau ketino skuosti tiesiai į mokyklą 
Broko gatvėje. 

Jis bėgte apibėgo mašiną. Pasirodė, kad už vairo sėdi Markas Pitns... 
vienas. Berniukas dėbsojo į Beną ir tylėjo. Lūpos sukrutėjo, bet nepasigirdo 
nė garso. 

- Kas atsitiko? Kur Džimis? 

- Džimis žuvo, - sustabarėjusiu balsu atsiliepė Markas. - Barlou vėl 
pasirodė gudresnis už mus. Jis kažkur misis Miler pansiono rūsyje. Ir Džimis 

ten pat. Aš nusileidau jam pagelbėti ir negalėjau išsiropšti. Galų gale 
pasiguldžiau lentą, kuria galima būtų iššliaužti viršun, bet pradžioje maniau, 
kad iš tų spąstų neišsikapanosiu iki s-s-saulėlydžio... 

- Kas atsitiko? Apie ką kalbi? 

- Suprantat, Džimis perprato, iš kur mėlyna kreida. Kai mudu buvome 
viename name Vingyje. Mėlyna kreida. Biliardo stalai. Rūsyje pas misis 
Miler yra senas jos vyro biliardo stalas. Džimis paskambino į pansioną, 
niekas neatsiliepė, na, mes ten ir nuvažiavome, - vaikas pakėlė į Beną veidą, 
ant kurio ašarų jau nesimatė. - Jis liepė man paieškoti prožektoriaus, kadangi 
rūsio jungiklis buvo sulaužytas kaip ir Marsteno name. Aš ir pradėjau ieškoti. 
Aš... aš pastebėjau, kad nuo kabyklos virš kriauklės pradingo visi peiliai, ir 
visai apie tai nepagalvojau. Todėl, galima sakyti, Džimį nužudžiau aš. Aš 
kaltas, dėl visko kaltas tiktai aš, aš vienas kal... 

Benas dusyk trumpai papurtė berniuką. 

- Liaukis, Markai. Liaukis! 

Markas užspaudė rankomis burną, tarytum norėdamas sulaikyti isterišką 
veblenimą ir neleisti jam išsiveržti lauk. Virš delnų į Beną įsmigo didelės 
akys. Pagaliau vaikinukas pratęsė: š 

- Prožektorių radau koridoriuje. Komodoje. Stai. Staiga Džimis nuvirto 
ir pradėjo šaukti. Jis... aš irgi būčiau nusivertęs, bet jis mane perspėjo. 
Paskutinis dalykas, ką jis pasakė, tai “Atsargiai, Markai!' 

- Kas ten buvo? - mygė Benas. 

- Tiesiog Barlou su saviškiais nuėmė laiptus, - miruoliškai lygiu balsu 
atsakė Markas. - Nupjovė iškart po antrosios pakopos. Ir paliko kiek 
ilgesnius turėklus, kad atrodytų... atrodytų... - jis pakratė galvą. - Ir Džimis 
tamsoje paprasčiausiai pamanė, kad laiptai vietoje. Suprantate? 

- Taip, - linktelėjo Benas. Jis viską suprato, ir nuo šito pasidarė bloga. - 
O peiliai?.. 

- Buvo po laiptais, - sušnabždėjo Markas. - Jie pradūrė jais tokius plonus 
faneros kvadratėlius, paskui aplaužė rankenas, kad jie stovėtų ant grindų, 
nutaikyti... nutaikyti ašmenimis. 

- A, - bejėgiškai atsiduso Benas. - O, Viešpatie, - jis siektelėjo ir suėmė 
Marko pečius. - Markai, ar tu įsitikinęs, kad Džimis nebegyvas? 

- Taip. Jis... jį pradūrė dešimtyje vietų. Kraujas. 

Benas žvilgtelėjo į laikrodį. Be dešimties minučių penkios. Vėl pajuto, 
kad laiko liko labai mažai ir jis pavėluos. 

- Ką darysim dabar? - paklausė Markas. 

- Važiuojam į miestelį. Paskambinsime Metui, paskui - Parkinsui Džiles- 
piui. Iki sutemstant mes pribaigsime Barlou. Mes privalome. 

Markas vos pastebimai liguistai nusišypsojo. 

- Džimis irgi taip sakė: “Sustabdysim jo varikliuką". Bet visąlaik jis 
suriečia mus į ožio ragą. Ko gero, ir kietesni už mus vyrukai yra bandę. 

Benas iš viršaus pasižiūrėjo į vaikinuką ir pasiruošė padaryti niekšybę. 

- Lyg ir išsigandai, - tarė. 

- Taip, ašbijau, - atsakė Markas, nepasiduodamas gundymui. - Ojūs - ne? 

- Bijau, - prisipažino Benas. - Bet dar ir nirštu - aš praradau merginą, kuri 
man nepaprastai patiko. Tikriausiai ją mylėjau. Mudu abu praradome Džimį. 
Tu likai be tėvo ir motinos, jie guli pas jus svetainėje po lovos užtiesalu, - 
Benas ryžosi paskutiniam žiaurumui. - Nori sugrįžti pažiūrėti? 

Markas sudrebėjo 1r atšlijo. Sukrėstas, išgąsčio kupinas veidas prisipildė 
skausmo. 

- Norėčiau, kad būtum šalia manęs, - jau švelniau, viduriuose jausdamas 
kirbantį pasibjaurėjimą savimi, pasakė Benas. Jis kalbėjo kaip futbolo 
treneris prieš svarbias rungtynes. - Man nusispjaut, kas prieš tai bandė 
sulaikyti Barlou. Man nusispjaut, kad hunas Atila ėmėsi su juo Žaisti ir 
pralošė. Aš atliksiu savąjį šūvį. Ir norėčiau, kad būtum šalia manęs. Tu man 
reikalingas, - tai buvo gryna, niekuo nepridengta tiesa. 

- Gerai, - tarė Markas. Jis dėbsojo sau po kojomis, viena kitą suradusios 
rankos susipynė į beprotiškos kančios figūrą. 

- Susiimk, - paprašė Benas. 

Markas beviltiškai pažvelgė į jį. 

- Aš stengiuosi, - atsakė. 

Sūnelio “Ekson" degalinė kitame Džointnerio aveniu gale buvo atidary- 
ta, 1r Sūnelis Džeimsas (kurs eksploatavo savo bendrapavardį iš populiarios 
dainelės, vitrinoje šalia piramidės skardinių nuo benzino patalpinęs didelę 
spalvotą iškabą) pats asmeniškai išėjo laukti Beno su Marku. Sūnelis buvo 
žemaugis, trumpai kirptais plaukais, į nykštuką panašus žmogelis. Pro 
amžiną ežiuką matėsi rožinė galvos oda. 

- A-a, misteris Mirsas, kaip reikalai? Kur jūsų “Sitroenas""? 

- Aš jį saugau, Sūneli. Kur Pitas? 

Pitas Kukas buvo Sūnelio padėjėjas ir, skirtingai nei šis, gyveno pačiame 
miestelyje. 

- Siandien taip ir nepasirodė. Bet tiek to. Vis tiek reikalai ne kokie. 
Miestelis tarytum išmiręs. 

Beno viduriuose ėmė suktis niūrokas isteriškas juokas, grasindamas 
užvirti ir įsiveržti iš burnos galinga, karščio pritvinkusia banga. Jam pavyko 
ištarti: 

- Užpilsite benzino? Norėčiau iš jūsų paskambinti. 

- Dėl Dievo. Sveikas, vaikine. Ką, šiandien nėra pamokų? 

- Išvažiavau su misteriu Mirsu prasiblaškyti, - atsakė Markas. - Man bėgo 
kraujas iš nosies. 

- Aš taip ir supratau. Mano broliūkščiui panašiai būdavo. Vadinasi, 
vaikine, turi aukštą kraujo spaudimą. Būk atsargesnis, - jis nužingsniavo prie 
Džimio automobilio bagažinės ir atsuko kamštį. 

Benas užėjo vidun, priėjo prie telefono automato, kabančio prie vitrinos 
su Naujosios Anglijos kelių žemėlapiais. 

- Kamberlendo ligoninė, kokio jums reikia skyriaus? 

- Ar galiu kalbėtis su misteriu Berku? Keturi šimtai antroji palata. 
Prašyčiau. 

Įsivyravo neįprasta pauzė, ir Benas jau rengėsi pasiteirauti, ar nepasikeitė 
palata, bet tasai pats balsas paklausė: 

- Atleiskite, kas kalba? 

- Bendžaminas Mirsas, - ūmai Beno galvoje ištįso ilgas šešėlis: 0 jei 
Metas numirė? Nejaugi? Žinoma, kad ne - tai jau būtų pernelyg. - Jam viskas 
gerai? 

- Jūs giminaitis? 

- Ne, artimas bičiulis. Jis ne... 

- Misteri Mirsai, šiandien dieną misteris Berkas mirė. Trečią nulis 
septynios. Jeigu norite, minutėlę palaukit, pažiūrėsiu, ar neatėjo daktaras 
Kodis. Galbūt jis galėtų... 

Balsas dar kažką kalbėjo, tačiau Benas jo nebegirdėjo, nors ragelis kaip 
ir anksčiau buvo prispaustas prie ausies. Staiga jis suprato, kaip stipriai 
priklausė nuo Meto, kuris turėjo palydėti juos per likusią šios košmauškos 
dienos dal), ir šis suvokimas įsismelkė į jį, įsibrovė visu svoriu, sukeldamas 
blogumą. Metas numirė. Neatlaikė širdis. Natūralios priežastys. Tarytumei 
pats Dievas nuo jų nusisuko. 

Dabar tik mudu su Marku. 

Suzana, Džimis, tėvas Kalahenas, Metas. Nieko nebeliko. 

Jis tylomis kovojo su apėmusia panika. 

Beviltiškai pakabinęs ant svirtelės ragelį, per vidurį nutraukęs kažkokį 
klausimą, Benas išėjo lauk. Buvo dešimt minučių po penkių. Vakarų pusėje 
debesyse atsirado properša. 

- Lygiai už tris dolerius, - energingai pareiškė Sūnelis. - Daktaro Kodžio 
vežėčios, ar ne? Kai ant numerio matau raides M. D., kiekvienąsyk prisime- 
nu vieną filmą apie vagių gaują - jame vienas tipas vis vogdavo vežėčias su 
M.D. ant numerio, kadangi... 

Benas padavė jam tris vieno dolerio banknotus. 

- Turiu plautis, Sūneli. Atleisk. Nemalonumai. 

Sūnelis susiraukė. 

- Gaila, misteri Mirsai. Blogos naujienos iš leidėjo? 

- Tikriausiai galima ir taip pasakyti, - Benas atsisėdo už vairo, užtrenkė 
dureles ir nuvažiavo, palikdamas geltonu lietpalčiu apsirengusį Sūnelį 
Žiūrėti jiems įkandin. 

- Metas mirė, taip? - paklausė Markas, stebeilydamas į jį. 

- Taip. Širdies priepuolis. Iš kur tu žinai? 
- Jūsų veidas. Pamačiau jūsų veidą. 
Buvo 17:15. 

Parkinsas Džilespis, dūmydamas cigaretę, stovėjo po stogeliu ant muni- 
cipaliteto pastato priebutėlio, tyrinėjo dangų vakarų pusėje ir dėmesį į Beną 
su Marku atkreipė nenoriai. Konsteblio veidas atrodė susenęs ir liūdnas kaip 
stiklinė su vandeniu pigioje užkandinėje. 

- Kaip reikalai, konstebli'? - paklausė Benas. 

- Pakenčiamai, - teikėsi atsakyti Parkinsas. Jis apžiūrinėjo šerpetą prie 
didžiojo piršto nago. - Mačiau, kaip jūs važinėjotės pirmyn atgal. Regis, 
paskutiniuoju reisu nuo Reilroudo gatvės vaikiščias važiavo vienas. Taip? 

- Taip, - prisipažino Markas. 

- Vos nepasibučiavo su vyriškiu, važiavusiu priešais. Prasilenkė per 
plauką. 

- Konstebli, - kreipėsi Benas, - mes norime jums papasakoti, kas čia 
dedasi. 

Parkinsas Džilespis, nenukeldamas rankos nuo priebutėlio turėklo, 1šs- 
pjovė nuorūką. Nė nežiūrėdamas į juos, ramiai pareiškė: 

- Nenoru nė girdėti. 

Jiedu abstulbinti sužiuro į jį. 

- Nolis šiandien nepasirodė, - tarė Parkinsas, ankstesniu ramiu tonu. - 
Kažkodėl man atrodo, kad jau ir nepasirodys. Vakar vėlai vakare jis užbėgo 
čia pasakyti, kad Dyp Kat kelyje matė Homero Makaslino automobilį... man 
regis, jis pasakė Dyp Kat. Bet taip ir nesugrįžo, - lėtai, liūdnai, kaip po 
vandeniu esantis žmogus, Parkinsas įkišo ranką į marškinių kišenę ir 
išsitraukė eilinę cigaretę, kurią automatiškai pamaigė tarp nykščio ir smiliaus. 
- Nuvarys mane į kapą šita bjaurastis, tegu ją skradžiai. 

Benas dar sykį pamėgino. 

- Zmogus, kuriam atiteko Marsteno namas, Džilespi. Jį vadina Barlou. 
Dabar jis yra Evos Miler pansiono rūsyje. 

- Sit kaip? - be ypatingesnio nustebimo atsiliepė Parkinsas. - Vampyras, 
ar ką? Ziūrėk tu man, tiesiog kaip komiksuose prieš dvidešimt metų! 

Benas nutylėjo. Jis jautėsi vis labiau ir labiau vienišesnis dideliame 
krebždančiame košmare, kur pačiame įvykių paviršiuje be paliovos sukasi 
nematoma prisukama spyruoklė. 

- Ašišvažiuoju iš miesto, - pasakė Parkinsas. - Visą šlamštą susirankiojau 
- ana, guli bagažinėje. Vamzdį, raciją ir ženkliuką palikau ant lentynėlės. 
Pakaks tarnystės įstatymui. Sotus iki kaklo. Lėksiu pasimatyti su seserimi 
Kiteryje, šit kaip. Regis, Kiteris pakankamai toli, kad nereikėtų bijoti. 

Benas išgirdo nutolusį savo balsą: 

- Bailus šūdo gabale. Ką, kinkos virpa, skystablauzdi? Miestelis dar 
gyvas, o tu muiliniesi? 

- Nei tas jūsų miestelis gyvas, nei ką, - tarė Parkinsas, degtuku prisideg- 
damas cigaretę. - Todėl jis čia ir apsireiškė. Valda jau dvidešimtį metų, o gal 
tr daugiau, tokia pat negyva kaip jis pats. Visa šalis ten pat ritasi. Prieš pora 
savaičių mudu su Noliu buvome Folmute - kaip tik prieš uždarant kiną iki 
kito sezono. Pirmajame jų vesterne prisižiūrėjau kraujo 17 žudymo daugiau, 
negu per abejus metus Korėjoje. O vaikėzai traškino kukurūzus ir šaukė: 
“gerai, gerai!" - jis neapibrėžtai mostelėjo į miestelį, nenatūraliai paauksintą 
užlūžusiais artėjančio saulėlydžio spinduliais - tikrą svajonių gyvenvietę. - 
Galjiems patiktų būti vampyrais. Man tai ne. Naktį manęs buvo atėjęs Nobs. 
Aš išvažiuoju. 

Benas bejėgiškai žvelgė į jį. š 

- Geriau sėskit, vaikinai, į mašiną ir dinkit iš čia, - patarė Parkinsas. - Sis 
miestas apsieis be jūsų... kurį laiką. O paskui bus tas pat. 

- Taip, - pamanė Benas. - Kodėl mes neišvažiuojam? 

Priežastį už abu išsakė Markas. š 

- Todėl, kad jis blogas, misteri. Iš tiesų blogas. Stai ir viskas. 

- Sit kaip? - nutęsė Parkinsas. Jis linktelėjo ir paptelėjo cigaretę. - Na, 
gerai, - ir pažvelgė į suvienytą vidurinę mokyklą. - Papjautinai mažai 
žmonių... Ypač gyvenančių pačioje Valdoje. Autobusai vėluoja, vaikai 
neina mokyklon - susirgo, kanceliarija skambinėja į namus, bet niekas jai 
neatsako. Pas mane buvo užbėgęs mokymo dalies vedėjas, aš jį truputį 
nuraminau. Įdomus plikas tipelis - jam atrodo, tarytum žinotų, ką darąs. Ką 
gi. Siaip ar taip, o mokytojai savo vietose. Daugiausia jų gyvena už miesto. 
Galės vienas kitą mokyti. 

Galvodamas apie Metą, Benas tarė: 

- Ne visi gyvena už miesto. 

- Tas pat velnias, - atsiliepė Parkinsas. Tik dabar jis pastebėjo už Beno 
diržo užkištus kuolelius. - Susirengėte nugalabyti tą tipą šitokiu daikčiuku? 

- Taip. 

- Jei nonite, galite paimti.mano patranką. Nolis apie ją svajojo. Ta-aip, 
Nolis mėgo vaikščioti su ginklu, tik vargšelis negalėjo tikėtis, kad kas nors 
apiplėš banką - Valdoje banko nėra. Tiesa, vampyras iš Nolio išeis geras - kai 
vaikinas perpras reikalą. 

Markas žvelgė į Parkinsą su didėjančiu siaubu, ir Benas suprato, kad 
berniuką reikia vežti šalin. Jam šis pokalbis buvo blogiau už viską. 

- Eime, - pasakė Markui. - Iš jo žmogaus nebėra. 

- Ko gero, jūs teisus, - sutiko Parkinsas. Išblukusios, raukšlelių sieteliu 
apgaubtosakys peržvelgė miestą. - Kadramu, tai ramu. Mačiau Meiblę Verts 
su Žiūronais... Bet į ką šiuo metu spoksoti? Stai naktį, regis, bus į ką. 

Benas su Marku grįžo prie mašinos. Buvo beveik 17:30. 

O be penkiolikos šeštą jie privažiavo prie Šventojo Andriejaus bažny- 
čios. Sventykla metė ilgus šešėlius, kurie pranašingai buvo užkloję kitoje 
gatvės pusėje stovintį kunigo namą. Paėmęs nuo užpakalinės sėdynės 
Džimio lagaminėlį, Benas iškratė jo turinį. Ten rado kelias mažas ampules. 
Benas išliejo pro langą jų skystį, o pačias ampules pasiliko. 

- Ką jūs darote? 

- Pripildysim jas švęstu vandeniu, - paaiškino Benas. - Eime. 

Jie nuėjo šaligatviu prie bažnyčios ir pakilo laipteliais. Kai susiruošė 
atidaryti centrines duris, Markas staiga stabtelėjo ir dūrė pirštu: 

- Ziūrėkit. 

Rankena buvo pajuodavusi ir šiek tiek apsilydžius:, tarytum pro ją būtų 
perleista galinga elektros iškrova. 

- Ar šitai ką nors tau sako? - paklausė Benas. 

- Ne. Ne, bet...- Markas krestelėjo galvą, nuvydamas nespėjusią susigulėti 
mintį, atidarė duris, ir jie įėjo. Bažnyčioje buvo drėgna, vėsu, joje tvyrojo toji 
begalinė tyla, kuri jungia visų tikėjimų - tiek baltojo, tiek juodojo - altorius. 
Abiejuose dvi eiles suolų skiriančio plataus praėjimo kraštuose gipsiniai 
angelai laikė dubenėlius su švęstu vandeniu. Jie buvo nuleidę ramius, 
kupinus pakilaus tikėjimo veidus, tarsi nejudančiame vandenyje trokštų 
pamatyti savo atvaizdus. 

Benas įsidėjo ampules kišenėn ir paliepė: 

- Apsiplauk veidą ir akis. 

Markas sunerimęs pažvelgė į jį. 

- Juk tai šven... švent... 

- Sventvagystė? Sįkart ne. Greičiau. 

Jie įmerkė į nejudantį vandenį rankas, paskui apsišlakstė veidus - taip ką 
tik pabudęs žmogus šlaksto į akis šaltą vandenį, kad jos vėl praregėtų. 
Išsiėmęs iš kišenės pirmąją ampulę, Benas ėmė ją pildyti, kai staiga išgirdo 
šaižų balsą: “Ei, jūs! Nagi! Ką ten darote?" 

Benas atsisuko. Pasirodė, jog tai buvo Rodos Korles, tėvo Kalaheno 
ekonomės, balsas. Ji sėdėjo ant pirmojo suolo, bejėgiškai sukinėdama 
rankoje rožančių. Iš po juodos suknelės padurko kyšojo apatinių marškinių 
kraštas, plaukai buvo susitaršę, šukuojami pirštais. 

- Kur šventasis tėvas? Ką jūs darote? - balsas buvo plonas, klykiantis, 
beveik isteriškas. 

- Kas jūs? - paklausė Benas. 

- Misis Korles. Tėvo Kalaheno ekonomė. Kur šventasis tėvas? Ką jūs 
darote? - moteris suspaudė rankas, laužydama pirštus. 

- Tėvas Kalahenas mus paliko, - kaip įmanydamas atsargiau tarė Benas. 

- O, -ji prisidengė akis. - Jis stojo prieš tą negandą, kuni užgriuvo miestą? 

- Taip, - atsakė Benas. 

- Ir aš taip maniau, - tarė misis Korles. - Galėjau ir neklausti. Tėvas 
Kalahenas - geras dvasininkas, tvirtas Viešpaties tarnas. Visuometatsirasda- 
vo tokių, kurie sakė: jam atseit niekuomet nepavyks įgyti tokios dvasinės 
jėgos, kad galėtų užimti tėvo Bergerono vietą... Bet jis užėmė. Vadinasi, 
išeitų, kad tėvas Kalahenas buvo ne tik geras, 0 ypatingai geras, - misis 
Korles pažvelgė į juos išplėstomis akimis. Iš kairiosios išsirito ir skruostu 
nutekėjo ašara. - Juk jis nebegrįš, tiesa? 

- Nežinau, - tarė Benas. 

- Plepėjo, neva šventasis tėvas girtuokliauja, - tarytum neišgirdusi, toliau 
kalbėjo Roda Korles. - O ar buvo nors vienas airis kunigas, kuris ne veltui 
valgė savo duoną, ir prie butelio neprisiliesdavo? Tai tau ne baltarankiai 
švelnuoliai, pienburniai, bažnytinės žiurkės! Ar jie gali su juo lygintis! - jos 
balsas pakilo iki skliautuotų lubų kimiu, mažne ekstazės kupinu klyksmu. - 
Jis buvo dvasininkas, o ne koks nors šventakupris! 

Benas su Marku klausėsi tylėdami ir nesistebėjo. Diena buvo persunkta 
nerealumo, ir jau niekas nekėlė nuostabos - nebuvo tam jėgų. Benas su 
Marku liovėsi laikyti save kovotojais, keršytojais, išvaduotojais - diena 
įtraukė juos savin, jie gyveno be jėgų - ir viskas. 

- Kai jį matėte paskutinį kartą, jis neprarado dvasios tvirtybės? - skvarbiai 
į juos žvelgdama, pareikalavo atsakyti misis Korles. Ašaros stiprino atkaklų 
žvilgsnį. 

- Taip, - atsakė Markas, prisiminęs, kaip tėvas Kalahenas stovėjo jų 
virtuvėje su pakeltu kryžiumi. 

- O dabar jūs tęsiate jo darbą? 

- Taip, - vėl tarė Markas. 

- Na, tuomet ruoškitės, - paragino Roda, - ko gi jūs laukiate? 

Ir nukiūtino praėjimu, palikusi juos vienus - juoda suknia, vieniša 
raudotoja laidotuvėse, kurios įvyks kitoje vietoje. 

Vėlpas Evą, paskutinį kartą. Buvo dešimt minučių po šešių. Saulė pakibo 
virš pušų vakaruose, kruvinomis dėmėmis prasimušdama pro debesų pro- 
peršas. Benas įvairavo į aikštelę ir smalsiai pasižiūrėjo į savo kambario 
langus. Pro neužtrauktas užuolaidas matėsi rašomoji mašinėlė, stovinti 
sargyboje prie rankraščių šūsnies, prispaustos stikliniu prespapjė rutuliu. 
Benas nustebo, kad iš tokio nuotolio viską įžiūrėjo, ir dar taip aiškiai, tarsi 
pasaulyje būtų viešpatavusi sveika nuovoka, kasdieniškumas ir tvarka. 
Nuleido žvilgsnį ties užpakaliniu priebučiu. Ten viena prie kitos stovėjo 
supamosios kėdės, kuriose jiedu su Suzana pasidalijo pirmuoju bučiniu. 
Virtuvės durys buvo atidaros, kaip jas paliko Markas. 

- Negaliu, - sumurmėjo berniukas. - Tiesiog negaliu, - jo plačiai atmerk- 
tos akys išbalo, vaikas susirietė sėdynėje, pritraukdamas kelius prie smakro. 

- Mes turime būti dviese, - tarė Benas, ištiesdamas berniukui dvi ampules 
su švęstu vandeniu. Markas pašiurpęs atsilošė - rasi būgštavo, jog jų 
prisilietus pro odą prasisunks nuodai. 

- Na, - paragino Benas. Jis išnaudojo visus argumentus. - Na, eime. 

- Ne. 

- Markai? 

- Ne! 

- Markai, tu man reikalingas. Likome tik mudu abu! 

- Aš jau pakankamai padariau! - išrėkė Markas. - Daugiau nebegaliu! Aš 
negaliu jo matyti, kaip jūs to nesuprantate! 

- Markai, mes turime būti dviese, argi tu nežinai? 

Markas paėmė ampules ir suspaudė kumštyje prie krūtinės. 

- Mamyte, - sušnabždėjo jis. - Oi, mamyte, - jis pažvelgė į Beną ir 
linktelėjo. Judesys buvo dirglus ir iškankintas. - Gerai. 

- Kur plaktukas? - paklausė Benas, kai jie išlipo iš mašinos. 

- Buvo pas Džimį. 

- Gerai. 

Jiedu užlipo ant prieangio. Vėjas stiprėjo, saulė akinančiai spinduliavo 
pro debesis, viską nudažydama raudona spalva. Virtuvėje kaip granito 
plokštė juos užgriuvo drėgnas, čiuopte apčiuopiamas mirties dvokas. Durys 
į rūsį buvo atidaros. 

- Man taip baisu... - suvirpėjęs tarė Markas. 

- Tai tik į gerą. Kur prožektorius? 

- Rūsyje. Aš jį pamečiau, kai... 

- Tiek to, - jie stovėjo prie rūsio nasrų. Kaip Markas perspėjo, laiptai 
saulėlydžio blausoje atrodė sveiki. - Eik paskui mane, - paliepė Benas. 

Benas gan lengvai pamanė: “Einu mirti". 

Mintis toptelėjo natūraliai, joje nebuvo nei baimės, nei apgailestavimo. 
Sieloje kunkuliuojančius jausmus sugėrė namuose tvyranti blogio atmosfe- 
ra. Slysdamas žemyn lenta, kurią pastatė Markas, kai ropštėsi iš rūsio, 
susibraižydamas rankas, Benas pajuto antgamtišką ledinę ramybę. Pamatė, 
kad pirštai švyti, tarytum apmauti vaiduokliškomis pirštinėmis. Tai jo 
nenustebino. 

“Tepasirodys tanamoji pabaisa. Plombyro imperatorius - vienintelis 
valdovas". Kas taip pasakė? Metas? Metas numirė. Ir Suzana numirė. Ir 
Miranda. Volesas Stivensas irgi numirė. “Tavimi dėtas, aš ten nežiūrėčiau ". 
Tačiau Benas pasižiūrėjo. Tad štai kaip atrodai, kai viskas praeity. Tarytum 

būtum suknežintas, sulaužytas, nors kažkada buvai pripildytas įvairiaspal- 
vių skysčių... Ne taip jau blogai. Jis numirs baisiau. Džimis turėjo Makaslino 
pistoletą - tikriausiai iki šiol guli jo kišenėje. Benas jį paims, 1r jeigu iki 
saulėlydžio jie nepasieks Barlou... pirmiau berniuką, paskui save. Bjauru, 
bet jis numirs baisiau. Benas nušoko į rūsį ir padėjo nusileisti Markui. 

Berniuko žvilgsnis nuslydo į tamsą, į ant grindų susirangiusį siluetą, ir 
šoktelėjo šalin. 

- Negaliu į visa tai žiūrėti, - kimiai tarė jis. 

- Na ir gerai. 

Markas nusisuko, o Benas atsiklaupė ir nubloškė šalin mirtinus faneri- 
nius kvadratėlius, iš kurių kyšojo blizgantys drakoniški į juos įkaltų peilių 
dantys. Paskui atsargiai pervertė Džimį. 

Tavimi dėtas, aš nežiūrėčiau. 

- Džimi, Džimi, - pamėgino sakyti, bet žodžiai užlūžo gerklėje. Benas 
kaire ranka apkabino Džimį ir kilstelėjo, o dešine ištraukė iš draugo kūno 
Barlou peilius. Jų buvo šeši. Džimis prarado labai daug kraujo. Kampe buvo 
sukrauta tvarkingai sulankstytų svetainės užuolaidų rietuvė. Paėmęs ginklą, 
prožektorių 1r plaktuką, Benas viena jų uždengė Džimio kūną. Paskui: 
atsitiesė ir patikrino prožektorių. Lemputę dengianti plastikinė linzė buvo 
įskilusi, bet šviestuvas degė. Jis greitai pašvietė į šalis. Nieko. Pašvietė po 
biliardo stalu. Tuščia. Už krosnies - taip pat. Lentynos su namų gamybos 
konservais, lenta, prikabinėta instrumentų, ir kaip ešafotas, vedantis niekur, 
nupjauti laiptai, kuriuos pastūmėjo į tolimąjį kampą, kad nesimatytų iš 
virtuvės. 

- Kur gi jis? - sumurmėjo Benas. Dirstelėjo į laikrodį. Rodyklės rodė 
dvidešimt tris minutes po šešių. Kada nusileis saulė? Nepavyko prisiminti. 
Suprantama, ne vėliau kaip be penkių minučių septintą. Geriausiu atveju 
jiems liko pusvalandis. 

- Na, kur gi jis? - sušuko Benas. - Jaučiu, kad čia, tiktai kur? 

- Stai! - riktelėjo Markas, durdamas pirštu. - Kas tai? 

Benas apšvietė - velsietiška indauja. 

- Per mažas, - tarė Markui. - Be to, pristumta prie sienos. 

- Pažiūrėkim už jos. 

Benas gūžtelėjo pečiais. Jie perėjo rūsį, prisiartino prie spintelės ir suėmė 
ją Iš dviejų pusių. Benas pajuto augantį susijaudinimą. Zinoma, argi kvapas 
(ar aura, ar atmosfera, vadinkite kaip norit) čia nebuvo tirštesnis, atgrases- 
nis? Jis dirstelėjo aukštyn, į praviras virtuvės duris. Sviesa priblėso, jos 
auksas tirpo. 

- Nepakeliu, per daug sunku, - sudejavo Markas. 

- Nusispjaut, - atsakė Benas. - Tuoj mes ją apversime. Laikyk stipriau. 

Markas pasilenkė pie spintelės, įremdamas į ją petį. Spinduliuojančiame 
veide išryškėjo nirtulingos akys. 

- Nagi. 

Jie draugiškai užgulė spintelę visu savo svoriu, ir toji parvirto taip 
vestuvinis Evos Miler servizas. 

- Aš žinojau! - triumfuodamas sušuko Markas. 

Indaujos vietoje, krūtinės aukštyje, pasirodė durelės. Naujutėlaitė paka- 
binama spyna patikimai saugojo skląstį. 

Du stiprūs smūgiai plaktuku Beną įtikino, kad spyna taip lengvai pasi- 
duoti neketina. “Jėzau Kristau“, - tyliai sušnabždėjo jis. Į gerklę pakilo 
skaudus nusivylimas. Patirti pralaimėjimą ties pačia uždanga, ir dėl ko? Dėl 
spynos, kurios kaina - penki doleriai... Ne. Jei reikės, jis šias lentas pragrauš 
dantimis. Panaršęs aplinkui šviesos spinduliu, jis atkreipė dėmesį į dešinėje 
nuo laiptų tvarkingai pakabintą skydą su instrumentais. Du kuoleliai prilaikė 
kirvuką, kurio ašmenys buvo paslėpti guminėje įmautėje. 

Benas prišoko prie skydo, pasičiupo kirvuką, nutraukė įmautę, išsiėmė iš 
kišenės ampulę, numetė žemėn, ir švęstas vanduo, bematant sušvytėjęs, 
išsiliejo ant grindų. Jis išsitraukė antrąją, nusuko mažą kamštelį ir palaistė 
juo kirvį, kuris išsyk sužibo kraupia stebuklinga šviesa. O kai Benas 
apkabino pirštais medinį kotą, tai pajuto, kaip gerai, neįtikėtinai glotniai jis 
prigludo prie delno. Energija tarsi virinte privirino Beno pirštus, neleisdama 
jiems atsigniaužti. Sekundę pastovėjo su kirviu rankoje, stebėdamas spin- 
dinčius ašmenis, paskui, masinamas kažkokio smalsumo, priglaudė jį prie 
savo kaktos. Apėmė nepalaužiamas pasitikėjimas savimi, teisumo, švarumo 
pojūtis. Pirmą kartą per daugelį savaičių Benas patyrė, kad daugiau neklajoja 
apgraibomis tikėjimo ir netikėjimo ūkanose, kad mūšis su priešininku, kurio 
kūnas pernelyg nematerialus smūgiams, baigtas. 

Rankos prisipildė gaudžiančios kaip aukšta įtampa jėgos. Ašmenys 
suspindėjo dar ryškiau. 

- Na! - maldaujančiai paprašė Markas. Greičiau! Prašau! 

Benas Mirsas praskėtė kojas, užsimojo ir smogė. Kirvis nubrėžė švytintį 
lanką, kuris paliko prieš akis savo pėdsaką, ašmenys dusliu bilsmu įlindo į 
medį iki pat koto. Į šalis pasipylė skiedros. 

Truktelėjo kirvį į save; medis atidavė plieną klaikiai girgždėdamas. Jis 
mostelėjo kirviu vėl, dar kartą... dar. Rankų ir nugaros raumenys juntamai, 
elastingai tįso ir pynėsi, judėdami su tokiu pasitikėjimu ir apgalvotu įkarščiu, 
kokio iki šiol nebuvo pažinę. Nuo kiekvieno smūgio po rūsį lakstė skiedrų 
skeveldros. Po penktos atakos kirvis traškėdamas pralindo kiaurai, į tuštumą, 
1 Benas ėmė didinti skylę mažne su karštligišku miklumu. 

Markas nenuleido nuo jo kupinų nuostabos akių. Nuo kirvio koto Beno 
rankomis slydo šalta mėlyna liepsna, ir štai jau ėmė rodytis, kad vyras 
darbuojasi ugniniame stulpe: pakreipta į šoną galva, įsitempę kaklo raume- 
nys, viena akis žaižaruoja, antra primerkta. Marškiniai ant nugaros tarp 
išsišokusių menčių sparnų plyšo, ir po oda ritinėjosi raumenų lynai. Tai buvo 
apsėstas žmogus, ir Markas, nesuprasdamas arba nenorėdamas suprasti, 

pamatė, jog šiame apsėdime nieko nėra krikščioniško - jis, panašiai, kaip iš 
žemės gelmių iškasti neapdoroti geležies rūdos lydiniai, buvo paprastesnis, 
ne toks švarus. Neapdorotas jis reiškėsi kaip Jėga, Galybė, tai, kas suka 
svarbiausius visatos ratus. Durys į Evos Miler rūsio pogrindį nepajėgė prieš 
jį atsilaikyti. Kirvis sužibo taip stipriai, jog akino: pavirto žibėjimu, aura, 
vaivorykšte, sujungusia Beno petį ir suskaldytą paskutiniųjų durų medieną. 
neįtikėtinu ryškumu spinduliuojančias rankas. Jis ištiesė jas Markui, ir 
berniukas suvirpėjo. 

- Aš myliu tave, - tarė Benas. 

Jų rankos apglėbė viena kitą. 

Pogrindis pasirodė esąs nedidukas, panašus į kamerą ir tuščias, išskyrus 
keletą apdulkėjusių butelių, kažkokias dėžes, labai seną bušelio talpos 
pridulkėjusią pintinę, iš kurios į visus šonus kyšojo bulvių daigai... ir kūnus. 
Tolimajame kampe, priglaustas prie sienos, kaip sarkofagas stovėjo Barlou 
karstas. Jų atsineštoje šviesoje dangčio skiauterė sušvytėjo šalta liepsna, 
primenenčia Sventojo Elmo ugneles. 

Prieš karstą kaip geležinkelio pabėgiai tysojo kūnai žmonių, su kuriais 
Benas dalijosi stalu ir pastoge: Evos Miler, Landūno Kreigo, Mebo Malikeno 
iš kambario antrojo aukšto koridoriaus gale, Džono Snou - invalido, kuris 
gyveno iš pensijos ir dėl artrito vos ne vos sugebėjo nusileisti pusryčiauti, 
Vino Apšo, Groverio Verilo. 

Juos peržengę, Benas su Marku sustojo prie karsto. Benas dirstelėjo į 
laikrodį: be dvidešimties septynios. 

- Tuoj mes jį iš čia išnešime, - tarė jis. - Prisiekiu Džimiu. 

- Jis greičiausiai sveria visą toną, - atsiliepė Markas. 

- Nieko, susidorosime, - Benas ištiesė ranką, tarytum primatuodamas, 
paskui įsikibo į viršutinį dešinįjį karsto kampą. Dangčio ketera šaltai blizgėjo 
kaip akis; liečiant medis pasirodė šiurpiai nemalonus, glotnus ir suakmenė- 
jęs nuo laiko. Jame, atrodė, nebuvo nei plyšių, nei nedidelių įdubimų, kad 
pirštai galėtų juos apčiuopti ir įsikabinti. Nepaisant viso šito, Benas nesun- 
kiai įsupo jį viena ranka ir lengvai stumtelėjo priekin: jautė, tarsi didelį svorį 
prilaikytų nematoma atsvara. Viduje kažkas dusliai dunktelėjo. Benas 
kilstelėjo karsto galą viena ranka. 

- Dabar, - pasakė jis, - tavąją pusę. 

Markas kilstelėjo aukštyn, ir karsto apačia nesunkiai pakilo. Berniuko 
veidu perbėgo džiugi nuostaba. 

- Man regis, galėčiau jį pakelti vienu pirštu. 

- Ko gero. Pagaliau reikalai pajudėjo. Bet veikti reikia greitai. 

Kai jie nešė karstą pro suskaldytas duris, iškilo pavojus, kad plačiausia 
j0 dalis nepralįs, ir Markas, palenkęs galvą, stumtelėjo. Sugirgždėjo medis 
į medį, karstas šiaip ne taip pralindo, ir jį nunešė ten, kur gulėjo Evos Miler 
užuolaidomis pridengtas Džimis Kodis. 

- Štai jis, Džimi, - tarė Benas. - Štai toji bjaurybė. Statyk, Markai. 

Jis vėl dirstelėjo į laikrodį. 18:45. Šviesa, krintanti pro virtuvės duris virš 
jų galvų, nūn buvo pilka kaip pelenai. 

- Dabar? - paklausė Markas. 

Jiedu susižvalgė. 

- Taip, - atsakė Benas. 

Markas apėjo aplink karstą. Kiek pastovėję, abu pasilenkė, čiupo spynas, 
ir šios prasiskyrė su tokiu garsu, tarytum būtų lūžusi plona lentelė. Pakėlė 
dangtį. Nukreipęs į lubas blizgančias akis, prieš juos gulėjo Barlou. 

Sįsyk tai buvo jaunas žmogus. Juodi, blizgantys, išsidraikę plaukai 
pasklido ant šilkinės pagalvėlės, paguldytos vampyro siauro būsto galvūga- 
lyje. Oda spindėjo gyvybingumu. Skruostai raudonavo kaip vynas. Iš po 
putlių lūpų kyšojo panašūs į dramblio kaulą, balti su pageltonavusiais 
tarpusluoksniais dantų pusračiai. 

- Jis... - prabilo Markas, bet taip ir nebaigė. 

Didžiausiam jų siaubui, raudonos Barlou akys ėmė vartytis akiduobėse, 
prisipildydamos gyvybės ir pasityčiojančio triumfo. Vampyro žvilgsnis 
susikirto su Marko žvilgsniu ir jau nepaleido, berniukas nugrimzdo į jį, vaiko 
akys pasidarė tuščios ir kažkokios svetimos. 

- Nežiūrėk į jį! - sušuko Benas, bet jau buvo pernelyg vėlu. Jis stumtelėjo 
Marką ; šalį. Iš berniuko burnos išsiveržė gerklinis inkštimas, tr staiga jis 
puolė Beną. Užkluptas iš netyčių, šis šastelėjo atatupstas. Akimirksnis - ir 
vaiko rankos atsidūrė jo kišenėse, naršydamos ėmė ieškoti Homero Makas- 
lino pistoleto. - Markai! Liaukis... 

Tačiau berniukas negirdėjo. Veidas buvo tuščias kaip nuvalyta klasės 
lenta, iš gerklės be paliovos sklido inkščiantys garsai, į spąstus pakliuvusio 
labai mažo žvėrelio stūgsmas. Jis abiem rankom įsikibo į pistoletą. Prasidėjo 
grumtynės - Benas stengėsi išlupti ginklą iš mėšlungiškai sugniaužtų vaiki- 
nuko pirštų ir nukreipti nuo jų abiejų vamzdį. 

- Markai! - krioktelėjo jis. - Markai, atsipeikėk! Dėl Dievo... 

Vamzdis kryptelėjo žemyn, prie Beno galvos, pasigirdo šūvis. Mirsas 
pajuto, kaip kulka prašvilpė pro pat smilkinį. Jis sugriebė Marką už rankų, 
spyrė, tasai susverdėjo, ir pistoletas džerkštelėjo ant grindų. Berniukas 
inkšdamas šoko prie pistoleto, tačiau Benas iš visų jėgų smogė jam į dantis, 
tuo pat metu sušukdamas, tarytum būtų pats tą smūgį gavęs. Markas parpuolė 
antkelių, o Benas paspyrė pistoletą tolyn. Vaikinukas mėgino prie jo šliaužti, 
bet Benas vėl smogė Markui. 

Sunkiai atsidusęs, vaikas prigludo prie grindų. 

Dabar jėgos apleido Beną, o kartu su jomis - pasitikėjimas. Jis vėl tapo 
paprastu Benu Mirsu, ir jam pasidarė baisu. Virtuvės durų kiaurymėje 
šviesos kvadratas išbluko iki blyškiai purpurinės spalvos, laikrodis rodė 
18:51. 

Baisi jėga traukė vyriškio galvą, įsakydama pasižiūrėti į rausvą apsirijusį 
parazitą, kuris gulėjo karste netoli jo. 

Žiūrėk, žiūrėkį mane, menkysta. Žiūrėk į Barlou, kuris leidžia šimimečius 
taip, kaip tu leidi valandas su knyga prie židinio. Žiūrėk, žiūrėk į didį nakties 
tvarinį, kurį nori sunaikinti savo apgailėtinu medžio tašeliu. Žiūrėk, rašeiva: 
aš rašiau žmonių gyvenimais, ir mano rašalas buvo kraujas. Turėk tai omeny 
ir aisisakyk vilties, pasiduok! 

"Džimi, aš negaliu. Vėlu, jis per daug stiprus... 

ŽIŪRĖK Į MANE! 

Laikrodis rodė 18:53. 

Nuo grindų atsklido Marko dejonė: “Ma? Mam, kur tu? Man skauda 
galvą... tamsu". 

Jis ateis man tarnauti iškastruotas... 

Benas užtruko: traukdamas už juosmens užkištą kuolelį, išleido jį 1š 
rankų ir sielvartingai suriko - tai buvo visiško nusivylimo riksmas. Lauke 
saulė paliko Jeruzalės Valdą. Paskutinieji spinduliai įkypai krito ant Mars- 
teno namo stogo. 

Mirsas skubiai pakėlė nuo grindų tašelį. Bet kurgi plaktukas? Kur tas 
prakeiktas plaktukas? 

Pre pogrindžio durų. Ten jis numušinėjo spyną. 

Benas puolė į kitą rūsio galą ir pasičiupo ten gulėjusį plaktuką. 

Markas, kurio burna pavirto į kraujuojančią žaizdą, pakilo ant alkūnių, 
persibraukė veidą delnu, ir bukai sužiuro į kraują. 

- Mama! - suklykė jis. - Kur mano mama? 

18:55. 

Sviesa ir tamsa susilygino. 

Rūsys grimzdo į tamsą. Benas nuskuodė atgalios, viena ranka gniaužda- 
mas kuolelį, kita - plaktuką. 

Pasigirdo aidus triumfuojantis kvatojimas. Barlou sėdėjo karste, raudo- 
nos akys Žioravo pragarišku džiaugsmu. Jos įsisiurbė į Beno akis, ir šis 
pajuto, kad valia jį apleidžia. Konvulsyviai beprotiškai suklykęs, jis pakėlė 
tašelį virš galvos ir iš visų Jėgų užsimojo, nubrėždamas ore švilpiantį lanką. 
Užtašytas smaigalys pradūrė Barlou drabužį, ir Benas pajuto, kaip kuolelis 
lenda į kūną. 

Barlou šiurpiai sušuko - šis klaikus skausmo nksmas buvo panašus; vilko 
stūgsmą. Jėga, su kuria mietas pasiekė tikslą, nubloškė vampyrą į karstą ir 
parvertė ant nugaros. Virš karsto kraštų pakilo pasiutiškai maskatuojančios 
rankos mėšlungiškai susukinėtais pirštais. 

Benas stuktelėjo plaktuku, ir Barlou vėl sukaukė. Į kairiąją Mirso ranką, 
kuria jis laikė suspaudęs kuolelį, įsikibo kapo šalčiu dvelkiantys pirštai. 
Išsisukęs Benas atsidūrė karste, prispausdadamas keliais Barlou kojas. 
Pažvelgė į neapykantos ir skausmo iškreiptą veidą. 

- PALEISK! - sušuko Barlou. š 

- Stai tau, bjaurybe, - sugaikščiojo Benas. - Stai tau, kraugery, štai tau. 

Jis vėl trenkė plaktuku. Akimirkai jį apakindama, šovė aukštyn šalto 
kraujo srovė. Barlou galva ant šilkinės pagalvėlės maskatavo į šonus. 

- Paleisk, tu neišdrįsi, neišdrįsi, neišdrįsi, neišdrįsi taip padaryti... 

Benas daužė ir daužė plaktuku. Iš Barlou šnervių pliūptelėjo kraujas. 
Vampyras ėmė blaškytis karste kaip žeberklu perverta žuvis. Susukti pirštai 
įsikibo į Beno skruostus, palikdami ant odos ilgus įdrėskimus. 

- PALEISK MANEEEEEEEEEEEEEE... 

Mirsas dar sykį tvojo plaktuku per kuolelį. Kraujas papliūpomis sruvo iš 
Barlou krūtinės ir darėsi juodas. Tada prasidėjo irimas. 

Jis vyko kokias dvi sekundes, pernelyg greitai, kad nors kartą, bėgant 
metams, patikėtum juo dienos šviesoje, ir vis dėlto pakankamai lėtai, kad 
kaskart sugrįžtų sapnų košmaruose kaip kraupus sulėtintas filmas. 

Oda pageltonavo, sušiurkštėjo, susiraitė kaip sena drobinė paklodė. Akys 
išbluko, užsitraukė balta plėvele ir įkrito. Pražilę plaukai nuslinko kaip 
krūvelė plunksnų. Kūnas po tamsiu kostiumu sudrebėjo, įdubo, lūpos suiro, 
mėšlungiškai prasižiojusi atsivėrė burnos kiaurymė, nosis pasislinko žemyn 
tr pagaliau visa tai pradingo išsišovusių dantų rate. Nagai pajuodavo, 
nuslinko, ir liko tiktai kaulai, vis dar padabinti žiedais, kurie skimbčiojo ir 
spragsėjo kaip kastanjetės. Pro marškinių liną skverbėsi dulkės. Pilka 
susiraukšlėjusi galva pavirto į kaukolę. Kelnės, kurioms nebeliko ant ko 
laikytis, sukrito, tarytum į juodą šilką būtų įvynioti keli basliai. Per dalį 
sekundės po Benu teliko besiranganti, klaikiu būdu atgijusi baidyklė, ir 
Mirsas, slopindamas siaubo klyksmą, atšoko nuo karsto į šalį. Bet atsiplėšti 
nuo paskutiniojo Barlou pavidalo buvo neįmanoma, jis tarytum kerėjo. Ant 
šilkinės pagalvėlės blaškėsi plika kaukolė, žiodama apnuogintus žandikau- 
lius bebalsiam šauksmui, kuriam niekas negalėjo suteikti jėgos - balso stygų 
Barlou jau nebeturėjo. Skeleto pirštai šokčiojo 1r barškėjo tamsoje kaip 
marionetės. 

Į nosį, bematant pranykdami, mušė tankūs kvapų dvelktelėjimai: dujos, 
klaikiai tiršta dvėselienos smarvė, bibliotekos pelėsių kvapas, aitrios dul- 
kės... viskas. Besiraitantys, protestuojantys kaulėti pirštai išsisklaidė į falan- 
gas, ir jos pabiro kaip pieštukai. Nosies ertmė praplatėjo ir susiliejo su burnos 
kiauryme. Tuščios akiduobės didėjo, veltui rodydamos nusistebėjimą, o 
paskui susitiko ir liovėsi egzistavusios. Kaukolė įgriuvo vidun kaip Mingų 
epochos senovinė vaza. Drabužiai sukrito abejingai, nelyginant nešvarūs 
skalbiniai. 

Bet šitas padaras kibiai kaip aštuonkojis dar vis laikėsi už gyvenimo - 
karste plaikstėsi ir sukosi mažyčiai dūlėsių uraganai. O paskui Benas 
netikėtai pajuto į stiprų vėjo šuorą panašų dvelktelėjimą, kuris privertė jį 
sudrebėti. Ir tą pat akimirką išlėkė visi Evos Miler pansiono langai. 

- Atsargiai, Benai! - veriančiai suklykė Markas. - Atsargiai! 

Mirsas staigiai atsisuko ir išvydo, kad iš pogrindžio ima lįsti jie - Eva, 
Landūnas, Mebas, Groveris ir likusieji. Išmušė jų valanda. 

Marko klyksmai Beno ausyse skambėjo kaip aliarmas. Jis pagriebė 
berniuką už pečių ir išrėkė į iškankintą veidą. 

- Svestas vanduo! Jie negali mūsų paliesti! 

Marko klyksmas pavirto į stūgavimą. 

- Lipk lenta aukštyn, - įsakė Benas. - Greičiau, - norint priversti vaikinuką 
lipti aukštyn, teko jį apgręžti veidu į lentą ir trinktelėti per užpakalį. 
Įsitikinęs, kad berniukas keberiojasi, Benas atsisuko ir pasižiūrėjo į juos. Į 
nelabuosius. | 

- Tu nužudei Seimininką, - tarė Eva, ir Benas buvo linkęs manyti, jog jos 
balse nuskambėjo liūdesys. - Kaip tu galėjai nužudyti Šeimininką? 

- Aš grįšiu, - pažadėjo Mirsas. - Jūsų visų. 

Jis pasilenkė ir traukdamasis rankomis ėmė ropštis lenta. Ji suvaitojo nuo 
jo kūno svorio, tačiau atlaikė. Pasiekęs duris, Benas metė žemyn vieną 
vienintelį žvilgsnį. Dabarnegyvėliai stovėjo susibūrę prie karsto ir smaksojo 
jo vidun. Priminė jam žmones, apsupusius Mirandos kūną po susidūrimo su 
sunkvežimiu. 

Apsižvalgė ieškodamas Marko ir pamatė, kad tasai guli kniūbsčias prie 
durų, vedančių į priebutį. 


Benas tarė sau: berniukas paprasčiausiai nualpo, štai ir viskas. Tai galėjo 
būti ir tiesa. Vaikinuko pulsas tvinkčiojo stipriai ir lygiai. Pakėlęs Marką ant 
rankų, Benas nunešė jį į “Sitroeną"". 

Atsisėdo už vairo, užvedė automobilį, išvažiavo į Reilroudo gatvę, ir čia 
jam tarsi kas basliu per galvą trinktelėjo - prasidėjo pavėluota reakcija. Teko 
slopinti riksmą. 

Zombiai išėjo į gatves. 

Beną mušė tai karštis, tai šaltis. Galvoje aidėjo laukinis staugsmas. Jis 
pasuko kairėn, į Džointnerio aveniu, ir išvažiavo iš Zalės Valdos. 

Penkioliktas skyrius 
BENAS IR MARKAS 


1 


Markas trumpam atsigavo, lygus “Sitroeno"' gausmas grąžino jį - nerū- 
pestingą ir užmaršų - tikrovėn. Bet berniukas dirstelėjo pro langą ir pasijuto 
esąs ledinės baimės letenose. Buvo tamsu. Medžiai šalikelėje panėšėjo į 
neryškias dėmes, o sutiktos mašinos važiavo su įjungtais žibintais ir gabari- 
tinėmis šviesomis. Jam išsiveržė neaiški prislopinta dejonė, ir vaikas nusi- 
čiupo vis dar kybančio ant kaklo kryžiaus. 

- Atsipalaiduok, - tarė Benas, - mes už miesto. Iki jo dvidešimt mylių. 

Siektelėjęs pro jo petį (dėl to mašina vos nekryptelėjo), berniukas 
užspaudė vairuotojo durelių spyną, staigiai pasisuko ir užspaudė greta 
esančių. Paskui lėtai susirangė ant sėdynės. Troško vėl pasinerti nebūtin. 
Nebūtis atrodė maloni. Maloni nebūtis be visokių bjaurų vaizdų. 

Lygus variklio garsas ramino. Mmmmmm. Kaip gerai. Berniukas užsi- 
merkė. 

- Markai? 

Saugiau neatsiliepti. 

- Markai, tau viskas gerai? 

Mmmmmmrnmmm. 

- ..„Markai... 

Iš tolo... Pavojaus dėl to nebuvo. Grįžo maloni nebūtis, ir berniuką prarijo 
pilki šešėliai. 


Tuoj už Niū Hempšyro valstijos sienos Benas išnuomojo kambarį mote- 
lyje, neįskaitomai užsirašęs registracijos knygoje kaip “Benas Kodis su 
sūnumi". Markas įžengė kambarin, ištiesęs prieš save ranką su kryžiumi. 
Akys šmirinėjo iš šono į šoną kaip mažo užguito žvėrelio. Kryžių paleido iš 
rankų tik tuomet, kai Benas uždarė ir užrakino duris, pakabinęs ant rankenos 
savo kryžių su nukryžiuotoju. Numeryje stovėjo spalvotas televizorius, 1r 
Benas truputį jį pažiūrėjo. Dvi afrikiečių gentys pradėjo karą. Prezidentas 
persišaldė, bet rimto pavojaus nebuvo. Los Andžele vienas vyriškis išsik- 
raustė iš proto ir iššaudė keturiolika Žmonių. Oro tarnyba žadėjo lietų, o 
Meino šiaurėje - nedidelį sniegą. 

Zalės Valda niauriai miegojo, 0 jo gatvėmis ir pakraščių keliūtėmis kaip 
blogio šmėklos klajojo vampyrai. Kai kurie išjų taip atsikratė mirties šešėlių, 
kad beveik niekuo nesiskyrė nuo gyvųjų. Lorensas Kroketas paskambino 
Rojalui Snou ir pasikvietė jį pas save į kontorą sulošti kribidžą. Kai Rojalas 
sustabdė savo mašiną prie kontoros ir įžengė vidun, jį užpuolė Lorensas su 
žmona. 

Glinisė Meiberi paskambino Meiblei Verts, pasiguodė, neva bijanti ir 
paklausė, ar negalėtų užeiti prastumti vakaro, kol iš Votervilio sugrįš 
Glinisės vyras. Meiblė su geraširdišku palengvėjimu sutiko, o kai po 
dešimties minučių atidarė duris, Glinisė stovėjo už jų kaip motina pagimdė, 
tik su rankinuku per petį, ir šypsojosi, rodydama stambias plėšrūniškas iltis. 
Meiblė suspėjo spygtelėti tik vieną kartą. 

Kai Delbertas Markis devintą valandą paliko ištuštėjusią kavinę, iš 
šešėlio išniro Karlas Formenas su besišypsančiu Homeru Makaslinu ir 
pareiškė, kad atėjo išgerti. 

Miltą Kroseną iškart po parduotuvės uždarymo aplankė keletas pačių 
ištikimiausių pirkėjų ir senų neperskiriamų draugužių. 

Džordžas Midleris užsuko pas tuos aukštesniųjų klasių mokinius, kurie 
pirkdami žiūrėdavo į jį su pašaipa, ir patenkino savo pačias tamsiausias ir 
fantastiškiausias užgaidas. 

12-uoju keliu kaip ir anksčiau pravažiuodavo turistai ir tranzitiniai 
keliautojai, bet jie Valdos nematė - tik reklaminį skydą “Elks" ir greičio 
apribojimo iki trisdešimt penkių mylių per valandą ženklą. Už miesto ribos, 
vėl spausdami šešiasdešimt, jie, ko gero, visiškai pamiršdavo gyvenvietę, 
teskirdami jai vienintelę mintį: “Dieve, koks išmiręs miesteliūkštis!"* 

Miestelis saugojo savo paslaptis, o virš jo kaip nuvainikuotas karalius 
kybojo Marsteno namas. 

Išaušus kitos dienos rytui, Benas išvažiavo atgalios, palikęs Marką 
motelio numeryje. Vestbruke jis sustojo, užėjo į žemės ūkio padargais 
prekiaujančią parduotuvę ir nusipirko kastuvą su kirtikliu. 

Po apsiniaukusiu dangumi, iš kurio dar nepasipylė lietus, driekėsi ap- 
gaubta tylos Zalės Valda. Gatvėmis retai pravažiuodavo vienas kitas auto- 
mobilis. Pas Spenserį buvo atidaryta, bet užsidarė kavinė “Ekselent"' - visos 
žalios užuolaidos nuleistos, iš vitrinų išimti meniu, o nedidelė lentelė, ant 
kurios kiekvieną dieną kreida užrašydavo firminį patiekalą, švariai nutrinta. 

Nuo ištuštėjusių gatvių vaizdo Beną iki kaulų nupurtė šiurpas, o prieš akis 
iškilo senas rokenrolo albumas, ant kurio viršelio buvo pavaizduotas transves- 

titas, o antrame plane - jis pats profiliu: keistas, kraujuojantis raudoniu, 
nugrimuotas vyro veidas. Albumas vadinosi “Jie išeina tik naktį". 

Pirmiausia Benas nukako į pansioną, užkopė į antrąjį aukštą ir stumtelėjo 
savo kambario duris. Viskas buvo kaip jo palikta: nepaklota lova, atidaryta 
konservų dėžutė ant stalo, po juo - tuščia skardininė šiukšliadėžė. Benas 
ištraukė ją į vidurį kambario, paėmęs įmetė rankraštį ir iš titulinio puslapio 
susuko popierinį dagtį. Prikišo prie jo žiebtuvėlį, ir kai nitinėlis užsiliepsnojo, 
numetė jį ant šūsnies mašinėle prirašytų puslapių. Ugnis lyžtelėjo juos, liko 
patenkinta skoniu ir Žvitriai nušliaužė popienumi. Kampučiai anglėjo, 
raitėsi į viršų, juodavo. Virš šiukšliadėžės ėmė kilti balkšvų dūmų kamuoliai, 
ir Benas automatiškai persilenkė per stalą atidaryti langą. 

Po ranka pakliuvo prespapjė - stiklinis rutulys, su kuriuo Benas nesiskyrė 
nuo vaikystės metų, prabėgusių šiame tamson nugrimzdusiame miestelyje, 
rutulys, kurį, nė patsai nenutuokdamas kodėl, pasičiupo į sapną panašaus 
vizito pabaisos namuose metu. Papurtyk ir žiūrėk, kaip krinta sniegas. 

Štai ir dabar Benas papurtė rutulį, laikydamas jį prie akių - lygiai taip pat, 
kaip darydavo būdamas mažas, ir rutulys parodė savo seną seną fokusą. Pro 
lėtai krintantį sniegą matėsi namelis iš imbierinių meduolių, į jį vedė takelis. 
Meduolių langinės buvo uždarytos, bet būdamas lakios fantazijos (kaip 
dabar - Markas Pitris), Benas įsivaizdavo, tarytum vieną jų traukia balta 
ranka (iš tiesų, viena langinė dabar lyg prasivėrė), ir išlenda labai išbalęs 
veidas. Šypsodamasis rodo ilgus dantis ir kviečia tave į šį namuką, už mūsų 
pasaulio ribos, į tą bekraštę fantastinę šalį, kur sninga dirbtiniu sniegu, o 
skubėti nėra kur, kadangi laikas čia - mitas. Dabar šis veidas irgi žvelgė į 
Beną: išbalęs, alkanas veidas, kuris daugiau niekuomet neregės nei dienos 
šviesos, nei žydro dangaus. 

Jo paties veidas. 

Benas šveitė prespapjė į kampą, 1r ji subyrėjo į druzgus. 

Net nepasižiūrėjęs, kas ten galėtų būti viduje, jis išėjo iš kambario. 


Benas nusileido į rūsį paimti Džimio kūną, ir tai pasirodė už viską 
sunkiau. Karstas riogsojo toje pat vietoje, kaip ir praėjusį vakarą, jame neliko 
net dulkių. Ir vis dėlto... jis buvo ne visiškai tuščias. Viduje gulėjo kuolelis 
1r dar kažkas. Benas su pasišlykštėjimu išvydo, kad tai dantys. Barlou dantys 
- viskas, kas beliko iš vampyro. Benas siektelėjo, paėmė juos, ir šie pradėjo 
suktis delne kaip mažyčiai balti žvėreliai, mėgindami susijungti ir įkąsti. 

Riktelėjęs iš pasibjaurėjimo, Benas nusviedė juos į šalį, ir dantys išsilaks- 
tė kur pakliuvo. 

- Viešpatie, - sušnabždėjo Mirsas, šluostydamas ranką į marškinius. - 
Dieve maloningas, prašau tavęs, tegu viskas tuo pasibaigia. Tegu jis niekuo- 
met nesugrįžta. 

Vargais negalais jam vis dėlto pavyko ištempti iš rūsio kaip ir anksčiau 
į užuolaidas įsuktą Džimio kūną. Paguldęs ryšulį į daktaro “Biuiko" bagaži- 
nę, nuvažiavo į Pitrių namus. Ant užpakalinės sėdynės, šalia Džimio juodo 
lagaminėlio, gulėjo kirtiklis ir kastuvas. Likusią ryto dalį ir pusę dienos 
Benas praleido miško aikštelėje už Pitrių namų, kasdamas platų keturių pėdų 
gylio kapą. Į jį nuleido Džimio ir sutuoktinių Pitrių kūnus, susuktus į lovos 
užtiesalą. 

Užkasinėti šių tyrų būtybių kapą pradėjo pusę trečios. Kai šviesa ėmė 
pamažu trauktis iš apniukusio dangaus, Benas suskubo. Visas permirko nuo 
prakaito, bet priežastis buvo ne vien įtampa. 

Ketvirtą valandą duobė prisipildė. Benas kaip įmanydamas sumynė 
velėną ir nuvažiavo atgal į miestą, bagažinėn padėjęs žemėmis išpurvintą 
kirtiklį bei kastuvą. Mašiną paliko prieš kavinę “Ekselent"', raktelių neištrau- 
kė. Minutėlę dairydamasis delsė. Apleistos kontoros su dirbtiniais fasadais 
girgždėdamos ir traškėdamos tarsi palinko virš gatvės. Apie pusiaudienį 
prasidėjęs lietus krapnojo tyliai ir lėtai - rasi apverkė miestelį. Mažytis 
parkas, kur jis susitiko su Suzana Norton, buvo ištuštėjęs ir apleistas. Lario 
Kroketo draudimo ir prekybos nekilnojamuoju turtu kontoros lange kabojo 
nenuoširdžiai paikas užrašas “Greitai grįšiu". Ramybę trikdė tik tylus lietus. 
Aidžiai stuksėdamas puspadžiais, Benas nuėjo į Reilroudo gatvę. Pasiekęs 
Evos pansioną, sustojo prie automobilio ir paskutinį kartą peržvelgė apmi- 
rusį miestelį. 

Miestelis buvo negyvas. Tai ūmai paaiškėjo ir nekėlė abejonių - Benas 
išgyveno panašų pojūtį, kai pamatęs ant grindinio Mirandos batelį akimirks- 
niu suvokė žmonos žūtį. Benas pravirko. Ašaros riedėjo skruostais, kai 
važiavo pro skydą “Elks" su užrašu: “Dabar jūs paliekate nuostabų miestą 
Jeruzalės Valdą. Atvažiuokite dar kartą!"* Atsidūręs autostradoje, Benas 
nuriedėjo šlaitu lygiagrečiai su geležinkelio atšaka, ir Marsteno namą 
užstojo medžiai. Jis judėjo pietų kryptimi - pas Marką, į savo gyvenimą. 

Epilogas 


Tarp šių skurdžių kaimelių 

Jr ant pliko rago prieš pietinį vėją, 

Prieš virtinę kalnų, paslėpusių tave, 

Kas pasikliaus mūs sprendimu pamiršti 
Ir tuo, ką siūlysim šio rudenio pabaigoje? 


Georgas Seferis 


Dabar akla ji. 
Namuos gyvenusios gyvatės 
Nugraužė jai rankas. 


Georgas Seferis 


T 


Iš Beno Mirso iškarpų segtuvo (visos iškarpos - iš Portlendo "Press- 
Herald ''). 


1973 m. lapkričio 19 d. (27 psl.) 

JERUZALĖS VALDA 

Čarlso V. Pritčeto šeima, kuris tik prieš mėnesį nusipirko fermą Kamber- 
lendo apskrities Jeruzalės Valdos gyvenvietėje, išvažiuoja, kadangi, pasak 
Carlso ir Amandos Pritčetų, atsikrausčiusių čia iš Portlendo, naktimis girdisi 
keisti garsai. Ferma ant Mokyklos kalvos (vietinė įžymybė) anksčiau prik- 
lausė Carlsui Grifenui, kurio tėvas buvo firmos “Saulėtasis pienas" savinin- 
kas; ją 1962-aisias prarijo korporacija “Sliufuto pieno produktai". Pasiekti 
Carlsą Grifeną, pardavusį fermą, Pritčeto žodžiais tariant, “pusvelčiui, ir 
gauti komentarą neįmanoma. Amanda Pritčet pirmą kartą papasakojo vyrui 
apie keistą triukšmą ant šieno šalinės tuoj po... 


1976 m. sausio 4 d. (1 psl.) 

JERUZALĖS VALDA , 

Siandien ryte Meino valstijos pietuose, mažame Jeruzalės Valdos mies- 
telyje, įvyko keista avarija. Autojvykio vietoje rasti slydimo pėdsakai leidžia 
policijai daryti prielaidą, kad mašina, paskutinio modelio sedanas, važiavo 


362 


viršydama leistiną greitį, išlėkė į kelkraštį ir atsimušė į Centrinės Energo- 
kompanijos bokštelį. Automobilis smarkiai sudaužytas, bet nors ant prietai- 
sų skydelio ir priekinės sėdynės buvo kraujo, keleiviai iki šio laiko nesurasti. 
Pagal policijos duomenis, automobilis užregistruotas misternio Gordono 
Filipso iš Skarboro vardu. Pasak kaimynų, Filipsas su šeima išvyko į Jarmutą 
aplankyti giminaičių. Policijos versija tokia: ko gero, Filipsas su Žmona ir 
dviem vaikais, apsvaiginti autokatastrofos metu, pasitraukė iš įvykio vietos 
tr pasiklydo. Paieškos planai... 


1976 m. vasario 14 d. (4 psl.) 

KAMBERLENDAS 

Siandien ryte Kamberlendo apygardos policijos skyrius gavo misis 
Gertrūdos Gersi pareiškimą, kad pradingo jos teta misis Fiona Kogins, 
vieniša našlė, gyvenanti vakariniame Kamberlende, Smito kelyje. Misis 
Gersi policijos pareigūnams pranešė, jog misis Kogins buvo namisėda, o 
paskutiniuoju metu sirguliavo. Šerifo atstovai atlieka tyrimą, tačiau pareiš- 
kė, kad dabartiniu metu neįmanoma pasakyti, kas gi... 


1976 m. vasario 27 d. (6 psl.) 

FOLMUTAS 

Siandien anksti ryte savo sandėlyje rastas negyvas senas Folmuto gyven- 
tojas fermeris Džonas Faringtonas. Kūną rado velionio žentas Frenkas 
Vikeris. Pasak Vikerio, Faringtonas su šakėmis rankoje gulėjo kniūbsčias 
prie šienapjovės. Apskrities medicinos ekspertas Deividas Raisas pareiškė: 
Faringtonas aiškiai numirė nuo didelio nukraujavimo arba vidinės kraujos- 
rūvos... 


1976 m. gegužės 20 d. (17 psl.) 

PORTLENDAS 

Kamberlendo apygardos eiguliai iš Meino laukinės gamtos apsaugos 
tarnybos gavo instrukciją saugotis laukinių šunų rujos, kuri naršo apytiksliai 
Jeruzalės Valdos - Kamberlendo - Folmuto zonoje. Praėjusį mėnesį buvo 
rasta keletas avių sudraskytomis gerklėmis ir pilvais. Vyriausiasis eigulys 
Aptonas Priuitas pasakė: “Kaip jūs žinote, reikalai Meino pietuose pastebi- 
mai pablogėjo... , 


1976 m. gegužės 29 d. (1 psl.) 

JERUZALES VALDA 

Esama įtarimų, kad Danijelo Holovėjaus šeimynos dingimas, kuri nese- 
niai atsikėlė į nediduką Tegart Strymo kelio namelį, - nešvarus reikalas. 
Policiją ant kojų pakėlė Danijelo Holovėjaus senelis, sunerimęs, kad niekaip 
negali prisiskambinti anūkui - Danijelo namuose niekas nepričina prie 

telefono. Balandžio mėnesį su dviem vaikais persikraustę į Tegart Strymo 
kelią, Holovėjai jau seniai skundėsi giminaičiams ir draugams, kad po 
saulėlydžio girdi “keistus garsus". Per paskutiniuosius kelis mėnesius Jeru- 
zalės Valda jau buvo tapusi keistų nutikimų centru, ir daugeliui šeimų teko... 


1976 m. birželio 4 d. (2 psl.) 

KAMBERLENDAS 

Misis Elainė Tremont, našlė, gyvenanti nuosavame name Bek Steidžo 
kelyje, nedidelėje Kamberlendo apygardos gyvenvietėje, šiandien anksti 
rytą buvo atvežta į Kamberlendo ligoninės priėmimo skyrių po širdies 
priepuolio. Ji mūsų korespondentui papasakojo, kad už miegamojo lango 
išgirdo braižymąsi (pati tuo laiku Žiūrėjo televizorių), pakėlė akis ir pamatė, 
kad kažkas žiūri į vidų. 

“Jis šypsojosi, - pasakė misis Tremont. - Toks šiurpus veidas... Gyvenime 
nesu taip išsigandusi. O nuo to laiko, kai už mylios nuo mano namų, Tegart 
Strymo kelyje nužudė tą šeimą, aš gyvenu nuolat bijodama". 

Misis Tremont turėjo omeny Danijelo Holovėjaus šeimą, kuri pradingo 
iš savo namų Jeruzalės Valdoje prieš savaitę. Kaip praneša policija, ryšys 
tarp įvykių tiriamas, bet... 


Aukštasis vyriškis su berniuku atvyko į Portlendą rugsėjo viduryje ir 
trims savaitėms apsistojo vietiniame viešbutyje. Prie karščio jie buvo prip- 
ratę, bet po sauso Los Sapatoso klimato pajuto, kad didelė drėgmė veikia 
nervus. Abudu daug plaukiodavo baseine ir dažnai stebėdavo dangų. Vynš- 
kis kasdien pirkdavo Portlendo “Press-Herald"" - dabar laikraštis būdavo 
naujas, nepažymėtas nei laiko žymėmis, nei šuns šlapimu. Jis skaitė oro 
prognozes ir ieškojo žinučių apie Jeruzalės Valdą. Devintą jų buvimo 
Portlende dieną Folmute pradingo kažkoks vyras. Jo šunį rado kieme 
negyvą. Įvykį pradėjo tirti policija. 

Spalio šeštą atsikėlęs dar prieš aušrą vyriškis stovėjo motelio kieme. 
Beveik visi turistai jau išsivažinėjo po savo Niujorkus, Niū Džersius, 
Floridas, Ontarijus ir Naująsias Škotijas, po Pensilvanijas ir Kalifornijas. Po 
jų liko šiukšlės, atostoginiai pinigai ir vietiniai gyventojai - mėgautis pačiu 
nuostabiausiu valstijoje metų laiku. 

Sį rytą ore atsirado kažin kas nauja. Nuo plento ne taip stipriai dvelkė 
išmetamosiomis dujomis. Horizontas apsivalė nuo ūkanų, o reklaminis 
skydas lauke už kelio jau nestovėjo iki pusės tirštame it pienas rūke. 
Rytmečio dangus buvo labai vaiskus, oras - šaltas. Iš visko sprendžiant, naktį 
iš šių vietų bobų vasara pasitraukė. 

Iš viešbučio išėjo berniukas ir atsistojo šalia. 
Vyriškis tarė: 
- Siandien. 


3 


Iki posūkio į Zalės Valdą jiedu nukako beveik apie pusiaudienį, ir Benas 
su skausmu prisiminė tą dieną, kai atvyko čia, ketindamas atsikratyti visais 
Jį persekiojančiais demonais ir nė kiek neabejodamas sėkme. Toji diena 
buvo šiltesnė, vakarų vėjas pūtė ne taip smarkiai, o bobų vasara tik prasidėjo. 
Benas prisiminė du berniukus su meškerėmis. Siandien dangus buvo mėly- 
nas, šaltas. 

Radijas paskelbė, kad gaisringumo indeksas - 5, antras pagal reikšmin- 
gumą. Nuo pirmos rugsėjo savaitės pietinėje Meino dalyje nebuvo kiek 
didesnio lietaus. Diktorius patarė vairuotojams užgesinti cigaretes, o paskui 
paleido dainelės įrašą apie subjektą, kuris susiruošė iš meilės nušokti nuo 
vandentiekio bokšto. 

Jie 12-uoju keliu pravažiavo pro “Elks"' skydą ir atsidūrė Džointnerio 
aveniu. Benas išsyk atkreipė dėmesį, kad mirksintis Žiburėlis nedega. Dabar 
įspėjančios šviesos pasidarė nereikalingos. 

Paskui jie įvažiavo į miestelio ribas. Riedėjo lėtai, 1 Benas pajuto 
ankstesnę baimę, kuri apgaubė jį, nelyginant ant aūkšto rasta sena striukė, 
kiek ankštoka, bet dar tinkama dėvėti. Markas sustingęs sėdėjo greta ir laikė 
stiklainį su švęstu vandeniu, atsivežtu iš Los Sapatoso. Jį atsisveikindamas 
padovanojo tėvas Grakonas. 

Drauge su baime grįžo širdį draskantys prisiminimai. 

“Įvairios Spenserio smulkmenos" pavirto į “Visokias Laverdjė smulk- 
menas“, bet dėl to geriau netapo - tušti nešvarūs uždaryti langai, “Greihaun- 
do“ autobusų stotelės iškaba dingo. Kavinės “Ekselent" vitrinoje kabojo 
pakrypęs užrašas “Parduodama", o visas kėdes prie baro išrovė su šaknimis 
ir pervežė į kokią nors labiau klestinčią užkandinę. Gatvės gale, virš 
buvusios skalbyklos vis dar kybojo iškaba “Barlou ir Streikeris", tik dabar 
paauksuotos raidės buvo išmuštos dėmėmis ir žvelgė į ištuštėjusius šaligat- 
vius. Vitrina irgi buvo ištuštėjusi, o dekoratyvinis kilimas pridulkėjęs. Benas 
pagalvojo: o ką, Maikas Rajersonas taip ir guli dėžėje parduotuvės užkuli- 
siuose'? Nuo šios minties jam perdžiūvo burna. 

Ties sankryža Benas dar labiau sulėtino greitį. Iš čia kalvos viršūnėje 
matėsi Nortonų namas. Ir priešais jį, ir vidiniame kieme, kur kažkada stovėjo 
Bilo Nortono krosnelė, išbujojo aukšta, dabar jau pageltusi žolė. Kai kurie 
langai buvo išdaužyti. 

Pavažiavęs kiek tolėliau, jis pristabdė prie šaligatvio krašto ir peržvelgė 
parką. Virš panašių į džiungles krūmų bei žolės sąžalynų kilo Karinis 

memorialas. Nusekusį tvenkinį uždusino vasariniai vandens augalai. Nuo 
suolelių draiskalais luposi žali dažai. Sūpuoklių grandinės aprūdijo, ir jeigu 
kas būtų sumanęs pasisupti, bjauriu girgždėjimu būtų sugadinęs visą malo- 
numą. Apversta etažerė mogsojo kaip nustipusi antilopė, atkišusi sustingu- 
sias kojeles, o smėlio dėžės kampe kyšojo į žolę įkritusios kažkokio vaiko 
pamirštos lėlės rankelė. Lėlės akys-sagos, atrodė, atspindi buką siaubą, 
tarytum per ilgą laiką, praleistą smėlio duobėje, jos pamatė visas tamsos 
paslaptis. Gal taip ir buvo. 

Benas pakėlė akis ir išvydo Marsteno namą. Langinės kaip ir anksčiau 
buvo uždarytos. Namas dėbsojo žemyn į miestelį netvirtai grasindamas. 
Dabar jis pavojaus nekėlė, tačiau po saulėlydžio?.. 

Lietūs turėjo nuplauti tą gabalėlį šventosios ostijos, kuriuo Kalahenas 
užantspaudavo duris. Nelabieji užsimanytų, ir namas - jų šventovė, tamsos 
švyturys, iškilęs virš pragaištingo miestelio, kurio visi šalinasi - vėl galėtų 
jiems priklausyti. “Įdomu, ar jie tikrai ten susirenka? - pamanė Benas. - 
Klajoja mirtinai išblyškę tamsiais koridoriais ir kelia savąsias puotas, iškry- 
pėliškas pamaldas savo Kūrėjo Kūrėjui?“ 

Siurptelėjęs, nukreipė žvilgsnį į šalį. 

Markas apžiūrinėjo namus. Užuolaidos mažne visur buvo užtrauktos, kai 
kurie neuždengti langai spoksojo į tuščius kambarius. Jau geriau sąžiningai 
uždangstyti, pamanė Benas. O šie, atrodė, vėpso į nekviestus svečius tuščių, 
nejudriu, protiškai nepilnaverčių žvilgsniu. š 

- Jie ten, namuose, - sunkiai prakalbo Markas. - Stai šią minutę jie ten, 
kiekviename name. Už užuolaidų. Lovose, spintose, rūsiuose. Po grindimis. 
Slapstosi. 

- Nesikrimsk taip smarkiai, - nuramino Benas. 

Miestelis už nugaros liko šlaito apačioje. Benas pasuko į Brukso kelią, 
ir jie pravažiavo pro Marsteno namą - langinės kaip ir anksčiau buvo 
suklypusios, vietoj vejos - raganžolių ir rykštenių sulig keliais raizgalynė. 

Umai Markas į kažkur dūrė pirštu. Benas dirstelėjo ten link: žolėje buvo 
ištryptas takas, ištryptas iki baltumo. Jis kirto sąžalyną nuo kelio iki priebu- 
čio. Paskui jie aplenkė Marsteno namą, ir Benui liovėsi diegti po krūtine. 
Jiedu nepabūgo sutikti patį blogiausią, ir tai liko už jų nugarų. 

Benas sustabdė automobilį tolimajame Bernso kelio gale, netoli Harmo- 
nihilo kapinių. Jie išlipo ir patraukė gilyn į mišką. Po kojomis garsiai, sausai 
traškėjo pomiškis. Kadagių uogos prisotino orą aštriu džino kvapu, svirpė 
vėlyvosios cikados. Benas su Marku užlipo ant nedidelės į skardį panašios 
žemės atbrailos, kuri žvelgė žemyn, į miško proskyną - ten vėjuotoj dienos 
vėsumoj žibėjo elektros linija. Kur ne kur medžiai jau pradėjo keisti spalvą. 

- Sėniai pasakoja, kad gaisras prasidėjo šičia, - tarė Benas. - Anuomet, 
penkiasdešimt pirmaisiais. Pūtė vakarų vėjas. Manoma, kad kažkas turbūt 
neapdairiai pasielgė su cigarete. Viena cigaretė! Liepsna persikėlė per 
Pelkes, 1r niekas nevaliojo jos sulaikyti! 

Jis išsitraukė 1š kišenės pakelį “Pal! Mall", mąsliai pažvelgė į emblemą 
- "in hoc signo vinces ' - nuplėšė celofanuotą paviršių, užsirūkė ir užgesino 
degtuką. Cigaretė pasirodė nuostabiai skani, nors Benas neberūkė jau 
daugelį mėnesių. 

- Namus tai jie turi, - kalbėjo toliau, - bet gali juos prarasti. Daugelis žus... 
arba, tiksliau, bus sunaikinti. Bet ne visi. Supranti? 

- Taip, - atsiliepė Markas. 

- Protu jie neblizga. Praradę savo slėptuves išsislapstys nevykusiai. 
Tuomet užteks, jei du žmonės apieškos pačias akivaizdžiausias landas. 
Galbūt su pirmuoju sniegu ateis ir jiems galas. O gal pabaigos niekuomet 
nebus. Nei vieno, nei antro garantuoti neįmanoma. Bet jeigu ne... neišrūkysi 
jų, nepabaidysi - nebelieka jokių šansų. 

- Taip. 

- Tai bus nemalonu ir pavojinga. 

- Aš Žinau. 

- Bet ugnis, sako, apšvarina, - mąsliai pasakė Benas. - Apsišvarinimas - 
svarbus dalykas, kaip tu manai? 

- Taip, - pakartojo Markas. 

Benas pakilo. 

- Reikia grįžti. 

„Jis numetė rusenančią cigaretę į sausų šakelių ir alksnių lapų krūvelę. 
Zaliame kadagių fone per dvi ar tris pėdas pakilo siaura balta dūmų juostelė, 
ir vėjas sudraskė ją į skiauteles. Už dvidešimties pėdų nuo jų, pavėjui, 
nmogsojo didelė krūva vėjo prilaužytų šakų. š 

Nesijudindami iš vietos, jie kaip užkerėti spitrijo į dūmus. Sie sutirštėjo. 
Pasirodė liepsnos liežuvėlis. Ugnis apėmė Žagarus, ir iš sausų šakelių 
krūsnies pasigirdo negarsus traškėjimas. 

- Šiandien vakare jiems neteks vaikyti avių ir bastytis po fermas, - tyliai 
tarė Benas. - Siandien jie taps bėgliais. O rytoj... 

- Mudu abu, - pasakė Markas, sugniauždamas kumštų. Išblyškimas 
pranyko, užleisdamas vietą ryškiam rausvumui. Akys liepsnojo. 

Jie grįžo į kelią ir nuvažiavo. 

Aikštelėje, siekiančioje elektros liniją, žagarų krūvoje vis smarkiau 
įsikūrė ugnis, genama rudeniško vakarų vėjo. 


1972 spalis - 1975 birželis 


"Zalės Valda" - antrasis Stephen'o King'o Rinktinių 
raštų tomas. "Eridano" leidykla įsigijo visų geriausių 
Stephen'o King'o romanų išimtines leidybines teises. 
Netrukus lietuviškai galėsime perskaityti ir kitus šio 
bene žymiausio XXa. rašytojo daugiamilijoninius 
bestselerius: "Kristina", "Tamsioji pusė", "Mizerė", 
"Vilkolakio ratas", "Uždegančioji žvilgsniu", "Dra- 
kono akys", "Talismanas" ir daugelį kitų. 

Viso planuojama išleisti per 20 tomų. 

| "Jis žino, ir kas yra 
„ žmogiškosios sielos tamsa. 
2 vint: 4 valandą vakaro ištuštėja 

satv ės, ir niekas neįtaria, kas dedasi 
26 uži žuolaidomis uždengtų langų. 
„A | Galbūt gyventojai guli lovose. 
į gal j jie rūsyje laukia saulėlydžio... 
Ir su kiekvienu saulėtekiu žmonių 
| miestelyje vi mažiau. 

Bet tai žino tik miestelis. 

